
Harun  AlrascMd,*) 

Kalif  i  Bagdad. 


I. 

Kalifens  Personlighed. 

xLarun  Alraschid  eller,  som  hans  Navn  egentlig  kor- 
rekt skrives,  Harun  er  Rashid  var  den  femte  Kalif  i  Bag- 
dad af  Abbassidernes  Slægt,  og  efter  nogles  Opgivelse  født 
den  20de  Marts  763,  efter  andres  den  15de  Febr.  766 
efter  Kr.  Harun  var  22  Aar,  da  han  besteg  Tronen.  Alle 
hans  Biografer  omtale  ham  som  den  mest  dannede,  vel- 
talende og  ædelmodige  af  alle  Kalifer,  men  skjønt  hans 
Navn  er  saa  bekjendt,  og  skjønt  han  indtager  en  frem- 
ragende Plads  blandt  sine  samtidige,  er  hans  Person  og 
hans  Privatliv  dog  i  Almindelighed  kun  lidet  kjendt.  Vi 
ville  derfor  i  det  følgende  forsøge  at  give  et  Billede  saa 
vel  af  Herskeren  som  af  Mennesket,  af  Kalifen  som  af 
den  Æventyrets  Fyrste,  hvis  formummede  Vandringer  om- 
kring i  Bagdad  have  givet  Stoifet  til  nogle  af  de  mor- 
somste Fortællinger  i  »Tusend  og  én  Nat«. 


Harun    Alraschid   overholdt  nøje    alle  de   Ceremonier, 
hans  Tro  foreskrev,  han  var  opfyldt  af  den  strænge  andæg- 


*)  Efter  E.  H.  Palmer:  Haroun  Alraschid,   caliph   of  Bagdad. 
London  1881. 

tige  Aand,  som  er  saa  karakteris  tisk  for  den  sande  Muha- 
medaner, der  lader  Religionen  gjennemtrænge  sine  inderste 
Tanker  og  blande  sig  i  enhver  af  det  daglige  Livs  Hæn- 
delser. Naar  han  ikke  var  optagen  af  den  »hellige  Krig« 
mod  Islams  Fjender,  gjorde  han  med  meget  faa  Undtagelser 
hvert  Aar  en  Pilegrimsrejse  til  Mekka.  Disse  Rejser  fore- 
tog han  altid  til  Fods,  og  alene  heraf  kan  man  danne  sig 
et  Begreb  om  hans  Karakters  ubetvingelige  Energi  og  Ud- 
holdenhed, naar  man  betænker,  hvilken  Afstand  der  var 
mellem  Bagdad  og  Mekka,  og  at  Vejen  der  til  gik  gjennem 
den  golde  Ørken.  Han  var  den  eneste  Kalif,  som  paalagde 
sig  selv  saa  stræng  en  Pligt,  og  han  var  maaske  den 
eneste,  som  nogen  Sinde  fordømte  sig  selv  til  at  udføre 
hundrede  Knæfald  ved  sine  daglige  Bonner.  Faa  sine 
Filegrimsrejser  var  han  altid  ledsaget  af  hundrede  lærde 
Doktorer  med  deres  Sønner,  og  i  de  Aar,  da  han  ikke  selv 
besøgte  Mekka,  sendte  han  i  sit  Sted  og  paa  sin  Bekost- 
ning tre  Hundrede  Pilegrimme,  som  han  selv  udstyrede 
fuldstændig  til  den  lange  Rejse. 

Harun  Alraschid  fandt  stort  Behag  i  Litteraturen,  sær- 
lig i  Poesien,  og  viste  gjerne  sin  Agtelse  for  Lærdommen. 
Abu  Mu'åwiyeh,  en  meget  lærd  Doktor,  som  var  blind,  var 
en  Dag  buden  til  Middag  hos  Kalifen ;  efter  Maaltidet  blev 
der  efter  østerlandsk  Skik  baaret  Vandfade  om,  og  Harun 
opvartede  selv  den  lærde  og  gød  Vandet  over  hans  Hænder. 
Da  denne  hørte,  at  det  var  Kalifen  selv,  der  havde  op- 
vartet ham,  udbrød  han:  »O,  de  troendes  Behersker!  Du 
har  sikkert  villet  vise  Lærdommen  en  Ære!«  »Ja,  du  har 
Ret!«  svarede  Kalifen. 

Harun  Alraschids  Storvesir  var  Yahya  'bn  Khalid  ibn 
Barmek;  som  Tronfølger  havde  han  været  Haruns  Sekre- 
tær, og  denne  kunde  takke  Vennens  Klogskab  og  Snildhed 
for,  at  han  kom  til  at  bestige  Tronen.  I  Følge  den  muha- 
medanske Arvefølgelov  er  den  regerende  Kalifs  ældste 
Broder    eller   mandlige   Slægtning    den    retmæssige    Tron- 

arving;  men  næsten  alle  Kalifer  stræbte  at  tilsidesætte 
deres  Slægtninge  til  Fordel  for  deres  egne  Bern,  og  El 
Hadi  var  ingen  Undtagelse  fra  Regelen;  han  fattede  den 
Tanke  at  berøve  sin  Broder  Harun  hans  Rettigheder  og 
proklamere  sin  egen  Søn  Jafer  som  Tronfølger.  Yahya  var 
den  Gang  Haruns  Sekretær  og  ventede  at  opnaa  den  vig- 
tige Post  som  Storvesir,  naar  hans  Herre  besteg  Tronen. 
Hadi  indsaa,  at  hans  første  Skridt  maatte  være  at  vinde 
Yahya;  han  tog  ham  derfor  en  Dag  til  Side,  og  efter  at 
have  skjænket  ham  en  Foræring  paa  20,000  Denarer  kom 
han  frem  med,  hvad  der  laa  ham  paa  Hj ærtet.  Yahya 
brugte  imidlertid  sine  stærkeste  Argumenter  imod  Kali  fens 
Planer.  »De  Troendes  Behersker!«  sagde  han,  »hvis  du 
handler  saaledes,  giver  du  dine  Undersaatter  et  Exempel 
paa  Edsbrud  og  Foragt  for  Loven,  som  de  ikke  ville  være 
sene  til  at  følge.  Hvis  du  derimod  lader  din  Broder  Ha- 
run forblive  i  sine  Rettigheder  som  Tronarving  og  ud- 
nævner din  Søn  til  hans  Efterfølger,  vil  du  paa  denne 
Maade  langt  bedre  sikre  hans  Tronbestigelse  engang  i 
Tiden.« 

Hadi  lod  nu  Sagen  hvile  i  nogen  Tid;  men  snart  løb 
Faderkjærligheden  igjen  af  med  ham,  og  han  lod  atter 
Yahya  kalde  for  at  raadslaa  med  ham;  denne  forestillede 
ham,  at  hvis  Kalifen  døde,  medens  Jafer  endnu  var  Barn, 
vilde  Harun  aldeles  ikke  respektere  dennes  Udnævnelse  til 
Tronfølger.  Da  Hadi  havde  indrømmet  dette,  vedblev  Yahya: 
»Giv  da  Afkald  paa  denne  Plan;  thi  selv  om  din  Fader, 
El  Mehdi,  ikke  havde  udnævnt  Harun  til  din  Efterfølger, 
vilde  det  dog  være  det  klogeste  af  dig  at  lade  ham  blive 
det,  saa  vist  som  det  er  den  eneste  Maade,  hvorpaa  du 
formaar  at  sikre  din  Slægt  Kalifatet.« 

Da  Hadi  mærkede,  at  han  ikke  kunde  overtale  Yahya, 
kastede  han  ham  i  Fængsel,  og  han  viste  saa  tydelig  sin 
Uvilje  imod  sin  Broder,  at  denne  holdt  det  for  sikrest  at 
flygte.     Hadis   Vrede  vendte  sig  nu  mod   Haruns   Moder, 

Kheizarån,  hvem  han  forsøgte  at  forgive;  men  hun  op- 
dagede hans  Hensigt  og  bestak  en  af  hans  egne  Slavinder 
til  at  kvæle  ham,  medens  han  sov. 

Dette  foregik  den  15de  September  786.  Samme  Nat 
trængte  en  af  Haruns  Tilhængere,  ved  Navn  Khuzeimat  ibn 
Khazim,  ind  til  Jafer  —  den  unge  Prins,  hvem  El  Hadi 
ønskede  skulde  fortrænge  Harun  fra  Tronen  —  medens  han 
laa  i  Sengen,  og  truede  med  at  afhugge  haus  Hoved,  hvis 
han  ikke  gav  Afkald  paa  alle  sine  Rettigheder  til  Kali- 
fatet. Den  overraskede  og  forfærdede  Dreng  gav  sit  Sam- 
tykke, og  tidlig  om  Morgenen  forte  Khuzeimat  ham  frem 
for  Folket,  tvang  ham  til  oifentlig  at  gjentage  sin  Tron- 
frasigelse og  løse  Folket  fra  sin  Troskabsed  til  ham. 

Da  Efterretningen  om  hans  Broders  Død  og  hans  egen 
Tronbestigelse  blev  bragt  Harun,  sendte  han  strax  Bud 
efter  Yahya  i  Fængslet  og  indsatte  ham  til  Storvesir.  De 
Ord,  hvormed  Udnævnelsen  skete,  gav  den  nye  Minister 
uindskrænket  Magt.  »Jeg  skjænker  dig«,  sagde  den  nye 
Kalif,  »Herredømmet  over  mine  Undersaatter.  Hersk  over 
dem,  som  du  behager;  afsæt  hvem  du  vil,  og  indsæt,  hvem 
du  vil  i  Embeder.«  Til  Bekræftelse  paa  disse  Ord  over- 
gav han  Vesiren  sin  Seglring. 

Harun  Alraschids  Regering  fik  fornemlig  sin  Glans 
ved  de  udmærkede  Mænd,  der  omgave  hans  Trone,  og 
blandt  dem  maa  vi  navnlig  dvæle  noget  nærmere  ved  Bar- 
meciden  Yahya,  der  i  sytten  Aar  med  en  saa  udmærket 
Dygtighed  beklædte  det  vigtige  Embede  som  Vesir  eller 
Førsteminister. 

Hos  de  tidligere  arabiske  Herskere  var  det  Skik,  at  de 
erobrede  Lande  styredes  af  indfødte  Embedsmænd;  men  da 
Abbassiderne  jo  kunde  takke  den  persiske  Indflydelse  for,  at 
de  vare  komne  i  Besiddelse  af  Tronen,  foretrak  de  natur- 
ligvis persiske  Raadgivere,  og  vi  finde  følgelig  Ministre  af 
persisk  Herkomst  i  Spidsen   for  Regeringen,  ligesom  Kali- 

fatets  hele  Statsmaskineri  næsten  ganske  lignede  det  per- 
siske Riges. 

Ligesom  de  sassanidiske  Herskere  var  Kalifen  ikke  blot 
den  af  Gud  udvalgte  Hersker;  men  han  var  en  Personi- 
fikation af  selve  Herskermagten.  Hans  mindste  Ord  var 
en  Lov,  og  hans  Luner  kunde,  hvad  Øjeblik  det  behagede 
ham,  kuldkaste  Ministerens  omhyggeligste  Beregninger,  be- 
røve ham  Magten  og  Livet,  eller  kaste  ham  i  Fængsel  midt 
under  Udøvelsen  af  hans  vigtigste  Arbejder  og  i  det  mest 
kritiske  øjeblik.  Heldigvis  var  det  meget  sjældent,  at  Her- 
skeren nedlod  sig  til  at  bekymre  sig  om  Detaillerne  i  Rege- 
ringen. Vesiren  var,  som  Navnet  ogsaa  antyder*),  den, 
der  i  Virkeligheden  bar  Regeringens  Byrder,  og  han  gjorde 
sit  bedste  for  i  sin  egen  og  til  Dels  ogsaa  i  Folkets  Inter- 
esse at  holde  Kalifen  i  fuldstændig  Uvirksomhed  og  saa- 
ledes  reducere  ham  blot  til  en  Dukke.  Ofte  vare  virkelig 
Kaliferne  intet  andet  end  Marionetter,  i  det  den  virkelige 
Magt  laa  hos  Storvesiren,  der  styrede  baade  dem  og  Staten 
efter  eget  Tykke. 

Yahya  nedstammede  fra  en  gammel  persisk  Adelsslægt ; 
hans  Bedstefader  havde  været  en  af  Vogterne  ved  det  største 
Ildtempel  i  Persien;  hans  Fader  var  gaaet  over  til  Muha- 
meds  Lære,  og  efter  at  have  taget  virksom  Del  i  den  Be- 
vægelse, der  berøvede  Ommiaderne  Magten  og  satte  Abbas- 
siderne  paa  Tronen,  havde  han  været  Vesir  under  to  Ka- 
lifer. Yahya,  i  hvis  Hænder  Harun  saaledes  lagde  hele 
Statsstyreisen,  udøvede  sine  Pligter  med  en  overlegen  Klog- 
skab og  Dygtighed ;  han  befæstede  Grænserne  og  forbedrede 
hele  Landets  Styrelse ;  han  fyldte  Skatkammeret  og  sorgede 
for  Provinsernes  Opkomst  ved  at  beskytte  Handel  og  Haand- 
værk  og  udvikle  den  offentlige  Sikkerhed.  Han  bragte,  kort 
sagt,  Kalifatet  til  Højdepunktet  af  Velstand  og  Hæder,  or- 
ganiserede  og  ledede   selv  hele  Statsmaskineriet;   som  Mi- 

nister  var  han  veltalende,  dannet,  klog  og  betænksom,  og 
han  var  desuden  en  dygtig  Administrator,  der  styrede  alt 
med  en  fast  Haand  og  viste  sig  i  Besiddelse  af  Dygtighed 
til  at  byde  alle  Vanskeligheder  Spidsen.  Med  et  venligt 
og  nedladende  Væsen  forbandt  han  en  imponerende  Vær- 
dighed, der  skaffede  ham  almindelig  Ærbødighed,  ligesom 
alle  vare  enige  om  at  lovprise  hans  Ædelmodighed  og  God- 
g;j  ørenhed. 

Yahya  havde  to  Sønner,  El  Fadhl  og  Jafer;  den  første 
understøttede  Faderen  i  hans  ministerielle  Arbejder  og  fik 
Tilnavnet  »Den  lille  Vesir«.  El  Fadhl  var  Haruns  Foster- 
broder, hvad  der  hos  Muhamedanerne  er  et  næsten  lige  saa 
fast  Baand  samt  kjødeligt  Slægtskab ;  da  han  imidlertid  var 
af  en  mere  alvorlig  Karakter  end  den  yngre  Broder,  fore- 
trak Kalifen  langt  denne.  Jafer  var  gavmild,  veltalende, 
talentfuld  og  havde  et  indtagende  Væsen,  han  var  en  intim 
Ven  af  Harun,  der  gjorde  ham  til  sin  Privatsekretær  og 
gav  ham  Overopsynet  over  den  kejserlige  Husholdning,  lige- 
som han  var  en  stadig  Deltager  i  alle  Kalifens  Fornøjelser. 
Begge  Sønnerne  vare  for  øvrigt  lige  saa  almindelig  af- 
holdte for  deres  Ædelmodighed  og  Gavmildhed,  som  Fa- 
deren. 

Haruns  egen,  ubegrænsede  Gavmildhed  især  imod  Dig- 
tere, retslærde  og  gejstlige,  skaffede  ham  selvfølgelig  disse 
Klassers  ubetingede  Hengivenhed  og  bidrog  i  høj  Grad  til 
det  Ry,  han  havde  for  Retfærdighed  og  Mildhed,  et  Ry, 
som  Historien  imidlertid  viser,  at  han  kun  saare  lidt  for- 
tjente. Ingen  anden  Kalif  havde  nogen  Sinde  samlet  om 
sig  en  saadan  Mængde  lærde  Mænd,  Digtere,  rets-  og 
sproglærde,  Kadier  og  Skribenter,  ikke  at  tale  om  alle  de 
Kunstnere  og  Musikere,  der  nøde  godt  af  hans  Gunst.  I 
sin  egen  Person  forenede  han  desuden  mange  Egenskaber, 
som  kunde  gjøre  ham  afholdt  af  alle  disse  fremragende 
Mænd;  han  besad  megen  Dannelse  og  var  en  udmærket 
Digter;    han  var   vel  bevandret  i  Historien,   Traditionen  og 

Poesien,  som  han  forstod  at  citere  ved  passende  Lejlig- 
heder ;  han  havde  en  fin  Smag  og  en  aldrig  fejlende  Dømme- 
kraft, medens  hans  værdige  Væsen  vandt  ham  den  dybeste 
Ærbødighed  baade  hos  høje  og  lave.  Det  er  derfor  intet 
Under,  at  alle  samtidige  Forfattere  strømme  over  af  Lov- 
taler over  ham  og  bestræbe  sig  for  at  skjule  den  mørke 
Side  af  hans  Karakter.  Senere  Forfattere,  kunde  man 
vente,  skulde  være  mindre  gunstige  i  deres  Domme;  men 
det  maa  erindres,  at  Alraschids  Regering  var  en  af  de  mest 
lysende  i  Kalifatets  Annaler;  Rigets  Grænser  vare  mere 
udstrakte  end  i  nogen  anden  Periode,  den  største  Del  af 
Orienten  og  en  stor  Del  af  det  vestlige  Afrika  stod  under 
hans  Herredømme  og  betalte  Tribut  til  hans  Skatkammer, 
og  Bagdad  stod  paa  Højdepunktet  af  Pragt  og  Herlighed. 
Derimod  begyndte  strax  efter  hans  Død  Byen  at  tabe  sin 
Vigtighed,  Provinserne  faldt  fra  den  ene  efter  den  anden, 
og  Kalifernes  Magt  svandt  hastig  bort.  Dette  var  en 
Grund  mere  for  de  muhamedanske  Forfattere  til  at  skue 
tilbage  paa  Haruns  glimrende  Periode  med  Beundring  og 
Ærefrygt  og  til  at  vedligeholde  Traditionen  om  hans  Herre- 
dømmes Herlighed. 

De  Begivenheder,  vi  i  det  følgende  skulle  omtale,  ville 
sætte  os  i  Stand  til  at  danne  os  en  Mening  om  hans  virke- 
lige Karakter. 

IL 
Den  gyldne  Tid. 

Abbassiderne  syntes  ikke  om  at  residere  i  Damaskus, 
der  indesluttede  saa  mange  storartede  Mindesmærker  om 
Ommiadernes  Dynasti,  og  valgte  derfor  Bagdad  til  Resi- 
densstad. Dens  Beliggenhed  passede  udmærket  for  en 
Hovedstad;  den  var  bygget  paa  venstre  Bred  af  Tigris,  stod 
ved  denne  Flod  i  Handelsforbindelse  med  Djarbekr  mod 
Nord  og   mod  Øst  gjennem  den    persiske  Bugt  med  Indien 

Og  Kina,  medens  den  nærliggende  Evfrat,  hvor  til  der  fra 
Bagdad  førte  en  bred  Landevej,  dannede  en  direkte  For- 
bindelse med  Syrien  og  Vesten.  Navnet  Bagdad,  som  er 
meget  gammelt,  betyder:  »Givet  eller  grundet  af  Gud- 
dommen« og  hentyder  til  den  heldige  Beliggenhed.  Den 
nye  Hovedstad  tog  hurtig  til  i  Udstrækning  og  Pragt,  i  det 
de  forskjellige  Kalifer  anvendte  fabelagtige  Summer  paa 
dens  Porskjønnelse  og  samlede  en  Mængde  Kunstværker 
fra  andre  asiatiske  Stæder  og  fra  Sassanidernes  gamle  Pa- 
ladser for  dermed  at  forherlige  deres  Residens. 

Her  levede  Kalifen  Harun  Alraschid,  omgiven  af  en 
næsten  æventyrlig  Pragt  og  Luxus,  som  uindskrænket 
Hersker  over  et  Rige,  der  strakte  sig  lige  fra  Indien  og 
Tartariet  til  det  atlantiske  Oceans  Bredder,  med  uhyre 
Rigdomme  til  sin  Raadighed,  og  omgiven  af  Datidens  mest 
glimrende  Kunstnere  og  Videnskabsmænd. 

I  militær  Henseende  var  imidlertid  Harun  Alraschids 
Regering  meget  urolig,  i  det  netop  Rigets  uhyre  Udstræk- 
ning gjorde  det  umuligt  at  centralisere  Magten  og  at  holde 
Styr  paa  ærgjerrige  og  samvittighedsløse  Guvernører,  der  dels 
søgte  at  hævde  deres  Uafhængighed,  dels  undertrykkede  og 
udsugede  Folket,  Der  forløb  sjælden  noget  Aar  uden  et 
Oprør  i  en  eller  anden  af  Provinserne;  i  Syrien  og  Meso- 
potamien var  det  Sympathien  for  Ommiaderne,  i  Khorassan 
det  gamle  Fjendskab  imod  det  arabiske  Herredømme  og 
den  arabiske  Tro,  og  overalt  Utilfredshed  med  Statholdernes 
Undertrykkelser  og  Udsugeiser,  der  vare  stadige  Kilder  til 
Uro  og  Besværligheder  for  Kalifens  Regering. 

For  at  vise,  hvorledes  Kalifatets  Stilling  var,  og  hvor 
usikker  Forbindelsen  mellem  de  forskjellige  Provinser  og 
Regeringen,  bliver  det  nødvendigt  at  omtale  nogle  blandt 
de  vigtigste  af  disse  oprørske  Bevægelser. 

Harun  Alraschids  femte  Regeringsaar  blev  forstyrret 
ved  et  Oprør  af  Yahya  'bn  Abdallah,  der  i  lige  Linie  ned- 
stammede fra  Mohammeds  Fætter  og  Svigersøn  Ali.     Den 

Sørgelige  Skæbne,  der  under  en  tidligere  Kalif  havde  ramt 
hans  Brødre,  havde  ganske  naturlig  bragt  ham  til  at  nære 
stor  Frygt  for  sin  egen  Sikkerhed;  han  flygtede  til  Deilem, 
hvor  Folket  hurtig  anerkjendte  hans  Fordringer  paa  Ima- 
matet,  det  vil  sige  hans  guddommelige  Ket  til  den  øverste 
Myndighed  i  Islam,  og  proklamerede  ham  som  den  legitime 
Kalif.  Fra  alle  Egne  af  Landet  strømmede  Folk  til  hans 
Fane,  og  Bevægelsen  antog  hurtig  saa  truende  Dimensioner, 
at  Harun  nødtes  til  at  tage  kraftige  Forholdsregler  for  at 
undertrykke  den.  Han  udnævnte  El  Fadhl,  Storvesirens 
Søn,  til  Guvernør  over  de  oprørske  Landskaber  og  sendte 
ham  med  en  Hæ^r  paa  50,000  Mand  imod  Oprørerne.  El 
Fadhl  lejrede  sig  med  sin  Hær  i  kort  Afstand  fra  Yahya 
'bn  Abdallahs  Hovedkvarter;  men  da  han  frygtede  den  reli- 
giøse Fanatisme  hos  de  fjendtlige  Tropper,  —  hvis  Hoved- 
anfører jo,  som  Alis  Efterkommer,  var  det  legitime  Over- 
hoved for  Schiiternes  Sekt,  til  hvilken  næsten  alle  Perserne 
hørte  — ,  vilde  han  ikke  tilbyde  denne  et  Slag,  men  søgte 
ved  Underhandlinger  at  bringe  en  fredelig  Løsning  i  Stand. 
Omsider  gav  Yahya  'bn  Abdallah  da  ogsaa  efter  for  de 
skjønne  Løfter,  Alraschids  Udsending  gav  ham,  og  sam- 
tykkede i  at  nedlægge  Vaabnene  paa  den  Betingelse,  at 
Harun  skulde  give  ham  en  selvskreven  Amnesti,  under- 
tegnet af  Kadierne  og  Fakirerne  som  Vidner.  Kalifen,  som 
foruroligedes  over  det  Held,  der  hidtil  havde  fulgt  hans 
Kival,  samtykkede  i  denne  Fordring  og  sendte  ham  en  Am- 
nesti, affattet  i  de  mest  ubetingede  Udtryk  og  undertegnet 
ikke  blot  af  de  nævnte  Embedsmænd,  men  endog  af  de 
ældste  Medlemmer  af  det  kongelige  Hus  Beni  Hashem, 
hvortil  Alraschid  hørte.  Dette  Brev,  som  ledsagedes  af 
rige  Gaver,  bevægede  Prætendenten  til  at  følge  El  Fadhl 
til  Bagdad,  og  ved  hans  Ankomst  her  til  modtog  Kali  fen 
ham  med  den  største  Hjærtelighed.  Han  havde  imidlertid 
ikke  været  mange  Dage  i  Staden,  før  Alraschid  kastede 
ham  i  Fængsel  og  sammenkaldte  Statens  Retsembedsmænd 

for  at  raadslaa  om  Amnestiens  Gyldighed.  Nogle  hævdede 
bestemt,  at  et  Dokument,  der  var  saa  højtidelig  stadfæstet, 
maatte  staa  ved  Magt;  men  andre,  der  bejlede  til  Kalifens 
Gunst,  erklærede,  at  det  var  dedt  og  magtesløst,  og  deres 
Mening  blev  naturligvis  antagen  af  Harun. 

Naar  en  Hersker  ønsker  en  Undskyldning  for  at  straffe 
en  Undersaat,  finder  han  let  en  eller  anden,  der  for  at 
sætte  sig  selv  i  Gunst,  er  villig  til  at  aflægge  falsk  Vid- 
nesbyrd. Her  var  det  en  Mand  af  Familien  Zobeir  ibn 
Awwam,  der  bagtalte  Yahya  for  Alraschid,  i  det  han  er- 
klærede, at  denne  havde  konspireret,  efter  at  han  havde 
modtaget  Amnestien,  og  havde  bestræbt  sig  for  at  samle 
en  ny  Hær  i  den  Hensigt  atter  at  hæve  Oprersfanen  ved 
første  givne  Lejlighed. 

Kalifen  sendte  strax  Bud  efter  Fangen,  konfronterede 
ham  med  Zobeiri  og  spurgte,  om  dennes  Beskyldninger 
vare  sande.  Yahya  benægtede  harmfuldt  dette  og  opfor- 
drede sin  Anklager  til  at  bekræfte  Bagvaskelserne  med  sin 
Ed.  Zobeiri  erklærede  sig  villig  hertil  og  begyndte:  »Gud, 
som  opsøger  og  straffer  den  skyldige  — «;  men  Yahya  af- 
brød ham:  »Stands!  lad  den  Ed  være,  thi  Gud  haster  al- 
drig med  at  straffe  den,  der  priser  ham.  Sværg,  at  du 
nedkalder  Allahs  Vrede  over  dit  Hoved  og  ønsker,  at  hans 
strængeste  Straf  maa  ramme  dig,  om  du  ikke  taler 
sandt.« 

Bagvaskeren  skjælvede  ved  at  høre  denne  Formular: 
»Hvad  er  det  for  en  afskyelig  Ed;  den  vil  jeg  ikke  sværge.« 
»Hvad  mener  du  med  det!«  raabte  Kalifen,  »naar  dit  Ud- 
sagn er  sandt,  hvad  har  du  da  at  frygte  af  en  Ed?«  Den 
elendige,  som  vidste,  hvad  der  ventede  ham,  hvis  han  til- 
stod at  have  løjet,  i  det  han  derved  ikke  alene  narrede  Ka- 
lifen for  hans  Hævn,  men  ogsaa  lod  ane,  at  det  var  Harun 
selv,  der  havde  bestukket  ham,  eller  i  det  mindste  set 
gjennem  Fingre  med  hans  falske  Beskyldninger,  turde  ikke 

længere  nægte  at  aflægge  den  forlangte  Ed  og  beseglede 
saaledes  Yahyas  Dødsdom. 

Historieskriverne  fortælle  her  som  et  mærkeligt  Ex- 
empel  paa  den  guddommelige  Gjengjældelse,  at  næppe 
havde  Zobeiri  forladt  Forsamlingen,  før  han  snublede  og  i 
Faldet  saarede  sig  saa  farlig,  at  han  døde,  inden  Dagen 
var  forbi.  De,  der  skulde  begrave  ham,  kunde  ikke  faa 
hans  Grav  fyldt,  thi  Jorden  svandt  bort  lige  saa  hurtig, 
som  den  blev  kastet  i;  de  nøjedes  da  med  at  lægge  et 
Dække  over  Graven  og  forlode  den,  overbeviste  om,  at 
Allah  paa  denne  Maade  havde  tilkjendegivet  sin  Vrede  over 
den  gudsbespottelige  Mened. 

Harun  Alraschid,  med  al  sin  Fromhed,  brød  sig  imid- 
lertid ikke  om  et  Mirakel,  naar  det  var  i  Modstrid  med 
hans  egne  Lidenskaber,  og  til  Trods  for  Amnestien  og  det 
guddommelige  Vidnesbyrd  om  Yahyas  Uskyldighed  maatte 
denne  dog  lide  en  grusom  Dod  i  Fængslet. 

Samme  Aar  viste  der  sig  truende  Symptomer  paa  en 
Kevolution  i  Ægypten.  Statholderen  her  var  Musa  'bn  Isa, 
en  Fætter  til  Kalifens  Fader.  Harun  havde  fattet  Mis- 
tanke om,  at  Musa  havde  i  Sinde  at  gjøre  Oprør  mod  ham 
og  derfor  selv  havde  ophidset  Folket;  han  svor,  at  han 
vilde  afsætte  Forræderen  og  erstatte  ham  med  den  ringeste 
blandt  hans  Dørvogtere  og  gav  Jafer  Ordre  til  at  bringe 
en  Mand  til  ham  ved  Navn  Omar  ibn  Mehran,  med  Til- 
navnet Abu  Hafs.  Denne  var  en  Mand  af  et  hæsligt  Ud- 
seende og  med  et  skummelt  Øjekast,  han  plejede  at  klæde 
sig  meget  simpelt  og  at  ride  omkring  med  sin  Tjener  bag 
ved  sig  paa  den  samme  Hest.  Da  Kalifen  spurgte,  om 
han  var  villig  til  at  rejse  til  Ægypten  som  Statholder, 
svarede  han  barsk:  »Jeg  vil  tage  dertil  paa  den  Betingelse, 
at  saa  snart  jeg  har  bragt  Forholdene  i  Orden  dér,  skal 
jeg  have  Lov  at  komme  tilbage,  naar  jeg  vil.«  Harun 
samtykkede,  og  Abu  Hafs  rejste.  Ved  sin  Ankomst  til 
Kairo,    gik  han   lige  til  Musas  Hus  og  satte   sig  nederst 

blandt  dem,  der  ventede  paa  at  faa  Avdiens;  da  alle  de 
andre  vare  gaaede,  fik  Musa  Øje  paa  ham  og  spurgte,  hvad 
han  ønskede.  Omar  overrakte  ham  Kalifens  Brev,  og  da 
han  havde  læst  det,  sagde  han:  »Og  er  Abu  Hafs  an- 
kommen, Allah  velsigne  ham?«  »Jeg  er  Abu  Hafs«,  sva- 
rede denne.  Musa  udbrød,  i  det  han  citerede  Koranen: 
»Maatte  Allah  stra-ffe  Farao,  fordi  han  sagde:  »Er  ikke 
Ægyptens  Kongerige  mit  ?«  «  Musa  overgav  imidlertid  uden 
videre  Indvendinger  Herredømmet  til  den  nye  Statholder, 
der  strax  begyndte  at  sætte  sig  ind  i  Forretningerne.  Abu 
Hafs'  første  Befaling  til  sin  Sekretær  var,  at  han  kun 
maatte  tage  imod  Foræringer  til  ham,  naar  disse  bestode  i 
rede  Penge;  da  nu  Embedsmændene  og  Landets  Stormænd 
bragte  de  sædvanlige  Foræringer  til  Statholderen,  afslog 
han  alle  saadanne  Ting  som  Heste,  Slavinder  og  deslige  og 
modtog  kun  rede  Penge  og  kostbare  Tøjer;  disse  forvarede 
han  omhyggelig,  og  paa  hver  Gave  hæftede  han  en  Seddel 
med  Giverens  Navn. 

Undersaatterne  i  Ægypten  havde  hidindtil  altid  staaet 
i  Restance  med  deres  Skatter;  men  dette  besluttede  Omar 
at  sætte  en  Stopper  for.  Han  begyndte  med  at  indstævne 
en  Mand  for  Skatterestancer;  denne  prøvede  paa  at  affær- 
dige ham  med  den  Besked,  at  han  kun  vilde  betale  i  Bag- 
dad; men  Omar  tog  ham  paa  Ordet,  og  endskjønt  han  pro- 
testerede og  tilbød  at  skaffe  Pengene  til  Veje,  sendte  han 
ham  afsted  til  Hovedstaden.  Senere  var  der  ingen,  der 
prøvede  paa  at  narre  Omar,  og  den  første  og  anden  Ter- 
min bleve  Skatterne  punktlig  indbetalte.  Da  den  tredje 
Termin  kom,  kunde  mange  ikke  betale  og  vare  nødte  til 
at  bede  om  Henstand,  i  det  de  beklagede  sig  over,  at  de 
ingen  Penge  havde.  Omar  kom  nu  frem  med  de  For- 
æringer, han  havde  faaet,  indbetalte  dem  i  Skatkamret, 
krediterede  Giveren  for  Beløbet,  og  stævnede  ham  saa  for 
Resten.  Alle  Indsaa  nu,  at  en  saa  usædvanlig  ærlig  Stat- 
holder ikke  lod  sig  skuffe,  og  gjorde  Udveje  til  at  skaffe 

Pengene;  saaledes  blev  for  første  Gang  i  Mands  Minde 
Ægyptens  Skatteafgift  punktlig  erlagt.  Da  Omar  havde 
bragt  dette  i  Orden,  frasagde  han  sig  sit  Erabede  og  vendte 
tilbage  til  Bagdad. 

Et  Par  Aar  efter  gjorde  en  af  de  mægtigste  Høvdinger 
i  Mosul  ved  Navn  El  Attaf  Oprør  mod  Alraschids  Stat- 
holder, samlede  en  Hær  paa  omtrent  4000  Mand,  ind- 
krævede Skatterne  og  holdt  Byen  besat  i  to  Aar ;  da  angreb 
Harun  Byen  og  ødelagde  dens  Volde,  medens  Attaf  undslap 
til  Armenien. 

Et  større  Oprør  lededes  af  El  Valid  ibn  Tarif  es  Shei- 
bani  i  Mesopotamien;  efter  at  han  havde  slaaet  to  af  Ka- 
lifens Hærafdelinger,  afsendte  Alraschid  en  ny  Hær  under 
Yezid  ibn  Mazyed,  ogsaa  et  Medlem  af  Stammen  Sheibani, 
for  at  tvinge  ham  til  Underkastelse;  men  Yezid,  som  for- 
modentlig ikke  holdt  af  at  kæmpe  med  sin  Stammefrænde, 
vedblev  at  trække  Tiden  ud  og  tove  med  at  angribe  ham. 
Barmeciderne,  som  stode  paa  en  daarlig  Fod  med  Yezid, 
fortalte  Kalifen,  at  denne  ikke  gik  alvorlig  frem  mod  El 
Valid,  men  nærede  venlige  Følelser  for  Oprørerne,  fordi  de 
hørte  til  den  samme  Stamme,  og  Harun,  som  lod  sig  paa- 
virke af  disse  Angivelser,  skrev  et  vredt  Brev  til  Yezid,  i 
hvilket  han  sagde:  »Hvis  jeg  havde  udsendt  en  af  mine 
ringeste  Tjenere,  vilde  han  have  udrettet  mere,  end  du 
har  gjort;  men  det  er  klart,  at  du  ikke  er  til  at  stole 
paa,  og  at  du  foler  en  blind  Hengivenhed  for  din  egen 
Stamme.  Jeg  sværger  ved  Allah,  at  hvis  du  ikke  skynder 
dig  at  straife  Oprøreren,  vil  jeg  sende  en  til  dig  for  at 
hente  dit  Hoved.« 

Da  Yezid  saaledes  blev  tvungen  til  at  gaa  kraftigere 
til  Værks,  drog  han  endelig  imod  El  Valid.  Paa  Kamp- 
pladsen opmuntrede  han  sine  Soldater  med  de  Ord:  »Disse 
Oprørere  ere  kun  udisciplinerede  Skarer;  staa  derfor  modig 
fast,  og  naar  I  have  afslaaet  deres  Angreb,  kaster  eder 
over  dem;  thi   naar  de  engang   ere   bragte  i  Uorden,    ville 

de  ikke  kunne  samle  sig  igjen.«  Det  gik,  som  han  havde 
forudsagt.  Yezid  og  hans  Tropper  modstode  tappert  Fjen- 
dens Angreb,  kastede  sig  derpaa  over  dem  og  bred  deres 
Rækker.  Yezid  forfulgte  El  Valid,  fangede  ham  og  afhug- 
gede hans  Hoved.  Da  El  Valid  var  slaaet,  samlede  hans 
Søster  Laila  atter  de  adspredte  Tropper,  væbnede  sig  og 
førte  dem  igjen  frem  mod  Fjenden;  men  Yezid  tik  Øje  paa 
hende,  red  imod  hende,  og  i  det  han  stak  med  sin  Lanse 
efter  hendes  Hest,  raabte  han:  »Gaa  hjem  med  dig,  du 
er  en  Vanære  for  din  Stamme!«  hvorpaa  hun,  skamfuld 
over  sin  Dristighed,  trak  sig  tilbage.  Denne  Laila  var  i 
øvrigt  en  temmelig  betydelig  Digterinde,  og  hun  skrev  en 
Elegi  over  sin  Broder  El  Valid,  der  endnu  er  til. 

Foruden  disse  stadige  Oprør  i  Provinserne,  hvoraf  vi 
her  kun  have  omtalt  nogle  faa,  forte  Harun  Alraschid  ofte 
Krig  med  Islams  Fjender  og  laa  desuden  bestandig  i  Strid 
med  det  byzantinske  Kejserrige  og  med  de  barbariske  Tur- 
komanner. 

Kalifen  raadede  vel  ganske  vist  over  en  uhyre  Krigs- 
magt, der  vilde  have  været  uovervindelig,  dersom  han  helt 
og  holdent  havde  kunnet  anvende  den  mod  Rigets  ydre 
Fjender-,  men  han  maatte  jo  altid  benytte  en  Mængde 
Tropper  til  at  undertrykke  de  bestandig  paa  ny  opblussende 
Stridigheder  i  sit  udstrakte  Rige.  Han  gjorde  imidlertid 
næsten  hvert  Aar  Strejftog  ind  paa  græsk  Territorium  —  ofte 
under  hans  personlige  Overanførsel —  og  gjorde  hver  Gang 
et  stort  Bytte  af  Slaver  og  Gods.  I  Aaret  791,  under  en 
meget  stræng  Vinter,  led  hans  Tropper  meget  paa  Tilbage- 
toget; men  i  to  Søslag  ved  Kreta  og  Cypern,  der  omtales 
baade  hos  arabiske  og  græske  Historieskrivere,  bleve  Musel- 
mændene  Sejrherrer.  Admiralen  Theophilus  blev  tagen  til 
Fange  og  ført  for  Harun  Alraschid,  der  gav  ham  Valget 
mellem  »Islam  og  Døden« ;  da  han  afslog  den  første,  blev 
han  huggen  i  Stykker. 

I  Aarene  797—98   drog  Harun  mod  Byen  Safsaf,  som 

han  indtog,  medens  Abd  el  Melik  ibn  Salih  angreb  Ancyra. 
Samtidige  indre  Stridigheder  hindrede  Grækerne  i  at  gjere 
Modstand,  og  Kejserinde  Irene  sluttede  Fred  niod  at  betale 
en  stor  Tribut;  Fangerne  bleve  udvexlede,  for  første  Gang 
under  Abbassidernes  Herredømme,  og  Harun  drog  hjem. 
Freden  med  Grækenland  varede  i  fire  Aar,  navnlig  fordi 
Harun  var  saa  optagen  af  andre  Stridigheder,  at  han  ikke 
var  i  Stand  til  at  drage  Fordel  af  det  byzantinske  Riges 
forsvarsløse  Stilling;  men  i  Aaret  802  kom  Nikephorus  paa 
Tronen,  og  nu  brød  Krigen  ud  paa  ny.  Den  ny  Kejser 
sendte  Harun  et  Brev  saa  lydende : 

»Fra  Nikephorus,  Grækernes  Konge  til  Harun,  Arabernes 
Konge«. 
»Kejserinden,  min  Forgængerinde,  holdt  dig  for  et 
Taarn  og  sig  selv  for  en  Bonde.  Hun  betalte  dig  Tri- 
but, medens  du  burde  have  betalt  hende  dobbelt  saa 
meget.  Dette  var  en  Kvindes  Svaghed  og  Taabelighed, 
men,  saa  snart  du  har  læst  dette  mit  Brev,  tilbagesend 
alt,  hvad  du  har  modtaget  i  Tribut  af  hende,  og  løskjeb 
dig  selv  med  en  hvilken  som  helst  Sum,  der  maatte 
blive  fordret  af  dig;  ellers  skal  Sværdet  dømme  os 
imellem. « 

Da  Harun  havde  læst  dette,  blev  han  saa  rasende,  at 
ingen  turde  se  paa,  langt  mindre  tale  til  ham,  og  alle  Hof- 
folkene gik  af  Vejen  for  ham.  Han  forlangte  Pen  og  Blæk 
og  skrev  bag  paa  Nikephorus's  Brev: 

»I  Navn  af  Allah,  den  barmhjærtige,  den  forbarmende! 
Fra  Harun,  de  troendes  Behersker,  til  Nikephorus, 
den  græske  Hund. 
Jeg  har  læst  dit  Brev,  Søn  af  en  vantro  Kvinde,  og 
du  skal  sé  mit  Svar,  før  du  hører  det.« 

Han  drog  afsted  selv  samme  Dag,  opslog  sin  Lejr  ved 
Heraklea  og  skjændte  og  brændte,  hvor  han  kom  frem, 
indtil  Nikephorus,  som  var  optagen  af  at  bekæmpe  et  Op- 
rør, blev  nødt  til  at  bede  om  Fred.     Til  sidst  samtykkede 

Kalifen  i  at  slutte  Fred  paa  den  Betingelse,  at  Nikephorus 
betalte  ham  en  Tribut  hvert  halve  Aar. 

Næppe  var  imidlertid  Harun  vendt  tilbage  til  Rakkeh, 
førend  Nikephorus,  der  nu  havde  faaet  Bugt  med  Oprørerne, 
brød  Freden,  i  det  han  stolede  paa,  at  den  strænge  Kulde, 
der  da  herskede,  skulde  hindre  Kalifen  fra  at  gjøre  Indfald 
i  hans  Land. 

Da  Efterretningen  herom  kom  til  Rakkeh,  blev  Harun 
saa  rasende,  at  han  trods  den  frygtelige  Kulde  strax  drog 
ud  for  at  tugte  Grækerne.  Hæren  maatte  udholde  frygte- 
lige Besværligheder,  men  Nikephorus  blev  slaaet  og  mistede 
40,000  Mand.  En  ny  Fred  blev  sluttet  og  Fangerne  ud- 
vexlede,  men  da  Harun  kort  efter  var  optagen  af  Oproret  i 
Khorassan  under  Ali  ibn  Isa,  vilde  Nikephorus  benytte  sig 
deraf  og  begyndte  atter  Fjendtlighederne. 

Harun  samlede  imidlertid  strax  en  Hær  paa  135,000 
Mand  og  indtog  Heraklea,  medens  hans  Feltherrer  erobrede 
og  sløj'fede  flere  andre  Fæstninger,  og  hans  Flaade  ved 
Cypern  gjorde  17,000  Fanger,  som  bleve  sendte  til  Syrien. 
Nikephorus  tabte  nu  aldeles  Modet  og  sluttede  Fred  paa 
de  mest  ydmygende  Betingelser,  han  maatte  betale  en  Kop- 
skat for  sig  selv  og  sin  Familie  og  love  aldrig  at  gjen- 
op bygge  Heraklea.  Aldrig  saa  snart  var  imidlertid  Harun 
dragen  hjem,  fer  alle  disse  Løfter  bleve  brudte,  og  i  Aaret 
807  lykkedes  det  virkelig  Grækerne  i  Nærheden  af  Tarsus 
at  slaa  Yezid  ibn  Makhled,  som  var  bleven  sendt  imod  dem 
med  10,000  Mand.  Lige  saa  uheldig  gik  det  Herthemat 
ibn  Ayan,  som  med  30,000  Mand  var  bleven  sat  til  at  be- 
vogte Grænsen  og  have  Opsyn  med  Befæstningen  af  Tar- 
sus, og  da  denne  desuden  kort  efter  blev  sendt  til  Kho- 
rassan for  at  kvæle  Oprøret  der,  lykkedes  det  saaledes 
Grækerne  for  en  Stund  at  afkaste  Muselmændenes  Aag. 

Harun  lod  sin  Harme  gaa  ud  over  de  kristne  i  sit 
Rige  ved  atter  at  sætte  i  Kraft  og  skærpe  de  barbariske 
Anordninger,  hvormed  Kalifen   Omar  ved  Jerusalems   Ind- 


Harun  Alraschid.  17 

tagelse  havde  plaget  og  undertrykket  dem,  og  ved  at  straffe 
enhver  Overtrædelse  raed  Døden. 

Hidtil  have  vi  kun  omtalt  de  politiske  Begivenheder 
under  Harun  Alraschids  Regering;  men  skjønt  Harun  ind- 
tager en  fremragende  Plads  i  Historien,  vare  disse  Begiven- 
heder dog  ikke  saa  meget  blevne  ledede  af  ham  selv,  som 
af  Vesiren  Yahya  og  hans  Sønner.  Kalifens  personlige  Hi- 
storie er  i  det  hele  taget  saa  nøje  knyttet  til  denne  Fa- 
milie, at  det  er  umuligt  at  bedømme  hans  Karakter  uden 
nærmere  at  betragte  hans  Forhold  til  dem;  vi  skulle  der- 
for nu  gaa  over  til  at  omtale  deres  Fald  og  senere  sørge- 
lige Skæbne. 

J.  Rung. 

(Sluttes.) 

en  kvindelig  Tronprætendent. 


Som  bekjendt  var  Peter  den  stores  Datter,  Kejserinde 
Elisabet,  ikke  just  noget  Dydsmonster ;  hun  var  hyppig  beruset, 
og  hun  skiftede  Elskere,  lige  saa  ofte  som  hun  skiftede 
Klæder;  men  naar  Angeren  kom  over  hende,  hengav  hun 
sig  til  Bodsøvelser,  der  vidnede  om  den  groveste  Overtro. 
For  ikke  at  finde  nogen  Herre  eller  i  det  mindste  en  be- 
sværlig Bevogter  vilde  hun  ikke  gifte  sig;  men  næppe  havde 
en  Statsomvæltning  loftet  hende  paa  Tronen,  før  hun  til 
erklæret  Elsker  tog  en  Gardegrenader,  Alexis  Gregorievitsch 
Rasumovski,  hvem  hun  under  Lidenskabens  første  Hede  i 
Løbet  af  nogle  Uger  gjorde  til  Kammerherre,  Andreasridder, 
Jægermester  og  Greve.  Senere  forærede  hun  ham  det  pragt- 
fulde Anitskoi-Pallads,  der  længere  hen  i  Tiden  af  Katha- 
rina IL  blev  skjænket  til  Potemkin  som  Belønning  for  lig- 
nende Fortjenester. 

Rygtet  sagde,  at  Rasumovski  havde  opnaaet  et  hemmeligt 
Ægteskab  med  Kejserinden;  men  i  alle  Tilfælde  vilde  man 
vide,  at  der  var  flere  Børn  —  to  Sønner  og  en  Datter  — , 
hvem  man  havde  givet  Navn  efter  Fyrstendømmet  Taraka- 
nov.    Den  ene  Søn,  som  man  fra  Barndommen  holdt  inde- 

*)  Efter  P.  Chall  emel-Lacour,  i  Revne  des  deux  mondes. 

spærret  i  et  Kloster  i  Perejaslav-Saleski,  dede  tidlig 
den  anden,  der  beskæftigede  sig  med  kemiske  Studier  og 
endnu  Aar  1800  levede  i  St.  Petersborg,  omkom  ved  Vaade 
i  sit  Laboratorium;  men  om  Datteren,  der  som  ganske  lille 
var  bleven  sat  i  Kloster  i  Moskau,  vidste  man  intet  med 
Vished. 

Om  denne  Prinsesse  fortalte  Sagnet,  at  hun  i  en  Alder 
af  ti  Aar  var  bleven  hemmelig  bortfort  af  den  polske  Fyrste 
Kasimir  Radzivil,  Czartoriskyernes  berømte  Modstander,  som 
bragte  Barnet  til  Italien  i  Haab  om  at  kunne  benytte  hende 
til  sine  Planer  mod  Rusland.  I  Kom  og  andensteds  havde 
Prinsessen  ved  forskjellige  Rænker  søgt  at  opnaa  Anerkjen- 
delse  som  lovlig  Arving  til  den  russiske  Krone,  indtil  det 
endelig  lykkedes  Alexis  Orlof  at  bemægtige  sig  hendes  Per- 
son. Derefter  blev  hun  ført  til  Rusland  og  af  Katharina 
IL  indespærret  paa  Fæstningen  Schliisselburg  i  den  samme 
underjordiske  Hvælving,  der  i  sin  Tid  var  indrettet  til  Ka- 
tharina selv  af  hendes  Gemal  Peter  III.  I  dette  Fængsel 
skulde  den  ulykkelige  Prinsesse  være  druknet,  da  Nevaen 
Aar  1777  steg  ti  Fod  over  sin  sædvanlige  Højde. 

Da  Kejser  Alexander  II.  ønskede  at  kjende  Sammen- 
hængen med  denne  gaadefulde  Begivenhed,  nedsatte  han  en 
Kommission  til  at  undersøge  de  omfangsrige  Aktstykker, 
som  Petersborger-Arkiverne  indeholde  angaaende  Kejser- 
inde Elisabets  formentlige  Datter.  Den  officielle  Beretning 
blev  ikke  offentliggjort;  men  da  Aviserne  efter  Haanden 
begyndte  at  beskæftige  sig  med  Historien,  udgav  Moskauer- 
Lniversitotet  et  Uddrag  deraf.  Dette  Uddrag,  der  udkom  i 
1867,  synes  nogenlunde  fuldstændigt,  og  skjønt  det  ikke 
hæver  al  Uvished,  kaster  det  dog  en  Del  Lys  over  Sagen; 
men  under  alle  Omstændigheder  staar  den  hele  deri  om- 
handlede Episode  som  et  Bevis  paa,  hvad  en  enlig  Kvinde, 
der  ikke  har  andre  Vaaben  end  sin  Skjønhed  og  sin  Elsk- 
værdighed —  ved  List,  Dristighed  og    Udholdenhed   kunde 

stille  op   over  for  Samfundets  højeste  Kredse  i  det  saa  op- 
lyste attende  Aarhundrede. 


I. 

I  Oktober  1772  kom  tre  fremmede  med  talrigt  Tjener- 
skab til  Paris,  hvor  de  lejede  et  smukt  Hotel  paa  Øen 
Saint-Louis.  Det  var  en  ung  Dame  paa  hejst  fem  og  tyve 
Aar  —  Aly  Bmettea,  Prinsesse  af  Voldomir  kaldte  hun 
sig,  og  med  hende  fulgte  en  Baron  Embs,  en  ung  Mand  af 
hendes  Familie,  samt  en  Baron  Schenk,  en  ældre  Mand  af 
værdigt  Ydre,  der  spillede  en  Slags  Formynder,  førte  Regn- 
skabet og  besørgede  Husets  Udgifter.  Den  unge  Dame  var 
smuk,  lyshaaret  og  en  Smule  mager;  men  hun  havde  regel- 
mæssige Træk  og  et  overordentlig  fornemt  Udvortes.  Hendes 
Øjne  vare  af  forskjellig  Farve,  og  derved  fik  hendes  Blik 
noget  vist  gjennemtrængende  og  ubeskrivelig  bedaarende  ved 
sig.  Prinsessen  havde  Kundskaber  og  Porstand,  hun  talte 
forskjellige  Sprog,  hun  sang  henrivende  og  akkompagnerede 
sig  selv  paa  Klavecin;  men  der  var  tillige  i  hendes  Væsen 
saa  megen  Ynde  og  Alvor,  at  enhver  maatte  fole  Agtelse 
for  hende.  Der  fortaltes,  at  hun  var  født  i  Kaukasus,  og 
at  hun  var  Niece  af  en  hovedrig  Perser,  hvem  hun  skulde 
arve. 

Disse  fremmede  førte  stort  Hus,  holdt  Kjeretøj  og 
modtoge  Gjæster.  Damer  saae  man  in^en  af,  men  derimod 
en  Mængde  af  de  Udlændinge  fra  alle  Lande,  der  komme 
til  Paris  for  at  more  sig.  Blandt  dem,  der  kom  hyppigst, 
var  Grev  Kasimir  Oginski,  Hetman  af  Litthauen,  en  be- 
rømt polsk  Patriot,  der  netop  hos  Kabinettet  i  Versailles 
søgte  Bistand  for  sit  Fædreland.  I  øvrigt  var  Greven  en 
aandrig  Personlighed,  Kunstven  og  selv  Virtuos  paa  Harpen, 
der  kan  takke  ham  for  Opfindelsen  af  Pedalerne.  En  anden 
Husven  var  Greven  af  Rochefort- Valcourt,  Hofmarskalk  hos 
Fyrsten  af  Limburg-Styrum,  af  en  fransk  Emigiantfamilie, 

der  siden  det  nantiske  Edikts  Tilbagekaldelse  havde  været 
bosiddende  i  Tyskland. 

Oginski  gjorde  stormende  Kur  til  Prinsessen  og  vex- 
lede  liyppige  Breve  med  hende,  men  Greven  af  Rochefort 
optraadte  med  mere  alvorlige  Hensigter.  Hans  Pengesager 
vare  i  Uorden,  og  derfor  vilde  han  gifte  sig  med  Arvingen, 
men  hun  slog  hans  Frieri  hen  i  Spøg  uden  dog  at  berøve 
ham  alt  Haab. 

Blandt  de  andre  Stamgjæster  var  der  en  Herr  Marine, 
en  halvgammel  Laps,  som  vidste  ypperlig  Besked  med  alle 
Byens  Nyheder  og  altid  var  i  godt  Lune  —  der  var  en 
Herr  Mackay,  forhenværende  Kontorbetjent  hos  den  berømte 
Bankier  Delaborde,  og  Herr  Poncet,  en  stor  Kjøbmand  fra 
Rue  Saint-Denis,  der  begge  vare  lige  saa  rige  paa  For- 
fængelighed som  paa  Penge.  I  Løbet  af  en  Maanedstid 
havde  de  forstrakt  Huset  med  betydelige  Summer;  men 
Baron  Schenk  forstod  at  blænde  dem  ved  Beretningen  om 
de  Rigdomme,  Prinsesse  Aly  om  føje  Tid  skulde  modtage 
fra  Persien. 

Imidlertid  bliver  en  Dag  Baron  Embs,  der  har  under- 
skrevet forskjellige  Vexler,  arresteret  —  og  Prinsessens 
Venner  erfare  til  deres  store  Forbavselse,  at  den  foregivne 
Adelsmand  hedder  Vantoers  og  i  Virkeligheden  er  Sen  af 
en  rig  Lærredsfabrikant  i  Gent,  som  har  jaget  ham  hjemme 
fra  paa  Grund  af  slet  Opførsel.  Derved  blive  Mackay  og 
Poncet  bange  og  forlange  bestemt,  men  høflig  af  Baron 
Schenk  at  faa  deres  Forskud  tilbagebetalte.  Denne  for- 
sikrer dem  om,  at  Misforstaaelsen  hurtig  vil  blive  hævet, 
men  ser  sig  dog  nødsagen  at  tage  sin  Tilflugt  til  Herr  de 
Marines  Underskrift  for  at  faa  Prinsessens  Slægtning  ud  af 
Arresten.  Derved  slog  man  sig  til  Taals;  men  en  Aften, 
da  Mackay  og  Poncet  indfandt  sig  som  sædvanlig,  fandt  de 
Huset  lukket.  Prinsessen  havde  solgt  sine  Heste,  afskediget 
sit  Tjenerskab  og  var  rejst  til  Tyskland  med  de  to  Baroner 
og  en  eneste  Tjener. 

I  Frankfurt,  hvor  hen  Greven  af  Rochefort  er  rejst 
nogle  Dage  i  Forvejen,  dukker  Prinsessen  op  i  et  at  de 
fornemste  Hoteller;  men  Mackay  følger  hende  i  Hælene, 
og  inden  otte  Dage  sidder  Vantoers  paa  ny  arresteret  paa 
Forlangende  af  Frankvigs  Sendemand.  Hotelværten,  som 
bliver  bange  over  dette  Spektakel  og  formodentlig  frygter 
for  sine  Penge,  staar  i  Begreb  med  at  vise  hele  Selskabet 
Doreu  til  Trods  for  alle  Prinsessens  Trusler  om  at  ville  klage 
til  Kuslands  Sendemænd  i  Wien  og  Berlin  —  da  der  plud- 
selig viser  sig  en  ganske  uventet  Redningsmand. 

Filip  Ferdinand,  regerende  Fyrste  af  Limburg,  Herre 
til  Styrum,  Greve  af  Oberstein  samt  Herre  til  forskjellige 
Godser  i  Lothringen  og  andensteds,  var  til  Trods  for  sine 
mange  Titler  ingenlunde  rig.  Som  Ætling  af  Greverne  af 
Schaumburg  havde  han  meget  tvivlsomme  Fordringer  paa 
Hertugdømmerne  Slesvig  og  Holsten  og  forhandlede  i  den 
Anledning  allerede  paa  femtende  Aar  med  Hofferne  i  Pe- 
tersborg og  Kjøbenhavn.  Desuden  førte  han  en  meget  ind- 
viklet Proces  med  Kongen  af  Preussen. 

Som  største  Delen  af  Tysklands  Smaafyrster  holdt  han 
et  Hof,  hvor  Etiketten  var  meget  stræng,  men  Hoffolkene 
kun  lidet  talrige.  Han  holder  Sendemænd  i  Paris  og  Wien, 
men  blandt  sine  Soldater  er  Fyrsten  den  eneste  Stabsofficer. 
Han  er,  som  sagt,  nødt  til  at  være  sparsommelig,  men 
bøder  derpaa  ved  rigelig  Uddeling  af  de  Ordener,  han  selv 
har  stiftet. 

Som  de  tieste  af  Tidsalderens  Fyrster  efterligner  han 
i  det  smaa  Ludvig  XV.  og  Versailles,  og  skjønt  han  er 
bigot  Katolik,  har  han  dog  præsenteret  sine  Undersaatter 
flere  erklærede  Elskerinder;  men  nu,  da  han  horer,  at  den 
Dame,  hans  Hofmarskalk  vil  ægte,  befinder  sig  i  Frank- 
furt, faar  han  Lyst  til  at  se  hende,  rejser  der  hen  og  lader 
sig  forestille,  netop  som  hun  er  i  Begreb  med  at  forlade 
Hotellet. 

Fyrsten  gik  der  fra  henrykt  eller  snarere   ganske  be- 

daaret.  Han  betalte  en  Del  af  hendes  Gjæld,  han  gik  i 
Borgen  hos  Mackay  og  Poncet,  og  han  indbød  hende  til  at 
tage  Bolig  paa  et  af  haus  Slotte,  indtil  hun  fik  sine  Penge 
fra  Persien.  Prinsessen  flytter  ind  i  Neusetz;  men  da 
Slottet  er  meget  forfaldent,  og  Fyrsten  ikke  ser  Udvej  til 
at  sætte  det  i  Stand,  posterer  han  ved  Porten  nogle  af 
sine  Soldater,  som  skulle  præsentere  Gevær  for  Prinsessen, 
naar  hun  kommer  og  gaar,  og  derved  bode  paa  Manglerne. 
Med  hende  følger  Baron  Schenk,  der  opbevarer  hendes  Ar- 
kiv —  det  vil  sige  nogle  Papirer,  som  give  ham  Hals  og 
Haand  over  hende  ~  hvorimod  Vantoers  fremdeles  sad 
arresteret  i  Frankfurt,  uden  at  nogen  bestræbte  sig  for  at 
faa  ham  les. 

Paa  Slottet  kommer  Fyrsten  "hyppig  i  Beseg.  Han 
overøser  Prinsessen  med  Foræringer  og  viser  hende  saa  ud- 
søgt Opmærksomhed,  at  Greven  af  Rochefort  bliver  skin- 
syg. Da  denne  Skinsyge  en  Gang  kommer  til  Udbrud,  be- 
tænker Fyrsten  sig  ikke  længe,  men  lader  uden  videre  sin 
Hofmarskalk  sætte  i  Statsfængsel. 

Til  Raadgiver  har  Fyrsten  en  gejstlig  Herre  ved  Navn 
Hornstein,  der  er  Sendemand  for  ham  og  tillige  for  Kur- 
fyrsten af  Trier  ved  Hoffet  i  Wien.  Denne  dybsindige  og 
ivrige  Theolog  blev  af  Fyrsten  indfort  hos  Prinsessen  i 
Neusetz,  og  hun  havde  ikke  vanskelig  ved  at  fængsle  ham. 
Hun  bad  ham  vejlede  hende  ved  sine  Raad  og  beskytte 
hendes  Ungdom,  hun  omtalte  med  Beskedenhed  sine  store 
Rigdomme  og  overdrog  ham  at  kjebe  hende  en  Ejendom  i 
Tyskland,  som  hun  ikke  mere  ønskede  at  forlade. 

Den  umaadelige  Arv,  som  var  i  Vente,  skadede  ingen- 
lunde Prinsessen  i  Samtidens  Øjne  —  og  navnlig  ikke  i 
Fyrstens.  Han  var  i  Forvejen  forgjældet,  men  nu  havde  de 
forøgede  Udgifter  bragt  ham  i  den  yderste  Forlegenhed. 
Grevskabet  Oberstein  i  den  dejlige  Nahedal,  Fyrstens  bedste 
Ejendom,  var  saa  behæftet  med  Gjæld,  at  han  i  mange  Aar 
ikke  havde  faaet  en  Skilling  der  fra;  men  Prinsessen  forstod 

med  udsøgt  Takt  at  antyde,  hvorledes  hun  med  sine  Midler 
snart  vilde  kunne  indløse  Grevskabet,  og  samtidig  bad  hun 
Hornstein  bevæge  Fyrsten  til  ikke  at  afslaa  hendes  Tilbud. 
Imidlertid  maatte  rigtignok  Herr  de  Marine  efter  hendes 
Raad  indlede  Forhandlinger  med  den  franske  Regering  om 
Salg  af  nogle  af  de  fyrstelige  Familiegodser  i  Lothringen. 

Dag  for  Dag  faar  Prinsessen  større  Herredømme  over 
Fyrsten.  Han  giver  hende  flere  og  flere  Beviser  paa  en 
Tilbøjelighed,  som  hun  vel  opmuntrer,  men  tillige  forstaar 
at  holde  inden  for  visse  Grænser.  Saa  vel  Kjærlighed  som 
Interesse  have  gjort  ham  fortrolig  med  Tanken  om  Ægte- 
skab —  men  hvorfor  erklærer  han  sig  ikke?  Det  ene  Be- 
søg følger  efter  det  andet,  og  Tiden  gaar,  uden  at  det  for- 
ønskede Ord  bliver  udtalt. 

Endelig  finder  Fyrsten  en  Dag  Prinsessen  i  Taarer,  og 
Grunden  til  hendes  Fortvivlelse  er  et  Brev  fra  hendes  For- 
mynder, den  russiske  Storkansler  Fyrst  Galitzin,  i  hvilket 
han  meddeler  hende,  at  Onkelen  kalder  hende  hjem  til  Per- 
sien for  at  gifte  hende  bort.  Dette  Slag  kan  Fyrsten  ikke 
modstaa  —  hun  maa  ikke  rejse,  han  elsker  hende,  og  han 
tilbyder  hende  sin  Haand ! 

Prinsessen  forlanger  nogen  Betænkningstid  for  at  kunne 
raadføre  sig  med  sine  Slægtninge;  men  kort  efter  har  hun 
den  Glæde  at  kunne  meddele  Fyrsten,  at  den  russiske  Stor- 
kansler har  paataget  sig  hele  Ansvaret  for  Forbindelsen  og 
lovet  at  skaffe  Onkelens  Samtykke.  Samtidig  skriver  imid- 
lertid Hornstein  til  Fyrsten,  at  hun  nødvendigvis  maa  skaffe 
paalidelige  Beviser  for  sin  Herkomst,  og  dette  finder  hun 
saa  naturligt,  at  hun  giver  nye  Oplysninger  om  sine  Familie- 
forhold. I  Virkeligheden  er  hun  Fyrstinde  af  Azof  under 
den  russiske  Kejserindes  Overhøjhed  og  tillige  eneste  Ar- 
ving efter  Huset  Voldomir.  Fire  Aar  gammel  mistede  hun 
sine  Forældre  og  blev  sendt  til  sin  Onkel,  Schahen  af  Per- 
sien, som  senere  sendte  hende  til  Evropa  paa  Grund  af 
Uroligheder  i  Landet.     Hun  tilhører  den  græske  Kirke.      1 

Aaret  1749  bleve  Familiens  Godser  lagte  under  Beslag  i 
tyve  Aar ;  men  denne  Tid  er  snart  udløben,  og  for  at  kunne 
tiltræde  sine  Rigdomme  venter  hun  kun  paa  Kejserindens 
Samtykke,  som  Storkansleren  bestræber  sig  for  at  skaffe 
hende. 

Saa  snart  Prinsessen  troede  sig  sikker  paa  Giftermaal, 
hengiver  hun  sig  ganske  til  Fyrsten,  sagtens  i  Haab  om 
derved  at  knytte  ham  fastere  til  sig,  og  denne  Beregning, 
som  under  andre  Forhold  kunde  synes  vovelig,  viste  sig 
ganske  rigtig.  Fyrsten  forlængede  sine  Ophold  i  Neusetz, 
han  gav  glimrende  Fester  og  viste  sig  overalt  i  Prinsessens 
Selskab  —  ja,  han  indviede  endog  Vennen  Hornstein  i  sin 
Lykke. 

Alle  disse  Ømhedsbeviser  kunde  imidlertid  ikke  stille 
Prinsessen  tilfreds,  saa  meget  mere,  som  hun  jo  næppe 
kunde  vente,  at  de  til  Brylluppet  nødvendige  Papirer  nogen 
Sinde  vilde  ankomme.  Farer  truede  desuden  fra  mere  end 
én  Kant.  Vantoers  sad  fremdeles  fængslet  i  Frankfurt, 
hvor  fra  han  truede  med  Afsløringer,  og  Mackay  eller 
Poncet,  der  var  kjed  af  at  vente  paa  sine  Penge,  anstillede 
Undersøgelser  alle  Vegne.  Derfor  maa  hun  forsøge  de  for- 
skjelligste  Midler  til  at  faa  Ende  paa  Sagen.  Snart  er 
hun  fortvivlet  over  den  brødefulde  Forbindelse,  som  er 
hendes  Navn  uværdig  —  snart  lader  hun  Fyrsten  skimte 
hendes  Tilbøjelighed  for  Oginski,  med  hvem  hun  vexler 
Breve  —  snart  spiller  hun  den  skinsyge,  fordi  man  vil 
formæle  Fyrsten  med  en  anden  —  og  snart  vil  hun  rejse 
langt  bort  for  ikke  at  staa  hans  Lykke  i  Vejen.  Til  andre 
Tider  taler  hun  om  Kejserinden  af  Rusland,  som  næppe 
vilde  have  nogen  Grund  til  at  forholde  hende  Fyrstendømmet 
Voldomir  og  de  andre  Herligheder,  naar  hun  blot  var  gift. 
Imidlertid  er  det  under  hendes  Værdighed  at  fremskynde 
dette  Skridt  eller  indlade  sig  derpaa,  fer  hendes  Stilling  er 
ganske  klar.  Hun  foreslaar  endogsaa  selv  at  rejse  til  Pe- 
tersborg  for  ved    sin  Nærværelse    at    stemme   Kejserinden 

gunstig;  men  før  sin  Afrejse  vil  hun  sikre  Fyrsten  en  Del 
af  sin  Formue  og  tilbyder  ham  virkelig  en  udfærdiget  Vexel 
paa  en  imaginær  Bankier.  Den  stakkels  Fyrste  or  ude  af 
sig  selv  —  han  raser,  truer  og  bønfalder  —  om  nogen 
Rejse  vil  han  ikke  høre  Tale,  men  han  vil  gjøre  alt,  hvad 
hun  forlanger,  naar  hun  blot  kan  faae  Hornsteins  Sam- 
tykke. 

Imidlertid  begyndte  Folk  i  Landet  at  omtale  Prinsessen 
i  mindre  ærbødige  Udtryk,  og  Hornsteiu  beretter  trolig  sin 
Herre,  hvad  han  kan  opspørge  af  mistænkeligt.  Den  for- 
elskede Fyrste  stod  længe  imod  og  gav  saaledes  sin  Liv- 
jæger et  Slag  af  Geværkolben,  fordi  han  paa  Jagten  i  et 
fortroligt  Øjeblik  talte  deltagende  om  den  Bagvaskelse,  for 
hvilken  Prinsessen  var  Gjenstand;  men  i  Læni^^den  maatte 
al  denne  Snak  dog  gjøre  Indtryk.  Endelig  da  hans  Sind 
ved  stadig  Pengeforlegenhed  er  blevet  mere  og  mere  pirre- 
ligt, kommer  der  fra  Frankfurt  et  Brev,  som  afmaler  den  el- 
skede med  de  mørkeste  Farver  samt  hentyder  til  Bedrage- 
rier og  Æ ventyr  i  Berlin,  London  og  Paris. 

Med  dette  Brev  iler  Fyrsten  til  Neusetz,  hvor  han 
overøser  Prinsessen  med  de  voldsomste  Bebrejdelser.  Hun 
hører  paa  ham  med  tavs  Foragt  og  svarer  kun,  at  hun 
næppe  har  kunnet  vente  sig  anden  Behandling  af  en  Mand, 
der  saa  let  lader  sig  bedrage  af  falske  Venner.  Hans  Svag- 
hed maa  hun  ynke  —  men  hun  selv,  som  snart  skal  være 
Moder,  vil  ikke  beklage  sig  over  at  tigge  paa  Landevejen, 
dersom  hun  blot  kunde  betale  sin  Gjæld.  Den  uventede 
Faderglæde  —  som  rigtignok  var  opdigtet,  bragte  imidlertid 
Fyrsten  ganske  ud  af  Fatning,  saa  at  han  i  næste  Øjeblik 
bønfalder  om  Tilgivelse  og  forbandede  sin  latterlige  Let- 
troenhed. 

Efter  Haanden  nærmer  man  sig  Slutningen  af  1773. 
Prinsessen  har  ganske  faaet  Fyrsten  i  sine  Garn,  saa  at 
han  endog  med  hende  lægger  Raad  op  mod  Hornstein  og 
giver  hende  Penge  til  at  bestikke  denne  med.     Om  Gifter- 

maal  taler  hun  ikke  mere,  hun  finder  sig  taalmodig  i  en- 
hver Forhaling,  og  det  synes  næsten,  som  om  Fyrsten,  der 
ved  Tabet  af  sin  Proces  mod  Kongen  af  Preussen  er  ganske 
forarmet,  har  mistet  al  Tiltrækningskraft  for  hende  og  ikke 
længere  er  Umagen  værd  at  beskæftige  sig  med. 

Fra  Neusetz  er  Prinsessen  i  Mellemtiden  flyttet  til 
Slottet  Oberstein,  og  her  begynde  nye  Rygter  at  komme  i 
Omløb  om  hendes  Person.  Hun  er  ingen  Æventy rerske, 
hun  har  fuld  Ret  til  de  Titler,  hun  bærer,  men  disse  ere 
kun  et  Dække  over  hendes  høje  Fødsel.  Hun  er  i  Virke- 
ligheden ingen  anden  end  Prinsesse  Tarakanov,  Kejserinde 
Elisabet  af  Ruslands  Datter.  Fra  Klostret,  hvor  man  for- 
gjæves  har  forsøgt  at  forgive  hende,  er  hun  bleven  sendt 
til  Sibirien,  men  befriet  af  sine  Vogtere  og  bragt  til  det 
persiske  Hof.  Flere  mærkelige  Omstændigheder  bevirkede, 
at  Sagen  ikke  tog  sig  alt  for  usandsynlig  ud.  At  Fyrsten 
af  Limburg  tror  derpaa,  følger  af  sig  selv;  men  han  er 
langt  fra  ikke  den  eneste,  og  da  han  var  i  Julebesøg  hos 
sin  Søster  Prinsessen  af  Hohenlohe-Bartenstein,  skrev  han 
hjem,  at  ingen  der  tvivlede  om,  at  hun  virkelig  var  Kejser- 
inde Elisabet  af  Ruslands  Datter.  Han  sendte  hende  end- 
ogsaa  en  Fuldmagt  i  god  Form  til  at  underhandle  om  hans 
Fordringer  paa  Slesvig  og  Holsten  med  den  russiske  Stor- 
kansler, saa  stor  var  hans  Tillid  til  hendes  Fremtid. 


II. 

I  Aaret  1772,  da  Polens  første  Deling  gik  for  sig, 
drog  en  Mængde  polske  Patrioter  til  Udlandet  dels  for 
egen  Sikkerheds  Skyld,  dels  for  ikke  at  være  Vidne  til 
Fædrelandets  Elendighed.  Største  Delen  af  disse  fulgte 
Palatinen  af  Vilna  Fyrst  Radzivil,  som  drog  ad  Frankrig 
til  i  Haab  om  der  at  finde  Støtte  for  den  nationale  Sag 
og  siden,  da  dette  slog  fejl,  tog  Bopæl  i  Mannheim.  Her 
fra  sendte  Fyrsten  en  af  sine  fortrolige  til  Sultanen  i  Kon- 

Ruslands  indre  Forhold  syntes  at  berettige  til  de  dri- 
stigste Forhaabninger.  Det  ene  Oprør  afløste  det  andet,  og 
Almuens  grænseløse  Lettroenhed  var  en  rig  Tumleplads  for 
Bedragere.  En  græsk  Læge  ved  Navn  Stephane,  der  ud- 
gav sig  for  Peter  III,  dukkede  op  blandt  Montenegrinerne, 
og  i  flere  Maaneder  vare  alle  tyske  Aviser  fulde  af  Beret- 
ninger om  en  anden  Peter  III.,  Desertøren  Pugatschev, 
som  med  en  Hær  af  Baschkirer,  Tartarer  og  Kalmuker 
hærgede  Landene  indtil  Volga  og  overalt  blev  modtagen 
som  Befrier,  fordi  han  brændte  Slottene  og  myrdede  Adels- 
mændene. 

Radzivil  var  den  førte,  til  hvem  Domanski  betroede 
Prinsessens  Hemmelighed,  og  den  Beredvillighed,  hvormed 
Fyrsten  gik  ind  paa  Fortællingen,  forklares  saa  meget  let- 
tere, som  et  nyt  Revolutionsforsøg  i  Rusland  paa  samme 
Tid,  som  Tyrkerkrigen  ved  Donau  gjenoptoges,  kun 
kunde  stemme  Porten  gunstigere  for  hans  Forslag  om  at 
understøtte  Polakkernes  Sag.  Han  skrev  strax  i  et  Brev: 
»Deres  Højheds  Forehavende  anser  jeg  for  en  Tilskikkelse 
af  Forsynet,  der  vaager  over  mit  ulykkelige  Fædreland  ved 
at  tilføre  os  en  saa  ophøjet  Personlighed.«  Han  vilde 
selv  ile  til  hende,  men  begges  Stilling  gjorde  foreløbig 
Forsigtighed  nødvendig,  og  imidlertid  levnede  Radzivils 
mægtige  Vidnesbyrd  ingen  Tvivl  om  Prinsessens  Rettig- 
heder og  Byrd  —  ikke  blot  blandt  Polakkerne,  men  over 
hele  Landet,  saa  at  endogsaa  Oginski  fra  Paris  sendte  Bud 
til  Oberstein  for  at  udforske  Sammenhængen.  Radzivil 
vilde  tage  Ophold  i  Venedig  for  lettere  at  kunne  forhandle 
med  Porten,  og  ved  Domanskis  Mellemkomst  blev  det  af- 
gjort, at  Prinsessen  ligeledes  skulde  begive  sig  der  hen  for 
selv  at  sætte  sig  i  Forbindelse  med  Sultanen. 

Denne  Rejseplan  faldt  ikke  i  Fyrsten  af  Limburgs 
Smag ;  men  Underdanighed  over  for  en  Prinsesse  af  det  kej- 
serlig russiske  Hus  og  Udsigt  til  Held  for  den  Plan,  der 
kunde  bringe  ham  selv  stor  Fordel,  bevirkede,  at  han  gav 

sit  Samtykke.  Prinsessen  viste  ham  et  Brev  fra  Grevinde 
SaugLisko  i  Paris,  i  Følge  hvilket  Kong  Ludvig  XV.  bil- 
ligede hendes  Hensigt  at  rejse  til  Konstantinopel  for  der 
fra  i  et  Manifest  at  fremsætte  sine  Fordringer  paa  den 
russiske  Trone.  Ved  et  skriftligt  Patent  tillod  Fyrsten 
hende  efter  hans  Død  at  antage  Titel  som  Fyrstinde  af 
Limburg-Styrum  og  skaffede  hende  til  Trods  for  sin  Penge- 
forlegenhed Midler  til  at  tage  af  Sted  med  fyrsteligt  Følge. 
Den  13de  Maj  1774  rejste  hun  under  Navn  af  Grevinde  af 
Pinneberg  —  et  af  de  Herskaber  i  Holsten,  hvorpaa  Fyr- 
sten mente  at  have  Fordringer,  og  selv  fulgte  han  hende 
til  Zweibriicken. 

I  Venedig,  hvor  Radzivil  ventede  siden  Marts  Maaned, 
stod  en  prægtig  Bolig  færdig  til  Prinsessen  i  den  franske 
Sendemands  Pallads.  Dagen  efter  Ankomsten  aflagde  Fyr- 
sten, ledsaget  af  en  stor  Mængde  fornemme  Polakker  i  Fest- 
dragt, det  ceremonielle  Velkomstbesøg,  som  hun  gjengjældte 
Ugen  efter  hos  hans  Søster  Fyrstinde  Moravska.  Prin- 
sessens Inkognito  var  et  meget  gjennemsigtigt  Slør,  thi 
overalt  i  Venedig  talte  man  om  hendes  Herkomst  og 
hendes  Hensigter.  Hendes  varmeste  Beundrere  vare  for- 
uden Polakkerne  en  Skare  unge  franske  Officerer,  som  Lyst 
til  Æventyr  havde  samlet  om  Palatinen  af  Vilna,  og  som 
vilde  følge  med  ham  til  Tyrkiet  for  at  kæmpe  mod  Hus- 
land. 

Prinsessen  modtog  talrige  Besøg;  Polakker  og  Fransk- 
mænd fyldte  hendes  Salon.  Radzivil,  med  hvem  hun  fører 
lange  Forhandlinger,  kommer  daglig,  og  med  ham  følger 
Domanski,  der  gjør  Tjeneste  som  hans  Sekretær.  Baron 
Knorr,  hvem  hun  af  egen  Magtfuldkommenhed  har  udnævnt 
til  Herre  til  Krymov,  en  Ven  af  Fyrsten  af  Limburg,  som 
bor  i  Venedig,  styrer  hendes  Hus  og  besørger  Brevvex- 
lingen.  Foruden  Grev  J.  K.  Potocki,  Starosten  af  Pinsk, 
og  en  ung  Polak  ved  Navn  Czarnovski  ser  man  i  Huset 
en  Del   Udlændinge    og    deriblandt    flere   besynderlige  Per- 

soner.  Der  er  to  Skippere  fra  Røverstaterne  ved  Navn 
Hassan  og  Mehemed,  og  der  er  en  Englænder  Edward 
Wortley  Montague,  Søn  af  den  berømte  Turistinde,  Lady 
Mary  Montague  —  en  aandrig  Særling,  som  har  været 
Matros,  Æseldriver  i  Portugal  og  siddet  fængslet  i  Paris, 
men  som  nu  er  bleven  Muselmand  og  vil  bosætte  sig  i 
Tunis.  Endskjønt  Prinsessen  i  sit  Væsen  er  stolt  og  til- 
bageholdende, afviser  hun  dog  sjælden  noget  Bekjendtskab, 
sagtens  fordi  hun  af  Erfaring  véd,  at  man  kan  drage  Nytte 
selv  af  de  ubetydeligste  og  tarveligste. 

Martinelli,  Direktør  for  Venedigs  Bank,  som  var  meget 
søgt  i  de  polske  Kredse,  var  ogsaa  Gjenstand  for  særdeles 
Opmærksomhed  fra  Prinsessens  Side.  Maaske  haabede  hun, 
at  Bankens  Kasse  ved  hans  Anbefaling  skulde  staa  hende 
aaben ;  men  heri  tog  hun  fejl,  thi  efter  et  Par  Forskud 
nægtede  man  høflig,  men  bestemt  al  yderligere  Kredit,  saa 
Herren  til  Krymov  med  sin  bedste  Vilje  ikke  kunde  for- 
hindre, at  Huset  snart  kom  i  Forlegenhed.  Prinsessen,  som 
efter  Haanden  havde  været  nødt  til  at  indskrænke  sig,  saae 
Elendigheden  staa  for  Døren,  da  heldigvis  Radzivil  og  den 
polske  Koloni  besluttede  at  flytte  til  Ragusa  for  at  komme 
Tyrkiet  saa  meget  nærmere.  Prinsessen  vilde  rejse  i  For- 
vejen, og  Radzivil  nied  sin  Søster  og  et  stort  Følge  led- 
sagede hende  om  Bord.  Ved  Afskeden  udtalte  han  i  sine 
Landsmænds  Navn  Haabet  om  snart  at  se  hende  paa  den 
Plads,  hvortil  hendes  Byrd  gav  hende  Ret,  og  hertil  sva- 
rede Prinsessen,  at  hun  som  Kejserinde  af  Rusland  vilde 
sætte  en  Ære  i  at  udsone  den  Forbrydelse  mod  Polen,  en 
anden  Kejserinde  havde  begaaet.  Det  var  første  Gang,  hun 
omtalte  sin  Herkomst  og  sine  Planer  offentlig. 

Ved  Radzivils  Mellemkomst  havde  Descriveaux,  den 
franske  Konsul  i  Ragusa,  indrømmet  Prinsessen  sit  Land- 
sted tæt  uden  for  Byen.  Strax  efter  Fyrstens  Ankomst  blev 
denne  henrivende  Bolig  mellem  Vinhaverne  ikke  langt  fra 
Vejen    til   Gravosa    Expeditionens   Hovedkvarter.     Radzivil 

afholdt  alle  Udgifter  og  spiste  ved  Prinsessens  Taffel,  til 
hvilket  daglig  et  Antal  af  de  fornemste  Polakker  og  Fransk- 
mænd vare  indbudne. 

Her  forelagde  Prinsessen  Radzivil  de  Papirer,  af  hvilke 
hun  var  i  Besiddelse,  og  som  begrundede  hendes  Adkomst 
til  den  russiske  Krone.  Det  var  blandt  andet  to  Doku- 
menter, ved  hvilke  Peter  den  store  og  Katharina  I.  havde 
ordnet  Arvefølgen;  men  det  vigtigste  var  Kejserinde  Eli- 
sabet Petrovnas  Testamente,  som  til  Tronfølger  bestemmer 
hendes  Datter  Prinsesse  Elisabet  og  til  Regent  under  hendes 
Mindreaarighed  udnævner  Hertug  Peter  af  Holsten.  Disse 
Papirer,  der  vidnede  om  grundigt  Kjendskab  til  Stillingen 
og  Personerne  ved  Hoffet  og  vare  affattede  i  nøje  Overens- 
stemmelse saa  vel  med  de  politiske  Traditioner  som  med 
Forretningsgangen  i  det  russiske  Statskancelli,  vilde  hun 
offentliggjøre  til  Støtte  for  sit  Manifest;  men  først  vilde 
hun  sende  en  Afskrift  deraf  til  Alexis  Orlof,  som  komman- 
derede den  russiske  Flaade  paa  Livornos  Réd.  Om  denne 
Broder  til  Katharinas  Yndling  fortalte  man,  at  han  havde 
alvorlig  Grund  til  Misfornøjelse,  og  derfor  haabede  hun 
maaske  at  kunne  bringe  ham  over  paa  sit  Parti.  Hvorfra 
Prinsessen  havde  disse  Papirer,  er  en  Gaade. 

I  Ragusa  bragte  det  glimrende  Selskab  usædvanligt 
Liv.  Daglig  erfarede  man  nye  Tildragelser  af  Prinsessens 
Liv  —  hun  havde  afslaaet  at  ægte  Schahen  af  Persien, 
_hun  var  rejst  gjennem  Rusland  i  Mandsdragt,  og  mere  af 
samme  Slags;  men  ingen  vovede  at  tvivle  om  Paalidelig- 
heden.  En  rejsende,  som  kom  fra  Montenegro  og  havde 
omtalt  hende  mindre  ærbødig,  modtog  strax  en  Udfordring 
fra  Domanski  og  maatte  skynde  sig  at  komme  bort  for  at 
undga^e  flere. 

Hvert  Øjeblik  kunde  man  vente  det  Firm  an,  som  be- 
myndigede Radzivil  til  med  sine  Polakker  at  begive  sig  til 
den  tyrkiske  Lejr;  men  Aaret  1774  var  skæbnesvangert  for 
Regenterne;    i   Løbet  af  kort  Tid   døde  Ludvig  XV.,    Cle- 

mens  XIV.  og  Mustafa  III.  Den  nye  Sultan  Abdul  Hamid 
Khan  var  mild  og  fredsommelig,  hans  Rige  var  rystet  ved 
indre  Uroligheder,  og  hans  Skatkammer  var  saa  udtømt,  at 
man  ikke  havde  kunnet  betale  Livvagten  den  sædvanlige 
Pengegave  ved  Tronskiftet.  Derfor  skyndte  Porten  sig  ikke 
med  at  antage  Hjælpetropper,  som  fremfor  alt  forlangte 
Penge  paa  Haanden,  og  midt  om  Sommeren  erfarede  man 
i  Ragusa,  at  General  Romanzov  var  gaaet  over  Donau  og 
havde  tvunget  Seraskieren  Muhsin-Zade  til  at  slutte  Freden 
i  Kainardji. 

Denne  Efterretning  kuldkastede  alle  Radzivils  Planer. 
Han  indsaa,  at  Rusland  ved  Freden  havde  faaet  frie  Hænder 
over  for  Polen,  og  at  der  fra  Tyrkiet  intet  mere  var  at 
vente;  men  Prinsessen  delte  ingenlunde  hans  Modløshed;  i 
hendes  Øjne  havde  Stillingen  aldrig  været  bedre,  og  nu 
var  Øjeblikket  der  til  at  erklære  sig  og  handle.  Hun  tviv- 
lede ikke  om,  at  Freden  i  Kainardji  var  sluttet  uden  Be- 
myndigelse fra  Sultanen,  og  at  denne  vilde  være  glad  ved 
at  finde  et  Paaskud  til  ikke  at  ratificere  den.  Pugatschev 
var  ikke  overvunden,  han  havde  trukket  sig  tilbage  til 
Bjærgene,  hvor  ingen  regulær  Hær  kunde  binde  an  med 
ham,  og  dersom  Sultanen  blot  vilde  sende  ham  en  Smule 
Hjælp,  vilde  Katharina  være  nødt  til  at  trække  sin  Hær 
tilbage  fra  Donau  for  at  bekæmpe  ham.  At  understøtte 
ham  vilde  Sultanen  ikke  kunde  undlade  uden  samtidig  at 
lade  hendes  egen  Sag  falde,  da  Pugatschev  ikke  var  nogen 
anden  end  hendes  Broder,  Fyrst  Tarakanov.  Herom  havde 
hun  skrevet  et  Brev  til  Sultanen,  som  hun  bad  Radzivil 
besørge. 

For  Radzivil  maatte  dette  Slægtskab,  hvorom  der  al- 
drig før  havde  været  Tale,  komme  som  en  stor  Overraskelse. 
Om  Pugatschev  vidste  man,  at  han  udgav  sig  for  Peter 
III.,  hvem  han  lignede  overordentlig;  men  ingen  havde 
hørt,  at  han  skulde  være  en  Søn  af  Elisabet.  Herom  for- 
klarede Prinsessen,   at  han  af  Frygt  for  at  plette  Kejser- 

indens  Navn  i  Menigmands  Øjne  ikke  havde  villet  indvie 
Mængden  i  Moderens  Kjærlighedshistorier,  og  at  han  i 
Steden  for  at  forklare  de  uvidende  Bønder  sine  Kettigheder, 
som  de  dog  ikke  vilde  kunne  forstaa  —  havde  foretrukket 
at  antage  et  Navn  og  udgive  sig  for  en  Person,  som  alle 
kjendte.  At  Kejserinde  Elisabets  Testamente,  som  hun  be- 
sad, ikke  omtalte  denne  Son,  hidrørte  fra  særdeles  vigtige 
Aarsager,  som  hun  vilde  meddele  Radzivil  med  det  første. 

Imidlertid  havde  Prinsessens  Historie  gjennem  de 
franske  Officerers  Breve  fra  Ragusa  fundet  Vej  til  Paris's 
Saloner,  hvor  de  vakte  megen  Nysgjerrighed,  og  det  var 
derfor  naturligt,  at  Hertugen  af  Larochefoucauld  og  Greven 
af  Bussy,  som  paa  en  Rejse  i  Tyskland  besøgte  Fyrsten  af 
Limburg  paa  Oberstein,  hos  ham  segte  Oplysning  om  den 
interessante  Dame.  Om  Fyrsten,  der  nu  vidste  Besked  om 
—  »den  ubekjendte  fra  Musbach«,  i  sin  Ærgrelse  har  ladet 
sig  forlede  til  ubetænksom  Fortrolighed,  eller  om  han 
har  sagt  sine  Gjæster  mere,  end  han  vilde,  nok  er  det,  at 
der  ad  denne  Vej  i  Breve  til  Ragusa  kom  ubehagelige 
Meddelelser. 

Hertil  kom  nok  et  Uheld.  En  Morgen  i  Slutningen  af 
September  fandt  Bønder,  som  droge  til  Torvs,  paa  en  Sti 
tæt  uden  for  Villaens  lille  Havedør  en  saaret  Mand,  der  var 
besvimet.  I  Haanden  holdt  han  en  Nøgle,  som  passede  til 
Døren.  Bønderne  bragte  den  saarede  til  Byen.  Det  var 
Domanski.  Gartneren  fortalte,  at  han  flere  Nætter  havde 
set  en  Person  snige  sig  om  i  Nabolaget.  Han  raabte  ham 
an,  og  da  Personen  ikke  svarede,  havde  han  skudt.  Skjønt 
alle  Parter  gjorde  sig  Umage  for  at  neddysse  Sagen,  kom 
det  dog  ud,  at  Prinsessen  havde  en  Elsker.  Sladderen  ud- 
lagde alt  paa  det  værste,  og  skjønt  man  af  gammel  Vane 
over  for  Prinsessen  iagttog  de  sædvanlige  Høflighedshensyn, 
maatte  hun  dog  snart  mærke,  at  hendes  Stjærne  var  i  Færd 
med  at  dale. 

Endskjønt  hun  vidste,  at  hendes  sidste  Brev  til  Sul- 

tanen  ikke  var  afsendt,  vogtede  hun  sig  vel  for  at  forlange 
eu  Forklaring.  Rad zi vil  belavede  sig  paa  at  vende  tilbage 
til  Venedig,  hvor  hen  hans  Søster  var  rejst  i  Forvejen,  og 
dette  var  for  alle  de  andre  Tegnet  til  at  bryde  op.  For  at 
undgaa  pinlig  Opsigt  maatte  ogsaa  Prinsessen  tænke  paa  et 
hæderligt  Tilbagetog.  Hun  talte  om  at  skifte  Trosbekj en- 
delse og  meddelte  i  al  Korthed,  at  hun  agtede  sig  til  Rom, 
hvor  Paven  netop  var  død.  Paa  Knorrs  indtrængende  An- 
modning lod  Martinelli  sig  bevæge  til  et  nyt  Forskud,  og 
Eduard  Montague  sendte  et  Anbefalingsbrev  til  Sir  William 
Hamilton,  Englands  Sendemand  i  Neapel.  D omanski,  Czar- 
novski  og  en  Jesuit  ved  Navn  Chaneki,  der  sagtens  haabede 
at  indsmigre  sig  hos  den  nye  Pave  ved  en  saa  højt  staaende 
Proselyt,  vare  hendes  eneste  Ledsagere.  Hassan  tog  dem 
om  Bord  paa  sin  Feluke  og  førte  det  lille  Selskab  med  et 
Par  Tjenere  over  Adriaterhavet,  hvor  han  satte  dem  i  Land 
i  Havnen  ved  Barletta  den  30.  Oktober  1774. 


IH. 

Den  engelske  Sendemand  Sir  William  Hamilton  var  en 
af  Neapels  Stormænd  og  hans  gjæstfrie  Hus  meget  søgt  af 
alle  fremmede.  Den  Gang  var  han  endnu  ikke  gift  med 
hin  berygtede  Emma  Haste,  som  siden  opnaaede  Navnkun- 
dighed ved  sin  offentlige  Forbindelse  med  Horatio  Nelson 
og  ved  sine  politiske  Intriger.  Endskjent  Hamiltons  første 
Kone  var  aldrende  og  brystsvag,  samlede  hun  dog  Blomsten 
af  Selskabet  og  de  udmærkede  fremmede  omkring  sig.  Hun 
modtog  Prinsessen  med  aabne  Arme  og  nødte  denne  til  at 
opslaa  sin  Bolig  i  hendes  Hus,  hvor  den  fremmede  Dame 
ved  sin  Skjønhed,  sin  Forstand  og  sine  udsøgte  Manerer 
tildrog  sig  almindelig  Hyldest  og  i  flere  Dage  var  Sel- 
skabets Dronning.  Lady  Hamilton  vilde  paa  ingen  Maade 
tillade  hende  at  rejse  videre;  men  den  store  Verden  i 
Neapel  levede  alt  for  meget   for  aabne  Døre,    til   at  Prin- 

sessen  efter  sit  Uheld  i  Ragusa  dér  kunde  fole  sig  sikker 
for  ubehagelige  Gjenkjendelser.  Under  Paaskud  af  at  For- 
retninger gjorde  hendes  Nærværelse  i  Rom  nødvendig,  af- 
slog hun  alle  Ladyens  Anmodninger  og  tog  af  Sted  som 
Grevinde  Valmoden,  Navnet  paa  et  Fyrsten  af  Limburg  for 
længe  siden  tilhørende  Gods  i  Hannover,  med  et  Pas,  som 
Sir  William  havde  udfærdiget. 

Den  21de  December  ankom  Prinsessen  til  Rom,  hvor 
Jesuiten  Chaneki  i  Forvejen  havde  lejet  Bolig  til  hende. 
Paa  den  Skueplads,  hvor  hun  nu  skulde  optræde,  sloge  de 
Yaaben,  som  hun  hidindtil  havde  anvendt,  ikke  til.  Den 
personlige  Skjønhed  og  Elskværdighed,  som  for  havde  været 
hendes  bedste  Støtter,  vare  ikke  nok  i  en  Verden,  hvor 
Ærgjerrighed,  Misundelse  og  snedig  Forstillelse  gjennem 
Aarhundreder  havde  haft  deres  Tumleplads.  Prinsessen 
maatte  skifte  Person;  men  hun  satte  Forvandlingen  i  Værk 
med  beundringsværdig  Smidighed. 

I  Steden  for  at  opsøge  de  fremmede,  der  om  Vinteren 
komme  til  Rom,  og  som  Konklavet  havde  hidført  i  forøget 
Antal,  syntes  hun  slet  ikke  at  ville  lade  sig  se.  I  et  af- 
sides Kvarter  i  Gaden  La  Longara  beboede  hun  et  stort 
Hus  af  skummelt  Ydre,  som  baade  passede  for  en  Person, 
der  var  vant  til  store  Forhold,  og  for  en  Sjæl,  der  vilde 
sige  Verden  Farvel.  For  at  give  sit  forrige  Uheld  Tid  til 
at  gaa  af  Glemme  vogtede  hun  over  sit  Inkognito,  og  kun 
enkelte  Ytringer,  som  behændig  udstrøedes  hist  og  her, 
satte  nogle  faa  i  Stand  til  at  gjennemskue  Hemmeligheden. 
Ogsaa  hendes  Ledsagere,  Domanski  og  Czarnovski,  skiftede 
Navn. 

I  Huset  kom  ingen  andre  end  disse  to  og  nogle  polske 
Jesuiter,  som  Chaneki  havde  indført.  Jesuiterne,  som  i 
Clemens  XIV's  sidste  Leveaar  havde  set  sig  ganske  til- 
sidesatte, begyndte  igjen  at  hæve  Hovedet,  fordi  Kardinal 
Braschi,  hvis  Valg  til  Pave  var  sandsynligt,  var  gunstigere 
stemt  imod  dem.     Da  Prinsessen  ofte  var  syg,  maatte  hun 

have  en  Læge,  og  her  var  hun  saa  heldig  at  trætfe  en 
Person  ved  Navn  Salicetti,  der  var  meget  søgt  blandt  Kar- 
dinalerne og  Damerne.  Denne  Mand,  som  var  helt  be- 
vandret i  Vatikanets  hemmelige  Politik,  kom  snart  til  at 
høre  til  hendes  Venner  og  gjorde  hende  store  Tjenester. 

Strax  efter  sin  Ankomst  lod  Prinsessen  uddele  Almisser 
blandt  de  fattige  i  Nabolaget,  og  disse  gjorde  saa  meget 
desto  større  Opsigt,  som  de  stode  i  skarp  Modsætning  til 
hendes  tarvelige  Husholdning.  De  bevirkede  imidlertid,  at 
hele  Kvarteret  talte  i  høje  Toner  om  >den  fremmede  Dames« 
Godgj ørenhed ;  men  i  Virkeligheden  skjulte  disse  Gaver  den 
dybeste  Elendighed;  thi  Prinsessen  var  udelukkende  henvist 
til  at  leve  ved  at  sælge  Fyrsten  af  Limburgs  Ordensdeko- 
rationer,  hvortil  Jesuiterne  maatte  oplede  Kjøbere,  og  denne 
Vare  stod  ikke  i  høj  Pris  i  Rom,  hvor  den  pavelige  Rege- 
ring gjennem  Aarrækker  selv  havde  drevet  udstrakt  Handel 
med  Kors  og  Adelsdiplomer. 

Under  almindelige  Forhold  vilde  Prinsessen  ved  sine 
behændige  Hjælpere  og  ved  Muligheden  for  at  vinde  en 
saa  højt  staaende  Person  for  den  romerske  Kirke  vistnok 
have  vakt  stor  Opmærksomhed;  men  Vinteren  1775  hørte  i 
Rom  til  de  usædvanlige.  Konklavet  trak  i  Langdrag,  Kar- 
dinalerne sade  flere  Maaneder  i  deres  Celler,  og  Rom  uden 
Kardinaler  er  et  Legeme  uden  Sjæl.  Alles  Interesser  sam- 
lede sig  om  Pavevalget,  og  Prinsessen  havde  trods  sin 
Utaalmodighed  maattet  oppebie  Konklavets  Slutning,  dersom 
ikke  en  af  Jesuiterne  havde  fundet  paa  Raad.  Hvem  hun 
fornemmelig  ønskede  at  vinde,  var  Kardinal  Albani,  For- 
mand for  det  hellige  Kollegium,  en  virksom  og  indflydelses- 
rig Personlighed,  der  var  bekjendt  som  Polakkernes  Beskytter 
og  som  Tilhænger  af  Kardinal  Braschi,  hvis  Valg  syntes 
sikret.  Gjennem  Vinduet  i  Kardinalens  Celle  lykkedes  det 
Chaneki  at  tilstille  ham  et  Brev,  at  Prinsesse  Elisabet  af 
Moskovien  var  ankommen  til  Rom  og   ønskede  at  raadføre 

sig  med  ham  om  Ting  af  Vigtighed  saa  vel  for  Kirken  som 
for  hende  selv. 

Allerede  Dagen  efter  lod  en  af  Kardinalens  fortrolige, 
Monsignor  Koccatani,  sig  melde  hos  Prinsessen,  men  før 
hun  gav  denne  Adgang,  skrev  hun  selv  til  Albani  for  at 
spørge,  om  hun  kunde  betro  sig  til  hans  Sendebud  uden 
Forbehold.  Hun  antog  nemlig,  at  en  saadan  Forsigtigheds- 
regel kun  vilde  gavne  hende  i  Kardinalens  Øjne.  Svaret 
kom  strax,  og  Dagen  efter  blev  Roccataui  indført  hos  Prin- 
sessen af  Domanski  og  Chaneki. 

Kardinalen  kjendte  godt  de  polske  Forhold,  sagde  hun. 
Det  stod  til  ham  at  rejse  det  ulykkelige  Land  af  dets 
Ruiner,  at  befri  den  undertrykte  Kirke  og  samtidig  at  sætte 
Peter  den  stores  retmæssige  Arving  paa  Tronen.  Et  Ord 
af  Kardinalen  vilde  bringe  den  polske  Gejstlighed,  der 
havde  Hals  og  Haand  over  Menigmand  —  i  Fyr  og  Flamme, 
og  naar  først  Folket  stod  i  Vaaben,  var  hun  selv  beredt  til 
at  stille  sig  i  Spidsen  og  drage  mod  Rusland,  der  kun  ven- 
tede paa  en  Anledning  ude  fra  for  at  afkaste  Katharinas 
forhadte  Aag.  Allerede  i  to  Aar  havde  Fyrst  Tarakanov 
—  Prinsessen  vidste  ikke,  at  Pugatschev  allerede  var  tagen 
til  Fange  —  holdt  Kejserindens  Magt  Stangen;  hvad  vilde 
han  ikke  kunne  udrette,  naar  han  var  sikker  paa  Evropas 
Deltagelse  og  det  polske  Folks  Bistand? 

Som  den  naturligste  Ting  af  Verden  viste  hun  Rocca- 
tani  Kejserinde  Elisabets  Testamente  og  berørte  derpaa 
sine  Samvittighedsskrupler  og  sin  Tilbøjelighed  for  den 
romerske  Kirke.  Ved  sine  Samtaler  med  Hornstein  havde 
hun  lært  dens  Trossætninger  at  kjende,  og  dette  kom 
hende  nu  ypperlig  til  Nytte.  Imidlertid  maatte  Kardinalen 
indse,  at  et  offentligt  Trosskifte  vilde  give  hendes  Fjender 
Vaaben  i  Hænde  eller  maaske  koste  hende  Kronen.  Var 
hun  derimod  først  Kejserinde,  kunde  hun  vise  Kirken  Tje- 
nester af  langt  større  Værdi. 

Roccatani  forlod  Prinsessen  yderst  forbavset,  og  hvad 

han  fortalte  Kardinalen,  vakte  dennes  Nysgjerrighed  i  høj 
Grad.  Dersom  de  have  næret  Tvivl  om  den  rette  Sammen- 
hæng, maatte  denne  formindskes  en  Del,  da  Jesuiten  Pater 
Linday,  forhen  russisk  Soldat,  efter  at  have  mødt  Prin- 
sessen, uopfordret  erklærede,  at  hun  var  Prinsessen  af  Ol- 
denborg og  gift  med  Peter  III's  Fætter,  og  at  han  ofte 
havde  set  hende  i  Vinterpaladset  i  Petersborg.  Roccatani 
frygtede  fra  forst  af,  at  Besøget  gjaldt  et  Angreb  paa  Kar- 
dinalens Pengepung;  men  Prinsessen  havde  klogelig  afholdt 
sig  fra  enhver  Hentydning  til  sin  Stilling,  som  i  Øjeblikket 
var  meget  trykkende.  Vel  havde  Grev  Lagnasco,  Sende- 
mand for  Kurfyrsten  af  Trier  og  fordum  Bekj endt  af  Fyrsten 
af  Limburg,  samt  Marquien  af  Antici,  den  polske  Konges 
Minister,  som  for  Prinsessen  havde  fattet  faderlig  Godhed, 
sendt  hende  Understøttelse  mere  end  én  Gang;  men  disse 
Hjælpekilder  forsloge  ikke  til  de  daglige  Fornødenheder. 

I  sin  fortvivlede  Stilling  erindrede  Prinsessen  Sir  Wil- 
liam Hamilton  og  hans  Gemalindes  Tilbud  under  hendes 
Ophold  i  Neapel.  Til  ham  skrev  hun,  at  hun  stod  i  Be- 
greb med  at  begive  sig  til  Tyrkiet  over  Wien  og  ønskede 
at  laane  en  betydelig  Pengesum  mod  at  pantsætte  Indtæg- 
terne af  Grevskabet  Oberstein.  Samtidig  bad  hun  om  An- 
befalingsbreve  til  Sendemændene  i  Wien  og  Konstantinopel. 
Dette  Brev  blev  hendes  Ulykke. 

Sir  William  Hamilton  betænkte  sig  ikke  paa  at  vise 
hende  den  forlangte  Tjeneste,  men  for  at  fuldstændiggjøre 
den  betydelige  Sum  henvendte  han  sig  til  en  Bekjendt, 
Sir  John  Dick,  Konsul  i  Livorno,  til  hvem  han  sendte 
Prinsessens  Brev.  John  Dick,  der  var  gode  Venner  med 
Alexis  Orlof,  Admiral  for  den  russiske  Flaade  paa  Livornos 
Réd,  skyndte  sig  at  vise  denne  begge  Brevene,  og  Orlof, 
som  troede  at  gjenfinde  Forfatteren  til  de  nogle  Maaneder 
i  Forvejen  modtagne  hemmelighedsfulde  Skrivelser,  beslut- 
tede strax  for  enhver  Pris  at  bemægtige  sig  hendes 
Person. 

Alexis  Orlof,  der  var  bekjendt  som  personlig  Deltager 
i  Peter  IIFs  Mord,  havde  siden,  den  5te  Juli  1770,  ødelagt 
den  tyrkiske  Plaade  ved  Tschesme.  For  at  sætte  Maleren 
Filip  Hackert  i  Stand  til  at  udføre  et  troværdigt  Billede 
af  denne  Sejr  lod  Orlof  i  1772  en  Fregat  spra^nge  i  Luften 
paa  Livornos  Red.  Med  Barbarens  hele  Voldsomhed  for- 
bandt Orlof  en  hej  Grad  af  Mistænksomhed  og  Troleshed. 
Ved  Modtagelsen  af  de  Breve,  Hassan  overbragte  fra  Ba- 
gusa,  troede  han  først,  at  Katharina  selv  vilde  sætte  hans 
Troskab  paa  Prøve,  og  sendte  dem  derfor  samme  Dag  ved 
særlig  Kurer  til  Petersborg.  Sir  John  Dicks  Sendelse  over- 
beviste ham  om  det  modsatte;  men  for  at  naa  sit  Maal 
maatte  han  bruge  List. 

At  den  engelske  Konsul  i  denne  Sag  har  spillet  en 
tvetydig  Rolle,  er  utvivlsomt,  og  han  modtog  ogsaa  senere 
sin  Belønning  fra  det  russiske  Hof.  Hans  Korrespondent  i 
Rom,  den  engelske  Bankier  Jenkins,  lod  sig  melde  hos 
Prinsessen  under  Foregivende  af,  at  han  var  bemyndiget  til 
at  aabne  hende  en  betydelig  Kredit;  men  ved  at  udspørge 
Jenkins  lykkedes  det  hende  at  faa  ham  til  at  fortælle,  at 
han  var  sendt  ikke  af  Sir  John  Hamillon,  men  af  den  en- 
gelske Konsul  i  Livorno,  og  dette  gjorde  hende  mistænksom, 
saa  hun  foreløbig  afslog  hans  Tilbud. 

Nogen  Tid  efter  møder  Prinsessen  gjentagne  Gange  en 
Person  af  udenlandsk  Ydre,  der  hilser  hende  meget  ærbø- 
dig. Da  hun  i  flere  Dage  har  holdt  sig  inde,  tiltaler 
denne  Person  Chaneki,  netop  som  han  en  Morgen  gaar  ind 
i  Huset  —  og  spørger  til  Prinsessens  Befindende.  Den 
forbavsede  Jesuit  tøver  med  Svaret;  men  den  fremmede  til- 
føjer uden  videre,  at  Prinsessens  Sager  staa  bedre,  end  hun 
maaske  tror,  og  at  hun  vil  træffe  Venner  i  Nærheden,  som 
hun  kun  behøver  at  opsøge.  Dagen  efter  kommer  han  igjen 
og  beder  om  Avdiens. 

Det  er  en  af  Orlofs  Adjutanter  ved  Navn  Kristenek» 
og  da  han  staar  lige  over  for  Prinsessen,  lægger  han  ingen- 

lunde  Skjul  paa,  hvem  der  har  sendt  ham.  Det  gjorde  Or- 
lof  ondt,  at  han  ikke  selv  kunde  forlade  Flaaden  og  bringe 
Prinsessen  sin  Hyldest;  men  da  han  vidste,  at  hun  var 
syg,  henfaldt  han  hende  om  at  forlade  Rom  og  tage  Op- 
hold i  Riga,  hvor  Vinteren  var  mildere  og  gunstigere  for 
hendes  Helbred.  Kristenek  kom  flere  Gange  og  bevægede 
hende  uden  stor  Vanskelighed  til  at  gaa  ind  paa  Orlofs 
Forslag.  Da  alt  var  afgjort,  forsøgte  Domanski  at  aabne 
hendes  Øjne  ved  at  skildre  Orlofs  Karakter;  men  hun  af- 
færdigede ham  stolt:  »Har  jeg  nogen  Sinde  spurgt  Dem  til 
Raads?  Jeg  gaar  der  hen,  hvor  Skæbnen  kalder  mig.  Er 
De  bange,  gjør  De  bedst  i  at  blive  tilbage.« 

I  Pisa  tog  Prinsessen  Bolig  i  et  Hus,  Orlof  havde 
ladet  indrette  paa  det  prægtigste;  men  hun  kom  ofte  til 
Livorno,  hvor  den  engelske  Konsul,  der  vistnok  var  ind- 
viet i  Orlofs  Hensigter,  ydede  hende  Gjæstfrihed  og  viste 
hende  stor  Ærbødighed.  Orlof  selv  beklagede  sig  bittert 
over  Katharina,  paa  hvem  han  kun  søgte  Lejlighed  til  at 
hævne  sig;  at  Broderen  Gregor  var  bleven  ofret  for  Po- 
temkin,  gav  disse  Udtalelser  al  ønskelig  Troværdighed.  For 
at  kunne  offentliggjore  Prinsessens  Manifest  ventede  han 
kun  paa,  at  Admiral  Greigh,  som  kommanderede  en  Afde- 
ling af  Flaaden,  og  paa  hvem  han  ikke  mente  at  kunne 
stole,  var  afsejlet.  Prinsessens  Indflydelse  paa  Orlof  maatte 
falde  enhver  i  Øjnene;  hans  Officerer  gjorde  hende  deres 
Opvartning,  Kristenek  blev  forfremmet  til  Kaptejn  paa 
hendes  Forbøn,  og  under  Karnevalet  modtog  hun  anonyme 
Breve,  i  hvilke  man  hilsede  hende  som  Ruslands  Kejser- 
inde. 

Orlofs  Hengivenhed  syntes  Dag  for  Dag  at  antage  en 
ømmere  Karakter;  han  brød  med  sin  Elskerinde  og  be- 
stræbte sig  for,  at  Bruddet  skulde  vække  almindelig  Opsigt. 
Endelig  indfinder  den  engelske  Konsul  sig  hos  Prinsessen 
med  usædvanlig  Højtidelighed,  for  paa  sin  Ven  Grev  Or- 
lofs Vegne  at  forespørge,  om  Ruslands  tilkommende  Hersker- 

inde  vil  værdige  sin  tro  Undersaat  at  modtage  hans  Haand, 
paa  samme  Tid  som  hun  betror  sin  Person  og  sin  Fremtid 
til  hans  Mod.  At  Prinsessen  ingenlunde  følte  sig  fornærmet 
over  dette  Andragende,  som  Orlof  af  undersaatlig  Ærefrygt 
ikke  vovede  selv  at  overbringe,  indljser  af  det  følgende,  og 
forskjellige  Omstændigheder  gjøre  det  troligt  nok,  at  Orlof 
ikke  har  betænkt  sig  paa  at  bedrage  hende  ved  en  simu- 
leret Vielse,  som  blev  forrettet  af  en  af  Flaadens  gejst- 
lige. 

Maaske  for  at  fejre  denne  Begivenhed  vilde  Orlof  give 
en  Flaadefest  paa  Livornos  Réd.  Den  skulde  forestille  et 
Søslag,  og  Prinsessen  modtog  uden  Betænkelighed  hans 
Indbj^delse.  Den  engelske  Konsul  med  sin  Hustru  samt 
Byens  Myndigheder  vare  ligeledes  indbudne  til  at  spise 
hos  Admiralen;  om  Forræderi  syntes  der  ikke  at  kunne 
være  Tale.  Desuagtet  søgte  Domanski  endnu  engang  at 
advare  hende  —  men  forgjæves.  Skibenes  flagsmykkede 
Baade  afhentede  Admiralens  Gjæster,  og  Prinsessen  tog 
Plads  i  den  forreste  tillige  med  Orlof,  Kristenek  og  sine  to 
Polakker,  medens  Sir  John  Dick,  hans  Kone  og  nogle  andre 
fulgte  efter  i  den  næste.  Det  storartede  Skuespil  og  Orlofs 
Veltalenhed  optog  Prinsessens  Opmærksomhed  i  den  Grad, 
at  hun  ikke  bemærkede,  hvorledes  den  anden  Baad  efter- 
haanden  fjærnede  sig.  Under  Kanonernes  Torden  og  Mand- 
skabets Jubelraab  gik  hun  straalende  af  Glæde  om  Bord 
paa  Admiralskibet ;  men  ikke  saa  snart  havde  hun  sat  Foden 
paa  Dækket,  før  Orlof  var  forsvunden.  I  Steden  for  den 
opmærksomme  Ledsager  traadte  Kaptejn  Litvinof  hende  i 
Møde,  som  lod  hendes  Følge  afvæbne  og  erklærede  hende 
selv  for  Fange. 

Paa  samme  Tid  arresterede  man  hendes  Tjenere  i  Pisa 
og  bemægtigede  sig  hendes  Papirer. 

Overraskelsen  berøvede  Prinsessen  Mælet,  hun  blev 
dødbleg,  men  sagde  ikke  et  Ord.  Til  Ophold  anviste  man 
hende  en  af  Admiralens  Kahytter,  hvor  hun  fik  Lov  til  at 

beholde  to  af  sine  Tjenestefolk,  Coltsinger,  en  Tysker,  og 
Francisca,  en  dalmatisk  Pige,  til  sin  Opvartning.  Henimod 
Aften  kom  en  Fændrik  forbi  hendes  Kahyt  og  kastede  en 
Ring,  som  hun  havde  givet  Orlof,  ind  ad  den  halvt 
aabne  Der.  —  »Er  det  et  Farvel,«  spurgte  hun.  Fæn- 
drikken svarede  ikke,  men  syntes  at  vente  paa  noget.  Da 
skrev  hun  i  Hast  en  Billet  til  Orlof,  som  Fændrikken  mod- 
tog uden  at  sige  et  Ord.  To  Timer  efter  bragte  man 
hende  en  Appelsin,  indsvøbt  i  Papir,  paa  hvilket  Orlof 
havde  skrevet,  at  han  selv  var  Fange.  Desuden  bad  han 
hende  stole  paa  Gud  og  ikke  fortvivle.  Dette  Budskab 
gjorde  hende  noget  roligere  —  han  havde  altsaa  dog  ikke 
forraadt  hende. 

Samme  Dag  afgik  Kristenek  som  Kurer  til  Petersborg, 
hvor  Katharina  med  stor  Utaalmodighed  ventede  paa  Ud- 
faldet af  Orlofs  Forehavende,  og  Dagen  efter  gik  Admiral 
Greigh  under  Sejl  med  Fangen.  I  Begyndelsen  af  Rejsen 
opholdt  hun  sig  i  Kahytten,  tavs  og  nedslaaet;  til  at  følge 
Lægens  Forskrift  om  at  trække  frisk  Luft  paa  Dækket  lod 
hun  sig  ikke  bevæge;  men  da  man  fortalte  hende,  at  Skibet 
var  gaaet  til  Ankers  ved  Southampton,  syntes  hun  paa  ny 
at  fatte  en  Smule  Haab.  Imidlertid  kom  ingen  i  Land, 
men  derimod  fik  hun  tilfældigvis  at  vide,  at  Orlof  ikke  var 
med  om  Bord.  Efterretningen  om  at  han  havde  beholdt 
sin  Kommando  i  Livorno,  bragte  hende  paa  ny  til  Fortviv- 
lelse. Halv  vanvittig  ilede  hun  op  paa  Dækket  og  prøvede 
paa  at  springe  over  Bord,  sagtens  i  Haab  om  at  blive  tagen 
op  af  en  af  de  engelske  Baade  i  Nærheden  af  Skibet. 
Forsøget  mislykkedes;  men  da  Fangens  Nærværelse  om 
Bord  derved  var  bleven  bekjendt,  skyndte  Admiralen  sig  at 
lette  Anker. 

Den  Ilte  Maj  ankom  man  til  Kronstadt,  hvor  Kejser- 
inden i  Forvejen  havde  givet  alle  vedkommende  Befaling  til 
at  iagttage  den  dybeste  Hemmelighed.  Om  Natten  kom 
Storkansleren  Galitzin  selv  med  et  Kompagni  Preobrajenski- 

Grenaderer  for  at  afhente  Fangen  og  fore  hende  til  Peter- 
Pauls  Fæstningen.  Dagen  efter  begyndte  Forhorerne.  Af 
Tjenestefolkene  fik  man  intet  at  vide;  de  holdt  meget  af 
Prinsessen,  endskjønt  hun  aldrig  havde  indladt  sig  med 
dem.  Naar  hun  vilde  rejse,  fik  de  forst  undervejs  Rejsens 
Maal  at  vide.  Czarnovski  erklærede  at  have  set  en  Mængde 
Personer,  og  navnlig  Fyrst  Radzivil,  behandle  hende  som 
Prinsesse  afMoskovien,  men  selv  var  han  aldrig  falden  paa 
at  efterforske  hendes  Herkomst.  Han  havde  fra  først  af 
fulgt  hende  i  Haab  om  at  faa  en  større  Pengesum  tilbage, 
han  foregav  at  have  laant  hende,  og  senere  af  blot  Nys- 
gjerrighed,  hvilket  kunde  være  uklogt  nok.  Domanski 
viste  fra  Begyndelsen  af  stor  Omsigt;  han  havde  kun  et 
Øjemed  —  at  frelse  Piinsessen.  Altid  havde  han  hørt 
sige,  at  hun  var  Elisabet  Petrovnas  Datter,  og  han  havde 
aldrig  tvivlet  derom,  da  han  jo  vidste,  at  Kejserinden  var 
hemmelig  viet  til  Rasumovski.  En  Gang  havde  han  selv 
spurgt  Prinsessen  derom,  men  uden  at  faa  Svar.  Hans 
Udsagn  vidnede  om  den  dybeste  Ærbødighed,  og  med 
megen  Takt  lod  han  skinne  igjennem,  at  en  varmere  Fø- 
lelse end  Nysgjerrighed  havde  holdt  ham  knyttet  til  hendes 
Skæbne. 

Den  26de  Maj  begav  Storkansleren  selv,  ledsaget  af 
Assessoren  Vassili  Utschakoff,  sig  til  Fangen.  Saa  snart 
han  kom  ind,  tiltalte  hun  ham  med  Heftighed  og  spurgte, 
med  hvilken  Ret  og  for  hvilken  Forbrydelse  man  havde 
fængslet  hende  i  et  fremmed  Land.  Ved  nogle  smigrende 
Ord  lykkedes  det  ham  at  berolige  hende,  saa  at  hun  gik 
ind  paa  at  give  en  Forklaring.  Svar  gav  hun  derimod  ikke, 
thi  hun  ventede  ikke  paa,  at  man  spurgte  hende.  Hvad 
hun  fortalte  af  sin  Livshistorie,  findes  i  det  foregaaende. 
Siden  Ægteskabet  med  Fyrsten  af  Limburg  var  indgaaet 
eller  fuldbyrdet  (maaske  benyttede  hun  forsætlig  et  svæ- 
vende Udtryk),  havde  hun  villet  rejse  til  Persien  for  at 
komme  i  Besiddelse  af  sin  Formue;  men  Polakkerne  i  Ve- 

nedig,  som  vidste  bedre  Besked  end  hun  om  det  russiske 
Hofs  hemmelige  Historie,  vare  overbeviste  om,  at  hun  var 
Kejserinde  Elisabets  Datter,  og  paa  samme  Tid  havde  hun 
modtaget  —  hvor  fra  eller  hvorledes  vidste  hun  ikke  —  en 
Del  Papirer,  der  syntes  at  gjere  denne  Formodning  til  Vis- 
hed. Hvad  hun  kunde  erindre  fra  sin  Barndom,  havde  i  For- 
ening med  den  hemmelighedsfulde  Beskyttelse,  der  overalt 
havde  fulgt  hende,  mere  end  én  Gang  vakt  Formodning 
om,  at  hun  var  af  fyrsteligt  Blod.  For  Eesten  havde  hun 
selv  altid  afvist  de  Fordringer,  som  andre  vilde  forlede 
hende  til  at  opstille,  ligesom  det  paa  ingen  Maade  havde 
været  hendes  Hensigt  at  fremkalde  Uroligheder  i  Rusland. 
Muligvis  havde  hun  været  brugt  som  ufrivillig  og  ubevidst 
Hjælper  ved  et  politisk  Rænkespil. 

To  væsentlige  Punkter  omhandlede  denne  Forklaring 
ikke,  hendes  virkelige  Herkomst  og  Kilden  til  de  i  hendes 
Besiddelse  værende  Papirer.  Storkanslerens  indtrængende 
Spørgsmaal  afslog  hun  imidlertid  at  besvare;  hun  var  træt, 
sagde  hun,  og  kunde  ikke  tale  mere.  Kejserinden  var  der- 
for meget  utilfreds  med  den  om  Forhøret  indsendte  Beret- 
ning, og  da  Fangen  tilskrev  hende  et  Brev,  undertegnet 
Prinsesse  Elisabet,  i  hvilket  hun  bad  om  Avdiens,  fordi 
hun  smigrede  sig  med  at  kunne  meddele  Oplysninger  af 
største  Vigtighed  og  samtidig  hæve  den  Misforstaaelse,  for 
hvilken  hun  var  Offer,  kj endte  Katharinas  Harme  ingen 
Grænser.  Med  haarde  Ord  bebrejdede  hun  Galitzin  hans 
Taabelighed  og  hans  Deltagelse  for  en  Bedragerske.  Man 
fratog  Fangen  hendes  Kammerpige  og  gav  hende  til  Be- 
vogtere  Mænd,  for  hvem  hun  ikke  kunde  gjere  sig  for- 
staaelig;  man  flyttede  hende  hen  i  et  koldt  og  mørkt 
Fangehul,  hvor  hun  kun  fik  Brød  og  Vand  til  Næring,  og 
hvor  man  kun  levnede  hende  de  allernødvendigste  Klæd- 
ningstykker. 

Al  denne  Strænghed  formaaede  ikke  at  bøje  Fangen; 
standhaftig  udholdt    hun  det  ene    Forhør   efter   det   andet 

uden  at  aabenbare  noget  nyt.  At  Sagen  laa  den  vrede 
Kejserinde  meget  paa  Sinde,  fremgaar  af  en  egenhændig 
Liste  paa  tyve  Spergsmaal,  som  skulde  faa  Bedragersken 
til  at  blotte  sig,  og  som  hun  tilsendte  Storkansleren.  Fra 
Moskau  meddelte  hun  ham  end  videre,  at  Fruentimmeret 
var  født  i  Polen,  medens  hun  i  et  andet  Brev  paastod,  at 
hun  maatte  være  Datter  af  en  Værtshusholder  i  Prag. 

Galitzin  gjorde  sit  bedste  for  at  tilfredsstille  sin  Hersker- 
indes Utaalmodighed.  Domanskis  lidenskabelige  Hengiven- 
hed for  Fangen  var  ikke  undgaaet  hans  Opmærksomhed,  og 
derfor  lod  han  ham  forstaa,  at  de  begge  turde  haabe  alt  af 
Kejserindens  Højmodighed,  dersom  Fangen  vilde  høre  op  at 
trodse  hende  ved  sin  Tavshed  eller  sine  Paafund.  Do- 
manski  lod  sig  lokke  af  disse  Løfter  og  tilstod,  at  hun 
virkelig  havde  udgivet  sig  for  Datter  af  Kejserinde  Elisa- 
bet blot  for  at  kunne  leve.  Om  hendes  Hensigter  dermed 
eller  hendes  Papirer  vidste  han  intet;  derimod  bad  han 
om  en  Samtale  med  hende  under  fire  Øjne.  Denne  Begjæ- 
ring  afslog  Galitzin;  men  nu  antog  han  øjeblikket  for  gun- 
stigt til  at  konfrontere  dem. 

Ved  Synet  af  Prinsessen  faldt  Domanski  paa  Knæ  med 
Taarer  i  Øjnene.  Han  bad  hende  tilgive,  at  han  ikke  læn- 
gere kunde  lyve  for  sin  Samvittighed  og  bønfaldt  hende  om 
at  sige  Sandheden.  Galitzin  stemmede  i  med;  men  Fangen 
mælede  ikke  et  Ord.  Efter  at  Forhoret  havde  varet  i  flere 
Timer,  kastede  Domanski  sig  for  Kanslerens  Fødder :  »Naade 
for  hende«,  bad  han;  »hun  er  besat  af  Stolthed sdjævlen, 
og  intet  kan  bøje  hende.  Hvad  har  Kejserinden  at  befrygte 
af  en  stakkels  Kvinde,  som  staar  paa  Gravens  Raand?  Jeg 
har  for  hende  ofret  Fædreland,  Ære  og  Frihed;  men  det 
er  ikke  alt  —  ogsaa  mit  Liv  tilhører  hende.  Lad  Kejser- 
inden give  mig  hende  til  Hustru,  det  vil  være  hende  Straf 
nok  —  og  jeg  vil  velsigne  Deres  Velgjerning!« 

Ved  disse  Ord  drog  et  besynderligt  Smil  sig  over 
Fangens  Ansigt;    men  i  næste    Øjeblik  vendte  hun   sig  til 

Storkansleren:  »Bevis  mig  den  Naade  at  fritage  mig  for 
den  Mands  Nærværelse.  Ser  De  ikke,  at  den  stakkels  Fyr 
er  fra  Forstanden?« 

Allerede  længe  havde  hendes  Bryst  været  angrebet,  og 
i  det  haarde  Fangenskab  blev  hun  svagere  og  svagere. 
Sjælens  Energi  holdt  endnu  Livet  oppe;  men  snart  blev 
hendes  Tilstand  betænkelig;  hun  stod  ikke  mere  op  og 
kunde  næppe  tale.  Paa  Lægens  Forlangende  formildede 
man  hendes  Fængsel  noget,  men  da  hun  følte  sig  bedre, 
vilde  hun  atter  skrive  til  Kejserinden.  De  seneste  Formod- 
ninger om  hendes  Herkomst  afviser  hun  paa  det  bestem- 
teste. Hvor  hun  er  fedt,  véd  hun  ikke  —  og  alt  taler  for, 
at  hun  heri  siger  Sandhed ;  men  hun  nævner  flere  Personer, 
som  kunne  give  Oplysning  derom,  og  deriblandt  George 
Keith,  Statholder  i  Neuchatel,  hvem  hun  som  ganske  ung 
mindes  at  have  set  i  Schweiz.  Fremdeles  tilstaar  hun  intet 
og  underskriver  sit  Brev  —  Prinsesse  Tarakanov. 

Keith  var  død;  men  skjønt  der  utvivlsomt  levede  andre 
af  de  saaledes  navngivne  Personer,  undlod  man  at  anstille 
nogen  som  helst  Undersøgelse.  Heller  ikke  forsøgte  man 
at  modbevise  den  almindelige  Formodning  om  Kejserinde 
Elisabets  Datter  —  at  paavise,  at  hun  var  død,  eller  hvad 
der  var  blevet  af  hende. 

Den  3dje  November  følte  Fangen  Døden  nærme  sig  og 
forlangte  en  Præst.  Kejserinden  udsøgte  selv  en  Kannik  ved 
Kasan-Kirken,  Peter  Andrejev,  med  hvem  hun  talte  en  hel 
Time  i  Enrum,  inden  han  begav  sig  til  Fæstningen.  Den 
syge  modtog  ham  venlig;  men  da  hun  snart  mærkede,  at 
han  i  Steden  for  at  bringe  hende  Kirkens  Trøst  kun  var 
betænkt  paa  at  aflokke  hende  Tilstaaelser,  afbrød  hun  ham 
kort:  »Læs  mig  Bønnen  for  de  døende!«  Det  var  hendes 
sidste  Ord.    Den  4de  December  1775  var  alt  forbi. 

I  det  indre  af  Ravelinen  blev  hun  begraven  om  Natten 
i  Storkanslerens  Nærværelse.  De  fire  Graverkarle  maatte 
sværge  ubrødelig  Tavshed,  den  samme  Ed,  der  siden  An- 

komsten  til  Kronstadt  var  bleven  paalagt  alle  dem,  der  korn 
i  Berøring  roed  Fangen.  Hemmeligheden  blev  vel  bevaret; 
thi  hverken  i  Tidens  Aviser  eller  i  de  diplomatiske  Beret- 
ninger findes  mindste  Hentydning  til  Begivenheden.  Først 
i  Foraaret  1777  under  den  store  Oversvømmelse  skriver  den 
polske  Sendemand  til  sit  Hof,  at  en  Prinsesse  af  det  kej- 
serlige Hus,  der  længe  som  sindssvag  havde  siddet  inde- 
spærret paa  Fæstningen  Schliisselburg,  var  afgaaet  ved 
Døden. 

Herfra  har  Sagnet  sin  Oprindelse. 

Amely  Petersen. 


Historisk  Arkiv.     1882.     11. 

-L  orfatteren  til  de  neden  for  citerede  Livserindringer 
har  ikke  spillet  nogen  særlig  fremtrædende  Rolle  hverken  i 
Verdenshistorien  eller  i  sit  adopterede  Fædrelands ;  han  var, 
som  han  selv  udtrykker  sig,  af  Naturen  en  fredelskende, 
kontemplativ,  om  just  ikke  nogen  energiløs  Karakter  og  var 
opdragen  i  en  liberal-konservativ  Aand,  der  laa  fjærnt  fra  en- 
hver extrem  Retning;  men  dog  formede  hans  hele  Livsløb 
sig  til  en  Række  af  Kampe  paa  det  politiske,  sociale  og 
materielle  Omraade,  og  hans  Troskab  mod  hans  politiske 
Grundsætninger  indbragte  ham  endog  en  Dødsdom.  Naar 
vi  i  det  følgende  meddele  nogle  Brudstykker  af  Seherr 
Thosz's  Memoirer,  er  det  ikke,  fordi  der  i  dem  findes  sær- 
lig nye  og  vigtige  historiske  Oplysninger,  men  Forfatterens 
Erindringer  indeholde  dog  en  Række  interessante  Medde- 
lelser; vi  stifte  Bekjendtskab  paa  nært  Hold  med  adskillige 
af  Nutidens  mest  bekjendte  Personligheder,  men  fremfor 
alt,  vi  sættes  i  direkte  Forhold  til  Begivenhedernes  Gang; 
vi  se  Historien  lige  som  udvikle  sig  for  vore  Øjne. 

I. 

Den  ungarske  Revolutions  Udbrud. 

I  Februar  1848,  dette  skæbnesvangre,  indholdsrige  Aar, 
befandt  jeg  mig   i  Pressburg,    hvor  Rigsdagen    netop    var 

*)  Arthur  Graf  Seh  err-Tho  sz:    Erinnerungen    aus   meinem 
Leben.     Berlin  1881. 

samlet.  De  parlamentariske  Kampes  Belger  gik  højt;  men 
Tiden  gik  lystig  med  Dans  og  Spil.  En  Aften  havde  vi, 
Grev  Ludvig  Batthyånyi,  Grev  Karl  Leiningen,  hvem  jeg 
nogle  Aar  tidligere  havde  saaret  i  en  Duel,  og  hvis  intime 
Ven  jeg  derpaa  var  bleven,  jeg  selv  og  andre  —  forsamlet 
os  i  Adelsklubben  til  et  Parti  Baccara,  som  trak  ud  til  Kl. 
6  om  Morgenen,  det  sidste  Parti,  vi  spillede  tilsammen; 
thi  samme  Dag  indtraf  Efterretningen  om  Februarrevolutionen 
og  gjorde  en  Ende  paa  Spil  og  Dans, 

En  almindelig  Ophidselse  bemægtigede  sig  nu  alle 
Sind;  det  var,  som  alle  folte  en  heftig  Storm  nærme  sig; 
men  ingen  kunde  ane,  hvilke  Virkninger  den  vilde  frem- 
bringe, hvilke  Ofre  den  vilde  koste.  Endnu  nogle  Uger, 
- —  og  den  nye  Tid  var  ogsaa  frembrudt  for  os*). 

I  Ungarn  var  det  Adelen,  i  Østerrige  Borgerne,  som 
skabte  og  ledede  Bevægelsen.  Den  for  Ungarn  mest 
gjennemgribende,  i  materiel  og  politisk  Henseende  mest  be- 
tydningsfulde Lov  var  Ophævelsen  af  Undersaatsforholdet  og 
Bøndernes  øjeblikkelige  Befrielse  fra  alle  Hoveribyrder. 
Ingen  i  og  uden  for  Rigsdagen  var  ukjendt  med  denne  Lovs 
uhyre  Betydning;   den   truede   hele  Grundejeradelens  mate- 


*)  Den  15de  Marts  indtraf  til  Wien  en  ungarsk  Deputation,  som 
i  Rigsdagens  Navn  forlangte  et  særligt  ungarsk  Ministerium, 
der  skulde  have  sit  Sæde  i  Pest.  Kejser  Ferdinand  indrøm- 
mede alle  Deputationens  Fordringer:  et  særligt  Ministerium, 
en  egen  Konge,  og  Kossuth,  som  spillede  den  største  Rolle 
paa  Rigsdagen,  kunde  meddele  det  glædesdrukne  Folk,  at 
alt,  hvad  man  med  brændende,  patriotiske  Længsler  i  mange 
Tider  havde  eftertragtet,  nu  var  naaet;  et  nyt  Ministerium, 
der  talte  den  oven  nævnte  Batthyånyi,  Szechenyi,  Kossuth 
og  Deak  i  sin  Midte,  blev  dannet.  Rigsdagen  gav  sig  hurtig 
i  Færd  med  at  gjennemføre  de  almindelige  Frihedsideer  og 
nødvendige  Reformer,  og  Kejseren  sanktionerede  Rigsdagens 
Beslutninger.  Dog  Ungarerne  glemte  én  Ting,  at  forsone  de 
mangfoldige  andre  Folkeslag,  som  fandtes  inden  for  Stefans- 
kronens  Omraade,  og  over  for  hvilke  de  selv  kun  ere  en  Mi- 
noritet. 

4* 

lielle  Existens;  hvad  Værdi  kunde  man  vel  fremtidig  til- 
lægge Jordejendommen  i  et  tyndt  befolket  Land,  hvor  Ar- 
bejdskraft ikke  var  at  opdrive  for  Penge,  hvor  der  herskede 
fuldstændig  Mangel  paa  rede  Penge,  og  hvor  et  Kredit- 
system, som  kunde  erstatte  denne  Mangel,  herte  til  de 
ukj endte  Ting?  Rigtignok  fik  Grundejerne  et  Løfte  om 
Pengeerstatning  af  Statskassen,  dog  hvem  kunde  i  Øje- 
blikket vide,  om  og  naar  denne  Betaling  virkelig  vilde 
ske?  Hvor  levende  den  Frygt  var,  man  nærede  i  saa  Hen- 
seende, fremgaar  af  en  Scene,  som  forefaldt  mellem  Grev 
Anton  Szåpåry  og  de  liberales  Forer,  Ludvig  Batthy ånyi. 
>Naar  Erstatningen  ikke  betales  os,«  sagde  den  første,  »skyder 
jeg  dig.«  »Det  gjøres  ikke  nødigt,«  gjensvarede  Batthyånyi, 
»det  skal  jeg  i  saa  Fald  selv  besørge.« 

Jeg  forbigaar  her  de  vel  bekjendte  politiske  Begiven- 
heder i  Marts  og  April  i  Pressburg  og  Wien.  I  Begyn- 
delsen af  Maj  vendte  jeg  tilbage  til  mit  Hjem*),  sammen- 
kaldte Bønderne  i  mine  Landsbyer,  gjorde  dem  bekjendt 
med  den  nye,  allerede  rygtevis  bekjendte  Lov,  som  inden 
kort  Frist  vilde  blive  offentliggjort,  og  erklærede  dem  alle- 
rede fra  denne  Dag  for  frie,  i  det  jeg  samtidig  udtalte  det 
Ønske,  at  vi  kunde  holde  godt  Naboskab,  efter  at  jeg  havde 
ophørt  at  være  deres  Herre.  Bønderne  lovede  det  og  holdt 
Ord  ud  over  deres  Løfte;  thi  hver  Mandag  i  hele  Aaret 
1848  mødte  de  frivillig  og  fuldtallige  til  Arbejde  for 
Herskabet  til  Trods  for  min  gjentagne  Afvisning,  et  Fak- 
tum, hvortil  jeg  kun  kjender  ét  Sidestykke  i  hele  Landet. 

Situationen  var  lige  fuldt  meget  alvorlig,  mit  Land- 
brug var  overdraget  fire  Forpagtere,  hvis  Afgifter  jeg  ikke 
mere  kunde  gjore  Krav  paa,  da  jeg  jo  ikke  selv  kunde 
præstere  Bøndernes  Hoveri  og  Tiendeafgifter.  En  panisk 
Skræk  greb  Forpagterne;  de  fordrede  en  øjeblikkelig  Op- 
hævelse af  Forpagtningerne  og  Kautionernes  Tilbagegivelse, 


*)  I  Efteraaret  1839  havde    Seherr  Thosz  kjøbt  et   Gods  i  Ko- 
mitatet  Zemplin  i  det  nordlige  Ungarn. 

jeg  maatte  feje  dem,  og  som  Erstatning  for  Kautionssum- 
merne  beholdt  de  Kvægbesætningerne  og  Metalværdien  af 
de  to  Dampbrænderier.  Hvilket  mærkeligt  Tilfælde,  eller 
rettere,  hvilken  skæbnesvanger  Sammenkjædning  af  Begiven- 
hederne! Ved  et  Folkeopløb  i  Paris  falder  der  »tilfældig- 
vis« et  Skud,  som  koster  Louis-Philippe  Tronen  og  løsner 
en  Storm,  der  bryder  ind  over  Evropa,  hvis  Virkninger  naa 
frem  til  Karpathernes  Bjærge  og  —  for  ikke  at  tale  om 
alt  andet  —  berøver  mig  Frugterne  af  otte  Aars  Arbejde, 
undergraver  min  materielle  Existens  for  mange  Aar.  Det 
fremtidige  Udbytte  af  mine  Godser  strakte  i  det  følgende 
Aar  næppe  til  at  betale  Skatterne. 

I  Sommeren  og  Efteraaret  1848  fungerede  forskjellige 
Kommissioner  i  Landet:  for  Skatteudskrivningen,  for  Re- 
kruteringen, for  Indsamling  af  Guld  og  Solv  til  Grundlæg- 
gelsen af  en  ungarsk  Nationalbank.  Fra  Komitatets  Side 
blev  mig  den  Udmærkelse  til  Del  at  præsidere  for  alle  tre 
Kommissioner,  som  fungerede  i  mit  Distrikt;  den  sidst 
nævnte  Kommission  ofrede  jeg  næsten  alt  mit  fra  Forældre 
og  Bedsteforældre  nedarvede  Sølvtøj,  hvad  der  ikke  var  saa 
ganske  lidt,  et  Offer,  jeg,  ærlig  talt,  senere  angrede,  da  det 
blev  uden  Nytte;  thi  den  ungarske  Finansminister  Duscheck 
overleverede  den  østerrigske  Regering  det  hele  for  Ungarn 
indsamlede  Grundfond,  og  Regeringen  beholdt  det  som  god 
Prise. 

Efteraaret  bragte  det  kroatiske  Indfald  under  Jellachich 
(1 1  te  September),  Oprettelsen  af  de  første  ti  Honvedbatail- 
loner,  Palatinen,  Erkehertug  Stefans  Opraab  til  alle  Pa- 
trioter om  at  indtræde  i  de  under  Dannelse  værende  Fri- 
villigbatailloner,  0.  s.  v.  Den  almindelige  patriotiske  Be- 
gejstring, som  opflammede  alle  Hjærter,  der  havde  Rum 
for  ædle,  for  ideale  Bevægelser,  blev  heller  ikke  uden 
Virkning  paa  mig.  Hertil  kom  den  Betragtning,  at  det  i 
Følge  min  Overbevisning  er  Pligt  for  enhver  ærekjær 
Mand  at  tage  Del   i  Hjemmets  Forsvar,    hvad  enten  dette 

Hjem  nu  tillige  er  hans  Fødeland  eller  ikke*).  Jeg  stil- 
lede mig  derfor  strax  til  Krigsministerens  Disposition  og 
traadte  ind  i  den  ungarske  Hær  til  Kamp  »for  Konge  og 
Fædreland«.  Desto  værre  skulde  disse  tvende  Begreber 
snart  ikke  mere  dække  hinanden,  dog  ikke  ved  vor  Skyld! 
Denne  Kjendsgjerning  er  senere  officielt  anerkjendt,  jeg  kan 
derfor  afholde  mig  fra  alt  videre  Forsvar**). 

Jeg  blev  udnævnt  til  Kaptejn  og  skulde  oprette  en 
Jægerbataillon  i  Miskdlcz.  Efter  14  Dages  Forlob  havde 
jeg  ogsaa  over  400  Mand,  som  kunde  afgive  et  taaleligt 
Materiale  til  en  Jægerbataillon;  men  vi  manglede  brugelige 
Geværer,  og  efter  nogle  unyttige  Keklamationer  til  Krigs- 
ministeriet tog  jeg  selv  til  Pest  og  forestillede  Kossuth 
Sagernes  Stilling.      »Hvorledes  vil    De  have,    at  vi  skulle 


*)  Seherr  Thosz  er  en  Preusser  af  Fødsel,  havde  været  preussisk 
Officer,  men  kjøbte  i  1839  det  oven  nævnte  Gods  og  udtraadte 
det  følgende  P'oraar  —  i  en  Alder  af  tyve  Aar  —  af  den  preus- 
siske Hær  og  det  preussiske  Undersaatsforhold. 
**)  Det  østerrigske  Hof  nærmede  sig  efterhaanden  mere  og  mere 
Kroaterne  og  Serberne,  som  havde  rejst  sig  mod  det  ungarske 
Tryk.  Jellachich  var  allerede  før  sit  Indfald  i  Ungarn  indsat 
i  alle  sine  Værdigheder  (4de  Septbr.),  Kejseren  havde  nedlagt 
sit  Veto  mod  den  ungarske  Rigsdags  Lov  om  Hærens  For- 
øgelse, alle  de  Indrømmelser,  som  i  Foraaret  vare  gjorte  Un- 
garerne, erklæredes  ugyldige,  og  da  General  Lamberg,  hvem 
Hoffet  havde  udnævnt  til  at  tage  Befalingen  over  alle  Tropper 
i  de  ungarske  Lande,  magyariske  saa  vel  som  kroatiske,  kom 
til  Pest,  blev  han  myrdet  paa  Donaubroen  (28de  Septbr.). 
Den  3dje  Oktbr.  udstedte  nu  Kejser  Ferdinand  som  ungarsk 
Konge  en  Kundgjørelse,  der  erklærede  den  ungarske  Rigsdag 
for  opløst,  forkyndte  Krigsloven  over  hele  Riget  samt  udnævnte 
Jellachich  til  Overgeneral  over  alle  Tropper  i  Ungarn  og  til 
Kongens  Repræsentant.  Hermed  var  altsaa  det  fuldstændige 
Brud  mellem  det  østerrigske  Hof  og  Ungarn  indtraadt;  det 
maatte  blive  en  Kamp  paa  Liv  og  Død.  Seherr  Thosz, 
den  tyske  Magyar,  er  naturligvis  en  Stok-Ungarer  og  har  ikke 
Tanke  af,  at  Magyarerne  ved  deres  hovmodige  Optræden  mod 
de  andre  Folkeslag  selv  havde  fremmanet  denne  Kamp,  og  at 
deres  Nederlag  for  en  Del  var  vel  fortjent. 

lijælpe  dem,  naar  vi  ikke  have  audre  Geværer?«  spurgte 
han.  Jeg  svarede,  at  jeg  kun  forlangte  en  Fuldmagt  til  at 
fratage  Statens  og  de  private  Skovbetjente  deres  Kugle- 
flinter,  naturligvis  mod  fuld  Erstatning.  »Det  gaar  ikke 
an,  det  er  en  revolutionær  Forholdsregel,«  svarede  Kossuth 
til  min  Overraskelse  og  holdt  fast  ved  sin  Vægring.  Hans 
Svar  viser,  hvor  ængstelig  selv  Kossuth  den  Gang  endnu 
undgik  alt,  hvad  der  kunde  have  et  Skin  af  Ulovlighed. 
Paa  min  Ansøgning  blev  jeg  nu  fritagen  for  mit  tidligere 
Hverv,  forsat  til  Måthias-Husarregimentet  og  kommanderet 
til  General  Bems  Stab*). 

Berns  Hovedkvarter  var  den  Gang,  November  1848,  i 
Zila-Sdmlyo,  helt  oppe  i  Transsilvaniens  nordvestlige  Hjørne. 
Ved  min  Ankomst  var  Bern  bortrejst  til  en  Troppeinspek- 
tion; men  i  Hovedkvarteret  traf  jeg  til  min  Glæde  flere  af 
mine  Venner.  Nogle  Dage  derpaa  bestode  vi  vor  første 
Fægtning  i  Nærheden  af  Zsibd  mod  en  lille  Deling  øster- 
rigsk  Fodfolk  og  Rytteri  samt  8000  Vlaker.  Strax  derpaa 
modtoge  vi  Befaling  til  at  rykke  frem  mod  Klausenburg, 
og  der  paafulgte  nu  hint  mærkværdige  Felttog,  hvor  Bem 
med  10000  Mand  unge  Honveds  (frivillige  Soldater)  trængte 


*)  Befolkningen  i  Transsilvanien  (Siebenbiirgen)  bestaar  at 
1,200,000  Rumænere  (Vlaker),  650,000  Magyarer  og  Szekler 
og  225,000  Tyskere  eller  Sachsere.  Trods  deres  store  Overtal 
vare  Rumænerne  i  politisk  Henseende  retløse,  og  medens 
Magyarerne  og  Szeklerne  ønskede  Landets  Tilslutning  til 
Ungarn,  og  Tyskerne  kun  vilde  hævde  deres  Særstilling,  for- 
drede Rumænerne  at  erkjendes  som  Landets  fjerde,  fuldt  be- 
rettigede Nation.  Ungarerne  toge  imidlertid  intet  Hensyn  til 
denne  berettigede  Fordring,  Foreningen  med  Ungarn  ved- 
toges (30te  Maj),  og  de  rumænske  Bønder  rejste  sig.  Ogsaa 
paa  denne  Kant  havde  Ungarernes  Mangel  paa  Agtelse  for 
andre  Folkeslags  Nationalitet  vakt  dem  en  ny  Fjende,  Vla- 
kerne  grebe  til  Vaaben  under  Advokat  Janku,  og  da  ogsaa 
den  østerrigske  General  nægtede  det  ungarske  Ministerium 
sin  Lydighed,  udbrød  den  frygteligste  Racekrig.  Mod  No- 
vembermaaneds  Udgang  havde  de  østerrigske  Generaler  Puch- 
ner  og  Urban  bemægtiget  sig  næsten  hele  Landet. 

17000  Mand  prægtige  østerrigske  Tropper  under  General 
Puchner  over  paa  tyrkisk  Grund.  I  Klausenburg  forlod  jeg 
imidlertid  Berns  Hær.  Aarsagen  hertil  var  en  vis  Kornis, 
en  paa  Grund  af  Tyveri  forjagen  Dommer,  hvem  Bem  af 
Taknemmelighed,  fordi  Kornis  havde  hjulpet  ham  under  et 
Attentat,  en  Polak  i  Pest  forsøgte  mod  Bem,  havde  ud- 
nævnt til  Officer  i  sin  Stab.  Da  jeg  nu  ikke  kunde  ud- 
holde denne  »Kammerats«  Paatrængenhed,  anmodede  jeg 
Bem  om  min  Afsked  fra  hans  Stab  og  stillede  mig  til  Ge- 
neral Gørgeis  Raadighed;  thi  han  var  bekjendt  for  ikke  at 
tilstede  nogen  Overbærenhed  i  Æressager. 


Seherr  Thosz's  fine  Æresfølelse  hindrede  ham  i  at  faa 
Del  i  Bems  militære  Lavrbær.  Denne  tapre  polske  Ge- 
neral, der  allerede  havde  udmærket  sig  fortrinlig  under 
Polens  Rejsning  1830—31,  havde  taget  levende  Del  i  Wiens 
Forsvar  mod  Windisch-Gratz,  var  efter  Oprørets  Tilintet- 
gjørelse  heldig  undsluppen  til  Ungarn  og  fik  nu  af  den  un- 
garske Regering  en  Kommando  i  Transsilvanien.  Her  orga- 
niserede han  rask  den  navnlig  af  Szekler  bestaaende  Hon- 
vedhær  og  trængte  nu  de  østerrigske  Tropper  tilbage. 
Allerede  den  19de  Decbr.  1848  slog  han  General  Puchner 
ved  Dees,  led  vel  senere  et  Nederlag  ved  Vizakna  (4de 
Febr.  1849),  men  tabte  derfor  ikke  Modet.  I  større  regel- 
mæssige Kampe  trak  hans  Soldater  sædvanlig  det  korteste 
Straa  over  for  de  østerrigske,  bedre  øvede  Tropper;  men 
hver  Gang  Fjenderne  mente  at  have  indesluttet  ham,  slap 
han  dem  af  Hænde,  i  hurtige  Marcher  kastede  han  sig 
over  de  østerrigske  Afdelinger,  naar  de  mindst  ventede  det, 
og  oprev  dem.  Han  erobrede  Kronstadt  og  (i  Midten  af 
Marts)  Hermannstadt ;  forgjæves  fik  den  østerrigske  General 
Hjælp  fra  Russerne,  der  den  Gang  paa  Grund  af  revolu- 
tionære Bevægelser  havde  fundet  Lejlighed  til  at  besætte 

Vallakiet,  Bern  formaaede  ikke  blot  at  trænge  det  russiske 
Hjælpekorps  ud  over  Grænsen,  men  tvang  ogsaa  General 
Puchner  med  sin  Stab  og  Resterne  af  sit  Armékorps  til  at 
flygte  ind  i  Vallakiet  og  forjog  ham  senere  tillige  fra 
Bannatet  eller  det  sydøstlige  Hjørne  af  det  egentlige  Un- 
garn. I  Slutningen  af  Marts  1 849  var  Bem  saaledes  Herre 
over  hele  Transsilvanien  med  Undtagelse  af  et  Par  smaa 
Fæstninger,  og  han,  den  fremmede,  vandt  et  saadant  Navn 
blandt  de  magyariske  Bønder,  at  de  efter  Krigens  Ende 
gjemte  Portrætter  af  ham  og  opfattede  Budskabet  om  hans 
Død  som  en  Løgn,  de  »sorte-gule«  (østerrigerne)  havde 
udspredt  for  at  røve  dem  deres  sidste  Haab  om  Frelse. 

Medens  dette  gik  for  sig  paa  den  sydøstlige  Krigsskue- 
plads, havde  Ungarerne  selv  heller  ikke  ligget  paa  den 
lade  Side.  Efter  Wiens  Erobring  (31te  Oktbr.  1848)  fik 
Fyrst  Windisch-Gratz  ogsaa  Kommandoen  over  den  ungarske 
Hær  og  stillede  Ungarerne  en  fjorten  Dages  Frist,  inden 
hvilken  de  havde  at  nedlægge  Vaabnene;  men  hermed 
havde  det  endnu  lange  Veje,  og  det  nye  Ministerium 
Schwarzenberg,  Hof-  og  Militærpartiet  i  Østerrige  fik  dannet 
efter  sit  Hoved,  og  den  nye  Kejser,  Frants  Josef,  der  som 
attenaarig  Yngling  overtog  Regeringen  efter  sin  Onkel  Fer- 
dinand I,  skulde  møde  en  langvarig,  fortvivlet  og  længe 
sejrrig  Modstand.  Den  nye  Kejsers  Helstatsprogram  stod 
i  den  mest  skærende  Modstrid  til  de  Løfter,  Kejser  Fer- 
dinand havde  afgivet  i  Marts  1848,  ja  den  ungarske  Rigs- 
dag erklærede  endog  (15de  Decbr.  1848)  selve  Tronskiftet 
for  ulovligt  og  paastod,  at  der  uden  dens  Samtykke  ikke 
kunde  raades  over  den  ungarske  Krone;  selv  den,  der  havde 
nærmest  Arveret  til  denne,  kunde  først  ved  Kroningen  og 
det  saakaldte  Inauguraldiplom  blive  lovmæssig  Konge. 
Rigsdagen  erklærede  derfor  enhver,  der  hyldede  den  illegi- 
time Hersker,  for  Højforræder,  og  denne  Opfattelse  slog  saa 
stærkt  Rod   hos   mangfoldige  Ungarere,    at  de  mente,   de 

kæmpede  for  den  gamle,  uretfærdig  afsatte  Kejser  Ferdi- 
nands Ret  mod  et  voldeligt  Overgreb. 

Medens  Kløften  mellem  Østerrige  og  Ungarerne  saaledes 
udvidedes  mere  og  mere,  trak  Krigen  ud,  inden  Fyrst  Win- 
disch-Gråtz  kunde  blive  færdig  med  sine  Rustninger.  En- 
delig satte  han  sig  i  Bevægelse  imod  dem  i  Midten  af 
December.  Det  saae  sort  ud  for  Ungarn;  mod  Windisch- 
Oråtzs  100,000  velovede  og  sejrsstolte  Tropper  kunde  de 
endnu  kun  stille  70 — 80,000  Mand,  hvis  Udrustning  lode 
meget  tilbage  at  ønske,  medens  Krigen  ogsaa  rasede  paa 
andre  Kanter.  Serberne  fortsatte  haardnakket  Kampen  mod 
Syd,  og  Transsilvanien  var,  som  vi  have  bort,  ved  denne 
Tid  helt  i  Puchners  Magt,  saa  det  ungarske  Parti  kun 
havde  det  nordvestlige  Hjørne  af  Landet  tilbage.  Bem  var 
først  nylig  indtruffen. 

Kampen  aabnedes  heldig  af  Østerrigerne,  den  ungarske 
Hær  raaatte  vige  tilbage,  saa  at  den  kun  holdt  Komorn 
besat,  den  ungarske  Rigsdag  og  Regering  flygtede  mod  Øst 
til  Debreczin,  hvor  den  foreløbig  kunde  være  i  Sikkerhed, 
og  den  5te  Januar  holdt  Windisch-Gråtz  sit  Indtog  i  Pest, 
medens  den  østerrigske  General  Schlick  fra  Galizien  tranigte 
frem  over  Karpatherne,  besatte  Kaschau,  den  vigtigste  By 
i  det  nordlige  Ungarn,  og  slog  Magyarerne  i  flere  mindre 
Træfninger.  Det  syntes,  som  om  en  kraftig  Forfølgelse  af 
de  vundne  Fordele  maatte  kunne  have  knust  Ungarerne 
fuldstændig;  men  i  Steden  blev  Windisch-Gråtz  staaende 
rolig  i  Pest,  hvor  en  Mængde  Fængslinger  og  Domfældelser 
fandt  Sted.  I  Ungarernes  uventede  og  uforklarlige  Til- 
bagetog, der  i  Virkeligheden  skyldtes  den  Overbevisning,  at 
de  med  deres  Landstorm  og  Hon vedtropper  ikke  kunde 
levere  regelmæssige  Slag,  saae  han  en  dybt  lagt  Felttogs- 
plan,  han  ikke  kunde  gjennemskue,  og  i  Steden  for  ener- 
gisk at  trænge  fremad  gav  han  Kossuth  og  den  nye  Krigs- 
minister Klapka  Tid  til  at  udfolde  en  beundringsværdig 
Energi  under  de  nye  Udrustninger,   saa  de   til  April   havde 


Af  Grev  Seherr  Thosz's  Memoirer.  59 

formeret  112  Batailloner  Fodfolk  og  6  Regimenter  Husarer. 
Og  i  Mellemtiden  skrydede  de  officielle  Wienerblade  alle- 
rede over  »Felttogets  berømmelige  Afslutning«,  og  de  øster- 
rigske  Bulletiner  talte  med  den  dybeste  Haan  om  den 
ungarske  Krigsførelse.  »Al  Mandstugt  er  forbi  hos  Un- 
garerne, den  saakaldte  Kossuthske  Rigsdag  har  dekreteret 
hele  den  ungarske  Hærs  Oplosning,  og  hver  Time  venter 
man,  at  Oprørschefen  Gorgei  skal  strække  Vaaben.« 

Medens  Østerrigerne  saaledes  lullede  sig  i  Sejrs- 
drømme,  fik  Gørgei  den  Opgave  at  vende  sig  mod  det 
nordvestlige  Ungarn,  marchere  mod  Waaglinjen  og  saaledes 
true  den  østerrigske  Hærs  venstre  Flanke,  hvorved  han 
virkelig  skræmmede  Windisch-Gråtz  fra  at  rykke  længere 
frem  mod  Øst;  men  samtidig  gav  han  et  sørgeligt  Vidnes- 
byrd om  den  indre  Splid,  i  det  han  fra  Waitzen  udsendte 
en  Proklamation,  som  kastede  hele  Ansvaret  for  den  uhel- 
dige Krigsførelse  over  paa  Regeringens  fejlagtige  Befa- 
linger og  overøste  denne  med  de  haardeste  Bebrejdelser. 
En  »Erklæring  fra  den  øvre  Donauhær«,  som  blev  under- 
skreven af  hans  samtlige  Officerer,  gjentog  disse  Beskyld- 
ninger og  opsagde  ligefrem  Regeringen  Lydigheden.  Denne 
ignorerede  dette  uhørte  Skridt,  hvis  Motiv  var  Gørgeis 
Skinsyge  og  Ærgrelse  over  Tilbagetoget;  thi  man  kunde 
ikke  undvære  lians  Korps;  men  hele  Felttoget  igjennem 
vedvarede  denne  ulykkelige  Spænding  mellem  den  militære 
Kasteaand  i  Gorgeis  Omgivelser  og  »Skriverne  i  Debreczin«. 
Trods  sin  Forbitrelse  mod  den  ungarske  Regering  lod  Gør- 
gei dog  ikke  Vaabnene  hvile,  men  undveg  de  østerrigske 
Korps,  som  fra  forskjellige  Sider  rykkede  mod  ham,  kastede 
sig  ind  i  de  ungarske  Malmbjærge,  trængte  trods  den 
skarpe  Vinterkulde  over  Kremnitz  og  Neusohl  frem  mod 
General  Schlick,  og  da  samtidig  Klapka  gik  frem  mod 
samme  fra  Sydøst,  maatte  Schlick  som  sin  eneste  Frelse 
vove  en  æventyrlig  Marche  mod  Sydvest,  for  at  forene  sig 
med  den  østerrigske  Hovedhær,   medens  Gorgei  i  Kaschau 

iværksatte    sin  Forening    med  Klapka    og   senere   med  den 
ungarske  Hovedhær. 

Skulde  der  være  Enhed  i  Ungarernes  Krigsførelse, 
maatte  man  imidlertid  have  en  Overfeltherre,  og  da  Kos- 
suth,  der  i  Virkeligheden  var  en  Slags  Diktator,  ikke  selv 
var  General,  og  han  enten  nærede  Skinsyge  imod  eller 
havde  Mistillid  til  de  ungarske  Generaler  som  alt  for  blot- 
tede for  Erfaring,  overdrog  han  den  øverste  Kommando  til 
den  dygtige  polske  General  Dembinski;  men  Gørgeis  Skin- 
syge og  Troppernes  slette  Stemning  over  for  den  stolte  Ud- 
lænding skabte  Dembinski  mange  Vanskeligheder,  og  den 
26de— 28de  Febr.  1849  leverede  han  det  uheldige  Slag 
ved  Kapolna,  hvorved  det  lykkedes  General  Schlick  at 
forene  sig  med  Windisch-Gratz's  Hovedhær,  medens  Un- 
garerne maatte  gaa  tilbage  over  Theisz.  Da  Dembinski 
under  dette  Tilbagetog  paa  Grund  af  Ukjendskabet  til 
Terrænet  traf  fejlagtige  Dispositioner,  forlangte  det  sam- 
lede ungarske  Officerskorps  hans  Afsked,  som  Eegeringen 
ogsaa  gik  ind  paa.  Dog  blev  i  Virkeligheden  det  senere 
Foraarsfelttog  for  største  Delen  udført  efter  Dembinskis 
tidligere  udkastede  Plan. 

Gørgei,  som  fik  Overkommandoen,  gik  nu  med  samt- 
lige Stridskræfter,  omtrent  50,000  Mand,  frem  til  Angreb 
mod  Windisch-Gråtz  og  leverede  en  Række  sejrrige  Slag. 
Schlick  blev  besejret  ved  Hatvan  (2den  April),  Jellachich  ved 
Isaszeg  og  Gødøllø  (6te  April),  og  Feltmarskalk,  Fyrst 
Windisch-Gratz  fandt  sig  herved  foranlediget,  som  han  ud- 
trykker sig  i  sin  berømte  34te  Bulletin,  til  at  samle  sin 
Hær  i  en  koncentreret  Stilling  foran  Pest,  »en  Bevægelse«, 
tilføjer  han  med  ubevist  Humor,  »som  Fjenden  følger  med 
stor  Hast«.  Gørgei  havde  Ret,  naar  han  tillagde  Fyrst 
Windisch-Gråtz  et  væsentligt  Krav  paa  den  ungarske  Na- 
tions Taknemmelighed  for  Aprilssejrene.  Et  kejserligt  Krigs- 
raad  i  Olmiitz  besluttede  derfor  ogsaa  Fyrstens  Hjemkaldelse ; 
men  den  nye  Feltherre,  Baron  Welden,   var  ikke   heldigere, 

en  ny  Sejr  ved  Nagy  Sarlo  (19de  April)  satte  Gorgei  i 
Stand  til  at  undsætte  Koraorn,  og  Østerrigerne  maatte  i 
Uorden  rømme  Pest,  trække  sig  tilbage  mod  Grænsen  og 
være  betænkt  paa  at  dække  selve  Kejserstaden.  I  hele 
Ungarn  havde  Østerrigerne  nu  ikke  andre  vigtige  Fæst- 
ninger tilbage  end  Buda  (Ofen),  Arad  og  Temesvar.  Jo 
mere  det  var  vitterligt,  at  den  ungarske  Hær  havde  været 
i  en  kummerlig  Tilstand  ved  Felttogets  Begyndelse,  og  jo 
stærkere  de  officielle  Blade  selv  havde  haanet  Ungarerne, 
desto  større  var  nu  Skandalen. 

Til  Ulykke  for  Ungarn  lod  Debrecziner-liigsdagen  sig 
nu  forlede  til  et  skæbnesvangert  Skridt;  paa  Kossuths  For- 
slag erklærede  den,  at  Huset  Habsburg-Lothringen  for  evige 
Tider  havde  forbrudt  Kronen  og  var  forvist  fra  Ungarn, 
som  med  sine  Bilande  erklæredes  for  en  fri  og  autonom 
Stat.  Denne  Beslutning  af  14de  April  blev  nogle  Dage 
senere  offentlig  kundgjort.  Republikkens  Proklamering  laa 
ganske  vist  ikke  i  selve  Erklæringen,  en  fremtidig  National- 
forsamling skulde  træffe  en  Afgjorelse  herom;  men  i  Virke- 
ligheden laa  den  indirekte  i  Uafhængighedserklæringen,  og 
ved  denne  skæbnesvangre  Beslutning  forlod  Ungarn  sit  sikre 
nationale  og  retlige  Grundlag  og  gav  Modparten  Ret  til  at 
fremstille  sin  Sag  som  en  almen  evropæisk,  som  det  af 
Revolutionen  truede  Monarkis  Sejr.  Snart  nok  skulde  Huset 
Habsburg  se  sig  tvunget  til  at  gribe  denne  sidste  Udvej; 
det  modtog  den  Hjælp,  Kejseren  af  Rusland  med  »ædleste 
Beredvillighed«  og  efter  hvilken  som  helst  Maalestok  stil- 
lede til  Østerriges  Raadighed.  Efter  mindre  Omfang  var 
dette  allerede  sket  i  Transsilvanien,  og  den  1ste  Maj  ind- 
rømmede den  osterrigske  Regering  aabenlyst  sin  Hjælpe- 
løshed. I  en  Proklamation  af  denne  Dato  erklærede  den, 
at  den  ungarske  Revolution  i  sin  nuværende  Fase  aabenlyst 
var  baseret  paa  en  Samvirken  af  alle  evropæiske  Omvælt- 
ningspartier,  at  det  følgelig  laa  i  alle  evropæiske  Staters 
Interesse  at  støtte  Kejser  Frants  Josef  i  denne  Kamp  mod 

de  samfundsopløsende  Elementer,  og  at  hans  Majestæt  af 
denne  Grund  havde  paakaldt  den  russiske  Kejsers  væbnede 
Mellemkomst.  Endnu  var  der  kun  Tale  om  en  Hjælpehær; 
men  denne  slog  snart  ikke  mere  til;  thi  skjent  alt  ikke 
stod  paa  bedste  Fod  i  Ungarn,  og  skjønt  den  voxende  Fi- 
nansnød  øvede  sin  hemmende  Virkning,  vare  Ungarerne  dog 
endnu  sejrrige,  og  den  21de  Maj  lykkedes  det  Gørgei  at 
storme  Budas  (Ofens)  Fæstningsværker,  hvor  Østerrigerne 
hidtil  havde  holdt  sig  under  General  Henzi.  Medens  2200 
fangne  Soldater  og  80  Officerer  bleve  bragte  til  Debreczin, 
vendte  den  ungarske  Regering  tilbage  til  Pest;  men  dog 
var  der  alt  andet  end  Grund  til,  som  Kossuth  gjorde,  at 
holde  Fester  i  denne  Anledning;  thi  i  Steden  for  at  spilde 
deres  Kræfter  ved  Belejringen  af  Buda  burde  Ungarerne 
have  søgt  at  slaa  østerrigerne  i  Tide;  nu  var  det  allerede 
for  silde;  thi  Kejser  Nikolaus  havde  med  største  Bered- 
villighed grebet  Lejligheden  til  at  gaa  les  paa  den  ham 
saa  forhadte  Revolution  og  til  med  det  samme  at  udvide 
Ruslands  Indflydelse.  Han  kunde  naturligvis  ikke  taale  en 
ungarsk  Republik  paa  Grænsen  af  det  trælbundne  Polen, 
samme  Dag,  som  Buda  faldt,  mødtes  de  tvende  Kejsere  i 
Varszava,  hvor  den  fælles  Operationsplan  mod  Ungarn  blev 
fastslaaet,  og  allerede  den  3dje  Juni  rykkede  den  første 
Afdeling  af  den  russiske  Hovedhær  ind  i  Pressburg.  Sam- 
tidig havde  Østerrige  stillet  den  dygtige,  men  jærnhaarde 
Haynau  med  uindskrænket  Raadighed  i  Spidsen  for  sine 
Tropper,  og  fra  Galizien  rykkede  den  russiske  Hovedhær 
frem  under  Kommando  af  den  berømte  Paskevitsch,  der 
udstedte  en  Proklamation,  hvori  han  opfordrede  Ungarerne 
til  Anger  og  Underkastelse.  Lige  over  for  denne  forenede 
østerrigsk-russiske  Hærmagt,  som  talte  275,000  Mand  med 
600  Kanoner,  kunde  Ungarn  kun  stille  135,000  Mand,  og 
forgjæves  søgte  Kossuth  at  faa  hele  Folket  til  at  rejse  sig. 
Hans  patriotiske  Opraab  fandt  ikke  stærk  Gjenlyd,  der  var 
en    grænseløs    Pengenød,    flere    af  de    bedste    Ha^rførere 

vare  utjenstdygtige  paa  Grund  af  Sygdora,  og  der  herskede 
et  næsten  dødeligt  Had  mellem  Kossuth  og  Ungarns  yp- 
perste Hærfører  Gørgei,  der,  oplagt  til  bitter  Kritik  og 
ærgjerrig,  fandt  alle  Kossuths  Skridt  mer  eller  mindre  for- 
dærvelige. Generalens  Stemning  deltes  af  hans  Officerer, 
som  hadede  hele  den  republikanske  Retning,  der  gjorde  sig 
højrøstet  gjældende  ved  alle  Lejligheder  og  utvivlsomt  ved 
at  hidføre  den  russiske  Intervention  havde  bragt  Landet  i 
den  mest  fortvivlede  Stilling. 


Vi  have  i  Mellemtiden  næsten  helt  tabt  Seherr  Thosz 
af  Sigte.  Paa  Rejsen  fra  Bems  Hær  blev  han  angreben  af 
en  heftig  Øjensygdom,  der  i  flere  Maaneder  fængslede  ham 
til  Lejet,  og  først  i  Slutningen  af  Maj  kunde  han  indfinde 
sig  i  Pest  og  atter  stille  sig  til  Tjeneste.  Vi  give  nu 
atter  Forfatteren  Ordet. 

Jeg  vil  her  fortælle  et  lille  Mellemspil,  som  kaster  et 
Strejflys  over  Tilstandene  i  Pest.  Pressefrihed  er  et  uvur- 
derligt Gode  ved  alle  frie  politiske  Institutioner,  det  er 
uomtvisteligt;  men  denne  Frihed  kan,  særlig  i  urolige,  kri- 
tiske Tider  ogsaa  blive  et  almenfarligt  Vaaben,  hvis  ikke 
Pressens  Indsigt  og  Patriotisme  hemmer  den  skadelige  Ind- 
flydelse, naar  Pressen,  i  Steden  for  at  fremme  Enighed  og 
Villighed  til  patriotiske  Ofere,  stifter  Uenighed  og  fremmer 
enkelte  Ærgjerrigheders  egoistiske  Øjemed.  Dette  var  den 
Gang  Tilfældet  med  Pester-Pressen,  som  vi  strax  ville  faa 
at  høre. 

Jeg  spiste  en  Dag  i  Kasino  til  Middag  med  General 
Kiss,  Ungarns  Generalguvernør,  da  Paul  Almasy,  Under- 
husets Præsident,  med  et  Par  Aviser  i  Haaudeu  satte  sig 
ved  vort  Bord.  Efter  nogle  sarkastiske  Bemærkninger  om 
de  Udsigter,  vi  havde,  hvad  enten  vi  sejrede  eller  bleve 
besejrede,  oplæste  han  tvende  Artikler,   den  ene   af  Bladet 

»Republikken«,  den  anden  af  »Allgemeine  Zeitung  fiir  Un- 
garn«. I  den  første  udvikledes,  at  Rigsdagen  burde  op- 
løses, en  konstituerende  Rigsdag  indkaldes  og  Republikken 
proklameres;  i  det  andet  Blad  truede  man  alle  Kjøbmænd, 
som  vovede  endnu  længere  at  føre  en  Krone  over  det  un- 
garske Vaaben  paa  deres  Skilte,  med  at  navngive  dem  og 
saaledes  udlevere  dem  til  Lynchjustitsen.  Det  skrev  man 
paa  en  Tid,  da  Russerne  allerede  stode  i  Kaschau  og  foran 
Komorn.  General  Kiss,  en  brav  Soldat,  ytrede  sin  Harme 
herover,  og  paa  mit  Sporgsmaal  til  Almasy,  hvorfor  lian, 
den  indflydelsesrige  Mand,  ikke  remonstrerede  mod  slige 
Udvæxter  af  Pressefriheden,  svarede  han:  »Det  skal  jeg  vel 
tage  mig  i  Agt  for;  svar  du,  hvis  du  har  Lyst  dertil.« 
Mere  i  Spøg  end  for  Alvor  svarede  jeg:  »Hvorfor  ikke, 
naar  du  vil  skaffe  mig  Blæk  og  Papir,  kan  jeg  vel  skrive 
et  Svar.«  Almasy  tog  mig  paa  Ordet,  hentede  Skrive- 
materialier  fra  et  andet  Værelse  i  Kasino,  og  et  kort,  djærvt, 
men  ikke  fornærmeligt  Svar  var  snart  affattet.  Det  blev 
heri  sagt,  at  Hæren  kæmpede  for  Frihed  og  Ret,  men  ikke 
for  Utopier  og  enkelte  Mænds  Ærgjerrighed,  og  at  hine 
Borgere,  hvem  man  ved  Trusler  med  Lynchjustits  vilde 
paalægge  Indskrænkninger  i  deres  Frihed,  i  fornødent  Fald 
hos  Hærførerne  skulde  finde  den  Beskyttelse,  som  det 
syntes  Regeringen  vilde  nægte  dem.  Kongekronen  over 
Landets  Vaaben  fandtes  paa  alle  Officerspovtépéer,  hvad  dog 
«ndnu  ikke  havde  hindret  vor  Hær  i  at  gjøre  sin  Pligt. 

Denne  Erklæring,  der  var  undertegnet  »en  Soldat  af 
Hæren«,  udkom  den  næste  Morgen  i  »Pester  Journal«  og 
vakte  megen  Opsigt,  navnlig  i  Borgerkredsene,  hvorfra  jeg 
modtog  megen  Tilslutning;  men  af  alle  Aviser  paatog  kun 
»Allgemeine«  sig  et  Gjensvar.  Dette  Blads  Redaktør,  et 
berygtet  Individ  ved  Navn  Zerffy,  var  samtidig  Honved- 
kaptejn  og  Adj utant  hos  Byens  Kommandant,  General 
Schweidel.  Zerffy  havde  aldrig  været  Soldat,  før  han 
ved   visse  Indflydelser   var   bleven   General  Schweidel  paa- 

nødt  som  Adj utant,  men  hans  Opgave  var,  efter  hvad  man 
vilde  vide,  mere  en  Angivers  end  af  militær  Natur.  I  det 
Gjensvar,  som  »Allgemeine  Zeitung«  bragte,  var  Hæren 
betegnet  som  et  Reaktionens  Arnested  og  »en  Soldat  af 
Armeen«  som  en  Skoledreng. 

Ledsaget  af  tvende  Kammerater,  Kaptejnerne  Inkéy  og 
Dessewffy,  som  paa  Grund  af  deres  Saar  maatte  opholde 
sig  i  Pest,  begav  jeg  mig  ufortovet  til  Redaktionskontoret, 
hvor  Zerffy  ikke  var  til  Stede;  men  efter  nogen  Tøven  er- 
klærede hans  Redaktionssekretær  Zanetti  sig  for  Forfatter 
til  Gjensvaret.  Jeg  forlangte  Fyldestgjerelse  for  »Skole- 
drengen«, hvad  der  forst  blev  indrømmet  og  derpaa  afslaaet, 
og  jeg  havde  nu  en  kort  Samtale  med  ham,  der  maaske 
ikke  var  udsøgt  hoflig.  To  Timer  senere  kom  »Herr  Kap- 
tejn og  Adjutant«  Zerffy,  iført  Czako  og  Skjærf  og  ledsaget 
af  Zanetti,  til  min  Bolig  og  erklærede  med  stor  Pathos 
mig  som  Arrestant  paa  Grund  af  Fornærmelser  »mod  en 
fri  Borger  i  hans  frie  Hus«.  Der  paafulgte  nu  en  burlesk 
Scene,  som  endte  med,  at  de  tvende  Helte  kom  langt  hur- 
tigere ned  ad  Trappen,  end  de  maaske  havde  tænkt  sig 
ved  Opstigningen.  Jeg  saae  fra  mit  Vindue,  at  Zanetti 
blev  staaende  paa  Vagt  ved  min  Gadedør,  medens  Zerffy 
skyndsomst  bortQærnede  sig,  aabenbart  for  at  hente  en 
Patrouille.  For  at  undgaa  offentlig  Skandale  begav  jeg 
mig  til  Pladskommandanten,  i  en  ærbødig  Afstand  fulgt  af 
Zanetti;  men  næppe  var  jeg  indtruffen  dér,  før  en  Officer 
traadte  hen  til  mig  og  med  megen  Beklagelse  erklærede, 
at  han  havde  det  Hverv  at  arrestere  mig.  Jeg  maatte  be- 
stige en  Vogn,  og  han  førte  mig  til  den  bekjendte  Byg- 
ning, hvor  senere  ogsaa  Batthyånyi  sad  fangen  og  led 
Martyrdøden. 

Saaledes  var  jeg  altsaa  Fange  i  mit  eget  Land,  for 
hvilket  jeg  havde  sat  Liv,  Sundhed  og  Formue  paa  Spil. 
Situationen  forekom  mig  lige  saa  komisk,  som  den  var 
ubehagelig.      Profossen    modtog  mig   og  puttede  mig  ind  i 

et  stort  Værelse,  hvor  to  Honvedofficerer  allerede  sad  fangne 
et  Par  Maaneders  Tid  »for  Presseforseelser«.  Da  de  er- 
farede min  Forbrydelse,  ansaa  de  mig  for  fortabt;  jeg 
havde  vovet  offentlig  at  dadle  Regeringen,  havde  forgrebet 
mig  paa  Zanetti  og  Zerffy  —  slig  Dumdristighed  maatte 
jeg  komme  til  at  bede  for  med  langvarigt  Fængsel.  Jeg 
tog  nu  ikke  Sagen  saa  tragisk,  og  en  Tigyldenseddel 
gjorde  som  ved  et  Trylleri  Profossen  meget  forekommen; 
først  lod  jeg  fra  Kasino  hente  mig  en  rigelig  Middag  med 
Champagne  til  mig  og  mine  tvende  Lidelsesfæller,  og  der- 
paa  skrev  jeg  et  Par  Linjer  til  min  fortræffelige  Ven  Grev 
Kalraan  Schmidegg,  hvem  jeg  gjorde  bekjendt  med  mit 
Uheld.  Schmidegg  var  lige  udmærket  som  Menneske,  Sol- 
dat og  Patriot;  ved  Krigens  Udbrud  oprettede  han  paa 
egen  Bekostning  en  Bataillon  Fodfolk,  medens  han  selv 
traadte  ind  i  et  Husarregiment;  lidende  af  elleve  Saar 
kunde  han  nu  ikke  gaa  ud  uden  Krykker. 

Der  kunde  vel  være  forløbet  et  Par  Timer,  og  mine 
Bordfæller  havde  netop  fortalt  mig  deres  Lidelseshistorie, 
da  Profossen  traadte  ind  med  den  Efterretning,  at  Hans 
Excellence,  Ungarns  kommanderende  Guvernør,  stod  uden 
for  og  beordrede  mig  til  sig.  Jeg  skyndte  mig  ud,  aflagde 
min  Melding,  og  General  Kiss  gav  mig  fri  af  mit  Fangen- 
skab, i  det  han  sagde:  »Man  har  uden  Beføjelse  fængslet 
Dem,  meld  Dem  hos  General  Schweidel  som  frigiven  af  Ar- 
resten ved  mig  og  mød  i  Morgen  Kl.  10  i  mit  Kvarter, 
hvor  hen  jeg  ogsaa  skal  beordre  Kaptejn  Zerffy.«  Samtidig 
lod  han  Schmidegg,  som  var  fulgt  med  ham,  overrække 
mig  min  Sabel.  Om  Aftenen  gjorde  Alraåsy  i  Dagens 
Anledning  et  stort  Gilde,  som  varede  til  langt  ud  paa 
Natten. 

Den  næste  Dag  forhørte  General  Kiss  mig  og  Zerffy  i 
Nærværelse  af  General  Meszlényi,  en  Svoger  til  Kossuth. 
Meszlényi,  der  ligeledes  bar  en  Portépée  med  »Kronen«, 
var  ikke  mindre  forbitret  end  Kiss  over  den    frække  Trusel 

i  Zerffys  Blad,  og  Zerffy  fik  en  stræng  Irettesættelse  for 
min  Arrestering  —  det  var  alt.  Efter  Overenskomst  med 
to  og  fyrretyve  i  Pest  tilstedeværende  Stabs-  og  Overoffi- 
cerer afgav  jeg  nu  den  Erklæring,  at  vi  ikke  vilde  tjene 
med  et  Individ  som  Zerffy.  Generalen  svarede  herpaa,  at 
vi  selv  kunde  finde  det  passende  Middel  til  at  hidføre 
Zerffys  Fjærnelse.  Denne  Antydning  var  tilstrækkelig; 
næste  Dag  afholdtes  der  et  Æresraad  under  Forsæde  af 
Oberstløjtnant  Forrd  ved  Husarerne,  og  her  bestemtes,  at 
Zerffy  enten  skulde  slaas  med  mig  eller  havde  at  indlevere 
sin  Afsked.  Zerffy  valgte  det  sidste;  men  to  Uger  senere, 
da  det  allerede  begyndte  at  blive  usikkert  i  Pest,  kom  han 
alligevel  i  Kaptejnsuniform  til  Komorn,  hvor  Gergei  imid- 
lertid strax  lod  ham  stille  for  en  Krigsret  og  infam  kas- 
sere for  Fejghed. 

II. 

Foran  Komorn. 

Ungarerne  vare  under  det  nu  paafølgende  Felttog  nødte 
til  at  dele  deres  Styrke  for  at  holde  Stand  mod  Angrebene, 
der  paafulgte  fra  fiere  Steder,  og  det  blev  saaledes  muligt 
for  Haynau  at  trænge  hurtig  frem  mod  Øst;  han  higede 
blot  efter  at  faa  Krigen  endt,  inden  Russerne  ret  kunde 
komme  Ungarerne  til  Livs.  Medens  Jellachich  forenede 
sine  Tropper  med  den  stærkt  sammensmeltede  Sydarmé  og 
trængte  frem  i  Sydvest,  hvor  han  slog  General  Perczel 
(7de  Juni)  og  indesluttede  Peterwardein,  gik  Gorgei  ud  fra 
den  fejlagtige  Anskuelse,  at  der  forestod  et  kombineret  rus- 
sisk-østerrigsk  Angreb  paa  Waitzen,  spildte  Tid  og  Kræfter 
i  uheldige  Forsøg  paa  at  bemægtige  sig  Waaglinjen  og  blev 
slaaet  tilbage  ved  Pered  (20de— 2 1  de  Juni),  medens  Hay- 
nau gik  frem  paa  Donaus  højre  Bred  og  stormede  Raab 
den  28de  Juni.  Gørgei  trak  sig  nu  tilbage  til  en  for- 
skanset Lejr  ved  Komorn,  og  da  han  vægrede  sig  ved   at 

følge  Pester-Krigsraadets  Befalinger  og  marchere  til  Theiss- 
og  Marosfloderne,  blev  han  endelig  den  Iste  Juli  afsat  fra 
Overkommandoen;  men  paa  hans  Generalers  Forestillinger 
lod  Regeringen  ham  beholde  Kommandoen  over  den  øvre 
Donauhær.  Det  er  under  denne  Del  af  Felttoget,  at  Seherr 
Thosz  atter  tog  Del  i  Krigen. 


Mit  venskabelige  Forhold  til  Grev  Karl  Leiningen,  som 
kommanderede  det  3dje  Korps  foran  Komorn,  bevirkede,  at 
jeg  hos  Krigsministeriet  udbad  mig  at  blive  forsat  til  hans 
Stab.  Jeg  vidste,  at  Leiningen  stod  paa  en  meget  ven- 
skabelig Fod  med  Gørgei,  saa  jeg  forhaabentlig  vilde  faa 
rig  Lejlighed  til  at  se  den  berømte  General  over  Donau- 
hæren, et  Ønske,  som  fuldelig  blev  opfyldt.  Jeg  indtraf  i 
Komorn  de  sidste  Dage  af  Juni,  blev  modtagen  paa  det 
venskabeligste  af  Leiningen  og  kom  tids  nok  til  at  deltage  i 
Slagene  den  2den  og  Ilte  Juli. 

Natten  mellem  den  1ste  og  2den  Juli  havde  Gørgei 
modtaget  Beretninger,  som  lod  slutte  til  et  umiddelbart 
forestaaende  Angreb.  KL  5  om  Morgenen  red  Gørgei  og 
Leiningen  ud  til  Tropperne,  som  vare  lejrede  foran  Ko- 
morns  Udenværker;  af  disse  er  Stjærneskansen  den  betyde- 
ligste og  højest  liggende,  og  her  fra  har  man  en  smuk  Sol- 
skinsdag som  hin  Julimorgen  en  vid  Udsigt.  Paa  venstre 
Haand,  i  omtrent  1000  Skridts  Afstand,  ligger  Landsbyen 
6-Szøny,  lige  over  for,  men  længere  tilbage,  ligger  Flækken 
Nagy-Igmånd,  og  til  højre,  omtrent  i  tre  Fjerdingvejs  Af- 
stand, Aes,  Haynaus  daværende  Hovedkvarter  *).  I  Stjærne- 
skansen, hvor  ogsaa  Klapka  og  Gørgei  senere  indtraf,  steg 
Leiningen   af  Hesten    og   tilbragte    her   største    Delen   af 


*)  Alle  de  nævnte  Punkter  ligge   syd  for  Komorn,  Slaget  staar 
paa  Donaus  højre  Bred. 

Dagen.  Klokken  8  om  Morgenen  aabnede  Østerrigerne  med 
svært  Skyts  deres  Ild  mod  Stjærneskansen ;  mange  Skud 
gik  højt  hen  over  vore  Hoveder,  sloge  tæt  bag  os  ned  i  de 
her  opmarcherede  Batailloner  og  anrettede  gruelige  Øde- 
læggelser. Jeg  skal  her  ikke  skildre  selve  Slagets  Gang' 
men  indskrænke  mig  til  at  meddele  enkelte  Episoder,  som 
ere  blevne  levende  bevarede  i  min  Erindring. 

I  Begyndelsen  af  Eftermiddagen  fik  jeg  af  Gorgei  Befaling 
til  at  ride  over  til  6-Szøny  og  skaffe  mig  Nys  om,  hvor  vidt 
samme  endnu  var  besat  af  Fjenden;  efter  de  fra  Spionerne 
indløbne  Efterretninger  skulde  Benedek  og  Kejseren  selv 
være  i  6-Szøny.  Jeg  galoperede  tæt  forbi  Redouten,  som 
den  brave  Oberst  Czillich  holdt  besat,  og  var  nu  ude  paa 
den  aabne  Slette,  hvor  bemeldte  Landsby  ligger.  Omtrent 
midtvejs,  det  vil  sige  3 — 400  Skridt  fra  Landsbyen,  flyder 
en  Bæk,  hvor  der  var  slaaet  en  Bro;  paa  Rækværket  sad 
her  tre  Bønder,  rolig  rygende  paa  deres  Piber,  uden  at 
lade  sig  det  mindste  forstyrre  af  Kanonkuglerne,  som  fløj 
hen  over  Hovedet  paa  dem;  de  vilde  her  fra  se  paa  Slaget, 
sagde  de.  Bønderne  bekræftede,  at  Landsbyen  var  stærkt 
besat,  og  at  der  var  mange  Generaler  tilstede.  Jeg  nær- 
mede mig  Landsbyen  paa  150  Skridts  Afstand  og  red  der- 
paa  langs  med  dens  Forside;  bag  alle  Havehegn  blinkede 
Geværer,  Vejen,  som  førte  op  til  Kirken,  var  stærkt  barri- 
kaderet, men  intet  Skud  faldt  paa  mig.  Efter  at  være 
kommen  tilbage  med  min  "Melding  overdrog  Gørgei  mig  at 
bringe  Oberst  Czillich  Befaling  til  med  tre  Batailloner  af 
Infanteriregimentet  Preussen  (øvreungarske  Slovaker)  strax 
at  storme  6-Szøny,  jeg  overbragte  denne  Ordre,  og  Czillich 
skred  strax  til  samme  Udførelse.  Det  blev  en  hed  Kamp, 
Czillich  førte  i  Stormskridt  sine  Batailloner  frem  til  Ud- 
kanten af  Landsbyen;  men  det  Tab,  de  her  led,  var  saa 
betydeligt,  at  Tropperne  begyndte  at  vige.  Nogle  Hundrede 
Skridt  fra  Landsbyen  stod  tvende  Lader,  hvor  Czillich  sam- 
lede sine  Folk,   og  jeg  red  tilbage  for  at  melde  Gørgei  det 

mislykkede  Angreb.  Han  havde  allerede  iagttaget  samme 
fra  Stjærneskansen.  >Rid  strax  tilbage,  fer  to  Batailloner 
af  Alexander- Regimentet  med,  og  sig  til  Czillich,  at  Lands- 
byen i  hvert  Fald  maa  tages.  Du  bringer  mi  først  Mel- 
ding, naar  Landsbyen  er  tagen.« 

Saaledes  led  den  nye  Ordre,  og  det  skete,  som  befalet. 
Opløste  i  Blænker kj æder  styrtede  først  de  tvende  friske  Ba- 
tailloner løs  paa  Fjenden,  dem  fulgte  i  kort  Afstand  to  Ba- 
tailloner af  Regimentet  Preussen,  og  sluttelig  kom  den 
sidste  Bataillon  som  Reserve.  Efter  en  halv  Times  haard 
Kamp  var  Landsbyen  tagen  og  Fjenden  i  fuldt  Tilbagetog. 
Kun  ved  Kirken  gjorde  en  Afdeling  endnu  en  kort  Tid  for- 
tvivlet Modstand;  den  Trop,  som  stod  over  for  os,  herte, 
om  jeg  ikke  husker  fejl,  til  Regimentet  Deutschmeister, 
Wienerbørn,  et  af  de  bedste  østerrigske  Regimenter.  Mand- 
skabet syntes  at  være  fanatiseret  paa  en  ejendommelig 
Maade,  i  det  mindste  at  slutte  af  følgende  Exempel.  Bag 
en  Barrikade  forsvarede  med  sandt  Løvemod  en  enkelt 
Mand  sig  mod  fire  af  vore,  i  det  han  bandede  højt  paa 
Tysk.  Efter  at  han  endelig  var  bleven  overmandet,  spurgte 
man  ham,  hvorfor  han  ikke  havde  villet  give  sig.  »Fordi 
Ungarerne  tvinge  alle  Fanger  til  at  blive  Lutheranere,«  led 
hans  Svar. 

Da  Landsbyen  endelig  var  renset  for  Fjenden,  sprængte 
jeg  tilbage,  men  fandt  ikke  mere  General  Gørgei  i  Stjærne- 
skansen. Leiningen  befalede  mig  nu  at  blive  dér  og  af- 
vente Gørgeis  Tilbagekomst;  han  var  nemlig  reden  over  til 
vor  højre  Fløj  for  her  at  ordne  det  store  Rytteriangreb, 
som  strax  derpaa  fandt  Sted.  Det  var  et  prægtigt  Syn,  da 
5000  Husarer  i  strakt  Galop  fejede  Sletten  ren  foran  Nagy- 
Igmånd.  En  Time  senere  indløb  en  slem  Efterretning: 
Gørgei,  den  ridderlige  Soldat,  den  højt  ærede  Hærfører,  var 
haardt  saaret;  et  Sabelhug  af  en  fjendtlig  Kavallerist  havde 
spaltet  Hjærnekassen  hele  sex  Tommer,  saa  Hjærnen  laa 
blottet.     Kun  Gørgeis  Jærnnatur  var  i  Stand  til  at  mod- 

staa  et  saa  frygteligt  Hug;  han  lod  lægge  vaade  Tørklæder 
paa  Hovedet  og  blev  paa  Valpladsen  til  om  Aftenen,  da  der 
indløb  Melding  fra  alle  Kanter  om,  at  det  fjendtlige  An- 
greb var  slaaet  tilbage. 

Angaaende  Gergeis  Saar  udbredtes  senere  de  æventyr- 
ligste  Rygter,  som  efter  Krigens  Afslutning  ogsaa  fandt  en 
Udbredelse  i  enkelte  obscure  Broschurer.  Den  sande  Sammen- 
hæng er  følgende:  Gørgei,  der  var  en  udmærket  Rytter  og 
i  Besiddelse  af  fortrinlige  Blodsheste,  af  hvilke  han  paa  en 
Slagdag  gjærne  red  et  Par  Stykker  sønder  og  sammen, 
plejede  ofte  at  ride  uden  for  Blænkerne  og  Forpostkjæden 
for  personlig  at  rekognoscere  Fjenden.  Hans  Adjutanter  og 
Stab  vare  vel  ogsaa  godt  beredne,  men  ingen  kunde  dog 
hamle  op  med  Generalens  Kæmpepræstationer,  og  saaledes 
hændtes  det  ofte,  at  Gørgei  var  uden  al  Ledsagelse.  Ogsaa 
hin  Eftermiddag  den  2den  Juli  sprængte  Gørgei  i  et  vist 
Moment  ganske  alene  paa  kort  Afstand  frem  mod  det 
fjendtlige  Rytteri;  Generalen  holdt  Øjeblikket  for  gunstigt 
til  en  Fornyelse  af  Angrebet  —  kort  forud  var  nemlig  et 
Par  Eskadroner  af  Husarregimentet  Prins  Vilhelm  af  Preussen 
blevne  kastede  af  østerrigske  Ulaner  — ,  holdt  derfor  sin 
Hest  an  og  vinkede  med  sin  store,  med  en  lang,  hvid 
Strudsfjer  prydede  Hat  ad  Husarerne,  der  holdt  langt  til- 
bage, at  de  skulde  gaa  frem  til  Angreb.  1  samme  Øjeblik 
fik  Gørgei  hint  vældige  Hug  i  Hovedet  af  en  Kavallerist, 
som  sprængte  frem  fra  de  fjendtlige  Rækker. 

Otte  Dages  forholdsvise  Ro  paafulgte  nu.  Mod  de 
Eskadroner  af  Vilhelms-Husarerne,  der  havde  ladet  sig 
kaste  i  tvende  Angreb,  blev  der  indledet  en  krigsretlig 
Undersøgelse,  og  to  Underofficerer,  der  bleve  overbeviste 
om  først  at  have  grebet  Flugten,  bleve  dømte  til  Døden. 
Exekutionen  fandt  Sted  den  følgende  Dag  under  Omstæn- 
digheder, der  vare  ret  karakteristiske.  Overgeneralen  og 
nogle  Korpskommandanter  vare  tilstede,  der  blev  formeret 
Karré  og  Dommen  oplæst.     Jeg   holdt    tæt   bag  ved  Lei- 

ningen  og  Gørgei  og  kunde  forstaa  hvert  Ord,  de  sagde. 
»Jeg  fik  nylig  den  Efterretning,<  sagde  Gørgei,  »at  Frans 
Josef  igjen  er  i  6-Szøny*).  Naar  han  nu  paa  én  Gang 
sprængte  ind  mellem  os,  gav  sig  til  at  tiltale  Tropperne 
og  lovede  at  ville  leve  i  Fred  med  sine  brave  Ungarere, 
tror  Du  saa  ikke,  at  vi  Generaler  strax  vare  haus  Fanger?« 
>Nok  muligt,«  svarede  Leiningen,  i  det  han  saae  mørkt 
hen  for  sig.  Denne  Samtale  har  bevaret  sig  saa  levende  i 
mit  Minde,  ikke  formedelst  den  eventuelle  Udførelse  af  et 
sligt  Theaterkup,  paa  hvis  Mulighed  Gørgei  selv  visselig 
ikke  troede,  men  som  et  Symptom  paa,  hvor  lidet  anti- 
dynastisk  man  tænkte  sig  Hæren  og,  tror  jeg  at  maatte 
tilføje,  Nationens  uhyre  Flerhed.  Ja  visselig.  Freden  mellem 
Krone  og  Folk  kunde  ogsaa  den  Gang  være  bleven  sluttet 
paa  Grundlaget  af  Forfatningens  Gj  en  oprettelse,  lige  saa 
fuldt  som  dette  var  sket  sex  Gange  i  foregaaende  Aarhun- 
drede  ved  Fredsslutningerne  i  Wien,  Linz,  Szåthmår  o.  s.  v. 
Hvilken  hel  anden  Vending  vilde  ikke  Monarkiets  Historie 
have  taget,  naar  Ungarn  allerede  den  Gang  var  blevet  hin 
faste  Støtte,  som  det  nu  er  Tilfældet;  men  en  ubønhørlig 
Skæbne  gav  Kronen  Eaadgivere,  som  hverken  havde  høstet 
Lærdom  af  Historien  eller  forstode  den  nye  Tid  og 
Folkene. 

Da  Oplæsningen  af  Dommen  var  endt,  udbade  de 
tvende  Delinkventer  —  den  ene  en  Stokmagyar,  den  anden 
en  Tysk-Ungarer  —  sig  Tilladelse  til  at  tale  et  Par  Ord. 
I  det  de  henvendte  sig  til  deres  Kammerater,  hver  paa  sit 
Sprog,  indrømmede  de  begge  at  have  været  fejge  og  at 
have  fortjent  Døden.  Med  Raabet:  »Leve  Fædrelandet!« 
kastede  de  deres  Huer  i  Luften,  endnu  et  Øjeblik,  og  Dommen 
var  fuldbyrdet. 

Dette:  morituri  te  salutant,  som  Underofficeren  af  tysk 
Oprindelse  tilraabte  sit  ungarske  Fædreland,   var  intet  en- 


*)  Denne  Landsby  var  atter  frivillig  bleven  rømmet  af  Ungarerne. 

kelt  staaende  Bevis  paa  de  tysktalende  Ungareres  Patrio- 
tisme; lige  fra  Magnaten  ned  til  den  sidste  Bonde  lagde 
alle  Ungarer  af  tysk  Byrd  en  patriotisk  Opofrelse  for  Dagen. 
I  Parendorf,  et  stort  Sogn  ved  den  esterrigske  Grænse, 
nægtede  saaledes  de  forlovede  tysk-ungarske  Bønderpiger  at 
lade  sig  vie,  fer  deres  Mænd  havde  gjort  deres  Pligt  mod 
Fædrelandet.  Den  eneste  Undtagelse  danne  Sachserne  i 
Transsilvanien  (Siebenbtirgen),  som  fra  gammel  Tid  stadig 
have  vist  sig  fjendtlig  sindede  mod  den  ungarske  Nation  og 
som  villige  Tjenere  af  det  esterrigske  Hof.  Det  er  da 
alene  dem,  som  den  Dag  i  Dag  i  forskjellige  esterrigske 
og  tyske  Tidender  give  deres  Fortvivlelse  Luft,  fordi  Un- 
garn ikke  længar  er  saa  uklog  at  lade  dem  danne  en  Stat 
i  Staten.  Naar  den  ungarske  Regering  stræber  at  ind- 
pode ungarsk  Sindelag  og  Statssprog  i  de  sachsiske 
Kredses  øverste  Styrelse,  udøver  den  herved  kun  en  selv- 
følgelig, forstandig,  naturlig  Pligt,  som  Tyskland  udøver 
den  i  Posen  og  Elsasz-Lothringen  *). 

I  det  store  Krigsraad  blev  det  besluttet  at  gjere  et 
Forsøg  paa  at  gjennembryde  de  fjendtlige  Linjer.  Gørgei, 
som  endnu  var  svært  lidende  af  sit  Saar,  overgav  midler- 
tidig Overkommandoen  til  General  Klapka,  og  den  Ilte 
Juli  om  Morgenen  tidlig  begyndte  vore  Troppers  Fremryk- 
ning; Leiningens  Korps  dannede  Centrum.  Fremrykningen 
skete  i  Retning  af  Nagy-Igmånd,  men  her  demaskerede 
Fjenden  pludselig  sine  Batterier,  der  paa  nært  Hold  over- 
øste os  med  en  morderisk  Ild.  Stadig  samlede  Leiningen 
paa  ny  sine  Tropper,  men  de  maatte  atter  og  atter  vige 
for  den  ødelæggende  Kanonade.  Endelig  blev  der  givet  Sig- 
nal til  Tilbagetog.  Efter  dette  kritiske  Moment,  der  havde 
kostet  os  5000  Mand,  sendte  Leiningen  mig  til  et  af  vore 
Batterier,    som  dækkede  Tilbagetoget.     I  det   jeg  udførte 


*)  Læserne  se,  at  Preussere  og  Ungarere  den  Dag  i  Dag  ere  to 
Alen  af  ét  Stykke. 

min  Befaling  til  Batterikommandøren,  lød  pludselig  et  frygte 
ligt  Slag  eller  rettere  hundrede  Slag  paa  én  Gang.  I  det 
jeg  kom  mig  af  den  første  Bedevelse,  var  alt  indhyllet  i 
en  saa  tæt  Keg,  at  jeg  intet  kunde  se.  En  jQendtlig  Gra- 
nat havde  sprængt  en  af  vore  M  unition  skarrer  i  Luften, 
dræbt  en  Del  af  Mandskabet  og  Hestene  og  revet  et  Stykke 
Kjød  af  Halsen  paa  Batterikommandantens  Hest;  mig  var 
derimod  ingen  Skade  sket. 

Da  vort  Forsøg  paa  at  gjennembryde  de  fjendtlige 
Linjer  saaledes  var  mislykket,  besluttede  Krigsraadet,  at 
Gørgei  med  omtrent  24,000  Mand  skulde  vende  sig  mod 
den  østlige  Skueplads,  medens  Klapka  med  omtrent  30,000 
Mand  blev  tilbage  til  Komorns  Beskyttelse,  Vor  Afmarche 
begyndte  den  13de  Juli  Kl.  3  om  Morgenen  paa  venstre 
Donaubred.  Den  følgende  Dag  fandt  den  opgaaende  Sol 
os  ligeledes  paa  Marchen;  Leiningen  var  stegen  af  Hesten 
og  gik  til  Fods  i  Spidsen  for  Kolonnerne.  En  Tid  lang 
havde  vi  saaledes  i  Tavshed  gaaet  Side  om  Side,  da  Ge- 
neralen udbrød:  »Jeg  kunde  ønske,  at  det  var  Sengetid, 
og  alt  var  forbi.«  Paa  mit  Spørgsmaal  om,  hvad  der  fej- 
lede ham,  fortalte  han,  at  han  havde  faaet  Brev  fra  sin 
Hustru  (en  født  Ungarerinde)  og  var  nedslaaet,  fordi  han 
følte,  at  han  aldrig  vilde  faa  hende  at  se  mere.  Hans 
Anelser  skulde  gaa  i  Opfyldelse  paa  en  grusom  Maadé. 
Jeg  maa  her  vie  hans  Minde  et  Par  Ord  for  at  fremstille 
de  Bevæggrunde  og  Omstændigheder,  som  gave  Anledning 
til  hans  Indtrædelse  i  den  ungarske  Hær.  Denne  hans 
Indtrædelse  skaffede  ham  en  uforsonlig  Modstander  i  en 
haardhjærtet  Slægtning,  Feltmarskalkløjtnanten  af  samme 
Navn,  og  denne  Mands  Fanatisme  gik  saa  vidt,  at  han 
senere  tilintetgjorde  alle  Anstrængelser,  som  Grevinde  Karl 
Leiningen  og  hendes  Mands  talrige  Venner  gjorde  for  at 
redde  sidstnævnte  fra  Galgen. 

Karl  Leiningen  var  Kaptejn  ved  et  gammelt  ungarsk 
Grenaderregiment,  da  Urolighederne  i  Aar  1848  toge  deres 

Begyndelse.  Han  havde  mistet  sin  lille  Formue,  ikke  ved 
egen  Skyld,  men  ved  en  Kautionsforpligtelse  for  en  Kam- 
merat. Da  Officererne  ved  de  ungarske  Regimenter  ble  ve 
opfordrede  til  at  aflægge  Ed  paa  den  ungarske  Forfatning, 
skrev  Karl  til  den  østerrigske  Krigsminister,  Grev  Latour, 
og  bad  bam  om  at  blive  forflyttet  til  et  tysk  Regiment, 
da  »han  var  og  vilde  blive  en  Tysker.«  Han  fik  det  Svar, 
at  han  skulde  blive,  hvor  han  var,  og  under  alle 
Omstændigheder  opføre  sig  som  en  tro,  kejserlig  Officer. 
Leiningen,  der  allerede  saae  Uvejrsskyerne  taarne  sig  i  flen 
politiske  Horizont,  var  ikke  Mand  for  at  spille  en  tvetydig 
Rolle;  han  skrev  endnu  en  Gang  til  Krigsminister  Latour 
og  sftgte  om  sin  Forflytning,  denne  Gang  med  den  til- 
føjede Erklæring,  at  naar  han  en  Gang  havde  aflagt  Ed 
paa  den  ungarske  Forfatning,  vilde  han  ogsaa  holde  den. 
Forflytningen  blev  imidlertid  kort  og  godt  paa  ny  afslaaet 
ham,  Karl  holdt  sin  Ed  og  led  Martyrdøden  derfor. 

Den  15de  Juli  om  Eftermiddagen  indtraf  vor  lille  Hær 
paa  Højderne  om  Waitzen  og  tog  Stilling  her.  I  Waitzen 
laa  en  Deling  Russere,  som  strax  rykkede  ud  mod  os,  en 
Kanonade  udviklede  sig,  og  vore  Tropper  besatte  Staden. 
Den  følgende  Dag  bleve  vi  i  de  tagne  Stillinger,  men 
imidlertid  vare  60,000  Russere  i  Fremrykning  fra  Pest,  og 
vort  Tilbagetog  gjennem  Sletten  var  os  altsaa  afskaaret, 
hvorfor  Gørgei  besluttede  at  gjøre  en  Omvej  gjennem  Bjær- 
gene  over  Ryma  Szdmbåth,  Miskdlcz  og  Tokay. 

Det  store  ungarske  Sørgespil  nærmede  sig  saaledes 
mere  og  mere  sin  Afslutning.  Allerede  den  14de  Juli 
holdt  Østerrigerne  paa  ny  deres  Indtog  i  Pest,  og  ganske 
vist  blev  Jellachich  samme  Dag  fuldstændig  slaaet  af  Ge- 
neral Vetter  ved  Hegyes,  men  samtidig  var  Haynau  i  rask 
Fremrykning  mod  Szegedin,  hvor  hen  den  ungarske  Regering 
og  Rigsdag  var  flygtet.  Gørgei  var,  som  vi  have  set,  nød- 
saget til  at  gaa  en  lang  Omvej,  spildte  saaledes  megen 
Tid  og  naaede  ikke  frem  til  Szegedin  i  rette  Tid,   medens 

derimod  den  esterrigske  General  Schlick  ved  Tiszafured 
satte  over  Theiss  og  truede  med  at  afskære  den  ungarske 
Hær  Tilbagetoget  til  Banatet.  Man  maatte  nu  ogsaa 
prisgive  Szegedin,  og  Dembinski  tog  Stilling  ved  Szereg, 
men  blev  her  (den  5te  Avgust)  slaaet  af  Haynau,  og  drog 
sig  nu  ikke  tilbage  til  det  af  Ungarerne  besatte  Arad, 
men  til  Temesvar,  hvor  den  nye  ungarske  Overfeltherre 
Bem  blev  fuldstændig  slaaet  (9de  Avgust)  af  de  rask  for- 
følgende Russere  og  Østerrigere;  hans  Hær  blev  sprængt 
til  alle  Sider,  og  Ungarns  sidste  Haab  beroede  saaledes 
paa  Gørgeis  lille  Skare,  som  endnu  stadig  fortsatte  sit 
Tilbagetog. 

(Fortsættes). 


Den  første  Strid  mellem  Frederik  IL  og  Maria 
Theresia.  ^') 

(Efter  nye  Dokumenter.) 

Indfaldet  i  Schlesien.  —  Frankrigs  Optræden. 
I. 

^aar  Berlin  var  saaledes  i  Oprør,  skulde  man  tro,  at 
Bevægelsen  i  Wien  maatte  være  endnu  stærkere;  men 
mærkeligt  nok  var  blandt  alle  Evropas  politiske  Brænd- 
punkter Wien  netop  det  Sted,  hvor  Frederiks  krigerske 
Tilbøjeligheder  sidst  vakte  Uro.  Skylden  laa  ikke  hos  den 
østerrigske  Ambassadør  i  Berlin,  Demerath,  thi  han  havde 
lige  fra  forst  af  erklæret,  at  der  var  Fare  paa  Færde;  men 
den  unge  Dronning  modtog  hans  mørke  Spaadomme  med 
et  vantro  Smil.  Skjønt  Maria  Theresia  var  begavet  med 
et  Mod  og  en  Skarpsindighed,  der  var  langt  forud  for 
hendes  Alder,  havde  hun  dog  endnu  bevaret  meget  af 
Ungdommens  uskyldige  Tillidsfuldhed.  Da  hun  endnu  ikke 
havde  faaet  Menneskers  Ondskab  og  Politikeres  kolde  Egoisme 
at  føle,  troede  hun  paa  det  gode,  paa  Ære  og  Sandhed, 
paa  alle  de  ædle  Følelser,  hun  selv  bar  i  sit  Hjærte.  Hun 
nærede  ingen  Mistillid,  hverken  til  Fleurys  Venskab,  hvorom 
han  stadig  forsikrede  hende  med  de  mest  honningsøde  Ord, 
eller  til  den  Fyrstes  Taknemmelighed,  hvis  Liv  hendes 
Fader  havde  frelst.  Storhertugen,  der  havde  kjendt  Frede- 
rik i  hans  Ungdom,  stolede  paa  sin  Side  paa  hans  Venskab. 


*)  Jfr.  ioregaaende  Bind,  p.  241-286. 

Kongen  af  Preussen  havde  desuden  gjort  Ægteparret  endnu 
fastere  i  deres  Tro  paa  ham  ved  uden  Vanskelighed  at 
anerkjende  deres  kongelige  Eang  og  bringe  Kongen  af 
Polen  til  at  følge  sit  Exempel.  Det  var  en  underfundig 
Handling,  hvis  sande  Hensigt  senere  skulde  komme  for 
Dagen,  men  som  i  første  Øjeblik  voldte  saa  megen  Glæde 
i  Wien,  at  Storhertugen  sagde  til  den  preussiske  Minister: 
»Kongen  opfører  sig  virkelig  som  en  Fader  mod  Dron- 
ningen og  mig,  og  vi  kunne  aldrig  gjengjælde  alt,  hvad  vi 
skylde  ham.«  Overbevist  om,  at  denne  gode  Nabo  var  i 
Stand  til  at  interessere  sig  af  Hj ærtet  for  hendes  Tankers 
kjæreste  Gjenstand,  drev  Dronningen  sin  Naivitet  saa  vidt, 
at  hun  bad  ham  om  at  give  Storhertugen  sin  Stemme  og 
sin  Støtte  ved  Kejservalget,  og  til  Gjengjæld  lovede  ham 
et  evigt  Venskab.  Hendes  gamle  Raadgivere  delte  maaske 
ikke  ganske  hendes  Blindhed;  men  deres  Dovenskab  og 
Sløvhed  fandt  Behag  deri;  naar  man  talte  til  dem  om 
Kongen  af  Preussens  urolige  Sind,  rystede  de  paa  Hovedet 
og  sagde:  »Det  har  ingen  Fare;  han  bliver  ligesom  sin 
Fader,  der  hele  sit  Liv  igjennem  ladede  sin  Bøsse,  men 
aldrig  skød  den  af.«  Den  gamle  Bartenstein  var  den 
eneste,  som  saae  Sagerne  i  et  mørkere  Lys.  »Ingen  kjender 
denne  unge  Mand,«  sagde  han,  »og  jeg  har  advaret  Hs. 
højsalige  Majestæt,  Kejseren,  den  Gang  han  endelig  \ilde 
skrive  til  hans  Fader  for  at  frelse  Prinsens  Liv.« 

Henimod  November  blev  Horizonten  imidlertid  saa 
truende,  at  selv  det  sløveste  Blik  maatte  blive  opmærksomt 
derpaa.  For  det  første  samledes  de  preussiske  Tropper  paa 
Grænsen  af  Schlesien,  hvor  de  østerrigske  Besiddelser  stødte 
op  til  Preussen;  for  det  andet  forandrede  den  preussiske 
Minister  i  Wien,  Statsraad  Borcke,  der  hidtil  havde  været 
særdeles  venskabelig,  sin  Holdning  i  paafaldende  Grad. 
Han  talte  i  en  medlidende,  deltagende  Tone  om  Østerriges 
fortvivlede  Stilling  og  om,  at  det  umulig  alene  kunde 
holde  Stand  mod   sine   mange  Fjender;    han  erklærede,   at 

det  trængte  til  Forbundsfæller,  men  at  man  ikke  kunde 
skaffe  sig  Forbundsfæller,  uden  man  vilde  betale,  hvad  de 
vare  værd;  thi  ingen  giver  i  denne  Verden  noget  for  intet. 
Den  Sætning  i  Frederiks  føromtalte  Brev  til  Algarotti*), 
hvori  der  stod,  at  Storhertugen  havde  Koldbrand  og  kun 
kunde  frelses  ved  en  smertelig  Operation,  gik  fra  Mund  til 
Mund  og  gav  Anledning  til  mange  Kommentarer.  Kold- 
brand var  en  temmelig  tydelig  Lignelse,  som  var  let  at 
forstaa;  men  hvad  var  det  for  en  Operation  der  taltes  om, 
og  hvilken  Læge  skulde  udføre  den?  Man  maatte  skaffe 
sig  at  vide,  hvad  Meningen  var,  og  for  at  udføre  dette 
Hverv  blev  den  gamle,  erfarne  Italiener,  Marquis  de  Botta 
d'Adorno,  sendt  til  Berlin. 

Botta  var  en  Landsmand  af  Machiavelli,  hvis  Grund- 
sætninger han  havde  tilegnet  sig  og  maaske  ogsaa  mere  end 
én  Gang  i  sit  Liv  praktiseret,  skjønt  han  ikke  havde  til- 
bragt sin  Ungdom  med  at  gjendrive  dem.  Næppe  var  han 
kommen  over  Grænsen,  før  Synet  af  de  militære  For- 
beredelser, der  alle  Vegne  vare  i  fuld  Gang,  betog  ham 
enhver  Tvivl;  alt  var  rede  til  et  Angreb,  som  skulde 
rettes  mod  Schlesien.  Botta  kom  til  Berlin  i  Fyr  og 
Flamme,  og  en  Avdiens  hos  Kongen,  som  han  strax  op- 
naaede,  var  hverken  beroligende  eller  oplysende.  Frederik 
syntes  at  vente  et  Forslag  fra  ham  i  Steden  for  selv  at 
foreslaa  noget,  og  da  Botta,  for  at  føre  Samtalen  hen  paa 
den  militære  Udrustning,  beklagede  sig  over  den  slette 
Tilstand,  hvori  han  havde  fundet  Landevejene,  som  vare 
optrampede  af  Troppernes  Marche,  fik  han  det  ligegyldige 
Svar:  »Jeg  ser  ikke  anden  Ubekvemmelighed  derved,  end 
at  de  rejsende  ankomme  i  en  noget  tilsølet  Tilstand.«  Mod 
Samtalens  Slutning  var  Kongen  dog  saa  naadig  at  sige,  at 
hans  Minister  i  Wien  havde  Ordre  til  at  meddele  Dron- 
ningen   hans    Planer,    og    at   han   for   at    fuldstændiggjøre 


*)  Se  foreg.  Bind.  284. 

denne  Meddelelse  agtede  at  sende  sin  Hofmarskalk,  Grev 
Gotter,  til  Maria  Theresia.  »Jeg  haaber,  at  Dronningen 
vil  overveje  min  Meddelelse  nøje,«  tilføjede  han;  »hun  vil 
da  indse,  hvor  rimelige  mine  Planer  og  hvor  rene  mine 
Hensigter  ere.  Jeg  beder  Dem  forsikre  hende  om  min 
Hengivenhed.« 

Botta  forlod  Kongen  i  en  mere  ophidset  og  ængstelig 
Stemning  end  nogen  Sinde;  men  det  mest  krænkende  for 
ham  var,  at  ingen  vilde  tro  hverken  paa  hans  Harme  eller 
hans  Skræk,  Saa  snart  hans  Ankomst  til  Berlin  var  bleven 
meldt,  havde  Rygtet  om,  at  han  medbragte  en  Alliance- 
traktat, hvori  Østerrige  betingede  sig  Frederiks  Samtykke 
til  Storhertugens  Valg  mod  at  afstaa  det  hele  eller  en 
Del  af  Schlesien,  spredt  sig  som  en  Løbeild  over  hele 
Byen.  Det  hjalp  ikke,  at  Botta  protesterede;  kloge  Folk 
sagde  ham  Komplimenter,  fordi  han  forstod  at  skjule  sit 
Spil  saa  godt,  og  naar  han  forsikrede,  at  Østerrige  vilde 
modsætte  sig  ethvert  Indfald  i  sine  Provinser,  sagde  de: 
»Godt,  det  er  atter  Komediespil.  I  ville  have,  at  vi  skulle 
tage  Schlesien  fra  eder  med  Magt,  for  at  ingen  skal  kunne 
sige,  at  I  selv  have  brudt  den  pragmatiske  Sanktion.« 

Endelig  den  lOde  December  sendte  Kongen  selv  Bud 
efter  Botta,  meddelte  ham,  at  han  agtede  selv  at  tage 
Kommandoen  over  sine  Tropper,  og  afslørede  for  ham  den 
hemmelighedsfulde  Plan,  der  i  sex  Uger  havde  spændt  alles 
Forventning. 

Planen  er  nu  bekjendt  nok;  det  var  intet  mindre  end 
en  Fordring  paa,  at  Maria  Theresia  skulde  afstaa  Schle- 
sien, og  denne  Fordring  fremkom  paa  samme  Tid,  som 
Frederik  med  væbnet  Haand  tog  Provinsen  i  Besiddelse 
uden  Krigserklæring,  ja  endog  uden  forudgaaende  Tilkjende- 
givelse  deraf.  Alle  samtidige  Dokumenter  bære  Vidne  om, 
at  denne  lumske  Plan,  der  sprang  som  en  Bombe  i  det 
forbavsede  Evropas  Paasyn,  vakte  den  dybeste  Harme  hos 
alle,   der  endnu  bevarede  en  Gnist  af  Følelse  for  Ære  og 

Ret.  Tiden  og  Frederiks  Held  og  Hæder  have  siden  øvet 
deres  sædvanlige  Virkning,  og  Gjenlyden  af  den  offentlige 
Samvittigheds  Vredesskrig  naar  kun  svagt  til  Efterverdenen. 
1  den  senere  Tid  have  alvorlige  Historikere  endogsaa  uden 
for  Tyskland,  som  den  berømte  Englænder  Carlyle,  søgt  at 
retfærdiggjøre  Frederiks  Handlemaade.  Man  skulde  næsten 
tro,  at  Arkivarerne  i  Berlin  gjorde  sig  Umage  for  at  kalde 
det  første  Indtryk  til  Live  igjen;  de  have  ved  deres  nye 
Oplysninger  aabenbaret,  i  hvor  høj  en  Grad  det  allerede  i 
Forvejen  tilstrækkelig  nederdrægtige  Foretagende  forvær- 
redes ved  den  underfundige,  hykkelske  Maade,  hvorpaa  det 
iværksattes. 

For  det  første  fremgaar  det  af  Datoerne  paa  de  for- 
skjellige  Dokumenter,  der  ere  udkomne  i  Berlin,  at  Fre- 
derik samme  Dag,  han  fik  Kejserens  Død  at  vide,  meddelte 
sine  Raadgivere  den  Plan,  han  havde  lagt  til  at  plyndre 
sin  Velgjørers  Datter.  Hvorfor  han  havde  kastet  sine  Øjne 
paa  Schlesien,  snarere  end  paa  enhver  anden  Del  af  Maria 
Theresias  Fædrenearv,  er  let  at  begribe,  da  denne  Provins, 
som  stødte  op  til  hans  egne  Besiddelser,  kunde  udvide 
Riget  paa  en  passende  Maade  og  desuden  frembød  en  gun- 
stig Beliggenhed  for  et  uforudset,  lumskt  Angreh.  Hvad 
angaar  hans  Adkomst  til  at  bemægtige  sig  Schlesien,  vil 
jeg  ikke  spilde  Tiden  med  mulig  at  udfinde  den ;  thi  denne 
Side  af  Sagen  var  Frederik  selv  aldeles  ligegyldig. 

Voltaire  fortæller  i  sine  Memoirer,  at  da  Frederik 
havde  overgivet  ham  Manuskriptet  til  THistoire  de  mon 
temps,  fik  han  ham  til  at  stryge  følgende  Sætning:  »Mine 
kampfærdige  Tropper,  mit  velfyldte  Skatkammer  og  min 
livlige  Karakter  var  de  Grunde,  jeg  havde  til  at  føre  Krig 
med  Maria  Theresia.« 

Naar  man  vil  plyndre  en  rejsende  paa  Landevejen, 
kommer  det  fremfor  alt  an  paa,  at  ingen  aner  noget 
derom;  især  kan  man  være  sikker  paa,  at  Anslaget  vil 
lykkes,    hvis   man  kan  komme    til  at  gjælde   for  en  ven- 

skabeligsindet  Rejsefælle.  Frederik  omgav  derfor  sin  Plan 
med  den  dybeste  Hemmelighedsfuldhed;  men  det  var  ikke 
nok  dermed;  ikke  alene  ønskede  han,  at  ingen  skulde  ane 
hans  Hensigt,  fer  den  kom  til  Udførelse,  men  han  stræbte 
tillige  efter,  at  man,  naar  Tropperne  gik  over  Grænsen, 
skulde  indbilde  sig,  at  de  vare  hidkaldte  af  Provinsens 
legitime  Fyrste.  Paa  den  Maade  vilde  der  ikke  være  gjort 
nogen  som  helst  Forberedelser  til  Forsvar,  og  Befolkningen 
selv  vilde  tro,  at  de  havde  med  Forbundsfæller  at  gjore,  og 
ikke  tænke  paa  Modstand. 

I  dette  hæderlige  Øjemed  blev  alt  indrettet  paa  at 
vedligeholde  Illusionen  lige  til  det  sidste  Øjeblik.  Saaledes 
forklares  let  den  hurtige  Anerkjendelse  af  Maria  Theresias 
kongelige  Værdighed,  som  rørte  den  uskyldige  Dronning  til 
Taarer,  men  kun  tilsigtede  at  gjøre  hende  tryg.  Samtidig 
fik  den  preussiske  Minister  i  Wien  Meddelelse  om  alle  En- 
keltheder ved  det  paatænkte  Angreb  tillige  med  Ordre  til 
at  lade,  som  om  han  var  fuldstændig  uvidende  derom,  og 
modsige  ethvert  Rygte,  der  muligvis  kunde  komme  ham 
for  Øre.  End  videre  meddeler  den  »politiske  Korrespon- 
dance« en  Række  Depecher  til  de  preussiske  Agenter  ved 
de  forskjellige  Holfer,  der  alle  ere  fulde  af  Forsikringer 
om  Preussens  Venskab  for  det  kejserlige  Hus,  især  til  de 
Steder,  hvor  Østerrige  var  vel  set  og  kunde  faa  det  at  vide. 
Kun  til  Versailles  tales  der  i  en  lidt  anden  Tone,  og  lige- 
som for  at  undersøge  Terrænet  gjøres  der  nogle  forsigtige 
Hentydninger  til,  at  det  vilde  være  en  Fordel  for  Tyskland 
at  befries  for  Østerriges  Overvægt. 

Alle  disse  Nuancer  vise  sig  tydelig  i  en  Skrivelse  af 
et  saa  intimt  Indhold,  at  man  ikke  kan  lade  være  at  undre 
sig  over,  at  den  er  bleven  draget  frem  for  Offentligheden. 
Det  er  et  Blad  med  to  Spalter,  hvoraf  den  ene  indeholder 
Minister  Podewils's  Spergsmaal  og  den  anden  Frederiks 
Svar.  Ministeren  spørger,  i  hvilket  Lys  Kongens  Planer 
skulle  fremstilles   i  St.  Petersborg,   i   Haag    og  i  London. 

Kongen  svarer:  »Ved  hvert  Hof  paa  forskjellig  Maade.  I 
London  maa  der  siges,  at  da  jeg  har  sikker  Underretning 
oni,  at  Hertugen  af  Lothringen  vil  slutte  sig  sammen  med 
Frankrig,  nærmer  jeg  mig  til  Wien  for  paa  en  eller  anden 
Maade  at  tvinge  dem  til  at  tage  Parti  for  Sømændene  og 
Keligionen.  I  Haag  skal  der  forsikres,  at  vi  ingenlunde 
ville  bringe  Ufred  i  Evropa,  at  Frederik  Vilhelm  har  hjulpet 
Kejser  Leopold  og  kun  er  bleven  belønnet  med  Utaknemme- 
lighed, og  at  jeg  vil  holde  mig  skadesløs  forud  og  hjælpe 
bag  efter.  I  Hannover  og  Mainz  maa  der  tales  om  det  pa- 
triotiske Sind,  som  behøves,  og  siges,  at  jeg  vil  støtte 
Kejserdømmet  og  beskytte  en  svag  Fyrsteslægts  Debut.« 

»Men,«  spørger  Ministeren,  »naar  man  meddeler  det 
franske  Ministerium  Deres  Majestæts  Bevæggrunde,  bor  man 
da  ikke  paa  en  dulgt  Maade  lade  sig  forlyde  med,  at  dette 
Foretagende  kunde  blive  til  stor  Fordel  for  Frankrig?« 
Svar:  »Godt,  lad  os  smøre  dem  om  Munden,  det  Rak!« 

Endnu  i  sin  sidste  afgj ørende  Samtale  med  Botta  søgte 
Frederik  at  bevare  Skinnet;  thi  efter  at  have  afsløret  sine 
Planer  for  ham,  tilføjede  han  i  en  hykkelsk  Tone:  »Jeg 
rykker  ind  i  Schlesien;  men  misforstaa  mig  ikke,  det  er 
kun  som  Ven,  og  mindre  for  at  gjore  mine  mulige  Rettig- 
heder gjældende  end  for  at  forsvare  Dronningens  Arveret 
mod  alle  hendes  Fjender,  især  Sachsen  og  Bayern,  som 
staa  rede  til  Angreb.  Jeg  vil  sætte  Kejserkronen  paa  Stor- 
hertugens Hoved.« 

Den  kloge  Italiener  havde  Selvbeherskelse  nok  til  at 
bevare  sin  Koldblodighed;  han  lod  Kongen  tale  ud  og 
svarede  derpaa  med  et  spottende  Smil  om  Læben:  »Jeg 
tog  altsaa  ikke  fejl,  da  jeg  troede,  at  Deres  Majestæt 
nærede  venlige  Følelser  for  min  Herskerinde,  Dronningen, 
skjønt  jeg  maa  tilstaa,  at  ikke  faa  i  Wien  ere  af  den  Me- 
ning, at  den  Tillid  fra  min  Side  er  ligefrem  heltemodig; 
men  jeg  maa  gjøre  Deres  Majestæt  opmærksom  paa,  at 
hverken  Sachsen  eller  Bayern  gjer  Mine   til   at  angribe  os, 

Og  selv  om  de  tænkte  derpaa,  kan  min  Dronning  godt  for- 
svare sig  selv,  dersom  Deres  Majestæt  blot  vil  nøjes  med 
at  være  Tilskuer,  saa  meget  mere  som  disse  to  Magter 
ville  have  ondt  ved  at  blive  enige.«  Da  Kongen  atter 
vilde  gjentage  sine  falske  Venskabsforsikringer,  tabte  Botta 
til  sidst  Taal modigheden  og  sagde  med  hævet  Stemme: 
»Deres  Tropper  ere  smukke,  Sire,  men  vore  have  lugtet 
Krudt.«  —  »Hvis  mine  Tropper  ere  smukke,«  svarede 
Kongen,  »da  ere  de  ogsaa  gode,  og  det  skal  De  faa  at  se.« 
Dermed  afbrød  han  pludselig  Samtalen  og  rejste  sig. 

Dagen  for  denne  Samtale  havde  været  saaledes  be- 
regnet, at  den  Kurér,  som  bragte  Efterretning  derom  til 
Wien,  kun  ankom  faa  Timer  før  Frederiks  nye  Afsending. 
Kureren  havde  dog  haft  tilstrækkelig  Forspring  til,  at 
Grev  Gotter  ved  sin  Ankomst  fandt  Rygtet  udbredt.  Byen 
i  Bevægelse,  den  største  Harme  og  Forbavselse  alle  Vegne 
og  ingen  Steds  mere  end  i  de  diplomatiske  Kredse.  Der 
taltes  ikke  om  andet  end  om  Kongen  af  Preussens  Attentat. 
»Dersom  en  saadan  Begivenhed  virkelig  finder  Sted,«  sagde 
den  engelske  Minister,  »vil  Kongen  blive  bandlyst  fra  Re- 
genternes Samfund.«  Hvad  den  unge  Dronning  angik, 
kj endte  man  hende  allerede  godt  nok  til  at  vide,  at  hun 
hverken  ved  Overraskelser  eller  Trusler  vilde  lade  sig 
bringe  ud  af  Fatning.  Da  Gotter  vidste,  hvilken  Mod- 
tagelse, der  ventede  ham,  satte  han  sig  strax  paa  den  høje 
Hest  og  optraadte  som  den  romerske  Prokonsul,  der  i  sin 
Togas  Folder  bærer  enten  Krig  eller  Fred.  Uden  at  lade 
Sagen  passere  gjennem  Ministrenes  eller  Kammerherrernes 
Hænder,  bad  han  strax  om  Avdiens  hos  Storhertugen. 

Gotter  gik  lige  løs  paa  Spørgsmaalet  og  sagde:  »Jeg 
tilbyder  Deres  Majestæt  med  den  ene  Haand  Frelse  for 
det  østerrigske  Hus  og  med  den  anden  den  kejserlige 
Krone.  Min  Herre  Kongens  Skatkammer  staar  til  Dron- 
ningens Tjeneste,  og  han  vil  ligeledes  sikre  hende  Hjælp 
fra    sine    allierede:    England,    Holland    og    Rusland.       Til 

Gjengjæld  for  saadanne  Tilbud  og  til  Erstatning  for  den 
Fare,  han  løber  derved,  forlanger  han  hele  Schlesien  og 
intet  mindre.  Kongens  Beslutning  er  urokkelig;  han  kan 
og  vil  bemægtige  sig  Schlesien,  og  hvis  det  ikke  bliver 
overladt  ham  godvillig,  ville  hans  Tropper  og  Skatkammer 
yde  Sachsen  og  Bayern  den  Hjælp,  som  de  ansøge.«  — 
Dette  var  en  fuldstændig  Usandhed;  thi  hverken  Sachsen 
eller  Bayern  havde  henvendt  sig  til  Preussen;  men  Gotter 
troede  maaske  selv  paa  sin  Herres  Løgne.  Storhertugens 
Svar  var  roligt  og  stolt.  »Dronningen,«  sagde  han,  »har 
hverken  Ret  eller  Magt  til  at  afstaa  en  Stump  af  de  Be- 
siddelser, hun  har  modtaget  paa  den  Betingelse,  at  hun 
skulde  bevare  dem  samlede.  Hun  er  endnu  ikke  bragt  i 
en  saa  fortvivlet  Stilling,  at  hun  skulde  kaste  sig  i  Armene 
paa  en  Fyrste,  der  som  Fjende  trænger  ind  i  hendes 
Stater,  og  hvor  megen  Skade  Kongen  af  Preussen  end  kan 
tilfoje  hende,  haabe  vi  dog,  at  han  vil  skade  sig  selv  mest.« 
—  »Naar  det  er  Tilfældet,«  svarede  Gotter,  »har  jeg  intet 
at  gjøre  her  og  kan  rejse  hjem.«  —  Storhertugen  tog  atter 
Ordet  og  forlangte  et  bestemt  Svar,  ja  eller  nej,  paa  om  de 
preussiske  Tropper  allerede  havde  betraadt  schlesisk  Grund. 
»De  maa  være  der,«  svarede  Ambassadøren.  —  »Vend  da 
tilbage  til  Deres  Herre  og  sig  ham,  at  saa  længe  han 
lader  en  eneste  Mand  blive  i  Schlesien,  ville  vi  hellere  gaa 
til  Grunde  end  underhandle  med  ham.  Hvis  han  derimod 
kan  standse  eller  trække  sig  tilbage,  ville  vi  gaa  ind  paa 
at  underhandle  med  ham  i  Berlin.  Botta  er  allerede  in- 
strueret derom  og  hvad  mig  angaar,  vil  jeg  hverken  for 
den  kejserlige  Krone  eller  for  hele  Verden  ofre  en  eneste 
af  Dronningens  Rettigheder  eller  en  Tomme  af  hendes 
legitime,  arvelige  Besiddelser.« 

Gotter  blev  forbløffet  over  Storhertugens  Holdning  og 
nedstemte  Tonen  lidt.  »Deres  Majestæt  kan  ikke  for  Alvor 
forlange,«  sagde  han,  »at  Kongen  skal  trække  sig  tilbage 
fra  et  Foretagende,    der  allerede   er  saa  vidt  fremskredet.« 


86      Den  første  Strid  mellem  Frederik  II.  og  Maria  Theresia. 

—  »Naar  der  ikke  kan  være  Tvivl  om  et  Foretagendes 
Uretfærdighed,  er  det  mere  hæderligt  i  Verdens  Øjne  at 
afstaa  derfra  end  at  fremture  deri;  men  hvis  Kongen 
trænger  til  et  Paaskud  til  at  trække  sig  tilbage,  kan  han 
sige,  at  hans  Formaal  havde  været  at  forsvare  Dronningen 
mod  Bayerns  Angreb,  men  at  han  havde  indset,  at  hans 
Hjælp  var  overflødig.«  -  Dette  Forslag,  der  havde  den 
Fordel  at  undgaa  et  øjeblikkeligt  Brud,  bragte  Gotter  til 
at  betænke  sig  et  Øjeblik,  og  med  en  Mine,  som  om  han 
tilstod  en  Gunst,  der  ikke  forlangtes  af  ham,  lovede  han 
derpaa  at  skrive  til  Kongen  og  afvente  hans  Svar. 

Storhertugen  havde  talt  med  en  Klarhed  og  Bestemt- 
hed, der  laa  hans  vaklende  Karakter  saa  fjærnt,  at  alle 
begreb,  hvem  der  stod  bag  ved  hans  Ord.  Han  havde  talt, 
som  om  Dronningen  var  til  Stede,  og  i  en  af  de  følgende 
Samtaler  med  Gotter  stod  Dronningen  virkelig  saa  nær  ved 
Døren,  at  hun,  da  hun  fandt,  det  var  paa  Tide  at  br\^de 
af,  kaldte  paa  sin  Mand  og  førte  ham  med  ind  i  sine 
indre  Gemakker.  Gotter,  der  naturligvis  burde  have  for- 
langt at  se  hende,  vovede  ikke  at  bede  derom;  han  skrev 
til  Podewils,  at  det  var  af  Frygt  for  et  fuldstændigt  Brud; 
men  i  Virkeligheden  var  det  for  at  undgaa  det  ubehagelige 
ved  en  voldsom  Scene  med  en  Kvinde.  Den  Misbilligelse, 
der  vistes  ham  fra  alle  Sider,  generede  ham  til  Trods  for 
hans  tilsyneladende  Frækhed.  »Alt  er  i  Bevægelse  her,« 
skrev  han,  »man  ringer  med  Stormklokken  og  raaber  Brand ; 
jeg  glæder  mig  over  ikke  at  have  skubbet  altfor  stærkt  til 
Hjulet.  Kongen  er  en  oplyst  F^Tste,  og  jeg  haaber,  han 
vil  finde  paa  Udveje  til  at  trække  sig  ud  af  denne  Sag 
med  Ære«.  Til  den  engelske  Minister  udtalte  han  sig 
mere  uforbeholdent.  »De  kjender  ikke  min  Herre,«  sagde 
han  til  ham;  »De  aner  ikke,  hvor  stivsindet  og  hovmodig 
han  er;  det  er  en  besynderlig  Blanding  af  Ærgjerrighed  og 
Gjerrighed.«  For  at  slippe  ud  af  sin  forlegne  Stilling  for- 
lod Gotter  derpaa  Wien,  i  det  han  gav  til  Paaskud,  at  han 


Den  første  Strid  me  Hem  Frederik  II.  og  Maria  Theresia.       87 

vilde  benytte  Tiden,  indtil  der  kunde  komme  Svar  paa 
hans  Depecher,  til  at  bruge  en  Kur  ved  et  nærliggende 
Badested.  Da  det  var  midt  om  Vinteren,  skulde  man 
ellers  ikke  tro,  at  Aarstiden  var  synderlig  gunstig  for  en 
Badekur. 

Gotter  kunde  næppe  indbilde  sig,  at  hans  Herre  vilde 
give  efter;  det  var  kun  alt  for  sandt,  at  de  preussiske 
Tropper  allerede  vare  rykkede  ind  i  Schlesien.  Den  20de 
havde  Gotter  Avdiens  hos  Storhertugen,  og  allerede  den 
16de  havde  Frederik  forladt  Berlin  for  at  tage  Komman- 
doen over  sine  Tropper.  Det  er  sandsynligt,  at  Bottas 
Optræden  havde  lært  ham,  at  Hoffet  i  Wien  næppe  vilde 
give  efter;  thi  i  de  sidste  Dage  før  sin  Afrejse  sendte  han 
Bud  efter  Yalori,  til  hvem  han  i  sex  Uger  ikke  havde  talt, 
og  overvældede  ham  med  Forsikringer  om  sit  Venskab  og 
sin  Beundring  for  Kardinalen.  Paa  Valoris  Ytring  om,  at 
Kygtet  sagde,  at  han  havde  forpligtet  sig  til  at  støtte  Stor- 
hertugen ved  Kejservalget,  svarede  han,  at  det  var  langt 
fra  at  være  Tilfældet,  at  hans  Stemme  endnu  var  til 
fals,  at  det  var  ham  temmelig  ligegyldigt,  hvem  der  blev 
Kejser,  men  at  Preussen  og  Frankrig  vilde  kunne  udrette 
store  Ting,  hvis  de  sluttede  Forbund.  Til  Marquis  de 
Beauvau,  der  før  sin  Afrejse  havde  bedt  om  en  Afskeds- 
avdiens,  sagde  Kongen  med  hævet  Stemme,  saa  at  hans 
Ord  kunde  blive  borte  og  gjentagne:  »Jeg  indlader  mig 
paa  et  højt  Spil;  hvis  jeg  vinder,  ville  vi  dele.«  Samme 
Aften  var  der  Maskebal  paa  Slottet;  Frederik  var  i  Domino 
uden  Maske,  tog  muntert  Del  i  alle  Adspredelser  og  talte 
længe  i  en  Vinduesfordybning  med  den  engelske  Minister. 
I  det  Øjeblik,  Selskabet  skiltes  ad,  sagde  han  til  de  Offi- 
cerer, der  omgave  ham:  »Smør  eders  Støvler,  vi  rejse«. 

To  Dage  senere  var  Hæren  rykket  over  Grænsen,  og 
Kongen  skrev  fra  Hovedkvarteret:  »Kjære  Podewils,  jeg  er 
gaaet  over  Rubikon  med  flyvende  Faner  og  klingende  Spil. 
Mine  Tropper  have  den  bedste  Vilje  af  Verden,  Officererne 

ere  ærgjerrige,  og  Generalerne  tørste  efter  Ære;  alt  vil 
gaa  efter  ønske;  mit  Hjærte  spaar  mig  al  Verdens  Goder, 
og  et  vist  Instinkt,  hvis  Ophav  ingen  kjender,  forudsiger 
mig  Lykke.  Jeg  vil  ikke  komme  tilbage  til  Berlin,  før  jeg 
har  vist  mig  værdig  til  den  Æt,  hvorfra  jeg  stammer,  og 
til  de  tapre  Soldater,  som  jeg  har  den  Ære  at  byde  over. 
Far  vel,  jeg  anbefaler  Dem  i  Guds  Varetægt.« 

Medens  Frederik  marcherede  mod  Schlesiens  Hovedstad, 
ilede  en  Kurér  til  Frankrig  med  Breve  fra  Valori  og  Beau- 
vau  til  Kardinalen.  De  to  Ambassadører  vare  ikke  af 
samme  Mening;  Beauvau,  der  var  overtydet  om,  at  Fre- 
derik nærede  Uvilje,  ja  selv  Had  til  Frankrig,  raadede  til 
øjeblikkelig  at  tage  Parti.  Efter  hans  Mening  burde  Frank- 
rig enten  angribe  Østerrige  i  Forening  med  Preussen  og 
Bayern  for  at  faa  Del  i  Byttet,  eller  ogsaa  støtte  Øster- 
rige mod  at  lade  sig  betale  for  sin  Bistand;  men  i  ethvert 
Tilfælde  maatte  der  handles  hastig,  da  den  forvovne  Fyrste 
ellers  vilde  benytte  sin  første  Sejr  til  at  slutte  Fred  med 
Maria  Theresia,  og  man  vilde  da  faa  dem  begge  paa  Halsen. 
»Jeg  frygter  bestandig  for,«  skrev  han,  »at  Deres  Eminence 
ikke  fatter,  hvor  farlig  Kongen  af  Preussen  er.  Hans  Op- 
træden minder  mere  om  en  Roman  end  om  Historien,  men 
Romanen  kan  faa  uheldsvangre  Følger«.  Valori  var  mere 
tilbageholden;  efter  hans  Mening  burde  man  vente  og  lade 
Frederik  bringe  Tyskland  i  Oprør  uden  at  blande  sig  deri, 
i  det  mindste  ikke  aabenlyst.  »Denne  Politik,«  sagde  han, 
»vil  gjøre  os  søgt  af  alle  uden  at  vække  nogen  Jalousi«. 

Hvilket  Valg  burde  Frankrig  nu  træffe,  det  var  Spørgs- 
maalet.  Ved  et  underligt  Spil  af  Tilfældet  laa  den  vanske- 
lige Afgjørelse,  maaske  den  vigtigste,  en  Minister  af  Frankrig 
nogen  Sinde  har  maattet  træffe,  i  Hænderne  paa  en  Olding, 
der  stod  paa  Gravens  Rand,  og  over  et  Aarhundrede  er 
gaaet  hen,  før  det  sidste  Resultat  af  hans  Valg  har  op- 
rullet sig  for  vort  Blik. 

II. 

Der  fortælles  i  en  Anekdote,  som  gjentages  i  alle  Me- 
moirer fra  hin  Tid,  at  engang,  da  Samtalen  i  Versailles 
drejede  sig  om  Karl  VI.'s  Død  og  Følgerne  deraf,  sagde 
Kongen  paa  den  ligegyldige,  sløve  Maade,  der  var  ham 
egen:  »Vi  have  kun  ét  at  gjere,  at  blive  paa  Mont- 
Pagnotte«*).  En  af  de  tilstedeværende,  Marquis  de 
Souvré,  svarede  hurtig:  »Der  vil  blive  for  koldt  for  Deres 
Majestæt;  thi  Deres  Majestæts  Forfædre  have  ingen  Bolig 
bygget  paa  det  Sted.«  Denne  Anekdote  er  i  al  sin  Tri- 
vialitet meget  karakteristisk ;  den  viser  helt  og  holdent 
Ludvig  XV.  med  den  praktiske  Sans  og  det  rigtige  Blik, 
hvormed  Naturen  havde  begavet  ham,  hvilke  heldige  Egen- 
skaber dog  aldrig  kom  Frankrig  til  Nytte,  da  de  ikke 
hævedes  af  noget  Pust  af  Ædelmodighed  eller  støttedes  af 
en  energisk  Vilje.  Hofmandens  Ord  ere  endnu  mere  be- 
tydningsfulde; thi  de  vise,  paa  hvilken  uheldig  Bane  Frank- 
rigs Politik  skulde  forvilde  sig  ind,  dreven  af  misforstaaede 
Traditioner,  der  vare  blevne  Gjenstand  for  en  falsk  Æres- 
følelse. 

Naar  man  overvejer,  hvilke  Beslutninger  Ludvig  XV. 
kunde  have  taget  i  den  forestaaende  Krisis,  viser  der  sig 
to,  som  begge  lode  sig  forene  med  Ære  og  Ket.  Kongen 
af  Frankrig  kunde  enten  skynde  sig  at  anerkjende  Maria 
Theresia  og  opfylde  alle  de  Forpligtelser,  han  havde  ind- 
gaaet  ved  Traktaten  af  173o;  det  vilde  være  at  forekomme 
Dronningens  Anmodning  med  en  ridderlig  Iver,  som  ganske 
vist  ikke  er  almindelig  blandt  Fyrster.  Eller  ogsaa  kunde 
han,  uden  at  bryde  sine  Løfter,  vente  med  at  opfylde  dem, 
indtil  den  Dag  kom,  da  Nøden  tvang  Karl  VI.'s  Datter  til 
at    søge    sine    Forbundsfællers    Hjælp,    og    da   vilde   ingen 


*)  Mont-Pagnotte  er  et  spøgende  Udtryk  for  et  sikkert  Udsigts- 
punkt under  et  Slag ;  Paguotte  betyder  fejg. 

finde  det  urigtigt,  om  han,  før  han  bragte  en  Hær  paa 
Benene,  forlangte  en  Erstatning  for  de  Byrder  og  Farer, 
han  var  nødt  til  at  paalægge  sit  Folk  for  at  forsvare  den 
kejserlige  Sag.  Foruden  disse  to  Fremgangsmaader  var 
der  endnu  én  Udvej,  nemlig  at  bryde  alle  Forpligtelser 
uden  Spor  af  Paaskud  og  —  medens  en  Søkrig  stod  for 
Døren  —  blindt  styrte  sig  ind  i  en  evropæisk  Krig  til 
bedste  for  en  Prætendent  uden  Soldater  som  Kurfyrsten  af 
Bayern  og  i  Forening  med  en  upaalidelig  Allieret  som 
Kongen  af  Preussen.  Denne  ^remgangsmaade  vilde  have 
det  mærkelige  Held  at  forene  den  største  Uforsigtighed 
med  den  yderste  Troløshed;  men  det  var  alligevel  den,  som 
Frankrig  efter  moden  Overvejelse  besluttede  sig  til  at 
følge. 

Den  vigtigste  Grund  og  eneste  Undskyldning  for  dette 
Fejlgreb,  under  hvis  Følger  vi  endnu  lide,  var  den  Magt, 
Mindet  om  en  Kamp,  der  i  flere  Aarhundreder  var  ført 
mellem  det  østerrigske  og  det  franske  Hus,  endnu  øvede. 
Lige  fra  Frants  I.  til  Ludvig  XIV.  havde  enhver  fransk 
Konge,  der  var  sin  Stilling  værdig,  og  enhver  Minister,  der 
gjorde  sig  fortjent  af  sin  Konge,  kun  tragtet  efter  at  yd- 
myge Østerrige.  De  berømteste  Hærførere  havde  udgydt 
deres  Blod  for  Opnaaelsen  af  dette  Maal,  og  Kichelieu, 
Mazarin,  Condé,  Turenne  og  Villars  stode  som  store  Mænd 
i  deres  Landsmænds  Erindring,  fordi  de  efter  Evne  havde 
arbejdet  paa  at  knække  Kejserrigets  Overvægt.  At  bryde 
med  en  Tradition,  hvori  enhver  Franskmand,  fra  den  højeste 
til  den  laveste,  var  opvoxen,  vilde  altid  have  været  meget 
vanskeligt;  men  naar  Kongen  af  Frankrig  ved  et  uforudset 
Træf  fik  Magt  til  med  ét  Slag  at  knuse  sin  Arvefjende, 
vilde  man  betragte  det  som  en  Trods  mod  Forsynet  og  en 
Haan  mod  hans  Forfædres  Manes,  hvis  han  i  Steden  ud- 
rakte sin  Haand  og  hjalp  ham  paa  Benene  igjen. 

Saaledes  ræsonnerede  selv  kloge  Folk;  de  begik  imid- 
lertid en  Fejl,    de  toge  ikke  i  Betænkning,    at  denne  Po- 

litik,  som  havde  fyldt  to  Aarhundreder  med  Arbejde  og 
Hæder,  ou  havde  naaet  sit  Maal,  og  dens  Tid  var  forbi. 
Den  største  Hyldest,  Ludvig  XV.  kunde  vise  sine  For- 
gængere, var  netop  at  erkjende  (hvilket  Historien  altid  bør 
gjøre),  at  de  havde  inddrevet  alle  Frankrigs  Fordringer  paa 
Østerrige  og  ført  Striden  til  et  Punkt,  som  det  hverken 
var  klogt  eller  nødvendigt  at  overskride.  Et  Tilbageblik 
vil  være  nok  til  at  vise,  at  Værket  var  fuldbragt,  der  var 
intet  mere  at  gjøre  i  den  Ketning.  I  Begyndelsen  af  det 
16de  Aarhundrede  var  Karl  V.  Kejser  af  Tyskland,  Konge 
af  Spanien,  Herre  over  Italien  og  Nederlandene,  og  ligesom 
ved  et  Trylleslag  var  han  hinsides  Havet  bleven  Ejer  af 
tilsyneladende  uudtømmelige  Skatte  og  ubegrænsede  Lande. 
Det  var  Verdensherredømmet,  som  skulde  frarives  en  ny 
Cæsar;  en  eneste  Nation,  Frankrig,  man  kunde  næsten  sige 
en  eneste  Familie,  havde  paataget  sig  at  skjærme  alle 
Folkeslags  Uafhængighed,  og  den  havde  naaet  sit  Maal. 
Hundrede  Aar  senere  var,  takket  være  Frankrig  og  dets 
Herskere,  Universalmonarkiets  Skygge  forsvunden;  men  en 
truende  Virkelighed  existerede  endnu;  det  østerrigske  Hus, 
svækket  og  adsplittet,  men  ikke  tilintetgjort,  delt  i  to  Skud 
fra  samme  Rod,  sluttede  endnu  mod  Nord,  Øst  og  Syd 
Frankrig  i  sit  farlige  Favntag.  Imellem  Flandern,  Elsass, 
Franche-Comté,  Navarra  og  Middelhavet  havde  Østerrige 
overalt  en  let  Adgang  til  fransk  Grund  ad  aabne  og  blot- 
tede Grænser  og  Kyster.  Da  vovede  Richelieu  dristig  de 
franske  Hære  i  Trediveaarskrigens  Farer,  og  siden  den  Tid 
havde  en  Række  af  Sejre,  en  efter  en,  løsnet  Ringene  i  den 
Jærnlænke,  der  slyngede  sig  om  Frankrig.  Sejrene  ved 
Rocroi,  Senef  og  Fleurus  havde  skaffet  Frankrig  Cambrai, 
Besangon  og  Strassburg.  Da  Ludvig  XI V.'s  Overmod  straf- 
fedes haardt  ved  hans  Alderdoms  Ulykker,  kom  dette  Re- 
sultat i  Fare,  men  blev  dog  ikke  forspildt,  og  til  sidst  var 
efter  den  retfærdige  Straf  Lykken  vendt  tilbage,  og  Slaget 
ved  Denain  havde  sikret  Bourbonerne  Spaniens  Krone. 

Horizonten  var  lysnet  paa  alle  Kanter,  og  Ludvig  XV. 
kunde  trække  Vejret  frit  i  Versailles.  Hvis  han  virkelig 
havde  været  værdig  til  at  høste  Frugterne  af  sine  For- 
gængeres Politik,  vilde  han  have  nøjedes  naed  at  nyde  den 
i  Ro  og  ikke  atter  have  sat  den  paa  Spil.  Selv  Ludvig 
XIV.  kunde  i  alt  sit  Hovmod  ikke  have  drømt  nogen  stol- 
tere Drøm  end  at  se  Karl  V/s  Ætling  blive  hans  Sønne- 
søns Myndling  og  ikke  bede  om  anden  Gunst,  end  at  den 
Tilstand,  ^som  var  Frugten  af  den  westfalske  og  utrechtske 
Fred,  maatte  blive  bevaret. 

Set  fra  dette  Synspunkt  var  den  pragmatiske  Sanktion, 
som  sikrede  Evropas  territoriale  Status  quo,  saa  langt  fra 
at  rokke  Resultatet  af  vor  tidligere  Politik,  at  den  tvært 
imod  var  en  Stadfæstelse  deraf.  Denne  Sandhed  indsaae 
imidlertid  Ludvig  XV.'s  Ministre  ikke;  ganske  vist  fandt 
der  en  Debat  Sted  mellem  Fleury  paa  den  ene  Side,  som 
stemte  for  Fred,  og  paa  den  anden  Side  Udenrigsminister 
Amelot  og  Marineminister  Maurepas,  der  ønskede  en  mere 
virksom  Politik;  men  de  Grunde,  hvormed  de  stottede  deres 
Anskuelser,  vare  paa  begge  Sider  saa  ubetydelige,  at  det 
ikke  er  godt  at  sige,  hvem  der  vilde  have  sejret,  hvis  ikke 
en  livligere  og  yngre  Indflydelse  havde  gjort  sig  gj ældende. 

Saa  vel  i  de  offentlige  Anliggender  som  i  det  private 
Liv  finder  Ungdommen  altid  Fornøjelse  i  at  krydse  den  er- 
farne Alderdoms  Beregninger.  Ungdommen  ejer  en  ustyrlig 
Kraft,  hvortil  de  gamle  Politikere  aldrig  tage  tilstrækkeligt 
Hensyn.  Selv  i  vore  demokratiske  Skarer  er  det  hver  ny 
Generations  Instinkter  og  Ønsker,  der  næsten  periodisk 
bringe  Forstyrrelse  i  Samfundet  og  bringe  Masserne  i  Gjæ- 
ring;  men  i  den  snævre  Kreds  i  Versailles,  hvor  hele  Fol- 
kets Skjæbne  blev  afgjort,  var  det  noget  ganske  andet. 
Dér  levede,  talte  og  bevægede  sig  hele  Dagen  igjennem  den 
unge,  ivrige,  ørkesløse  Adel,  blandede  sig  i  alt,  fordi  den 
intet  havde  at  bestille,  og  var  saa  meget  mere  rask  til  at 
dømme  og  kritisere,  som  den  var  tom  paa  Tanker  og  Kund- 

skaber;  under  les  petits  levers  og  les  petits  cou- 
chers,  under  Messen  og  paa  Jagten,  paa  Hofrejser  og 
Lystture  var  der  tusende  Lejligheder  til  at  nærme  sig 
Kongens  Øre.  Ludvig  XIV.'s  strænge  Blik  vilde  have 
holdt  dem  i  Tømme;  men  Ludvig  XV/s  Nonchalance  lod 
dem  have  frit  Spil,  og  intet  standsede  mere  deres  Hidsig- 
hed og  utæmmelige  Snaksomhed.  Ministrenes  Ord  og 
Handlinger,  alt  blev  draget  frem  for  deres  Domstol;  alle 
disse  forvirrede,  gjennemtrængende  Stemmer  summede  om 
betroede  og  ansete  Mænd  ved  Hoffet,  saa  at  selv  de  sin- 
digste maatte  gaa  fra  Sans  og  Samling.  Lige  fra  den 
første  Dag  var  Hoffets  Ungdom  begejstret  for  at  løbe 
Storm  mod  det  vaklende  Østerrige,  og  af  Frygt  for  at  gaa 
glip  af  en  saa  god  Lejlighed  til  at  føre  Krig  fordrede  de 
med  høje  Raab,  at  Fjendtlighederne  strax  skulde  aabnes. 

Den  tapre  Ungdom  havde  ikke  blot  den  Lyst  til 
Æventyr,  den  Higen  efter  Berømmelse,  der  er  naturlig  for 
enhver,  som  fører  Kaarden  for  første  Gang;  men  den  var 
saa  meget  mere  ivrig,  som  den  sidste  Krig,  skjønt  hæderlig 
for  Frankrig,  ikke  havde  tilfredsstillet  alle  disse  Helte  in 
spe.  Ved  en  Egenhed,  som  let  forklares  af  Første- 
ministerens Alder,  vare  alle  Kommandoposterne  i  dette  Felt- 
tog blevne  betroede  til  gamle  Generaler,  der  vare  uddannede 
i  den  forrige  Regerings  Skole;  den  berømteste  iblandt  dem, 
Villars,  var  endog  død  af  Alderdom  i  Felten,  misundende 
sin  Kammerat  Berwick,  hvem  en  Kugle  bortrev  i  samme 
Stund,  men  som  ogsaa  selv  var  over  tresindstyve  Aar. 
Noailles ,  Broglie,  Coigny,  som  indtoge  deres  Plads,  vare 
næppe  meget  mindre  fremrykkede  i  Aar;  de  vare  kun  unge 
i  Fleurys  Øjne,  der  havde  set  dem  blive  fødte  og  voxe  op, 
og  som  ansaa  enhver,  der  var  under  halvtreds,  for  en 
Grønskolling.  Det  var  derfor  ikke  besynderligt,  at  der  bag 
ved  disse  Veteraner  havde  rejst  sig  en  ny  Krigerslægt,  som 
brændte  af  Lyst  til  ogsaa  at  komme  frem  paa  Skuepladsen 
og  vinde  den  Ære,   der  tilkom  dem,  og  de  vare  saa  meget 

Historisk  Arkiv.     1882.    II.  7 


94     Den  første  Strid  mellem  Frederik  II.  og  Maria  Theresia. 

mere  utaalmodige  efter  at  stige  ned  paa  Arenaen,  som  de 
haabede  denne  Gang  at  rive  Kongen  ud  af  hans  Sløvhed 
og  føre  ham  frem  paa  Sejrens  Bane. 

Det  var  paa  Tiden,  sagdes  der ;  thi  i  denne  dadlelystne 
Atmosfære  havde  man  ikke  undladt  ganske  sagte  at  skumle 
over,  at  Kongen,  som  var  i  sin  mest  blomstrende  Alder, 
hidtil  ikke  havde  vist  nogen  Iver  efter  at  efterligne  sine 
Forfædre  ved  selv  at  deltage  i  de  militære  Operationer; 
hverken  kommanderede  han  dem  som  Henrik  IV.,  eller  delte 
deres  Farer  som  Ludvig  XIII.,  ja  han  holdt  ikke  engang 
Øje  med  dem  fra  det  flærne  som  Ludvig  XIV.  I  Ver- 
sailles's  Indre,  fjærnt  fra  Kampens  Bulder,  havde  han  ladet 
sig  binde  af  sin  Storhed  uden  at  røbe  Spor  af  Savn.  Da 
ingen  kunde  tvivle  paa  en  Bourbons  Mod,  mente  man,  at 
Skylden  for  denne  unaturlige  Tilbageholdenhed  maatte  ligge 
i  hans  Opdragelse  og  i  den  Omhu,  man  kan  gjærne  sige 
Tilbedelse,  for  hans  kongelige  Person,  som  først  var  bleven 
ham  indgydt  af  hans  i  hej  Grad  krybende  Lærere  og  senere 
af  den  fortræffelige  Hustru,  med  hvem  han  endnu  paa 
Grænsen  af  Barnealderen  var  bleven  forenet.  Den  dydige 
Maria  Leczinska  vovede,  blændet  af  sin  uventede  Højhed, 
næppe  at  løfte  sit  Blik  paa  sin  Ægtefælle,  betragtede  ham 
som  en  Gud,  hvem  ingen  Bekymring  maa  naa,  frygtede 
stadig  for  at  miste  ham  og  alt  med  ham,  og  turde  aldrig 
slippe  ham  af  Syne.  Hvor  skulde  ogsaa  hun,  sagde  man, 
der  ikke  var  opdragen  til  sin  høje  Rang,  kunne  fatte  og 
tilegne  sig  de  ædle  Følelser,  der  passe  til  den  kongelige 
Værdighed  ? 

De  af  Hoffolkene,  som  roste  sig  af  at  være  mere  fint- 
følende i  Æressager  end  strænge  i  deres  Moral  (og  deres 
Antal  var  stort),  iagttoge  med  Glæde,  at  Dronningens  Ind- 
flydelse, der  i  de  første  Aar  af  hendes  Ægteskab  havde 
været  meget  stor,  efterhaanden  var  aftagen  og  nu  endelig 
fuldstændig  forsvunden.  Forskjellen  i  Alder,  som  med  hver 
Dag  blev  mere  følelig,  den  alt  for  tidlige  Afblomstring  af 

de  meget  middelmaadige  Fortrin,  hvormed  den  stakkels 
Dronning  var  begavet,  havde  lidt  efter  lidt  gjort  Kongen 
kjed  af  en  ægteskabelig  Fortrolighed,  hvis  Forhold  altid 
havde  været  noget  strængt.  Opdagelsen  af  Kongeparrets 
afkølede  Forhold  vakte  stor  Glæde  hos  et  Slæng  af  Hof- 
folk, som  mente  at  kunne  drage  Nytte  deraf-  fornemme 
Damer  af  slappe  Sæder,  unge  Adelsmænd,  som  vare  Mestere 
i  den  Kunst  at  nyde,  kappedes  om  at  byde  Kongen  alt, 
hvad  der  kunde  lokke  hans  Sanser.  Der  blev  sluttet  en 
ligefrem  Sammensværgelse  om  at  bringe  ham  til  at  svigte 
sin  ægteskabelige  Pligt,  og  alle  Memoirer  fra  den  Tid  paa- 
staa,  at  den  gamle  Kardinal  tog  Del  deri,  i  det  mindste 
som  Medvider,  enten  fordi  han  som  en  forsigtig  Formynder 
frygtede  at  plage  sin  Myndling  med  overdreven  Strænghed, 
eller  fordi  han  endnu  bestandig  mistænkte  Maria  Leczinska 
for  at  savne  hans  Forgænger,  Hertugen  af  Bourbon,  hvem 
hun  skyldte  Tronen.  Kongens  Hjærte  blev  belejret  fra  alle 
Sider  og  overgav  sig  snart  uden  at  gjøre  synderlig  Mod- 
stand. Det  varede  ikke  længe,  fer  man  ved  Hoffet  og  i 
Byen  vidste,  at  Ludvig  XV.  havde  de  samme  Svagheder, 
som  Henrik  IV.,  og  derfra  var  der  efter  Kj enderes  Mening 
ikke  langt  til  ogsaa  at  naa  ham  i  Mod  og  Dygtighed. 
Det  var  en  afgjort  Sag,  at  da  Kongen  først  havde  befriet 
sig  for  det  Ledebaand,  hvori  hans  Dronning  og  hans  Skrifte- 
fader holdt  ham,  kunde  intet  mere  hindre  ham  i  at  betræde 
Ærens  Vej. 

Nu  gjaldt  det  kun  om  at  drive  ham  frem,  og  den 
samme  bedaarende  Magt,  der  havde  givet  ham  Smag  paa 
Fornøjelser,  paatog  sig  gjærne  ogsaa  at  indgyde  ham  Kamp- 
lyst. To  Damer  indtoge  Forsædet  i  Kongens  nye  fortro- 
lige Kreds;  det  var  to  Søstre  af  en  meget  adelig  Slægt, 
Familien  Nesle,  for  hvem  det  imidlertid  var  gaaet  noget 
tilbage;  den  ene,  Madame  de  Mailly,  var  den  første,  hvem 
Kongen  offentlig  havde  beæret  med  sin  Gunst;  den  anden, 
Madame  de  Vintimille,  var  mindre  skjøn,  men  mere  pikant 

end  sin  ældre  Søster  og  blev  almindelig  beskyldt  for  at 
ville  fortrænge  hende.  Imidlertid  levede  de  sammen  i  den 
største  Endrægtighed  og  gik  begge  med  Begejstring  ind 
paa  de  Krigsplaner,  hvoraf  alle  de  unge  adelige  Herrer 
vare  optagne.  Historien  kunde  opvise  mange  Exempler, 
som  gave  dem  Ret  til  at  fordre  deres  Andel  i  Kongens  til- 
kommende Bedrifter:  var  det  ikke  Agnes  Sorel,  som  havde 
vakt  Karl  VII.  af  hans  Sløvhed  og  frelst  Frankrig  fra 
Undergang?  Havde  Gabrielle  d'Estrées  ikke  modtaget  et 
ømt  Farvel  af  Sejrherren  ved  Coutras?  Hvorledes  kunde 
man  glemme  La  Valliére  og  Montespan,  der  fra  Flanderns 
Sletter  stolt  betragtede  belejrede  og  erobrede  Fæstninger 
og  derefter  tronede  som  Dronninger  ved  Sejersfesterne? 
Hvorfor  skulde  denne  glimrende  Tid  ikke  vende  tilbage? 
Var  den  nye  Ludvig  mindre  skjen  og  mindre  tapper  end 
sin  Oldefader?  Var  han  mindre  skikket  til  at  sejre  og 
elske?  Naar  forst  hans  noget  kolde  regelmæssige  Træk 
bleve  oplivede  af  Sejrens  og  Elskovens  Ild,  vilde  intet 
mangle  ham. 

Da  man  nu  hørte,  at  Kongen  af  Preussen,  der  var 
to  Aar  yngre  end  Kongen  af  Frankrig,  lige  saa  snart  han 
havde  besteget  Tronen,  hovedkulds  styrtede  sig  ind  i  et 
krigersk  Foretagende  uden  at  sige  —  maaske  uden  engang 
at  vide  hvorfor,  vakte  hans  Exempel  en  uimodstaaelig  Be- 
gejstring. Imidlertid  vare  alle  de  unge  enige  i,  at  Kardi- 
nalen maatte  forst  bort;  hvor  kunde  man  for  Alvor  fore- 
slaa  en  Olding,  der  allerede  havde  den  ene  Fod  i  Graven, 
at  indlade  sig  paa  et  æventyrligt  Foretagende?  Det  blev 
altsaa  bestemt  i  de  hemmelige  Raadslagninger ,  som  førtes 
rundt  om  i  Krogene,  at  hvis  den  gamle  var  døv  for  Be- 
givenhedernes Bøst,  maatte  han  bringes  til  at  høre.  Der 
var  en  Ytring  i  Omløb  i  Versailles,  en  af  disse  Ytringer, 
hvormed  Franskmændene  forstaa  at  skildre  en  Situation  og 
gjøre  Ende  paa  en  Mand,  og  som  gjentages  af  alle,  fordi  de 
alle  indbilde  sig  at  have  opfundet  den :  Det  var  en  Kardinal, 

sagde  man,  sora  havde  givet  det  østerrigske  Hus  Døds- 
stødet; men  en  anden  Kardinal  vilde  vække  det  til  Live 
igjen,  hvis  han  fik  Lov  dertil.  Hvad  det  angik  at  finde  en 
Efterfølger  til  Kardinalen,  saa  havde  Kongen  nok  at  vælge 
imellem.  Ønskede  han  en  Diplomat,  en  prøvet  og  erfaren 
Politiker,  behøvede  han  kun  at  kalde  Marquis  de  Chauvelin 
tilbage  fra  det  Exil,  hvor  hen  Fleury,  der  nylig  selv  havde 
betroet  ham  Udenrigsministeriet,  havde  sendt  ham  af  Jalousi 
for  ikke  at  dele  Æren  ved  de  sidste  Underhandlinger  med 
ham.  Foretrak  han  en  Mand,  der  baade  kunde  raade  og 
handle,  der  samtidig  kunde  være  Overgeneral  og  Første- 
minister og  selv  kunde  udføre  de  store  Planer,  han  først 
havde  lagt?  Et  Navn  var  paa  alles  Læber:  Charles-Louis 
Fouquet,  Grev  de  Belle-Isle. 

Man  skulde  synes,  at  Belle-Isle  egentlig  ikke  selv  var 
ung  nok  til  at  blive  Ungdommens  Helt,  thi  da  han  var  født 
i  1684,  var  han  allerede  56  Aar;  men  Lykken  havde  først 
sent  begunstiget  ham,  og  han  havde  derfor  i  sin  modne 
Alder  bevaret  Haabets  Trylleri  og  det  ubekj endtes  blæn- 
dende Glans.  Saa  vel  hans  Liv  som  hans  Person  havde  et 
vist  æventyrligt  Præg,  der  dannede  en  Modsætning  til  Ens- 
formigheden i  Versailles;  selv  paa  Afstand  og  historisk  set 
er  haus  Fysiognomi  det  eneste,  der  paa  hin  Tid  træder  frem 
fra  den  samtidige  politiske  Samfunds  ensformige  Baggrund. 
Sora  oftest  søger  man  forgjæves  efter  Originalitet  i  dette 
Samfund,  der  er  kuet  af  Enevældens  tunge  Haand.  I  det 
Frankrig,  som  Ludvig  XIV.  havde  skabt,  vidste  enhver,  der 
ønskede  at  komme  frem  i  Verden,  forud,  i  hvilken  Form 
han  burde  støbe  sin  Karakter,  og  paa  hvilken  Vej  han 
skulde  slaa  ind.  Man  tilhørte  fra  Fødslen  enten  en  tapper, 
frivol  Adel,  der  tidlig  vandt  sine  Grader  ved  Hæren  og 
mellem  Felttogene  intrigerede  for  at  opnaa  Hofposter,  eller 
ogsaa  en  fornem  Borgerstand,  som  oftest  Jurister,  der  sad 
inde  med  alle  civile  Embeder  og  havde  sin  bestemte  Plads 
i  Raadet.     Naar  man  først  var  slaaet  ind  paa  den  ene  eller 

den  anden  Karriere,  gik  det  gjærne  glat  med  Stigningen  fra 
den  ene  Grad  til  den  anden,  hvis  ikke  Farten  standsedes 
af  et  kongeligt  Lune  eller  en  Kugle  paa  Valpladsen.  Uhel- 
dige Forhold  havde  udelukket  Belle-Isle  fra  disse  banede 
Veje;  hans  Fader  var  tredje  Søn  af  den  berømte  Fouquet 
og  den  eneste,  der  efterlod  Børn;  hans  Moder  var  en  Datter 
af  det  adelige  Hus  Lévis.  Familien  var  altsaa  fornem  nok; 
men  da  Fouquets  Bom  havde  maattet  dele  deres  Faders 
Unaade,  fødtes  den  unge  Arving  til  dette  bandlyste  Navn  i 
simple,  næsten  fattige  Forhold.  Mindet  om  Slægtens  faldne 
Storhed  havde  tidlig  pirret  og  opflammet  hans  Ærgjerrig- 
hed.  Alt  mindede  ham  om,  at  hans  Bedstefader  havde 
styret  Laudets  Skæbne,  ængstet  Kongens  Hovmod  og  inter- 
esseret hele  Frankrig  for  sit  Nederlag  efter  først  at  have 
truet  det  med  Borgerkrig;  men  for  ham  var  enhver  Løbe- 
bane lukket.  Hans  naturlige  Tilbøjelighed  stod  til  at  træde 
ind  i  Hæren;  men  da  Kongen  flere  Gange  havde  slettet 
haus  Navn  af  den  Liste,  der  blev  ham  forelagt,  var  ogsaa 
denne  Vej  lukket  for  ham. 

Da  han  endelig  ved  Hjælp  af  sine  Slægtninge  paa 
mødrene  Side  havde  opnaaet  en  lav  Stilling  i  Hæren,  maatte 
han  med  Kaarden  i  Haanden  arbejde  sig  opad.  Først  da 
han  ved  Lille  var  bleven  næsten  dødelig  saaret,  opnaaede 
han  Rang  som  General  —  et  uh3Te  Skridt,  siger  Saint- 
Simon,  naar  man  betænker,  hvormed  han  var  begyndt. 
Selv  efter  denne  Bedrift  blev  han  næppe  modtagen  ved 
Hoffet,  og  Madame  de  Maintenon,  der  hemmelig  beskyttede 
ham,  nægtede  bestandig  at  se  ham.  Ludvig  XIV's  Død 
aabnede  ham  atter  Adgang  til  Versailles ;  men  han  behøvede 
hele  sin  Behændighed  og  Dristighed,  alle  en  Parvenus 
Kunstgreb  for  at  naa  den  Rang,  der  tilkom  ham.  Han 
gjorde  sig  til  Protegé  af  den  nedrige  Dubois  for  at  stige 
og  voxe  med  ham  og  benyttede  enhver  Lejlighed  til  at 
komme  frem.  Saaledes  dannede  der  sig  hos  ham  en  Blan- 
ding af  forskjellige  Egenskaber,  som  vidnede  om  hans  dob- 

belte  Oprindelse;  samtidig  med,  at  han  var  en  fuldendt 
Hofmand,  der  ved  sit  fine,  indsmigrende  Væsen  gjorde  sig 
yndet  af  Damerne,  var  han  saa  arbejdsom  og  virksom  som 
en  Kontormand,  og  man  kunde  endog  undertiden  opdage 
Træk  hos  ham,  der  vare  nedarvede  fra  den  store  Finans- 
minister. Heldige  Spekulationer  gjorde  ham  i  Løbet  af  faa 
Aar  fra  fattig  til  velhavende:  hans  fiffigste  Bedrift  var  dog 
at  bytte  sit  Marquisat  Belle-Isle  (den  eneste  Levning  af 
Familien  Fouquets  Formue)  for  Grevskaberne  Gisors  og 
Vernon.  Han  var  snedig  nok  til  at  indbilde  Regentskabet, 
at  det  var  vigtigt  for  Bretagnes  Sikkerhed,  at  Kronen 
ejede  Belle-Isle-en-Mer,  og  opnaaede  saaledes  til  Gjengjæld 
for  det  fattige  Gods,  der  laa  langt  ude  ved  Havet  og  næppe 
indbragte  ham  nogle  Tusende  Daler  om  Aaret,  rige  Besid- 
delser i  Normandiets  fedeste  Egne,  der  hidtil  altid  havde 
været  Krongods.  Mindre  heldig  var  han  i  Transaktioner  af 
en  noget  tvivlsom  Natur,  som  han  i  Forening  med  Stats- 
sekretær Le  Blanc  og  Krigsskatmester  La  Jonchére  forsegte 
med  Leveringer  til  Hæren;  Regentens  pludselige  Død  og 
hans  Medhjælperes  Ruin  overraskede  ham  midt  under  Værket, 
han  blev  beskyldt  for  Underslæb  og  kastet  i  Bastillen. 
Der  var  imidlertid  saa  mange,  især  saa  mange  fornemme 
Damer,  som  interesserede  sig  for  ham,  at  man  maatte 
skynde  sig  at  slippe  ham  les.  Som  en  ægte  Fouquet 
kj endte  han  Penges  Værdi  baade  i  galante  Æ ventyr  og  i 
Politik  og  forstod  baade  den  Kunst  at  erhverve  dem  og 
give  dem  ud.  Naar  han  udøvede  en  Herreret  paa  Seinens 
Bredder,  der  hidtil  ene  havde  tilhørt  Kongen,  naar  han 
førte  stort  Hus  paa  Bizy  og  hver  Dag  modtog  Efterret- 
ninger fra  Hoffet  gjennem  Breve,  skrevne  af  Damehænder, 
viste  han  sig  som  en  ægte  Ætling  af  den  glimrende  Vært 
paa  Vaux,  af  den  store  Finansminister,  »hvem  aldrig  nogen 
Kvinde  havde  nægtet  en  Gunst«. 

Der  fortælles  i  Memoirer  fra  hin  Tid,    at  han  i   det 
foreliggende  Tilfælde  havde  tilstillet  Madame  de  Vintimille 


100    1^6"  første  Strid  mellem  Frederik  II.  og  Maria  Theresia. 

200,000  P'rancs,  for  at  Kongen  paa  en  diskret  Maade  kunde 
blive  mindet  om  hans  Navn.  Skjønt  denne  Anekdote  be- 
rettes af  en  af  hans  bedste  Venner,  Præsident  Hénault, 
tvivler  jeg  dog  paa,  at  Belle-Isle,  som  var  en  god  Eegne- 
mester,  virkelig  har  paataget  sig  en  saa  overflødig  Udgift. 
Saa  snart  der  var  Tale  om  at  fere  Krig  i  Tyskland,  var 
hau  selvskreven  dertil  og  behøvede  ikke  at  bringe  sit  Navn 
i  Erindring.  Enhver  vidste,  at  han,  som  havde  staaet  ved 
Berwicks  Side  i  sidste  Krig  og  efter  hans  Død  havde  over- 
taget Kommandoen  over  en  Division  af  Rhinarmeen,  den  Gang 
havde  lagt  Planen  til  et  dristigt  Felttog,  der  skulde  fore 
Hæren  ind  i  Sachsen,  ja  selv  i  Bohmen,  og  at  han  ansøgte 
om  Ledelsen  deraf,  da  Freden  gjorde  Ende  paa  de  militære 
Operationer.  Siden  den  Tid  holdt  han  sig  rede  til  atter  at 
optage  sin  afbrudte  Plan  med  kort  Varsel,  og  for  bedre  at 
kunne  forberede  alt  dertil  havde  han  segt  og  opnaaet 
Guvernørposten  i  Metz,  som  den  Gang  var  et  af  Hoved- 
punkterne i  Frankrigs  Forsvarslinjer  mod  Tyskland  og  et 
af  de  naturlige  Udgangspunkter  for  ethvert  Angreb.  Der  fra 
holdt  han  Øje  med  alt,  hvad  der  foregik  paa  begge  Sider 
af  Rhinen,  og  sluttede  Forbindelse  med  de  smaa  Fyrster, 
mellem  hvilke  disse  Egne  vare  delte.  Ligeledes  stod  han 
i  et  meget  fortroligt  Forhold  til  Kurfyrsten  af  Bayern,  med 
hvem  han  paastod  at  være  lidt  beslægtet  gjennem  sin 
Hustru,  en  Mademoiselle  de  Béthune,  der  ligesom  det  rege- 
rende Fyrstehus  i  Miinchen  nedstammede  fra  en  af  de 
polske  Konger.  Under  Paaskud  heraf  korresponderede  han 
regelmæssig  med  Kurfyrsten,  der  betroede  ham  sin  Mis- 
fornøjelse, den  Gang  den  pragmatiske  Sanktion  blev  affattet 
med  Frankrigs  Billigelse,  og  allerede  Dagen  efter  Karl  VPs 
Død  henvendte  sig  til  ham  for  at  bede  ham  støtte  hans 
Sag  i  Versailles. 

Intet  var  naturligere,  end  at  Belle-Isle  blev  kaldet  til 
at  repræsentere  den  Politik,  hvis  Talsmand  han  saa  længe 
havde  været;    men  hvad  der  især  bragte  alles  Blikke  til  at 

vende  sig  mod  ham,  var,  at  han  efter  den  almindelige 
Mening  var  den  eneste,  som  kunde  udføre  den  store  Plan, 
han  havde  lagt.  Hans  selvtillidsfulde  Tale  og  Væsen  var 
tiltrækkende  for  denne  noget  sløve  Generation,  der  fandt 
Behag  i  at  blive  opmuntret  til  ikke  at  tvivle  paa  sig  selv. 
Desuden  havde  han  Smag  og  Sans  for  Storhed,  hvilket 
altid  tiltaler  Folk;  han  tragtede  efter  Storhed  lige  saa 
meget  for  Frankrigs  Skyld  som  for  sin  egen;  han  blandede 
sin  private  Ærgjerrighed  med  hvad  man  i  hin  Tids  patrio- 
tiske Sprog  kaldte  Begejstring  for  Kongens  Hæder.  Tiden 
maatte  vise,  om  hans  Geni  kunde  naa  lige  saa  hojt,  som 
hans  Tanker  stilede,  og  om  hans  Sjæl  ikke  (som  man  har 
sagt)  skjulte  mere  Ild  end  Kraft.  Skulde  der  feres  Krig, 
ønskede  imidlertid  alle,  som  vilde  glimre  og  sejre,  at  det 
maatte  blive  under  hans  Befaling. 

(Fortsættes.) 

S.  M. 


Harun  Alraschid, 

Kalif  i  Bagdad. 
(Slutning.) 

111. 

Barmecidernes  Fald. 

Haruns  Fremfærd  mod  hans  gamle  Beskytter  og  For- 
svarer Yahya  og  dennes  Familie,  især  Mordet  paa  hans  Ven 
og  Selskabsbroder  Jaafer,  er  en  mørk  Plet  i  hans  Liv. 
Der  angives  forskjellige  Aarsager  til  den  pludselige  For- 
andring i  Kalifens  venskabelige  Forhold  til  Barmeciderne, 
og  der  var  sikkert  forskjellige  Partier,  som  søgte  at  styrte 
dem.  For  det  første  var  den  Omstændighed,  at  en  Familie 
af  det  reneste  persiske  Blod  havde  lagt  Beslag  paa  Statens 
vigtigste  Embeder  og  i  Virkeligheden  holdt  Regeringens 
Tøjler  i  sine  Hænder,  en  Torn  i  Øjet  paa  det  arabiske 
Parti.  I  Spidsen  for  dette  stod  El  Fadl  ibn  Rabia,  hvis 
Fader  havde  været  Vesir  under  El  Hadi,  som  ved  Haruns 
Tronbestigelse  havde  maattet  vige  Pladsen  for  Yahya;  han 
og  hans  Tilhængere  søgte  ved  enhver  Lejlighed  at  sværte 
Barmeciderne  hos  Kalifen  og  opirre  hans  Sind  imod  dem. 

Engang  sendte  man  Kalifen  et  anonymt  Digt,  hvori 
det  hed:  »Sig  til  Guds  tro  Tjener  paa  Jorden,  til  ham, 
som  har  Magten  til  at  lose  og  at  binde :  Sé !  Yahyas 
Sønner  ere  Konger  saa  vel  som  du;  der  er  ikke  længer 
nogen Forskj el  paa  eder;  dine  Bud  blive  forandrede  af  dem; 
men  deres  blive  ubetinget  fuldbyrdede.     Jaafer  har  bygget 

et  Palads,  hvis  Lige  ingen  Perser  eller  Inder  nogen  Sinde 
ejede.  Gulvet  er  prydet  med  Perler  og  Rubiner,  og  Loftet 
er  af  Rav  og  Aloetræ:  Vi  frygte  intet  mindre,  end  at  han 
skal  sætte  sig  i  Besiddelse  af  dit  Rige,  naar  du  er  skjult 
i  Graven.  Ingen  uden  en  hovmodig  Slave  turde  vove  saa- 
ledes  at  maale  sig  med  sin  Herre!« 

Barmeeidernes  Lunkenhed  i  religiøs  Henseende,  deres 
øjensynlige  Hælden  til  Schiiternes  Kjætteri  og  de  fritæn- 
kerske Meninger,  som  aabenlyst  udtaltes  i  de  Diskus- 
sioner, der  fandt  Sted  i  deres  Paladser,  alt  dette  blev 
ivrig  benyttet  af  deres  Fjender  til  at  nedsætte  dem  hos 
den  orthodoxe  Harun  og  kølne  hans  Venskab  for  dem.  En 
Adresse,  forsynet  med  talrige  Underskrifter,  blev  overrakt 
ham  af  en  gejstlig;  den  var  affattet  i  følgende  Udtryk: 

»De  troendes  Behersker!  Hvilket  Svar  vil  du  give 
paa  Dommedag,  og  hvorledes  vil  du  retfærdiggjøre  dig 
over  for  den  almægtige  Gud,  fordi  du  har  givet  Yahya  ibn 
Khalid,  hans  Sønner  og  Slægtninge,  disse  ugudelige  vantro, 
som  hemmelig  hylde  Atheisternes  Lære,  et  ubegrænset 
Herredømme  over  de  rettroende  Muselmænd  og  overdraget 
dem  Styrelsen  af  dit  hele  Rige.« 

Rigtignok  viste  Harun,  maaske  som  et  Tillidsbevis, 
Yahya  denne  Adresse,  og  Forfatteren  blev  kastet  i  Fængsel ; 
men  alligevel  har  uden  Tvivl  disse  Ord  gjort  Indtryk  paa 
Kalifens  Sind.  Dog  vilde  maaske  hverken  Beskyldningerne 
for  Vantro,  for  en  bundløs  Ærgjerrighed  eller  Mangel  paa 
Loyalitet  være  blevne  paaagtede,  hvis  ikke  hertil  var  kommet 
en  privat  Skandale,  som  Harun  troede  at  kunne  neddysse 
ved  sin  grusomme  Fremfærd  mod  alle  dem,  der  spillede  en 
Rolle  deri.  Ved  den  forfærdelige  Maade,  hvorpaa  han  søgte 
at  hævde  sin  Slægts  Ære,  gjorde  han  netop  den  Begivenhed, 
som  han  vilde  holde  hemmelig,  og  som  kunde  have  været 
holdt  inden  for  Hoffets  snævre  Grænser,  til  et  Æmne  for 
alle    fremtidige    Historieskrivere.      Denne    Begivenhed   var 

Barmeciden  Jaafers  romantiske  Forhold  til  Kalifens  Søster 
Abassah. 

Harun  nærede  en  saå  overdreven  Kjærlighed  til  Jaafer, 
at  han  altid  vilde  have  ham  ved  sin  Side,  ja  han  gik  saa 
vidt  i  sin  Taabelighed,  at  han  lod  sy  en  Kappe  med  to 
Halskraver,  for  at  han  og  Jaafer  kunde  bære  den  paa  én 
Gang.  Hans  Kjærlighed  til  Søsteren  Abassah  var  lige  saa 
overdreven,  og  for  at  han  nu  i  uindskrænket  Frihed  kunde 
nyde  begge  sine  Favoriters  Selskab,  uden  at  gjere  Brud 
paa  Etiketten  og  Hoffets  saakaldte  Moralitet,  fattede  han 
den  Idé  at  gifte  dem  sammen.  Han  var  imidlertid  saa 
stolt  af  sin  ædle  Herkomst,  at  han  ikke  kunde  udholde  den 
Tanke  at  se  sin  Slægts  rene  Blod  nedværdiget  ved  at 
blandes  med  Blodet  af  en  af  Persernes  Efterkommere;  der- 
for maatte  baade  x\bassah  og  Jaafer  aflægge  et  højtideligt 
Løfte  om  aldrig  at  mødes  uden  i  hans  Nærværelse  og  altid 
at  betragte  deres  Forbindelse  som  et  Ægteskab  af  Navn. 

Jaafer  fik  saaledes  fri  Adgang  til  Haremet  og  var  be- 
standig i  Selskab  med  Prinsessen ;  men  han  undgik  samvit- 
tighedsfuldt enhver  Tilnærmelse,  da  han  vel  vidste,  hvor 
farligt  det  var  at  fortørne  Kalifen.  Ikke  saaledes  med 
Prinsessen;  hun  havde  besluttet  ikke  saadan  uden  videre 
at  lade  sig  dømme  til  Vestalinde,  og  desuden  havde  den 
smukke  og  dannede  unge  Perser  gjort  et  dybt  Indtryk  paa 
hendes  Hjærte.  Dels  ved  Trusler,  dels  ved  Gaver  for- 
maaede  hun  langt  om  længe  Jaafers  Moder  til  at  fere  dem 
sammen;  den  gamle  Kone  fortalte  Jaafer,  at  hun  havde 
kjobt  ham  en  dejlig  Slavinde  og,  efter  at  hun  havde  op- 
flammet haus  Lidenskaber  ved  Beskrivelsen  af  dennes  Yn- 
digheder, førte  han  den  forklædte  Abassah  til  ham.  Da 
Jaafer  den  næste  Morgen  vaagnede  af  sin  Rus  og  kjendte 
Abassah,  blev  han  greben  af  Forfærdelse  og  bebrejdede 
hende,  at  hun  havde  ført  dem  begge  i  Fordærvelse. 

Nu  var  der  imidlertid  ikke  andet  for  end  at  søge  at 
bevare   Hemmeligheden;   deres   Sammenkomster   fortsattes, 

Og  Abassah   fødte    to    Sønner,    som    bleve    satte   i  Pleje  i 
Mekka,  for  at  de  ikke  skulde  komme  Kalifen  for  Øje. 

Jaafer  stod  sig  godt  med  Damerne  i  Haremet,  da  han 
altid  var  rede  til  at  vise  dem  smaa  Venskabstjenester;  den 
eneste,  der  ikke  kunde  lide  ham,  var  den  stolte  Zobeideh, 
Haruns  Kusine  og  Yndlingshustru,  og  det  var  ogsaa  hende, 
der  til  sidst  opdagede  og  robede  Hemmeligheden. 

Forskjellige  Omstændigheder  begyndte  imidlertid  at 
tyde  paa,  at  Barmecidernes  Stjærne  var  ved  at  dale,  og  at 
det  var  lykkedes  deres  mange  Fjender  at  kølne  Kalifens 
Venskab  for  dem.  Harun  havde  engang  givet  Jaafer  Ordre 
til  at  dræbe  en  fangen  Oprører;  men  Jaafer  havde  undladt 
at  adlyde  Befalingen  og  ladet  den  stakkels  Fyr  undslippe 
af  Fængslet.  Dette  blev  naturligvis  strax  bragt  for  Harun, 
som  sendte  Bud  efter  Jaafer  og  spurgte  ham,  hvad  der 
var  blevet  af  Fangen.  »Han  er  i  Fængsel,«  sagde  Jaafer. 
»Tør  du  sværge  derpaa  ved  mit  Liv,«  spurgte  Alraschid. 
Jaafer  mærkede  strax,  at  han  var  bleven  forraadt,  og  til- 
stod, at  han  havde  ladet  ham  undslippe,  fordi  han  troede, 
at  han  var  uskyldig.  »Du  har  handlet  ret,«  sagde  Kali  fen, 
»og  jeg  billiger  ganske  din  Optræden  i  dette  Øjeblik« ;  men 
saa  snart  Jaafer  havde  forladt  ham,  tilføjede  han:  »Gid  Al- 
lah maatte  dræbe  mig,  hvis  jeg  ikke  dræber  dig.«  Jaafer 
havde  bygget  sig  et  Palads  og  anvendt  en  umaadelig  Sum 
paa  det.  »Se,«  sagde  Alraschid,  »hvad  han  anvender  paa 
en  enkelt  Bygning,  hvor  store  maa  ikke  alle  hans  Udgifter 
tilsammen  være.«  Deres  Fald  tilskrives  ogsaa  for  en  Del 
den  store  Popularitet,  de  havde  vundet,  ligesom  det  ogsaa 
paastaas,  at  Fadhl  og  Jaafer  have  trukket  for  store  Vexler 
paa  den  Fortrolighed,  Harun  viste  dem. 

Ismail  ibn  Yahya,  en  Slægtning  af  Kalifen,  fortæller, 
at  den  første  Gnist  til  Misundelse  tændtes  i  Haruns  Bryst 
paa  en  Jagt,  da  Jaafer  red  afsted  med  sit  Følge  uden  at 
vente  paa  Harun  for  at  eskortere  ham,  skjont  deres  Vej 
paa  en  Strækning  af  flere   Mil  førte  over  Jaafers  velholdte 

Og  frugtbare  Jorder.  Harun  udtalte  sig  da  med  stor  Bit- 
terhed mod  hele  den  Barmecidiske  Slægt,  men  paalagde 
Ismail  under  den  strængeste  Straf  ikke  at  aabenbare  nogen 
som  helst,  hvad  de  havde  talt  om.  Da  Ismail  den  næste 
Dag,  meget  rystet  over  Kalifens  ildevarslende  Udtalelser, 
gjorde  denne  sin  Opvartning,  traf  han  ham  siddende  i  et 
Palads,  hvis  Vinduer  vendte  lige  ud  mod  den  Plads,  paa 
hvis  modsatte  Side  Jaafers  Palads  laa.  »Se,«  sagde  Harun, 
»hvor  mange  Soldater,  Slaver  og  Ryttere,  der  vente  ved 
Jaafers  Der,  medens  der  ikke  er  en  eneste  ved  min.«  Her- 
til svarede  Ismail:  »Lad  dog  ikke  saadanne  Forestillinger 
faa  Magt  over  dit  Sind,  du,  de  troendes  Behersker.  Jaafer 
er  jo  din  Tjener  og  Slave  og  dine  Soldaters  Befalingsmand, 
hvor  skulde  dine  Soldater  vel  findes,  naar  det  ikke  var  ved 
hans  Dør.«  Da  Jaafer  senere  gjorde  Harun  sin  Opvart- 
ning, overvældede  denne  ham  med  Gunstbevisninger  og 
skjænkede  ham  ved  Mødets  Slutning  to  af  sine  flinkeste 
Tjenere  til  hans  private  Opvartning.  Jaafer  var  henrykt 
over  denne  Udmærkelse  og  havde  ikke  den  fjærneste  Anelse 
om,  at  de  vare  bestemte  til  at  gjere  Spiontjeneste  hos  ham, 
og  at  Timen  for  hans  Undergang  nærmede  sig  med  stærke 
Skridt.  Ismail  ibn  Yahya  gjorde  forgjæves  de  største  An- 
strængelser  for  at  afværge  Ulykken.  Et  Forslag,  han  gjorde 
Jaafer,  der  for  kort  Tid  siden  yderligere  var  bleven  udnævnt 
til  Guvernør  i  Khorassan,  om  at  han  skulde  skjænke  en  af 
sine  Ejendomme  til  de  troendes  Beherskers  Søn,  tilbage- 
viste denne  med  Foragt,  i  det  han  i  en  hovmodig  Tone 
pukkede  paa  sine  store  Fortjenester  af  Kalifen  og  hans 
Hus.  Hele  denne  Samtale  bragtes  Ord  til  andet  af  de  om- 
talte Spioner  til  Haruns  Kundskab,  og  Ismail  holdt  sig  nu, 
som  mistænkt  af  begge  Partier,  tilbage  for  ikke  selv  at 
komme  i  Fortræd,  skjønt  han  ikke  længer  tvivlede  om,  at 
Barmecidernes  Skæbne  var  afgjort. 

Flere   og  flere  Kjendetegn  paa,    at  Stormen   nærmede 
sig,  dukkede  frem.     Storvesiren  Yahya  havde  paa  Grund  af 

sin  lange  Tjeneste  og  Hengivenhed  haft  Adgang  til  Haruns 
Appartementer  til  enhver  Tid;  naen  nu  tog  Harun  ham 
denne  Frihed  særdeles  unaadig  op  og  beklagede  sig  i 
Yahyas  Nærværelse  til  en  tilstedeværende  over,  at  man 
saaledes  uanmeldt  trængte  ind  i  hans  Værelser.  Yahya 
undskyldte  sig  med,  at  det  hidtil  havde  været  ham  tilladt, 
og  Harun,  der  skammede  sig  over  sig  selv,  svarede:  »Det 
var  ikke  min  Mening  at  saare  dine  Følelser.«  Ikke  desto 
mindre  forbed  han  Dagen  efter  de  opvartende  Pager  at 
rejse  sig,  naar  Yahya  kom,  hvad  der  naturligvis  krænkede 
denne  dybt.  Medens  Harun  tidligere  havde  glædet  sig 
over,  at  Yahya  tog  Forretningernes  Byrde  fra  hans  Skuldre, 
beklagede  han  sig  nu  bittert  over,  at  Sagerne  ikke  fore- 
lagdes ham  til  Afgjerelse,  og  at  Yahya  optraadte,  som  om 
det  var  ham,  der  i  Virkeligheden  var  Kalif. 

Endelig  slog  Timen,  i  det  Harun  lod  sin  første  Sul- 
taninde  Zobeideh  kalde  for  at  raadføre  sig  med  hende  om, 
hvad  han  skulde  gjøre  for  at  værge  sig  mod  Barmecidernes 
voxende  Mi^gt.  Da  Zobeideh,  der  i  mange  Tider  havde 
hadet  Jaafer,  mærkede,  hvorledes  Sagerne  stode,  greb  hun 
strax  Lejligheden  til  at  give  Jaafer  Dødsstødet,  og  efter  at 
hun  havde  ophidset  Haruns  Sind  til  det  yderste,  lod  hun 
en  af  Haremets  Slavinder  ved  Navn  Arzu  kalde,  og  denne 
aflagde  nu  Beretning  til  Harun  om  den  af  Zobeideh  op- 
dagede Hemmelighed ,  at  Jaafer  virkelig  trods  Kalifens 
Forbud  havde  giftet  sig  med  Haruns  Søster  Abassah,  og 
at  denne  havde  født  ham  flere  Børn. 

Denne  Efterretning  om,  hvorledes  hans  Slægts  rene 
Blod  var  blevet  nedværdiget,  var  et  haardt  Slag  for  Harun, 
som  satte  sin  Slægts  rene  Nedstamning  over  alt  i  Verden. 
Han  lod  strax  Arzu  henrette  og  befalede  derefter  sin  Over- 
Skarpretter  Mesrur  at  indfinde  sig  hos  ham  ved  Nattens 
Frembrud,  ledsaget  af  10  Murfolk  og  to  Slaver. 

Da  det  var  blevet  Nat,  førte  han  denne  Skare  med 
sig  op  i   sin  Søsters   private   Værelser,    og    da  han  havde 

overtydet  sig  om  hendes  frugtsommelige  Tilstand,  lod  han 
hende  uden  videre  Forklaring  dræbe  og  lægge  i  en  stor 
Kasse,  som  han  selv  aflukkede,  og  hvis  Negle  han  gjemte 
hos  sig.  Han  lod  derefter  grave  ned  under  Gulvet  i  hendes 
Værelse,  og  da  de  vare  komne  ned  til  Vandet,  lod  han 
Kisten  sænke  der  ned,  hvorefter  Haandværksfolkene  bragte 
alt  i  samme  Orden,  som  tidligere.  Da  Arbejdet  var  fær- 
digt, aflukkede  han  egenhændig  Værelserne  og  bod  Mesrur 
føre  Folkene  bort  og  give  dem  deres  Løn,  hvorefter  Mes- 
rur, som  forstod  Betydningen  af  denne  Befaling,  lod  alle 
Folkene,  der  havde  været  tilstede,  indsy  i  Sække  og  kaste 
i  Tigris.  Endelig  lod  han  midt  i  sit  Palads  oprejse  et  tyr- 
kisk Telt,  hvori  han  den  næste  Morgen  ved  Daggry  tog 
Plads,  og  hvor  efterhaanden  hans  Hof  samlede  sig  om  ham, 
i  det  det  nemlig  var  den  Dag,  paa  hvilken  han  holdt  Raad. 
Ved  Afskeden  fra  Mesrur  Aftenen  i  Forvejen,  havde  han  be- 
ordret Mesrur  til  den  følgende  Dag  at  holde  sig  i  hans 
umiddelbare  Nærhed.  Blandt  de  mødende  var  selvfølgelig 
ogsaa  Jaafer.  Harun  tog  paa  det  venligste  imod  ham,  bød 
ham  sidde  ved  hans  Side,  lo  og  spøgede  med  ham.  Da 
Jaafer  havde  forelagt  de  ankomne  Brevskaber  for  Harun, 
bad  Jaafer  ham  om  Tilladelse  til  at  tage  til  Khorassan; 
men  Harun  bød  ham,  under  Foregivende  af,  at  de  nærmeste 
Dage  efter  Astrologernes  Udsagn  vare  ugunstige  Dage  til 
at  foretage  Rejser  i,  at  vente  et  Par  Dage.  Derefter  for- 
lod Jaafer  Paladset  og  gik  hjem  til  sig  selv.  Et  Øjeblik 
efter  lod  Harun  ham  imidlertid  atter  hente  ved  Mesrur, 
hvem  han  havde  givet  sine  hemmelige  Ordrer,  under  Paa- 
skud af,  at  der  var  kommet  vigtige  Depecher  fra  Khorassan. 
Jaafer  adlød  strax,  og  Mesrur  førte  ham  gjennem  forskjel- 
lige  Sale,  der  vare  stærkt  besatte  med  Soldater  og  Slaver, 
ind  i  det  oven  nævnte  tyrkiske  Telt.  Da  Jaafer  blev  urolig 
ved  ikke  at  træffe  nogen  i  Teltet  og  spurgte  Mesrur,  hvad 
der  var  paa  Færde,  svarede  Mesrur  ham,  at  hans  Time  var 
slaaet,    og   at    de  troendes  Behersker    havde  befalet  ham, 

Mesrur,  at  hugge  Jaafers  Hoved  af  og  lægge  det  for  haus 
Fødder.  Jaafer  gav  sig  til  at  græde  og  tilbød  Mesrur,  i 
det  han  kyssede  hans  Hænder  og  Fødder,  at  give  ham 
200,000  Dinarer  (1,800,000  Kr.),  hvis  han  enten  vilde  fere 
ham  til  Harun  eller  selv  bede  Harun  om  Naade  for  ham. 
Bevæget  af  hans  Bønner  begav  Mesrur  sig  til  Harun.  Da 
han  saae  Mesrur,  raabte  han:  »Hvad  har  du  gjort  med 
Hensyn  til  Jaafer?«  »Hvad  du  befalede!«  »Hvor  er  da 
hans  Hoved?«  »I  Teltet!«  »Hent  mig  det  strax!«  Mes- 
rur vendte  tilbage  og  traf  Jaafer  knælende  i  Bøn.  Uden 
at  give  ham  Tid  til  at  fuldende  sin  Bøn  drog  han  sit 
Sværd,  afhuggede  hans  Hoved  og  bar  det  ved  Skjægget  ind 
for  Fødderne  af  de  troendes  Behersker.  Kalifen  drog  et 
dybt  Suk,  gav  sig  til  at  græde  paa  det  voldsomste  og  over- 
vældede det  blodige  Hoved  med  en  Mængde  Bebrejdelser 
for  Utaknemmelighed  og  Herskesyge,  samt  for  at  have  be- 
draget ham  med  hans  egen  Familie  og  bragt  Vanære  over  den. 
Harun  sendte  derefter  Bud  til  Medina,  hvor  hans  Søster 
Abassahs  og  Jaafers  tvende  Børn  levede.  Skjønt  han  følte 
sig  meget  rert  over  deres  Skjønhed  og  Uskyldighed  og  deres 
Lighed  med  hans  egen  Familie,  saa  at  Mesrur  endogsaa 
troede,  at  han  vilde  skjænke  deiri  Livet,  fik  denne  dog  Be- 
faling til  at  dræbe  dem  og  lægge  deres  Lig  ned  i  samme 
Grav  som  deres  Moilers.  Derefter  aftørrede  han  sine  Øjne, 
han  havde  nemlig  selv  grædt  af  Medlidenhed  med  Børnene, 
og  befalede  sine  Omgivelser  aldrig  mer  at  nævne  Barme- 
cidernes Navn  for  ham.  El  Fadhl  og  Yahya  arresteredes 
samme  Dag,  som  Jaafer  blev  dræbt,  al  deres  Ejendom  kon- 
fiskeredes, og  over  1000  Personer  af  Barmecidernes  Slægt 
dræbtes.  Mange  forskjellige  Grunde  have  selvfølgelig  været 
medvirkende  til  at  bestemme  Harun  til  at  dræbe  sine 
bedste  Venner;  men  at  Hovedgrunden  ikke  var  af  politisk 
Natur,  men  snarere  maa  søges  i  den  Krænkelse,  der  var 
tilføjet  hans  Familie,  fremgaar  med  temmelig  stor  Sikker- 
hed af  følgende  Begivenhed.     Da  Haruns  Søstre  nogle  Dage 

efter  Drabet  spurgte  ham,  hvorfor  han  havde  handlet  saa 
strængt  med  Barmeciderne,  svarede  han :  »Hvis  det  Lin- 
ned, jeg  bærer,  vidste  Grunden,  vilde  jeg  rive  det  i  tusende 
Stykker.« 

Yahya,  Jaafers  Fader,  og  El  Fadhl,  bleve  ikke  senere 
løsladte  af  deres  Fængsel;  men  de  vare  ikke  underkastede 
nogen  stræng  Behandling,  og  det  tillodes  dem  at  beholde 
deres  Slaver  og  Kvinder  hos  dem. 

Nogen  Tid  efter  sendte  Harun  Mesrur  hen  til  El  Fadhl 
med  Befaling  om,  at  han  skulde  opgive  en  nøjagtig  Status 
af  sine  Ejendele  og  udlevere,  hvad  han  maatte  have  skjult; 
hvis  han  nægtede  det,  skulde  Mesrur  lade  ham  tildele  200 
Slag  Pisk.  El  Fadhl  svor  ved  Allah,  at  ban  havde  op- 
givet sine  Formuesomstændigheder  nøjagtig,  og  tilføjede,  at 
han,  hvad  de  troendes  Behersker  vel  vidste,  heller  vilde 
lide  Døden  end  modtage  et  eneste  Piskeslag.  Desuagtet 
blev  der  tildelt  ham  200  Slag  Pisk,  og  Straffen  exekve- 
redes  med  en  saadan  Grusomhed,  at  El  Fadhl  ved  Straff'ens 
Tilendebringelse  var  Døden  nær  og  kun  frelstes  ved,  at 
der  i  Fængslet  fandtes  en  særdeles  dygtig  Læge,  som  strax 
ydede  ham  sin  Bistand. 

Yahya  døde  pludselig  i  sit  Fængsel,  70  Aar  gammel, 
i  November  805.  Paa  en  Seddel,  der  blev  funden  hos  ham, 
og  som  blev  bragt  Harun,  stod  følgende:  »Anklageren  er 
gaaet  forud  til  Domstolen,  og  den  anklagede  skal  snart 
følge  efter.  Dommersædet  vil  blive  beklædt  af  den  retfær- 
dige Dommer,  som  aldrig  tager  fejl  og  aldrig  behøver 
noget  Bevis«.  Disse  Linier  virkede  meget  nedtrykkende 
paa  Harun,  hvad  der  maaske  ogsaa  har  været  deres  Hen- 
sigt, og  hans  mørke  Øjeblikke  voxede  yderligere  ved  El 
Fadhls,  hans  Fosterbroders  Død,  der  indtraf  tre  Aar  efter 
Faderens  Død.  Da  Efterretningen  bragtes  ham,  udbrød 
Harun:  »Min  Time  er  ikke  langt  borte«,  og  Begivenhederne 
viste  snart,  at  han  havde  Ret. 

Barmeciderne  efterlode  sig  mange  Venner,  der  oprigtig 

Sørgede  over  deres  Død;  men  det  var  en  meget  farlig  Sag 
at  sørge  over  dem,  der  vare  faldne  som  Ofre  for  Kalifens 
Vrede,  og  Haruns  Historie  kj ender  mange  Exempler  paa 
Mænd,  som  have  maattet  bøde  med  deres  Liv,  for  at  have 
udtalt  sig  misbilligende  om  en  af  Kalifen  afsagt  Straffedom. 

IV. 

De  sidste  Dage. 

Barmecidernes  og  deres  Tilhængeres  Fald  og  Ødelæg- 
gelse havde  gjort  et  saa  slemt  Indtryk  i  Bagdad,  at  Harun 
følte  sig  tilskyndet  til  at  forlægge  sin  Residens  fra  denne 
Stad  til  Rakka.  Allerede  tidligere  havde  han  paatænkt  at 
forlægge  Residensen  til  Kufa.  men  dens  Indvaaneres  Kjær- 
lighed til  Alis,  Profetens  Svigersøns,  Familie  gjorde  ham 
dette  Opholdssted  ubehageligt.  Den  Grund,  han  selv  an- 
gav for  Forflytning  af  Residensen,  havde  ogsaa  sin  store 
Betydning,  nemlig  de  stadige  Uroligheder  i  Mesopotamien, 
som  maaske  lode  sig  kue,  naar  han  tog  Bolig  midt  blandt 
den  misfornøjede  Befolkning. 

Khorassan,  Hovedkvarteret  for  det  persiske  National- 
parti og  Arnestedet  for  den  schiitiske  Fanatisme,  havde  altid 
været  en  af  Kalifatets  mest  urolige  Provinser  og  for- 
voldte Harun  megen  Bekymring  i  hans  sidste  Regerings- 
dage.  Foruden  de  religiøse  og  nationale  Stridspunkter 
skyldtes  disse  atter  og  atter  opblussende  Opstande  ogsaa 
for  en  Del  det  næsten  utrolige  Pengeudpresningssystem, 
som  anvendtes  af  de  fra  Bagdad  udsendte  Guvernører. 
Blandt  dem,  der  mest  udmærkede  sig  i  denne  Retning,  var 
Ali  ibn  Isa.  Hans  Misbrug  stege  til  sidst  til  en  saadan 
Højde,  at  Harun  lod  ham  stævne  for  sig  til  Byen  Rhe  til 
Regnskabsaflæggelse;  men  Guvernøren  bragte  saa  rige 
Gaver  med  sig  til  Harun,  at  denne  ikke  alene  tillod  ham 
at  vende  tilbage  til  sin  Post,  men  endog  overvældede  ham 
med  Beviser  paa  sin  Tillid  og  Tilfredshed.     Denne  lige  saa 

uventede  som  uretfærdige  Afgj øreise  af  Persernes  Klager 
bragte  i  Forbindelse  med  Drabet  paa  Barmeciderne  Oprørs- 
flammen  til  at  blusse  op  med  fornyet  Kraft.  Overalt  rejste 
Folket  sig,  Ali  og  hans  Generaler  lede  det  ene  Nederlag 
efter  det  andet,  og  Ali  maatte  til  sidst  trække  sig  tilbage 
til  Merv,  hvor  fra  han  sendte  Underretning  om  Sagernes 
Stilling  til  Harun.  Denne  havde  imidlertid  nu  bestemt  sig 
til  at  afsætte  Ali,  saa  meget  mere  som  Oprørerne  stadig 
proklamerede  deres  Loyalitet  mod  Kalifen  og  erklærede,  at 
alle  deres  Klager  kun  vare  rettede  mod  Guvernøren  Ali. 

Harun  udvalgte  til  at  afløse  Ali  en  af  sine  dygtigste 
Generaler  ved  Navn  Herthemah,  og  det  lykkedes  denne 
efter  kort  Tids  Forløb  at  bemægtige  sig  Ali  og  alle  hans 
Skatte.  Ali  blev  som  Fange  sendt  til  Rakka,  og  hans  Rig- 
domme, der  beløb  sig  til  henved  omtrent  50  Millioner 
Kroner,  konfiskeredes.  Størstedelen  af  dette  Beløb  gik 
imidlertid  i  Kalifens  Skatkammer,  og  kun  en  forsvindende 
Del  af  samme  gaves  de  forurettede  Undersaatter  tilbage. 

Da  Oprøret  desuagtet  stadig  udbredte  sig,  besluttede 
Harun  sig  endelig  til  selv  at  rykke  i  Marken,  ledsaget  af 
sin  Søn  El-Mamun,  hvem  han  først  havde  udnævnt  til  Gu- 
vernør i  Bagdad  under  sin  Fraværelse,  men  senere  paa 
dennes  Begjæring  givet  Lov  til  at  ledsage  sig  paa  Togtet. 
El-Mamun  havde  rettet  denne  Begjæring  til  Harun  paa  sin 
trofaste  Tjener  Fadhl  ibn  Sahls  Anmodning,  i  det  han  fryg- 
tede for,  at  El-Mamuns  Bortfjærnelse  fra  Faderen  skulde 
give  hans  Broder  El  Emin  Lejlighed  til  at  berøve  ham 
hans  Arverettigheder. 

I  Haruns  to  Sønners,  El  Mamuns  og  El  Emins  Strid 
om  Magten,  der  nu  skulde  til.  at  begynde,  se  vi  atter  en 
Gjentagelse  af  den  samme  Kamp,  som  fra  den  tidligste 
Tid  havde  rystet  Islamismens  Grundpiller.  El  Mamun  var 
Søn  af  en  persisk  Moder  og  derfor  det  persiske  Parti  og 
dets  Interesser  varmt  hengiven,  medens  El  Emin  var  en 
Søn    af   Haruns    Kusine    og   Yndlingshustru    Zobeideh    og 

folgelig  af  ublandet  arabisk  Herkomst.  El  Emin  var  en 
udsvævende  og  til  Vellevned  hengiven  Mand,  medens  El 
Mamun  var  en  energisk  og  udmærket  begavet  Mand.  Tron- 
følgespørgsmaalets  Ordning  havde  længe  været  en  Kilde  til 
Bekymring  for  Harun,  der  forudsaa,  at  Kampen  mellem  de 
to  unge  Prinser  kun  vilde  blive  en  Gjentagelse  af  den 
gamle  Strid  mellem  Arabere  og  Persere,  men  hans  Be- 
stræbelser for  at  ordne  denne  Sag  skulde  ikke  krones  med 
Held. 

Harun  havde  besluttet  at  dele  sit  Rige  i  to  Dele,  saa- 
ledes  at  El-Mamun  skulde  være  Hersker  i  de  østlige  Pro- 
vinser, hvor  det  persiske  Element  var  det  overvejende,  med 
Merv  til  Hovedstad,  medens  El  Emin  skulde  have  hele  Ara- 
bien, Syrien,  Ægypten  og  Nordafrika,  hvor  det  arabiske 
Element  var  det  herskende,  med  Bagdad  som  Hovedstad, 
hvormed  fulgte  det  aandelige  Overherredomme  i  Islam.  I 
Tilfælde  af  den  ene  af  Brødrenes  Død  skulde  Herredømmet 
over  det  samlede  Rige  tilfalde  den  overlevende.  Paa  en 
Pilegrimsrejse  til  Mekka  lod  Harun  begge  Sønner  paa  dette 
hellige  Sted  højtideligen  besvæige  denne  Overenskomsts 
Ukrænkelighed,  hvorved  Harun  havde  haabet  at  sikre  begge 
sine  højtelskede  Sønner  en  mægtig  og  lykkelig  Fremtid. 

Overenskomsten  var  imidlertid  knap  afsluttet,  inden 
det  arabiske  Parti  søgte  at  gjøre  sin  Indflydelse  hos  Ka- 
lifen gjæ«ldende  til  Fordel  for  El  Emin,  og  lige  saa  utrætte- 
lig arbejdede  hans  Moder  Zobeideh  for  ham. 

Kalifens  stadig  tiltagende  Svagelighed  paa  den  Tid, 
da  han  bestemte  sig  for  Toget  til  Khorassan,  bragte  begge 
de  to  Prinsers  Partier  til  at  fordoble  deres  Iver  og  Aar- 
vaagenhed,  i  det  de  blot  ventede  paa  Herskerens  Død  for 
at  begynde  Striden.  Harun  havde  selv  et  aabent  Øje  for, 
at  han  nærmede  sig  sin  Død,  og  han  var  for  klog  til  ikke 
at  mærke,  hvorledes  alt  mere  og  mere  drejede  sig  om  at 
sikre  sig  en  Stilling  ved  det  forestaaende  Tronskifte, 
medens  den  tidligere  viste  varme  Iver  og  Interesse  for  haus 

Velfærd  stadig  kølnedes.  Betagen  af  Egenkjærlighed  og 
Forfængelighed  turde  den  mægtige  Kalif,  hvis  Vink  kunde 
bringe  Riger  til  at  ryste,  ikke  engang  aabenbare  for  sin 
egen  Livlæge  den  smertelige  Sygdom,  af  hvilken  han  led. 
Mod  hans  Vilje  kom  det  ofte  for  Dagen,  hvor  meget  han 
nu  savnede  Barraecidernes  kloge  Raad  og  energiske  Op- 
træden. 

Kort  efter  at  han  havde  forladt  Kermanshah,  tiltog 
Kalifens  Lidelser  i  saa  høj  Grad,  at  det  trods  alle  Anstræn- 
gelser  var  ham  umuligt  at  ride,  saa  at  han  blev  nødt  til 
at  lade  sig  bære  af  sit  Tjenerskab,  hvilket  naturligvis  ikke 
undlod  at  gjøre  et  stærkt  Indtryk  paa  alle  hans  Soldater. 

Da  Hæren  nogle  faa  Dage  efter  havde  gjort  Holdt  ved 
en  Landsby  i  Distriktet  Tus,  blev  Harun  pludselig  betagen 
af  en  forfærdelig  Uro  og  forsøgte  at  rejse  sig  op,  skjønt 
han  var  aldeles  ude  af  Stand  til  at  staa  paa  sine  Ben; 
hans  Hustruer  og  Tjenerskab  samlede  sig  i  ængstelig  Spæn- 
ding rundt  om  ham. 

Medens  han  var  i  denne  smertefulde  Tilstand,  blev  en 
af  Oprørernes  fornemste  Ledere  tagen  til  Fange  og  bragt 
til  Haruns  Lejr.  Denne  lod  ham  strax  bringe  for  sig. 
»Hvis  jeg  ikke  havde  længere  Tid  at  leve  i,  end  der  be- 
høves for  at  bevæge  mine  Læber,  vilde  jeg  sige:  »Dræb 
ham!««  Han  lod  derefter  Fangen  partere  levende  i  sit 
Paasyn,  og  da  Exekutionen  var  til  Ende,  besvimede  Ka- 
lifen. Dette  var  den  »gode«  Harun  Alraschids  sidste  Rege- 
ringshandling. 

Da  han  atter  kom  til  sig  selv,  mærkede  han,  at  hans 
sidste  Time  var  nær.  Han  lod  strax  grave  en  Grav  til  sig 
i  det  Hus,  hvor  han  opholdt  sig,  og  lod  samtidig  hente  et 
Antal  Læsere,  som  foredrog  Koranen  for  ham,  i  det  de 
alle  samtidig  reciterede  forskjellige  Kapitler.  Efter  en  kort 
Dødskamp  udaandede  han,  medens  hans  Storvesir  El  Fadbl, 
Overskarpretteren  Mesrur  og  nogle  faa  Medlemmer  af  hans 
Hofstat  vare  nærværende. 

Harun  havde  knap  lukket  Øjnene,  førend  Striden  mellem 
hans  Sønner  brød  ud.  Storvesiren  El  Fadhl  begav  sig  trods 
Haruns  Ordrer  og  mod  Mamuns  Protest  med  hele  Hæren 
tilbage  til  Bagdad  for  at  støtte  Emin;  men  efter  sine  per- 
siske Omgivelsers  Raad  sluttede  Mamun  strax  Fred  med 
Oprørerne,  og,  i  det  han  gjorde  sig  al  Umage  for  at  ind- 
ynde sig  hos  det  persiske  Parti,  afventede  han  efter  sin 
kloge  Kaadgiver  Fadhl  ibn  Sahl's  Formaning  med  Ro  de 
Skridt,  El  Emin  vilde  foretage  imod  ham.  Da  Emin  til- 
føjede ham  den  ene  Krænkelse  efter  den  anden  og  endelig 
lod  en  stor  Armé  under  den  i  hele  Persien  saa  forhadte 
tidligere  Guvernør  Ali  ibn  Isa  rykke  imod  ham,  brod 
Krigen  ud  i  lyse  Luer  iraellem  dem;  efter  en  kort  Tids 
Kamp  sejrede  imidlertid  Mamun,  Bagdad  blev  belejret  og 
indtaget  og  Emin  fangen  og  dræbt. 

Ved  sin  Død  efterlod  Harun  sig  en  umaadelig  Formue, 
der  af  nogle  Historieskrivere  angives  til  900  Millioner  Di- 
narer eller  omtrent  7000  Millioner  Kroner  foruden  Jord- 
ejendomme og  Slaver.  En  Del  af  denne  Formue  skyldtes 
vel  hans  overordentlig  store  Indtægtskilder;  men  det  kan 
ikke  nægtes,  at  en  stor  Del  skrev  sig  fra  de  mange  ulovlige 
Konfiskationer  af  hans  Undersaatters  Formue,  naar  disse 
havde  været  saa  uheldige  at  vække  hans  Mishag,  ligesom 
ogsaa  ulovlige  Udpresninger  af  Provinserne,  der  ofte  havde 
Oprør  til  Følge,  bragte  store  Summer  i  Haruns  Kasse. 

Naar  vi  skulle  bedømme  Haruns  Karakter,  maa  vi  ikke 
uden  videre  anvende  Nutidens  moralske  Begrebers  Maale- 
stok,  men  maa  tage  Hensyn  til  Opfattelsen  af  de  sociale 
Forhold  paa  den  Tid,  han  levede.  Han  troede  fuldt  og 
fast  langt  mere  end  nogen  Chambord  eller  Don  Carlos  paa^ 
sin  af  Gud  givne  Ret  til  at  herske,  saa  vist  som  han  ned- 
stammede fra  Guds  Profet  og  var  dennes  Statholder  paa 
Jorden.  Han  var  overbevist  om,  og  alle  vare  enige  heri 
med  ham,  at  han  havde  Lov  til  at  dræbe  enhver  blot  mis- 
tænkt  Person;    thi    den,    der  tvivlede    om    hans   Avtoritet, 


116  Harun  Alraschid. 


gjorde  Oprør  mod  selve  den  islamitiske  Lære  og  gjorde  sig 
saaledes  skyldig  i  den  mest  afskyede  Forbrydelse,  Vantro. 
I  vor  Skildring  har  Harun  hidtil  vist  sig  meget  for- 
skjellig  fra  den  i  »Tusend  og  én  Nat«s  Fortællinger  skil- 
drede muntre  og  livsglade  Hersker;  men  det  maa  erindres, 
at  han  i  disse  kun  er  skildret  i  Selskab  med  de  aandrige 
og  begavede  Barmecider,  naar  han  havde  lagt  alle  sine 
Statssorger  og  Bekymringer  til  Side.  1  det  følgende  skulle  vi 
ved  at  gjengive  nogle  af  de  mange  Fortællinger  om  ham, 
af  hvilke  de  østerlandske  P'orfatteres  Skrifter  vrimle,  forsøge 
at  kaste  et  Lys  over  hans  private  Liv. 


Legendens  Kalif. 

Harun  Al  raschids  Navn  forekommer  saa  hyppig  i  For- 
tællingerne i  »Tusend  og  én  Nat«,  at  det  er  naturligt,  at 
man  søger  hen  til  disse  for  at  lære  hans  private  Liv  noget 
nærmere  at  kjende;  men  her  møder  os  til  Dels  en  Skuf- 
felse, dels  fordi  Kalifens  personlige  Optræden  saa  ofte  kun 
danner  Rammen  om  den  egentlige  Fortælling,  og  dels  fordi 
ofte  de  Fortællinger,  der  knytte  sig  til  hans  Person,  have 
deres  Pointe  i  et  eller  andet  uoversætteligt  Ordspil  eller  i 
en  eller  anden  mer  end  tvetydig  Spøg.  Hertil  kommer 
endelig,  at  flere  af  Fortællingerne  slet  ikke  findes  i  den 
originale  arabiske  Text-,  dette  gjælder  saaledes  om  Aladdin 
eller  den  vidunderlige  Lampe  og  Ali  Baba  eller  de  40  Tyve. 
End  videre  maa  man  endelig  udskille  alle  Fortællingerne, 
hvor  overnaturlige  Væsener  spille  en  Rolle,  og  i  hvilke  Ka- 
lifen kun  optræder  som  Tilhører. 

Blandt  de  mere  bekj endte  Fortællinger  skal  blot  nævnes 
Historien  om  »den  falske  Kalif«,  der  benyttede  sig  af  Ha- 
runs  velbekj endte  Tilbøjelighed  til  natlige  Spasereture  in- 
kognito til   at  give  sig  ud   for  ham  og  more   sig  i   et  af 

Statens  Skibe   paa  Tigris,    indtil    han    til   sidst    havde  det 
Uheld  at  støde  sammen  med  Kalifen  selv  i  Forklædning. 

To  Anekdoter,  som  andensteds  nævnes  om  Haruns 
Retfærdighed  og  Skarpsindighed,  lyde  noget  besynderlige 
for  et  kristeligt  Øre.  En  Postejbager,  der  var  bleven  over- 
bevist om  at  have  lavet  Postejer  af  fordærvede  Varer,  blev 
dømt  til  at  nagles  ved  Ørene  til  sin  Butiksdør,  foruden  at 
hans  Varer  konfiskeredes.  En  Bager,  der  var  bleven  over- 
bevist om  at  have  forfalsket  sit  Brød  og  tillige  bedraget 
ved  Vægten,  blev  dømt  til  at  brændes  levende  i  sin  egen 
Ovn,  og  hans  Butik  blev  jævnet  med  Jorden.  Da  Jaafer 
nogen  Tid  efter  tillod  sig  at  bemærke,  at  disse  Domme 
maaske  vare  vel  strænge,  indrommede  Harun,  at  han  maaske 
havde  været  en  lille  Smule  for  hidsig,  og  paalagde  Jaafer 
at  udarbejde  ny  Politivedtægter  for  Kontrollen  med  Stadens 
næringsdrivende. 

Den  østerlandske  Opfattelse  af  Herskerens  Ret  over 
hans  Undersaatters  Liv  træder  paa  en  ualmindelig  slaaende 
Maade  frem  i  Portællingen  om  den  jødiske  Astrolog,  der 
havde  spaaet  Harun,  at  han  vilde  dø,  inden  Aaret  var 
omme.  Da  denne  Spaadom  berørte  Harun  meget  ubehage- 
lig, fik  Storvesiren  Yahya  Lov  til  at  forsøge  at  berolige 
Kalifens  Sind.  Han  lod  Jøden  kalde,  underholdt  sig  længe 
med  ham  og  spurgte  ham  endelig,  hvor  længe  han  selv 
troede  at  skulle  leve.  Da  Jøden  hertil  svarede,  at  hans 
Kunst  forudsagde  ham,  at  han  vilde  opnaa  en  høj  Alder, 
udbad  Yahya  sig  Kalifens  Tilladelse  til  strax  at  maatte 
hugge  Hovedet  af  ham.  Exekutionen  fulgte  øjeblikkelig 
paa  den  beredvillig  givne  Tilladelse,  og  Historieskriverne, 
som  fortælle  denne  Begivenhed,  finde  ikke  alene  Yahyas 
Optræden  her  klog  og  træffende,  men  anse  den  for  human 
og  rosværdig.  Desuagtet  anse  de  østerlandske  Moralister 
det  stadig  for  en  vigtig  Del  af  deres  Hverv  at  minde  deres 
Herskere  om  deres  Pligter,  og  hertil  egnede  Fortællinger 
bleve  ofte  ansete  for  en  passende  Maade  til  at  komme  med 

Kaad  og  Advarsler,  hvor  en  ligefrem  Udtalelse  vilde  have 
kostet  Mentoren  hans  Hoved. 

Under  et  af  de  mange  Anfald  af  Søvnløshed,  af  hvilke 
Harun  ofte  led,  og  som  have  været  Skyld  i  Tilblivelsen  af 
saa  mange  af  Tusend  og  én  Nats  Fortællinger,  hændte  det 
engang,  at  den  ene  af  hans  tro  Ledsagere  Mesrur  midt 
under  Kalifens  Beklagelser  over  sin  Tilstand  gav  sig  til  at 
le  højt.  Da  Harun  meget  opbragt  spurgte  om  Grunden  til 
denne  utidige  Latter,  undskyldte  Mesrur  sig  med,  at  han 
var  kommen  til  at  le  ved  at  tænke  paa  en  Mand,  som  han 
Dagen  forud  havde  set  more  en  hel  Masse  Mennesker  ved 
Floden.  Paa  Haruns  Befaling  ilede  Mesrur  strax  af  Sted 
for  at  hente  Manden  ved  Navn  Ibn  el  Karibee,  som  han 
ogsaa  strax  fandt,  men  inden  han  lod  ham  komme  ind  til 
Harun,  tvang  han  Personen  til  at  love  sig  de  to  Tredje- 
dele af,  hvad  Kalifen  maatte  give  ham.  Da  Personen  Ibn 
el  Karibee  havde  hilst  paa  Kalifen,  sagde  denne,  at  hvis 
det  ikke  lykkedes  ham  at  opvække  Latter,  skulde  han  have 
3  Slag  af  en  stor  Læderpose  fyldt  med  Smaasten,  der  laa 
ved  Kalifens  Fødder.  Alle  Ibn  el  Karibees  Forsøg  paa  at 
faa  Kalifen  til  at  le  vare  imidlertid  forgjæves,  og  han  havde 
allerede  faaet  et  vældigt  Slag  af  Posen,  der  bragte  ham  til 
at  hyle  i  vilden  Sky,  da  han  fik  Harun  til  at  holde  op  ved 
at  fortælle  ham  den  med  Mesrur  trufne  Aftale.  Nu  blev 
Mesrur  kaldt  ind,  men  saa  snart  han  havde  faaet  det  første 
Slag,  bad  han  Kalifen  om  endelig  at  give  Resten  til  Ibn, 
i  det  han  var  mer  end  tilfreds  med  at  faa  en  Tredjedel; 
nu  kom  Kalifen  atter  i  godt  Humør,  gav  sig  til  at  le  og 
beskjænkede  dem  begge  rigelig. 

Vi  komme  nu  til  det  store  Antal  Fortællinger,  der,  som 
alt  berørt,  stille  Harun  og  hans  Omgivelsers  Moralitet  i  et 
saa  slet  Lys,  at  den  endogsaa  lige  over  for  hine  Tiders  frie 
Sæder  maa  have  været  under  al  Kritik.  Det  maa  imid- 
lertid bemærkes,  at  Hovedmassen  af  disse  Fortællinger 
skyldes    Abu  Nav  vås,    der  var   bekjendt    som  en    fræk  og 

tøjlesløs  Person,  og  der  sandsynligvis  ofte  gjorde  sig  skyl- 
dig i  grove  Overdriveiser  og  Usandheder.  Som  en  meget 
moderat  Prøve  paa  hans  Historier  tjener  følgende.  Kalifen 
og  Abu  Navvås  vare  en  Dag  komne  i  en  stærk  Disput  i 
Anledning  af  Abus  Paastand  om,  at  en  Undskyldning  ofte 
kunde  være  værre  end  selve  Forseelsen,  hvilken  Sætning 
han  tilbod  sig  at  bevise.  Kalifen  tog  ham  paa  Ordet,  men 
tilføjede,  da  han  uheldigvis  var  i  særlig  daarligt  Humør 
den  nævnte  Dag,  at  hvis  Beviset  bristede  for  ham,  skulde 
han  miste  Hovedet.  Da  Harun  kort  efter  i  Mørke  traadte 
ind  i  sit  Harem,  blev  han  pludselig  omfavnet  og  kysset  af 
et  stærkt  beskjægget  Ansigt.  Rasende  kaldte  han  paa  Lys 
og  en  Bøddel,  og  saae,  at  han  stod  Ansigt  til  Ansigt  med 
Abu  Navvås.  »Hvad  i  al  Verden  mener  du  med  denne 
Opførsel?«  spurgte  den  rasende  Hersker.  »Jeg  beder 
meoet  om  Forladelse,«  svarede  Abu  Navvås,  »jeg  troede,  at 
det  var  Deres  Majestæts  Yndlingshustru.«  »Afsindige,« 
brølede  Harun,  »din  Undskyldning  er  jo  meget  værre  end 
din  Forbrydelse.«  »Det  var  just  det,  jeg  lovede  at  bevise 
Deres  Majestæt,«  svarede  Abu  Nav  vås  og  forsvandt,  fulgt 
til  Døren  af  en  af  Hans  kejserlige  Majestæts  højstegne 
Tøfler. 

En  anden  Gang  legede  Harun  Panteleg  med  sine  Om- 
givelser paa  følgende  af  ham  foreskrevne  Betingelser:  En- 
hver, der  gjorde  akkurat  det  samme,  som  han  selv  foretog 
sig,  tik  en  Dinar,  omtrent  en  halv  Snes  Kroner,  men  den, 
der  tog  fejl,  skulde  have  12  Slag  Bastonnade.  Det  traf 
sig  nu  saaledes,  at  Navvås  ikke  var  mødt,  og  for  at  fange 
ham  lod  Harun  bringe  en  Del  Æg  ind,  af  hvilke  han 
gjemte  ét  i  sin  egen  Stol  og  lod  de  tilstedeværende  gjere 
det  samme.  Et  Øjeblik  efter  kom  Navvås.  Kalifen  bad 
ham  deltage  i  Legen,  og  et  Øjeblik  efter  gav  Harun  sig 
til  at  kagle  som  en  Hone  og  de  øvrige  tilstedeværende 
gjorde  efter  Omgang  det  samme.  Da  Turen  kom  til  Nav- 
vås,   sprang    han    midt   ind  i  Kredsen,    slog  Armene   mod 

Siderne  som  Vinger  og  galede  op,  for  at  vise,  at  han  var 
den  eneste  Hane  i  Kurven. 

Mange  Gange  baade  fer  og  senere  hjalp  en  god  Vit- 
tighed Abu  Navvås  ud  af  Kniben,  og  at  det  i  det  hele 
taget  var  heldigt  at  øve  sig  i  at  give  kvikke  og  vittige 
Svar,  viser  følgende  lille  Hændelse.  En  Officer  ved  Navn 
Hamid  havde  en  Dag  været  saa  uheldig  at  krænke  Kalifen, 
der  strax  beordrede  en  Blok  og  en  Skarpretterøxe  hentede. 
Hamid  gav  sig  til  at  græde,  og  paa  Haruns  Sporgsmaal, 
hvorfor  han  græd,  svarede  han:  »Jeg  er  ikke  bange  for 
Døden,  thi  den  er  jo  alles  Lod,  men  jeg  græder  over  at 
maatte  forlade  Verden,  medens  de  troendes  Hersker  er 
vred  paa  mig.«     Harun  lo  og  skjsenkede  ham  Livet. 

Blandt  de  Mænd  i  Haruns  Omgivelser,  der  indtoge  en 
særlig  udmærket  Stilling,  maa  fremhæves  de  saakaldte  Tra- 
ditionister, o:  Mænd,  der  ved  mundtlig  Overlevering  op- 
bevarede Muhameds  Udtalelser  i  deres  Erindringer,  hvilke 
Udtalelser  dannede  et  Appendix  til  Koranen  og  indeholdt 
Bestemmelser,  saa  at  sige  for  enhver  Handling  i  Livet. 
Blandt  disse  Mænd  var  Overdommeren  Abu  Yusuf  en  af 
de  vigtigste,  og  han  vidste  ved  sin  Klogskab  og  ved  den 
Skarpsindighed,  med  hvilken  han  forstod  at  bøje  Tradi- 
tionens Bestemmelser  efter  Haruns  mer  eller  mindre  skjulte 
Ønsker,  efterhaanden  at  erhverve  sig  en  meget  høj  Stilling 
og  at  gjøre  sig  saa  uundværlig  for  Haiun,  at  han  ved  et- 
hvert Tvivlsmaal  lod  ham  kalde  for  at  here  hans  Mening.  Til 
Belysning  af  hvilke  Sofismer  Abu  Yusuf  ofte  maatte  benytte 
sig  af  for  at  klare  et  foreliggende  Tilfælde,  kan  nævnes  en  Strid, 
som  Harun  havde  med  sin  Slægtning  Isa  'bn  Jaafer.  Denne 
sidste  havde  en  Slavinde,  som  Harun  onskede  at  erholde 
skjænket,  og  da  Isa  afslog  hans  Begjæring,  svor  Kalifen 
paa,  at  han  skulde  dø,  hvis  han  ikke  gav  ham  Pigen. 
Hertil  svarede  Isa,  at  han  havde  svoret  en  hellig  Ed,  at 
han,  hvis  han  enten  solgte  eller  gav  Pigen  bort,  vilde  lade 

sig  skille  fra  sin  Hustru,  frigive  alle  sine  Slaver  og  give 
alt  sit  Gods  til  de  fattige.  Dette  Dilemma  løste  Abu 
Yusuf  ved  at  paalægge  Isa  at  give  sin  Hersker  Halvdelen 
af  Pigen  og  sælge  ham  den  anden  Halvdel,  i  det  saaledes 
den  af  ham  aflagte  Ed  i  det  mindste  efter  Bogstaven  var 
ukrænket. 

Hvorledes  ofte  Provinsguvernørerne  bleve  udnævnte, 
viser  Ismail  ibn  Salihs  Historie  os.  Ved  et  Aftengilde 
hos  Harun,  ved  hvilket  Ismail  var  til  Stede,  og  hvor  det 
lykkedes  Harun  at  overtale  ham  til,  trods  en  aflagt  Ed  om 
Maadehold,  at  nyde  store  Kvantiteter  Vin,  blev  Harun, 
efter  at  Ismail  til  Slutning  i  et  vittigt  Vers  havde  be- 
klaget, hvorledes  han  havde  overtraadt  et  helligt  Løfte,  saa 
henrykt,  at  han  paa  Stedet  udnævnte  ham  til  Guvernør 
over  Ægypten.  »Jeg  regerede  Provinsen  i  2  Aar,  behand- 
lede den  med  den  største  Retfærdighed  og  kom  tilbage 
med  500,000  Dinarer  (omtrent  4V2  Mill.  Kroner)  i  min 
Lomme«. 

De  mange  Fortællinger  om,  hvorledes  Harun  ukjendt 
deltog  i  sine  Undersaatters  private  Fester,  og  om  hvorledes 
han  ved  andre  Lejligheder  mødtes  med  Folk,  der  sagde  den 
ukjendte  Hersker  dreje  Sandheder,  skulle  vi  her  forbigaa, 
da  »Tusind  og  én  Nat«  indeholder  saa  mange  Fortællinger 
af  denne  Natur.  Af  en  mere  poetisk  Natur  og  maaske 
temmelig  enestaaende  er  Fortællingen  om  Haruus  For- 
elskelse i  en  arabisk  Sheiks  Datter.  Da  han  første  Gang 
saae  herde,  blev  han  strax  saa  greben  af  hendes  Ynde,  at 
han  friede  til  hende  hos  hendes  Fader  og  kort  efter 
ægtede  hende.  Da  hendes  Fader  nogen  Tid  efter  døde, 
gik  Harun,  som  elskede  hende  meget  højt,  selv  til  hende 
for  at  meddele  hende  det  sørgelige  Budskab.  Næppe  havde 
hun  set  Kalifen,  førend  hun  ilede  ind  i  sit  Paaklædnings- 
værelse  og  ombyttede  sin  pragtfulde  Dragt  med  en  Sørge- 
dragt,  i  det  hun  udraabte:    »Min  Fader  er  død.«      Kalifen 

ilede  til  for  at  trøste  hende,  og  da  den  første  overvældende 
Sorg  havde  sat  sig,  spurgte  han  hende,  hvoraf  hun  havde 
forstaaet,  at  hendes  Fader  var  død.  »Af  dit  Ansigt,«  sva- 
rede hun.  »Saa  længe  jeg  har  levet  her  hos  dig,  har  jeg 
aldrig  set  dit  Ansigt  med  det  Udtryk,  og  saa  længe  jeg 
vidste,  at  du  var  levende,  havde  jeg  ingen  anden  at  være 
ængstelig  for  end  min  Fader.«  Kort  Tid  efter  fulgte  hun 
sin  Fader  i  Graven. 

Harun  var  en  stor  Gourmand  og  var  mer  end  én 
Gang  nær  ved  at  sætte  Livet  til  af  den  Grund.  En  enkelt 
Gang  var  han  alt  opgiven  af  sine  Omgivelser,  og  kun  en 
svær  Aareladning,  som  hans  Livlæge  Gabriel  ibn  Baltishou 
foretog  trods  de  øvrige  tilstedeværendes  Protest,  reddede 
hans  Liv.  Bemeldte  Livlæge  var  for  øvrigt  selv  en  stor 
Gourmand,  hvad  efterfølgende  Begivenhed  noksom  beviser. 
Ved  en  stor  Fest,  ved  hvilken  Harun  var  tilstede,  satte 
Værten,  Guvernøren  i  Hira,  en  sjælden  fin  og  udsøgt  Fisk 
for  ham.  Harun  skulde  lige  til  at  give  sig  i  Lag  med 
den,  da  Livlægen  forbed  ham  at  spise  og  gjorde  Tegn  til 
Værten,  at  den  skulde  sættes  til  ham.  Denne  Bevægelse 
undgik  imidlertid  ikke  Haruns  Opmærksomhed,  og  da  Lægen 
forlod  Salen,  sendte  han  en  Tjener  efter  ham,  som  skulde 
udspejde,  hvad  han  foretog  sig.  Lægen  var  imidlertid  for- 
beredt herpaa,  og  Spionen  fandt  ham  siddende  i  et  af  Gu- 
vernørens private  Værelser  med  den  paagj ældende  Fisk  ser- 
veret for  sig.  Han  lod  nu  tre  Drikkeskaale  stille  for  sig 
og  lagde  et  Stykke  af  Fisken  i  hver  af  disse  Skaale.  Den 
første  Skaal  fyldte  han  derpaa  med  Vin  med  de  Ord:  »Det 
er  Gabriels  Føde.«  I  den  anden  Skaal  hældte  han  Isvand, 
og  sagde :  »Dette  er  de  troendes  Beherskers  Føde,  gid 
Allah  vil  lade  hans  Berømmelse  voxe.«  I  den  tredje  Skaal 
lagde  han  et  Par  Mundfulde  af  forskjellige  Retter,  og 
hældte  Isvand  over  det  hele,  i  det  han  tilføjede:  »Dette  er 
de  troendes  Beherskers  Føde,  hvis  han  spiser  andet  end 
Fisk.«      Derpaa  gav    han    sin  Vært    de    tre  Skaale  i   For- 

varing,  til  han  forlangte  dem,  og  holdt  derpaa  et  rigtig 
godt  Maaltid  paa  Resten  af  Fisken,  som  han  skyllede  ned 
med  nogle  rigelige  Slurke  Vin.  Da  Kalifen  nogle  Timer 
efter  erfarede,  hvad  der  var  sket,  lod  han  sig  bringe  de  tre 
Skaale.  1  den  Skaal,  som  Lægen  havde  kaldt  sin  egen, 
var  Fisken  fuldkommen  fortæret.  I  den  anden  Skaal,  Ka- 
lifens Skaal,  befandtes  Fisken  at  være  svulmet  op  til  det 
dobbelte  af  dens  oprindelige  Størrelse,  og  i  den  tredje 
Skaal  med  de  blandede  Levnedsmidler  var  det  hele  alle- 
rede fordærvet.  Lægens  Plan  lykkedes,  thi  Kalifen  sendte 
ham  en  kostbar  Gave  og  behandlede  ham  efter  den  Tid 
med  forøget  Tillid  og  Hengivenhed. 

Det  var  dog  ikke  hele  Haruns  Familie,  der  deltog  i 
hans  Lyst  til  Ødselhed  og  Fornøjelser.  En  af  hans  Sønner 
var  meget  melankolsk  og  valgte,  kun  16  Aar  gammel,  at 
leve  som  Eremit.  Da  Harun  bebrejdede  ham,  at  han 
gjorde  ham  til  Skamme  i  de  kongelige  Familier,  svarede 
Ynglingen,  at  hans  Fader  gjorde  ham  til  Skamme  blandt 
de  hellige,  og  med  dette  Svar  flygtede  han  fra  Paladset  og 
gav  sig  til  at  arbejde  som  Teglbrænder;  han  forlangte  kun 
iVe  Dirhem  i  Dagløn  (ca.  1  Krone),  heraf  brugte  han 
selv  en  Fjerdedel,  og  Resten  gav  han  bort  i  Almisser.  Han 
døde  i  stor  Fattigdom,  efter  forinden  at  have  givet  sin 
Arbejdsherre  en  kostbar  Ring  med  Anmodning  om  at  levere 
den  til  de  troendes  Behersker,  hvorved  hans  Identitet  og 
Skæbne  kom  for  Dagens  Lys. 

Det  vil  allerede  ofte  af  det  foregaaende  være  klart, 
hvor  usikkert  Liv  og  Frihed  var  ved  Hoffet  i  Bagdad. 
Yndlingen  i  Dag  var  ofte  den  næste  Dag  i  Unaade  og  i 
Bolt  og  Lænker. 

Salih  ibn  Mehran,  en  af  Haruns  fortrolige,  fortæller 
saaledes,  hvorledes  han  en  Dag  blev  kaldet  til  Kalifen,  da 
denne  var  i  en  meget  mørk  Sindsstemning.  Ved  hans  An- 
komst bød  Harun  ham  at  begive  sig  hen  til  Mansur  ibn 
Ziyad  og  fordre  af  ham    10  Millioner  Dirhems    (mellem  7 

Og  8  Millioner  Kr.),  og  i  Tilfælde  af  hans  Vægring  i  Steden 
for  at  bringe  hans  Hoved.  »Hvis  du  tever  og  ikke  nøj- 
agtig udfører  min  Befaling,  sværger  jeg  dig  ved  min  Fa- 
ders Sjæl,  at  jeg  vil  halshugge  dig  selv.«  Salih  vovede 
at  spørge,  hvad  han  skulde  gjere,  hvis  Mansur  betalte  det 
halve  Beløb  strax  og  stillede  Sikkerhed  for  Betalingen  af 
Resten  den  følgende  Dag,  men  Harun  brød  ham  kort  at 
med  de  Ord:  »Hvis  han  ikke  betaler  de  ti  Millioner  i  Dag 
i  klingende  Mønt,  saa  tag  hans  Hoved. »  Overbevist  om, 
at  Harun  vilde  have  Mansurs  Liv,  forlod  Salih  i  stor  Be- 
styrtelse Paladset,  thi  Mansur  var  en  af  hans  bedste  Venner 
og  en  af  de  mest  indflydelsesrige  Personer  i  Bagdad.  Da 
Salih  havde  forebragt  Mansur  Kalifens  Budskab,  sagde  denne: 
»Der  er  ingen  Tvivl  om,  at  Harun  ønsker  min  Død,  thi 
han  véd  lige  saa  godt  som  jeg,  at  jeg  aldrig  har  ejet  en 
saadan  Sum,  og  at  jeg  ikke  vilde  kunne  samle  den  i  hele 
mit  liiv,  endsige  paa  én  Dag.  Lad  mig  derfor  sige  Farvel 
til  min  Familie  og  overgive  min  Formue  til  dig,  for  at  du 
kan  give  den  tilbage  til  min  Familie,  uaar  jeg  er  død.« 
Alting  ordnedes,  som  Mansur  ønskede  det,  og  Salih  var  i 
Færd  med  at  fore  ham  hen  til  det  Sted,  hvor  Henrettelsen 
skulde  ske,  da  Mansur  paa  Vejen  til  Retterstedet  bad  Salih 
om  som  et  sidste  Forsøg  paa  Frelse  at  tillade  ham  at 
anraabe  Barmeciden  Yahya  om  Hjælp.  Dette  indrømmede 
Salih  villig,  og  da  Yahya  hørte,  hvorledes  Sagerne  stode, 
var  han  strax  villig  til  at  træde  til.  Af  sine  egne  og  sine 
to  Sønners,  Jaafers  og  Fadhis  Midler,  samlede  han  7  Mil- 
lioner Dirhems  og  lovede  Resten  næste  Dag;  men  da  Salih 
oplyste,  at  hele  Beløbet  ubetinget  skulde  være  til  Stede 
den  Dag,  lykkedes  det  Yahya  at  laane  hos  Haruns  Søster 
Fatima  et  Halsbaand,  hvis  Værdi  svarede  til  de  manglende 
3  Millioner  Dirhems,  hvorefter  Pengene  og  Smykket  bleve 
sendte  Kalifen.  Denne  lod  strax  Pengene  bringe  til  sit 
Skatkammer  og  befalede,  at  Mansur  skulde  sættes  i  Frihed; 
men  da  han  hørte,   hvorledes  Summen   var  bragt  til  Veje, 

blev  han  meget  vred  og  lod  Yahya  kalde.  Harun  modtog 
ham  i  en  meget  oprert  og  irriteret  Sindsstemning,  og  Yahya 
begyndte  alt  at  frygte  for  sin  egen  Stilling,  men  efter 
megen  Møje  lykkedes  det  endelig  hans  Vid  og  Veltalenhed 
at  berolige  Kalifen  saa  meget,  at  han  vovede  at  spørge  om 
Grunden  til,  at  Mansur  var  falden  i  Unaade.  Hertil  sva- 
rede Harun,  at  han  havde  ham  mistænkt  for  kun  at  være 
i  Besiddelse  af  en  lunken  Loyalitet,  og  at  han  navnlig  var 
vred  paa  ham  for  hans  Optræden  imod  Yahya  —  den  samme 
Mand,  som  nu  havde  frelst  ham.  Harun  var  imidlertid 
endnu  vred  over,  at  Yahya  havde  vovet  at  bede  Prinsesse 
Fatima  om  Hjælp,  hvortil  Yahya  svarede:  »Deres  Majestæt, 
naar  Allah  sender  en  Mand  Sorger,  ser  han  sig  om  over- 
alt for  at  finde  en  Udvej  af  dem.  Prinsesse  Fatima,  hvem 
Harun  ligeledes  holdt  en  Straffetale  til,  undskyldte  sig  med, 
at  hun  betragtede  Yahya  som  en  Fader  og  ikke  kunde 
bringe  det  over  sit  Hjærte  at  være  saa  ukjærlig  at  nægte 
ham  en  saadan  Ubetydelighed.  Herpaa  svarede  Harun  kun 
ved  at  give  hende  Halsbaandet  tilbage.  Stor  var  den  uden 
for  Paladset  samlede  Menneskemasses  Forbavselse  ved  at  se 
baade  Mansur  og  Yahya  atter  forlade  dette  med  deres  Ho- 
veder paa  deres  Skuldre. 

Musik  og  digterisk  Talent  synes  i  høj  Grad  at  have 
været  hjemme  i  Kalifens  Familie.  Mest  bekjendt  i  saa 
Henseende  er  maaske  Haruns  Søster  Ulaiyeh.  Da  hun 
imidlertid  engang  misbrugte  sine  Talenter  til  at  besynge 
en  ung  Hofpage  ved  Navn  Tell  (o:  Dug),  for  hvem  hun 
havde  fattet  en  stærk  Lidenskab,  blev  Harun  vred  og  for- 
bød hende  nogen  Sinde  oftere  at  nævne  hans  Navn.  En 
Dag,  da  Harun  kom  forbi  hendes  Værelser,  blev  han  staaende 
uden  for  for  at  høre  hende  læse  højt  i  Koranen;  da  hun 
kom  til  et  Sted,  hvor  Ordet  Dug  var  nævnt,  læste  hun  i 
Steden  for  de  Ord:  »hvad  de  troendes  Behersker  har  for- 
budt mig  at  nævne.«  Harun  lo,  traadte  ind  i  Værelset, 
kyssede  hende  paa  Panden  og  sagde:    »Ja,  ja   da,  du  skal 

fra  DU  af  faa  Lov  at  faa  din  Tell.«  Ulaiyeh  stod  i  et  sær- 
lig venskabeligt  Forhold  til  Zobeideh,  Haruns  første  Sul- 
taninde  og  var  ofte  denne  en  trofast  Hjælperinde,  naar 
Haruii,  hvad  der  hyppig  var  Tilfældet,  gav  Zobeideh  Grund 
til  Jalousi. 

Skjønt  efterstaaende  Bistorie  ikke  i  og  for  sig  er  af 
Interesse,  fortjener  den  dog  at  nævnes,  fordi  den  kaster 
noget  Lys  over  den  huslige  Indretning  ved  Haruns  Hof. 
Vi  ville  lade  Fadhl,  Yahyas  Søn,  hvem  den  passerede,  for- 
tælle den  med  sine  egne  Ord.  »De  troendes  Behersker  tog 
mig  ved  Haanden  og  førte  mig  igjennera  en  Sal  hen  til  en 
Dør,  som  var  aflaaset.  Saa  snart  den  var  bleven  aabnet, 
sendte  han  det  der  tilstedeværende  Tjenerskab  bort,  og  vi 
gik  videre,  indtil  vi  kom  til  en  anden  aflukket  Dør,  som 
Kali  fen  selv  aabnede.  Da  vi  vare  komne  igjennem  den, 
lukkede  han  den  af  efter  os  indvendig.  Vi  gik  derpaa 
videre  gjennem  en  Korridor  og  standsede  endelig  ved 
Døren  til  et  Værelse,  fra  hvilket  Stemmer  lede  os  i  Møde. 
Harun  satte  sig  ned  ved  Døren  og  bankede  sagte  paa  den 
med  Haanden.  Vi  hørte  en  raslende  Lyd  af  Silkedragter 
inden  for,  og  et  Øjeblik  efter  brød  en  dejlig  Stemme,  ak- 
kompagneret af  en  Luth,  ud  i  en  Sang,  til  hvilken  jeg  selv 
havde  komponeret  Musikken.  Jeg  blev  saa  henrykt  og  be- 
gejstret ved  at  høre  den,  at  jeg  kunde  have  knust  mit 
Hoved  mod  Væggen.  Derefter  forandrede  Melodien  sig,  og 
Personen  i  Værelset  ved  Siden  af  sang  en  af  Ulaiyehs  Me- 
lodier, og  Kalifen  og  jeg  dansede  efter  den.  Da  den  hørte 
op,  sagde  Kalifen:  »Lad  os  nu  se  at  komme  af  Sted,  ellers 
gjøre  vi  os  blot  endnu  mere  til  Nar.«  Vi  gik  derfor  tilbage, 
og  da  vi  naaede  Forhallen  til  en  Række  Værelser,  greb 
Harun  mig  i  Haanden  og  sagde:  »Véd  du,  hvem  den  unge 
Kvinde  var?«  Da  jeg  benægtede  det,  tilføjede  han:  »Jeg 
véd,  at  du  vil  gjøre  Forsøg  paa  at  faa  det  at  vide,  hdsjeg 
ikke  fortæller  dig  det,  og  at  saaledes  det  nu  passerede  vil 
kunne  rygte  sig.      Derfor   vil  jeg  selv  fortælle  dig,  at  det 

var  min  Søster  Ulaiyeh,  men  ved  Allah,  hvis  du  blot  lader 
forlyde  et  eneste  Ord,  om  hvad  der  er  passeret,  skal  du 
miste  Livet.« 

Foruden  Musik  og  Sang  dyrkedes  ogsaa  de  theologiske 
Lærdomme  ivrig  ved  Haruns  Hof,  og  enhver,  der  kunde 
forelægge  et  eller  andet  interessant  Tvivlsspergsmaal,  var 
vis  paa  at  vække  Interesse  for  sig  hos  den  fromme  og 
lærde  Kalif  Dobbelt  Opmærksomhed  vakte  Sagen,  naar 
Fortælleren  kunde  give  Sagen  et  vittigt  Sving;  thi  endog- 
saa  paa  dette  Omraade  undlod  man  ikke,  som  alt  tidligere 
berørt,  at  sætte  den  højeste  Pris  paa  Evnen  til  at  give  et 
rask  og  vittigt  Svar.  Som  et  enkelt  Exempel  skal  her 
endnu  blot  anføres,  hvorledes  Kadien  Abu  Yusuf  engang 
blev  tilkaldt  for  at  afgjøre  en  Strid  mellem  Harun  og  hans 
Hustru  Zobeideh,  om  hvilken  af  to  Retter  der  var  den 
bedste.  Kadien  smagte  først  skiftevis  saa  længe  paa  de 
to  Retter,  indtil  han  næsten  havde  spist  dem  begge  to  op, 
og  sagde  endelig :  »Jeg  har  aldrig  truffet  Modstandere,  hvis 
Sager  stode  i  den  Grad  lige.  Saa  snart  den  ene  næsten 
har  faaet  mig  paa  sin  Side,  kommer  den  anden  med  Argu- 
menter, der  aldeles  omstyrte  alt  det  fra  den  anden  Side 
anførte.« 

Hermed  slutter  de  Oplysninger,  vi  have  samlet  fra  ude- 
lukkende østerlandske  Kilder.  Evropæiske  Historieskrivere 
fortælle,  at  Karl  den  store  sendte  et  Gesandtskab  med  koste- 
lige Gaver  til  Kalifens  Hof;  men  da  ingen  af  de  arabiske 
Historieskrivere  give  endog  blot  det  mindste  Vink  om  en 
slig  Begivenhed,  tør  der  vistnok  ikke  skjænkes  hin  Beret- 
ning nogen  som  helst  Tiltro. 

Hovedfiguren  i  en  Nations  historiske  Kulminations- 
punkter vil  altid  blive  Midtpunktet  for  en  talløs  Masse 
folkelige  Fortællinger,  og  Harun  Alraschid  er  ikke  nogen 
Undtagelse  fra  Regelen.  Den  arabiske  Litteratur  vrimler  af 
Fortællinger,  i  hvilke  den  store  Kalif  spiller  en  Rolle;  men 
i  mange  af  disse  kunde  Helten  lige  saa  godt  have  været 

enhver  anden,  ligesom  ogsaa  selve  Begivenheden  kunde 
være  foregaaet  paa  et  hvilket  som  helst  andet  Tidspunkt. 
Hvad  de  i  det  foregaaende  anførte  Fortællinger  angaar,  da 
skrive  de  sig  alle  fra  upaatvivlelig  sikre  Kilder  og  bære 
selv  enten  absolut  Præg  af  Sandhed  eller  høre  i  det  mindste 
efter  deres  Indhold  uimodsigelig  hjemme  i  den  omhandlede 
Tidsperiode.  For  saa  vidt  imidlertid  den  anekdotiske  Form 
skulde  have  vakt  Anstød,  maa  det  vel  erindres,  at  Biografi 
i  stræng  Forstand  ikke  kjendtes  hos  Araberne,  og  at  den, 
selv  efter  at  den  paa  et  langt  senere  Tidspunkt  var  kommen 
frem,  stadig  beholdt  sin  anekdotiske  Form.  Det  kan  da 
paa  den  anden  Side  heller  ikke  nægtes,  at  disse  Fortæl- 
linger vise  os  Gjenstanden  for  vor  Beretning,  saaledes  som 
han  levede,  tænkte  og  talte,  og  bel3^se  hans  hele  Person- 
lighed og  Karakter  langt  stærkere  end  Gjengivelsen  af  hans 
Regeringsdekreter  som  saadanne. 

Naar  vi  nu  staa  ved  Slutningen  af  den  Skildring  af 
Harun  Alraschid,  i  hvilken  vi  have  forsogt  at  lefle  ham 
ud  af  Legendens  Taager  og  bringe  ham  frem  for  Historiens 
Dagslys,  kunne  vi  næppe  andet  end  nægte  ham  Tilnavnet 
»den  gode« ;  men  naar  vi  se  hen  til  hans  bevægede  Ung- 
dom, hans  glimrende  Regeringsperiode  og  hans  sørgelige 
Endeligt,  kunne  vi  ikke  nægte  ham  Tilnavnet  »den  store«. 
Han  var  en  Mand  med  store  Evner,  en  stor  Forstand  og 
en  stærk  Vilje.  Selv  om  han  havde  været  født  i  en  rin- 
gere Stilling,  vilde  han  utvivlsomt  være  naaet  op  til  en 
fremragende  Plads  i  Verden,  paa  hvilken  han  maaske  kunde 
have  udrettet  noget  stort  ikke  alene  for  sit  Land,  men 
maaske  for  hele  Verden. 

Hans  energiske  Veltalenhed  var  endog  i  hine  Tider, 
hvor  Veltalenhed  blev  agtet  for  en  af  de  ypperste  Dyder, 
beundringsværdig.  Den  Omstændighed,  at  hans  Taler  ved 
forskjellige  Lejligheder,  skjønt  bragte  til  os  fra  fjærnt  fra 
hinanden  liggende  Kilder,  ere  ganske  identiske  i  Form  og 
Udtryk,  beviser  i  høj  Grad  Overleverelsens  Sandfærdighed, 

Og  naar  hertil  kommer  Hensynet  til  de  tragiske  Begiven- 
heder, til  hvilke  de  som  oftest  knytte  sig,  er  det  klart,  at 
de  maa  have  fæstet  sig  uudsletteligt  i  Erindringen  hos  dem, 
der  hørte  paa  dem,  og  som  saaledes  næppe  kunne  have 
gjenfortalt  dem  uden  paa  den  mest  sanddru  Maade. 

Som  Mand  viste  han  store  Anlæg  til  en  loyal  og  hen- 
synsfuld Tænkemaade;  men  hans  intet  andet  jordisk  Men- 
neskes lignende  Stilling  i  Tilværelsen  maatte  næsten  med 
Nødvendighed  ødelægge  enhver  menneskelig  Følelse  hos 
ham.  Det  maa  nemlig  stadig  holdes  for  Øje,  at  hans  Arve- 
lod, praktisk  set,  var  Herredømmet  over  hele  den  civiliserede 
Verden,  at  han  var  den  anerkjendte  Efterfølger  og  Slægt- 
ning af  Guds  egen  Statholder  paa  Jorden,  at  han  var  den 
eneste  sande  Tros  Ypperste,  og  at  der,  kort  sagt,  ikke  var 
og  ikke  kunde  være  noget  slørre,  vigtigere  og  mere  til- 
bedelsesværdigt  Væsen  paa  Jorden  end  han.  Denne  An- 
skuelse støttedes  derhos  ikke  væsentligst  paa  hans  Om- 
givelsers og  hans  Hofs  Overbevisning;  men  den  støttede  sig 
paa  enhver  troende  Muselmands  inderste  Overbevisning, 
hvilket  vel  næsten  dengang  kunde  siges  at  være  hele 
Verdens;  thi  ingen  Muselmand  dengang  og  kun  meget  faa 
endnu  i  dette  Øjeblik  opfatte  en  vantro  som  værende  vær- 
dig til  at  bære  Navn  af  en  Guds  Skabning.  Det  ligger 
uden  for  de  menneskelige  Forholds  Natur  at  antage,  at  en 
saaledes  stillet  Mand  ikke  moralsk  talt  skulde  blive  i  Bund 
og  Grund  ødelagt,  og  det  blev  han  ogsaa.  Han  var  en 
blodtørstig,  udsvævende  Despot,  men  han  var  tillige  en 
energisk  Hersker;  han  iagttog  paa  en  ydmyg  Maade  sin 
Tros  Forskrifter,  og  han  gjorde  sit  yderste  for  at  forøge 
eller  i  ethvert  Fald  for  at  bevare  urørt  den  hæderlige  Arv, 
han  havde  taget  i  Hænde.  At  der  under  Udførelsen  af  de 
efter  hans  bedste  Overbevisning  fattede  Planer  gik  Men- 
neskeliv tabt  eller  en  Fjendes  Land  blev  hærget  og  ødelagt, 
ofrede  han  ikke  flere  Tanker,  end  Ejeren  af  et  Slot  gjør, 
naar  han  befaler  sit  Tjenerskab  at  feje  bort,  hvad  der  maatte 

findes  af  Edderkoppespind.  Naar  han  kunde  lægge  si 
Herskersorger  til  Side,  var  han  en  genial  og  underholdende 
Selskabsmand,  og  alle  hans  Omgivelser  holdt  af  ham,  end- 
skjønt  de  vidste,  at  den,  der  vovede  sig  til  at  spøge  med 
ham,  havde  Bøddelsværdet  svævende  over  sit  Hoved. 

Kalifatets  senere  Historie  er  kun  en  sørgelig  Skildring 
af  Borgerkrig,  fremmed  Invasion  og  Tilbagegang  paa  alle 
Punkter.  Haruns  Søn  Mamun  bevarede  endnu  for  en  Del 
Skinnet  af  den  tidligere  Herlighed,  skjønt  Kalifatet  var 
truet  rundt  om  paa  Grænserne.  Han  viste  stor  Interesse 
for  Videnskaberne,  i  det  han  lod  Oldtidens  berømteste  Værker 
oversætte  paa  Arabisk,  men  hans  Efterfølgere  lignede  ham 
ikke.  Herskernes  Udsvæ^velser,  Ladhed  og  Grusomhed  kjendte 
ingen  Grænser,  indtil  endelig  den  sidste  af  Kaliferne,  El 
Matavukkel,  af  Sultan  Selim  førtes  som  Fange  fra  Ægypten, 
hvor  han  havde  ført  et  Skinherredømme,  i  det  mindste  i 
gejstlig  Henseende,  til  Konstantinopel,  hvor  han  blev  tvungen 
til  at  overgive  selv  denne  tomme  Titel  til  Sejrherren.  Den 
Religion,  Muhammed  lærte,  og  som  de  første  Kalifer,  hans 
Efterfølgere,  gave  saa  stor  en  Udbredelse,  har  ogsaa  siden 
den  Tid  vundet  Terræn,  men  det  islamitiske  Herredømme 
som  en  konsolideret  verdslig  Magt  var  i  Virkeligheden  til 
Ende  med  Kejserbyen  Bagdads  Forfald ;  thi  dens  Storhed  og 
Berømmelse  er  uadskillelig  knyttet  til  Harun  Alraschids 
Navn. 

J.  Rung. 

III. 

Tilbagetoget.  —  Katastrofen. 

JJen  17de  Juli  fortsatte  Gørgeis  Hær  sit  Tilbagetog 
fra  Waitzen.  Nagy  Sandors  Korps  skulde  bryde  op  Kl.  2 
om  Morgenen,  derpaa  skulde  Poltenbergs  og  sluttelig  Lei- 
ningens  Korpser  følge;  men  Nagy  Sandor  havde  efter  Sæd- 
vane forsinket  sig,  og  hans  store  Tros  og  Bagagevogne  spær- 
rede den  smalle  Bjærgvej.  Russerne,  hvis  Forstærkninger 
til  Dels  allerede  vare  indtrufne,  angrebe  os  tidlig  om  Mor- 
genen, og  tredje  Korps,  der  dannede  Bagtravet,  kom  i  en 
meget  betænkelig  Stilling;  i  Fronten  blev  det  angrebet  med 
Overmagt,  og  den  eneste  Tilbagetogslinje  spærredes  af 
Trainet  og  en  Mængde  flygtende  Beboere  fra  Waitzen.  Lei- 
ningen  befalede  mig  at  tage  to  Delinger  Husarer  og  for 
enhver  Pris  ryddeliggjere  Vejen;  men  det  var  ikke  let  at 
udrette  denne  Befaling;  thi  den  halve  Befolkning  i  Staden 
vilde  flygte,  vilde  følge  Hæren,  Poltenbergs  Bagagevogne 
vare  filtrede  ind  mellem  hverandre,  og  overalt  herskede  et 
uendeligt  Virvar.  Angesten  for  Russerne  gjorde  Folkene 
døve  over  for  alle  Befalinger.  Jeg  lod  den  ene  Deling 
Husarer  sidde  af  og  vælte  Vognene  ned  i  Grøfterne,  den 
anden  Deling  huggede  med  den  flade  eller  skarpe  Klinge 
løs  paa  enhver,  som  gjorde  Modstand,  og  efter  en  Times 
strængt  Arbejde  var  Vejen  for  største  Delen  fri. 

Jeg  lod  nu  de  tvende  Delinger  Husarer  tilbage  for  at 
opretholde  Ordenen  og  red  ind  igjen  i  Staden  for  at  op- 
søge Leiningen;  i  Steden  for  ham  traf  jeg  i  Byens  sydlige 
Udkant  paa  General  Gorgei,  som  netop  kastede  tvende  Ba- 
tailloner,  han  havde  ved  Haanden,  mod  Russerne  for  at 
vinde  Tid  til  de  øvrige  Troppers  Tilbagetog.  Faa  Mand 
vilde  være  komne  tilbage  af  disse  Batailloner,  hvis  de  ikke 
vare  blevne  reddede  ved  et  heldigt  Tilfælde.  Næppe  vare 
de  til  Døden  viede  Batailloner  deboucherede  ud  paa  Sletten, 
da  det  russiske  Ulanregiment,  Oberst  Sasz,  vilde  kaste  sig 
over  dem;  men  i  samme  Øjeblik  deboucherede  Oberst  Gal- 
våny  med  sine  Vilhelms-Husarer  ud  fra  en  anden  Kant  af 
Byen,  faldt  Ulanerne  i  Flanken  og  kastede  dem  i  Uorden 
tilbage  paa  deres  eget  Fodfolk,  som  nu  ogsaa  kom  i  Uorden. 
Hermed  var  der  vundet  den  ønskede  Frist,  og  Gergei 
kaldte  sine  Batailloner  tilbage.  Imidlertid  red  jeg  hen  til 
den  nordøstlige  Udkant  af  Staden  og  bragte  Leiningen 
Ordre  til  ufortøvet  at  iværksætte  Tilbagetoget;  et  Kvarter 
senere  -sprængte  de  samme  Ulaner  i  vildt  Angreb  løs  paa 
Staden,  men  traf  her  endnu  vort  Fodfolk,  som  næsten  til- 
intetgjorde hele  Kegimentet. 

Vi  vare  nu  paa  Marchen,  tæt  fulgte  af  Russerne,  der 
paa  Grund  af  Dalens  Snæverhed  dog  ikke  kunde  udvikle 
deres  Overmagt;  i  36  Timer  var  jeg  ikke  af  Sadelen.  Fra 
den  første  Dag  indløb  der  Beretninger  i  Hovedkvarteret,  at 
man  uafbrudt  havde  smaa  Sammenstød  med  Fjenden,  men 
at  de  russiske  Forpostofficerer  om  Aftenen,  saa  snart  Felt- 
vagterne vare  udstillede,  kom  over  til  vore,  indbøde  dem  til 
Te  og  fraterniserede  med  dem.  Ved  Miskolcz  naaede  vi 
ud  paa  Sletten  og  gik  over  Sajdfloden;  ved  Middagstid  ud- 
spandt der  sig  en  Kanonade  tværs  over  Floden,  men  den 
tilføjede  os  kun  ringe  Skade. 

I  Gesthély,  som  ligger  i  tre  Miles  Afstand  ved  Her- 
nådfloden,  holdt  vi  den  første  Rastdag,  da  Russerne  ikke 
vare  fulgte  efter  os.      Meget  tidlig  om  Morgenen    —    det 

var  den  27de  Juli  —  lod  Gørgei  mig  kalde  og  spurgte: 
»Vil  du  gaa  som  Parlamentær  til  den  russiske  Lejr?«  »Jeg 
har  kun  at  lystre,  du  at  befale,«  lod  mit  Svar.  »Vel  an! 
Her  er  nærmest  Tale  om  en  diplomatisk  Mission,  hvorfor 
jeg  har  valgt  dig.  Det  drejer  sig  em  følgende:  Oberst 
Sasz  har  tilskrevet  mig  et  Brev,  hvori  han  udtaler  sin 
Agtelse  for  vore  Tropper,  hvis  Krigsdygtighed  han  har 
undervurderet,  hvad  der  har  kostet  ham  hans  Regiment. 
Samtidig  har  han  som  »marque  d'estime«  tilsendt  mig  et 
Par  Pistoler,  han  har  baaret  i  Kavkasus.  Jeg  ønsker  nu 
ikke  at  lade  mig  noget  forære  af  Russerne,  hvorfor  jeg  og- 
saa  vil  sende  ham  et  Par  Pistoler.  Dog  dette  er  ikke  alt ; 
din  Sendelse  har  egentlig  et  andet  Maal.  Vor  Stilling  er 
kritisk  (her  gav  Generalen  en  kort,  klar  Fremstilling  af 
Sagernes  Stilling) ;  vi  kunne  ikke  i  Længden  modstaa  den 
uhyre  Overmagt.  Efter  alle  Beretninger,  som  jeg  mod- 
tager, hersker  der  en  gunstig  Stemning  mod  os  hos  Rus- 
serne, medens  de  synes  at  ligge  i  vedvarende  Kjævl  med 
Østerrigerne.  Hvad  er  nu  Maalet  for  vor  Kamp  ?  Vi  ville 
opretholde  vort  Lands  Integritet  og  Forfatning.  Hvem  der 
sidder  paa  Tronen,  kan  sluttelig  være  os  ligegyldigt.  Jeg 
er  kommen  overens  med  Kossuth  om  at  tilbyde  Hertugen 
af  Leuch tenberg*)  Ungarns  Krone,  naar  han  vil  aflægge 
den  lovlige  Ed  paa  at  bevare  Landets  Integritet  og  holde 
Landets  Forfatning  uforandret.  Her  er  et  Brev  fra  Kos- 
suth, hvori  han  erklærer  sig  enig  heri.  Din  tilsyne- 
ladende Opgave  er  altsaa  at  overrække  Pistolerne;  Ud- 
førelsen af  din  politiske  Mission  afhænger  af  den  Stem- 
ning, du  finder  for  os  hos  Russerne.  Jeg  skal  give  dig 
Pista  Ezterhåzy**)   med  og  skal  strax  lade  Brevet  til  Sasz 


*)  Anden  Søn  af  Napoleon  L's  Stifsøn,  Eugen  Beauharnais;  han 
var  født  1817  og  ægtede  i  1839  Kejser  Nikolaus's  Datter 
Maria. 

'■*)  Grev  Stephan  Ezterhåzy,  Ritmester  ved  Vilhelms-Husarerne  og 
ligesom  Grev  Seherr  Thosz  Ordonnansofficer    hos  Leiningen. 

Og  eders  Legitimationsdokument  som  Parlamentærer  udfær- 
dige.« 

En  halv  Time  senere  red  jeg  og  Ezterhåzy,  en  Trom- 
peter foran,  paa  Landevejen  ad  Misk(51cz  til.  Omtrent  tre 
Fjerdingvej  bag  Gesthély  naaede  vi  et  enligt  Værtshus, 
hvor  et  Dusin  Kosakker  morede  sig  med  at  ride  omkring  i 
en  Kreds  paa  en  lille  Eng,  som  om  de  vare  i  en  Rideskole; 
samtidig  affyrede  den,  der  var  os  nærmest,  stadig  et  Skud 
mod  os.  Vi  gjorde  Holdt,  Trompeteren  blæste,  jeg  vinkede 
med  Lommetørklædet,  alt  forgjæves;  Karlene  lode  sig  ikke 
forstyrre  i  deres  Ringridning  og  Skiveskydning  mod  os. 
Efter  at  saaledes  10  til  12  Kugler  havde  pebet  os  om 
Ørene,  sprang  vi  af  Hestene;  dette  hjalp;  i  et  Øjeblik 
vare  de  vilde  Fyre  hos  os,  vilde  fratage  os  vore  Vaaben, 
og  vel  ogsaa  hvad  de  iøvrigt  maatte  have  fundet.  Det 
kom  os  nu  imidlertid  til  gode,  at  jeg  talte  et  slavisk  Land- 
skabsmaal,  og  saaledes  kunde  jeg  endelig  gjøre  mig  for- 
staaelig;  vi  bestege  igjen  vore  Heste,  Kosakkerne  forte  os 
til  den  nærmeste  Feltvagt,  og  her  fra  bleve  vi  af  fire  Ko- 
sakker eskorterede  til  Miskdlcz.  I  Sajds  brede,  næsten  ud- 
tørrede Flodleje  vare  de  russiske  Tropper  lejrede.  En 
elegant  Ulanoberst  traadte  frem  og  indhentede,  hvad  man 
havde  forsømt  paa  Feltvagten:  han  tilbandt  vore  Øjne. 
Efter  at  være  naaede  til  General  Tscheodajeffs  Hoved- 
kvarter, bleve  vi  modtagne  af  tre  Generaler,  den  nys 
nævnte  Korpskommandant,  Kosakhetmanen  Kusnieczov  og 
Generalløjtnant  Simonics;  kun  sidstnævnte  forstod  og  talte 
Fransk  og  var  vor  Tolk  under  vort  tre  Timers  Ophold  i 
Hovedkvarteret.  Oberst  Sasz  var  ikke  til  Stede;  han  skulde 
for  sit  uoverlagte  Kavalleriangreb  paa  Waitzen  stilles  for 
en  Krigsret.  Jeg  bad  om,  at  man  vilde  tilstille  ham  Pi- 
stolerne samt  Gørgeis  Brev,  og  man  indbød  os  til  en  Fro- 
kost, som  vi  selvfølgelig  ikke  afsloge.  Bøf,  Steg  og  Lever- 
postej blev  stillet  frem  med  Madeiravin  og  Champagne,  en 
Kost,   der  ikke  var  sædvanlig  ved  Gørgeis  eller  Leiningens 


1 

tarvelige  Bord;  de  tre  Generaler  toge  Plads  over  for  os, 
nogle  Subalternofficerer  stode  bag  ved,  og  saaledes  begyndte 
Samtalen. 

Med  Legitimationsskrivelsen  i  Haanden  udtrykte  man 
først  sin  Forundring  over,  at  Mænd  af  vor  Stilling  vilde 
tjene  en  Kossutb;  det  faldt  ikke  vanskeligt  at  godtgjere,  at 
vi  hverken  tjente  Kossutb  eller  nogen  anden  Person,  men 
Fædrelandet,  og  at  Kossutb  i  ovrigt  ikke  var  saa  rød,  som 
det  officielle  Østerrige  fandt  for  godt  at  fremstille  ham. 
Derpaa  spurgte  man,  hvilken  Skade  Kanonaden  ved  Mis- 
kdlcz  havde  tilføjet  os,  og  hvorfra  vi  havde  faaet  »de 
Franskmænd«  til  Betjeningen  af  vort  Artilleri.  Da  jeg 
gjensvarede,  at  vi  havde  mistet  fire  Mand,  og  at  vort  Skyts 
ikke  blev  betjent  af  Franskmænd,  men  af  lutter  frivillige, 
der  største  Delen  hørte  til  de  bedre  Klasser,  vakte  dette  i 
Begyndelsen  kun  Vantro;  Russerne  havde  nemlig  hin  Dag 
mistet  127  Mand  ved  vor  Artilleriild.  Meget  begjærlige 
vare  dernæst  Moskoviterne  efter  at  høre  noget  om  Gergeis 
Personlighed;  Herrerne  opvarmedes  efterhaanden,  de  udtalte 
sig  om  Østerrige  i  Udtryk,  der  ikke  kunde  være  grovere, 
mere  fornærmelige.  General  Sinionics,  der  forud  havde 
rost  sig  af  sin  »ungarske«  (skulde  være  »dalmatiske«) 
Byrd,  løftede  sit  Glas  og  udbragte  paa  Fransk  følgende 
Skaal :  »Jeg  drikker  paa  eders  berømte  Generals,  eders 
brave  Hærs  Velgaaende ;  vi  beundre  den,  siden  den  har 
slaaet  Østerrige,  som  den  vilde  have  knust  uden  vor  ulykke- 
lige Mellemkomst.  Tro  os!  vi  afsky  Østerrigerne  og  vilde 
langt  hellere  kæmpe  Side  om  Side  med  eder.« 

Et  sligt  Sprog,  fra  en  russisk  Generals  Mund  og  rettet 
til  en  Parlamentær,  var  overraskende  nok  og  lod  slutte  til 
dybt  indgribende  Dissonancer  i  de  »allieredes«  Lejr.  Øje- 
blikket syntes  kommet,  da  jeg  ogsaa  kunde  bringe  den  po- 
litiske Del  af  min  Mission  til  Udførelse.  Jeg  begyndte 
med  at  give  en  Fremstilling  af  Stridens  første  Anledning, 
viste,  hvorledes   vi  lidt  efter  lidt  mod  vor  Vilje  og  mod 

vore  Ønsker  vare  drevne  ind  paa  den  revolutionære  Vej, 
fra  hvilken  nu  ingen  Udvej  mere  var  mulig  siden  Prokla- 
meringen  af  den  østerrigske  Helstatsforfatning  af  4de  Marts, 
som  udstykkede  Ungarn  og  degraderede  dens  Dele  til 
østerrigske  Provinser.  Hæren,  Nationen  kæmpede  alt- 
saa  ikke  for  Kronens  Omstyrtelse,  men  for  Opretholdelsen 
af  den  bestaaende  monarkiske  Forfatning,  og  man  var  villig 
til  hellere  at  sætte  en  fremmed  Fyrste  paa  Tronen,  end  ved 
fejg  Eftergivenhed  at  besegle  Ungarns  politiske  Tilintet- 
gj øreise.  Ungarn  var  eventuelt  beredt  til  at  overdrage 
Hertugen  af  Leuchtenberg  Tronen,  naar  det  herved  kunde 
sikre  sig  sine  Grænsers  Integritet  og  Forfatningens  Opret- 
holdelse. 

Forbavselse  malede  sig  paa  alles  Ansigter.  Generalerne 
konfererede  ti  Minutter  med  hverandre,  hvorpaa  Simonicz 
rettede  det  Spørgsmaal  til  mig,  om  dette  kun  var  vor  pri- 
vate Mening,  eller  om  jeg  havde  talt  saaledes  efter  Ordre 
fra  General  Gørgei.  Jeg  svarede,  at  jeg  udtalte  denne  Me- 
ning eventuelt  som  en  Erklæring  fra  General  Gørgei  og 
Guvernør  Kossuth.  Ny  Overraskelse!  Efter  en  fornyet 
Konference  med  de  tvende  andre  Generaler  sagde  Simonics, 
at  den  vigtige  Meddelelse,  vi  havde  gjort,  ufortøvet  skulde 
blive  meldt  til  Feltmarskalk,  Fyrst  Paskievicz.  »For  imid- 
lertid at  være  oprigtig  mod  Dem,«  tilføjede  han,  »maa  jeg 
tilstaa,  at  vi  ikke  tro,  at  Kejser  Nikolaus  vil  gaa  ind  paa 
dette  Tilbud.  Vi  kunne  kun  tilraade  Dem  en  Overgivelse 
uden  videre  Blodsudgydelse;  thi  Ungarn  maa  dog  bukke 
under  for  Overmagten.  Ja,  havde  De  kun  at  gjøre  med 
Østerrige,  var  Sagen  anderledes;  men  i  Kampen  mod  Rus- 
land har  De  ingen  Udsigter.  Ser  De,  nu  har  vor  Kejser 
sendt  200,000  Mand  til  Ungarn;  skulde  disse  ikke  slaa  til, 
sender  han  andre  200,000,  og  naar  det  gjøres  nødigt,  endnu 
flere.  Hans  Ære  er  engageret.«  Denne  Tale  blev  fremført 
i  en  Tone  af  oprigtig  Overbevisning;  der  lod  sig  vel  svare 
meget  herpaa;  men  jeg  følte  mig  ikke  oplagt  hertil.     Jeg 

indskrænkede  mig  derfor  til  at  sige,  at  hvordan  end  vor 
personlige  Skæbne  monne  blive,  vilde  vor  Hær  under 
ingen  Omstændigheder  overgive  sig  til  Østerrigerne.  Vi 
toge  Afsked  fra  Generalerne,  som  gave  os  en  ung,  ret 
dannet  Officer  med  i  Følge  til  Gesthély. 

Den  28de  Juli  fortsattes  Marchen,  og  ved  Tokay  gik 
vi  over  Theisz.  Jeg  forbigaar  de  nu  paafølgende  militære 
Begivenheder,  altsaa  Nagy  Sandors  Nederlag  ved  Debreczin, 
og  Dembinskis  ved  Temesvår,  som  vi  alt  oven  for  have  be- 
rørt*). Gørgei  slog  ind  paa  Vejen  ad  Aråd  til;  i  en 
Flække,  ikke  langt  fra  Groszwardein,  hvorigjennem  vor 
Marche  førte  os,  blev  jeg  saa  stærk  syg  af  Feber,  der 
kjendelig  havde  greben  mig  allerede  i  Waitzen,  at  jeg  nu 
laa  i  uophørlige  Fantasier.  Stabslægen,  Dr.  Orzovensky, 
indkvarterede  mig  i  et  Landsted  hos  et  Par  brave  Folk  og 
befalede  ikke  at  lade  mig  drage  videre,  før  jeg  igjen  var 
kommen  til  Kræfter.  Hæren  var  allerede  for  36  Timer 
siden  dragen  videre,  da  jeg  igjen  kom  til  Bevidsthed.  Ko- 
sakkerne sværmede  omkring  i  hele  Egnen,  jeg  vidste  tilmed 
ikke  nøje,  hvor  hen  vor  Hær  havde  rettet  sin  Marche,  og 
til  al  Ulykke  vare  ogsaa  mine  Heste  borte.  Det  var  en 
fortvivlet  Stilling.  Bort  kunde  jeg  ikke  komme,  og  blive 
kunde  jeg  heller  ikke,  selv  om  jeg  ogsaa  havde  villet. 
Dertil  kom  den  nagende  Tanke,  hvad  der  vel  var  blevet  af 
mine  Kammerater,  med  hvem  jeg  hidtil  havde  delt  Ve  og 
Vel.  Havde  de  tilkæmpet  sig  en  Sejr  eller  lidt  et  Neder- 
lag? I  begge  Tilfælde  var  det  trøstesløst  for  mig  ikke  at 
dele  deres  Lod,  men  her  uden  Hæder  at  falde  i  Fjendens 
Hænder.  Husets  Herre  lovede  at  kjøre  til  Groszwardein 
for  her  at  spørge  Nyt  fra  Hæren;  men  først  efter  nogle 
Dages  Forløb  kunde  han  udføre  sin  Plan,  og  i  Mellemtiden 
udholdt  jeg  en  sand  Tortur.  Han  begav  sig  endelig  paa 
Vejen.      Og  hvilke  Efterretninger  bragte  han   nu  tilbage? 


*)  Se  Side  76. 

Vor  Hær  havde  strakt  Vaaben  ved  Vilågos,  og  Gergei  var 
som  russisk  Krigsfange  indtruffen  til  Fyrsten  af  Varszavas 
Hovedkvarter  i  Groszwardein.  Katastrofen  var  altsaa  ind- 
truffen! Alle  Ofre  af  Gods  og  Blod  havde  været  forgjæves, 
Galgen,  Fængselet  og  Elendighed  stode  i  truende  Nærhed,  og 
de  gamle  Romeres  vae  vi  c  ti  s  skulde  nu  gaa  i  Opfyldelse 
paa  08.  En  Trost  havde  vi  dog  tilbage:  vi  vare  buk- 
kede under  med  Ære;  to  Kejserrigers  Magt  havde 
været  nødig  for  at  overvinde  Ungarn. 

Mit  næste  og  stærkeste  Ønske  var  at  dele  mine  Kam- 
meraters videre  Skæbne.  Jeg  begav  mig  næste  Dag  til 
Groszwardein,  meldte  mig  som  Krigsfange  hos  den  russiske 
Pladskommandant  o^r  opsøgte  dernæst  Gørgei,  som  logerede 
i  Hotellet  »den  sorte  Ørn«,  hvor  jeg  ogsaa  tog  ind.  Ge- 
neralen meddelte  mig  de  Begivenheder,  som  imidlertid  vare 
forefaldne*),  og  udtalte  derhos  det  Haab,  at  Østerrige  vilde 


*)  Efter  Berns  Nederlag  ved  Temesvar  (9de  Avgust)  nedlagde 
Kossuth  i  Arad  sit  Diktatur  og  overdrog  det  til  General  Gør- 
gei; men  denne  antydede  allerede  i  sin  Proklamation  det 
Skridt,  som  nu  var  uundgaaeligt,  naar  Ungarn  da  ikke  som 
Polen  til  ingen  Nytte  vilde  udgyde  sin  Befolknings  Blod  for 
at  protestere  mod  det  uundgaaelige;  men  Gørgei  forsyndede 
sig  haardt  mod  sit  Fædrelands  Sag,  naar  han  —  dog  med 
Regeringens  Vidende  og  Samtykke  —  underhandlede  med 
Russerne  i  Steden  for  med  Østerrigerne,  hvorved  han  mu- 
ligvis havde  kunnet  opnaataalelige  Betingelser  for  sit  Fædre- 
land, medens  han  nu  i  sidste  Øjeblik  hensynsløst  og  uden 
Nytte  udæskede  Østerriges  Hævn,  Ved  Vilågos  strakte  Gør- 
gei den  13de  Avgust  uden  Betingelser  Vaaben  for  Russerne; 
han  havde  endnu  20,000  Mand,  2000  Ryttere  og  130  Kanoner 
under  sine  Faner;  den  16de  Avgust  fulgte  Oberst  Kazinczy 
med  10,000  Mand  det  givne  Exempel,  den  følgende  Dag  faldt 
Arad,  derpaa  Petervardein  o.  s.  v.  „Ungarn  ligger  for  eders 
Majestæts  Fødder,''  skrev  Paskievicz  til  Kejser  Nikolaus, 
og  han  undlod  ikke  at  gyde  Olje  i  Ilden  og  yderligere  yd- 
myge den  østerrigske  Stolthed  ved  at  tilføje,  at  Gørgeis  eneste 
Betingelse  havde  været  at  nedlægge  Vaabnene  for  hans  rus- 
siske Majestæts  Hær.      Gørgei  blev   interneret  i  Klagenfurt, 

nøjes  med  hans  Hoved  alene,  og  at  de  øvrige  Generaler 
vilde  slippe  med  Fængselsstraffe.  Dog  han  havde  gjort 
Hegning  uden  Vært. 

IV. 

I  russisk  Fangenskab.  —  Flugten.  —  Den  ungarske 
Emigration. 

Jeg  var  overrasket  af  Situationen,  som  jeg  forefandt 
dem  i  Groszwardein.  Gørgei,  Officererne  ved  hans  Stab  og 
en  Mængde  andre  Honveds  gik  frit  omkring;  en  Æresvagt 
paa  24  Mand  med  en  Officer  var  opstillet  uden  for  Ho- 
tellet for  at  gjøre  militær  Honnør  for  Gørgei,  han  blev 
oftere  bedt  til  Te  hos  Paskievicz,  og  alle  Russere  af  en- 
hver Stand  viste  ham  deres  Ærbødighed  og  Beundring. 
Mærkværdig  var  Forholdet  ved  det  store  Middagstaffel  i 
Værtshuset;  Hundreder  af  russiske  og  ungarske  Officerer 
sade  her  mellem  hverandre,  fraterniserede  og  reve  ned  paa 
Østerrigerne.  Obersten  for  den  tscherkessiske  Livgarde 
trakterede  enhver  Honved,  der  kom  i  Nærheden  af  ham. 
De  faa  østerrigske  Officerer,  som  kom  der  hen,  vare  under- 
tiden i  en  meget  pinlig  Stilling;  to  Gange  lagde  jeg  mig 
selv  imellem  og  irettesatte  nogle  vel  overstadige  Honveds 
for  deres  Overmod.  De  russiske  Officerer  paalagde  sig  ikke 
den  ringeste  Tomme,  men  udtrykte  deres  Følelser  for  deres 
»østerrigske  Kammerater«  paa  det  mest  utvetydige.     Saa- 


medens  de  øvrige  Officerer  og  Mandskabet  udleveredes  til 
Haynau.  Kejser  Nikolans  besvarede  paa  sin  Side  Fyrsten  af 
Varszavas  Sejrsdepeche  med  en  Dagsbefaling,  som  aldeles 
undlod  at  nævne  Østerrigerne  og  strømmede  over  af  den 
utaaleligste  Hovmod.  „Hvor  Fjenden  dristede  sig  til  at  vente 
eder,  have  I  slaaet  ham,  I  have  fulgt  de  flygtende  Skridt  for 
Skridt  og  sluttelig  set  en  sjælden  Begivenhed:  den  hele 
fjendtlige  Styrke  har  strakt  Vaaben  for  eder  og  uden  Betin- 
gelser underkastet  sig  vor  Naade".  Med  denne  haanlige 
Proklamation  udleverede  den  russiske  Selvhersker  det  vundne 
Land  til  sin  dybt  ydmygede  allierede. 

ledes  blev  jeg  tilfældigvis  Vidne  til  en  pinlig  Scene  i  et 
Konditori  paa  Torvet,  hvor  en  russisk  Husarofficer  paa  det 
groveste  fornærmede  en  Premierløjtnant  Marquesi  og  endog 
nægtede  ham  Fyldestgj øreise.  Den  samme  Oberst,  der  i 
Miskdlcz  havde  tilbundet  mine  Øjne,  var  til  Stede  og  saae 
rolig  paa  den  heftige  og  i  fuldstændig  Kaadhed  fremkaldte 
Strid.  En  ung  Artillerikaptejn  traadte  frem  og  tilbød  den 
fordrede  Fyldestgj  øreise,  saafremt  hans  Kammerat  holdt 
fast  ved  sin  Vægring,  og  beskæmmet  tog  den  sidste  nu  sin 
Vægring  tilbage.  Jeg  stiftede  Bekjendtskab  med  den  unge 
Artillerikaptejn,  hvis  Opførsel  behagede  mig  særdeles;  han 
hed  Skobelev,  den  samme  Mand,  der  som  General  vandt 
store  Lavrbær  i  den  sidste  russisk-tyrkiske  Krig.  Mar- 
quesi faldt  i  Duellen,  som  fandt  Sted  næste  Morgen.  Med 
Hensyn  til  Dueller,  der  forefalde  under  en  Krig,  er  den 
russiske  Krigslov  meget  stræng;  den  sætter  ubetinget  Døds- 
straf for  samme,  og  hertil  var  altsaa  Marquesis  Modstander 
hjemfalden.  Stor  var  derfor  Overraskelsen,  da  Feltmar- 
skalken næste  Morgen  sagde  til  sine  Omgivelser:  »Mine 
Herrer,  De  véd  vel,  at  Marquesi  er  død  af  Kolera,  af  Ko- 
lera, forstaar  De.« 

Jeg  havde  stiftet  Bekjendtskab  med  Fyrsten  af  Var- 
szavas  fire  Adjutanter,  Fyrsterne  og  Greverne  Galitzin, 
Troubezko}^,  Protassov  og  Orloff;  de  holdt  fælles  Messe  og 
indbøde  mig  næsten  daglig  til  Lunch.  En  Dag,  da  Fro- 
kosten lige  var  baaren  frem  paa  det  med  Sølv  dækkede 
Taffel,  raslede  en  med  sex  Heste  forspændt  Landauer  frem 
for  Døren,  og  ud  steg  General  Orloff,  en  Onkel  til  den 
nys  nævnte  Greve;  han  kom  fra  Varszava  for  at  overbringe 
Paskievicz  en  Takskrivelse  fra  Kejser  Nikolaus.  Efter  et 
hurtigt  Toilette  satte  Greven  sig  til  Bords  med  os  og  tog 
med  god  Appetit  for  sig  af  Retterne.  Jeg  gjengiver  her 
vor  Samtale,  fordi  den  i  flere  Henseender  ikke  er  uden 
Interesse.  Generalen  sagde  til  mig,  at  det  var  ham  kjært 
at  træffe  mig  her,   fordi  jeg  kunde  give  ham  Oplysninger 

om  enkelte  Ting,  der  vare  ham  uforstaaelige.  »Hvor  er 
eders  Hær?«  Jeg  nævnte  ham  Hoved korpserne,  hvis  Existens 
i  øvrigt  ikke  var  nogen  Hemmelighed  for  Russerne,  og  an- 
gav deres  Styrke  snarere  for  højt  end  for  lavt.  »Godt; 
men  det  udgjer  ikke  meget  over  120,000  Mand;  hvor  ere 
de  andre?  De  havde  jo -over  300,000  Mand.«  »Hvorledes, 
Hr.  General,  har  man  virkelig  ført  Dem  saa  stærkt  bag 
Lyset,  at  De  taler  om  300,000  Mand?  Havde  vi  blot  haft 
200,000  Mand  under  Vaaben,  var  Gergei  sikkert  ikke  rus- 
sisk Krigsfange,  og  jeg  sad  ikke  ved  dette  Taffel.«  Ge- 
neral Orloff  gjorde  en  vantro  Gebærde  og  sagde:  »Jeg  véd 
af  avthentiske  Kilder,  at  eders  Armé  talte  300,000  Mand. 
For  øvrigt,  hvor  er  den  polske  Legion?  Vil  De  ogsaa  nægte 
dens  Tilværelse?«  Jeg  svarede,  at  jeg  ikke  vidste,  hvor 
den  polske  Legion  var,  og  heller  ikke  vilde  sige  det,  om 
jeg  vidste  det;  men  for  øvrigt  ændrede  den  kun  lidet  i  vor 
Hærs  Styrketal,  da  den  kun  var  nogle  Tusende  Mand  stærk. 
»Det  er  ikke  sandt,«  udbrød  Generalen,  »De  skal  ikke  ulej- 
lige Dem  med  at  bilde  mig  det  ind.  Jeg  véd  nøje,  at  den 
polske  Legion  i  Ungarn  tæller  60,000  Mand;  jeg  har  selv 
læst  Schwarzenbergs  Beretning.«  Jeg  trak  stiltiende 
paa  Skuldrene  og  lode  flere  af  Orloffs  Spergsmaal  ubesva- 
rede. I  Mellemtiden  erklærede  mine  Bordfæller,  at  mine 
Angivelser  dog  vistnok  vare  de  rigtige,  og  Schwarzenbergs 
Beretning  derimod  falsk  Den  gamle  Herre  blev  yderlig 
vred.  Med  knyttede  Næver  udbrød  han:  »Denne  Løgner, 
denne  .  .  .,  ved  falske  Beretninger  har  han  faaet  vor  Kejser 
til  at  komme  det  døende  Østerrige  til  Hjælp.  Aldrig  havde 
Kejser  Nikolaus  besluttet  sig  til  den  ulykkelige  Literven- 
tion,  hvis  Schwarzenberg  ikke  havde  foregjoglet  ham,  at 
den  polske  Legion  var  60,000  Mand  stærk  og  sammen  med 
den  ungarske  Hær  vilde  true  vort  Polen.« 

Er  det  sandt  eller  usandt,  hvad  General  Orloff  her 
fortalte.  Har  Felix  Schwarzenberg  virkelig  taget  sin  Til- 
flugt til    saa   dristige   Overdrivelser,    og    var  det    kun  ved 

Hjælp  af  denne  List,  at  han  formaaede  at  bevæge  Kejser 
Nikolaus  til  et  Løfte  om  Intervention?  Fremtiden  vil  vel 
engang  klare  det  Mørke,  som  endnu  hviler  over  dette  Spørgs- 
maal.  Imidlertid  er  dette  Vidnesbyrd  af  Orloff,  der,  som 
bekjendt,  stod  Czaren  meget  nær,  al  Opmærksomhed  værd. 

Samme  Aften  lod  Paskieviez  Gergei  hente  og  meddelte 
ham,  at  Kejser  Nikolaus  af  fri  Drift  havde  tilsagt  ham, 
Gørgei,  Sikkerhed  for  hans  Liv.  Nikolaus  troede  aabenbart 
herved  ogsaa  at  frelse  de  øvrige  ungarske  Generaler  for 
Livsstraf;  thi  logisk  kunde  Østerrige  da  ikke  straffe 
TJnderbefalingsmændene  strængere  end  den  øverste  An- 
fører, for  hvem  Dødsstraffen  var  udelukket  ved  Ruslands 
Magtbud.  Angaaende  d^nne  Kejserens  Tro  og  Intention 
kan  der  saa  meget  mindre  herske  nogen  Tvivl,  som  Niko- 
laus kort  efter  sendte  sin  Søn,  Tronfølgeren  Alexander,  til 
Wien  for  at  gaa  i  Forbon  for  Generalerne. 

I  Vilågos  bleve  Krigsfangerne  nu  udleverede  til  Øster- 
rigerne, og  Gørgei  afhentedes  af  en  østerrigsk  Kaptejn  for 
at  interneres  i  Klagenfurt.  Med  tungt  Hjærte  toge  vi  alle 
Afsked  fra  den  geniale,  ridderlige  Hærfører,  mod  hvem 
Perfidi  og  Kulsviertro  vovede  at  udslynge  en  Anklage  for 
Forræderi;  man  taler  ofte  om  Utaknemmelighed  hos  denne 
Verdens  Stormænd,  men  man  tier  om  Folkenes  Utaknemme- 
lighed. Vi  andre  i  Groszwardein  tilstedeværende  Officerer 
fik  af  det  østerrigske  Kommissariat,  i  hvis  Spidse  der  stod 
en  Ungarer  —  jeg  vil  her  fortie  haus  Navn  —  udleverede 
Passer  til  Hjemrejsen.  Passer?  ja  vel!  men  samtidig  havde 
man  erklæret  de  ungarske  Banknoter,  Landets  eneste  Be- 
talingsmiddel, for  ugyldige  og  under  de  højeste  Straffe  be- 
falet deres  ufortøvede  Udlevering.  Denne  Konfiskation  i 
det  store  bevirkede,  at  vi  til  Hobe  vare  uden  en  eneste 
Gylden  gangbar  Mønt.  Jeg  solgte  tvende  Heste  for  nogle 
Gylden  i  østerrigske  Banknoter,  beholdt  en  Hest  og  til- 
traadte  Hjemrejsen.  Til  Tokay  tog  en  af  Gortschakoffs 
Adjutanter,    Baron  Vietinghof,    mig   med   i  sin   Vogn;    fra 

Tokay  fortsatte  je^  Hjemrejsen  til  Hest  og  indtraf  den 
4de  September  i  mit  Hjem. 

Mine  Nerver  havde  allerede  udholdt  mange  Prøvelser; 
men  den  haardeste  forestod  nogle  Uger  efter  min  Hjem- 
komst; Pester -Tidenderne  bragte  Krigsrettens  Dødsdom 
over  Ludvig  Batthyanyi  og  tolv  Generaler  samt  Efterret- 
ningen om  Dødsstraffens  Fuldbyrdelse  den  6te  Oktober. 
Dog  lad  mig  ikke  her  løfte  det  Slor,  som  hviler  over  hin 
Tids  smertelige  Begivenheder*). 

I  Løbet  af  Aaret  1849  fik  jeg  af  Kredsdommeren  to 
Gange  en  Opfordring  til  at  begive  mig  til  Kaschau  og  lade 
mig  optage  i  den  esterrigske  Hær,  men  jeg  kastede  simpelt- 
hen Skrivelserne  i  Ilden.  Mod  Slutningen  af  Januar  1850 
fik  jeg  Besøg  al  et  Par  Bekj endte,  der  fremhævede  den 
stakkels  Kredsdommers  Forlegenhed,  da  han  ikke  vilde  fore- 
tage noget  imod  mig,  men  herved  udsatte  sig  for  at  miste 
sit  Embede,  som  ernærede  ham  og  Familie.  Den  ene,  min 
gamle  Ven,  Grev  Ferdinand  Sztåray,  tilbød  at  følge  mig  til 


*)  I  Ungarn  rasede  Feltmarskalk  Haynau  som  østerrigsk  Stat- 
holder med  den  blodigste  Strænghed.  Kossuth  og  Generalerne 
Bern,  Dembinski,  Perczel  og  flere  var  det  lykkedes  at  und- 
komme over  d^  tyrkiske  Grænse,  og  Klapka  forsvarede  Ko- 
mern  saa  tappfert.  at  man  indrømmede  Besætningen  en  ære- 
fuld Kapitulation,  men  den  6te  Oktober  blev  i  Arad  Døds- 
dommen fældet  over  13  Generaler  og  Oberster,  deriblandt  de 
tidligere  nævnte  Nagy  Sandor  og  Leiningen,  og  udført  dels 
med  Strikken,  dels  med  Kugler  og  Krudt,  og  samme  Dag 
skød  man  i  Pest  Grev  Ludvig  Batthyanyi,  hvem  man  nu  og- 
saa  lagde  Gjerninger  til  Last,  han  havde  udført  som  Ungarns 
Førsteminister,  udnævnt  af  selve  Kejseren,  og  med  Kongens 
og  selve  Palatinens  Sanktion;  ikke  faa  andre  Mænd  bleve  ikke 
benaadede  til  „Kugler  og  Krudt",  men  henrettede  ved  det 
mere  plebeiske  Middel,  Strikken,  atter  andre  bleve  forviste 
eller  kastede  i  Fængsel,  og  mange  Tusende  stukne  ind  i 
Hæren.  Efter  at  denne  nye  Hertug  af  Alba,  hvis  denne 
Sammenligning  ikke  viser  den  raa  Soldat  for  stor  en  Ære, 
saaledes  havde  mættet  Ungarns  Jordbund  med  Blod,  af- 
skedigedes han  den  6te  Juli  1850  og  afgik  1853  ved  Døden. 

10* 

Kaschau,  hvor  han  havde  Venner  blandt  de  højere  staaende 
Militære,  som  maaske  kunde  fri  mig  for  den  paatvungne 
Militærtjeneste.  Vi  rejste  til  Kaschau,  men  Forsøget  glip- 
pede, og  alle  Haande  æventyrlige  Tanker  fore  mig  gjennem 
Hovedet,  da  min  gode  Broder,  som  var  fulgt  efter  mig, 
pludselig  traadte  ind  i  Værelset  for  at  bringe  mig  den 
Efterretning,  at  der  var  ankommet  tvende  Soldater  til  Ja- 
blonka,  min  Bolig,  og  at  de  skulde  føre  mig  bort  i  Lænker. 
En  Arrestordre  var  altsaa  allerede  udstedt  imod  mig,  og 
jeg  bevægede  mig  ugenert  omkring  i  Staden,  hvor  fra  Ordren 
var  udgaaet,  og  hvor  jeg  var  kjendt  af  alle  og  enhver. 
Det  gjaldt  om  hurtig  at  tage  en  Beslutning.  En  Flugt 
havde  kun  ringe  Udsigt  til  et  heldigt  Udfald;  thi  Monar- 
kiets Grænser  vare  langt  borte,  og  Gendarmeriet  spærrede 
alle  Veje;  men  jeg  havde  dog  ingen  anden  Udvej,  og  jeg 
tilbragte  derfor  Aftenen  sammen  med  en  Bekjendt  paa  et 
Værtshus  og  bestilte  en  Bondevogn  for  næste  Morgen. 

Ved  Morgengry  kjørte  jeg  ad  den  store  Landevej  til 
Miskolcz  for  at  naa  Bånréve,  et  Landsted,  som  tilhørte  min 
Ven  Baron  Aloys  Vay.  Ved  Middagstid  næste  Dag  ind- 
traf jeg  her  i  bedste  Behold  uden  at  være  truffen  paa 
nogen  Gendarme;  men  til  min  Skræk  herte  jeg,  at  Husets 
Herre  var  arresteret  paa  Grund  af  sin  Deltagelse  i  Debre- 
cziner-Rigsdagen.  Heldigvis  var  den  højhjærtede  Husfrue 
til  Stede,  modtog  mig  med  den  sædvanlige  Godhed  og  til- 
bød mig  sit  Hus  som  Asyl;  otte  Hon vedofficerer,  for  største 
Delen  Slægtninge,  opholdt  sig  allerede  her.  For  Øjeblikket 
var  jeg  frelst;  men  vi  svævede  uafbrudt  i  Fare  for  at  blive 
overrumplede.  En  offentlig  Bekjendtgj  øreise  lovede  en  Be- 
lønning paa  25  Gylden  til  enhver,  som  angav  en  Honved- 
officer.  Gendarmeriet  laa  allerede  i  Landsbyen,  og  Bøn- 
derne vidste,  at  der  var  flere  Flygtninge  paa  Slottet,  men 
ikke  en  eneste  af  de  brave  Folk  vilde  fortjene  disse 
Judaspenge.  Vi  fornøjede  os  med  at  spille  Billard,  da  en 
Tjener  en  Dag  styrtede  ind  ad  Døren   med  den  Efterret- 

ning,  at  Gendarmerne  kom  for  at  holde  Husundersøgelse ; 
vore  Forsigtighedsregler  for  slig  Eventualitet  vare  allerede 
trufne,  og  den  hellige  Hermandad  drog  bort  igjen  med 
uforrettet  Sag.  Jeg  og  en  Kammerat,  Dyonis  v.  Dessevffy, 
laa  gjemte  i  en  Sænkning  i  Gulvet;  den  var  anbragt  ]ig 
under  Fruens  Seng  og  tjente  til  at  opbevare  Sølvtøj  og 
Dokumenter.  Saaledes  hengik  sex  Uger  i  det  gjæstfri  Hus, 
hvis  Ejerinde  let  kunde  have  kommet  til  at  bøde  med  et 
langvarigt  Fængsel  for  sin  ædelmodige  Gjæstfrihed.  Over 
hele  Landet  fortsattes  Inkvisitionerne  og  Arresteringerne; 
den  første,  som  forlod  Bånréve,  var  Premierløjtnant  Neu- 
linger.  en  Stifsøn  af  den  østerrigske  Minister  Doblhof. 
Ogsaa  mig  skaffede  Baronessen  et  Fas,  hvori  jeg  var  be- 
tegnet som  Adolf  Seiler,  Hovmester  for  hendes  Børn  og 
født  i  Troppau.  Jeg  maatte  imidlertid  selv  hente  Passet  i 
Kyma-Szombåth ;  Formanden  for  Anitsraadet,  som  udleve- 
rede mig  Passet,  var  en  gammel,  »ikke  kompromitteret« 
Ungarer,  der  vidste  god  Besked  med,  for  hvem  han  under- 
tegnede. 

Jeg  tiltraadte  nu  Rejsen  til  Pest,  til  Løvens  eller 
»Hyænens«  Hule,  som  man  i  hin  Tid  sagde.  En  heldig 
Stjærne  ledede  mig  ogsaa  denne  Gang.  Uden  alvorlige 
Vanskeligheder  naaede  jeg  Pest  og  kjørte  frem  for  det  an- 
dråssyske  Palais  paa  Josefstorvet.  Jeg  spurgte  efter  Grev 
Emanuel,  den  eneste  af  de  tre  Brødre,  som  ikke  havde  kom- 
promitteret sig,  da  han  under  Krigen  havde  været  paa 
Rejser  i  Indien.  Han  opholdt  sig  for  Tiden  i  Pest,  men 
var  gaaet  ud  ved  min  Ankomst.  Jeg  havde  ofte  truffet 
sammen  med  de  tre  Brødre,  i  Terebes  hos  deres  Moder,  i 
Pest  og  Wien  hos  deres  Fader:  jeg  kjendte  Emanuel  som 
en  uforfærdet,  patriotisk  Mand,  paa  hvis  Venskab  man 
kunde  bygge,  lod  mit  Rejsetøj  bære  op  i  hans  Værelse  og 
paalagde  Portneren,  en  gammel  Tjener  af  Huset,  Tavshed 
over  for  alle.  Emanuel  kom  hjem  og  modtog  mig,  som  jeg 
havde  ventet;   om   Dagen    saae  jeg  enkelte    Bekjendte  hos 

ham,  Aftenen  tilbragte  vi  sædvanlig  hos  en  eller  anden  Vens 
Familie. 

Ind  i  Hulen  var  jeg  kommen  heldig;  men  hvorledes 
skulde  jeg  atter  slippe  ud?  Offentlige  Transportmidler,  f. 
Ex.  Dampskibene,  turde  jeg  ikke  benytte,  da  jeg  paa  Grund 
af  mine  mange  Rejser  var  vel  kjendt  alle  Vegne  og  kunde 
blive  gjenkjendt  af  den  første  den  bedste.  Efter  noget 
Hovedbrud  besluttede  vi,  at  Andrassys  Kammertjener  paa 
mit  Pas  skulde  tage  med  Dampskibet  til  Wien,  medens  jeg 
i  hans  Sted  fulgte  Andrassy  til  Wien.  Planen  kom  til  Ud- 
førelse i  de  første  Dage  af  April,  vi  toge  en  Postvogn  med 
fire  Heste,  Andrassy  steg  ind  i  Vognen,  og  jeg  kravlede  op 
paa  Bukken.  Da  vi  en  Morgenstund  tidlig  naaede  Wiens 
Bom,  forlangte  man  Pas,  jeg  svarede  paa  Ungarsk,  man 
kunde  bede  Greven  om  det,  og  endelig  vare  vi  i  Wien,  det 
Wien,  hvor  jeg  havde  levet  under  ganske  andre  Forhold, 
og  som  jeg  nu  betraadte  som  Flygtning. 

I  Forstaden  lod  jeg  Vognen  holde,  lod  som  jeg  ind- 
hentede Hs.  Naades  Befalinger  og  fjærnede  mig,  medens 
Vognen  rullede  videre.  Jeg  rettede  min  Gang  til  »Natio- 
nal«, et  Hotel  af  tredje  Rang  i  Leopoldstaden;  her  hen  bragte 
Kammertjeneren  mine  Sager  fra  Dampskibet;  men  Passet 
havde  man  frataget  ham  paa  Skibet  med  den  Besked,  at 
han  skulde  personlig  afhente  det  paa  Politikontoret,  naar 
han  vilde  rejse  videre.  Tableau!  et  meget  alvorligt  Ta- 
bleau! Paa  Politikontoret  turde  jeg  under  ingen  Betingelse 
lade  mig  se,  thi  her  kjendte  de  fleste  Betjente  mig  fra 
mine  Ride-  og  Kjoreture  i  Prateren,  jeg  havde  endog  været 
i  Konflikt  med  flere  paa  Grund  af  min  Kjørsel.  Det  er 
imidlertid  ofte  gaaet  mig  saaledes  i  Livet,  at  jeg  har  Held 
i  Uheld,  og  dette  var  nu  ogsaa  Tilfældet  i  Wien.  Jeg  tog 
en  gammel,  skikkelig  Lejetjener  i  Hotellet  til  Side,  tryk- 
kede ham  fem  Gylden  i  Haanden  og  bad  ham  bringe  mig 
mit  Pas,  da  jeg  maatte  rejse  om  Aftenen,  men  havde  nød- 
vendige Forretninger  i  Forstaden  Landstrasze,   saa  jeg  ikke 

kunde  faa  Tid  til  at  gaa  til  Politiet.  Han  lovede  at  gjøre 
sit  bedste,  og  jeg  gik  nu  ud,  da  jeg  nok  kunde  tænke,  at 
jeg  ellers  vilde  vække  Lejetjenerens  Mistanke.  I  det  jeg 
nu  langsomt  slentrede  videre  og  fordybede  mig  i  Tankerne 
om  før  og  nu,  glemte  jeg  ganske  min  Stillings  Farlighed, 
tilsidesatte  al  Forsigtighed  og  kom,  uden  ret  at  vide  hvor- 
dan, ind  i  Rødetaarngade,  da  General,  Fyrst  Montenuovos 
høje  Skikkelse  pludselig  standsede  foran  mig.  Han  havde 
allerede  gjenkjendt  mig.  »Ulyksalige,  hvor  kommer  De  fra?« 
»Jeg  er  paa  Flugten,«  gjensvarede  jeg,  »og  jeg  tænker  da 
ikke,  at  en  Montenuovo  vil  forraade  mig.«  »Det  kan  De 
være  sikker  nok  paa;  men  jeg  raader  Dem  til  at  komme 
af  Sted  snarest  mulig;  thi  fanger  man  Dem,  bliver  De 
hængt.«  »Jeg  takker  for  Advarselen,«  tilraabte  jeg  ham 
og  ilede  videre.  Mine  Drømmerier  vare  helt  forti,  kan 
man  nok  tænke;  men  hvad  jeg  hidtil  kun  havde  anet, 
vidste  jeg  nu  neje  Besked  med:  man  var  i  Wien  særlig 
venlig  stemt  mod  mig.  Hvorfor?  Det  véd  jeg  ikke  den 
Dag  i  Dag. 

Da  jeg  ikke  vidste,  om  jeg  gjennem  Lejetjeneren  vilde 
faa  mit  Pas  udleveret,  og  om  det  i  gunstigste  Fald  vilde 
lykkes  mig  at  komme  over  den  østerrigske  Grænse  — 
Passet  gjaldt  kun  for  Indlandet  —  faldt  jeg  paa  den 
Tanke  at  prøve  endnu  en  anden  Udvej,  tog  en  Droske  og 
kjørte  til  det  preussiske  Gesandtskab,  hvor  jeg  bad  Ge- 
sandten om  en  Samtale  og  anmodede  ham  om  et  Pas  for 
at  kunne  passere  Grænsen.  En  engelsk  eller  fransk  Ge- 
sandt vilde,  som  adskillige  Exempler  godtgjøre,  vistnok  ikke 
være  vegen  tilbage  for  det  personlige  Ansvar  ved  at  over- 
træde sin  formelle  Berettigelse,  naar  der  var  Tale  om  at 
redde  en  politisk  forfulgt,  tidligere  Medborger  fra  Døden. 
Dog  for  en  Bureaukrat  fra  hin  Tid  var  en  slig  Anmodning 
et  for  stift  Stykke.  Gesandten  udtalte  sin  levende  Del- 
tagelse, men  beklagede  ikke  at  kunne  være  mig  til  Tje- 
neste; alt,  hvad  han  formaaede  at  gjere,  var,  at  han  lod  en 

Embedsmand  ved  Gesandtskabet  skrive  en  Anbefalings- 
skrivelse til  Direktøren  for  de  rothschildske  Godser  i  preus- 
sisk Schlesien;  thi  han  kunde  muligvis  være  mig  behjælpelig 
til  Overskridelsen  af  Grænsen.  For  øvrigt  gjorde  han  mig 
opmærksom  paa,  at  Gesandtskabshotellet  var  omringet  af 
Spioner,  hvorfor  jeg  raaatte  bruge  den  største  Forsigtighed, 
naar  jeg  forlod  samme.  Nyt  Tableau!  Jeg  naaede  dog 
uden  Uheld  tilbage  til  mit  Hotel,  og  den  brave  Lejetjener 
havde  virkelig  bragt  mig  mit  Pas  viseret.  Om  Aftenen 
løste  jeg  paa  Nordbanegaarden  en  anden  Klasses  Billet  og 
rejste  med  det  Tog,  som  gik  til  Oderberg.  Paa  Stationen 
Gånserndorf  foregik  den  Gang  Pasrevisionen.  Med  Hatten 
trykket  dybt  ned  over  Ansigtet  og  opslaaet  Kravefrakke  sad 
jeg  i  et  Hjørne,  Vagondøren  gik  op,  den  inspicerende  Po- 
litibetjent lyste  mig  med  sin  Lygte  lige  i  Ansigtet,  hen- 
vendte sig  først  til  mig  og  knurrede:  »Hvad  hedder  De?« 
Jeg  var  endnu  ikke  rigtig  fortrolig  med  mit  Pseudonym- 
navn, jeg  kunde  ikke  lige  strax  komme  paa  det  og  greb 
ned  i  Lommen  efter  mit  Pas.  »Naa,  hvad  hedder  De?« 
snerrede  Sbirrerofficeren  anden  Gang.  »Der  har  De  mit 
Pas,«  svarede  jeg;  han  betragtede  prøvende  Viseringen, 
leverede  mig  Passet  tilbage  og  henvendte  sig  til  de  andre 
rejsende;  det  første  Skridt  var  heldig  gjort. 

Næste  Morgen  naaede  vi  Oderberg;  jeg  tog  et  Værelse 
i  Værtshuset,  drak  en  Kop  Kaffe,  stak  Nøglen  til  mit  Væ- 
relse til  mig  og  gik  ud  paa  Rekognoscering.  Jeg  rettede 
min  Gang  til  Oder  i  den  Hensigt,  om  fornødent  gjordes, 
at  svømme  over  Floden.  Nogle  Bønderfolk  viste  mig  Ret- 
ningen, hvor  jeg  kunde  finde  et  Overgangssted.  Det  reg- 
nede strømmevis,  og  uden  nogen  Steds  at  se  en  mistænkelig 
Toldbetjent  kom  jeg  over  en  stor  vaad  Eng,  som  paa  ^en 
modsatte  Side  var  tæt  bevoxet  med  Ellekrat.  Her  fandt 
jeg  en  Sti,  som  jeg  nu  fulgte,  og  kom  saaledes  til  en  7 — 8 
Fod  bred  og  temmelig  dyb  Bæk,  som  svulmede  af  gulligt 
Lervand  lige  til  Bredderne.    En  ganske  svag  Eliegren,  som 

bøjede  sig  ved  det  første  Skridt,  tjente  til  Bro;  kun  en 
Linedanser  vilde  med  Sikkerhed  være  naaet  over.  Forst 
tøvede  jeg  med  at  prøve  Overgangen;  thi  Bækkens  smud- 
sige Vand  og  den  kolde  Morgenluft  skulde  just  ikke  ind- 
byde til  et  Bad;  men  der  gaves  ingen  anden  Vej.  Tre 
Skridt  havde  jeg  lykkelig  balanceret  fremad,  da  jeg  bag 
min  Ryg  hørte  en  skingrende  Piben,  som  uvilkaarlig  paa- 
skyndede mine  Skridt,  Grenen  gik  i  Stykker,  og  jeg  laa  i 
Vandet  til  Armene.  Jeg  greb  en  Ellegren  paa  den  mod- 
satte Bred  og  hjalp  mig  saaledes  op.  Hvis  Pibningen 
havde  gjaldt  mig,  maatte  en  Toldbetjent  have  bemærket 
mig  og  fulgte  mig  rimeligvis  i  Hælene.  Med  hurtige  Skridt 
ilede  jeg  derfor  videre ;  snart  befandt  jeg  mig  igjen  paa  en 
fri  Eng,  bag  hvilken  jeg  saae  Oderen  flyde,  et  Syn,  der 
omtrent  fremkaldte  samme  Følelse  hos  mig  som  Synet  af 
Land  hos  den  skibbrudne.  Da  jeg  havde  naaet  Oderens 
Bred,  blev  jeg  paa  den  modsatte  Flodbred  en  Baad  vår,  i 
hvis  Nærhed  der  sad  en  Dreng.  Jeg  vinkede  ad  ham,  at 
han  skulde  komme  over,  og  sporede  ham  til  Hastværk  ved 
at  holde  en  Tigyldenseddel  i  Vejret.  Tiden  var  kostbar; 
før  Baaden  endnu  var  naaet  midtvejs,  traadte  to  Told- 
betjente frem  af  Ellekrattet  og  satte  sig  i  Lob  for  at  ind- 
hente mig,  hvem  de  formodentlig  antog  for  en  Tobaks- 
smugler.  Baaden  nærmede  sig  imidlertid  Flodbredden,  jeg 
svang  mig  om  Bord  og  borte  endnu  bag  min  Ryg  Toldernes 
Banden  over,  at  det  forventede  Bytte  var  undslippet  dem. 

Jeg  var  fri!  Drengen  førte  mig  til  et  nærliggende 
Bondehus,  hvor  jeg  søgte  at  terre  mine  Klæder,  som  vare 
overtrukne  med  en  Dyndskorpe.  Den  vundne  Frihed  kunde 
ikke  ret  glæde  mig;  Livet,  den  personlige  Frihed  var  reddet; 
men  trøstesløst,  sørgeligt  var  den  Lod,  som  forestod  mig; 
jeg  var  skilt  fra  min  Familie,  mine  Formueforhold  i  Uorden, 
mit  Hjem  forspildt.  Var  det  da  vel  Umagen  værdt  at  redde 
Livet?     Sandelig   nej!    og  jeg  skulde   visselig  heller  ikke 

have    forsøgt    at   redde    mig,    hvis  jeg    havde    tænkt    som 
Egoist. 

Klæderne  vilde  ikke  tørre  paa  mig,  Kulden  rystede 
mig,  og  jeg  maatte  videre,  som  jeg  gik  og  stod.  Bonden 
førte  mig  til  et  Landsted  i  nogle  Miles  Afstand,  til  en 
Slægtning,  i  hvis  venlige  Familiekreds  jeg  nogenlunde  kom 
mig  fra  de  udstaaede  Strabadser.  Nogle  Dage  senere  tog 
jeg  til  Slottet  Dobrau,  til  min  uforglemmelige  Onkel,  en 
Broder  til  min  afdøde  Fader,  og  her  fra  gik  jeg  videre  til 
Berlin,  hvor  jeg  besøgte  min  Moders  Søster,  Baronesse 
Bianca  Fircks,  en  i  Aand  og  Hjærte  udmærket  Dame. 
Hendes  Søster  havde  underrettet  hende  om  min  Forsvinden 
og  om  de  tvende  Soldaters  Ankomst  til  Jablonka,  dyb 
Kummer  havde  grebet  hende  for  min  Skyld,  og  hendes 
Glæde  var  derfor  stor,  da  hun  gjensaa  mig.  For  øvrigt 
troede  hun  alt  at  have  sørget  for  min  Sikkerhed,  i  det 
Dronningen  paa  hendes  Bøn  havde  sendt  en  Kurér  til  Wien 
og  søgt  om  Naade  for  mig.  Jeg  takkede  min  gode  Tante 
for  hendes  Ulejlighed  og  bad  hende  fremdeles  udtale  min 
ærbødige  Tak  til  Dronningen,  men  tillod  mig  at  være  af 
den  Mening,  at  selv  Dronningens  Forbøn  ikke  vilde  have 
været  tilstrækkelig  til  at  skytte  mig  mod  den  i  Østerrige 
almægtige  Camarillas  Hævngjerrighed.  Fru  Baronessen  an- 
saa  denne  min  Mening  for  en  forbrydersk  Tvivl;  men  et 
Par  Dage  senere  fandt  jeg  hende  meget  forlegen.  Over- 
hovmesterinden,  Grevinde  Donhoff,  havde  nylig  bragt  hende 
en  Billet  fra  Dronningen,  og  den  bekræftede  ganske  min 
Opfattelse.  »Jeg  beklager  meget  ikke  at  kunne  give  Dem 
nogen  god  Efterretning  om  Deres  Søstersøn.  Han  raaa  dog 
være  et  slemt  Menneske,  have  gjort  meget  ondt;  thi  min 
Søster  skriver  mig  til,  han  kan  ikke  unddrages  den 
retfærdige  Straf«.  Saaledes  var  Hovedindholdet  af 
Brevet.  Hvorledes  maa  ikke  de  daværende  Magthavere,  en 
Haynau,     en    Schwarzenberg    og     det    hele    Slæng     have 

skildret  mig  paa  allerhøjeste  Steder,  siden  man  holdt  mig 
for  særdeles  strafværdig.  Jeg  var  en  Tysker  af  Fødsel, 
og  det  var  en  utilgivelig  Forbrydelse  i  deres  Øjne.  Hvilken 
sælsom  Skæbnens  Tilskikkelse.  Sexten  Aar  senere  afslog 
med  næsten  selv  samme  Ord  Benito  Juarez  at  benaade 
en  ædelttænkende,  meget  højt  staaende  Mand*),  mod  hvem 
Historien  vel  na:^ppe  kan  rette  anden  Bebrejdelse,  end  at 
han  bukkede  under  for  Omstændighedernes  Magt. 

I  Berlin,  i  den  store  Frederiks  Stad,  troede  jeg  at  være 
fri  for  Politiets  Forulempelser,  fri  i  den  Betydning,  som 
man  nu  til  Dags  faktisk  er  det  i  det  hele  civiliserede  Evropa 
—  takket  være  saa  manges  Martyrium,  som  have  lidt  for  at 
tilkæmpe  sig  en  fornuftig,  lovbunden  Frihed.  Jeg  havde 
tjent  den  preussiske  Stat  med  Ære,  var  den  ingen  For- 
pligtelser skyldig,  havde  ikke  forbrudt  mig  mod  nogen  af 
dens  Love.  Dog  det  daværende  Preussen  var  ikke  mere 
Frederik  II.'s  Preussen,  og  det  var  endnu  ikke  Vilhelm  I.'s 
Tyskland.  I  den  preussiske  som  i  den  østerrigske  Rege- 
rings Øjne  var  enhver  Ungarer,  som  havde  kæmpet  for  sit 
Fædreland,  en  Rebel,  en  farlig  Oprorsmand.  Jeg  blev 
stævnet  for  Politiet,  jeg  kom  ikke;  en  fornyet  Stævning, 
med  Trusel  om  Anvendelse  af  Magt,  og  en  fornyet  Væg- 
ring. Derpaa  indfandt  den  bekjendte  Kriminal-Politiraad 
Goldheim  sig  i  egen  Person  og  begyndte,  for  øvrigt  under 
Iagttagelse  af  meget  høflige  Former,  at  underkaste  mig  et 
Forhør,  som  jeg  imidlertid  afskar  med  følgende  Erklæring, 
hvis  Logik  gjorde  Indtryk  paa  min  Inkvirent,  som  vel  for 
øvrigt  ved  første  Øjekast  maa  have  indset,  at  han  havde 
med  en  ærlig  Soldat,  og  ikke  med  en  snedig  Sammen- 
svoren at  gjøre:  »NaarDe  kan  sige  mig,  hvad  jeg  har  for- 

*)  Kejser  Frans  Josefs  egen  Broder,  Ærkehertug  Maxirailian, 
der  af  Napoleon  III.  1864  lod  sig  overtale  til  at  modtage 
Mejikos  Kejserkroue,  men  blev  fangen  og  skudt  efter  Krigs- 
retsdom  den  19de  Juni  1867. 

brudt  migmod  Preussen,  skal  jeg  staa  til  Ansvar,  ellers 
ikke,  med  mindre  De  vil  erklære,  at  Berlin  er  sunken  ned 
til  en  Politistation  af  Wien.«  Goldheim  stod  op,  puttede 
den  paabegyndte  Protokol  i  Lommen  og  anbefalede  sig  med 
den  Undskyldning,  at  han  havde  maattet  lystre  hejere 
Ordrer.  Frastødt  ved  alt,  hvad  jeg  saae  og  herte  i  Berlin, 
besluttede  jeg  at  forlægge  min  Bolig  til  Paris,  til  mine 
øvrige  Ulykkesfæller  i  Landflygtigheden,  og  rettede  derfor 
den  skriftlige  Anmodning  til  Politimesteren  om  at  udstede 
mig  et  Pas  for  Rejsen  til  Paris.  »Deres  Velbaarenhed  kan 
som  Udlænding  ikke  modtage  noget  Pas  her  fra.  Hinckel- 
dey«.  Saaledes  led  Svaret,  en  Besked,  som  muligvis  var 
fuldkommen  regelret,  men  ganske  karakteriserer  hin  Paryk- 
tid; thi  enten  maatte  man  ønske  at  beholde  mig  i  Berlin 
uden  Legitimationspapirer,  eller  man  maatte  give  mig  et 
Pas  til  min  Bortrejse.  Ved  Venlighed  af  en  mig  bekjendt 
Landraad  fik  jeg  endelig  det  ønskede  Pas*). 

I  Aachen  brugte  jeg  Svovlbade  og  tog  endelig  i  x4vgust, 
i  Følge  med  de  Herrer  Adolf  v.  Steffens  og  Henrik  Co- 
cqueril,  til  Ostende.  Her  blev  jeg  forestillet  for  tvende  rus- 
siske Damer,  Fyrstinde  Gortschakoff  og  Grevinde  Riidiger, 
hvis  Ægtemænd  begge  som  høje  russiske  Generaler  havde 
gjort  Felttoget  med  i  Ungarn.  Det  er  unødvendigt  at  sige, 
at  begge  Damer  delte  den  samme  Følelse  for  Ungarn,  der 
herskede  i  den  russiske  Hær;  de  fortalte  mig  som  en 
Kjendsgjerning,  at  der  paa  Tilbagetoget  fra  Ungarn  var  ud- 
brudt eu  saadan  Storm  af  Uvilje  i  den  russiske  Hær  over 
de  ungarske  Generalers  Henrettelse,  at  firsindstyve  Offi- 
cerer bleve  deporterede  til  Sibirien. 

*)  Da  jeg  senere  i  Foraaret  1853  besøgte  Berlin  paa  ny,  kom 
jeg  ikke  som  et  mistænkeligt  Individ  med  manglende  Legiti- 
mations-Papirer; jeg  havde  et  fransk  Pas,  som  lovede  mig 
Frankrigs  Beskyttelse  og  Protektion,  noget,  der  eventuelt 
ikke  skulde  vise  sig  at  være  et  tomt  Ord,  som  den  franske 
Gesandt,  Marquis  de  Moiistier,  forsikrede. 

I  November  1850  traf  jeg  i  Brtissel  sammen  med  en 
kjær  Ven,  Oberst  Josef  Kåszonyi;  vi  toge  snart  derpaa  til 
Paris,  hvor  vi  næsten  i  tre  Aar  boede  Dør  om  Dør  med 
hinanden  i  samme  Hus. 

Paris  var  eller  blev  lidt  efter  lidt  Samlingsstedet  for 
en  stor  Del  af  den  ungarske  Emigration.  Jeg  skal  her 
blot  nævne  nogle  enkelte  mere  fremtrædende  Personligheder 
ved  Navn,  som  Greverne  Ladislav  Teleky  og  Julius  An- 
drassy.  General  Klapka,  Greverne  Casimir  Batthy ånyi  og 
Paul  Ezterhåzy,  Bartholomeus  Szémére  og  mange  andre. 
Ladislav  Teleky  var  allerede  under  Krigen  kommen  som 
ungarsk  Gesandt  til  Paris;  han  nød  en  stor  personlig 
Agtelse  hos  den  franske  Regering,  hos  hvem  han  gjaldt 
som  Repræsentant  eller  Chef  for  den  ungarske  Emigration. 
Kun  paa  hans  Anbefaling  og  Kavtion  fik  de  ankomne  Emi- 
granter af  lidet  bekjendte  Navne  de  nødvendige  Opholds- 
passer, enkelte  særlig  begunstigede  ogsaa  Rejsepasser.  Ved 
Telekys  og  Prins  Napoleons  Mellemkomst  modtog  jeg  1853 
mit  første,  paa  et  Aars  Ophold  lydende  Pas,  hvad  der  lige 
til  1867  stadig  blev  fornyet. 

Teleky  var  en  original  Fremtoning;  han  havde  en  liv- 
lig, skarp  Aand,  et  meget  forekommende  Væsen  og  meget 
diplomatisk  Talent;  derhos  var  han  fra  Top  til  Taa  en 
Æresmand;  men  han  var  ogsaa  meget  forfængelig,  blev  let 
stødt,  og  det  ringeste  Ord,  der  mishagede  ham,  kunde  give 
Anledning  til  en  Udfordring.  Hans  Adspredthed  spillede 
ham  undertiden  slemme  Puds,  saaledes  gik  han  i  Genf  en- 
gang ud  med  en  Ildtang  i  Steden  for  en  Spaserestok  og 
blev  først  opmærksom  paa  sin  Fejltagelse,  da  en  Bekjendt 
mødte  ham  og  brød  ud  i  Latter.  Hvilken  betydelig  Mand 
han  ligefuldt  var,  derom  vidner  d^  fremragende  Rolle,  han 
senere  spillede   paa  Rigsdagen  sovå  Oppositionens  Hoved*). 

*)  Teleky  blev  i  December  1860  fangen  i  Dresden  og  udleveret 


154  At  Grev  Seherr  Thosz's  Memoirer. 

Gyula  (Julius)  Andråssy  var  langt  yngre  i  Asly  end 
Teleky,  men  overgik  ham  langt  i  Selvfølelse,  jeg  kunde 
næsten  sige  i  sædeligt  Alvor.  Han  var  en  rolig  Tænker, 
der  aldrig  mistede  sit  Sinds  Ligevægt  og  udviklede  alle- 
rede tidlig  det  Talent  at  kunne  slaa  sine  Modstandere  med 
sit  Vid;  jeg  havde  ikke  set  ham  siden  Sommeren  1848,  da 
han  i  en  Alder  af  kun  24  Aar  som  Formand  for  Zimpliner- 
Komitatet  med  beundringsværdig  Ro  præsiderede  i  et  stor- 
mende Stændermøde.  Andråssy  var  kun  forfængelig  over 
for  Kvinderne,  hvis  Hjærter  let  bleve  vundne  ved  hans 
sorte  Lokker;  for  øvrigt  var  han  den  eneste  af  hele  Emi- 
grantskaren, som  med  Udholdenhed  viede  sig  til  alvorlige 
Studier,  særlig  i  sin  Yndlingsvidenskab,  Strategien.  Da  jeg 
en  Dag  fandt  ham  fordybet  i  sine  Bøger,  spaaede  jeg  ham, 
at  han  nok  engang  vilde  drive  det  til  Minister  eller  Ge- 
neral; han  er,  som  bekjendt,  senere  bleven  begge  Dele. 
En  Dag  traadte  Andråssy  under  en  ustandselig  Latter  ind 
i  mit  Værelse  med  en  Wienertidende  i  Haanden.  Paa  mit 
Spørgsmaal,  hvad  komisk  der  vel  stod  i  det  wienske  Rege- 
ringsblad,  rakte  han  mig  Tidenden  med  de  Ord:  »Dér  kan 
du  læse  min  Dødsdom;  den  er  saa  godt  motiveret,  at  jeg 
ikke  kunde  ønske  mig  nogen  bedre  Indskrift  paa  min 
Grav.«  Motiverne  til  denne  Dom  vare,  om  jeg  mindes  ret, 
navnlig  hentede  fra  Andråssys  diplomatiske  Virksomhed  i 
Konstantinopel;  fra  et  ungarsk  Standpunkt  vare  de  en  glim- 
rende Ros  over  hans  Virksomhed,  og  ad  den  »in  effigie« 
fuldbyrdede  Exekution  kunde  han  nok  le  i  Paris. 

Casimir  Batthyånyi  var  en  smuk,  mandig  Personlighed. 
Han  havde  været  ungarsk  Udenrigsminister  eller,  som  Spot- 


til  Wien,  hvor  han  dog  blev  benaadet,  og  i  April  1861  valgt 
ind  i  den  ungarske  Rigsdag.  Her  sluttede  han  sig  til  ven- 
stre, men  kom  herved  i  Konflikt  med  de  Løfter,  han  havde 
aliagt  ved  sin  Benaadning,  og  skød  sig  af  Fortvivlelse  her- 
over den  8de  Maj  1861  i  Pesth. 

tere  sagde:  ministre  des  affaires  qui  lui  étaient  étrangeres. 
Han  havde  haft  en  aarlig  Indtægt  af  400,000  Gylden,  som 
Østerrige  konfiskerede  for  ham;  han  var  ogsaa  nærmeste 
Arving  til  sin  Broder,  Fyrsten  af  samme  Navn,  men  døde 
under  næsten  trængende  Omstændigheder  i  Landflygtighed; 
Skæbnen  nægtede  ham  den  Fy  ide  s  tgj  oreise  at  opleve  sit 
Fædrelands  Uafhængighed  og  Gjenoprettelsen  af  den  lov- 
mæssige Tilstand,  hvorfor  han  havde  bragt  saa  store  Ofre. 

Szémére  havde  været  Indenrigsminister  under  Kossuth 
og  var  den  eneste  af  Ministrene,  som  nærede  republikanske 
Tendenser;  han  var  begavet  med  god  Forstand,  men  havde 
paa  Grund  af  sit  Hang  til  Intriger  kun  faa  Venner. 

Paul  Ezterhåzy  var  en  Broder  til  den  senere  ester- 
rigske  Minister  Grev  Morits,  og  havde  hjemme  været 
meget  rig.  Som  Oberst  havde  han  gjort  Tjeneste  i  Ko- 
morn  og  var  i  Folge  Kapitulationsvilkaarene  straffri;  for 
øvrigt  lader  der  sig  om  ham  vel  ikke  sige  synderlig  andet, 
end  at  han  var  en  fornem  Mand  og  en  ærlig  Patriot.  Grev 
Paul  besøgte  ofte  England  og  var  vel  bekjendt  i  de  højere 
Kredse.  Baade  under  og  efter  Krigen  søgte  den  østerrigske 
Regering  og  de  østerrigske  Diplomater  overalt  i  Udlandet 
at  udbrede  den  Mening,  at  den  ungarske  Revolution  kun 
var  et  lille,  demokratisk  Partis  Værk,  hvorfra  alle  Na- 
tionens bedre  Elementer  holdt  sig  fjærn.  Ræven  Palmer- 
ston,  som  nøje  kjendte  det  rette  Forhold  og  ærgrede  sig 
over  disse  den  østerrigske  Gesandts  Forsikringer,  der  haa- 
nede  al  Sandhed,  besluttede  at  spille  ham  et  Puds  og  in- 
viterede ham  samt  den  russiske  Gesandt  til  en  Diner,  hvor 
ogsaa  Grev  Paul  var  indbudt.  Da  den  østerrigske  Gesandt 
fik  Øje  paa  Paul  Ezterhazy,  blev  han  indigneret  over  den 
ham  tilføjede  Fornærmelse  og  erklærede  til  Lord  Palmer- 
ston,  at  han  ikke  kunde  deltage  i  hans  Diner.  Palmerston 
lod,  som  han  blev  meget  overrasket,  og  spurgte,  om  Grev 
Ezterhazy  da  ogsaa  var  en  rød  Rebel?      Han,  Palmerston, 

havde  i  mange  Aar  kjendt  Ezterhåzy  som  en  konservativ, 
royalistisk  sindet  Mand  og  kunde  ikke  fatte,  at  h  a  n  skulde 
være  en  Rebel.  Gesandten  maatte  tilskrive  sig  selv  dette 
ubehagelige  Mede,  og  naar  han  ikke  vilde  blive  ved  Di- 
neren, gjorde  det  ham,  Palmerston,  meget  ondt;  men  han 
kunde  ikke  gjere  noget  herved.    Gesandten  forlod  Salen. 

(Sluttes  ) 


i 

I. 

JJen  »højere  Adel«  (Greverne  og  Friherrerne)  er  i  de 
nordiske  Riger  bleven  indført  til  forskjellige  Tider  og  har 
ogsaa  i  dem  fristet  forskjellige  Skæbner. 

Først  indførtes  den  i  Sverige  af  Erik  XIV.,  der  ved 
sin  Kroning  udnævnte  tre  Grever  og  ni  Friherrer,  for  en 
stor  Del  af  Kongehusets  nærmeste  Frænder  blandt  den 
svenske  Adel,  saasom  Familierne  Sture,  Brahe,  Tre  Roser, 
Stenbock,  Leionhufvud  o.  s.  v.  Disse  nye  Værdigheder  be- 
stode  i  Begyndelsen  næsten  kun  i  Titelen,  og  de  Forleninger, 
som  tilstodes  Greverne,  vare  i  Eriks  Tid  endnu  ganske  smaa. 
Senere  blev  baade  Antallet  af  Grever  og  Friherrer  og  deres 
Len  og  Rettigheder  anselig  forøgede,  og  en  stor  Del  af 
Kronens  Godser  kom  paa  denne  Maade  ud  af  Statens  Be- 
siddelse, indtil  omsider  Carl  XI.'s  bekjendte  Reduktion 
gjorde  en  brat  Ende  paa  denne  Herlighed.  Ved  Rigsdagen 
1680,  der  for  noget  over  en  Menneskealder  gjorde  Sverige 
til  et  saa  godt  som  uindskrænket  Monarki,  inddroges  nemlig 
alle  Grevskaber  og  Friherskaber  samt  andre  større  Forleninger, 
og  Sveriges  talrige  Grever  og  Friherrer  have  siden  den  Tid 
kun  ved  den  højere  Titel  hævet  sig  over  den  øvrige  Adel; 
thi  ved  den  nye  Forfatning  af  1719,  der  gjengav  Adelen 
en  betydelig  politisk  Magt,  bestemtes  udtrykkelig,  at  samt- 
lige Medlemmer  af  Riddarhuset  skulde  have  lige  Stemme, 

medens  der  tidligere  havde  været  voteret  ikke  efter  Ho- 
veder, men  efter  Klasser,  og  Grever  og  Friherrer  saaledes 
tilsammen  haft  2  Stemmer,  hele  den  lavere  Adel  derimod 
kun  i. 

Den  danske  Adel  har  i  »Adelsvældens«  Periode,  ihvor- 
vel ganske  vist  visse  Familier  for  det  meste  faktisk  inde- 
havde de  bedste  Len  og  Pladserne  i  Rigsraadet  og  altsaa 
paa  en  Maade  dannede  en  Højadel,  dog  formelt  været 
fuldkommen  indbyrdes  ligeberettiget.  Først  Kristian  V. 
indførte  her  en  med  formelige  Privilegier  og  Titler  ud- 
rustet højere  Adel,  hvilket  som  bekjendt  skete  1671,  sam- 
tidig med  den  nye  Indretning  af  Ridderordenerne  og  Ud- 
stedelsen af  Rangforordningen.  Kongens  Hensigt  hermed 
er  vel  bekjendt;  han  vilde  nedtrykke  den  gamle,  med  Su- 
veræniteten misfornøjede  nationale  Adel,  og  derfor  kom  ogsaa 
et  uforholdsmæssig  stort  Antal  af  de  nye  Lensgrevskaber 
og  Lensbaronier  i  tyske  Familiers  Besiddelse. 

Disse  nye  Institutioner,  der  altsaa  mærkelig  nok  i  Dan- 
mark grundlagdes  omtrent  paa  samme  Tid,  som  de  afskaf- 
fedes i  Sverige,  forplantedes  ogsaa,  om  end  i  meget  ringe 
Omfang,  til  Norge.  I  dette  Land  oprettedes  nemlig  kun 
to  Grevskaber  og  ét  Baroni.  Det  var  først  (1671)  La  ur- 
vigs  Grevskab,  hvorom  neden  for  skal  handles,  dernæst 
(1673)  Grevskabet  Griffenfeldt(Jarlsberg),  og  endelig  (1678) 
Baroniet  Rosendal  i  Bergens  Stift.  Ja  risbergs  Grev- 
skabs Historie  er  i  Korthed  følgende.  Peder  Griffenfeldt, 
der  i  1673  blev  kongelig  Rigskansler  og  kort  i  Forvejen 
var  bleven  Amtmand  i  Tønsberg  Amt  i  Norge,  fik  det  af 
ham  fra  Kronen  erhvervede  »Tønsberg  Provsti«  (et  ved 
Reformationen  inddraget  betydeligt  Prælatur  under  Oslo 
Domkapitel)  samt  Sæheims  Kongsgaard  ophøjet  til  et 
Grevskab,  der  siden  udstraktes  til  at  omfatte  ogsaa  Kjøb- 
staden  Tønsberg,  hvorefter  han  førte  Titelen  »Greve  til 
Griffenfeldt  og  Tønsberg«.  Ved  Griffenfeldts  Fald  i  Aaret 
1676  inddroges  det  nye  Grevskab  under  Kronen,  men  der- 

paa  1678  (med  Undtagelse  af  Staden  Tonsberg  og  den  der- 
under henhørende  Ladeplads  Holmestrand)  overdraget  til 
Grev  U.  F.  Gyldenløve.  Denne  fik  derpaa  i  1683  Til- 
ladelse til  at  sælge  den  største  Del  af  sin  nye  Erhvervelse 
til  Feltmarskalk,  Friherre  Gustav  Vilhelm  v.  Wedel,  og 
Aaret  efter  erigerede  nu  Wedel  Grevskabet  Jarlsberg,  der 
senere  er  forblevet  i  den  Wedel-Jarlsbergske  Familie,  dog 
saaledes,  at  Grevetitelen  overensstemmende  med  Loven  om 
Adelens  Ophævelse  vil  uddø  med  den  nulevende  Besidder, 
Grev  Peder  Wedel-Jarlsberg,  medens  Godset  vedbliver  at 
danne  et  Majorat  for  Familien.  Baroniet  Rosendal  op- 
rettedes 1678  for  Ludvig  Holgersen  Hosenkrands,  som  ved 
at  ægte  en  norsk  Arving  havde  faaet  store  Ejendomme  i 
BergensStift,  men  det  faldt  1723  som  et  Mandsien  tilbage  til 
Kronen,  ved  Kosenkrauds's  yngste  Søns  Død.  To  Aar  efter 
solgte  Frederik  IV.  Godset  til  den  norske  Statholder  Detlev 
Vibe,  i  hvis  Sidelinje  det  forblev  til  1741.  Salget  var  sket 
saaledes,  at  Godset  beholdt  de  friherskabelige  Rettigheder, 
men  tabte  Titelen  af  Baroni  og  heller  ikke  paa  ny  blev  Len. 
Vibes  Arvinger  solgte  det  til  en  i  Norge  bosat  Islænding 
af  dansk  Slægt,  Edvard  Londemand,  Lektor  i  Theologien  i 
Bergen  og  titulær  Biskop.  Denne  Mand,  der  i  sin  Samtid 
især  var  bekjendt  som  elegant  latinsk  Digter,  blev  1749 
adlet  under  Navn  af  de  Rosencrone  og  gjorde  samtidig 
Rosendal  til  et  Stamhus  for  sine  mandlige  og  kvindelige 
Efterkommere,  efter  hvis  Uddøen  det  hele  skulde  tilfalde 
Kjøbenhavns  Universitet,  hvor  Londemand  en  kort  Tid 
havde  været  Professor*).  Londemands  Sen  var  den  til 
Baron  og  omsider  til  Greve  ophøjede  Marcus  Gerhard  Ro- 
sencrone, der  var  dansk-norsk  Udenrigsminister  i  de  sidste 
Aar  af   den  Guldbergske  Styrelses  Tid,    men  gik   af  ved 


*)  Ved  det  i  1820  stedfundne  endelige  Opgjør  mellem  Danmark 
og  Norge  er  denne  eventuelle  Rettighed  overdragen  til  Fre- 
deriks-Universitetet i  Kristiania. 

11* 

Paladsrevolutionen  den  14de  April  1784.  Han  er  især 
bleven  bekjendt  ved  den  af  ham  og  haus  Hustru  oprettede 
Hielmstierne-Rosencroneske  Stiftelse,  af  hvilken  nu  baade 
Danmark  og  Norge  nyde  godt.  Under  ham  havde  Rosen- 
dal, uden  at  blive  et  Len,  atter  faaet  Titelen  af  Baroni,  og 
der  var  tillige  udvirket  den  Bestemmelse,  at  dets  fremtidige 
Besiddere  skulde  fere  Titel  af  Baroner.  »Baroniet«  gik 
efter  den  barnløse  Grev  Bosencrones  Ded  (1811)  over  til 
Familien  Hoff-Rosencrone,  der  nedstammede  fra  en  af  hans 
Søstre  og  siden  fremdeles  har  besiddet  det.  Denne  Families 
Uddøen  kan  imidlertid  forudses,  da  dens  samtlige  Med- 
lemmer ere  ugifte,  og  Godset  vil  da  gaa  over  i  danske 
Slægtninges  Hænder. 


n. 

Vi  gaa  nu  over  til  vort  egentlige  Ærane,  Grevskabet 
Laur\igs  Historie,  og  ville  derfor  forst  kaste  et  Blik 
paa  den  Egn,  hvori  dette  er  beliggende,  og  paa  den  Mand, 
for  hvem  det  blev  oprettet. 

Staden  Laurvig,  der  nu  tæller  8000  Indbyggere,  hører 
ikke  til  Norges  ældre  Byer,  men  skylder,  som  en  stor 
Mængde  af  Landets  andre  Kyststæder,  den  i  det  sextende 
Aarhundrede  opkomne  Trælasthandel  sin  Oprindelse.  For 
denne  Handel  ligger  den  nemlig  særdeles  bekvemt  ved  Ud- 
løbet af  en  af  Landets  længste  Elve,  Laugen,  der  ogsaa 
har  givet  den  Navn.  Lige  indtil  1 665  var  Stedet  en  Lade- 
plads under  Tønsberg,  og  vel  fik  det  1665  egen  Byfoged, 
men  skulde  dog  fremdeles  staa  under  Tønsbergs  Magistrat. 
Derimod  fandtes  der  i  Egnen  fra  gammel  Tid  af  ikke  saa 
faa  adelige  Sædegaarde,  en  naturlig  Følge  af,  at  Bygderne 
efter  norske  Forhold  ere  flade  og  smukke  og  udmærke  sig 
ved  gode  Skove,  deriblandt  ogsaa  Bøgeskove,  der  i  Norge 
høre  til  Sjældenhederne.  En  Hovedgaard  var  saaledes 
Brynla,    eller  som  man  senere  forvanskede   Navnet,  Brun- 

lang,  der  i  den  senere  Middelalder  ferst  tilhørte  Galderne, 
derpaa  de  to  bekjendte  Krummediker,  Hr.  Hartvig  og  Hr. 
Henrik,  og  saa  den  sidstes  Svigersøn  Hr.  Esge  Bilde*). 
Videre  laa  her  Mandvig,  bekjendt  allerede  fra  Borgerkrigene 
i  det  12te  Aarhundrede,  siden  i  Hr.  Knud  Alfsøns,  Hen- 
rik Krummedikes  ulykkelige  Fjendes  Besiddelse,  og  omsider 
Krongods,  saa  Fritsø,  der  ved  Reformation  stiden  ejedes  af 
den  oprindelig  danske  Familie  Jernskjæg  og  derefter  af 
Langerne,  under  hvem  dens  Værdi  forøgedes  til  det  mange- 
dobbelte ved  Anlægget  af  et  af  Norges  betydeligste  Jærn- 
værker,  samt  af  store  Savbrug  og  Moller,  end  videre  Sæde- 
gaarden  Mellø,  Eidsten  o.  fl.  Under  enhver  af  disse  Gaarde 
laa  temmelig  meget  Strøgods.  Ved  Foreningen  af  dem  og 
dertil  endnu  meget  andet  Jordegods  og  flere  andre  Herlig- 
heder var  det,  at  Grevskabet  Laurvig  fremstod. 

Den  Mand,  for  hvem  dette  oprettedes,  var  Ulrik  Fre- 
derik Gyldenløve,  hvis  Navn  i  begge  de  den  Gang  for- 
enede Rigers,  navnlig  dog  Norges  Historie  har  en  saa  be- 
kjendt Klang.  Han  var  Frederik  III.'s  Søn  med  en 
Holstenerinde ,  Margrete  Pape,  og  født  1638**).  Om 
Gyldenløves  Ungdom  vides  ikke  meget,   men  saa  meget  er 


*)  Efter  denne  betydelige  Gaard  førte  hele  det  omliggende  Len 
Navn  af  Brunlaugs  Len. 
**)  Moderen  blev  senere  gift  med  en  Amtsforvalter,  Etatsraad 
Hausmann  i  Segeberg,  og  omsider  efter  dennes  Død  ophøjet 
til  Baronesse  Løvendal  (11683).  Hendes  Søn  af  andet  Ægte- 
skab, Caspar  Herman  v.  Hausmann,  blev  som  Gyldenløves 
Halvbroder,  Generalløjtenant  i  Norge,  Geheimeraad,  hvid 
Ridder  m.  m.  og  døde  i  Kristiania  1718.  Dennes  Søn  Fre- 
derik Ferdinand  v.  Hausmann  blev  ligeledes  Generalløjtenant 
i  Kristiania  og  døde  der  1757.  Med  ham  uddøde  denne  Fa- 
milie. Han  har  opført  den  i  Kristiania  noksom  bekjendte 
Gaard,  der  efter  en  senere  Ejer,  General  Mangelsen,  nu  bærer 
Navnet  „Mangelsgaarden"  og  oprindelig  var  et  Slags  Palais, 
hvori  f.  Ex.  Frederik  V.  boede  1749,  men  nu  er  en  Anstalt 
for  Drankere  og  ødelagte  Personer,  omtrent  som  „Lade- 
gaarden"  i  Kjøbenhavn. 

vist,  at  Faderen  elskede  ham  meget  højt  og  gav  ham  en 
fornem  Opdragelse.  Under  Kjøbenhavns  Belejring  gjorde 
hun  allerede  Tjeneste  som  Oberst  og  havde  1659  den  Ære 
at  være  den  første,  der  bragte  Kongen  den  glædelige  Efter- 
retning om  de  svenskes  Nederlag  ved  Nyborg.  Ved  samme 
Tid  var  den  unge  Mand  traadt  i  nær  Forbindelse  med  en 
adelig  Jomfru,  Sophia  Urne,  til  hvem  han  endog  hemmelig 
lod  sig  vie.  Dette  Valg  mishagede  imidlertid  Kongen  i 
høj  Grad,  som  man  antager  formedelst  Sophia  Urnes  Slægt- 
skab med  den  Ulfeldtske  Familie.  Ægteskabet  blev  ikke 
anerkjendt,  Sophia  Urne  gik  i  Itzehoe  Kloster,  og  allerede  i 
Slutningen  af  1660  var  Gyldenløve  anden  Gang  gift  med 
den  siden  saa  ilde  berygtede  Marie  Grubbe,  hvis  Historie 
har  været  et  stærkt  udnyttet  Stof  for  Romanforfattere. 
Brylluppet  fandt  Sted  uden  stor  Højtidelighed,  skriver  den 
nederlandske  Gesandt,  men  Frederik  HI.  havde  dog  selv 
ved  denne  Lejlighed  beæret  sin  Søn  med  et  tysk  Bryllups- 
digt,  trykt  paa  gult  Atlask;  den  er  et  mærkeligt  Exempel 
paa  den  droje  og  saftige  Udtryksmaade,  man  den  Gang  og 
længe  efter  tillod  sig  i  den  Art  af  Poesier*).  I  de  føl- 
gende Aar  var  Gyldenløve  i  længere  Tid  udenlands,  gik 
først  i  fransk,  dernæst  i  spansk  Tjeneste  og  kæmpede  til- 
sidst  mod  Portugiserne,  hvis  Uafhængighed  af  Spanien 
endnu  ikke  var  anerkjendt.  Ved  Hoffet  i  Kjøbenhavn  for- 
taltes der  i  1663,  at  han  var  bleven  Grande  af  Spanien  og 
havde  faaet  en  aarlig  Pension  af  8000  Rdl.,  samt  at  han 
»behandledes  paa  samme  Fod  som  Don  Juan  d'Austria.«**) 
Efter    sin    Hjemkomst    blev    Gyldenløve    udnævnt   til 


*)  Et  Exempl.  af  Digtet  findes  i  Geheimearkivet  og  er  trykt  i 
Danske  Samlinger  2  R.,  4,  253—254. 
**)  Den  yngre  af  dette  Navn,  en  uægte  Søn  af  Philip  IV.  og 
Vicekonge  af  Aragonien.  At  Gyldenløve  virkelig  har  været 
Grande  af  Spanien,  bekræftes  ogsaa  ved  andre,  som  det 
synes,  uforkastelige  Vidnesbyrd.  Pensionen  tør  være  tvivl- 
som. 

Statholder  i  Kongeriget  Norge  efter  Iver  Krabbe,  en  skaansk 
Adelsmand,  der  i  den  første  Tid  efter  Skaanes  x\fstaaelse 
og  Enevældens  ludførelse  havde  vist  sig  misfornøjet  og  tænkt 
paa  at  forlade  Danmark,  men  dog  omsider  havde  fundet  sig 
i  de  nye  Forhold.  Gyldenløve  blev  hans  Eftermand  1664 
og  vedblev  næsten  lige  til  sin  Død  at  beklæde  denne  høje  Post. 
Allerede  tidlig  begyndte  Gyldenløve,  der  for  øvrigt  var 
Godsejer  baade  i  Danmark  og  Holsten,  at  erhverve  faste 
Ejendomme  i  Norge,  noget,  hvortil  hans  Stilling  naturligvis 
gav  ham  en  særdeles  gunstig  Anledning.  Hans  Blik  faldt 
snart  paa  de  Godser  i  Nærheden  af  Laurvig,  som  vi  ovenfor 
have  omtalt.  Familien  Lange,  der  havde  været  meget  rig 
og  mægtig  i  Egnen,  var  i  den  senere  Tid  gaaet  meget  til- 
bage, og  nu  kjøbte  Gyldenløve  1670  dens  Hovedgaarde 
Fritsø,  Halsen  og  Brunlaug.  Derefter  foretog  han  en 
Række  af  Transaktioner,  der  sigtede  til  at  afrunde  og  ud- 
vide de  nye  Besiddelser,  og  i  denne  Henseende  lader  det 
sig  ikke  nægte,  at  han  mere  end  én  Gang  har  krænket 
andres  Ket  for  sine  egne  Interessers  Skyld.  Han  udvirkede 
nemlig  allerede  samme  Aar  1670  hos  sin  Halvbroder  Kri- 
stian V.  et  Reskript,  hvorved  han  fik  Ret  til  som  rette 
Odels-Ejer  (!)  at  »indløse«  alt  Gods,  som  Langerne  tidligere 
havde  solgt  i  Brunlaug  Amt,  for  hvad  han  med  Kjøberne 
»i  billigste  Maade  kunde  forenes«,  med  andre  Ord  at  for- 
drive disse  fra  deres  Gaarde.  Den  samme  Ret  tilstodes 
ham  ogsaa  lige  over  for  de  Personer,  til  hvem  Kongens 
Fader  og  Farfader  (Frederik  IIL  og  Kristian  IV.)  i  sin  Tid 
havde  pantsat  eller  endog  til  Odel  afhændet  Jordegods  i 
Nummedal  og  Sandshverv  (Bygder  i  Langens  øvre  Dalføre) 
»mod  derfor  at  betale  den  Sum,  som  derfor  paa  det  konge- 
lige Skatkammer  var  gjort  Regnskab  for«,  altsaa  uden 
Hensyn  til  Gaardenes  i  Tidens  Løb  stegne  Værd.  Hertil 
fik  han  ogsaa  Ret  til  »imod  Vederlag  af  lige  godt  Gods« 
at  tilbytte  sig  det  »ham  belejlige  Kronens  Gods«,  uanset 
om  Kongen  selv  besad  det,  eller  det  var   »andre  beneficeret 


li  (.ire\-ei 
det  hele  Jjruiilaii 
natus  til  Kirk  er  m 
Kronens  og  Kirk 
videre  fik  han  Bit 
det  grevelige  God 
værket,  Ret  til  at 
syv  Aars  Indtægtla 
By,  der  nu  unddr 
berg,  henlagdes  u|i: 
Sigt,  Sagefald  o.  P 
Gyldenløve  vM 
øge  sine  EjendonP' 
uden  vedkommenil  ■ 
denne  Henseende  1 
Dette,  der  laa  ligi^ 
Fritsø  Værk,  øiiB  ij  i:l 
dette,  ligesom  Bh  « ^ 
bekvemt  for  en  Iji 
cipantskab,  som  ejede  \'ærket,  vilde  ikke  skille  sig  derved. 
Gyldenløve  udvirkede  imidlertid  i  1690  en  kongelig  Be- 
faling, hvorved  der  udnævntes  Taxationsmænd,  som  skulde 
værdsætte  Værket,  og  nu  maatte  dette  efter  afholdt  Taxt- 
forretning   afstaaes   til   ham    med    alle    tilhørende    Gruber, 

Bygninger   o.   s.    v.      Siden    vare    Brunlaugnæs   og    Fritsøs 
Værker  stedse  forenede. 

Derefter  blev  der  udstedt  et  saakaldet  Extensions- 
Patent,  der  y«ierligere  udvidede  Grevskabet  Laurvigs  Rettig- 
heder. Hidtil  havde  Grevens  Overovrighedsret  kun  om- 
fattet Staden  Laurvig  og  Grevskabets  egne  Ejendomme, 
men  nu  blev  den  udstrakt  over  det  hele  Brunlaug  Amt, 
hvilken  Benævnelse  dermed  afskaffedes.  Ved  samme  Lej- 
lighed gjordes  nogle  Forandringer  i  Arvegangen,  om  hvilke 
senere  vil  blive  Tale,  der  blev  truffet  Bestemmelser  om 
Hoveri  til  Grevskabets  Avlsgaard  o.  s.  v.  Paa  denne 
Maade  var  Greven  bleven  en  overmaade  mægtig  Mand, 
han  var  selvskreven  og  arvelig  Overøvrighed  i  Distriktet*), 
udnævnte  alle  gejstlige  og  juridiske  Embedsmænd,  oppebar 
en  stor  Del  af  de  Indtægter,  som  andensteds  tilhørte 
Kronen  eller  Kirken,  og  besad  derhos  Norges  den  Gang 
største  Jærnværk,  uhyre  Jordegodser  og  dertil  Privilegier, 
der  gjorde  det  umuligt  for  andre  at  konkurrere  med  ham  i 
Trælastexporten  paa  denne  Kant.  De  eneste  offentlige 
Funktionærer  (naturligvis  bortset  fra  Militæretaten),  som 
Kongen  fremdeles  beskikkede,  var  Postmesteren  og  Told- 
officianterne  i  Laurvig  By. 

At  skrive  en  udforlig  Biografi  af  U.  F.  Gyldenløve 
vilde  være  et  meget  interessant  Arbejde,  men  det  ligger 
denne  Gang  uden  for  vor  Plan.  Vi  holde  os  til  nogle 
Hovedtræk  af  hans  Liv.  Som  man  kan  slutte  fra  de  om- 
talte store  Privilegier  for  Laurvigs  Grevskab,  var  han 
stedse  i  højeste  Yndest  hos  sin  Halvbroder  Kristian  V.  og 
formaaede  under  ham  vistnok  endnu  langt  mere  end  under 
sin  klogere  og  mere  karakterstærke  Fader.  Kristian  V. 
kunde  ikke  ret  undvære  hans  Omgang,  og  Gyldenløve  selv 
fandt  det  ulige  behageligere  at  færdes  i  Kjøbenhavn  end 
at  residere  som  Statholder  paa  Akershus  eller  i  Kristiania. 


*)  Dette  tæller  nu  over  30,000  Indbyggere, 

Som  Følge  heraf  var  han  idelig  fraværende  fra  Norge,  hvor 
der  herefter  som  oftest  var  ansat  en  Vicestatholder,  medens 
Gyldenløve  selv  beholdt  baade  den  høje  Aflønning  og  en 
øverste  Ledelse  af  Embedets  vigtigste  Forretninger.  Alle- 
rede faa  Maaneder  efter  P'rederik  III.'s  Død  indberettede 
fremmede  Ministre  til  deres  Hoffer,  at  »Vicekongen  af  Norge« 
Gyldenløve  var  den  unge  Konges  altformaaende  Yndling. 
Han  havde  imidlertid  for  saa  vidt  en  priselig  Selvkritik,  at 
han  indsaa,  at  han  ikke  var  nogen  egentlig  Statsmand,  og, 
skjønt  han  naturligvis  nok  var  Medlem  af  Geheimestats- 
raadet,  forsøgte  han  næppe  nogen  Sinde  at  opkaste  sig  til 
Leder  af  Danmarks  Politik.  Desto  mere  deltog  han  i 
alle  Hofanliggender  og  synes  her  uden  Sammenligning  at 
have  været  den  toneangivende.  Hans  private  Liv  var  for 
øvrigt  temmelig  tøjlesløst,  hvilket  vel  til  Dels  har  haft  sin 
Aarsag  i,  at  hans  Ægteskab  med  Maria  Grubbe  blev  yderst 
ulykkeligt.  Formodentlig  har  Skylden  været  stor  paa  begge 
Sider,  da  Fru  Marias  Historie  i  det  mindste  senere  blev 
saa  rig  paa  Skandale;  men  hvorom  alting  er,  vare  de  alle- 
rede i  1668  blevne  separerede,  og  senere  bleve  de  formelig 
adskilte.  Man  har  ogsaa  ment,  at  Gyldenløves  Besøg  i 
London,  hvor  han  1669  som  Ambassadør  havde  lært  Karl 
II.'s  letsindige  og  ryggesløse  Hof  at  kjende,  heller  ikke  har 
øvet  den  bedste  Indflydelse  paa  hans  Moralitet.  Han  an- 
toges derfor  at  øve  en  mindre  god  Indflydelse  paa  Kri- 
stian V.'s  private  Levemaade,  i  det  han  skal  have  forfort 
ham  til  Udsvævelser,  og  dette  skal  have  bevæget  baade 
Enkedronningen  og  Griffenfeldt  til  at  ønske  ham  fjærnet  fra 
Kjøbenhavn.  Han  fik  da  ogsaa  i  1673  Befaling  til  at  gaa 
tilbage  til  Norge. 

Her  havde  i  de  senere  Aar  (siden  1669)  en  dansk 
Adelsmand,  Ove  Juel  til  Villestrup,  fungeret  som  Vicestat- 
holder. Juel  havde  ligesom  Iver  Krabbe  i  Begyndelsen 
været  misfornøjet  med  Enevælden,  men  snart  fundet  sig  i 
det  uundgaaelige  og  var  nu  i  høj  Naade.     Hans  efterladte 

Dagbøger*)  indeholde  forskjellige  Ting  om  hans  Ophold  og 
Virksomhed  i  Norge.  Vi  erfare  ogsaa  af  hans  Optegnelser, 
at  Gyldenløve  i  Juni  1673  kom  tilbage  til  Kristiania,  hvor 
nu  baade  Statholder  og  Vicestatholder  en  Tid  virkede  sam- 
tidig, indtil  den  sidste  i  1674  blev  kaldet  tilbage  til 
Gyldenloves  Misfornøjelse,  da  han  derved  for  det  første 
maatte  finde  sig  i  at  blive,  hvor  han  var. 

Snart  forestod  ogsaa  Begivenheder,  der  gjorde  dennes 
Nærværelse  i  Norge  uundgaaelig,  især  da  han  foruden  at 
være  Statholder  tillige  var  øverstkommanderende  General. 
Det  var  Krigen  med  Sverige.  I  denne  kom  Gyldenløve  til 
at  udføre  de  Bedrifter,  der  udgjøre  hans  Livs  Hæder  og 
have  omgivet  hans  Navn  med  en  velfortjent  Glands.  Krigen, 
der  senere  i  Norge  gik  under  Navn  af  »Gyldenløvefejden«, 
medens  man  i  Danmark  kaldte  den  »den  skaanske  Krig«, 
horer  til  de  mærkeligste,  der  nogen  Sinde  ere  førte  paa 
den  skandinaviske  Halvo,  og  betegner  et  stort  og  glædeligt 
Opsving  i  den  norske  Hærs  Udvikling. 

Efter  først  trods  store  Vanskeligheder  at  have  sørget 
for  Krigsfornødenheder  og  Proviant  trængte  Gyldenløve 
gjentagne  Gange  ind  i  Sverige.  I  1676  erobredes  den 
største  Del  af  det  i  Roskildefreden  afstaaede  norske  Land- 
skab Bahuslen,  hvor  Uddevalla  besattes,  og  hvor  Gylden- 
løve af  den  endnu  fuldkommen  norske  Befolkning  opsatte 
en  ny  Bataillon.  Derefter  vendte  han  sig  imod  Veners- 
borg,  der  erobredes  med  Storm  og  besattes  af  de  norske, 
som  nu  en  Tid  kunde  spille  Mester  baade  i  Dalsland  og 
Vestergøtland.  Derpau  begyndte  han  efter  heldige  Fægt- 
ninger at  belejre  Gøteborg,  ved  hvilket  Foretagende  han 
ogsaa  understøttedes  af  en  dansk-norsk  Flaade.  Sandsyn- 
ligvis vilde  ogsaa  Gøteborg  være  bleven  erobret,  hvis  ikke 
Anføreren  for  deime  Flaade,  der  var  løben  ud  for  at  møde 
den   svenske,   af  uforklarlige   Grunde  havde  sejlet  ned   til 


*)  Dansk  historisk  Tidsskrift  5  R..  III. 

Øresund  og  dermed  gjort  det  muligt  for  Svensken  at  und- 
sætte Staden.  Belejringen  maatte  nu  opgives,  og  Gylden- 
leve  begyndte  i  Steden  for  at  belejre  Bahus  Fæstning.  Denne 
var,  som  bekjendt,  fra  gammel  Tid  af  anset  noget  nær  for 
den  stærkeste  i  Norden;  thi  den  laa  paa  en  Klippe  midt  i 
Getaelven,  og  dens  Værker  vare  til  Dels  indsprængte  i  selve 
Fjældet.  Ruinerne  af  denne  Fæstning  gjore  endnu  et  mæg- 
tigt Indtryk  paa  Beskueren,  og  dens  Historie  er  ogsaa 
glimrende,  thi  trods  en  Række  til  Dels  meget  haarde 
Belejringer  var  Bahus  aldrig  bleven  erobret  i  den  lange 
Tid,  i  hvilket  den  havde  været  Norges  sydligste  Grænse- 
fæstning. Nu  blev  den  belejret  for  første  Gang  efter  at 
være  kommen  i  svensk  Besiddelse.  Forgjæves  opfordrede 
Gyldenløve  Kommandanten,  Drakenberg,  til  Overgivelse  og 
lod  saa  den  lille  hosliggende  By  Kongelf  skyde  i  Brand. 
Allerede  var  et  af  Udenværkerne  taget,  og  der  var  det 
bedste  Haab;  men  saa  kom  Budskabet  om,  at  den  danske 
Generalmajor  Duncann,  som  med  4000  Mand  skulde  støde 
til  Gyldenløve  fra  Halland,  var  bleven  slagen  og  fangen  af 
Carl  XI.  ved  Halmstad,  medens  en  overlegen  svensk  Styrke 
var  i  Anmarche  til  Bahus.  Dette  gjorde  nu  Gyldenløves 
Tilbagetog  til  en  uundgaaelig  Nødvendighed. 

I  det  følgende  Aar  var  Erobringen  af  Marstrand  Hoved- 
begivenheden. Denne  gamle  norske  Stad  havde  de  svenske 
forsynet  med  betydelige  Befæstninger,  nemlig  det  bekjendte 
Carlsten,  og  derhos  forskjellige  andre  faste  Værker.  Gyl- 
denløve  drev  imidlertid  Belejringen  med  største  Iver  og  ledede 
selv  personlig  det  hele,  i  det  han  i  en  liden  Baad  roede  om 
fra  Sted  til  andet.  Forst  toges  Byen  selv  og  de  mindre 
Forter,  til  Dels  under  meget  tapper  Modstand  fra  svensk 
Side,  og  derpaa  forberedtes  alt  til  en  Storm  paa  Carl  sten, 
der  imidlertid  blev  overflødig,  da  Kommandanten  tilbød 
Overgivelse  mod  fri  Afmarche,  skjønt  han  havde  Proviant 
for  sex  Maaneder  og  et  betydeligt  Krigsmateriel.  Saa 
kunde    Sejrherren    den   26de  Juli    1677    lade    Indbyggerne 

sværge  Kristian  V.  Troskabsed.  Under  denne  Belejring 
skulle  Soldaterne  fra  Hardanger  og  Voss  i  Bergens  Stift  i 
særlig  Grad  have  udmærket  sig,  i  det  de,  som  det  hedder, 
ved  et  Anfald  gjorde  Brug  af  »sin  gamle  Ret  til  altid  at  gaa 
først  i  Kampen«:  men  af  det  hele  Kompagni  kom  kun 
Løjtenanten  og  ti  Mand  fra  det  med  Livet.  Derefter  fore- 
gik, hvad  man  har  kaldt  »Slaget  ved  Uddevalla«.  Almin- 
delig har  man  været  vant  til  at  se  dette  betragtet  som  en 
glimrende  Sejr  af  en  liden  norsk  Styrke  under  General- 
major Hans  Løvenhjelm  over  en  langt  overlegen  svensk 
Hær,  anført  at  Rigskansleren  Magnus  Gabriel  de  la  Gardie. 
Nøjagtigere  Undersøgelser  have  imidlertid  godtgjort,  at  der 
ikke  egentlig  fandt  noget  Slag  Sted,  men  at  Svensken  alle- 
rede havde  tiltraadt  sit  Tilbagetog,  inden  Nordmændene 
kom  til,  hvorefter  rigtignok  Tilbagetoget  gik  over  til  en 
vild  Flugt*). 

Samme  Aar  var  ogsaa  Jemteland  erobret  af  de  norske, 
uden  at  dog  Gyldenløve  personlig  havde  taget  Del  i  dette 
nordenfjældske  Tog.  I  Juni  1678  gjentog  han  sine  Forsøg 
paa  at  indtage  Bahus  Fæstning.  Øen,  hvorpaa  denne  er 
beliggende,  beskødes  Dag  og  Nat  baade  fra  det  faste  Land, 
hvor  Elveløbet  er  smallest,  og  fra  den  store  0  Hisingen, 
hvor  det  er  bredere.  Efter  nogle  Dages  Forløb  var  ogsaa 
Træbygningerne  skudte  i  Brand,  men  Besætningen  holdt  sig 
fremdeles  i  sine  bombefaste  Rum,  og  der  var  ingen  Udsigt 
til  paa  Frastand  at  kunne  skyde  Breche  i  Muren.  Man 
maatte  altsaa  over  paa  selve  Fæstningsøen  og  dér  aabne 
Løbegrave  i  Slottets  umiddelbare  Nærhed.  Dette  skete 
virkelig  ogsaa,  skjønt  med  uhyre  Anstrængelser  og  med 
svære  Tab.  Den  27de  Juni  stormedes  et  af  Udenværkerne 
og  toges;  men  den  stærke  Ild  fra  de  belejrede  tvang  snart 
Nordmændene    til  igjen    at  opgive  deres  Erobring.      Endnu 


*)  Se  Norsk  Tidsskrift  for  Videnskab  og  Litteratur,   1853,   Side 
324. 


170  Grevskabet  Laurvig  og  dets  ældre  Besiddere. 

fortsattes  dog  Belejringen;  men  da  Gyldenleve  ingen  For- 
stærkninger fik,  medens  svenske  Tropper  i  store  Masser 
sendtes  til  deres  Landsmænds  Undsætning,  blev  det  til  sidst 
for  anden  Gang  nødvendigt  at  opgive  dette  Angreb  og  gaa 
tilbage  til  Uddevalla.  Dette  uheldige  Udfald  gjorde  Gylden- 
løve overordentlig  ondt,  ja  han  bad  endog  i  sin  Fortvivlelse 
derover  Kongen  om  at  maatte  blive  stillet  under  en  andens 
Overbefaling.  Denne  Belejring  blev  for  øvrigt  den  sidste, 
Bahus  skulde  udholde;  thi  Carl  XII.  lod  1717  Fæstningen 
nedlægge.  Man  kan  sige,  at  Frederikshald  paa  en  Maade 
arvede  dens  Plads  som  Grænsefæstning  og  dens  Rolle  i 
Krigshistorien. 

I  1678  havde  de  svenske  under  Carl  Sparre  haardt 
hjemsøgt  Egnen  om  Reraas  og  til  sidst  brændt  Kobber- 
værket og  Bjærgstaden.  Til  Gjengjæld  trængte  Gyldeniove 
i  det  følgende  Aar  paa  ny  ind  i  Dalsland  og  Vermeland, 
hvor  der  gjordes  et  betydeligt  Bytte.  Ved  Høgsæter  Bro 
vandt  han  en  Træfning,  og  nu  bleve  flere  svenske  Bygder 
strængt  behandlede  med  Brand  og  Plyndring,  i  det  dog 
Kirkerne  skaanedes,  fordi  Svensken  havde  sparet  Røraas 
Kirke.  Alle  Vegne  paa  Kirkedøre  og  Porte  lod  han  opslaa 
følgende  Vers: 

Som  Carl  Sparre  til  os  tal',  vi  hannem  ocsaa  svarer. 

Af  hans  Mund  gik  Ildens  Straal';  vi  derfor  ikke  sparer. 

Hid  se  nu  kommer  Norske  Mand  med  Sværd  og  Ild  i  Hænde, 

El  fransøsk  han  tale  kand,  vel  maa  dog  Hden  brænde. 

Røraas  blev  i  Aske  lagd,  og  der  først  Hden  tæntes, 

Kom  oc  skue  nu  saa  sact,  hvor  Lønnen  rictig  hentis. 

Derefter  gik  Statholderen  til  Bahuslen,  hvor  Svensken  havde 
søgt  at  gjenerobre  Uddevalla,  og  overraskede  og  slog  Fjenden 
fuldstændig.  De  svenske  kom  imidlertid  snart  meget  stær- 
kere tilbage  under  Rigsadmiral  Stenbock  og  havde  denne 
Gang  nær  tvunget  Besætningen  i  Uddevalla  til  at  overgive 
sig;  men  Gyldenløve,  der  havde  indskibet  en  norsk  Styrke 
paa  nogle  Galejer,   kom  til  i  det  rette  Øjeblik  og   forhin- 

drede  det.  Dette  var  den  sidste  Be((ivenbed  paa  deu  sønden- 
fjældske  Krigsskueplads  i  denne  Fejde,  thi  kort  efter  slut- 
tedes en  Vaabenstilstand,  der  snart  førte  til  den  bekj endte 
Fred  i  Lund.  Skjønt  de  dansk-norske  Vaaben  i  det  hele 
havde  haft  Overmagten,  fik  dog  intet  af  Rigerne  noget  af 
de  i  de  foregaaende  Krige  tabte  Landskaber  tilbage;  men 
for  Norge  havde  Krigen  alligevel  medført  en  stor  Vinding, 
thi  Nationen  havde  gjort  et  mærkeligt  Skridt  fremad  i  Selv- 
bevidsthed og  patriotisk  Foleise.  Endnu  i  Syvaarskrigeus 
og  i  Kalmarkrigens  Dage,  da  Norge  endnu  ikke  havde  noget 
som  helst  ordnet  Hærvæsen,  havde  de  udskrevne  norske 
Bønder  ligefrem  deserteret  i  Flok  og  Skare  og  omtrent 
savnet  enhver  krigersk  Æresfølelse.  Derefter  havde  Kri- 
stian IV.  gjort  den  første  Begyndelse  til  at  skabe  en 
staaende  norsk  Hær,  og  i  de  to  følgende,  i  sine  Resultater 
saa  højst  ulykkelige  Krige,  var  der  ogsaa  blevet  kæmpet 
hæderligere;  men  »Gyldenløvefejden«  var  den  første  i  vor 
nyere  Historie,  i  hvilken  Nordmændene  kunde  siges  at  have 
vundet  friske  Lavrbær. 

Gyldenløve  har  uden  Tvivl  allerede  tør  denne  Krigs 
Udbrud  været  meget  afholdt  af  Nordmændene;  men  endnu 
mere  er  han  bleven  det  som  Feltherre.  En  fortjent  norsk 
Krigshistoriker,  Oberstløjtenant  Schnitler,  sammenligner 
hans  Fortjenester  og  hans  Popularitet  med  Kristian  Augusts 
i  en  senere  Tid,  og  denne  Parallel  har  sin  Sandhed,  hvor 
grund forskjellige  de  to  Hærføreres  Personligheder  end  vare. 
A-le  Vidnesbyrd  tyde  ogsaa  paa,  at  han  har  besiddet  en 
sjælden  Evne  til  at  vinde  Almuens  Hjærter,  og  hans  Navn  har 
ogsaa  lige  indtil  den  sidste  Tid  været  bevaret  i  Tradi- 
tionen, medens  de  tieste  af  de  følgende  Statholdere  og  Ge- 
neraler for  længst  ere  gaaede  i  Forglemmelse.  Fornemmelig 
har  Carl  Deichmann,  Biskop  Bartholomæus  Deichmanns 
fortjente  Son*),  givet  disse  Følelser  Udtryk.     Han  fortæller 


*)  Carl  Deichmann,   der  levede  sin  meste  Tid  i  Porsgrund  som 


172  Grevskabet  Laurvig  og  dets  ældre  Besiddere. 

saaledes:  »Nordmændene  ansaa  Gyldenløve  som  sin  Skyts- 
helgen og  havde  en  synderlig  Veneration  for  denne  Herre 
formedelst  hans  prægtige  Opførsel,  populære  Omgang,  tapre 
Anførsel  og  lystige  Levned.  Han  tog  dem  og  i  alle  Ting 
i  Protektion,  særdeles  Almuen,  den  han  forsvarede  mod  alle 
Exekutioner  og  ubillige  Paalæg.  Han  var  i  Stand  til  at 
bringe  Nationen  til,  hvad  han  vilde,  han  hørte  selv  Folkets 
Klager  og  lod  dem  sjælden  gaa  utrøstede  fra  sig.  Fjæld- 
bønderne  kaldte  ham  aldrig  andet  end  »Du  Gyldenløve«. 
Mange  Historier  har  man  om,  at  han  ofte  forklædte  sig  for 
at  prøve,  om  deres  Kjærlighed  var  paalidelig«.  I  Bergen 
indtog  han  alle  ved  sit  Besøg  dér  1665,  hvorved  Fru  Maria 
Grubbe  ledsagede  ham.  Han  udmærkede  sig  her  som 
Skytte,  skød  Papegøjen  og  vandt  de  udsatte  Præmier  for 
Mesterskuddet,  en  Sølvkande,  en  Sølvske,  Buxeklæde  o.  s.  v. 
Borgerne  bleve  trakterede  statelig  af  ham,  han  modtog  ogsaa 
deres  Indbydelser,  og  »da  Hs.  Exe.  var  lystig,  slog  han  Raad- 
stuens  Vinduer  til  Gaden  ud  og  lod  sætte  sit  og  sin  Frues 
Vaaben  ind  i  de  nye«.  I  Kristiania  blev  hans  Skaal  stadig 
drukken  i  Gjæstebud  næst  efter  Kongens.  I  Ørnedalen  i 
Throndhjems  Stift  traf  Gyldenløve  sammen  med  en  Præste- 
søn, der  formedelst  sin  Styrke  kaldtes  den  norske  Bjørn,  og 
udæskede  ham  strax  til  en  Styrkeprøve  med  de  Ord:  »Er 
du  den  norske  Bjørn,  saa  vil  jeg  nu  prøve,  om  du  kan 
tage  Tag  med  Løven.«  I  Hallingdal  fortæller  man  endnu 
om  haus  Samtaler  med  sine  naive  Skydsfolk,  hvem  han  gav 
Gulddukater  i  Drikkepenge  o.  s.  v.;   men  samtidig  har  og- 


Jærnværksejer,  var,  som  bekjendt,  en  i  sin  Tid  agtet  Viden- 
skabsmand, der  forenede  historisk  Lærdom  med  Interesse  for 
Naturvidenskaberne  og  herved,  som  ogsaa  ved  andre  Træk, 
ikke  ganske  ulig  Jakob  Aall.  Han  døde  1780  og  skjæn- 
kede  ved  Testamente  sin  betydelige  Bogsamling  til  Kristiania 
By,  hvor  det  „Deichmannske  Bibliothek",  skjønt  alt  for  længe 
mishandlet  og  forsømt  af  Kommunen ,  nu  efterhaanden 
hæver  sig  til  større  Betydenhed. 

saa  Sagnet  om  hans  Libertinage  vedligeholdt  sig  i  Fjæld- 
bygderne. 

Midt  under  Svenskerkrigen  havde  Gyldenløve  giftet  sig 
for  anden  eller  egentlig  tredje  Gang  med  Antonette  Au- 
gusta af  Aldenburg,  en  Datter  af  Grev  Anton  af  Alden- 
burg,  der  igjen  var  en  uægte  Sen  af  Oldenburgs  sidste 
Greve.  Han  havde  længe  været  forlovet  med  hende,  men 
Ægteskabet  var  blevet  udsat  formedelst  Brudens  store  Ung- 
dom*). Brylluppet  fandt  Sted  den  16de  Avgust  1677  i 
Laurvig,  hvor  hen  Gyldenløve  havde  begivet  sig  fra  Krigs- 
skuepladsen i  Bahuslehn.  En  Adelsmand  af  en  ringere 
Familie,  Hans  Jernskjæg,  der  var  i  Gyldenløves  Tjeneste, 
fortæller  i  sine  Optegnelser  om  sit  Liv**),  at  Gyldenløves 
Husholdning  ved  den  Tid  var  bleven  flyttet  til  den  »greve- 
lige Residens  i  Laurvig«,  og  at  hans  »hele  Hof«  forblev 
dér  indtil  Juletid.  Dette  er  vistnok  et  af  Statholderens 
længste  Ophold  i  sit  Grevskab.  Den  omtalte  Residens 
maa  formodentlig  være  den  endnu  existerende  store  Træ- 
gaard,  der  ogsaa  siden  vil  forekomme  i  vor  Fortælling. 
Residensen  eller  i  det  mindste  en  Del  af  den  er  da  altsaa 
opført  af  Gyldenløve  i  de  første  Aar  efter  Grevskabets  Op- 
rettelse. 

Efter  Krigens  Ophør  stundede  naturligvis  Gyldenløve 
atter  til  sit  kjære  Kjøbenhavn,  hvor  for  længst  den  Mand 
var  styrtet,  der  stundom  havde  staaet  mellem  ham  og 
Kongen;  vi  mene  naturligvis  Griffenfeldt.  I  Hovedstaden 
havde  Gyldenløve  allerede  begyndt  at  opføre  sig  et  Palais, 
der  vidner  baade  om  hans  Rigdom  og  om  hans  Smag, 
nemlig  det  nuværende  Charlottenborg  paa  Kongens  Nytorv. 
Kristian   V.    havde  selv  vist  sin   Halvbroder  den   Ære    at 


*)  Den  tyske  Del  af   Kristianias  Befolkning    ses  ved  denne  Tid 
at  have  arbejdet  paa  at  faa  en  egen  Kirke  og  at  have  sat  sit 
Haab  til,   at  den  tyske  Statholderinde  kunde  være   dem   be- 
hjælpelig til  dette  Ønskes  Opnaaelse. 
**)  Norsk  historisk  Tidsskrift  III,  S.  517  flg. 

lægge  Grundstenen  dertil  i  1672,  og  1 683  var  Palais'et  fær- 
digt. Bygningsmaterialierne  skulle  for  en  Del  være  hen- 
tede fra  Kalø  i  Jylland,  der  tidligere  var  blevet  foræret 
Gyldenleve,  men  for  en  endnu  større  Del  fra  Holland.  Did  ud- 
skibede han  Jærn  i  stor  Mængde  fra  sit  norske  Grevskab  og 
tog  »smaa  og  stærke«  Mursten  tilbage.  Vi  skulle  for  Resten 
ikke  her  gaa  nærmere  ind  paa  hans  Liv  i  Kjøbenhavn  og 
ved  Hoffet.  Molesworth,  der  ellers  saa  strængt  bedømmer 
danske  Personligheder  og  Forholde,  gjør  en  Undtagelse  med 
Gyldenløve,  om  hvem  han  siger,  at  han  endnu  56  Aar 
gammel  (1692)  fremdeles  var  en  ualmindelig  elegant  og 
fint  dannet  Gentleman.  Et  nyt  Baand  mellem  Gyldenløve 
og  Kongen  blev  i  denne  Tid  knyttet,  da  den  først  nævnte 
paatog  sig  Tilsynet  med  Kristian  V.'s  Sønner  med  Sofie 
Amalie  Moth,  de  yngre  Gyldenløver,  Kristian  og  Ulrik  Kri- 
stian. Disse  opdroges  i  deres  Frænde  Statholderens  Hus,  og 
den  først  nævnte  blev  1696  dennes  Svigersøn. 

Selvfølgelig  besøgte  Gyldenløve  af  og  til  Norge,  med 
hvis  Anliggender  han  jfremdeles  havde  meget  at  bestille, 
selv  om  der  var  en  Vicestatholder*).  Naar  han  var  i  Kri- 
stiania,  residerede  han  nu  ikke  mere  i  de  gamle  Værelser 
paa  Akershus,  men  i  sin  Ejendomsgaard  i  selve  Staden. 
Denne  Gaard,  der  nu  er  bekjendt  under  Navnet  Calmeyer- 
gaarden  efter  en  senere  Ejer  af  Handelsstanden,  er  op- 
rindelig bygget  af  en  Myntmester  Peter  Griiner,  hvis  Navn 
fremdeles  læses  paa  Facaden.  Den  ligger  paa  Hjørnet  af 
Raadhusgaden  og  Kirkegaden  og  hører  til  de  alleranseligste 
af  Byens  gamle  Gaarde.  For  Resten  havde  han  ikke  alene 
sit   Grevskab  at  ty  til  som  et  landligt  Tilflugtssted,  men 


*)  Blandt  de  senere  Vicestatholdere  er  den  mærkeligste  Just 
Høg,  der  under  Krigen  havde  været  Diplomat  ved  de  aar- 
lange  Forhandlinger  i  Nimwegen.  Just  Høg  var  en  rig  Mand, 
der  førte  et  meget  fornemt  Hus  i  Kristiania.  Han  er  til- 
lige berømt  som  en  ivrig  Bogsamler  og  holdt  en  egen  Bi- 
bliothekar  i  sin  Tjeneste. 


Grevskabet  Laurvig  og  dets  ældre  Besiddere.  175 

ogsaa  et  Landsted  ved  det  nuværende  Marine  etablissement 
Horten  (Carljohansværn),  hvor  Huset  var  omgivet  med  en 
Vold,  besat  med  Kanoner.  Af  dem,  som  han  særlig  yn- 
dede i  Norge,  kan  nævnes  Biskop  Rosing  i  Kristiania. 
Mellem  hans  Tjenere  var  en  Mand,  som  har  vundet  en 
smuk  Plads  i  vor  Kunsthistorie,  nemlig  Magnus  Berg.  op- 
rindelig en  Bondegut  fra  Hedemarken  eller  Gudbrandsdalen. 
Da  Gyldenløve  opdagede  hans  Talent,  sendte  han  ham  1688 
til  Kjøbenhavn  med  Anbefaling  til  Kongen*).  En  anden 
Tjener,  en  Neger  Kristian  Ernst,  skaffede  han  Postmester- 
tjenesten i  Kragere;  men  Norges  rimeligvis  eneste  sorte  Em- 
bedsmand nød  ikke  længe  sin  Lykke,  da  han  blev  dræbt  i 
et  Slagsmaal  paa  Gaden. 

Af  Gyldenløves  Norgesrejser  i  senere  Aar  var  naturligvis 
den,  under  hvilken  han  ledsagede  Kristian  V.  (1685)  selv, 
den  mest  glimrende.  Den  gik  lige  til  Bergen  og  Thrond- 
hjem,  hvor  den  ulykkelige  Griffenfeldt  paa  Munkholmen 
maatte  se  sit  Haab  om  Befrielse  skuffet.  Som  bekjendt, 
skal  Gyldenløve  have  været  ovre  paa  Munkholmen  og  ønsket 
at  se  Griffenfeldt,  uden  at  denne  skulde  mærke  det,  hvilket 
dog  ikke  lykkedes  ham.  Kongen  var  overordentlig  tilfreds 
med  Gyldenløves  Virksomhed  som  Statholder  og  overhovedet 
med  den  Tilstand,  hvori  han  forefandt  alle  Ting  i  Norge. 
Aarsdagen  efter  sin  Hjemkomst  fra  Norgesrejsen  (den  24de 
Juli  1686)  modtog  derfor  Gyldenløve  et  særligt  Bevis  paa 
Kristians  Naade.  Kongen  holdt  nemlig  da  en  stor  Fest, 
til  hvilken  alle  Deltagerne  i  Rejsen  vare  tilsagte,  og  lod 
frembære  en  Guldpokal  af  4,000  Dukaters  Vægt,  »som 
han  selv  havde  inventeret«.  Paa  Laaget  var  anbragt  en 
Fama  med  Trompet,  og  for  øvrigt  var  Pokalen  forsynet 
med  det  danske  og  norske  Vaaben  og  derpaa  et  hos  Biskop 
Thomas  Kingo  bestilt  Digt  om  Kongens  Rejse,  i  hvilket 
Landet  til  sidst  tiltaltes  saaledes; 


*)  P.  Botten-Hansen:  Magnus  Berg,  Christ.  1862,  S.  6. 

„Syv  Uger,  Dage  tre  han  rejste  dig  tilende 
Og  lod  sin  Naade,  Flid  og  Omhu  for  dig  kjende, 
Mens  Laurvigen  har  Vand  og  Dovrefjeld  kan  staae 
Skal  derfor  Kongens  Navn  og  Roes  om  Verden  gaae". 

Ligeledes  var  anbragt  Navnene  paa  alle  Norges  Fæstninger. 
Af  denne  Pokal  maatte  nu  alle  drikke,  hvorefter  Kongen 
gjorde  opmærksom  paa,  at  der  end  videre  var  skrevet  paa 
Foden,  at  Pokalen  var  skjænket  Gyldenløve  »for  den  gode 
Fornøjelse,  Kongen  fandt  for  sig  udi  Norge«. 

Gyldenløves  maaske  sidste  Norgesrejse  fandt  Sted  1696, 
da  han  var  dér  i  Landet  sammen  med  Kristian  Gylden- 
løve (af  Samsø),  hvilken  sidste  det  foregaaende  Aar  alene 
havde  været  der  for  at  inspicere  Fæstningerne.  Den  gamle 
Statholder  udvidede  1696  sine  norske  Ejendomme  ved  at 
kjobe  af  Kort  Adelers  Broder  Justitsraad  (siden  Geheime- 
raad)  Fr.  Krist.  Adeler  den  store  og  smukke  0  Jomfru- 
land ved  Kragerø,  der  havde  været  adelig  Sædegaard.  I 
denne  Anledning  forfattede  en  Roland  Knudsen,  formodentlig 
Forvalter  paa  Øen,  en  poetisk  Beskrivelse  over  denne,  af- 
fattet, som  han  selv  udtrykker  sig,  »udi  slette  Bonde- 
rim« *). 

Kristian  V.'s  Kjærlighed  til  Gyldenløve,  hvorpaa 
Kongen  havde  givet  saa  mange  Beviser,  udtaler  sig  \)gsaa 
i  hans  Testamente.  Han  fraraader  i  dette  sin  Søn  og 
Efterfølger  herefter  at  lade  Statholderskabet  i  Norge  være 
forenet  med  den  øverste  militære  Kommando  i  dette  Eige, 
»uden  saa  var,  at  det  kunde  være  en  Person,  som  ingen 
Anhang  eller  stor  Slægt  i  Rigerne  havde,  som  Os  elskelig 
Ulrich  Friederich  Gyldenløve,  eftersom  han  ingen  Depen- 
dance  haver  end  af  vores  Kongelige  Huus,  og  vi  desforuden 


*)  Digtet  læses  i  Topografisk  Journal  for  Norge,  H.  29,  Side 
179—188.  Om  Jomfruland  findes  et  Sagn  i  C.  P.  Rothes 
P.  Tordenskjolds  Levnedsbeskrivelse  I.  Kbh.  1747.  4.  S.  79. 
Se  ogsaa  om  Øen:  Den  norske  Tilskuer,  udg.  af  L.  K.  Daa 
for  24de  Juli  1852. 

om  hans  allerunderdanigste  Tro  og  Devotion  noksom  ere 
forsikret«.  Kong  Kristian  havde  ogsaa  yderligere  anbefalet 
U.  F.  Gyldenløve  og  Kr.  Gyldenløve  til  Frederik  IV.  Da 
imidlertid  Kongeskiftet  fandt  Sted  i  1699,  nedlagde  Stat- 
holderen alle  sine  Embeder.  Frederik  IV.'s  Historieskriver, 
Andreas  Hoyer,  forsikrer,  at  det  skete  frivillig,  og  det  er 
vel  ogsaa  ikke  baa  usandsynligt,  at  den  nu  over  60  Aar 
gamle  Mand  kan  have  haft  Lyst  til  at  trække  sig  tilbage, 
da  han  jo  vel  maatte  vide,  at  hvor  meget  Hensyn  den  unge 
Hersker  end  vilde  tage  til  sin  Faders  Yndling,  var  dog  en 
saadan  Indflydelse  ved  Hoffet,  som  den  han  hidtil  havde 
haft,  ikke  mere  at  vente.  Det  fortælles,  at  det  havde  været 
Gyldenløves  Hensigt  at  tilbringe  sin  Alderdom  i  sit  norske 
Grevskab;  men  at  Kongen  skal  have  »raadet«  ham  derfra, 
det  vil  sige,  ikke  ønsket  det,  formodentlig  fordi  den  gamle 
Statholders  Nærværelse  i  Landet  kunde  i  nogen  Grad  være 
generende  for  Eftermanden.  Som  saadan  havde  man  al- 
mindelig ventet  Grev  Kristian  Gyldenløve  til  Samsø;  men 
Kongen  lod  Statholderskabet  være  ubesat  og  udnævnte  kun 
en  Vicestatholder,  Frederik  v.  Gabel.  Gyldenlove,  der  jo 
ogsaa  af  Fødsel  var  en  Holstener  og  tillige  havde  store 
Godser  dér  (det  saakaldte  Wildnis),  valgte  da  at  nedsætte 
sig  i  Hamburg.  Her  levede  han  nu  indtil  1704  et  meget 
stille  Liv  eller,  som  Høyer  udtrykker  sig,  »in  unglaublicher 
Stille  und  Sparsamkeit«  til  sin  Død,  der  indtraf  den  17de 
April  1704.  Hans  Lig  førtes  til  Kjøbenhavn  og  bisattes 
her  i  Frue  Kirke.  For  øvrigt  véd  man  næppe  synderligt 
om  hans  sidste  Dage.  Hans  Gemalinde  var  allerede  død 
den  15de  Juli  1701  i  Amsterdam,  og  Ægtefællerne  have 
saaledes  maaske  levet  adskilte  i  den  sidste  Tid. 

Med  sin  hemmelige  Elskede,  Sophie  Urne,  havde  Gyl- 
denløve haft  Sønnen  Woldemar,  der  fik  Titel  af  Baron 
Løven  dal.  Han  o^ik  i  sachsisk  Tjeneste  hos  August  den 
anden,  men  vendte  under  den  store  nordiske  Krig  for  en 
Tid  tilbage  til  Norden  og  spillede  i  Aarene  1710—1712  en 

glimrende  Rolle  som  Vicestatholder  og  General  i  Norge, 
hvorpaa  han  atter  vendte  tilbage  til  Sachsen  og  døde  dér 
1740.  Fra  Løvendal  nedstammede  paa  mødrene  Side  Fa- 
milien Schmettow,  af  hvilken  et  Par  Medlemmer  siden 
naaede  de  højeste  militære  Stillinger  i  Norge.  Endnu  en 
Person  kaldte  sig  Løvendal  og  udgav  sig  for  Gyldenløves 
Søn,  men  endte  paa  Munkholmen  *).  Med  en  af  sine  senere 
Elskerinder  Marie  (Meng),  Datter  af  en  rig  Kjøbmand  paa 
Frederikshald,  Ole  Christensen,  og  siden  gift  med  General- 
major Tuchsen  i  Bergen,  havde  Gyldenløve  en  Søn,  Vilhelm 
(født  1692).  Denne  Søn  blev  adlet  under  Navnet  Ulrichs- 
dal  og  synes  at  have  været  en  duelig  Mand.  Han  avan- 
cerede efterhaanden  op  til  hvid  Ridder  og  General  i  den 
norske  Armé  og  fungerede  i  et  Par  Vacanser  som  dennes 
øverstbefalende.  Han  døde  1765  og  havde  i  sit  Ægteskab 
med  en  Datter  af  »Brevbryderen«,  Postinspektør  Erlund  i 
Kjøbenhavn,  hvis  Navn  er  knyttet  til  Magnus  Stenbocks 
Historie,  adskillige  Bern.  Familien  er  dog  siden  uddøet  i 
Mandslinjen,  og  en  Kvindelinje,  der  adledes  under  det 
samme  Tilnavn,  lever  vel  endnu  i  Norge,  men  har  ikke 
gjort  Brug  af  Nobilitationen  og  kalder  sig  Vagel. 

Om  Grevinde  Antonette  Augusta  vides  ikke  stort.  Det 
fortælles  om  hende  af  flere,  at  hun,  hvad  den  Gang  næppe 
var  ganske  almindeligt  blandt  tyske  Damer  af  hendes 
Stand,  lod  sig  undervise  i  det  danske  Sprog.  Frederik 
Rostgaard  fortalte  siden  Langebek  en  Anekdote  herom. 
Hendes  Lærer,  en  gammel  jysk  Student,  havde  vanskelig 
for  at  lære  hende  at  udtale  Pronominet  »jeg«.  Han  staver 
da  for  hende  i— e — g;  »I  skal  sey,  som  a  seyer,  i — e — g 
seyer  a.« 

Med  denne  sin  Gemalinde  havde  Gyldenløve  ni  Børn, 
af  hvilke  dog  flere  døde  som  ganske  smaa.  Af  Sønnerne 
naaede  kun  Ferdinand  Anton,  der  sukcederede  i  Grevskabet, 


*)  Se  om  ham  Hist.  Archiv  for  1881,  II,  107. 

den  voxne  Alder.  Af  Døtrene  blev  en  gift  med  Kr.  Gyl- 
denløve til  Samsø,  men  døde  barnløs  før  Faderen,  en  anden 
med  Greve  Carl  Ahlefeldt,  en  tredje  med  en  tysk  Grev 
Leiningen- Westerberg. 

Tvende  norske  Legater  bevare  endnu  Erindringen  om 
Gyldenløve.  Det  første  oprettede  han  1668  til  bedste  for 
Oslo  Hospital,  og  Kapitalens  Kenter  (nu  100  Kroner  om 
Aaret)  uddeles  fremdeles  til  et  Lem  af  denne  Stiftelse.  Det 
andet  Legat  stiftede  han  efter  Krigen  den  19de  Septbr. 
1679,  da  han,  vistnok  paa  Nedrejsen  til  Danmark,  befandt 
sig  i  Laurvig.  Ved  denne  Lejlighed  skjænkede  han  til 
Byens  nye  (»Trefoldigheds-«)  Kirke  et  Beløb  af  2000 
Rdl.  med  den  særegne  Bestemmelse,  at  der  aarlig  den 
14de  November,  paa  »Frederici  Dag«,  skulde  holdes  en 
Gudstjeneste.  Præsten  skulde  derfor  nyde  en  Rosenobel, 
og  Klokkeren  en  Rdlr.  Der  omtales  ikke  i  Gavebrevet 
nogen  særegen  Foranledning  til  denne  Gavmildhed;  men 
andensteds  fortælles,  at  Gyldenløve  gav  Pengene  »til  Er- 
indring om,  at  han  paa  denne  Dag  blev  frelst  af  Havs- 
nød« *).  Dette  kan  være  meget  muligt,  og  man  véd  og- 
saa,  at  han  engang  (paa  sin  Ambassade-Rejse  til  England) 
har  været  nær  ved  at  forlise,  men  »Frederici-Dag«  tyder 
dog  snarere  paa,  at  han  har  villet  have  sin  Navnedag  er- 
indret. Denne  Gudstjeneste  finder  fremdeles  aarlig  Sted, 
og  Præsten  faar  »Rosenoblen«,  der  er  hans  eneste  egentlig 
faste  Indtægt,  udbetalt  efter  den  Kurs,  som  et  Pund  Sterling 
paa  den  Dag  har  her  paa  Stedet.  »Frederiksdagen«  er  en 
lokal  Fest  i  Laurvig.  paa  hvilken  Arbejdet  plejer  at  hvile 
og  alle  Skoler  give  Ferie. 


*)  Th.  Boeck,   Efterretninger   om   gejstlige  Embeder    i   Norge, 
S.  150. 

(Slattes). 

I. 

JiLidten  af  vort  Aarhundrede  danner  i  flere  Henseender 
et  Vendepunkt  i  de  forenede  Staters  Historie;  først  da  havde 
de  naaet  deres  nuværende  Udstrækning;  til  de  tretten  op- 
rindelige Stater,  der  i  Slutningen  af  forrige  Aarhundrede 
erklærede  deres  Uafhængighed  og  satte  deres  Mærker  i 
Flaget  med  de  tretten  Striber  og  samme  Antal  Stjærner, 
føjedes  der  Stat  til  Stat,  Stjærne  til  Stjærne.  Det  Terri- 
torium, de  den  Gang  raadede  over,  var,  med  Undtagelse  af 
Florida,  alt,  hvad  de  nu  have  øst  for  Mississippi.  Loui- 
siana-Territoriet —  hvorved  forstaas  meget  mere  end 
Staten  af  samme  Navn,  og  som  strakte  sig  langs  hele 
Mississippi-Flodens  vestre  Bred  og  i  Vest  begrænsedes  af 
Klippebjærgene,  —  blev  kjøbt  af  Frankrig  1803,  Florida  af 
Spanien  1819,  Texas  inkorporeredes  1845,  og  Ny-Mejiko 
og  Californien  erobredes  1848.  Først  da  strakte  Unionens 
Territorium  sig,  som  nu,  fra  Øst  til  Vest,  fra  det  ene 
Verdenshav  til  det  andet,  og  fra  Nord  til  Syd  fra  25de  til 
49de  n.  B.,  med  et  Fladeram  af  170,000  Kvadratmile. 
Eomerriget  naaede  aldrig  en  lignende  Udstrækning,  Napo- 
leons Magt  endnu  mindre;  kun  det  engelske,  det  russiske 
og  det  kinesiske  Kige  i  vore  Dage  ere  Rivaler  i  Udstrækning, 
men    hvad    dens    Storhed    og    Fremtidshistories    Betydning 

angaar,    staar   den    vældige    amerikanske    Fristat   i    første 
Række. 

En  saadan  Udvidelse  af  Grænselinjer  maatte  natur- 
ligvis paavirke  baade  dens  materielle  Interesser  og  dens 
ydre  saa  vel  som  indre  Politik. 

Fra  den  Tid  maatte  Indianer-Sporgsmaalet  selvfølgelig 
stille  sig  anderledes  end  hidtil ;  saa  længe  der  vest  for  den 
store  Grænseflod  laa  et  udstrakt  Territorium,  som  ingen 
faktisk  havde  taget  i  Besiddelse,  flyttede  Indianer- 
stammerne, efterhaanden  som  de  bleve  fordrevne  øst  for 
samme  Flod,  uden  nogen  Modstand,  uden  Traktater  og 
uden  Indrømmelser,  derover;  men  nu  gaar  den  hvide  Mand 
ogsaa  over  Floden;  da  bliver  der  Strid  om  mit  og  dit,  som 
i  Kolonisternes  første  Tider  paa  Østkysten.  Fra  Kege- 
ringens  Side  bliver  der  indrømmet  Indianerne  »Reserva- 
tioner«, store  Jagtdistrikter,  som  i  A arenes  Løb  bestandig 
blive  krænkede  af  de  hvide  Pionere,  og  som  derfor  Aar 
efter  Aar  giver  Anledning  til  de  blodige  Indianerkrige;  og 
disse  faa  saa  meget  større  Betydning,  som  de  nye  Stater, 
Californien  og  Oregon,  rejse  sig  paa  -  Sydhavets  Bredder, 
afskaarne  fra  de  øvrige  Stater  ved  tusende  Miles  ode  Land- 
strækuinger.  En  Koloni,  der  paa  den  Tid  fik  Betydning 
som  Mellemstation  for  Udvandringen  til  Sydhavsstaterne, 
der  til  Lands  jo  endnu  kun  kunde  ske  med  de  langsomme 
og  besværlige  Tog  med  Oxer,  var  Brigham  Youngs  Mor- 
monstat ved  Saltsøen. 

Dog  allerede  den  Gang  begyndte  man  at  tænke  paa 
Overlands- Forbindelse  ved  Jærnbane  og  Telegraf,  og  Post- 
loven af  1851  satte  Prisen  paa  enkelte  Breve  til  den  fælles 
ubetydelige  Afgift  af  tre  Cents  over  hele  Kontinentet. 
Ogsaa  til  Søs  spekulerede  man  paa  en  kortere  Vej  end  den 
over  Kap  Hoorn.  Den  ene  Plan  udtænktes  efter  den  anden 
til  at  forbinde  Atlanterhavet  med  Sydhavet  ved  Kanaler  i 
Central-Amerika;  der  var  Nicaragua-Projektet  og  Tehuan- 
tepec- Planen;    men    før    nogen    af   disse    realiseredes    den 

endnu  eneste  forkortende  Forbindelse,  nemlig  Jærnbanen  fra 
Panama  til  Aspinwall. 

Hidtil  havde  én  stor  Interesse  absorberet  hele  Kege- 
ringens  Opmærksomhed;  det  var  Arbejderspørgsmaalet. 
Unionens  Grundlov  lod  dette  uberørt.  Slaveriet,  som  paa 
Uafhængighedsaktens  Tid  bestod  saa  vel  i  Nord  som  Syd, 
faldt  snart  af  sig  selv  bort  i  de  nordlige  Stater,  og  det 
var  uden  Tvivl  Grundlovens  Forfatteres  Mening,  at  det 
saaledes  ogsaa  vilde  ske  i  Sydstaterne;  der  blev  i  ethvert 
Tilfælde  ikke  taget  nogen  som  helst  Reservation  derimod  i 
de  forenede  Staters  Grundlov;  men  efterhaanden  som  Ager- 
dyrkningen i  Sydstaterne  udvikledes,  og  især  Bomulden  fik 
Betydning  ikke  alene  for  Araerika,  men  for  Verdensindu- 
strien,  bestyrkedes  Sydens  Plantere  mere  og  mere  i  den 
Tro,  at  Negerslaveriet  var  en  Nødvendighed,  og  der  var 
heller  ingen  af  Nordstaterne,  som  den  Gang  tænkte  paa  at 
blande  sig  i  deres  »lokale  Forhold«  (domestic  institution). 
En  Ligevægt  i  Repræsentanternes  Antal  i  Kongressen  havde 
fundet  Sted  indtil  1819;  der  var  den  Gang  22  Stater, 
elleve  fri  og  elleve  Slave-Stater.  Da  ønskede  Maine  at 
indlemmes  i  Unionen,  og  for  at  Ligevægten  mellem  Nord 
og  Syd  ikke  skulde  forstyrres,  satte  Sydstaterne  Missouris 
Optagelse  igjennem;  men  allerede  da  hørte  man  den  første 
Trusel  fra  Sydstaterne  om  Adskillelse.  En  Deputeret  fra 
Norden  foreslog  nemlig,  at  Slaveriet  ikke  skulde  indføres  i 
den  nye  Stat,  og  strax  bred  Uvejret  les.  Sydstaterne  paa- 
stode,  at  Kongressen  ingen  Ret  havde  til  at  blande  sig  i 
den  nye  Stats  indre  Love,  og  den  blev  optagen  som  Slave- 
stat; men  da  blev  ogsaa  det  berømte  Missouri- Kompromis 
vedtaget,  hvorved  bestemtes,  at  Slaveriet  ikke  skulde  kunne 
indføres  i  Territorier  nord  for  36°  30'  n.  B. 

I  den  første  Halvdel  af  vort  Aarhundrede  havde  Indu- 
strien ingen  Betydning  i  de  forenede  Stater.  Agerdyrk- 
ning var  Sydstaternes  vigtigste  Erhverskilde,  Handelen  Nord- 
staternes, og  et  staaende  Stridsspørgsmaal  mellem  dem  var 

Tarifen,  som  Sydstaterne  forfægtede,  medens  Nordstaterne 
forkastede  den.  Og  dog  blev  det  dem,  der  profiterede  mest 
ved  den;  thi  beskyttet  ved  den  mod  udenlandsk  Konkur- 
rence, udviklede  der  sig  i  de  driftige  Byer  i  Ny-England 
en  Industri,  som  ved  Midten  af  Aarhundredet,  da  der  fra 
Californiens  Guldgruber  tilflød  dem  hidtil  ukjendte  Hjælpe- 
kilder, antog  Forhold,  der  begyndte  at  vække  Sydens  Mis- 
undelse. 

En  anden  Gjenstand  for  Sydstaternes  Skinsyge  var 
Nordstaternes  rask  tiltagende  Folkemængde,  befordret  ved 
Indvandringen  fra  Evropa,  der  ganske  naturlig  rettede  sig 
mod  Nord,  hvor  Arbejderen  ogsaa  var  fri.  Allerede  1790 
havde  Udvandringen  til  de  frie  Stater  begyndt;  men  det 
var  først  1830,  at  den  begyndte  at  faa  nogen  Betydning. 
I  de  tyve  Aar  fra  1790 — 1810  havde  Indvandrernes  Tal 
beløbet  sig  til  120,000;  i  de  ti  paafølgende  Aar  var  deres 
Antal  40,000;  fra  1820—1830  var  der  indvandret  204,000, 
men  fra  1830  til  1840  indvandrede  778,500  og  fra  1840 
til  1850  var  Indvandrenes  Tal  steget  til  1,540,000.  De 
kom  især  fra  Irland,  England  og  Tyskland,  og  fra  de  nord- 
lige Kystbyer  bevægede  Strømmen  sig  mod  Vest.  Derfor 
var  Udviklingen  af  vestlige  Byer  i  Amerika  noget  i  Civili- 
sationens Historie  enestaaende.  Medens  Salem,  den  ældste 
Puritaner  by  i  Massachussets,  først  i  tolv  Aar  havde  for- 
doblet sin  Befolkning,  og  Charleston  i  Syd-Karolina  sin  i 
fyrretyve  Aar,  fordoblede  Cincinnati  sin  i  syv  Aar.  I  vor 
Tid  er  Indvandringen  til  de  forenede  Stater  tiltagen  i 
endnu  mere  forbavsende  Grad,  saa  at  den  i  de  sidste 
Aaringer  er  stegen  til  en  halv  Million  aar  lig. 

Da  disse  Indvandrere  snart  faa  Stemmeret  og  altsaa 
politisk  Indflydelse,  saae  Sydstaterne  med  Grund  sin  Over- 
vægt i  Kongressen  truet  af  dem,  og  da  samtidig  den  mili- 
tære Stand  navnlig  i  Syden  begyndte  at  gjøre  sig  mere 
gjældende,  og  Generalerne  at  faa  en  Betydning,  de  ikke 
før  havde  haft,   begyndte   man  i   Sydstaterne   at  spekulere 

paa  ad  andre  Veje  at  udvide  sig  for  at  kunne  holde  Norden 
Stangen. 

Allerede  i  1827  og  atter  1829  havde  der  i  Kongressen 
været  Tale  om  at  kjøbe  Texas.  Disse  Bestræbelser  for- 
nyedes 1845,  og  da  Mejiko  ikke  godvillig  vilde  afstaa  det, 
benyttede  man  sig  af  dette  Riges  indre  Uroligheder  og  in- 
trigerede, indtil  man  tik  sin  Vilje.  Den  Gang  var  det 
Nordstaterne,  der  harmfulde  truede  med  Adskillelse.  Texas 
blev  dog  optaget  i  Unionen  og  som  Slavestat,  skjont  der 
under  Mejicos  Love  ingen  Slaveri  fandtes.  Hvilken  Mod- 
sigelse! De  forenede  Fristaters  Flag  skulde  fore  Trældom 
med  sig! 

Samtidig  blev  Wisconsin  indlemmet  i  Unionen  som  fri 
Stat,  Ligevægten  bevaredes  endnu;  der  var  da  (1H48)  tre- 
dive Stater,  ligelig  fordelte  mellem  Slavearbejde  og  det  frie 
Arbejde.  Det  var  først,  da  Californien  (1850),  Minnesota 
(1858)  og  Oregon  (1859)  snart  efter  hinanden  traadte  i  de 
frie  Staters  Rækker,  at  Ligevægten  forstyrredes  paa  en  for 
Syden  foruroligende  Maade. 

Fra  den  Tid  hører  man  om  Røvertog  (filibustes-expe- 
ditions)  til  Cuba  og  Centralamerika,  som  Regeringen  i 
Washington,  der  domineres  af  Sydstaterne,  spiller  under 
Dækket  med,  og  hvis  Øjemed  i  Buchanan  endog  finder  en 
aabenbar  Talsmand. 

I  Aaret  1851  samlede  en  vis  Lopez  i  New-Orleans 
5(X)  Mand,  hvormed  han  landede  i  Cuba,  hvor  han  ventede, 
at  Kreolerne  vilde  slutte  sig  til  ham  for  at  afkaste  det 
spanske  Aag.  Han  blev  imidlertid  ikke  understøttet,  som 
han  havde  ventet,  og  blev  med  50  af  sine  Ledsagere 
greben  og  henrettet;  af  de  øvrige  omkom  en  Del,  og 
Resten  blev  som  Fanger  fort  til  Spanien.  Da  Efterretning 
herom  kom  til  de  amerikanske  Byer,  skete  voldeligt  Over- 
fald paa  der  boende  Spaniere,  og  den  spanske  Konsul  i 
New-Orleans  blev  truet  af  Pøbelen.  Hverken  Spanien  eller 
Amerika  ønskede  dog   Krig,    og  man  tog  hinandens  Und- 

sky  Idainger  for  gode  Varer;  men  1854  skete  med  Hensyn 
til  Cuba  en  ganske  ejendommelig  Demonstration^  i  hvilken 
de  handlende  ikke  længer  vare  Æventyrere,  men  Stats- 
mænd. 

Det  var  det  saakaldte  Ostende-Manifest.  En  Konfe- 
rence var  kommen  i  Stand  i  nævnte  By  mellem  de  for- 
enede Staters  Understatssekretær,  Dudley  Man,  og  tre  af 
deres  Gesandter  i  Evropa,  nemlig  1.  Buchanan,  Gesandt  i 
England,  Masen,  Gesandt  i  Frankrig  og  Soulé,  Gesandt  i 
Spanien.  Disse  i  Forening  erklærede  i  en  Depeche  til  Wa- 
shington som  Resultat  af  deres  Forhandlinger,  at  Erhver- 
velsen af  Cuba  »for  enhver  Pris«  var  en  Nødvendighed  for 
de  forenede  Stater.  Denne  Depeches  Indhold  vakte  i  Nord- 
staterne  almindelig  Indignation,  og  Soulé  blev  kaldt  hjem. 
Ikke  desto  mindre  blev  Cubas  Erhvervelse  ikke  opgiven,  thi 
da  England  og  Frankrig  foreslog  Kabinettet  i  Washington 
at  blive  enige  om  gjensidig  at  forpligte  sig  til  intet  For- 
søg at  gjore  over  for  Cuba,  fik  de  formelig  Afslag. 

Med  England  rejste  sig  efterhaanden  flere  Stridsspergs- 
maal.  I  Canada  ønskede  den  franske  Del  at  slutte  sig  til 
Fristaterne,  og  skjent  disse  virkelig  ikke  opmuntrede  dette 
Ønske,  blev  Forholdet  dog  spændt,  saa  meget  mere  som 
Fiskerierne  i  de  nordlige  Farvande  stadig  gave  Anledning  til 
Rivninger.  En  virkelig  Grund  til  Beklagelse  fik  Ameri- 
kanerne, da  England  under  Krimkrigen  hvervede  frivillige 
i  de  forenede  Stater,  og  engelske  Konsuler,  endog  den  en- 
gelske Minister  i  Washington,  vare  delagtige  deri.  Man 
forlangte  derfor  fra  amerikansk  Side  disse  Embedsmænds 
Tilbagekaldelse,  og  da  England  ikke  efteri^om  dette  For- 
langende, men  vedblev  med  at  ville  jævne  Sagen  med  høf- 
lige Undskyldninger,  sendte  man  dem  uden  videre  hjem, 
»fordi  de  havde  overtraadt  Landets  Love«.  England  fandt 
sig  deri  og  sendte  ikke  den  amerikanske  Gesandt  tilbage  til 
Washington;  det  var  øjensynligt,  at  man  ikke  ønskede  Krig 
paa  det  Hold. 

Og  dog  havde  Englænderne  paa  deres  Side  Grund  til 
at  beklage  sig  over  Amerikanernes  Optræden  i  Nicaragua, 
som  de  gjorde  Fordring  paa,  og  som  Fribytteren,  Wm. 
Walker  efter  sit  uheldige  Forsøg  i  Sydcalifornien  og  Se- 
nora  havde  tilranet  sig.  Det  var  i  disse  Egne,  at  det  saa- 
kaldte  Transit-Kompagni  med  Cornelius  Vanderbuilt  i  Spidsen, 
og  med  den  amerikanske  Regerings  Sanktion,  havde  afsluttet 
en  Traktat  med  Nicaraguas  Regering  om  at  fere  Fragten 
fra  og  til  Californien  og  havde  erhvervet  sig  Eneret  til  at  an- 
lægge Kanaler  og  Jærnveje  i  dette  Øjemed.  Amerikanerne 
vare  i  den  Anledning  strømmede  til  langs  Transitlinjen, 
hvor  det  tit  kom  til  blodige  Sammenstød  mellem  Indbyg- 
gerne og  Kompagniets  overmodige  Agenter.  Saaledes  blev 
den  lille  By,  San  Juan,  ogsaa  kaldet  Greytown,  som  laa 
ved  Linjens  Endepunkt,  skudt  i  Grus  af  en  amerikansk 
Korvet. 

Skjønt  nu  Transitkompagniet  i  Førstningen  begunstigede 
Walkers  Bander,  bleve  de  dog  snart  Rivaler,  saa  disse 
endog  grebe  Kompagniets  Skibe,  ladede  med  Guld  fra  Cali- 
fornien, og  saaledes  forstærkede  gjorde  sig  til  Herrer  over 
Landet,  og  Præsident  Pierre  modtog  endog  Walkers  Af- 
sending. Dog  blev  der  ikke  foretaget  noget  for  at  under- 
støtte Walker;  under  Forhandlingerne  angaaende  IndruUe- 
ringsspørgsmaalet  fandt  man  det  vel  ikke  raadeligt,  thi 
heller  ikke  her  ønskede  nogen  af  Parterne  Krig,  og  dog 
vilde  ingen  have  Skin  af  at  give  efter.  I  den  Forlegenhed 
kom  Honduras  med  sine  Fordringer  paa  de  omtvistede  Lande 
begge  Parter  til  Hjælp.  Honduras  forlangte  sin  Ret  aner- 
kjendt,  og  fra  dette  nye  Synspunkt  begyndte  man  nye 
Underhandlinger,  som  nu  fik  et  heldigt  Udfald.  England 
opgav  sine  Fordringer,  og  Honduras  forpligtede  sig  til  ikke 
at  tillade  nogen  fremmed  Magt  at  oprette  militære  Anlæg 
paa  dets  Grund  eller  at  indføre  Slaveriet  i  de  afstaaede 
Landsdele. 

Det  var  dog  ikke  alene  med  evropæiske  Magter,  som  i 

den  nye  Verden  kom  dem  for  nær,  at  Fristaterne  yppede 
Kiv.  Upopulære  Præsidenter  og  Kabinetter  segte  under- 
tiden derved  at  aflede  Folkets  Misfornøjelse.  En  Magt  saa 
fjærn  som  Østerrige  gik  saaledes  ikke  fri;  man  vilde  smigre 
Amerikanernes  Forfængelighed  og  bortlede  deres  Opmærk- 
somhed fra  det  væsenlige,  —  og  det  væsenlige  var  Slave- 
spørgsmaalet.  Saa  protesterede  man  mod  Østerriges  Gru- 
somhed i  Ungarn  under  Haynau,  medens  paa  Plantagerne  i 
de  frie  Stater  forefaldt  lige  saa  oprørende  Rædsels  gjer- 
ninger. Man  indbød  Kossuth  til  paa  Staternes  Bekostning 
at  besejre  Unionen,  og  han  blev  modtagen  med  stormende 
Enthusiasme;  men  denne  kølnedes  dog  snart,  da  han  paa- 
trængende opfordrede  Amerikanerne  til  at  blande  sig  i  Ev- 
ropas  indre  Politik,  og  skuffet  forlod  han  Amerika  for  at 
begive  sig  til  England. 

Endelig  fik  ogsaa  Danmark  sin  Tur  i  denne  Tranedans, 
da  det  pludselig  faldt  Amerikanerne  ind,  at  de  ingen  For- 
pligtelse havde  til  at  betale  Sundtolden,  fordi  alle  Traktater 
desangaaende  vare  undertegnede  af  evropæiske  Magter,  før 
de  som  Stat  existerede.  Man  paaviste  vel  fra  vor  Side,  at 
der  var  en  Handel straktat  med  Regeringen  i  Washington, 
som  anerkjendte  Danmarks  Ret  til  Sundtolden;  men  da 
denne  Traktats  Gyldighed  snart  vilde  udløbe,  erklærede 
man  ikke  at  ville  forny  den  og  truede  med  at  ville  tage 
St.  Thomas  i  Besiddelse  som  Pant  paa  deres  Skibes  frie 
Gjennemsejling.  Dette  gav,  som  bekjendt,  Stødet  til  Sund- 
toldens Afskaffelse,  og  da  der  blev  Tale  om  Pengeerstat- 
ning, vare  Amerikanerne  jo  villige  til  at  erlægge  en  saa- 
dan  i  Betragtning  af  vore  Udgifter  med  Fyrtaarne  etc. 

Endoofsaa  ud  over  det  stille  Hav  sendte  Amerikanerne 
ærgjerrige  Blikke,  og  der  blev  Tale  om  at  inkorporere 
Sandwichs-  og  Gallapagos  Øerne.  En  Expedition  sendtes 
under  Kommandør  Perry  til  Japan,  som  med  de  forenede 
Stater  afsluttede  sin  første  Handelstraktat  og  sendte  sit 
første  Gesandtskab  til  Washington. 

Saaledes  var  Situationen  udad  til  i  Halvtredserne,  medens 
indad  til  det  væsentlige,  Slavespørgsmaalet,  ulmede  som  en 
fortærende  Ild,  der  satte  alle  Hjærter  i  Brand  og  forberedte 
de  voldsomme  Konvulvioner,  hvortil  vor  Generation  har 
været  Vidne. 


II. 

Det  væsentlige,  det  hvorom  alting  drejede  sig,  var 
Slaveriet;  og  da  Halvtredsernes  Historie  er  Forløber  for 
den  store  Krisis,  der  medførte  dets  endelige  Afskaffelse,  er 
det  interessant  her  at  kaste  et  Blik  tilbage  paa  dets  Ud- 
vikling siden  Uafhængighedserklæringen,  da  det  var  i  en 
hendøende  Tilstand. 

Dog  det  var  netop  paa  denne  Tid,  at  Bomuld  fik  en 
Betydning,  den  aldrig  før  havde  haft,  i  det  Maskiner  for 
at  spinde  og  væve  da  først  bleve  opfundne  i  England,  saa 
at  én  Mand  nu  kunde  udrette  lige  saa  meget  som  tidligere 
hundrede,  og  da  Dampkraften  snart  traadte  i  Steden  for 
Vandhjulet,  manglede  der  England  kun  tilstrækkeligt  Raa- 
stof  for  at  kunne  klæde  den  hele  Verden. 

Bomuld  gror,  som  bekjendt,  i  mange  forskjellige 
Lande;  men  der  er  ingen  saa  god  som  den,  der  gror  i 
Amerika,  navnlig  i  Golfstaterne,  hvor  den  ikke  er  perenne- 
rende,  men  en  aarlig  Plante,  hvis  Produkt  er  langt  finere 
og  bedre  end  Bomuldstræets.  I  Mejiko  havde  den  været 
brugt  fra  de  ældste  Tider,  men  i  Virginia*)  blev  den  først 
plantet  1621,  og  indtil  1794  udførtes  der  slet  ingen  Bom- 
uld fra  Amerika-,  der  produceredes  ikke  mere  end  Laudets 
eget  Forbrug.  Adskillelsen  af  Bomulden  fraKjærnerne  var 
en  langsom  Proces,  saa  længe  man  kun  havde  Haanden  til 
Hjælp;  men  samtidig  med  at  Opfindelserne  i  England  gjorde 


*)  Virginien  strakte  sig   den  Gang  fra  Atlanterhavet  til  Missis- 
sippi, fra  Florida  til  de  kanadiske  Søer. 

Forbrugets  Mulighed  saa  meget  større,  opfandt  Eli  Whit- 
ney af  Massachusets  sin  berømte  Rensemaskine  (cotton 
gin  1793),  og  Aaret  etter  udførtes  1 V2  Million  Pund 
Bomuld. 

Produktionen  af  Bomuld  blev  nu  fordelagtigere  end 
nogen  anden  Handelsvare,  især  efter  Fultons  Anvendelse  af 
Damp  til  Skibsfart,  der  gjorde  Transporten  deraf  saa  meget 
lettere.  I  Aaret  1856  produceredes  syv  Ottendedele  af 
Verdensforbruget  af  Bomuld  i  Sydstaterne.  Fra  1850  havde 
Udførselen  gjennemsnitlig  været  3  Millioner  Baller  å  450 
Pund,  og  Værdien  af  Udførselen  fra  1850  til  1855  var 
491,  477,  517  Dollars,  det  vil  sige  noget  over  1833  Mill. 
Kroner. 

Da  det  nu  antoges,  at  Bomuld  kun  kunde  dyrkes  ved 
Hjælp  af  Negerslaver,  kan  man  indse,  i  hvad  Grad  deres 
Værdi  var  stegen.  Deres  Antal  var  1850  tre  og  en  halv 
Million;  i  1863,  da  de  bleve  fri,  var  der  omtrent  lire  Mil- 
lioner. Og  de  havde  ikke  alene  Pengeværdi,  de  havde  en 
politisk  Værdi,  som  man  i  Syden,  paa  en  Tid  da  de  frie 
Staters  Tal  blev  overvejende,  paa  ingen  Maade  kunde 
overse.  En  Neger  gjaldt  nemlig,  naar  Talen  var  om  Re- 
præsentation i  Kongressen,  for  ^/s  Individ,  med  andre  Ord, 
fem  Negere  talte  saa  meget  som  tre  Hvide.  Derfor  var 
man  heller  ikke  alt  for  ivrig  for  at  faa  Maskiner  indført  i 
Syden;  man  gik  frem  paa  en  mindre  moralsk  Maade  for  at 
slaa  to  Fluer  med  ét  Smæk,  og  det  blev  en  Opgave  at 
lægge  Negere  til  (Mulatter),  som  andre  Steder  Kvægavl 
drives. 

Skjønt  Planterne  ikke  vilde  indrømme,  »at  alle  Men- 
nesker fra  Fødselen  have  Ret  til  Frihed  og  Lykke«*), 
maatte  de  dog,  saa  snart  de  nordlige  Stater  havde  friet  sig 
fra  Slaveriet,  til  deres  Sorg  erfare,  at  de  alle  have  Friheds- 
instinktet,  og  allerede  1793  blev  derfor  givet  Love  om  Ud- 


*)  Se  Frihedserklæringen  1776. 

leveringen  af  bortløbne  Slaver  (the  fugitive  slave  law). 
Paa  den  anden  Side  havde  allerede  under  Franklins  Præsi- 
dium det  første  Abolitionistselskab  dannet  sig  1774,  og  før- 
end »Bomuld  blev  Konge«  *),  var  der  endog  i  Syden  mange, 
der  tænkte  som  disse.  Anderledes  stillede  Sagen  sig  1830. 
Da  grundede  den  berømte  Abolitionist,  Wm.  Lloyd  Garri- 
son,  Bladet  »The  Liberator«  i  Boston,  og  tilskyndet  deraf 
stiftedes  1832  »the  New  England  Antislavery  Society«  i 
samme  By,  hvis  Exerapel  snart  fulgtes  af  New  York  og 
andre  store  Byer  i  Norden.  Disse  Selskaber  sendte  baade 
trykte  Sager  og  veltalende  Agenter  til  Syden,  og  Slaveriet 
blev  angrebet  med  større  og  større  Heftighed.  Præsident 
Jackson  fandt  sig  foranlediget  til  i  sit  Budskab  til  Kon- 
gressen 1835  at  gjøre  opmærksom  paa  den  Masse  Blade 
og  Tidsskrifter  af  brændbart  Indhold,  som  gik  gjennem 
Posthuset;  og  hvad  Talerne  angaar,  blev  det  snart  livsfar- 
ligt for  dem  i  Syden,  hvor  man  tog  for  Skik  at  dyppe  dem 
i  Tjære  og  derpaa  i  Pjær,  før  man  i  heldigste  Tilfælde  lod 
dem  løbe.  Med  fanatisk  Iver  nedsatte  man  paa  den  ene 
Side  Slaveriet  som  »Helvedes  Affodning«  og  roste  det  paa 
den  anden  Side  som  »den  største  Velsignelse  for  Sam- 
fundet, der  havde  Oldtidens  og  Bibelens  Hjemmel«. 

1  forskjellige  nordlige  Stater  blev  nu  givet  Love,  som 
faktisk  ophævede  »fugitive  slave  law« 's  Udøvelse.  Herover 
toge  Sydens  Politikere  Anledning  til  at  agitere,  især  efter 
at  Wilmot  1846  havde  foreslaaet  Lov  imod  Slaveriets  Ind- 
førelse i  Territorierne.  I  Aaret  1820  var,  som  tidligere 
omtalt,  en  Linje  bleven  dragen  fra  Missouri  mod  Vest 
gjennem  det  store  Louisiana-Territorium  langs  36°  30'  n. 
B.,  der  skulde  sætte  Grænsen  for  Slaveriets  Udbredelse 
mod  Nord.  Denne  Linje  fordrede  Sydstaterne  efter  Erob- 
ringerne fra  Mejiko  fortsat  til   Sydhavet;    men  da  Freds- 


*)  „Cotton  is  king"   sagde  Senator  Hammond   fra  Syd-Carolina. 
1844. 

underhandlingerne  stode  paa,  og  Kegeringen  forlangte  Penge 
af  Kongressen  til  deres  Fortsættelse,  foreslog  Wilmot  af 
Pennsylvanien,  at  disse  kun  skulde  bevilliges  paa  deu  Be- 
tingelse, at  Slaveriet  ikke  blev  indført  i  de  erobrede  Terri- 
torier. »Nu  maa  det  komme  til  en  Afgj øreise  mellem 
Nord  og  Syd«,  mente  allerede  den  Gang  Syd-Carolinas  Se- 
nator John  C.  Calhoun,  »der  kan  ikke  være  Tale  om  Kom- 
promis; thi  selv  om  Proviso'et  forkastes,  vil  det  kun  ud- 
sætte, ikke  forringe  Faren«. 

Saaledes  var  Stemningen,  da  Præsidentvalget  1848 
nærmede  sig. 

Det  hidtil  enemægtige  demokratiske  Parti,  der  blandt 
sine  Tilhængere  ikke  alene  talte  Planterne  i  Syden,  men 
ogsaa  mange  Kjøbmænd  i  Norden,  som  profiterede  af 
Bomuliishandelen,  havde  nu  splittet  sig,  og  der  var  opstaaet 
det  saakaldte  »free  soil«- Parti,  hvis  Løsen  var:  frit  Land, 
fri  Tale,  frit  Arbejde!  Denne  Deling  gjorde  det  muligt  for 
Whigpartiet  denne  Gang  at  fore  deres  Valg  igjennem. 

Det  var  store  Statsmænds  Tid.  Der  var  Webster, 
som  allerede  1836  havde  været  Valgkandidat  til  Præsident- 
posten, som  var  Kongressens  største  Taler,  og  havde  været 
Udenrigsminister  fra  1841 — 43.  Der  var  Clay,  der  som 
Taler  maaske  kun  veg  Pladsen  for  Webster,  som  allerede 
1814  havde  været  Fristaternes  Befuldmægtigede  ved  Freds- 
forhandlingerne i  Gent,  som  fra  1 825-— 29  havde  været 
Udenrigsminister,  og  baade  1828  og  1832  var  Jacksons 
Modkandidat  til  Præsidentværdigheden;  og  dog  troede  ingen 
af  disse,  skjønt  ogsaa  nu  begge  havde  deres  Vælgere,  at 
kunne  samle  en  Majoritet  af  Stemmer  og  vege  Pladsen  for 
den  eneste  Mand,  man  troede  kunde  gjøre  dette  —  Zacha- 
rias Taylor. 

General  Taylor  var  ikke  Statsmand,  havde  aldrig  haft 
Sæde  i  Kongressen,  ej  engang  i  nogen  enkelt  Stats  lov- 
givende Forsamling.  Han  var  ikke  Jurist,  som  de  fleste 
Præsidenter  have  været,  og  havde  ingen  Sinde  taget  Del  i 

13* 

Politikken.  Han  var  Kriger,  og  det  var  hans  Lavrbær  fra 
den  mejikanske  Krig,  der  vandt  ham  hans  Landsmænds 
Højagtelse  og  Tillid,  skjønt  han  var  saa  lidet  forberedt  for 
denne  nye  Stilling.  Man  havde  vel  før  haft  Generaler  i 
Præsidentsædet,  men  de  havde  dog  alle  tidligere  haft  civile 
Tillidsposter;  han  var  den  første,  hvis  Valg  alene  skyldtes 
hans  militære  Bedrifter.  Som  de  fleste  af  Unionens  Præ- 
sidenter var  Taylor  fodt  i  V^irginien  *).  Han  var  Sen  af 
Oberst  Taylor,  som  havde  udmærket  sig  i  Uafhængigheds- 
krigen, og  som  1785,  Aaret  efter  Zacharias's  Fødsel,  var 
flyttet  til  Kentucky,  der  den  Gang  næsten  kun  var  beboet 
af  Indianere.  Største  Delen  af  hans  Liv  var  ført  paa  Ci- 
vilisationens Forposter,  hvorfor  baade  hans  Væsen  og  hans 
Karakter  mere  prægede  ham  som  Vestens  end  som  Sydens 
Mand.  Amerikanerne,  der  ere  ødsle  med  Øgenavne,  kaldte 
ham  »rough  and  ready«,  men  gave  ham  ogsaa  Kjælenavnet 
»Old  Zach«,  ligesom  de  kaldte  Lincoln  »Old  Abe«. 

Første  Gang  han  tiltrak  sig  alles  Opmærksomhed,  var 
1812,  da  han  28  Aar  gammel  havde  Kommandoen  paa 
Fort  Harrison  ved  Wabashfloden.  Efter  sit  tapre  Forsvar 
af  denne  Plads  blev  han  Major,  deltog  under  Jackson  med 
Ære  i  Krigen  mod  Indianerhøvdingen  Black  Hawk,  og  da 
Seminolerne  gjorde  Opstand  i  Florida,  fik  han  Overanførselen 
imod  dem  og  udmærkede  sig  ved  sin  energiske  og  heldige 
Fremgang.  Efter  at  have  beklædt  denne  Post  i  to  Aar 
blev  han  1840  Overkommanderende  i  Sydvestdepartementet, 
og  da  Texas  blev  annekteret,  fik  han  Befaling  til  at  samle 
sine  Tropper  i  Cuerpo  del  Christo,  og  der  blev  han  til 
1846.  Da  avancerede  han  mod  Mejikanerne  og  vandt  den 
ene  glimrende  Sejr  efter  den  anden,  indtil  han  kronede  dem 


*)  Unionen  havde  bestaaet  60  Aar,  hvoraf  Præsidenter  fra  Vir- 
ginia havde  regeret  i  36  Aar,  fra  andre  Sydstater  (Syd-Caro- 
lina og  Tennessee)  12  Aar,  og  Præsidenter  fra  Nordstaterne 
kun  i  12  Aar. 

alle  med  Sejren  ^ed  Buena  Vista  i  Febr.  1847,  hvor  han  i 
en  vanskelig  Stilling  med  6000  Mand  besejrede  Santa 
Anna,  der  havde  20,000  Mand.  Det  var  denne  Sejr,  der 
vandt  Californien  og  New  Mejiko  for  Unionen,  og  det  var 
frisk  fra  disse  Sejre,  at  han  Aaret  efter  modtog  Bevis  paa 
sine  Landsmænds  Taknemmelighed  ved  at  se  sig  valgt  til 
den  øverste  Hæderspost,  som  det  stod  i  deres  Magt  at  til- 
dele ham.  Nordstaterne  saa  vel  som  Sydstaterne  vare  stolte 
af  ham,  otte  af  Slavestaterne  stemte  for  ham,  der  desuden 
selv  var  Slaveejer*).  Han  tiltraadte  Regeringen  i  Marts 
1849,  og  Vicepræsidenten  blev  Millard  Filmore  af  New 
York. 

Det  var  en  stormfuld  Tid ;  hele  Landet  gjærede;  Meder 
holdtes  nord  og  syd,  hemmelige  og  offentlige.  I  de  enkelte 
Stater  vedtoges  Love  for  eller  imod  Slaveriet,  og  det  Ka- 
binet, Taylor  samlede  om  sig,  var  lidet  skikket  til  at  be- 
rolige Sindene;  det  blev  snart  mistænkt  og  forladt  af  alle 
Partier. 

I  Kongressen,  som  traadte  sammen  i  December,  havde 
hverken  Demokrater  eller  Whigger  nogen  afgjorende  Majo- 
ritet, og  det  varede  tre  Uger,  før  man  kunde  blive  enig 
om  Valget  af  en  Formand**)  (speaker)  i  Repræsentant- 
huset; endelig  faldt  Valget  paa  Howele  Cobb  af  Georgia, 
den  senere  forræderske  Finansminister  i  Buchanans  Ka- 
binet; men  endnu  varede  det  flere  Uger,  før  Huset  blev 
fuldstændig  organiseret. 

Imidlertid  havde  Californien  forlangt  at  optages  som 
fri  Stat,  og  Forslag  til  at  afskaffe  Slaveriet  i  Regerings- 
distriktet  Columbia  var  for  Haanden;  man  ventede  spændt 
Præsidentens  Budskab   til    Kongressen;    men    det   blev   en 


*)  Hans  Datter  ægtede   Jefferson   Davis,   den   senere  Præsident 
for   den    sydlige    Konføderation,    og   hans   Søn    forenede    sig 
med  Oprørerne. 
**)  I  Senatet  er  Vicepræsidenten  efter  Grundlovens  Bestemmelse 
Formand. 

Skuffelse  for  hele  Landet;  han  tog  intet  Parti,  talte  om 
internationale  Forhold;  de  store,  de  brændende  Spørgsmaal, 
som  laa  truende  i  Forgrunden,  syntes  han  at  omgaa. 

Under  disse  Forhold  fremkom  Henry  Clay,  der  i  Se- 
natet repræsenterede  Kentucky,  med  det  berømte  Kompro- 
mis af  1850,  som  snart  tiltrak  sig  hele  den  offentlige  Op- 
mærksomhed. 

De  væsentlige  Punkter  i  dette  Forsøg  paa  at  bringe 
Enighed  til  Veje  mellem  Nord  og  Syd  vare:  1)  Californien 
skulde  optages  i  Unionen  som  fri  Stat.  2)  Territorierne 
skulde  selv  bestemme,  om  de  skulde  blive  frie  —  eller 
Slavestater.  3^  Slaveriet  skulde  ikke  ophæves  i  Distriktet 
Columbia,  saa  længe  det  bestod  i  Nabostaterne  Virginia  og 
Maryland,  4)  dog  skulde  Slavehandelen  (den  indenlandske) 
afskaffes  dér,  5)  og  fugitive  slave  law  skulde  skærpes. 

Begge  Parter  syntes  imidlertid,  at  de  derved  indrømmede 
hinanden  for  meget,  og  det  var  for  at  tage  til  Gjenmæle 
mod  dette  Mæglingsforsøg,  at  Syd-Carolinas  veltalende  Stats- 
mand Calhoun  forfattede  sin  sidste  Tale,  skjont  han,  syg 
indtil  Døden,  ikke  formaaede  selv  at  fremsige  den  i  Kon- 
gressen, hvor  den  blev  oplæst  af  hans  Ven,  Senator  Mason 
af  Virginia*).  Selv  døde  han  nogle  Dage  senere,  og  med 
ham  mistede  Syden  og  det  demokratiske  Parti  deres  dyg- 
tigste Leder. 

Jefferson  Davis  paastod,  at  kun  Fortsættelsen  af  Mis- 
sourilinjen til  Sydhavet  kunde  tilfredsstille  Syden,  og  mange 
Stemmer  lode  den  Gang  om  »at  skilles  fredelig  ad«.  Da- 
niel Webster  gjorde  en  besværlig  »lecture  tour«  til  de  fleste 
store  Byer  og  talte  til  Forsvar  for  Kompromis'et:  »en  De- 
ling af  Unionen«,  hævdede  han,  »var  en  fysisk  Umulighed«. 
Og  som  man  saaledes  stredes,  døde  Præsident  Taylor  plud- 
selig den  9de  Juli  1850,  og  Vicepræsidenten  Millard  Fil- 
more   fortsatte  Regeringen  for   Resten  af  Perioden.      Tay- 


*)  En  af  Forræderne  under  Buchanan. 

lors  Kabinet  indgav  strax  sin  Demission,  som  blev  mod- 
tagen, og  Filmores  Valg  af  Ministre,  hvoriblandt  Daniel 
Webster  til  Cdenrigsminister,  Alexander  H.  H.  Stuart  af 
Virginia  til  Indenrigsminister,  og  Kennedy  til  Finans- 
minister, fandt  større  Tilslutning  blandt  Nationen  end  det 
tidligere. 

Det  er  muligt,  at  uden  disse  to  Dødsfald  netop  paa 
den  Tid  Freden  allerede  da  vilde  være  bleven  brudt;  de 
virkede  i  det  mindste  for  Øjeblikket  som  en  Dæmper  paa 
Sindene.  Kompromis'et  blev  overgivet  til  en  Komite  af  13 
Medlemmer,  som  strax  valgte  Clay  til  Formand,  og  Ind- 
holdet, som  oprindelig  bestod  af  8  Artikler,  blev  noget  for- 
andret, hvorpaa  ovennævnte  Artikler  bleve  vedtagne  hver 
for  sig.  Norden  vandt  altsaa  Californien  som  fri  Stat, 
men  hvad  i  al  Verden  kunde  have  gjort  den  til  Slavestat? 
Ti  Senatorer  fra  Syden,  deriblandt  Jefferson  Davis  og  Ma- 
sen, indgave  Protest  derimod;  men  den  blev  tilbagevist  af 
Kongressen.  Dyrekjebt  blev  denne  Guldstat  dog  ved  de 
øvrige  Indrømmelser  til  Syden,  især  den  nye  »fugitive  slave 
law«.  Ingen  Lov  eller  Forordning  i  nogen  fri  Stat  skulde 
kunne  beskytte  den  bortløbne  Slave,  og  en  egen  Akt  blev 
vedtagen  af  Kongressen,  som  bestemte  Fremgangsmaaden 
ved  Udleveringen  og  Straffe  for  de  gjenstridige.  De  frie 
Staters  Embedsmænd,  Magistrat  og  Dommere,  skulde  gjøre 
Tjeneste  ved  denne  Menneskejagt,  og  de  fangne  Negere 
skulde  hensidde  i  Staternes  offentlige  Fængsler,  til  de  bleve 
afhentede.  Og  en  saadan  Lov  gav  Filmore,  Advokaten  fra 
den  frie  Stat  New  York,  sit  Navn  og  sin  Underskrift, 
skjønt  han  kunde  have  brugt  sit  Veto,  og  han  udstedte  endog 
en  Proklamation,  hvori  han  opfordrede  Regeringens  Embeds- 
mænd til  at  sætte  den  i  Kraft;  men  det  kostede  ham  hans 
Partis,  Whiggernes,  Tillid  og  umuliggjorde  hans  Gjen- 
valg. 

Samtidig  med  at  Kongressen  traadte  sammen  1851, 
samledes    ogsaa    de    lovgivende    Forsamlinger    i    de    fleste 

Stater.  Adskillelse  fra  Nordstaterne  var  det  herskende 
Raab  i  Syden,  især  i  Syd-Carolina,  hvor  Guvernøren  i  sin 
Aabningstale  til  Forsamlingen  tilraadede  den,  og  denne 
Forsamling  nægtede  at  vælge  en  Senator  til  Kongressen  i 
afdøde  Calhouns  Sted,  medens  den  forbød  sin  anden  Se- 
nator*), Butler,  at  deltage  i  Kongressens  Forhandlinger. 
Som  Modsætning  hertil  udkom  paa  denne  Tid  i  Syd-Caro- 
lina et  Skrift,  der  paaviste,  at  Adskillelse  fra  Unionen  for 
den  enkelte  Stat  kun  kunde  blive  Skam  og  Skade.  Forfat- 
teren var  den  tidligere  Minister  i  Mejiko,  Poinsett. 
Guvernøren  i  Mississippi  foreslog  en  Sammenkomst  af  De- 
legerede fra  samtlige  Sydstater  for  at  overlægge  deres 
Tarv,  og  hvad  Forholdsregler  der  burde  tages  til  Modstand, 
naar  deres  Interesser  truedes.  Floyd  af  Virginien  paastod, 
at  Kongressen  ikke  havde  Ret  til  at  give  andre  Love  an- 
gaaende  Slaveriet  end  saadanne,  som  sikrede  Sydstaterne 
deres  Ejendomsret  til  Negerne,  og  Nord-Carolina  erklærede, 
at  Ophævelsen  af  Slavehandelen  i  Regeringsdistriktet  var 
et  Brud  paa  Unionspakten,  og  at  denne  Handel  mellem 
de  forskjellige  Stater  ikke  maatte  hindres. 

Medens  der  saaledes  larmedes  i  Sydens  lovgivende  For- 
samlinger, var  der  ikke  roligere  i  Norden.  I  det  første 
Aar  efter  at  den  nye  Lov  var  vedtagen,  blev  der  udleveret 
flere  bortløbne  Slaver  end  i  de  foregaaende  60  Aar,  og 
deres  Tal  beløb  sig  til  over  et  Tusend.  Forbitrelsen 
voxede  derfor  i  de  frie  Stater,  og  Pennsylvania  og  New  York 
forbøde  deres  Embedsmænd  at  have  noget  med  denne 
Menneskejagt  at  skaffe.  Derfor  ansatte  Kongressen  egne 
Kommissærer  til  at  varetage  Fængslingen  og  Udleveringen 
af  de  flygtende,  og  for  at  anspore  deres  Iver  bleve  de  godt 
lønnede  af  de  forenede  Staters  Penge. 


*)  Enhver  Stat  har  uden  Hensyn  til  Størrelse  to  Senatorer  i 
Kongressen,  men  Repræsentanternes  Tal  i  Underhuset  be- 
stemmes efter  Folkemængden. 

Imidlertid  hvilede  ikke  Abolitionisterne,  i  Spidsen  for 
hvem  Kvækerne  altid  ere  gaaede;  de  holdt  et  Konvent  i 
Syrakuse  i  Staten  New  York,  hvor  de  besluttede  at  tage 
kraftige  Forholdsregler  for  at  modarbejde  Lovens  Anven- 
delse, hvad  »en  højere  Lov  bed  dem«.  Masser  af  Petitioner 
sendtes  nu  fra  Pennsylvania,  New  York  og  Massachusets 
til  Kongressen,  som  modtog  dem  med  Kulde  og  rent  ud 
tilbageviste  Kvækernes  Andragende  fra  Indiana,  hvori  for- 
langtes Tilbagekaldelse  af  »fugitive  slave  law«.  Hver 
Gang  denne  Lov  blev  nævnet  i  Kongressen,  vakte  den  Strid 
og  Larm;  en  af  Pennsylvaniens  Repræsentanter  rejste  sig 
derfor  for  at  foreslaa,  at  den  ikke  mere  skulde  komme  paa 
Tale.  Hale  af  New  Hampshire  erklærede  den  for  en 
Skændsel  for  vort  Aarhundredes  Civilisation  og  en  Parodi 
paa  Unionens  Grundlov;  men  han  blev  overdøvet  med  bi- 
belske Fraser. 

I  Boston  havde  man  jaget  en  Neger  ved  Navn  Sna- 
drack  og  bragt  ham  for  Retten.  En  Skare  frie  Negere, 
anferte  af  to  hvide  Mænd,  trængte  ind  i  Retssalen,  fordrev 
Øvrigheden  og  befriede  Snadrack.  I  den  Anledning  ud- 
stedte Filmore  en  Proklamation,  hvori  han  befalede 
Unionens  Tropper  at  understøtte  Avtoriteterne;  dog  den 
Gang  kom  det  ikke  til  Yderligheder.  Men  som  et  Side- 
stykke hertil  og  som  Bevis  for,  at  Stemningen  langt  fra 
var  gunstig  for  Negerne  blandt  alle  Samfundsklasser,  selv 
i  Massachusets,  maa  anføres,  at  da  George  Thompson,  en 
beromt  engelsk  Taler,  som  Garrison  havde  formaaet  til  at 
komme  der  over  for  at  bearbejde  Folkestemningen,  ankom 
til  Boston,  opstod  der  Slagsmaal,  og  da  han  i  Springfield 
vilde  tale  offentlig,  lukkede  man  Salen  for  ham  og  forbed 
ham  Adgang. 

Det  var  i  Aaret  1851,  at  »Onkel  Toms  Hytte«  udkom 
i  ugentlige  Leveringer  i  »National  Era«  i  Boston,  og  Aaret 
efter  i  Bogform.  Aldrig  har  maaske  noget  litterært  Værk 
haft  saa  gjennemgribende  social  og  politisk  Indflydelse,   og 

Forfatterinden,  som  i  en  lille  By  i  Maine  skrev  det  meste 
af  det  i  sit  tarvelige  Køkken  med  en  støjende  Børneflok 
omkring  sig,  havde  den  Gang  ingen  Anelse  om,  hvad  dets 
Betydning  vilde  blive;  men  hun  skrev  om  et  Æmne,  hvor- 
med Luften  var  svanger  fra  Golfen  til  Lawrenceflodens  Mun- 
ding, og  i  Sydstaterne  har  man  indrømmet,  at  hendes  Bog 
har  udrettet  mere  end  alle  Nordens  Abolitionister  tilsammen. 
Den  blev  i  det  første  Aar  oversat  i  otte  forskjellige  Sprog 
og  gjorde  derved  Slaveriet  fra  et  indre  til  et  Verdensspørgs- 
maaL  Den  blev  dramatiseret  og  trak  fuldt  Hus  i  New 
York  i  halvandet  Aar  i  Træk,  hvorved  Folk  bedre  end  paa 
nogen  anden  Maade  fik  Øjnene  op  for  denne  »huslige  In- 
stitutions« Vederstyggelighed. 

I  Maj  Maaned  var  en  Konference  mellem  Sydstaternes 
Afsendinge  kommen  i  Stand  i  Charleston  S.  C,  og  det  saae 
truende  ud.  Præsident  Filmore  appellerede  til  Unionens 
Forsvarere  og  gjorde  Forberedelser  til  Modstand.  Det  blev 
indlysende,  at  der  ikke  længer  kunde  være  Tale  om  fredelig 
Adskillelse,  at  en  saadan  kun  kunde  ske  efter  megen  Blods- 
udgydelse. Unionsmøder  holdtes  i  alle  Stater  baade  nord 
og  syd,  og  Filmore  og  Daniel  Webster  gjorde  en  Rundrejse 
i  Staterne  Virginia,  Pennsylvanien,  New  York  og  Massachu- 
sets,  hvor  de  overalt  bleve  vel  modtagne,  og  Webster  talte 
varmt  for  Unionen,  hvor  de  kom  frem.  Det  var  i  dette  Efter- 
aar,  at  Kossuths  Besøg  tiltrak  sig  den  offentlige  Opmærk- 
somhed, og  ved  Begyndelsen  af  1852,  i  hvilket  Aar  det 
nye  Præsidentvalg  forestod,  var  alt  roligt. 

I  de  stormfulde  Aar,  hvor  Filmore  forestod  Admini- 
strationen, var  dog  et  og  andet  betydeligt  Foretagende  gjennem- 
ført.  Californien  var,  som  allerede  omtalt,  indtraadt  i  Sta- 
ternes Række,  og  Utah  og  New-Mejiko  vare  blevne  organi- 
serede som  Territorier,  hvorved  det  sidstes  Grænser  bestemtes, 
og  Texas  fik  10  MiU.  DoU.  for  de  Dele,  det  havde  gjort 
Fordring  paa.  Den  nye  Postlov  var  bleven  gjennemført. 
Foruden  den  allerede  omtalte  Expedition  til  Japan  var  Løjte- 

naiit  Lynch  bleven  sendt  til  Afrika,  Ringold  til  Kinahavet, 
Herudon  og  Gibbon  til  Amazonfloden.  Desuden  falder  under 
Filmores  Administration  den  7de  Folketælling  i  de  forenede 
Stater.  Det  er  nemlig  i  Grundloven  bestemt,  at  der  hvert  tiende 
Aar  skal  holdes  Folketælling,  hvorved  ikke  menes  Mandtal 
alene,  men  fuldstændig  statistisk  Indberetning  om  Landets 
Tilstand  og  Fremgang.  Denne  Gang  gav  Kongressen  nye 
Forordninger  i  den  Anledning  og  bevilligede  betydelige 
Summer  til  at  bestride  Omkostningerne.  Da  Resultatet  nu 
forelaa  i  1852,  viste  det  sig,  at  Landet  fra  1840 — 50  i  Ud- 
strækning var  tiltaget  omtrent  en  Tredjedel,  at  Folkemængden 
var  stegen  fra  17  til  23  Millioner,  og  at  Landets  Velstand 
omtrent  havde  fordoblet  sig.  En  saadan  Væxt  havde  man 
i  Verdens  Historie  endnu  ikke  set  Mage  til  i  et  lignende 
Tidsrum. 

(Sluttes). 

Maria  Solter. 


Af  &rev  Seherr  Thosz^s  Memoirer. 

(Slutning.) 


V. 

Bismarck  og  Seherr  Thosz. 

Vi  forbigaa  nu  et  Stykke  af  Memoirerne,  som  ikke 
indeholder  noget  væsentlig  nyt  eller  noget,  der  kan  interes- 
sere Læserne  synderlig,  saaledes  blandt  andet  en  Sendelse 
til  Fyrst  Couza  af  Rumænien  for  at  berede  Vejen  til  en 
Diversion  i  Ungarn,  samtidig  med  at  Garibaldi  og  hans 
Skarer  med  den  italienske  Regerings  hemmelige  Understøt- 
telse forberedte  et  Angreb  paa  Resten  af  Østerriges  ita- 
lienske Besiddelser;  men  hele  Sagen  opløstes  i  intet.  Vi 
gaa  derimod  nu  over  til  Thosz's  Forhold  til  v.  Bismarck. 


Af  mine  nærmere  Venner  blandt  Emigranternes  Kreds 
havde  i  Foraaret  18B2  endnu  kun  Oberst  Nikolaus  Kiss  de 
Nemeskér  Bolig  i  Paris;  han  havde  ægtet  en  i  enhver 
Henseende  udmærket  Dame  af  den  store  parisiske  Verden 
og  indtog  allerede  den  Gang  en  meget  agtet  Stilling  i  det 
fine  Samfund.  Jeg  havde  hidtil  holdt  mig  fjærn  fra  enhver 
aktiv  Deltagelse  i  Politikken,  min  politiske  Virksomhed  havde 
hidtil  indskrænket  sig  til,  at  jeg  i  Aaret  1859  havde  skrevet 

nogle  Flyveskrifter  og  Avisartikler  mod  Østerrige;  men  om 
Tingenes  Tilstand  i  Ungarn,   om  vore  Udsigter  eller  Ikke- 
udsigter  til  Hjælp  fra   fremmede  Regeringer  var  jeg  ikke 
desto  mindre  temmelig  godt  underrettet;  jeg  kjendte  t.  Ex. 
Aftalerne  i  Plombiéres  mellem  Kejser  Napoleon  og  Cavour, 
længe  for   man  vidste  noget  derom  i   Evropas  Kabinetter. 
Gjennem  Kiss  blev  jeg  først  underrettet  om   den  preussiske 
Sendemand,   v.  Bismarcks   paafaldende  Optræden,  hvorledes 
han  i  snævrere  Kredse  aabenlyst  gav  sit  fjendtlige  Sindelag 
mod  Østerrige  Luft;   endnu  kort  forud  havde  han  efter  en 
Diner  hos   Udenrigsministeren  Thouvenel,   en  Slægtning  til 
Fru  Kiss,  i  flere   Personers   Nærværelse   ytret,  at  det  var 
hans  Mission  at  ødelægge  Ny-Østerrige,  at  udviske  Forhaa- 
nelsen  fra  Olmiitz,  at  gjore  Preussens  tynde  Liv  mere  om- 
fangsrigt.      Fra    andre    Kilder   vidste    jeg,    at   Kongen    af 
Preussen   allerede   tidligere  havde  tilbudt  ham  Ledelsen  af 
de  udenrigske  Anliggender,   men  at  Bismarck  havde  givet 
et  afslaaende  Svar,  fordi  Kongen  ikke  vilde  give  ham  »frie 
Hænder  over  for  Østerrige«.      Her  aabnede  sig  altsaa  nye 
Udsigter  for  os,  om  de  end  foreløbig  syntes  at  ligge  noget 
langt  borte.      Allerede    siden    1850  havde    det  været   min 
ufravigelige  Opfattelse   —   og  Andråssy  mindes  det  maaske 
endnu,  skjønt  han  den  Gang  altid  udlo  mig  —,  at  Ungarn 
hverken    ved  Frankrig    eller   Italien  vilde    naa   sin    lovlige 
Frihed,   men  kun  ved  Preussen,    naar    dette  Land    engang 
kom    til   Erkj endelse  af   sin   nationale    Opgave"  i  Tyskland 
og  viste  sig  stærkt  nok  til  at  gjennem  føre  denne  Opgave. 

Det  næsten  uventede  Forhold  syntes  pludselig  at  rykke 
sin  Opfyldelse  langt  nærmere.  Ministeriet  Hohenzollern 
havde  indgivet  sin  Demission,  Bismarck  var  bleven  kaldet 
til  Berlin  og  var  af  Kongen  udnævnt  til  Ministerpræsident; 
nogle  Dage  senere  skulde  han  komme  til  Paris  for  at  over- 
række Kejser  Napoleon  sin  Hjemkaldelsesskrivelse.  Øje- 
blikket til  Handling  var  kommet.  —  Jeg  turde  antage,  at 
V.  Bismarck  vidste,  hvem  jeg  var.    SexAar  tidligere,  under 

et  kort  Besøg  i  nogle  Selskabskredse  i  Frankfurt  a.  M., 
var  der  hændet  mig  noget  lignende  som  Poul  Ezterhåzy  i 
London*).  Den  esterrigske  Forbundsgesandt  havde  forlangt, 
at  jeg  skulde  lade  mig  forestille  for  ham;  jeg  havde  af- 
slaaet  det,  ikke  af  Lidenskabelighed  eller  Overmod,  men 
simpelthen  for  ikke  at  komme  i  en  falsk  Stilling.  I  Steden 
for  nu  simpelthen  at  ignorere  mig  havde  Hs.  Excellence 
erklæret  ikke  at  ville  mede  i  noget  Selskab,  hvortil  jeg 
blev  indbudt,  og  Sagerne  gik  saa  vidt,  at  den  franske 
Sendemand,  Grev  Montessuis  lod  forespørge  hos  Kejseren, 
om  han  skulde  opretholde  en  Indbydelse  til  mig  eller  ikke, 
og  selv  overbragte  mig  et  bekræftende  Svar.  Jeg  afslog 
dog  lige  fuldt  denne  Indbydelse,  da  jeg  ikke  vilde  berøve 
de  unge  Frankfurterdamer  en  Mængde  gode  Dansere;  thi 
det  vilde  være  blevet  de  esterrigske  Officerer  forbudt  at 
møde  paa  Ballet.  Naturligvis  aflagde  samtlige  Sendemænd 
Beretninger  til  deres  Hoffer  om  dette  Mellemspil,  og  skjønt 
V.  Bisniarck  paa  hin  Tid  var  fraværende  fra  Frankfurt,  maa 
han  dog  vistnok  ved  sin  Tilbagekomst  være  bleven  under- 
rettet om  Sagen,  om  ikke  af  andre  saa  ved  sin  Frue,  for 
hvem  jeg  var  bleven  præsenteret.  Nok  sagt,  jeg  kunde 
formode,  at  mit  Navn  og  min  Stilling  ikke  var  v.  Bismarck 
ganske  ubekjendt.  Jeg  rettede  altsaa  en  Skrivelse  til  ham, 
hvori  jeg  sagde,  at  hvis  det  var  sandt,  hvad  man  fortalte, 
at  han  var  en  Fjende  af  Østerrige,  at  han  vilde  bekrige 
det,  og  saafremt  han  ikke  blot  ønskede  at  være  en  preus- 
sisk Felix  Schwarzenberg,  men  at  blive  en  tysk  Cavour,  da 
kunde  han  gjøre  Regning  paa  Ungarns  redelige  og  nyttige 
Medvirkning.  I  saa  Fald  stillede  jeg  mig  til  hans  Dispo- 
sition til  Indledning  af  nødvendige  Forbindelser  med  de 
indflydelsesrige  Personligheder  blandt  mine  Landsmænd. 
Dette  Brev  indleverede  jeg  i  Gesandtskabshotellet  Dagen 
før  Bismarcks  Tilbagekomst. 


*)  Se  oven  for  S.  155. 

Anden  Dagen  efter  mit  Brevs  Afleverelse  blev  jeg  vækket 
Kl.  5  om  Morgenen,  ved  en  Livjæger,  der  meget  ængstelig 
forvissede  sig  om,  at  jeg  ogsaa  virkelig  var  den  Mand,  han 
søgte;  han  sagde  mig  derpaa,  at  den  preussiske  Første- 
minister anmodede  mig  om  at  indfinde  mig  hos  ham  Kl.  8 
om  Morgenen.  Til  bestemt  Tid  mødte  jeg  hos  v.  Bismarck, 
som  den  Gang  stod  ved  Begyndelsen  af  sin  glimrende,  men 
møjsommelige  Løbebane.  Ministeren  undskyldte  sig  først, 
fordi  han  modtog  mig  i  Slobrok;  men  han  var  først  kommen 
tilbage  Kl.  4  om  Morgenen  fra  en  Pest  i  St.  Cloud,  hvortil 
Kejser  Napoleon  havde  inviteret  ham.  Han  beklagede,  at 
han  havde  maattet  bede  mig  til  sig  saa  tidlig  om  Dagen; 
men  paa  Grund  af  Metternichs  (den  østerrigske  Sendemands) 
ømme  Omhyggelighed  var  han  omgiven  af  Spioner,  men 
ønskede,  at  jeg  ikke  skulde  blive  bemærket  af  disse.  Bis- 
marck  lod  mig  nu  give  sig  en  Fremstilling  af  Forholdene  i 
Ungarn  og  af  de  mest  fremragende  Personligheder  blandt 
Emigrationen.  Paa  hans  Spørgsmaal,  hvorledes  vi  kunde 
have  et  saa  nøje  Kj ondskab  til  Forholdene  baade  ved  Hoffet, 
i  Administrationen  og  i  Hæren,  udviklede  jeg,  at  vore  Emi- 
granter for  en  stor  Del  hørte  til  Samfundets  øverste  Klasser, 
som  havde  Slægtninge  og  Venner  baade  ved  Hoffet  og  i 
Hæren,  ligesom  derhos  de  patriotisk  sindede  Mænd  i  selve 
Landet  grebe  enhver  Lejlighed  til  at  holde  os  å  jour  med 
de  forefaldende  Begivenheder.  Bismarck  kom  nu  til  det 
Punkt,  som  havde  bragt  os  sammen.  »Deres  Forudsæt- 
ninger ere  rigtige.  Jeg  har  sat  n^ig  til  Maal  at  hævne 
Forhaanelsen  fra  Olmiitz,  at  styrte  det  Østerrige,  som  har 
behandlet  os  paa  det  mest  uværdige,  som  ønsker  at  for- 
nedre os  til  sin  Vasal.  Jeg  vil  rejse  Preussen,  jeg  vil 
skaffe  det  den  Stilling  i  Tyskland,  der  tilkommer  det  som 
en  ren  tysk  Stat.  Jeg  miskjender  ingenlunde  det  Værd, 
Ungarns  Hjælp  kan  have  for  os,  og  jeg  véd,  at  Ungarerne 
ikke  ere  Kevolutionsmænd  i  Ordets  almindelige  Betydning. 
For  øvrigt  har  jo  allerede  den  store  Fritz  underhandlet  med 

de  utilfredse  ungarske  Magnater  om  et   Forbund;   naar   vi 
sejre,  vil  Ungarn  ogsaa  blive  fri.     Stol  De  kun  herpaa!« 

Jeg  tillod  mig  det  Spørgsmaal,  hvorledes  han  vilde 
kunne  sikre  sig  Frankrigs  Nevtralitet,  da  dette  Land  i  hvert 
Fald  vilde  forlange  Afstaaelser.  »Jeg  nærer  ingen  Bekym- 
ringer mere  i  den  Retning,«  svarede  Bismarck  med  den 
Aabenhjærtighed,  som  senere  har  bragt  ham  saa  stor  For- 
del. »I  Nat  har  jeg  konfereret  tvende  Timer  med  Kej- 
seren og  har  modtaget  hans  Tilsagn  om  absolut  Nevtra- 
litet. Han  talte  rigtignok  til  mig  om  en  lille  Grænse- 
berigtigelse, som  han  kaldte  det;  han  vilde  have  Saar- 
briickens  Kulbækken;  men  jeg  erklærede  lige  ud,  at  vi 
ikke  vilde  udlevere  en  eneste  Landsby,  og  selv  om  jeg 
vilde,  vilde  min  Konge  dog  aldrig  gaa  ind  herpaa.  Derpaa 
gav  Kejseren  mig  sit  Tilsagn;  men  han  holder  os  for  svag 
eller  overvurderer  Østerrigerne;  han  advarede  mig  gjentagne 
Gange.  Da  han  trods  sine  Advarsler  dog  saae  mig  ved 
godt  Mod,  sagde  han:  »Gjør  De  blot,  hvad  De  ikke  kan 
undlade.«« 

Bismarck  opfordrede  mig  nu  til  at  sende  ham,  fra  Tid 
til  anden,  Beretninger  om  Sagernes  Gang  og  Tilstandene 
i  Ungarn:  dog  maatte  disse  Beretninger  være  affattede 
saaledes,  at  han  kunde  forelægge  dem  for  Kongen.  Hvor- 
ledes skulde  jeg  kunne  lade  ham  tilflyde  disse  Beret- 
ninger, saaledes  at  de  bevaredes  for  indiskrete  Blikke? 
»Stop,  nu  véd  jeg  det,«  udbrod  v.  Bismarck,  »her  er  en 
brav,  aldeles  paalidelig  Mand,  vor  Konsul  Dr.  Bamberg, 
ham  skal  jeg  sende  til  Dem.  Han  lægger  sine  Depecher  i 
en  særlig  Sæk,  som  først  bliver  aabnet  i  Berlin.«  Hermed 
var  Samtalen  til  Ende;  men  jeg  —  var  pludselig,  og  for 
første  Gang  i  mit  Liv,  forvandlet  til  Konspirator. 

Jeg  skyndte  mig  med  at  bringe  Indholdet  af  denne 
vor  Samtale  til  mine  politiske  Venners  Kundskab,  og  i  om- 
trent etAarstid  sendte  jeg  de  ønskede  Situationsberetninger 
til  V.   Bismarck;   men  da  blev  jeg  bindret  heri  ved  ydre 

Omytændigheder  *),  og  under  et  af  mine  senere  Ophold  i 
Paris  havde  jeg  vel  den  Fornøjelse  at  gjense  Dr.  Bamberg, 
der  efter  Paalæg  fra  v.  Bismarck  opfordrede  mig  til  igjen 
at  indsende  Situationsberetninger  om  Ungarn,  men  den 
preussiske  Konfliktperiode  stod  paa  denne  Tid  i  sin  fulde 
Blomst,  og  Bismarck  arbejdede  med  Damp  paa  Arméorganisa- 
tionens Gjennemforelse  og  optraadte  over  for  den  mod- 
stræbende Landdag  med  en  Barskhed,  der  syntes  aldeles 
uretfærdiggjort.  Jeg  afslog  at  have  videre  Forbindelser 
med  ham.  Jeg  var  kortsynet,  det  indrømmer  jeg,  kort- 
synet som  Millioner  andre.  Denne  Konfliktperiode  — 
maaske  den  tungeste  i  hans  hele  Liv  —  er  netop 
derfor  hans  skjonneste  Ros.  Her  lagde  Bismarck  mere 
end  nogen  Sinde  for  Dagen  sin  Overbevisnings  Styrke, 
sit  moralske  Mod  og  sin  Udholdenhed.  Soni  et  Stykke 
Jærn  stod  han  oprejst  mellem  tvende  Møllestene,  Kongen, 
for  hvem  man  havde  mistænkeliggjort  ham  som  Revolu- 
tionsmand, 0^  Parlamentet,  hvor  han  kun  mødte  Udtryk  af 
Held  og  Foragt.  Man  har  ofte  sammenlignet  Bismarck 
med  Cavour;  men  denne  Sammenligning  er  kun  for  saa 
vidt  berettiget,  som  begge  forfulgte  et  tilsvarende  politisk 
Maal  og  udfoldede  et  lignende  Geni  for  at  naa  dette; 
men  de  Vanskeligheder,  Bismarck  havde  at  overvinde, 
staa  uden  Sammenligning.  Cavour  blev  baaren  fremad  af 
den  offentlige  Mening,  af  sin  Konges  og  sit  Parlaments 
ubetingede  Tillid;  Bismarck  derimod  savnede  denne  mæg- 
tige Loftestang,  maatte  A åringer  igjennem  bære  det 
høje  Maal,  han  tilstræbte,  dybt  i  sit  Bryst  og  opslide  sin 
Kraft  i   Kamp  mod  Upopularitet  og  Mistillid. 


*)  Dels  Grevinde  Thosz's  Sygdora,  dels  den  oven  berørte  rumæ- 
niske  Mission,  som  faldt  i  Sommeren  1864. 

VI. 

Åaret  1866.  —  Den  ungarske  Diversion. 

Aaret  1866  var  frembrudt,  og  med  dette  Aar  begyndte 
den  nye  politiske  Stilling  i  Østerrige  at  dæmre.  Monarkiet 
skulde  stilles  paa  sit  naturlige  Grundlag  og  herved  gjen- 
vinde  sin  Livskraft  og  Magtfylde.  Venedigs  Afstaaelse  og 
Adskillelsen  fra  det  tyske  Forbund  var  for  det  habsburg- 
lothringske  Monarki  af  samme  Betydning  som  en  Amputa- 
tion af  en  Kræftsvulst  for  det  menneskelige  Legeme. 

Allerede  om  Foraaret  vare  vi  bekjendte  med  Bismarcks 
Beslutning  om  at  slaa  det  store  Slag  i  dette  Aar.  For- 
beredelserne bleve  trufne  i  al  Stilhed,  General  Klapka  blev 
flere  Gange  kaldet  til  Konferencer  i  Berlin,  og  endelig  blev 
ogsaa  en  ungarsk  Legions  Oprettelse  besluttet;  Grev  Theodor 
Csåky  skulde  organisere  samme.  Man  har  i  Preussen  rejst 
svære  Bebrejdelser  mod  Bismarck,  fordi  han  greb  til  denne 
»revolutionære«  Forholdsregel;  men  de,  som  dadle  ham, 
kjende  hverken  deres  egen  preussiske  Historie,  eller  tage  i 
Betragtning,  hvilket  uhyre  Ansvar  Bismarck  paatog  sig  over 
for  Konge  og  Fædreland  ved  den  af  ham  alene  provocerede 
Krig.  Hvorfor  skulde  Bismarck  være  mere  kræsen  i  sine 
Midler  end  selve  Grundlæggeren  af  den  preussiske  Magt, 
end  selve  Frederik  den  store?  Havde  Frederik  IL  ikke  selv 
været  en  Rebel  mod  Kejser  og  Rige?  Havde  Kejser  og 
Rige  ikke  ogsaa  sat  ham  i  Rigets  Akt?  Havde  han  ikke 
ogsaa  underhandlet  med  utilfredse  Ungarere,  optaget  un- 
garske Overløbere  i  sin  Hær?  I  denne  Henseende  forelaa 
altsaa  et  Præcedens  af  stor  Avtoritet. 

I  denne  Tid  falder  en  for  Situationen  karakteristisk 
Ytring  af  den  preussiske  Krigsminister  v.  Roon.  Denne, 
General  Moltke  og  en  tredje  Person  aftalte  netop  Felttogs- 
planen  hos  V.  Bismarck,  da  der  under  Drøftelsen  indlob  en 
telegrafisk  Melding  om,  at  de  hannoveranske  og  hessiske 
Tropper   marcherede    mod  Syd.      »Gud    ske   Lov!«    udbrød 

Koon,  »DU  ere  vi  da  disse  smaa  Puslinger  kvit;  thi  nu 
kan  vor  Konge  ikke  mere  gaa  tilbage.« 

Ved  Krigens  Udbrud  blev  jeg  endnu  af  mine  Forret- 
ninger holdt  tilbage  i  Paris;  min  Afrejse  til  Legionen  var 
fastsat  til  den  5te  Juli,  men  den  3djeJuli  stod  Slaget  ved 
Sadowa,  derpaa  fulgte  Venedigs  Afstaaelse  til  Kejser  Napo- 
leon IIL,  og  da  jeg  gik  ud  om  Formiddagen  den  5te,  fla- 
gede hele  Paris  i  Anledning  af  denne  Afstaaelse.  Jeg 
begav  mig  til  Palais  royal  for  at  tage  Afsked  med  Prins 
Napoleon;  han  var  lige  kommen  fra  Kejseren  og  var  i  en 
meget  bevæget  Stemning.  »Det  er  godt,  at  De  kommer,« 
udbrød  han,  »De  maa  gjøre  os  en  Tjeneste.«  Prinsen  bad 
mig  rejse  lige  til  den  preussiske  Konges  Hovedkvarter  for 
at  advare  Bismarck  mod  en  overilet  Fred  eller  Vaabenhvile. 
Østerrige  er  i  Ulykken  smidig,  i  Lykken  hævngjerrig  og 
grusom.  Østerrige  havde  allerede  før  Krigen  ladet  bekjendt- 
gjøre  i  Paris,  at  Schlesien  var  Sejrsprisen,  og  at  alle  dets 
tyske  Forbundsfæller  —  og  det  var  ikke  faa  —  skulde  er- 
holde Lnndeudvidelser  paa  Preussens  Bekostning.  I  Lebet 
af  en  halv  Time  anstrængte  Prinsen  sig  for  at  bevise,  at 
han  handlede  mindre  i  sit  eget  Navn,  end  i  Kjendskab  til 
Kejserens  hemmelige  Ønsker;  thi  Napoleon  selv  maatte 
som  Følge  af  den  overtagne  Mæglerrolle  officielt  raade 
til  Fred.  Bismarck  skulde  huske  paa,  at  Kejseren  i  Italien 
allerede  tvende  Gange  havde  benyttet  Prinsen  som  Mellem- 
mand ved  slig  konfidentiel  Politik.  Jeg  noterede  mig 
Hovedpunkterne  af  min  Mission  i  en  lille  rød  Lommebog, 
som  senere  skulde  blive  min  Redningsmand  i  en  alvorlig 
Fare,  forlod  Prinsen,  ilte  til  det  preussiske  Gesandtskab  for 
at  udbede  mig  et  Pas  til  Berlin,  hvad  jeg  ogsaa  strax  fik 
udleveret  ved  den  preussiske  Sendemand,  Grev  Goltz,  og 
om  Eftermiddagen  B^l.  5  var  jeg  paa  Rejsen. 

Vejen  var  lang  og  besværlig;  under  min  tre  Dages 
Fart  fra  Paris  til  Pardubitz  i  Bøhmen  fandt  jeg  kun 
tvende  Gange  Tid  og  Lejlighed  til  at  nyde  noget  varmt, 

en  Kotelet  i  Minden  og  tre  Æg,  som  en  preussisk  Kap- 
tejn venligst  skaffede  mig  i  Gitschin.  Undervejs  havde  jeg 
telegraferet  til  Udenrigsministeriet  med  Begjæring  om  i 
Krigsministeriet  at  udvirke  mig  et  Pas  til  min  øvrige 
Rejse.  Ved  min  Ankomst  til  Berlin  den  6te  Juli  om 
Aftenen  Kl.  10  udleverede  Lothar  Bucher  mig  det  ønskede 
Pas  og  afsendte  en  Chiffer- Depeche  til  v.  Bismarck,  hvori 
han  angav  Øjemedet  for  min  Rejse.  Jeg  havde  gjort  Reg- 
ning paa,  at  jeg  paa  den  schlesiske  Banegaard  endnu 
vilde  kunne  finde  Lejlighed  til  at  nyde  en  Forfriskning; 
men  jeg  kom  med  Nød  og  næppe  saa  betids  til  Toget, 
som  skulde  afgaa  Kl.  11,  at  jeg  ikke  fik  et  Øjeblik  til- 
overs til  at  berolige  min  fastende  Mave.  Ved  min  Ankomst 
om  Morgenen  den  7de  Juli  kunde  jeg  takke  en  Feltjæger, 
der  rejste  som  Kurer,  for,  at  jeg  fik  Plads  i  en  Postvogn, 
som  skulde  til  at  afgaa.  Om  Aftenen  var  der  et  Kvarters 
Standsning  i  Gitschin,  i  Gjæstgivergaarden  kunde  man  slet 
ikke  opdrive  noget  spiseligt,  men  her  hjalp  den  artige 
Kaptejn  mig,  som  sagt.  Tidlig  om  Morgenen  den  <Sde 
Juli  kjørte  vi  gjennem  Sadowa  og  over  Valpladsen,  som 
endnu  var  oversaaet  med  Lig;  nogle  Timer  senere  indtraf 
vi  i  Pardubitz. 

Jeg  tilstaar,  at  jeg  følte  mig  lidt  beklemt  ved  min 
Gang  til  Bismarck:  han  stod  nu  i  sin  fulde  Glorie,  og  jeg 
havde  ganske  kort  i  Forvejen  afslaaet  enhver  yderligere 
Forbindelse  med  ham.  Hvis  han  mindedes  dette,  kuude 
jeg  være  belavet  paa  en  ikke  synderlig  venlig  Modtagelse; 
men  jeg  trøstede  mig  med,  at  han  stod  for  højt  til  at  føle 
nogen  Hævngjerrighed,  og  min  Formodning  var  rigtig. 
Bismarck  var  ikke  tilstede  i  sin  Bolig,  han  var  gaaet  til 
Kongen.  Paa  Pladsen  foran  den  lave  Enetages-Bolig,  hvor 
Vilhelm  I.  logerede,  var  der  samlet  en  Mængde  Generaler; 
udmattet  af  Rejsen  satte  jeg  mig  ned  paa  en  Sten  i  Nær- 
heden for  at  vente  paa  Bismarck.  Oberst  v.  Stiehle  traadte 
hen  til  mig  og  spurgte  efter  mit  Navn  og  Ønske,  og  Her- 

rerne  vare  aabenbart  nysgjerrige  efter  at  høre  Nyheder  fra 
Paris;  thi  strax  derpaa  blev  jeg  forestillet  for  Prins  Karl 
af  Preussen  og  de  andre  Generaler,  som  morede  sig  meget 
over  Parises  Befolkning,  som  flagede,  uden  at  de  franske 
Vaabeu  havde  tilkæmpet  sig  en  Sejr.  Da  kom  Bismarck 
til  Syne  med  Kronprinsen.  Hilset  med  Ærbødighed  fra 
alle  Kanter  skred  den  hoje  Skikkelse  i  den  beskedne  Ma- 
jorsuniform  frem  som  Gud  Jupiter,  i  det  han  besvarede 
Hilsenerne  til  højre  og  venstre.  Lidt  efter  lidt  nærmede 
hans  Excellence  sig  ogsaa  min  Ringhed  og  opfordrede  mig 
til  at  følge  ham  til  hans  Bolig. 

Næppe  havde  jeg  endt  min  Meddelelse,  før  Bismarck 
ilte  tilbage  til  Kongen  for  at  forhindre,  at  han  skulde  mod- 
tage Feltmarskalk-Løjtenant  Gablentz,  der  for  anden  Gang 
var  kommen  til  det  kongelige  Hovedkvarter  for  at  afslutte 
en  Vaabenstilstand.  Et  Kvarterstid  senere  vendte  Bismarck 
tilbage  og  bød  mig  venlig  en  Stol.  »Saa,  nu  ville  vi  ryge 
os  en  Cigar,«  sagde  han,  i  det  han  rakte  mig  en  Kasse 
Havanna;  »De  ansaa  mig  altsaa  ogsaa  for  en  Junker,  for 
en  Reaktionær.  Skinnet  bedrager.  For  at  naa  mit  Maal 
maatte  jeg  spille  denne  Rolle.  Hos  Kongen  blev  jeg  fra 
alle  Kanter  mistænkeliggjort  som  en  maskeret  Demokrat;  jeg 
kunde  kun  vinde  hans  fulde  Tillid,  naar  jeg  viste,  at  jeg 
heller  ikke  veg  tilbage  for  Kammeret  for  at  gjennemføre 
Arméreorganisationen,  uden  hvilken  en  Krig  var  en  Umu- 
lighed, ja  selv  Statens  Sikkerhed  udsat  for  Fare.  Dog 
denne  Kamp  koster  mig  mine  Nerver,  min  Livskraft.  Men 
besejret  har  jeg  dem  alle,  alle!«  udbrod  han  i  prægtig 
Vrede,  i  det  han  med  Haanden  slog  kraftig  i  Bordet  og 
nævnte  tre  kvindelige  Navne,  som  synes  at  have  beredt 
ham  særlige  Ærgrelser.  To  Sejrstelegrammer  indløbe  fra 
Melleratyskland  med  næppe  ti  Minutters  Mellemrum.  Jeg 
tillod  mig  det  Spørgsmaal,  hvad  der  vel  nu  skulde  blive  de 
sydtyske  Staters  Lod?  »Disse  ultramontane  kunne  vi  ikke 
bruge,«  gjensvarede  den  vældige;  »vi  maa  heller  ikke  sluge 

rige,  og  Klapka  sammenkaldte  en  Morgen  Krigsraadet,  som 
bestod  af  Legionens  Stabsofficerer  og  to  Ikke-Kombattanter. 
Han  forelagde  dem  det  Sporgsmaal,  om  det  stemmede  med 
Ungarns  Ære,  at  vi  her  som  i  Italien  kun  skulde  lade  os 
bruge  som  en  Slags  Fugleskræmsel  uden  at  lade  det  komme 
til  virkelige  Kampe;  han  foreslog,  at  vi  uden  at  tage  Hen- 
syn til  Vaabenhvilen,  skulde  marchere  ind  i  Ungarn.  Oberst 
Komåromy  og  den  ene  Ikke-Kombattant  var  herfor,  og  navn- 
lig udtalte  den  sidste  sig  med  megen  Varme  for  Ind- 
marchen; men  alle  vi  andre  stemte  mod  samme,  i  det  vi 
som  Motiv  for  vor  Afstemning  anførte,  at  vi  allerede  havde 
givet  noksom  tilstrækkelige  Beviser  paa  vort  Mod,  saa  vi 
ikke  behøvede  at  ængstes  i  denne  Henseende;  men  at  det 
derimod  vilde  være  en  Forbrydelse  mod  Landet,  om  vi  ved 
vor  Indmarche  fremkaldte  et  Opror  uden  at  have  den  nødven- 
dige Styrke  til  at  støtte  sammen.  Forslaget  blev  altsaa 
afslaaet,  men  alligevel  lod  General  Klapka  nogle  Timer 
senere  blæse  Alarm,  og  Marchen  blev  tiltraadt.  Hvilke 
Grunde  der  bestemte  Klapka  til  at  sætte  sig  ud  over 
Krigsraadets  Beslutninger,  maa  en  senere  Tid  give  Oplys- 
ninger om. 

For  enhver,  som  ikke  var  kjendt  med  disse  Grunde, 
maatte  vort  hele  Tog  tage  sig  ud  som  en  Don  Quijotes 
Kamp.  Vi  vidste,  at  omtrent  10,000  Mand  esterrigske 
Tropper  af  alle  Vaabenarter  inden  faa  Dage  kunde  stilles 
op  mod  os.  Vi  havde  ikke  en  Kanon,  og  til  Infanteriet 
kun  60  Patroner  pr.  Mand!  —  Ved  vort  første  Natte- 
kvarter  opdagede  vi  til  almindelig  Moro,  at  hin  Ikke-Komba- 
tant,  som  havde  udtalt  sig  saa  varmt  for  Indmarchen  og 
skulde  have  fungeret  som  Civilkommissær  i  Ungarn,  under- 
vejs var  vendt  om  og  havde  fulgt  den  mindre  tornefulde 
Vej  til  Paris.  Den  næste  Dag  gik  vi  over  Ungarns 
Grænse,  hvor  vi  stødte  paa  de  første  Uhlaner,  og  fra  alle 
Kanter  indløb  der  Efterretninger  om,  at  øster  rigske  Tropper 
i  Ilmarcher  rykkede  os   i  Møde.      Det  første  Pormaal  for 

vort  Tog  til  Ungarn  var  imidlertid  naaet;  vi  havde  udfoldet 
den  ungarske  Fane  paa  Fædrelandets  Grund.  Dette  kunde 
for  Øjeblikket  være  tilstrækkeligt.  Vi  marcherede  den  næste 
Dag  gjennem  nogle  ungarske  Landsbyer,  hvor  tyve  ungarske 
Slovaker  sluttede  sig  til  os  som  frivillige,  og  tiltraadte  der- 
paa  Tilbagetoget.  Den  7de  Avgust  indtraf  vi  i  den  lille 
måhriske  By  Rosenau  og  troede  nu  at  være  bag  Demarka- 
tionslinjen,  om  hvis  senere  paafulgte  Forlæggelse  vi  ikke 
havde  nogen  Anelse.  Klapka  valgte  mig  for  at  overbringe 
den  Melding,  at  vor  Legion  var  indtruffen  i  Rosenau,  til 
General  Stolberg,  hvem  vi  troede  stod  i  Nærheden  med  sit 
Korps.     Det  var  en  skæbnesvanger  Vej,  jeg  tiltraadte. 

I  en  aaben  Vogn,  forspændt  med  to  gode  Heste,  kjørte 
jeg  om  Eftermiddagen  Kl.  4  over  Frankstadt.  Skæbnen, 
det  vil  sige  vort  Ukjendskab  til  Demarkationslinjen,  vilde, 
at  jeg  kjørte  lige  ind  i  Fjendens  Land.  Efter  næppe  en 
halv  Times  Forløb  saae  jeg  mig  forfulgt  af  østerrigske 
Uhlaner,  lod  Kusken,  hvem  jeg  ikke  havde  Tillid  til,  stige 
af,  greb  selv  Tømmerne  og  kjørte  i  Karriere  videre,  i  den 
Mening,  at  jeg  snart  maatte  støde  paa  preussiske  Tropper. 
Ved  Foden  af  det  høje  Bjærg,  jeg  kjørte  ned  ad,  rislede  en 
Bæk,  og  her  laa  der  en  Landsby,  hvor  tvende  Veje  kryd- 
sede hinanden.  I  det  jeg  vilde  slaa  ind  paa  den  nordlige 
Vej,  fik  en  Flok  Bønder  fat  i  mine  Tømmer,  og  næsten 
samtidig  havde  ogsaa  nogle  Uhlaner  indhentet  mig.  Jeg 
steg  af  Vognen  og  overrakte  den  ene  Uhlan  min  Sabel,  da 
der  ikke  kunde  tænkes  paa ^ nogen  Modstand;  men  ikke 
desto  mindre  stak  tvende  af  Uhlanerne  gjentagne  Gange 
efter  mig  med  deres  Lanser  og  vilde  sikkert  have  stødt 
mig  ned,  hvis  jeg  ikke  var  sprungen  ned  i  den  omtalte 
Bæk,  hvor  hen  de  tøvede  med  at  forfølge  mig  paa  Grund 
af  dens  høje  Bredder.  Faa  Øjeblikke  senere  kom  endnu  ti 
til  tolv  Uhlaner  sprængende  under  Kommando  af  en  Vagt- 
mester, som  paabød  en  Standsning  af  Forfølgelsen.  Jeg 
traadte  ud  paa  Vejen,    og    tvende  Bønderkarle  grebe   mig 

haardt  i  Armene;  den  Officer,  som  nu  indtraf  i  fuld  Ga- 
lop, befalede  dem  at  slippe  mig,  men  der  udkrævedes  endnu 
nogle  Hug  med  den  flade  Klinge,  før  de  lystrede.  Bøn- 
derne vare  saa  fanatiske,  at  de  kastede  med  Sten  efter  os, 
da  jeg  og  Officeren  steg  ind  i  Vognen.  Han  opførte  sig  i 
øvrigt  mod  mig  paa  fuldkommen  ridderlig  Vis,  udbad  sig 
mine  Papirer,  spurgte  om  mit  Navn  og  nævnte  mig  sit: 
Premierløjtenant,  Grev  Mittrovsky;  nogle  Uger  senere  be- 
søgte han  mig  i  Fængslet,  og  faldt  senere  i  en  Duel  i  Ga- 
lizien.  Kort  derpaa  mødte  vi  Ritmesteren,  en  Rhinpreusser 
af  Fødsel;  Mittrovsky  tik  det  Paalæg  at  føre  mig  til 
Teschen. 

Det  er  unødvendigt  at  fortælle,  at  jeg  var  fattet  paa 
alt,  hvad  der  nu  maatte  komme;  ingen  Gud  kunde  her 
hjælpe  mig,  derom  var  jeg  fast  overtydet.  Allerede  i  1849 
og  1850  havde  man  forfulgt  mig  med  en  Hidsighed,  som 
om  jeg  var  en  Nihilist;  hvad  kunde  jeg  vel  saa  nu  vente, 
hvor  jeg  bar  den  forhadte  ungarske  Legions  Uniform;  jeg 
havde  kun  det  ene  Ønske,  at  hvad  der  nu  engang  maatte 
ske,  ogsaa  maatte  ske  hurtig. 

Kort  før  Midnat  ankom  vi  til  Teschen-Slot.  Mittrov- 
sky lod  mig  træde  ind  i  et  Værelse,  hvor  den  kommande- 
rende General  Breischachs  Adjutanter  sov;  den  ene,  om 
jeg  ikke  husker  fejl.  Kaptejn  Bordolo  steg  op  af  Sengen 
og  gik  med  Mittrovsky  over  til  Generalen;  to  Soldater  med 
plantede  Bajonetter  bleve  stillede  op  ved  Siden  af  mig; 
man  bød  mig  ikke  engang  en  Stol.  Det  varede  længe, 
før  Bordolo  kom  tilbage;  som  jeg  senere  erfarede,  havde 
man  i  Mellemtiden  telegraferet  det  samlede  Indhold  af 
min  røde  Lommebog  til  Wien.  Bordolo  sagde  ved  sin 
Indtrædelse  til  mig:  »De  bliver  nu  bragt  til  Stokhuset; 
bered  Dem  paa  alt;  i  Morgen  tidlig  bliver  De  skudt.« 
»For  min  Skyld,«  svarede  jeg;  »men  saa  har  jeg  i  det  mindste 
den  Tilfredsstillelse,  at  min  Død  koster  Østerrige  en  Pro- 
vins.«    »Bilder  De  Dem   maaske  ind,  at  Preussen  vil  be- 

gyude  Krigen  igjen  for  Deres  Skyld?«  »Nej,  men  det  vil 
ikke  gaa  bort  der  fra,  hvor  det  er,«  gjensvarede  jeg.  Jeg 
udtalte  disse  Ord  med  den  inderligste  Overbevisning;  thi 
jeg  var  af  flere  Grunde  overbevist  om,  at  naar  Bismarck 
blot  fik  et  godt  Paaskud,  skulde  han  nok  gjøre  passende 
Brug  deraf.  Bordolo  syntes  at  blive  slaaet  ved  min  Be- 
mærkning; thi  han  gik  strax  igjen  over  til  Breischach, 
medens  jeg  imidlertid  blev  ført  til  det  militære  Stokhus, 
hvor  man  fratog  mig  mine  Penge,  mit  Ur  og  mine  Ringe. 
Det  Lokale,  man  anviste  mig,  var  et  elendigt  lille  Hul 
med  en  Træbrix  uden  Straasæk ;  General  Breischach  kjendte 
aabenbart  ikke  den  Grundsætning,  som  hersker  blandt  civi- 
liserede Nationer,  at  man  ved  en  god  Behandling  af  den 
fangne  Fjende  ærer  sig  selv.  Udmattet  af  Dagens  An- 
strængelser  og  Farer  slumrede  jeg  snart  ind  paa  mit 
haarde  Leje. 

Om  Morgenen  vækkedes  jeg  ved  Raslingen  af  Laasene, 
som  bleve  aabnede.  En  Officer  med  tvende  Soldater  Iraadte 
ind  og  kaldte  mig  over  til  Profossens  Værelse;  her  er- 
klærede han  mig,  at  han  skulde  føre  mig  til  Krakau  og 
til  dette  Øjemed  havde  lejet  en  Postvogn,  som  han  havde 
betalt  med  mine  Penge;  i  øvrigt  erklærede  han,  at  jeg 
kun  havde  at  besvare  hans  Spørgsmaal  med  Ja  eller  Nej, 
at  jeg  ikke  turde  tale  et  Ord  til  Soldaterne,  ellers  —  han 
trak  en  Pistol  op  af  Lommen  og  holdt  mig  den  tæt  under 
Næsen.  Denne  Brutalitet  overraskede  mig  saa  lidt,  at  jeg 
ikke  svarede  et  Ord,  men  blot  vendte  Blikket  foragtelig 
bort.  I  den  firsædede  Postkaleche  fik  jeg  anvist  en  Plads 
paa  Bagsædet;  Officeren  satte  sig  lige  over  for  mig,  for, 
som  han  udtalte  sig  til  en  af  Soldaterne  under  en  fornyet 
Fremvisning  af  Revolveren,  »for  at  have  mig  bedre  for 
Haanden«.  Nogle  næsten  utrolige  Fakta  af  lignende  Art, 
som  indtraf  under  de  forste  Timer  af  Kjørselen,  forbigaar 
jeg  med  Tavshed,  da  jeg  ikke  vil  skade  denne  Officer,  som 
maaske  endnu  staar  i  Armeen,  og  hvis  Opførsel,  det  være 

sagt  til  hans  Ære,  fuldstændig  ændrede  sig  efter  nogle 
Timers  Forløb.  Fra  en  god  Kilde  erfarede  jeg  senere  den 
hele  Sagernes  Sammenhæng.  Breischach  havde  først  virkelig 
haft  den  Hensigt  strax  at  lade  mig  domfælde  og  skyde, 
saaledes  som  han  havde  ladet  Bordolo  sige;  men  Indholdet 
af  min  Lommebog,  der  lod  mig  fremtræde  ikke  blot  som 
en  simpel  Major,  men  som  Overbringer  af  en  vigtig  diplo- 
matisk Mission,  gjorde  ham  tvivlraadig,  og  da  derpaa  Bor- 
dolo overbragte  ham  min  Ytring,  at  min  Henrettelse  kunde 
koste  Østerrige  en  Provins,  bævede  han  tilbage  for  deime 
Eventualitet,  der  maaske  kunde  koste  ham  hans  Stilling,  og 
besluttede  saaledes  i  klog  Forsigtighed  at  nægte  sig  den 
Tilfredsstillelse  strax  at  lade  mig  skyde.  Helst  havde  han 
sendt  mig  til  Olmiitz,  hvis  Kommandant  var  en  særlig 
energisk  Mand;  men  Olmiitz  omsværmedes  af  Preussere, 
som  maaske  kunde  befri  mig,  og  derfor  expederede  han 
mig  til  Krakau.  Dog  hermed  var  endnu  ikke  alt  gjort. 
Til  Transporten  udvalgte  han  en  Officer,  der  havde  tjent 
ni  Aar  som  Artilleri- Dnderofficer  og  først  for  nogle  Dage 
siden  var  bleven  forfremmet  til  Løjtenant  i  Infanteriet. 
Han  fik  det  Paalæg  at  transportere  »Rebellen«,  der  des- 
uden var  en  »Jøde«,  til  Krakau,  og  han  fik  Fuldmagt  til 
ved  første  oprørske  Ord  at  skyde  »Rebellen«  ned. 

Den  9de  Avgust  ankom  vi  til  Krakaus  Kastel,  hvor 
Profossen  anviste  mig  et  Værelse,  det  samme,  hvor  den 
bekjendte  polske  Rebelfører  Langievicz  havde  siddet  arre- 
steret i  Aaret  18(33.  Foran  den  afiaasede  Dør  blev  der 
opstillet  en  Skildvagt,  som  Dag  og  Nat  kunde  iagttage 
mig  gjenuem  et  Kighul.  Kommandanten  over  Tropperne 
i  Krakau  var  Feltmarskalk-Løjtenant  v.  Krzizsovski,  en 
ærlig  Soldat  og  ingen  blodtørstig  Bøddel.  I  de  nærmeste 
Dage  blev  jeg  gjentagne  Gange  underkastet  Forhør  for 
Krigsretten,  hvor  jeg  imidlertid  indskrænkede  mit  Forsvar 
til  en  Protest  mod  enhver  krigsretlig  Behandling.  For 
øvrigt  havde  jeg  ikke  noget  at  beklage  mig  over,  Behand- 

lingen  var  her  anstændig;  mest  gjorde  det  mig  ondt,  at 
jeg  ikke  fik  Lov  til  at  skrive  til  min  Familie.  Med  Pro- 
fossen, en  Underofficer  Pomezny,  en  brav,  gemytlig  Mand, 
stod  jeg  i  øvrigt  paa  god  Fod.  Den  13de  Avgust  Kl.  6 
om  Morgenen,  tre  Timer  tidligere  end  ellers,  traadte  han 
med  et  meget  alvorligt  Ansigt  ind  i  mit  Værelse;  jeg 
skulde  møde  for  Krigsretten  Kl.  8  om  Morgenen,  altsaa  til 
en  ganske  usædvanlig  Tid.  Den  ellers  saa  venlige  Mand 
gav  mig  ikke  noget  Svar  paa  mine  Spørgsmaal.  »Gud  ske 
Lov,  naar  det  Plageri  faar  en  Ende  i  Dag,«  sagde  jeg  til 
ham,  da  han  forlod  mig. 

Klokken  slog  8,  den  slog  9,  den  slog  10,  men  der 
kom  ingen.  Endelig  Kl.  12  kom  der  fire  Soldater  for  at 
hente  mig;  for  den  forsamlede  Krigsret  blev  der  forelagt 
mig  et  Par  Spørgsmaal,  og  derpaa  blev  jeg  atter  fort  bort. 
Det  var  den  pinligste  Dag,  jeg  tilbragte  dér.  Naturligvis 
imødesaa  jeg  hvert  Øjeblik,  at  man  vilde  hente  mig  til 
Exekutionen;  men  det  blev  Eftermiddag  og  Aften,  uden  at 
nogen  kom.  Jeg  kunde  ikke  klare  mig  denne  Gaade  og 
mente  kun,  at  Dommens  Fuldbyrdelse  var  udsat  til  næste 
Dag.  Dog  ogsaa  denne  Dag  gik  hen,  og  min  Ven  Po- 
mezny satte  atter  et  muntert  Ansigt  op.  Alligevel  troede 
jeg  ikke  at  burde  gjøre  mig  nogle  Illusioner;  det  var 
umuligt,  naar  jeg  med  koldt  Blod  overtænkte  Sagernes  hele 
Stilling. 

Saaledes  forløb  fem  lange  Dage.  Den  18de  Avgust 
blev  jeg  atter  hentet  »for  at  høre  min  Dom  publiceret«. 
Timen  var  altsaa  efter  min  Formening  kommen.  Krigs- 
retten var  samlet,  brændende  Kjærter  vare  opstillede  ved 
Siden  af  et  Krucifix.  Major  Blumenbaeh  og  Krigsrettens 
øvrige  Medlemmer  vare  i  fuld  Gaia,  Kaptejn  og  Avditør 
Juvanz  satte  sin  Tredækker  med  den  bølgende  grønne  Fjer 
paa  Hovedet,  og  med  korslagte  Arme  traadte  jeg  frem  midt 
paa  Gulvet.  Avditøren  oplæste  Dommen,  der  gik  ud  paa, 
at  eftersom  jeg  i  Følge  egen  Tilstaaelse  havde  ført  Vaaben 

mod  det  kejserlige  Hus  og  herved  gjort  mig  skyldig  i  Høj- 
forræderi, erklæredes  jeg  at  have  forbrudt  min  Titel  og 
dømtes  til  Døden  ved  Strikken;  men  ad  Naadens  Vej  ifaldt 
jeg  kun  —  16  Aars  strængt  Fængsel.  Jeg  kunde  næppe 
tro  mine  egne  Øren.  Man  førte  mig  ikke  til  Døden? 
Hvad  var  da  sket,  hvad  havde  fremkaldt  dette  Under? 
Jeg  stod  for  en  ny  Gaade.  Avditeren,  en  højst  agtværdig 
Mand,  som  allerede  under  Forhørerne  havde  vist  sig  særlig- 
venlig,  sagde  nogle  artige  Ord  til  mig,  og  jeg  blev  ført  til- 
bage til  min  Celle.  Jeg  nærede  nu  ikke  nogen  Tvivl  om, 
at  jeg  ogsaa  snart  vilde  komme  paa  fri  Fod;  thi  det  var 
utænkeligt,  at  der  ikke  ved  Fredsslutningen  skulde  blive 
udstedt  en  almindelig  Amnesti.  Der  forestod  mig  imidlertid 
endnu  en  lille  Overraskelse ;  om  Eftermiddagen  traadte  Pro- 
fossen ind  til  mig  med  en  Klejnsmed,  som  smeddede  mig 
en  tung  Lænke  om  Benene.  Jeg  lod  det  trostig  ske;  thi 
det  kunde  vel  ikke  vare  saa  længe.  Jeg  erfarede  nu  ogsaa, 
at  kort  efter  mig  vare  tvende  andre  Officerer  ved  Legionen, 
de  unge  Grever  Tibor  og  Pista  Kårolyi,  blevne  tagne  til 
Fange  og  førte  til  Wien. 

Lænkerne  kom  jeg  dog  til  at  bære  længere,  end  jeg 
havde  tænkt.  Af  Aviserne,  som  jeg  nu  fik  Lov  til  at 
læse,  saae  jeg,  at  der  var  blevet  sluttet  Fred  i  Prag  den 
22de  Avgust,  og  at  Amnestien  heri  var  bleven  udtalt. 
Den  Ilte  September  bleve  de  sexten  preussiske  Soldater, 
der  vare  Krigsfanger  i  Krakau,  befordrede  til  deres  Hjem, 
men  ikke  jeg.  Kn  ny  Gaade!  Da  aabnedes  den  16de 
September  pludselig  min  Dør,  Herr  Juvanz  forelæste  mig 
et  Telegram  fra  Wien ,  hvorefter  jeg  ufortøvet  skulde 
sendes  til  Grænsen,  og  Pladskommandanten  lagde  Resten 
af  mine  Penge  og  mit  Ur  foran  mig  paa  Bordet.  Næste 
Dag  naaede  jeg  den  preussiske  Grænse. 

Jeg  var  paa  en  vidunderlig  Maade  undsluppen  en 
Mængde  Farer.  For  at  forstaa  det  hele  maa  jeg  nu  for- 
tælle,  hvad  der  anden  Steds  var  passeret  med  Hensyn   til 

mig.  Klapka  havde  ved  en  Husarpatvouille  faaet  Melding 
om,  at  jeg  var  tagen  til  Fange,  og  den  9de  Avgust  afsendt 
denne  Melding  til  Berlin.  Den  Ilte  lod  Bismarck  Grev 
Csåky  hente  og  sagde  ham,  at  han  havde  pønset  paa, 
hvorledes  han  kunde  beskytte  mig  mod  en  Akt  af  øster- 
rigsk  Hævngjerrighed.  Naar  han  truede  med  at  lade  ti 
østerrigske  Stabsofficerer  skyde  som  Repressalie  for  mig, 
nyttede  dette  slet  ikke  noget;  thi  man  vidste  i  Wien  helt 
vel,  at  Preussen  ikke  var  i  Stand  til  sligt  Barbari.  »Nu 
have  vi  imidlertid  i  vor  Magt  ti  Borgere  fra  Trautenau, 
der  ere  fængslede  for  simple  Forbrydelser;  med  dem 
stiller  Sagen  sig  anderledes :  Østerrige  vil  tro  det,  naar  jeg 
truer  med  disses  Henrettelse;  det  kan  ikke  udsætte  sig  for 
hele  Verdens  Bebrejdelser,  at  det  har  ofret  ti  trofaste 
Borgere  alene  for  at  kunne  tage  Hævn  over  én  Ungarer. 
Jeg  har  i  Dag  tilstillet  vor  Gesandt  i  Prag  et  Telegram, 
hvori  jeg  giver  mit  Æresord  paa,  at  jeg  strax  lader  de  ti 
Trautenauere  skyde,  saafremt  man  forgriber  sig  paa  Seherr 
Thosz,  og  jeg  har  paalagt  vor  Gesandt,  at  han  skal  lade 
den  østerrigske  Regering  give  sig  en  skriftig  Tilstaaelse 
for,  at  den  har  modtaget  denne  min  Erklæring.« 

Denne  Ide  var  sindrig  og  ganske  den  store  Aand  vær- 
dig, fra  hvem  den  udgik,  og  det  er  kun  forbavsende,  hvor- 
ledes V.  Bismarck  midt  under  sine  svære  politiske  Stats- 
sorger  kunde  finde  Tid  til  at  falde  herpaa.  Bismarcks  af- 
givne Æresord  lod  ingen  Tvivl  herske  om,  at  det  var 
Alvor  med  hans  Trusel,  og  hans  Fordring  om  en  skriftlig 
Kvittering  for  Modtagelsen  gav  tydelig  nok  hans  Hensigt 
til  Kjende  eventuelt  at  sætte  Østerrige  i  Gabestokken  over 
for  hele  det  civilicerede  P]vropa.  Til  Trods  for  alt  dette 
var  det  alligevel  meget  nær  ved,  at  jeg  og  følgelig  ogsaa 
de  ti  brave  Trautenauere  vare  faldne  som  Ofre  for  visse 
Personligheders  Hævngjerrighed;  kun  en  Embedsmands  Sam- 
vittighedsfuldhed lagde  her  en  Hindring  i  Vejen,  og  de  ti 
ærbare    Borgere    med    deres   Borgmester    i    Spidsen    vide 

muligvis    den  Dag   i    Dag  ikke,    hvor   inderlig   nær    deres 
Skæbne  har  været  knyttet  til  min. 

Hvis  jeg  er  rigtig  underrettet,  og  det  tror  jeg  at  være, 
forhandlede  man  den  næste  Dag,  den  12te  Avgust,  i  Wien, 
om  man  skulde  tage  Hensyn  til  denne  Trusel  eller  ikke. 
Den  Betragtning,  at  Bismarcks  Æresord  ikke  lod  nogen 
Tvivl  tilbage  om  Truselens  Udførelse,  og  at  den  hele  Sag, 
naar  den  kom  til  Offentlighed,  vilde  gjøre  et  yderst  uhygge- 
ligt Indtryk,  bevirkede  endelig,  at  man  besluttede  at  bøje 
sig;  men  en  meget  indflydelsesrig,  mig  særlig  uvenligsindet 
Personlighed  bevægede  imidlertid  Krigsministeren,  Ridder 
V.  Frank  til  at  spille  Skæbne  og  forpurre  den  officielle  Be- 
slutning. Et  Faktum  er  det,  at  der  den  1 2te  Avgust  sent 
om  Aftenen  indtraf  et  Telegram  fra  Wien  til  Krakau  med 
det  Paalæg  ufortøvet  at  stille  mig  for  Krigsretten  og  at 
lade  Dommen  fuldbyrde,  hvilket  vilde  sige  saa  meget 
som  at  dømme  Delinkventen  til  Døden  og  strax  lade 
Dommen  exekvere.  Krigsretten  traadte  sammen  den  13de 
om  Morgenen  tidlig,  og  man  kunde  antage,  at  alt  vilde 
være  forbi  Kl.  10  eller  11  om  Formiddagen;  men  For- 
synets Vilje  var  dog  stærkere  end  smaa  Menneskers  smaa- 
lige  Midler.  Dommens  Fuldbringelse  forsinkedes  nogle 
Timer  ved  Avditørens  Samvittighedsfuldhed.  Da  der  ikke 
var  flydt  Blod  ved  min  Tilfangetagelse,  kunde  jeg  ikke 
lovlig  dømmes  til  Døden,  men  kun  til  Fængselsstraf,  og 
den  retskafne  Juvanz  vægrede  sig  ved  at  nedlægge  Paa- 
stand paa  Dødsstraf.  Dog  Befalingen  fra  Wien  var  alt  for 
tydelig,  og  Rettens  Betænkelighed  havde  maattet  vige  eller 
var  maaske  allerede  vegen;  men  imidlertid  var  der  indløbet 
et  andet  Telegram  med  Ordre  om  at  suspendere  den  krigs- 
retlige Forfølgelse.  Dette  andet  Telegram  var  sandsyn- 
ligvis bestemt  til  at  overtyde  Verden  om  Regeringens 
Uskyldighed  i  min  og  Trautenauernes  Død.  Dog  Juvanz's 
RetskajBfenhed    havde   gjort  dette    Bevis    unødvendigt;    han 

havde  ikke  blot  reddet  mit,  men  ogsaa  de  ti  Landsmænds 
Liv. 

Samme  Dag,  den  LSde  Avgust,  og  de  følgende  Dage 
spredte  Telegrafen  Efterretningen  om  min  Henrettelse  over 
hele  Evropa.  Telegrafisten  i  Krakau,  som  havde  kopieret 
det  første  Wienertelegram  og  helt  vel  kj endte  Betydningen 
af  den  Formel  »fuldbyrde  Dommen«,  fortalte  nemlig  ved 
Frokosten  til  Korrespondenten  for  Troppauerbladet  »Sile- 
sia«,  at  jeg  vilde  blive  henrettet  den  Dag,  og  Korrespon- 
denten skyndte  sig  med  at  bringe  sit  Blad  denne  Med- 
delelse som  en  fuldbragt  Kjendsgjerning.  —  Min  Ikke- 
udlevering  den  Ilte  September  havde  til  Følge,  at  den 
preussiske  Krigsminister  stoppede  Tilbagesendelsen  af  de 
østerrigske  Krigsfanger,  og  forst  efter  denne  tydelige  Paa- 
mindelse  besluttede  man  i  Wien  at  udlevere  min  Ringhed. 

Over  Berlin  begav  jeg  mig  tilbage  til  min  Familie  i 
Schweiz.  Heldigvis  havde  man  for  dem  skjult  de  Blade, 
som  bragte  Efterretningen  om  min  Død  samt  Nekrologer 
over  mig.     Denne  Skræk  vare  de  dog  slupne  for. 


VIL 

Det  endelige  Forlig.  —  Min  sidste  Samtale  med 
Bismarck. 

Krigen  1866  betegnede  man  den  Gang,  baade  i  daglig 
Tale  og  i  Politikken,  som  en  forbrydersk  og  vilkaarlig 
Brødretvist,  der  kun  skyldtes  en  enkelt  Mands  Ærgjerrig- 
had;  men  Verden  er  nu  engang  saaledes  beskaffen,  at 
Mennesker  og  Folkeslag  ikke  kunne  komme  til  rette  med 
hverandre  uden  denne  rædselsfulde  Udvej,  og  den  førte 
Kamp  viste  sig  i  sine  Følger  uendelig  heldbringende  for 
Tyskland  som  for  det  østerrigske  Rige.  ikke  at  tale  om.  at 
den  af  alle  hidtil  førte  store  Krige  var  den  korteste,  og 
derfor  ogsaa  den  mindst  blodige. 

Gavnlig  viste  dens  Følger  sig  for  selve  Østerrige,  som 
hidtil  forgjæves  havde  plaget  sig  og  sine  Naboer  med  tre 
mægtige  Opgaver;  det  havde  villet  kue  Italien  med  Vaaben- 
magt  og  villet  hemme  og  holde  T3^skland  tilbage  ved  alle 
mulige  smaalige  og  slette  diplomatiske  Kunstgreb,  medens 
det  i  enhver  Henseende  forsømte  sin  egentlige  og  vigtige 
kulturhistoriske  Opgave,  der  laa  imod  Øst.  Slaget  ved  Sadowa 
friede  nu  Østerrige  fra  dets  italienske  og  tyske  Opgave,  hvortil 
det  alt  længst  havde  tabt  enhver  højere  Berettigelse;  men 
Østerriges  Foryngelse,  hvorom  maii  i  det  sidste  Aarti 
havde  hørt  og  læst  saa  meget,  men  hvortil  man  havde  set 
saa  lidt,  var  og  blev  endnu  uendelig  vanskelig,  uendelig 
indviklet,  men  den  var  dog  bleven  mulig;  Østerrige  maatte 
fremtidig  søge  at  hele  og  læge  de  mangfoldige  Brøst,  der 
nødvendigvis  maatte  være  opstaaede,  hvor  saa  mange 
Stammer  og  Folkeslag  skulde  bo  under  samme  Tag.  De 
stridende  Nationaliteter  vare  ingen  Steds  forligte  eller  for- 
sonede, tvært  imod  vare  de  kun  blevne  mere  fordringsfulde, 
da  Riget  i  den  forte  Krig  var  blevet  Beviset  paa  sin  Kraft 
skyldig.  Kejseren  havde  dog  søgt  en  Udvej  for  at  komme 
ud  af  det  Uføre  ved  at  hidkalde  en  ny  Mand,  v.  Beust, 
der  hidtil  havde  været  sachsisk  Minister  og  som  saadan  en  af 
Preussens  ivrigste  Modstandere,  hvorfor  hans  Stilling  var 
bleven  uholdbar  i  Dresden. 

Friherre  v.  Beust  fandt  i  de  følgende  fem  Aar,  i  hvilke 
han  spillede  en  Rolle  paa  den  store  politiske  Skueplads,  til- 
strækkelig Lejlighed  til  at  vise,  at  han  ingenlunde  var  den 
store  Statsmand,  han  holdt  sig  selv  for;  men  for  de  nær- 
meste Opgaver,  der  maatte  paahvile  den  dybt  rystede  og 
hjemsøgte  Stat,  var  han  særlig  vel  egnet;  fremfor  alt  han 
var  en  fremmed,  som  saadan  hverken  indviklet  i  Hoffets 
og  de  aristokratiske  Kredses  Rænker  eller  i  Forfatnings- 
kjæwlerierne  og  alt,  hvad  der  hang  sammen  hermed;  han 
kunde  derfor  mere  fordomsfrit  og  uhildet  give  sig  i  Kast 
med  de  herhen  hørende  Spørgsmaal.  og  fremfor  alt  var  han 

on  Mand,  som  med  Lethed  fandt  sig  til  rette  i  alle  For- 
hold, altid  var  overordentlig  vel  tilfreds  med  sig  selv  og 
ikke  tog  Sagerne  alt  for  tragisk.  Med  et  forholdsvis  uhildet 
Blik  forenede  han  et  stort  Mesterskab  i  Stil  og  Udtryk,  en 
overordentlig  Færdighed  i  Formen,  en  sjælden  Mæglings- 
og  Overtalelsesgave,  som  skulde  gjore  fortrinlig  Tjeneste 
under  den  nærmeste  Tids  »conciliatoriske«,  »udjævnende« 
Politik.  I  den  første  af  sine  Depecher  {2den  Novbr.  1866), 
hvori  han  stillede  sin  Person  frem  i  Forgrunden  paa  en 
Maade,  der  dannede  en  skarp  Modsætning  til  hans  mæg- 
tige Modstander,  den  preussiske  Kanslers  Skrivemaade,  ud- 
talte Beust,  at  han  fra  den  Dag,  da  Kejserens  Tillid 
gjorde  ham  til  en  Østerriger,  vilde  betragte  sin  politiske 
Fortid  som  udslettet. 

Beusts  Politik  var  ham  saa  temmelig  klart  foreskreven 
ved  den  politiske  Stilling,  i  det  mindste  da  for  den  nær- 
meste Fremtid.  Centralismen,  den  osterrigske  Enheds- 
stat, hvorfor  man  havde  kæmpet  saa  vældig  i  1848 — 49, 
og  som  Ungarn  var  bukket  under  for,  havde  sluttelig  dog 
vist  sig  som  en  Umulighed.  Føderalismen  betød  sim- 
pelthen Rigets  Opløsning;  thi  hvor  skulde  vel  denne  Be- 
vægelse stande,  hvor,  som  i  Østerrige,  hvert  Kronland  igjen 
havde  et  Par  Underlande  med  sine  særlige,  »nationale« 
Fordringer.  Der  var  altsaa  kun  Dualismen  tilbage, 
Rigets  Deling  i  tvende  Halvdele,  en  østlig,  hvor  Magya- 
rerne,  og  en  vestlig,  hvor  Tyskerne  kunde  dominere.  De 
tvende  mægtigste  blandt  Østerriges  mange  Stammer  maatte 
se  at  komme  til  Enighed,  saa  godt  det  lod  sig  gjøre;  ^de 
øviige  Nationaliteter  fik  glatte  Ord  og  Skinindrømmelser; 
her  var  nok  at  gjøre  for  en  Mand,  som  forstod  at  afslibe 
alle  skarpe  Hjørner. 

Først  og  fremmest  gjaldt  det  nu  om  at  tilfredsstille 
den  mere  utaalmodige  Halvdel,  Ungarn.  Den  19de  No- 
vember aabnedes  den  ungarske  Landdag  med  et  kejserligt 
Reskript,  som  indeholdt  Regeringens  Hovedsynspunkter  med 

Hensyn  til  den  Overenskomst,  der  tilstræbtes.  »Landet 
staar  nu  ved  Tærskelen  af  sine  Ønskers  Maal«,  hed  det  i 
samme;  Reskriptet  tilbed  Udnævnelsen  af  et  ansvarligt 
Ministerium  for  Ungarn  og  Gjenindforelsen  af  Landets 
municipale  Forfatning ;  om  Statsgj  æld  en  og  Finanserne  skulde 
man  komme  til  en  Overenskomst,  og  Kigets  Enhed  skulde 
kun  opretholdes  med  Hensyn  til  en  fælles  Hær,  Toldvæsen 
og  indirekte  Skatter.  Samtidig  antydedes,  hvad  der  natur- 
ligvis var  en  Nødvendighed,  at  »det  ansvarlige  Regerings- 
system«  ogsaa  skulde  komme  til  Anvendelse  i  de  øvrige 
Lande,  der  sammenfattedes  under  Navnet  Cisleythanien 
efter  den  lille  Flod  Leytha,  som  paa  en  Strækning  danner 
Grænsen  mellem  Ungarn  og  Ærkehertugdømmet  Østerrige.  I 
December  samme  Aar  var  Beust  i  Pest  for  at  opnaa  en 
Forstaaelse  med  Førerne  for  det  maadeholdne  ungarske 
Parti,  med  »Deakpartiet«.  I  Begyndelsen  af  næste  Aar 
(Febr.  1867)  udnævntes  derpaa  v.  Beust  til  Ministerpræsi- 
dent, Underhandlingerne  med  Ungarerne  fortsattes,  og  der 
indsattes  et  ansvarligt,  ungarsk  Ministerium,  i  Spidsen  for 
hvilket  traadte  den  i  det  foregaaende  alt  flere  Gange  nævnte 
Grev  Julius  Andråssy,  hvem  den  østerrigske  Kejser  havde 
ladet  dømme  til  Døden  in  effigie  *).  Meddelelsen  om  denne 
Udnævnelse  blev  oplæst  den  18de  Februar  1867  i  det 
ungarske  Underhus  i  Pest  og  modtagen  med  uendelig 
Jubel;  det  ungarske  Frihedsparti  havde  endelig  sejret,  og 
Østerrige-Ungarns  Dualisme  var  saaledes  nu  en  endelig 
fastslaaet  Kjendsgjerning. 

Den  Statsmand,  hvem  Ungarn  navnlig  kunde  takke  for 
den  heldige  Losning  af  den  langvarige  Strid,  var  Frans 
Deåk**).  Han  spillede  allerede  en  betydelig  Rolle  før 
1848,  særlig  havde  Landet  ham  at  takke  for  en  ypperlig 
Kriminallovbog.     Efter  Martsbegivenhederne  blev  han  Med- 


*)  Se  oven  for  S.  154. 
**}  Født  den  17de  Oktbr.  1805,  død  den  29de  Januar  1876. 

lem  af  det  første  konstitutionelle  ungarske  Ministerium 
under  Grev  Ludvig  Batthyånyi,  holdt  som  Minister  stedse 
fast  ved  en  fredelig  Udjævning  med  Østerrige  og  søgte 
endnu  ved  Windisch-Gråtz's  Fremmarche  (Decbr.  1848) 
at  mægle  Forlig,  men  trak  sig  efter  det  mislyk- 
kede Forsøg  tilbage  uden  senere  at  ville  indlade  sig 
med  Ministeriet  Schwarzenberg,  som  forgjæves  søgte 
at  vinde  ham  ved  L'ngarns  Reorganisation;  Deåk  kunde 
ikke  være  behjælpelig  ved  de  Omdannelsesforsøg,  der  skulde 
lade  Ungarns  Selvstændighed  og  gamle  Forfatning  forsvinde 
til  bedste  for  den  østerrigske  Enhedsstat.  Først  da  den 
uheldige  italienske  Krig  1859  havde  gjort  det  absolutistiske 
Kejserdømme  til  en  Umulighed,  og  et  kejserligt  Diplom  af 
20de  Oktbr.  1860  aabnede  en  Udsigt  til  Gjenindf øreisen  af 
de  tidligere  Statsforhold  i  Ungarn,  traadte  Deåk  atter  op 
paa  den  politiske  Skueplads  og  udtalte  sig  i  maadeholden 
og  mæglende  Aand,  i  det  han  vel  vilde  opretholde  Lovgiv- 
ningen fra  1848,  men  dog  kun  for  saa  vidt  det  kunde  ske 
uden  Krænkelse  af  andres  Rettigheder,  Deåk  blev  saa- 
ledes  Hovedet  for  et  maadeholdent  Parti,  »Adressepartiet«, 
i  Modsætning  til  det  radikale  Parti.  Imidlertid  var  Øster- 
rige endnu  ikke  tilstrækkelig  ydmyget,  og  Kejseren  vaklede 
frem  og  tilbage  mellem  en  Helstatsforfatning  for  hele  Mo- 
narkiet, der  vilde  have  indført  Tyskernes  Overvægt,  og 
føderative  Forsøg.  Fra  1865  dannede  Deåks  Parti  en  fast- 
sluttet, anselig  Majoritet  i  den  ungarske  Landdag,  og  at 
Underhandlingerne  nu  dog  førte  til  en  forønsket  Afslut- 
ning, skyldtes,  som  sagt,  væsentlig  hans  Maadehold.  Selv 
traadte  han  ikke  ind  i  det  ungarske  Ministerium,  men  dettes 
samtlige  Medlemmer,  deriblandt  ogsaa  Andråssy,  hørte  til 
hans  Parti,  og  Underhandlingerne  om  Ordningen  af  Fælles- 
anliggenderne  fortsattes  i  fredelig  og  maadeholden  Aand 
til  stor  Harme  for  de  uforsonlige  radikale,  hvis  Hoved, 
Kossuth,  fra  Paris  tilskrev  Deåk  et  groft  Brev, 

Den  konstitutionelle  Forfatnings  heldige  Udvikling  ind- 

virkede  igjen  heldig  paa  Sagernes  Gang  i  Wien.  Endnu 
inden  Udgangen  af  Aaret  1867  kom  man  til  Ende  med  de 
langvarige  og  vanskelige  Forhandlinger,  som  endelig  fast- 
slog »Udjævningen«  med  Ungarn  i  lovmæssige  Former.  I 
finansiel  Henseende  var  dette  Forslag  meget  fordelagtigt 
for  Ungarn;  af  Statsgj ælden  overtoge  Landene  i  den  vestlige 
Halvdel  forud  25  Millioner  Gylden  samt  derpaa  70  pCt.  af 
den  hele  Gjæld,  medens  Stefanskronens  Lande  kun  skulde 
udrede  30  pCt.,  og  samme  Forhold  gjaldt  for  Udgifterne 
til  Fællesanliggenderne.  De  tvende  Halvdele  af  Riget  ere 
i  det  hele  uafhængige  Stater,  som  kun  have  udenrigske 
Anliggender,  Krig  og  til  Dels  Finansvæsenet  fælles,  og  for 
disse  fælles  Anliggender  er  der  Fællesministerier.  Parla- 
menterne i  hver  af  Monarkiets  tvende  Halvdele  udvælge 
40  Medlemmer*),  og  disse  saakaldte  »Delegationer«  træde 
aarlig  sammen,  vexelvis  i  Wien  og  i  Budapest  for  at  kon- 
trollere Ledelsen  af  de  fælles  Anliggender  og  bevillige  de 
nødvendige  Udgifter.  De  herhen  hørende  Love  vare  blevne 
vedtagne  baade  af  det  østerrigske  Kigsraad  og  den  ungarske 
Rigsdag  og  bekræftedes  nu  af  Kejseren,  samme  Dag  (21de 
Decbr.)  som  de  fire  Statsgrundlove  for  »Cisleythanien«.  De 
udgjøre  tilsammen  et  Hele,  og  med  Hensyn  til  det  habs- 
burgske  Monarki  maa  vi  altsaa  fremtidig  skjelne  mellem 
de  ungarske,  de  cisleythanske  og  de  fælles  Anliggender. 

Ungarn  havde  unægtelig  vundet  Løvens  Part  ved  dette 
Forlig.  Landet  havde  opnaaet  alt,  hvad  det  billigvis  kunde 
ønske,  maaske  endog  lidt  mere,  end  det  kunde  taale,  for 
saa  vidt  det  blandt  andet  ogsaa  havde  vundet  Frihed  til  at 
stifte  Gjæld,  en  Frihed,  Ungarn  har  misbrugt  temmelig 
stærkt  for  at  udvikle  sit  Jærnbanenet.  Det  kirkelige 
Spørgsmaal,  der  i  de  sidste  Aar  har  spillet  en  saa  stor 
Rolle  i  Tyskland,  til  Dels  ogsaa  i  den  vestlige  Halvdel  af 
de    habsburgske  Lande,   har  kun  vakt  føje    Vanskeligheder 


*)  Hvert  af  de  tvende  Kamre  vælger  20. 

i  Ungarn,  hvor  Nationalitetsideen,  den  ungarske  Selvfølelse, 
behersker  alt,  saa  at  selv  Biskopperne  maa  rette  sig  efter 
sanime.  Ogsaa  med  Stefanskronens  Bilande  og  de  herhen 
hørende  Nationali  te  tsspørgsmaal  blev  man  forholdsvis  hur- 
tig færdig.  Transilvanieu ,  dette  »tyske  Missionsland«  i 
Østen,  havde  man  maattet  ofre  i  Wien,  det  blev  fuld- 
stændig inkorporeret  i  Ungarn,  og  medens  Rumænerne  som 
Polakkerne,  Czeker  og  Serber  drømme  deres  Nationalitets- 
og  Fremtidsdrømme,  vare  Ungarerne  praktiske  nok  til  at 
lade  sig  belære  af  de  haarde  Erfaringer  i  1848 — 49  og  fik 
i  1868  tilvejebragt  et  Forlig  med  Kroatien. 

Forsoningen  mellem  Kronen  og  det  ungarske  Folk  var 
altsaa  opnaaet,  og  allerede  den  8de  Juni  1867  gik  Kro- 
ningen for  sig  i  Buda  med  Udfoldelsen  af  al  gammel- 
dags Glimmer  og  Herlighed;  Frans  Josef,  »den  haardt 
prøvede«,  red  i  fuld  Kongeskrud  op  paa  Kroningshøjen, 
der  er  opkastet  af  Jord  fra  alle  Ungarns  Lande,  og  udførte 
de  foreskrevne  fire  Hug  mod  alle  fire  Verdenshjørner;  men 
forud  havde  »Kongen«  rigtignok  maattet  underskrive  det 
af  Ungarns  Rigsdag  udstedte  »Inaugural« diplom  eller  Eden 
paa  Ungarns  Forfatning.  En  almindelig  og  fuldstændig 
Amnesti  skulde  udslette  Mindet  om  Begivenhederne  fra 
1848,  og  Kejseren  overvandt  sit  Sind,  og  den  Sum,  der 
efter  gammel  Skik  og  Brug  tilbødes  ham  i  Kroningsgave, 
forærede  han  til  Invaliderne  af  Hon  ved  armeen,  den  Na- 
tionalhær, som  havde  staaet  i  Vaaben  mod  ham  1848  og 
49;  han  maatte  søge  at  glemme,  at  han  kun  var  Konge 
over  dette  Folk  i  Følge  de  besejredes  Ret,  at  Ungarn 
efter  en  tyveaarig  Kamp  havde  tilbageerobret  »sin  Konge« 
som  en  integrerende  Del  af  sin  Forfatning. 

Da  Udsoningen  nu  imidlertid  var  bragt  til  Veje,  for- 
blev Forholdet  til  Kongen  ogsaa  uforstyrret,  som  det  stem- 
mer med  Nationens  ridderlige  og  loyale  Karakter;  det 
smigrer  særlig  Ungarerne,  at  »deres  Dronning«,  den  liden- 
skabelige Jægerske,  føler  sig  mere  hjemme  hos  dem  end  i 

Wien.  Ogsaa  Flertallet  af  de  nu  hjemvendende  Flygtninge 
sluttede  sig  ærlig  og  ivrig  til  Eegeringen  og  Kongen,  og 
kunde  det  saa  meget  desto  lettere,  som  Frans  Josef  mod 
Slutningen  af  Aaret  1868  sanktionerede  den  Lov,  hvorefter 
Landet  stiller  en  særegen  Honved-  eller  Landeværnshær, 
som  fik  en  Ærkehertug  Josef  til  Overgeneral.  Da  nu  i 
samme  Aar  ogsaa  Udsoningen  kom  i  Stand  med  Kroatien, 
var  den  lange  Strid  udjævnet;  Ungarn  havde  sejret  ved 
sin  faste  og  forstandige  Udholdenhed,  den  Trontale,  hvor- 
med Frans  Josef  i  egen  Person  sluttede  Rigsdagen  (19de 
December  1868),  hævdede  Stefanskronens  Integritet,  og  den 
officielle  Titulatur  i  det  østerrig-ungarske  Monarki:  Frans 
Josef,  Kejser  af  Østerrige,  Konge  af  Ungarn,  lader  ingen 
Tvivl  tilbage  om  den  gjenvundne  Selvstændighed. 

Det  var  Deåks  Parti,  der  havde  tilkæmpet  sig  denne 
Sejr,  og  det  var  ogsaa  dette  Parti,  som  endnu  i  en  længere 
Tid  beherskede  den  politiske  Stilling.  Dets  Forer,  den  mest 
indflydelsesrige  ungarske  Statsmand  udtalte  samtidig  et  Ord, 
der  var  dobbelt  betydningsfuldt,  fordi  det  udtaltes  af  en 
Mand,  som  altid  havde  talt  saaledes:  »Østerriges. Bistand 
er  lige  saa  vigtig  for  os,  som  vor  for  det,«  og  i  sin  Valg- 
tale fra  Begyndelsen  af  1869  hævdede  ogsaa  Grev  Andråssy 
med  Eftertryk,  hvor  fordelagtigt  Forliget  var  for  Ungarn. 
Valgene  i  Marts  1869  faldt  da  ogsaa  ud  til  Fordel  for  dette 
Parti;  det  raadede  i  det  nye  Parlament  over  et  Flertal  af 
90 Stemmer,  deriblandt  30  fra  Kroatien;  men  Oppositionen, 
som  fandt  Forbundet  med  Østerrige  for  inderligt,  var  dog 
lige  fuldt  voxet  og  havde  navnlig  sejret  i  de  rent  ungarske 
Kredse.  Imidlertid  ter  man  vel  ikke  fragaa,  at  Ungarerne 
vare  blevne  lidt  vel  overmodige  over  de  store  Foidele,  de 
havde  vundet;  de  troede,  at  man  blot  behøvede  at  jævne 
Vejen  ved  Love  og  Regeringsforanstaltninger,  da  vilde 
Landet  baade  i  aandelig  og  i  materiel  Henseende  gaa 
fremad  med  Kæmpeskridt.  Den  23de  April  aabnede  Kongen 
den  nye  Rigsdag  med   en  Tale,  hvori  han  stærkt  betonede 

Nødvendigheden  af  indre  Ee former.  Med  slige  Reformer 
som  Skoleloven,  Jødernes  politiske  Ligestillelse,  Afskaffelsen 
af  Pryglestraffen*),  Reformer  i  Justitsvæsenet  og  Kjøbstad- 
lovgivningen  o.  s.  v.,  beskæftigede  det  beroligede  Land  sig 
nu,  og  i  1870  bevilligede  man  et  Forskjennelseslaan  paa 
15  Millioner  Kroner  til  Hovedstaden,  for  at  den  ikke 
skulde  staa  tilbage  for  Wien;  i  en  vis  Forstand  laa  Rigets 
Tyngdepunkt  i  Virkeligheden  nu  i  Budapest.  Og  man  turde 
vel  anse  det  som  en  Lykke  for  det  habsburgske  Monarki, 
at  i  det  mindste  den  ene  Halvdel  var  beroliget;  thi  i  den 
cisleythanske  Halvdel  fortsattes  Virvaret  og  Kjævlerierne 
mellem  Tyskerne  og  de  øvrige  Nationaliteter,  hvortil  endnu 
kom  de  kirkelige  Stridigheder  om  Konkordatet.  Som  be- 
kjendt  ere  disse  Forhold  endnu  ikke  endelig  ordnede,  om 
end  den  føderative  Retning  for  Tiden  synes  at  have  vundet 
en  betydelig  Overvægt.  Vi  skulle  dog  ikke  her  komme  ind 
paa  en  Drøftelse  af  det  vestlige  (det  cisleythanske)  Riges 
indre,  bedrøvelige  Historie.  Det  er  kun  Ungarn,  vi  have 
dvælet  lidt  nærmere  ved. 

Under  dette  kaotiske  Virvar  i  Rigets  vestlige  Halvdel 
er  det  klart,  at  Rigets  Tyngdepunkt  for  en  Stund  maatte 
være  i  Ungarn,  hvor  Forholdene  havde  udviklet  sig  paa  en 
forholdsvis  klar  og  fornuftmæssig  Maade.  Ungarn  var  den 
tilfredse  Halvdel  af  Riget,  og  følgelig  var  det  Ungarn,  der 
førte  det  store  Ord  paa  de  aarlige  Forsamlinger  af  Delega- 
tionerne, som  øve  den  parlamentariske  Kontrol  med  Monar- 
kiets fælles  Anliggender.  Dette  var  for  saa  vidt  en  Lykke, 
som  Ungarn  var  fredelig  sindet,  da  Udfaldet  af  Krigen 
1866  jo  havde  gjengivet  Landet  dets  Forfatning  og  dets 
Konge.  Ungarn  vilde  følgelig  ikke  støtte  nogen  Politik, 
der  kunde  tilsigte  igjen  at  drage  Østerrige  ind  i  de  tyske 
Forhold ;  Bismarck  og  de  ungarske  Statsmænd  vilde  i  denne 

*)  De  frivillige  Pryglerier  ved  de  ungarske  Rigsdagsvalg  bestaa 
derimod  endnu  i  deres  gamle  Omfang. 

Henseende  kunne  række  hverandre  Haanden.  Åt  Freden 
var  nødvendig  for  Riget,  var  aldeles  indlysende ;  men  allige- 
vel spillede  den  store  Politik  mere  end  billigt  en  domine- 
rende Rolle  i  de  efter  1866  nærmest  følgende  Aar;  thi 
Minister  v.  Beust  indbildte  sig  netop  at  have  særligt  Talent 
paa  dette  Omraade,  hvor  han  dog  i  Virkeligheden  altid  kun 
havde  høstet  Utak  og  spillet  en  bedrøvelig  Rolle.  Det  laa 
over  hans  Kræfter  at  gaa  ind  paa  den  store  Afgjørelse, 
der  nu  engang  var  falden  i  det  tyske  Spørgsmaal,  og  som 
var  falden  uheldig  ud  for  Habsburg.  Hverken  han  eller 
det  osterrigske  Hof  var  til  Sinds  at  slaa  sig  til  Ro  her- 
med; Østerrige  skulde,  saa  snart  som  muligt,  igjen  spille 
en  Rolle,  og  Maalet  skulde  være  at  styrte  Preussen  ned 
fra  den  vundne  Storhed  ved  en  fransk,  muligvis  ogsaa  en 
italiensk  Alliance.  Dog  ogsaa  her  skulde  den  ungarske 
Vilje  gribe  forstyrrende  ind. 

Ved  Tuilerierhoffet  repræsenteredes  Østerrige  af  Fyrst 
Metternich,  der  som  sin  Fader  var  »en  aimabel  Mand  og 
perfekt  Kavaller«  og  med  samt  sin  Hustru  stod  i  højeste 
Gunst  hos  det  franske  Kejserpar.  Ved  Metternichs  Hjælp 
kunde  v.  Beust  begynde  at  spinde  de  Traade,  der  skulde 
indlede  det  nye  Forbund.  For  Rusland  søgte  han  at  gjøre 
sig  behagelig  ved  at  foreslaa  en  Forandring  i  Traktaterne 
af  1856;  dog  Rusland  greb  ikke  den  fremrakte  Haand, 
men  iagttog  en  foragtelig  Tavshed  over  for  dette  plumpe 
Forsøg  paa  atter  at  sætte  sig  i  Gunst  hos  det.  Ogsaa 
Stemningen  i  Sydtyskland  søgte  man  at  benytte,  og  virke- 
lig forefaldt  der  ved  den  store  Skyttefest  i  Wien  højrøstede 
Demonstrationer  mod  Preussen  og  den  nye  Sagernes  Stilling 
i  Tyskland;  men  disse  Demonstrationer  vakte  en  ubehagelig 
Opmærksomhed  i  Preussen  og  navnlig  i  Ungarn,  Beust 
maatte  selv  dæmpe  den  højt  flyvende  Patriotisme,  og  med 
Behændighed  fandt  han  det  rette  Ord,  som  tilfredsstillede 
alle  og  ikke  saarede  nogen.  »Det  er  alene  Enigheden  mellem 
alle  de  Folkeslag,  der  lever  under  Kejserens  ophøjede  Scepter, 

som  kau  garantere  os  Opfyldelsen  af  Østerriges  kulturhisto- 
riske Mission,  og  som  ligger  lige  saa  meget  i  Tysklands  som 
i  Østerriges  Interesse ;  Østerrige  maa  bevare  sit  venskabelige 
Forhold  til  Tyskland«*).  Ligesom  v.  Beust  altsaa  her  paa 
Grund  af  Ungarns  Mistænksomhed  havde  maattet  vige  et 
Skridt  tilbage,  var  det  ogsaa  sket  Aaret  forud  under  det 
Kondolencebesøg,  det  franske  Kejserpar  aflagde  det  øster- 
rigske  Hof  i  Anledning  af  Ærkehertug  Maximilians,  den 
ulykkelige  mejieanske  Kejsers  Død.  Ved  denne  Sammen- 
komst i  Salzburg  (18de — 23de  Avg.  1867)  var  nemlig  ogsaa 
den  ungarske  Førsteminister  Andråssy  tilstede,  og  Resul- 
tatet blev  derfor  kun  »en  Meningsudvexling  om  de  vigtigste 
evropæiske  Spørgsmaal,  hvorved  Haabet  om  Fredens  Beva- 
relse maatte  forøges.«  At  man  gjærne  fra  Wienerhoifets 
saa  godt  som  fra  Napoleon  lll.'s  Side  vilde  vende  Forbundet 
mod  Preussen,  er  sikkert  nok;  men  til  nogen  bestemt  Af- 
tale kom  det  ikke,  Begivenhederne  i  1870  fandt  saa- 
ledes  dog  Wienerhoffet  aldeles  uforberedt,  og  Ungarns  Ind- 
flydelse hindrede  Østerriges  Indgriben.  Herved  havde  altsaa 
Ungarns  Overvægt  lagt  sig  ret  for  Dagen;  Venskabet  med 
Preussen  var  og  blev  de  ungarske  Statsmænds  ledende  Tanke, 
og  dette  fandt  i  de  følgende  Aar  et  slaaende  Udtryk  ved  v. 
Beust's  Afskedigelse  og  Afløsning  ved  Andråssy.  Dog  vi 
ere  herved  komne  noget  uden  for  den  Tidsgrænse,  Memoi- 
rerne have  sat  sig,  og  afslutte  derfor  denne  Afhandling  med 
Seherr  Thosz's  sidste  Sammenkomst  med  Fyrst  Bismarck. 


Det  Maal,  hvorfor  vi  alle  havde  kæmpet  og  lidt, 
var  altsaa  naaet.  Allerede  i  Juli  Maaned  1867,  altsaa  kort 
efter  den  oven  for  omtalte  Kroningsfest,  vendte  jeg  tilbage 
til  Ungarn,  men  stødte  rigtignok  i  Salzburg  ved  Østerriges 


*)  Beust  brugte  de  uoversættelige  Ord:   Østerreich   miisse  Fiih- 
lung  mit  Deutschland  behalten. 

Grænser  paa  Vanskeligheder,  naan  beredte  mig  fra  Wien, 
og  som  der  behovedes  hele  Andråssys  energiske  Indskrid- 
ning  for  at  hæve.  Ved  vort  Gjensyn  lod  han  en  Ytring 
falde,  som  jeg  her  gj engiver,  baade  fordi  den  er  karakteri- 
stisk for  hans  Person,  og  fordi  den  betegner  de  i  Ungarn 
herskende  Anskuelser.  »Hidtil  havde  jeg  noget  forud  for 
dig,«  sagde  han,  da  der  blev  Tale  om  mine  Æventyr  i 
Krakau;  »men  nu  staa  vi  lige.«  Jeg  bemærkede,  at  Me- 
ningen med  denne  dunkle  Tale  ikke  var  mig  ret  klar,  thi 
han  var  Kronens  Førsteminister,  og  jeg  var  en  simpel 
Privatmand.  »Aa,  det  er  slet  ikke  min  Mening,«  gjen- 
svarede  Andråssy;  »i  Dag  er  man  Minister  og  i  Morgen 
maaskeikke;  jeg  mener,«  hermed  gjorde  han  en  betegnende 
Bevægelse  omkring  Halsen,  »jeg  mener  dette  Baand.« 
Sandelig,  en  Nation,  hvis  Sønners  Patriotisme  er  saa  stærk, 
at  enhver  lige  op  til  Samfundets  højeste  Klasser  betragter 
det  som  en  »Ære«  for  sig,  at  han  i  Forsvaret  for  Fædre- 
landet har  paadraget  sig  en  Dødsdom,  sandelig  en  saadan 
Nation  er  stærk,  selv  om  den  ikke  er  talrig. 

Jeg  vil  slutte  disse  mine  Optegnelser  med  Fortæl- 
lingen om  en  kort  Episode,  hvorved  jeg  havde  den  Ære  at 
indlede  de  første  Forbindelser  mellem  Andråssy  og  Bis- 
marek,  og  samtidig  den  Tilfredsstillelse  at  befordre  en 
Fredsslutning  mellem  Berlin  og  Wien-Pest.  Forretnings- 
sager kaldte  mig  i  de  sidste  Dage  af  December  1868  til 
Berlin.  Overtydet  om,  at  man  i  Wien  endnu  nærede  Mis- 
tillid til  mig,  opfordrede  jeg  Andråssy  til  at  give  Grev 
Beust  en  Meddelelse  om  min  Rejse,  for  at  han,  hvis  det 
lystede  ham,  kunde  vaage  over  mine  Skridt  i  Berlin.  An- 
dråssy, der  altid  er  korrekt  i  sin  Tænke-  og  Handlemaade, 
afviste  fuldstændig  denne  Anmodning.  Han  sagde,  at  han 
kjendte  mig  godt  nok  til  at  vide,  at  jeg  ikke  var  i  Stand 
til  at  udvise  Illoyalitet,  og  dette  var  tilstrækkeligt:  om 
Mistilliden  i  Wien  behøvede  jeg  ikke  at  bryde  mig.  »Du 
kan  tvært  imod   gjøre  os  en   Tjeneste    dér,«    vedblev    han. 

»Den  Aviskrig,  som  allerede  en  Tid  lang  har  raset  mellem 
de  tyske  og  de  østerrigske  Blade,  forbitrer  Stemningen 
baade  her  og  hisset  og  kan  sluttelig  medføre  slemme  Kon- 
sekvenser. Det  vilde  derfor  være  ønskeligt  at  faa  en  Ende 
derpaa.  Samtidig  driver  der,  som  du  véd,  en  Mængde 
preussiske  Agenter  omkring  i  Landet,  som  dBgge  til  Mis- 
fornøjelse mod  Østerrige.  Naar  jeg  gransker  efter  Aar- 
sagen  til  denne  preussiske  Agitation,  kan  jeg  kun  formode, 
at  Preussen  vil  overskride  Mainlinjen  og  derfor  vil  sætte 
Splid  mellem  de  tvende  Monarkiets  Stater  for  ikke  paa 
denne  Kant  at  møde  nogen  Hindring.  Den  i  Pragerfreden 
fastslaaede  Mainlinje  kan  være  os  ligegyldig;  den  er  ikke 
Østerriges,  men  Frankrigs  Værk.  Skulde  du  i  Berlin 
finde  Lejlighed  til  at  tale  med  formaaende  Personligheder 
—  min  Stilling  forbyder  mig  at  træde  i  direkte  Forbin- 
delse med  Udlandet  — ,  kan  du  sige,  at  saa  længe  jeg 
staar  paa  den  Plads,  hvor  jeg  er,  ville  vi  ikke  hindre 
Preussen  i  at  overskride  Mainlinjen;  men  sig  saa  ogsaa,  at 
man  ikke  skal  gjøre  sig  noget  unyttigt  Besvær  med  at  op- 
hidse Ungarn  mod  Dynastiet;  thi  for  slig  Agitation  er  der 
ikke  mere  nogen  Plads  i  Ungarn.  Siden  Kongens  Kro- 
ning gives  der  hos  os  ikke  et  Dusin  Mennesker,  som  ville 
laane  slige  Insinuationer  Øren.« 

Den  Forretning,  som  havde  ført  mig  til  Berlin,  var 
endt  efter  48  Timers  Forløb.  Jeg  begav  mig  til  Udenrigs- 
ministeriet for  at  aflægge  et  Besøg  hos  Bismarcks  fortro- 
lige, V.  Keudell,  hvem  jeg  allerede  tidligere  var  bekjendt 
med.  Under  det  Paaskud,  at  jeg  ønskede  at  bevidne  Grev 
Bismarck  min  Taknemmelighed  for  den  Intervention,  han 
havde  udøvet  i  1866  til  min  Fordel,  bad  jeg  Keudell 
skaffe  mig  en  Avdiens.  Da  han  forklarede  mig,  at  dette 
faldt  vanskeligt  paa  Grund  af  Kanslerens  meget  nervøse 
Stemning,  forklarede  jeg  ham  mit  Ærende  med  den  An- 
modning at  gjøre  passende  Brug  af  mine  Meddelelser. 
Keudell   kunde    slet    ikke   komme    sig   af  sin  Forbavselse. 

»Hvorledes  er  det  dog  muligt,«  udbrød  han,  »at  den  un- 
garske Regering  er  saa  slet  underrettet,  at  den  kan  tro,  at 
vi  have  sendt  disse  Agenter  til  Ungarn.  Jeg  bestyrer  selv 
de  henamelige  Midler,  og  jeg  giver  Dem  mit  Ord  paa,  at 
der  ikke  er  anvendt  en  eneste  Daler  til  sligt.  Naar  der 
imidlertid  er  Tale  om  slige  Ting,  vil  Grev  Bismarck  sik- 
kert nok  modtage  Dem.«  Jeg  tog  Afsked  med  den  Be- 
mærkning, at  jeg  vilde  afvente  tre  Dage,  om  Kansleren 
vilde  modtage  mig. 

Den  2deii  Januar  1869  stod  jeg  rejsefærdig  Kl.  8  om 
Aftenen,  da  v.  Keudell  kom  for  at  føre  mig  til  Bismarck. 
Greven  var  alene  i  sit  lille  Arbejdskabinet.  »Naa,  De  var 
nær  ved  det!  Det  glæder  mig  at  se  Dem  reddet,«  sagde 
han,  lod  mig  tage  Plads  paa  en  Sofa,  rykkede  en  Lænestol 
frem  og  begyndte  en  Samtale,  der  med  faa  Afbrydelser 
varede  halvanden  Time.  Ligesom  Keudell  for  tre  Dage 
siden  udtrykte  Kansleren  først  sin  Forundring  over,  at  man 
i  Pest  ikke  var  bedre  underrettet  om,  fra  hvem  den  for- 
mentlige preussiske  Agitation  udgik;  derpaa  vedblev  han: 
»Sig  De  til  Grev  Andråssy,  at  jeg  paa  Æresord  skal  ud- 
betale ham  1000  Dukater  for  hver  Agent,  der  viser  sig  at 
være  udsendt  af  mig.  Jeg  har  ikke  blot  ikke  selv  sendt 
nogle  »agents  provocateurs«  til  Ungarn ;  men  jeg  har  endog 
truet  den  rumæniske  Regering  med  en  øjeblikkelig  Tilbage- 
kaldelse af  vor  Sendemand,  saafremt  den  rumæniske  Agi- 
tation ikke  hører  op  inden  fjorten  Dage.  Paa  Deres  Ind- 
vending, at  Tilstedeværelsen  af  preussiske  agents  provoca- 
teurs i  Ungarn  er  en  Kjendsgjerning,  kan  jeg  kun  svare, 
at  det  er  en  let  Sag  at  leje  nogle  preussiske  Individer,  at 
stikke  dem  et  Par  preussiske  Dalere  i  Haanden  og  lade 
dem  gaa  og  gjælde  for  preussiske  Agenter.  Deres  Spørgs- 
maal  om,  hvem  der  udsender  og  lønner  disse  Karle,  vil 
jeg  ikke  besvare,  og  man  vil  nok  komme  paa,  hvem  der 
har  udsendt  dem.  Preussen  har  ingen  Interesse  i  at  stifte 
Tvedragt    mellem    Ungarn    og    Østerrige.      Paa   en    Over- 

skridelse  af  Mainlinjen  tænke  vi  ikke  clet  fjærneste.  Vi 
have  al  Interesse  i,  at  det  esterrig-ungarske  Monarki 
styrkes,  at  det  træder  i  et  inderligt  Venskabsforhold  til 
os.  Dette  Ønskes  Oprigtighed  har  netop  sin  Grund  i  den 
nylige  Omformning  af  Østerrige-Ungarn.  Monarkiets  dua- 
listiske Uddannelse  medfører  netop,  at  vi  fra  den  Kant 
have  lidet  at  frygte  for  en  Aggre  ssion;  thi  enhver  Minister, 
som  fremtidig  maatte  komme  til  at  beklæde  min  Plads,  maa 
være  meget  ubehændig,  naar  han  ikke  skulde  vide  at  af- 
vende den  Fare.  Derimod  er  Østerrige-Ungarn  os  af  stor 
Værd  som  Forbundsfælle.  I  Wien  har  man  endnu  ikke 
glemt  18i'6;  men  det  giver  sig  nok,  saa  snart  man  faar 
Forstand  paa,  hvilken  Kraft  Østerrige-Ungarn  kan  ose  af 
en  inderlig  Forbindelse  med  os.  Imidlertid  hører  Beust 
ikke  op  med  at  spinde  Eænker  mod  os  baade  i  Paris  og 
ved  de  sydtyske  Hoffer.  (Her  fulgte  en  Mængde  Enkelt- 
heder om  Metternichs  Virksomhed  i  Paris).  Med  Frankrig 
ville  vi  faa  Krig,  da  det  ikke  kan  tilgive  os  Sadowa,  som 
om  det  er  et  fransk  Nederlag.  Jo  senere  det  kommer 
til  Krig,  desto  bedre  for  os;  men  den  vil  sikkert  komme. 
Vi  ville  sejre,  ja  vel;  vi  ville  sejre;  thi  vore  Soldater 
ere  lige  saa  gode  som  de  franske,  og  vore  Generaler  ere 
bedre.  En  længere  Periode  vil  da  indtræde,  under  hvilken 
vi  maa  være  paa  Post  mod  Frankrig.  Maaske  vil  der 
endnu  behøves  en  anden  Krig  for  at  bevise  Frankrig,  at 
vi  ere  det  jævnbyrdige.  Ere  Franskmændene  først  komne 
til  den  Erkj endelse,  er  der  ingen  Grund  for  Haanden,  hvor- 
for Franskmænd  og  Tyskere  ikke  skulle  holde  godt  Nabo- 
skab. Kun  Kusland  vil  da  være  den  sande  Fjende  for 
det  civiliserede  Evropa;  thi  naar  det  faar  sit  Jærnbanenet 
færdigt  og  har  reorganiseret  sin  Hær,  kan  det  marchere 
med  to  Millioner  Soldater.  Da  maa  Evropa  slutte  en 
Koalition  for  at  modstaa  denne  Magt.« 

Efter  dette  Blik  ud  i  Fremtiden,   der  til  Dels  alt  har 
vist  sig  profetisk,    kom  Kansleren  tilbage   til  de  Rænker, 

som  i  Wien  bleve  smeddede  mod  Preussen.  Jeg  for- 
sikrede ham,  at  Andråssy  vilde  opbyde  sin  hele  Ind- 
flydelse for  at  ^øve  Ende  paa  de  antydede  Rænker,  men 
tilføjede  den  Bøn,  at  Kansleren  skulde  stoppe  den  offi- 
ciøse Pennekrig,  der  var  til  Hinder  for  en  oprigtig  Til- 
nærmelse mellem  Østerrige  og  Preussen.  Grev  Bismarck 
gjensvarede,  at  det  ikke  var  de  tyske  Aviser,  som  havde 
paabegyndt  Striden.  »Lige  meget,«  svarede  jeg,  »De  er 
den  stærkeste,  og  i  Wien  hersker  endnu  Følelsen  over  det 
lidte  Nederlag.  Tag  denne  Pølelse  i  Betragtning  og  giv 
et  Bevis  paa  Deres  Oprigtighed  ved  at  være  den  første, 
som  rækker  Haanden  til  Fred.«  Efter  nogen  Betænkning 
gav  Kansleren  sit  Samtykke;  »Norddeutsche  Allgemeine 
Zeitung«  bragte  nogle  Dage  senere  den  Erklæring,  at  den 
standsede  Pennekrigen  og  vilde  lade  nye  Udæskelser 
ubesvarede. 

Kansleren  talte  derpaa  om  andre  Ting  og  ytrede,  at 
man  ofte  bedømte  ham  falsk,  ofte  gjorde  ham  bitter  Uret. 
»Derimod  tilskriver  man  ogsaa  min  Snuhed  meget,«  ved- 
blev han,  »hvoraf  jeg  slet  ikke  har  nogen  Fortjeneste. 
Saaledes  har  man  ogsaa  villet  finde  en  dybt  gjennemtænkt 
Plan  i  Prins  Karl  af  Hohenzollerns  Valg  til  Fyrste  af 
Rumænien,  og  det  er  nu  slet  ikke  Tilfældet.  Prinsen  kom 
en  Aften  til  mig,  meddelte  mig,  at  Rumæniens  Trone  var 
bleven  ham  tilbudt,  og  spurgte  om  mit  Raad.  Jeg  sagde 
ham,  at  det  jo  var  et  ganske  net  Avancement  for  en  preus- 
sisk Løjtenant;  han  kunde  jo  gjærne  forsege  det;  kun 
maatte  han  aldrig  forglemme,  at  han  var  en  HohenzoUer; 
saae  han,  at  han  ikke  kunde  komme  ud  af  det  med  Ru- 
mænerne, skulde  han  hellere  selv  gaa  end  udsætte  sig 
for  at  blive  expedert  bort;  (»er  sollte  lieber  selbst  gehen, 
als  sich  auszusetzen,  dass  er  gegangen  werde«).  Jeg 
skulde  nok  tale  godt  for  ham  hos  Hs.  Majestæt,  fordi 
han  rejste  bort  uden  Orlov.  Dette  er  min  hele  Del  i 
den  Sag.« 

Jeg  slutter  mine  Livserindringer  med  den  Bemærk- 
ning, at  jeg  ikke  tror  herved  at  have  gjort  mig  skyldig  i 
nogen  Indiskretion  mod  de  Personligheder,  med  hvem  jeg 
for  en  Stund  er  kommen  i  nærmere  Berøring.  I  de  høje 
Kredse  er  det  her  fortalte  alt  længst  bekjendt;  denne 
Offentliggjørelse  vil  næppe  forstyrre  nogens  arkimediske 
Cirkler. 

(Slutning). 


III. 

(jyldenløve  havde  nydt  alle  de  Fordele  og  Æresbevis- 
ninger, som  i  P]nevældeus  Barndom  bleve  Kongernes  uægte 
Børn  til  Del,  og  som  endog  i  Kristian  V.'s  Love  for  Dan- 
mark og  Norge  ligefrem  vare  dem  lovede.  I  disse  Love 
var  det,  som  bekjendt,  ligefrem  forudsat,  at  Kongerne  havde 
»naturlige«  Børn,  der  da  »skulde  behandles  overensstem- 
mende med  den  Højagtelse,  der  skyldtes  deres  høje  Ud- 
spring«. (N.  L.  1 — 2 — 2).  U.  F.  Gyldenløve  og  Kristian 
V.'s  Sønner  med  Grevinde  Samso  vare  i  Enebesiddelse  af 
Titelen  »hoje  Excellence«,  ligesom  deres  Fruer  nede  Privi- 
legium paa  at  være  »høje  Naader«.  Deres  Efterkommere 
maatte  imidlertid  finde  sig  i  en  Afkortning  i  disse  glim- 
rende Prædikater  og  tik  heller  ikke  Lov  at  kalde  sig 
Gyldenløve,  men  hed,  som  vi  have  set,  Danneskjold.  Der 
opstod  to  Familier  af  dette  Navn,  Danneskjold-Laurvig,  der 
stammede  fra  Frederik  IIL,  og  Danneskjold-Samsø,  der 
stammede  fra  Kristian  V.  I  daglig  Tale  blev  det  imid- 
lertid Skik  at  benævne  de  sidste  »Danneskjold«,  de  første 
kun  »Laurvig«. 

Palæet  paa  Kongens  Nytorv  var  allerede  solgt  af  den 
gamle  Statholder  Gyldenløve,  dengang  da  denne  trak  sig 
tilbage  fra  Hoffet  og  flyttede  fra  Kjøbenhavn.     Der  var,   da 

Tomten  var  skjænket  Gyldenløve  af  Kronen,  taget  For- 
behold om  kongelig  Forkjebsret,  og  med  Frederik  IV.'s 
Samtykke  udstedte  Gyldenløve  den  5te  Januar  1700  Skjøde 
paa  Palæet  til  Enkedronning  Charlotte  Amalie  for  50,000 
Bdlr.  i  danske  Kroner.  Fra  nu  af  fik  Slottet  Navn  af 
Charlottenborg,  hvilket  det  siden  har  beholdt.  Ogsaa  det 
nuværende  »Charlottenlund«  (opkaldt  efter  Prinsesse  Char- 
lotte Amalie,  den  nævnte  Dronnings  Sønnedatter)  har  til- 
hørt Gyldenløve  og  hed  da  »Gyldenlimd«,  hvilket  Navn  vi 
kjende  fra  Holbergs  »Mascarade«.  I  Steden  for  Charlotten- 
borg opførte  Greverne  af  Laurvig  sig  et  nyt  Palæ  paa  en 
anden  Kant  af  Hovedstaden,  nemlig  i  Norgesgade  (Bred- 
gade), paa  Hjørnet  af  denne  og  Dronningens  Tværgade,  lige 
over  for  det  nu  saakaldte  Schiramelmanns  Palæ.  Det  var 
en  meget  stor  og  kostbar  Gaard,  hvis  Have  paa  den  ene 
Side  gik  ud  til  Tværgaden,  paa  den  anden  til  Marmor- 
pladsen og  desuden  til  Dels  naaede  lige  til  Store  Kongens- 
gade. Her  residerede  de  for  det  allermeste.  Til  Norge 
kom  de,  (naar  undtages  den  sidste  Grev  Danneskjold-Laurvig 
i  sine  sidste  Aar  og  mod  sin  Vilje),  kun  ved  enkelte  Lej- 
ligheder, f.  Ex.  ved  Kongebesøg  i  dette  Land.  Ved  saa- 
danne  Besøg  laa  Laurvig  som  et  bekvemt  Landingssted 
gjærne  i  den  kongelige  Rejserute,  og  i  en  Klippe  i  Nær- 
heden af  Grevernes  Residens  læses  endnu  Erindringsvers  i 
Datidens  Stil  om  Kristian  V.'s  Besøg  i  1683,  Frederik  IV.'s 
i  1704,  Kristian  VL's  i  1733  og  Frederik  V.'s  i  1749; 
men  i  det  store  taget  kom  Grevskabet  kun  til  at  være  en 
Ladegaard  for  dets  Besiddere,  et  Middel  for  disse  til  at 
leve  et  ødselt  Liv  i  Danmark. 

Grev  Ferdinand  Anton  Danneskjold-Laurvig,  der  altsaa 
efter  Gyldenløve  arvede  Grevskabet,  naaede  selvfølgelig 
meget  høje  Poster,  blev  Kammerherre,  Gehejmeraad,  Ele- 
fantridder, 1714  Overstaldmester,  1723  Direktør  for  det 
vestindiske  og  guineiske  Compagni,  o.  s.  v.  Han  døde 
18de  Septbr.  1754,  efter  altsaa  netop  i  femti  Aar  at  have 


Grevskabet  Laurvig  og  dets  ældre  Besiddere.  289 

besiddet  Grevskabet.  Dettes  Jordegods  har  han  i  ikke 
ringe  Grad  forøget;  thi  allerede  1736  erklærer  han  at 
have  anvendt  17,000  Rdlr.  til  Indkjøb  af  nye  Ejendomme. 
Han  var  to  Gange  gift,  først  med  en  Datter  af  Holstens 
vStatholder,  Grev  Frederik  Ahlefeldt,  der  imidlertid  døde 
fra  ham  uden  Børn  allerede  i  det  følgende  Aar,  og  anden 
Gang  med  Ulrica  Eleonora  Keventlov,  der  var  født  1690  og 
døde  1754  12te  Septbr. ,  altsaa  sex  Dage  før  Manden. 
Greven  var  altsaa  Kong  Frederik  IV.'s  Svoger,  da  hans 
anden  Hustru  var  en  Søster  til  Dronning  Anna  Sofie*).  I 
dette  andet  Ægteskab  havde  han  to  Sønner,  Frederik  Lud- 
vig, født  1714,  og  Kristian  Konrad,  født  1723. 

Den  førstnævnte,  der  fik  Grevskabet  ved  Faderens  Død, 
havde  til  Hovmester  en  siden  ret  bekjendt  Gejstlig,  Kristian 
Langemach  Leth,  der  til  Belønning  for  sin  Tjeneste  fik 
Sandeherred  Kald  i  Nærheden  af  Laurvig  og  dér  udfoldede 
en  ret  mærkelig  Virksomhed  som  Præst**),  indtil  han  1736 
kaldtes  til  Kjøbenhavn  som  Sognepræst  til  Trinitatis  Kirke 
og  tillige  Professor  i  Kateketik  ved  Universitetet.  Derefter 
betraadte  den  unge  Greve  den  militære  Løbebane,  blev 
1735  Kaptejn  ved  Grenaderkorpset  og  Kammerherre,  1749 
Oberst  og  Gehejmeraad,  1754  Overstaldmester,  1755  Gene- 
ralmajor, 1762  Generalløjtenant.  Han  døde  imidlertid 
samme  Aar  den  12te  Avgust  i  Liibeck  uden  at  efterlade 
Børn  i  det  Ægteskab,  han  havde  indgaaet  med  Komtesse 
Anna  Joachima  Ahlefeldt,  der  overlevede  ham.  Grevskabet  '  y*^ 
gik  altsaa  til  den  yngre  Broder.  -  /  ^ 

Disse  to  Grever,  Ferdinand  Anton  og  Frederik  Ludvig,'^!  /'y 
have  oprettet  en  ret  betydelig  Stiftelse  i  Grevskabet,  nemlig 
Laurvigs   Hospital.     Til  et   saadant  skjænkede   den  forst- 


*)  Et  Træk  af  Forholdet  mellem  Kongen  og  Greven  fortælles  i 
Braschs  Skrift  om  Vemmetofte  II.,  S.  111. 
**)  L.  Daae   i  Theol.  Tidsskrift,   udg.  af  Gaspari  m.  fl.  VIL,  S. 
45  fgl.  Danske  Saml.  IV. 

nævnte  en  Træbygning  samt  (1736)  10,000  Rdlr.  Sønnen 
lod  opføre  en  ny  Bygning  af  Sten  med  en  Udgift  af  over 
10,000  Rdlr.,  henlagde  dertil  en  af  Mosteren  Dronning  Anna 
Sofie  skjænket  Legatsum,  over  hvilken  han  havde  Disposi- 
tionsretten, og  gav  desuden  paa  sit  yderste  en  Sum  af 
10,000  Rdlr. 

Medens  de  to  sidst  omtalte  Grever  af  Laurvig  ere 
blevne  temmelig  ubemærkede  i  Historien,  har  denne  der- 
imod adskillige  Ting  at  fortælle  om  den  følgende,  skjent 
rigtignok  ikke  for  det  gode.  Grev  Kristian  Konrad 
(født  1723)  er  bleven  en  ligefrem  berygtet  Personlighed, 
og  det  vilde  vistnok  være  ganske  forgjæves,  om  nogen 
vilde  forsøge  at  skrive  ham  en  Apologi.  Ødselhed,  Udsvævelser 
og  Fornedrelse  ere  Hovedtrækkene  i  hans  Levnedshistorie. 
Som  ungt  Menneske  bestemtes  han  for  Søetaten,  og  skjønt 
Gunstbevisninger  mod  fornemme  Mænds  Sønner  her  ikke 
plejede  at  uddeles  paa  den  Maade  som  i  Landetaten,  var 
han  allerede  i  en  Alder  af  sytten  Aar  (1740)  Kaptejn  i 
Marinen.  Herfra  steg  han  videre  og  var,  da  han  1762  til- 
traadte  Grevskabet,  bleven  hvid  Ridder,  Kammerherre, 
Viceadmiral  og  Deputeret  i  det  1746  oprettede  kombinerede 
Admiralitets-  og  General- Kommissariats- Kollegium.  Alle- 
rede længe  havde  han  været  gift  med  Dorthe  Sofie  v.  Hol- 
stein, hans  Søskendebarn,  der  havde  været  Hofdame  hos 
deres  fælles  Moster,  Dronning  Anna  Sofie  paa  Klausholm. 

For  at  se  til  sine  store  Besiddelser  gjorde  han  en 
Rejse  til  Norge  og  var  dér  1764,  hvorefter  han  om  Høsten 
vendte  hjem  til  Kjøbenhavn. 

Kort  efter  udførte  han  den  Bedrift,  som  uden  Tvivl 
er  den  mest  omtalte  af  alt,  hvad  han  har  foretaget  sig,  og 
kj endes  af  mange,  der  ellers  næppe  have  hørt  »Grev  Laur- 
vig« nævne.  Det  var  Bortførelsen  af  Skuespillerinden  Jom- 
fru Rose.  Man  har  tidligere  almindeligvis  troet,  at  Jom- 
fruen mod  sin  Vilje  blev  bortført  og  i  hende  set  en  uskyl- 
dig  Pige,    et   beklagelsesværdigt  Offer   for   den   fornemme 

Libertiners  Forførelseskunst.  Saaledes  fremstilles  Sagen  f. 
Ex.  i  Overskous  bekjendte  Værk  om  den  danske  Skueplads's 
Historie ;  men  en  hel  anden  Forestilling  om  Sagen  faar  man 
derimod  gjennem  Dorothea  Biehls  historiske  Breve*),  og 
det  er  aabenbart,  at  denne  Forfatterinde,  der  selv  stod  Be- 
givenheden meget  nær,  fortjener  ubetinget  Tiltro.  Sagens 
Hovedtræk  ere  følgende:  Deu  Ilte  Marts  1765  om  Aftenen 
anstillede  Jomfru  Roses  Moder  sig  højst  fortvivlet  og 
ulykkelig  over,  at  hendes  Datter  ikke  kom  hjem  fra  Thea- 
tre t,  og  lod  spørge  efter  hende  paa  forskjellige  Steder,  bl. 
a.  hos  Dorothea  Biehl.  Denne  bemærkede  strax  til  sin  Fader, 
at  hun  formodentlig  var  bortført,  og  tilføjede:  »Jeg  tør 
sætte  mit  Liv  i  Pant  paa,  at  det  er  Laurvig.«  Tingen 
var,  at  Jomfruen  var  bortfort  af  Greven  efter  forudgaaende 
Aftale  baade  med  hende  og  med  Moderen,  medens  Faderen, 
Skuespiller  Rose,  der  havde  bedre  Grundsætninger,  ikke 
havde  anet  noget.  Kort  efter  tik  denne  imidlertid  et  Brev 
fra  sin  Datter,  der  indeholdt  Forsikringer  om  hendes  »store 
Lyksalighed«.  Politimesteren,  den  som  Digter  dengang  be- 
kjendte Frederik  Horn,  spillede  paa  en  Maade  under  Dække 
med  Greven,  men  Følgerne  kunde  blive  farlige  nok  baade  for 
denne  og  Horn  selv,  om  den  ulykkelige  Fader  tog  sin  Til- 
flugt til  Kongen.  Greven  gjorde  nu  Skuespiller  Rose 
gjennem  en  Mellemmand  store  Løfter  om  Penge  for  at  lade 
Sagen  falde;  men  denne  afviste  de  skammelige  Tilbud. 
Sagen  var  allerede  meget  snart  bleven  en  offentlig  Hemme- 
lighed, med  hvilken  da  naturligvis  det  hele  Kjubenhavn 
beskæftigede  sig.  Den  18de  Marts,  en  Uge  efter  Bort- 
førelsen, blev  Grev  Laurvig  tilsagt  til  Taffelet.  Paa  Kon- 
gens Spørgsmaal,  om  han  slet  ikke  kj endte  noget  til  Hi- 
storien om  Jomfru  Roses  Forsvinden,  svarede  Greven  frækt, 
at  den  Sag  ikke  kom  ham  ved,  og  at  han  intet  derom 
kunde  oplyse.     Kongen  blev  im  rasende  forbitret,  og  skjønt 


*)  Dansk  historisk  Tidsskrift  5  R.,  IV.  S.  106. 

han  beherskede  sig  ved  Taffelet,  besluttede  han  strax,  at 
Greven  skulde  faa  sin  Straf.  Denne  kom  til  at  bestaa  deri, 
at  Greven  maatte  rykke  ud  med  10,000  Rigsdaler  »til 
gudeligt  Brug«,  give  Jomfru  Rose  en  Pension  af  200  RdL, 
saa  længe  hun  var  ugift,  samt  engang  for  alle  et  Udstyr  af 
3000  RdL,  end  videre  aarlig  udbetale  hendes  Fader  300 
Rdl.  og  endelig  ufortøvet  begive  sig  til  sit  Grevskab 
og  ikke  forlade  dette  uden  særlig  kongelig  Tilladelse. 
Tiden,  inden  Afrejsen  til  Norge  fandt  Sted,  maatte  Greven 
tilbringe  i  Arrest,  Jomfru  Rose  sendtes  paa  to  Aar  til  en 
Præst  paa  Landet,  der  skulde  tage  sig  alvorlig  af  hendes 
moralske  Forbedring  og  »hvert  Fjerdingaar  indsende  en 
edelig  Attest  om  hendes  Forhold«.  Siden  kom  hun  igjen 
til  Kjøbenhavn.  Medens  Kristian  VIL  i  sin  første  Rege- 
ringstid nedværdigede  sig  ved  at  sværme  om  ved  Nattetid, 
fandt  han  for  godt  at  ville  se  dette  saa  meget  omtalte 
Fruentimmer  og  trængte  derfor  med  Magt  ind  i  Moderens 
Bolig.  Jomfru  Rose  maatte  paa  Befaling  spille  paa  Klaver 
for  Kongen,  men  da  denne  gik  bort,  bemærkede  han  til  sin 
Ledsager:  »Fy,  fy,  jeg  har  ynket  Laurvig;  men  nu  ser  jeg, 
at  han  var  en  Nar,  der  vovede  saa  meget  for  slet  intet.« 

Kristian  VIL's  Tronbestigelse  medførte  for  øvrigt  den 
for  Grev  Kristian  Konrad  glædelige  Følge,  at  han  nu  fik 
Lov  til  at  vende  tilbage  fra  sit  Forvisningssted  i  Norge, 
hvilket  han  næppe  har  ladet  sig  sige  to  Gange.  Kort  efter 
blev  han  ogsaa  Enkemand,  da  hans  Hustru  døde  9de  Juli 
1766.  Hun  var  ni  Aar  ældre  end  sin  Mand,  og  denne 
havde  uden  Tvivl  kun  ægtet  hende,  fordi  Tanten,  Dronning 
Anna  Sophie,  havde  bestemt,  at  hun  skulde  arve  50,000 
Rdl.,  i  Fald  hun  ægtede  Fætteren.  Disse  hendes  Penge 
havde  han  naturligvis  for  længst  opbrugt  og  for  øvrigt  be- 
handlet hende  slet.  Han  havde  med  hende  to  Døtre,  Anna 
Sophie  og  Juliane  Marie.  Den  første  af  disse  var  allerede, 
den  Gang  Faderen  bortførte  Jomfru  Rose,  gift  med  Baron 
F.  L.  E.  V.  Biilow,  siden  Gehejmeraad  og  Gesandt  i  Dres- 

den,  og  Greven  havde  den  Gang  forgjæves  brugt  hendes 
forestaaende  Nedkomst  som  Paaskud  ved  en  Ansøgning  om 
at  maatte  forblive  i  Kjøbenhavn.  Hun  slægtede  for  øvrigt 
Faderen  paa  og  havde  som  gift  Kone  den  ene  Elsker  efter 
den  anden. 

Grev  Kristian  Konrad,  der,  medens  Kristian  VIL  var 
Kronprins,  synes  at  have  været  højt  anskreven  hos  denne, 
kom  nu  for  en  Tid  igjen  i  Vælten  og  blev  1767  Over- 
sekretær for  Marinen  og  Admiral,  1769  tillige  Intendant 
for  Marinen,  ja  endog  Elefantridder*).  Som  Oversekretær 
fortrængte  han  sin  Velgjører  Grev  Frederik  Danneskjold- 
Samsø,  der  besad  virkelige  og  store  Fortjenester  af  den 
dansk-norske  Flaade,  og  hvem  han  endog  for  en  væsentlig 
Del  skal  have  haft  at  takke  for,  at  hans  Forvisning  blev 
ophævet.  Den  yngste  Datter  blev  nu  ogsaa  gift  1769  med 
Kristian  VII.'s  Yndling,  den  udsvævende  Grev  F.  W.  E. 
Holck,  der  til  sidst  blev  Gehejmeraad  og  Amtmand  i  Kiel. 
Denne  havde  forst  ægtet  en  rig  norsk  Arving,  Kristiane  de 
Stockfletli,  Stifdatter  af  Gehejmeraad  og  Stiftamtmand  Storm 
i  Kristiania,  »som  viste  sig  saa  høflig  at  dø  meget  kort 
efter«,  og  forlovede  sig  saa  med  den  unge  Komtesse  Ju- 
liane Marie  af  Laurvig,  der  kun  var  tolv  Aar  gammel. 
Dette  Barn  gjorde  stor  Lykke  hos  Karoline  Mathilde,  der 
stadig  vilde  have  hende  om  sig  og  gav  hende  Eang  over 
de  øvrige  Hofdamer;  Kongen  og  Dronningen  vare  ogsaa 
personlig  tilstede  ved  Brylluppet  1769;  men  det  følgende 
Aar  var  det  forbi  med  Grevens  Lykke;  thi  Struensee  syntes 
ikke  om  ham,  og  i  Avgust  1770  blev  han  derpaa  ved  en 
Kabinetsordre  afskediget  fra  sine  samtlige  Embeder,  og 
det  blev  ham  forbudt  at  vise  sig  mere  ved  Hoffet. 

Nu  fandt  Greven  det  hensigtsmæssigt  at  rejse  op  igjen 
til  Norge,  og  det  har  været  paastaaet,  at  en  af  Bevæg- 
grundene hertil  var  at  undgaa  Gjældsarrest  i  Kjøbenhavn. 


<^ 


*)  Som  saadan  valgte  han  Devisen:  „Plus  esse  qvam  videri". 

En  Plakat  af  8de  April  1771  havde  nemlig  indskærpet,  at 
i  Gjældssager  intet  Hensyn  maatte  tages  til  Debitors  Stand 
eller  personlige  Anseelse. 

Det  var  ingen  behagelig  Tilværelse,  som  ventede  Greven 
i  Laurvig.  Han  var,  som  man  kan  forstaa,  yderlig  for- 
gjældet  og  havde  i  flere  Aar  ikke  kunnet  gjere  Regnskab 
for  Statskassens  Tilkommende  af  Grevskabet,  paa  hvilket 
han  allerede  1766  skyldte  22,000  Rdlr.  Jomfru  Rose  havde 
ogsaa  kostet  ham  mange  Penge,  men  end  mere  havde  hans 
ødsle  Levemaade  i  det  hele  ruineret  ham,  hvortil  kommer, 
at  Grevskabet  maaske  allerede,  da  han  tiltraadte  det,  var 
stærkt  belastet.  Det  saakaldte  AUodialgods,  det  vil  sige  de 
norske  Godser,  som  ikke  vare  uadskillelig  knyttede  til 
Grevskabet,  havde  han  derhos  maattet  indløse  for  en  stor 
Sum  fra  sin  Broders  Enke.  Alt  dette  kan  have  været  Aar- 
sagen  til,  at  Greven,  som  dog  kun  var  43  Aar  gammel,  da 
han  blev  Enkemand,  ikke  giftede  sig  igjen,  skjont  han  jo 
maatte  vide,  at  naar  han  døde  sønneløs,  kunde  Grevskabet 
ikke  tilfalde  hans  Døtre,  men  maatte  overgaa  til  andre. 

Han  fandt  imidlertid  snart  en  Trøsterinde  i  sin  En- 
somhed, der  ogsaa  ypperlig  forstod  at  berige  sig  med  Stum- 
perne af  sin  Elskers  Velstand.  Dette  var  Ingeborg  Acke- 
leye,  en  meget  smuk  Dame  af  en  ringere  adelig  Familie 
og  Datter  af  Kommandørkaptejn  og  Overlods  i  Tønsberg 
Werner  Ackeleye;  hun  var  1763  bleven  gift  med  Herman 
Løvenskiold,  Ejer  af  det  betydelige  Fossum  Jærnværk  ved 
Skien,  omtrent  6  geogr.  Mile  fra  Laurvig,  og  skal  første 
Gang 'være  truffen  sammen  med  Greven  paa  en  Rejse,  som 
hun  foretog  for  at  besøge  sin  Fader  i  Tønsberg.  Om  nu 
dette  har  været  allerede  1764  under  Grevens  første  Ophold 
i  Norge,  som  P.  A.  Munch  siger*),  eller  maaske  først 
senere,   gav   Fru  Ingeborgs   Forhold   til  Greven  i    ethvert 


*)  Historiske-biogratiske   Samlinger,    udg.   af  C.  Molbech,    Side 
134. 

Fald    Anledning    til,    at    hun    blev  skilt    fra    sin    Mand. 
P.    A.    Munch,   der     selv    hørte    hjemme   ved  Skien,    har 
formodentlig    af    Traditionen    i    denne    Egn     hentet    sine 
Efterretninger  om  denne  Skilsmissesag.      Efter  hans   For- 
tælling var   allerede   Kommandørkaptejn  Ackeleye  kommen 
paa   en    spændt   Fod   med    Svigersønnen  Løvenskiold    for- 
medelst sin  Lyst  til  at  blande  sig  i  Best3Telsen  af  dennes 
Ejendom,    og  dette   skal   have  virket  paa  Datteren.      Grev 
Laurvig  indbod,  hedder  det,  den  ene  Gang  efter  den  anden 
Løvenskiold    og    Frue   til  at  besøge  sig;   de  maatte   blive 
hos  ham  i  Uger  og  Maaneder,  ja  Løvenskiold  skal   endog 
have    faaet   Prygl,    naar  han    forlangte    at   rejse   hjem    til 
Fossum   med  sin  Kone.      Naturligvis  gjorde   dette  Opsigt, 
og  man  lavede  den  Brander  om  Greven,  at  »siden  han  ikke 
kunde  plukke  Rosen,  maatte  han  nøjes  med  Akelejen«.  Som 
Haandlangere  benyttede  Greven  dels  en  vis   H.   P.  Smith, 
som  han  tik    Løvenskiold  til  at  antage  i  sin   Tjeneste  og 
siden  selv  befordrede   til  Amtsforvalter  i   Grevskabet,   dels 
en    Sorenskriver   Fries,    der    boede    paa    den    store    Gaard 
Falkensteen  ved  Horten,  og  som  skal  have  været  en  meget 
listig  Person.     Sidstnævnte  fik  siden  ved  Grevens  Medvirk- 
ning Titel  af  Overavditor  i    Søetaten.      Omsider  kom  det 
da  mellem  Ægtefolkene  til  Separation,   der  senere  gik  over 
til  formelig  Skilsmisse,  hvorpaa  Fruen  igjen  antog  sit  Pige- 
navn Ackeleye.  Efter  en  Tids  Ophold  dels  paa  Herregaarden 
Kambo   ved  Moss,   som   tilhørte   hendes   Familie,   dels  paa 
Falkensteen  hos  Sorenskriveren,  flyttede  Fru  Ackeleye  lige- 
frem til  Greven,  hos  hvem  hun  nu  blev  indtil  dennes  Død. 
Uvist  af  hvilken  Grund  boede  Greven,   i  det  mindste  i 
de  sidste  Aar,  ikke  i  den  store  Træbygning,  der,  som  oven 
for  omtalt,  kaldtes  den  grevelige  Residens.       Han  trak  sig 
tilbage  til  en  Gaard  i  Hedrums  Sogn,    »Rolighed«   kaldet, 
en  halv  Mils  Vej  fra  Laurvig.     Som  man  kan  vide,  var  hans 
Anseelse  saare  liden,   og  en  Mængde  Rygter  om  ham  vare 
i  Omløb,    der  dog  maaske  gjorde   ham    endnu  værre,    end 


Manderfeldt  og  Fru  Ackeleye  forstode  hinanden  og  bistode 
hinanden  indbyrdes  for  at  udpresse  af  Greven,  hvad  der 
var  at  faa.  Manderfeldt  fik  et  lovformeligt  Dokument,  der 
sikrede  ham  1000  Rdlr.  i  aarlig  Pension,  og  Fru  Ackeleye 
fik  Skjøde  paa  Gaarden  »Rolighed«,  en  af  de  største  i  den 

hele  Egn  og  dertil  siden    1777   en  Obligation  paa   13,000 
Rdlr.  med  anden  Prioritet  i  Allodialgodset. 

Under  saa  sørgelige  Forhold  døde  den  sidste  Grev 
Danneskjold-Laurvig  paa  sit  »Rolighed«  den  9de  April  1783, 
henved  60  Aar  gammel.  Dagen  efter  blev  han  af  den 
Guldbergske  Regering,  der  naturligvis  ikke  anede  hans 
Død,  udnævnt  til  General-Admiral-Løjtenant.  Over  den 
afdøde  rejstes  et  Mindesmærke,  der  af  en  dansk  rejsende, 
Professor  Olufsen,  (»Gulddaasens«  Forfatter),  i  et  Rejsebrev 
fra  1790*)  beskrives  saaledes:  »Til  Kunstsager  i  Laurvig 
hører  et  Slags  Monument  for  den  afdøde  Grev  Danneskjold- 
Laurvig,  som  her  for  nogle  Aar  siden  endte  sine  Dage  i  en 
vis  filosofisk  Rolighed.  Dette  bestaar  af  en  intet  mindre 
end  skjøn  Støtte  af  hvidt  Marmor  og  er  bekostet  af  den 
bekjendte  Landraad  Manderfeldt,  som  paa  denne  Maade  har 
villet  hædre  en  Mand.  han  skyldte  saa  meget.  Stedet, 
hvor  det  staar,  synes  mig  ikke  godt  valgt,  da  det  nærmest 
ligner  en  Stenhob,  men  om  jeg  erindrer  ret,  har  det  før 
haft  et  mere  passende  Sted.  For  nogle  Aar  siden  foretog 
Pøbelen  i  Laurvig  sig  et  Billedstormen  mod  dette  Arbejde, 
der  vistnok  ikke  er  »dikteret  af  sund  Fornuft  eller  helliget 
noget  tænkende  Menneske«.  Et  Monument,  rejst  af  Mander- 
feldt, havde  ganske  vist  ikke  stor  Betydning.  Forunder- 
ligere er  det,  at  Frimurerlogen  i  Kristiania,  af  hvilken 
Greven  liavde  været  Medlem,  ihukom  ham  paa  festlig 
Maade.  Bernt  Anker  holdt  her  en  opstyltet  Tale,  hvori 
han  efter  at  have  .talt  om  »indbildte  Fordomme  af  Rang 
og  Fødsel«  og  dvælet  ved  Gyldenløvernes  Fortjenester  endte 
med  følgende  Udbrud  om  Grev  Danneskjold-Laurvig:  »Her 
bag  Norges  Fjælde  i  Roligheds  Skjød  gav  du  dit  ædle 
Hjærte  det  frieste  Løb  —  her  i  dine  Fædres  Stad,  hvor 
Vulkan  og  Neptun  dyrkes  af  flittige   og  gode  Borgere,   var 


*)  Minerva  for  Januar  1791,  S.  13. 

din  Omgang  indtagende,  dit  Hjærte  brændende  for  enhvers 
Lyksalighed,  dine  Velgjevninger  grænseløse«(!)*). 


IV. 

De  to  skjønne  Sjæle,  Manderfeldt  og  Fru  Ackeleye  gif- 
tede sig,  da  Greven  var  død,  og  kunde  leve  af,  hvad  de 
havde  tilranet  sig.  Uden  videre  kom  de  dog  ikke  i  Besid- 
delse af  Rovet;  thi  Grevens  Døtre  nægtede  at  erkjende  hans 
Dispositioner,  og  der  blev  altsaa  procederet.  Ved  den 
norske  Overhofrets  Dom  i  1787  vandt  imidlertid  »Land- 
raaden«  baade  for  sit  eget  og  sin  Hustrus  Vedkommende 
fuldstændig;  hans  Modparts  Prokurator,  Germann,  blev 
mulkteret  for  visse  Udtryk  i  sin  Procedure.  Hvad  han 
har  ytret,  vides  ikke;  men  sandsynligvis  har  Prokuratoren 
gjort  Hentydninger  til  Manderfeldts  og  Fru  Ackeleyes  for- 
mentlige Maskepi  allerede  i  Grevens  Levetid.  Manderfeldt 
og  hans  Frue  bosatte  sig  først  i  Kristiania,  hvor  han  age- 
rede ivrig  norsk  Patriot  og  i  1788,  da  Frederik  VL  som 
Kronprins  kom  op  til  Norge,  hilsede  ham  med  højtravende 
Vers,  medens  han  i  Hemmelighed  vedblev  at  være  svensk 
Spion.  Det  Haab,  som  ban  havde  næret  om  at  blive  svensk 
Generalkonsul  i  Kristiania,  opfyldtes  dog  ikke;  thi  dette 
Embede,  som  ved  den  Tid  blev  oprettet,  besattes  med  en 
forhenværende  Læge  Martinau,  efter  hvis  Død  det  atter 
nedlagdes.  Senere  flyttede  Manderfeldts  til  Kjøbenhavn, 
hvor  de  beboede  et  Landsted,  »Karlsro«,  men  levede  be- 
tydelig over  Evne  og  derfor  gik  tilbage  i  økonomisk  Hen- 
seende. Hans  dristige  Tanke  enten  at  blive  svensk  Gesandt 
ved  det  danske  Hof  eller  at  narre  Kronprinsen  og  Bern- 
storff til  at  give  sig  et  dansk  eller  norsk  Embede  bragte 
ham  nye  Skuffelser.  Da  der  siden  atter  forsøgtes  Intriger 
i   Norge    fra   svensk  Side    (1790),    blev   han  dog    anvendt 


1 


*)  Norsk  hist.  Tidsskr.  2  R.,  I.,  S.  542. 

under  disse  og  begav  sig  i  den  Anledning  til  Karlstad  og 
der  fra  til  Stockholna.  Hermed  var  imidlertid  hans  politiske 
Rolle  udspillet.  Han  drog  tilbage  til  Kjøbenhavn,  hvor 
hans  Hustru  skal  være  død  1804  (?),  og  vendte  saa  tilbage 
til  Sverige;  han  døde  omsider  1813  i  Venersborg*). 

Processen  mod  Manderfeldt  og  hans  Hustru  var  imid- 
lertid af  ganske  ringe  Betydning  i  Sammenligning  med  den 
store  Retstvist,  der  opstod  ora  selve  Grevskabet.  Den 
afdøde  var  den  sidste  af  den  mandlige  Linje.  Havde  nu 
den  Arvefølge  fremdeles  været  gj ældende,  der  fastsattes  ved 
den  oprindelige  Erection  i  1671,  vilde  Grevens  ældste 
Datter,  Baronesse  Biilow,  have  arvet  Grevskabet;  men  i 
»Extensionspatentet«  af  1692  var,  som  oven  for  anført, 
Arvefølgen  i  Kvindelinjen  indskrænket  til  første  Erhververs 
Døtre  og  deres  mandlige  Efterkommere.  Ikke  desto  mindre 
gjorde  1)  Baronesse  Biilow  og  hendes  Søster  Fordring  paa 
Grevskabet.  Derhos  meldte  sig  2)  Hertug  Frederik  Kri- 
stian af  Augustenborg  (U.  F.  Gyldenløves  ældste  Datters 
Dattersøn),  3)  Grev  Kristian  Ahlefeldt  til  Grevskabet  Lange- 
land (U.  F.  Gyldenløves  anden  Datters  Sønnesøn),  4)  den 
tyske  Greve  Georg  Carl  af  Leiningen-Westerburg  (U.  F. 
Gyldenløves  tredje  Datters  Søn),  hvilken  sidste  dog  var  for- 
standig nok  til  kun  at  forlange  sin  eventuelle  Arveret  an- 
erkjendt.  Denne  Sag  blev  forst  behandlet  af  Kommissærer, 
hvis  Dom  ikke  kunde  blive  nogen  anden  end  den,  at  Grev 
Ahlefeldt-Langeland  var  den  rette  Successor,  og  at  Grev 
Leiningen  dernæst  var  eventuelt  berettiget,  hvorimod  der  ingen 
Rettighed  tilkom  de  to  øvrige  Prætendenter.  Denne  Kjen- 
delse  blev  af  Højesteret  stadfæstet  den   9de  Juni  1785**). 


*)  Se  om  denne  Mand  fornemmelig  Yngvar  Nielsens  Afhandling 

om  Gustav  III. 's   norske  Politik.     Familien  Ackeleye  uddøde 

i  Norge  1822  med  Søkaptejn  og  Indrulleringschef  i  Drammen 

Sigvard  Jørgen  A. 

**)  Sagen  fremkaldte  to  Brochurer,  den  ene  „Oplysninger  betræf- 

Kun  »Allodialgodset«  samt  de  holstenske  Godser  m.  m., 
der  vare  Grevskabet  Laurvig  uvedkommende,  tilfaldt  altsaa 
Døtrene. 

Grev  Kristian  Ahlefeldt  fik  nu  ved  et  kongeligt  Diplom 
af  7de  Oktbr.  1785  Tilladelse  til  herefter  at  kalde  sig 
Ahlefeldt-Laurvigen  og  tilkjøbte  sig  Allodialgodserne  i  Norge 
for  f)2,000  Rdlr.  af  den  forrige  Besidders  Døtre,  ligesom 
han  ogsaa  kjøbte  den  oven  for  omtalte  Gaard  »Rolighed« 
af  Manderfeldt  og  hans  Hustru.  Alt  dette  blev  saa  ind- 
lemmet i  Grevskabet;  men  den  nye  Besidder  foretrak  at 
bo  i  Danmark,  og  Grevskabet  vedblev  saaledes  fremdeles,  skjønt 
det  var  erklæret  for  det  første  i  Kongens  Riger  og  Lande, 
at  være  et  Underbrug.  Ved  Grevens  Død  den  9de  Oktbr. 
1791  arvedes  det  af  hans  Søn  Frederik. 

Skjønt  denne  som  Besidder  af  to  Grevskaber  af  saa 
stort  Værd  som  Laurvig  og  Langeland  maatte  'formodes  at 
befinde  sig  i  glimrende  økonomiske  Vilkaar,  var  dette  dog 
ingenlunde  Tilfældet.  Han  var  nemlig  en  slet  Husholder 
og  kom  som  Grev  Kristian  Konrad  under  Administration. 
Samtidig  indtraf  Omstændigheder,  der  bragte  Regeringen  til 
at  anse  det  for  fordelagtigt  at  erhverve  dette  Grevskab  for 
Staten.  Kongsberg  Sølvværk  havde  i  lang  Tid  været  drevet 
med  meget  stort  Tab,  og  det  ansaas  omsider  for  nødvendigt 
at  nedlægge  det.  I  Sølvværkets  Sted  skulde  drives  et 
Jærnværk,  hvoraf  man  spaaedø  sig  store  Fordele,  og  man 
ønskede  desuden  at  have  en  passende  Anvendelse  for  Vær- 
kets store  Arbejdsflok,  der  ellers  truedes  med  Brødløshed. 
For  at  skaffe  Jærnmalm  til  dette  Jærnværk  fattede  man 
derfor  den  Plan  at  kjøbe  Laurvigs  Grevskab,  hvilket  Greven 
i  sine  økonomiske  Vanskeligheder  heller  end  gjærne  gik  ind 
paa.  Under  10de  Juli  1805,  den  samme  Dag,  som  Resolu- 
tionen om  Nedlæggelsen  af  Sølvværket  afgaves,  approberedes 


fende  Lensfølgen  i  Grevskabet  Laurvigen"  af  P.  Kofod-Ancher, 
den  anden  „Erindringer"  ved  disse  „Oplysninger"  af  P.  Uldall. 

det  ojennem  Rentekammeret  afsluttede  Kjeb  af  Grevskabet. 
Kjøbesummen  fastsattes  til  920,000  Rdlr.  Kurant  foruden 
1000  Speciesdukater  som  saakaldte  »Nøglepenge«  til  Grev- 
inden. Heraf  skulde  700,000  Rdlr.  oprettes  til  et  Fidei- 
kommis i  Grevskabets  Sted,  der  skulde  gaa  i  Arv  efter  de 
samme  Regler,  som  gjaldt  for  dette  i  Følge  Bestemmelsen 
af  1692.  og  saaledes  fremdeles  existerer,  hvorfor  ogsaa 
»Laurvig  i  Norge«  endnu  opføres  i  den  danske  Statshaand- 
bog  i  Spidsen  for  de  danske  Lensgrevskaber.  Dog  for- 
beholdt Greven  sig  fremdeles  samtlige  Kirker  med  dertil 
hørende  Kaldsret,  hvorfra  dog  skulde  fradrages  13,976  Rdl. 
i  Fideikommiskapitalen.  Ligeledes  forbeholdt  han  sig  den 
grevelige  Residens  i  Staden  Laurvig*). 

Regeringens  Hensigt  at  realisere  Grevskabets  Bønder- 
gaarde og  saaledes  forandre  dem  til  frit  Selvejergods,  saa 
vel  som  de  andre  Planer,  man  havde  med  den  nye 
Erhvervelse,  bleve  til  intet  paa  Grund  af  den  kort  efter 
udbrudte  Krig  med  England.  Ved  dennes  Ende  adskiltes 
Danmark  og  Norge:  men  i  Kielerfreden  fik  dog  Frederik 
VL  anbragt  en  hemmelig  Artikel,  hvor  Grevskabet  med 
alle  sine  Pertinentser,  hvoriblandt  ogsaa  en  Del  af  Rente- 
kammeret tilkjøbte  Ejendomme,  forbeholdtes  ham  som  en 
privat  Ejendom.  Som  Amtmand  og  Bestyrer  af  Grev- 
skabet fungerede,  da  Kielerfreden  afsluttedes,  Kammerjunker 
Frederik  v.  Lowzow,  der  havde  sin  Bolig  paa  Brunlaug. 
Stillingerne  som  Frederik  VI.'s  Godsbestyrer  og  Distriktets 
Overøvrighed  maatte  fra  nu  af  være  uforenelige,  da  Inde- 
haveren af  det  sidste  Embede  umulig  kunde  være  en  dansk 
Undersaat,  men  ikke  desto  mindre  vedblev  Lowiow  frem- 
deles at  fungere  i  begge  Egenskaber.  Grevskabet  repræ- 
senteredes ved   den   Eidsvoldske  Rigsforsamling  som   andre 


*)  Salgsdokumentet,  som  overhovedet  en  stor  Del  vigtige  Akt- 
stykker til  Grevskabets  Historie,  findes  trykt  i  Samlinger  til 
det  norske  Folks  Sprog  og  Historie  VI. 

Dele  af  Kongeriget  Norge;  men  den  konstituerede  Amt- 
mand var  den  eneste  Embedsmand,  som  ikke  aflagde  Ed  til 
Norges  Selvstændighed.  For  Kristian  Frederik  var  det 
under  Regentskabet  og  det  paafølgende  korte  Kongedømme 
naturligvis  en  kilden  Sag  at  røre  ved  denne  Anomali;  men 
da  de  nye  norske  Tilstande  havde  faaet  Fasthed  efter  For- 
eningen med  Sverige,  overdrog  Regeringen  i  Kristiania  i 
Januar  1815  Amtmandsforretningerne  til  Amtmanden  i  det 
tilstødende  Bratsberg  Amt.  Dette  Skridt  blev  i  den  føl- 
gende Maaned  bifaldet  af  Kongen,  der  imidlertid  tillige  be- 
falede, at  der  skulde  gives  Lowzow  Paalæg  om  ufortøvet  at  for- 
lade Norges  Land.  I  Anledning  af  denne  Tillægsbestem- 
melse gjorde  Odelstinget  i  1816  nogle  Ophævelser,  i  det 
»Oppositionen«  endog  lod  falde  Ord  om  Rigsret  og  vilde 
indkalde  nogle  af  Regeringens  Medlemmer  for  Tinget. 
Efter  indhentede  nærmere  Oplysninger  blev  dog  Regeringens 
Handlemiiade  godkjendt.  Lowzow  udnævntes  strax  efter 
Hjemkomsten  til  Assessor  i  den  danske  Højesteret,  senere 
hen  til  Justitiarius  og  døde  1869  som  Gehejmekonferens- 
raad  *). 

For  Grev  Ahlefeldt- Laurvig  gik  den  Kaldsrettighed, 
han  havde  forbeholdt  sig  til  Grevskabets  gejstlige  Em- 
beder, af  sig  selv  tabt  ved  Adskillelsen,  da  den  ikke  kunde 
udøves  af  en  anden  Stats  Undersaat.  Kirkerne  bleve  derfor 
ogsaa  i  de  følgende  Aar  efterhaanden  solgte  til  vedkom- 
mende Menigheder,  ligesom  den  grevelige  Residens  af- 
hændedes til  Laurvig  Kjøbstads  Kommune,  der  siden  har 
benyttet  den  uhyre  Trægaard  til  Lokale  for  Sognepræsten, 
den  højere  Skole,  Raadhuset,  et  Teater  o.  s.  v. 


Se  Sønnen  Jægermester  L.'s  Meddelelser  i  Personalhistorisk 
Tidsskrift  IL,  S.  188  fgl.  Denne  har  imidlertid  ikke  kjendt 
de  norske  Kilder  til  denne  Sags  Historie,  hvorved  Fremstil- 
lingen er  bleven  noget  ensidig.  Man  henviser  derfor  til  Stor- 
tingsefterretninger  for  1814-1833,  I.,  S.  396-400,  Paveis's 
Dagbogs-Optegnelser  for  1815—1816,  S.  453,  457,  468. 

Længe  varede  det  heller  ikke,  inden  Kongen  af  Dan- 
mark afhændede  Grevskabet,  hvorved  herefter  alene  for- 
stodes Indbegrebet  af  det  forrige  grevelige  Jordegods  med 
tilhørende  Jærnværk  o.  s.  v.  Finansernes  slette  Til- 
stand gjorde  dette  tilraadeligt,  og  der  var  paa  den  anden 
Side  intet,  som  talte  for,  at  Kongen  skulde  holde  paa 
Ejendommene.  Der  dannede  sig  nu  et  Interessentskab  i 
Laurvig,  bestaaende  af  Amtsforvalter  eller  Foged  Michael 
Falch,  Kjøbmand  Mathias  Sartz,  dennes  Broder,  Provst 
J.  F.  Sartz  og  Kasserer  Børre  Gether.  Til  disse  solgte 
Frederik  VI.  Grevskabet  for  155,000  norske  Sølvspecier, 
hvorhos  Kjøberne  overtoge  den  i  Grevskabet  prioriterede 
Kapitalgjæld  til  det  Ahlefeldt- Laurvigske  Fideikommis, 
343,012  Sølvspecier,  og  end  videre  hvad  de  offentlige  Stif- 
telser, oprettede  af  de  forrige  Grever,  havde  staaende  i 
Grevskabet.  De  nye  Ejere,  hvem  Folkevittigheden  be- 
nævnte »Grævlingerne«,  saae  sig  imidlertid  ikke  i  Stand  til 
regelmæssig  at  erlægge  Kjøbesummen  i  de  stipulerede 
Terminer,  og  Følgen  heraf  var,  at  Frederik  VI.  omsider  i 
1835  transporterede  sin  Fordring  til  daværende  Etatsraad 
og  Generalfiskal  F.  W.  Treschow,  som  tiltraadte  Pantet 
og  blev  Ejer  af  det  hele.  Ejendommen  er  fremdeles  i 
denne  Families  Hænder,  men  dens  senere  Historie  er  os 
her  uvedkommende. 

I  1821  forenedes  Laurvigs  Fogderi,  som  det  herefter 
kaldtes,  med  det  andet  nye  Fodgeri,  der  var  traadt  i 
Steden  for  Grevskabet  Jarlsberg,  til  »Jarlsbergs  og  Laur- 
vigs Amt«.  Distriktet  benævnes  i  daglig  Tale  fremdeles 
»Grevskaberne«,  men  for  øvrigt  er  alt  nu  ordnet  paa 
samme  Maade  som  i  Landets  øvrige  Provinser. 

L.  Daae. 


Historisk  Arkiv.    188*2.    II,  17 


Den  første  Strid  mellem  Frederik  IL  og  Maria 
Theresia. 

(Efter  nye  Dokumenter.) 


Indfaldet  i  Schlesien.  —  Frankrigs  Optræden, 
m. 

Den  10de  Marts  1741  blev  Belle-Isle  sendt  til  Tysk- 
land for  at  repræsentere  Kongen  af  Frankrig  ved  den  tyske 
Kigsdag.  Han  rejste  i  et  glimrende  Optog,  og  skjønt  der 
var  truffet  endnu  mere  pragtfulde  Forberedelser  til  det  Ind- 
tog, som  skulde  finde  Sted  i  Kejserstaden  Dagen  fer  Valget, 
var  dog  allerede  Antallet  og  Udstyrelsen  af  de  Vogne,  Se- 
kretærer, Adelsmænd,  Officerer,  Pager,  Kurerer  og  Tjenere, 
som  udgjorde  hans  Følge,  stort  og  prægtigt  nok  til  at  falde 
i  Øjnene  og  vidne  om  Udfoldelsen  af  en  Magt,  der  skjulte 
store  Planer. 

Marskalken  stod  ene  i  Spidsen  for  denne  diplomatiske 
Hær,  da  der  med  en  Hensynsfuldhed,  som  ikke  engang  var 
bleven  de  store  Underhandlere  ved  den  westfalske  Fred  til 
Del,  ikke  var  medgivet  ham  nogen  Kollega;  han  havde 
imidlertid  en  Ledsager,  som  var  mere  nyttig  end  al  Ver- 
dens Kollegaer,  nemlig  hans  Broder,  Chevalier  de  Belle- 
Isle,  der  aldrig  forlod  ham.  De,  som  kjendte  disse  Brødre, 
vidste,  at  de  fra  Barndommen  af  havde  været  som  ét  og 
gj ensidig  udfyldte  hinanden  ved  en  heldig  Blanding  af  for- 

skjellige  Fortrin.  Den  yngste  var  lige  saa  kold,  tilbage- 
holden og  villig  til  at  træde  i  Skygge,  som  den  ældste  var 
meddelsom,  glimrende  og  fremtrædende-,  men  Chevalieren 
var  den  skjulte  Ophavsmand  til  Planer,  hvis  Kedskab  han 
syntes  at  være,  og  viste  en  Ihærdighed  i  at  udfore  dem, 
som  den  ivrige,  ustadige  Marskalk  ha\de  mere  vanskelig 
ved.  Man  sagde  derfor  om  dem,  at  der  hos  de  to  Brødre 
i  Forening  var  Stof  til  en  fuldendt  Statsmand,  i  det  den 
ene  besad  Geni  til  at  opfinde,  den  anden  Sindighed  til  at 
udføre.  Marskalkens  Ærgjerrighed  stilede  ganske  vist 
højere  og  viste  sig  mere  aabenlyst,  men  hans  Broders 
brændte  med  en  lige  saa  fortærende  Ild  og  vilde  sikkert 
være  kommen  for  Dagen  i  sin  Tid,  hvis  den  ikke  var 
bleven  lammet  af  den  fuldstændigste  Underordnelse  mod 
Slægtens  Overhoved,  en  Foleise,  som  var  meget  almindelig 
i  hin  Tid,  da  Førstefødselsretten  mindre  ansaas  for  en  en- 
kelt Persons  Forrettighed  end  for  en  social  Institution  og 
for  det  hiajeste  Udtryk  af  Familieaanden. 

Brødrene  havde  besluttet  før  Kejservalget  (hvortil 
Dagen  endnu  ikke  var  bestemt)  at  besøge  Medlemmerne  af 
den  høje  Forsamling,  i  det  mindste  dem,  med  hvem  de 
kunde  haabe  at  komme  til  Forstaaelse;  men  hvilket  Sprog 
skulde  man  føre  til  dem?  Det  var  et  Sporgsmaal,  som 
sysselsatte  de  to  Brødre  i  deres  fortrolige  Samtaler,  og  hvis 
Betydning  voxede,  efterhaanden  som  de  nærmede  sig  Tysk- 
land. Da  Kongen  af  Frankrig  ikke  havde  desavoueret  sine 
Forpligtelser  fra  den  pragmatiske  Sanktion  og  endogsaa 
havde  anerkjendt  Maria  Theresias  kongelige  Værdighed, 
kunde  der  ikke  være  Tale  om  aabenlyst  at  støtte  Kur- 
fyrsten af  Bayerns  Fordringer  paa  den  esterrigske  Arv ;  det 
kunde  ikke  engang  gaa  an  at  udtale  sig  alt  for  tydelig  til 
Gunst  for  hans  Kandidatur  til  Kejsertronen,  da  det  vilde 
krænke  hans  Medbejlere.  Endnu  mindre  kunde  man  gjøre 
fælles  Sag  med  Kongen  af  Preussen,  hvis  voldsomme  Frem- 
gangsmaade  forfærdede  alle  frygtsomme  Sjæle.    Den  eneste 

Bevæggrund,  der  kunde  retfærdiggjere  Frankrigs  Indblan 
ding  i  en  Sag,  som  kun  vedkom  Tyskland,  den  eneste 
Stræng,  der  kunde  slaa  an  i  tyske  Hj ærter,  var  at  frigjøre 
Tyskland  fra  Østerriges  Overlegenhed  og  frelse  det  fra  at 
falde  i  Hænderne  paa  en  Udlænding  som  Maria  Theresias 
Ægtefælle.  Naar  denne  uegennyttige  Tanke  skulde  lyde 
nogenlunde  rimelig,  maatte  man  imidlertid  vogte  sig  for 
at  støtte  den  med  truende  Midler  og  især  for  at  antyd 
endog  blot  Muligheden  af,  at  en  fransk  Hær  kunde  gaa 
over  Tysklands  Grænse.  Hvorledes  skulde  man  nu  lade 
Tyskerne  faa  en  Følelse  af  Magtanvendelsen  uden  at  tale 
om  den,  hvorledes  motivere  Brugen  af  samme,  hvis  det 
blev  nødvendigt  at  ty  dertil?  Om  denne  Forlegenhed  ud- 
talte Marskalken  sig  selv  noget  naivt  i  et  Brev  til  Mini- 
steriet : 

»Der  er  et  vigtigt  Punkt,  som  ikke  beskæftiger  mig 
mindre  end  Dem,«  skriver  han,  »nemlig  at  finde  en  Grund 
eller  et  Paaskud,  som  Kongen  kunde  benytte  til  at  retfær- 
diggjøre  vore  Troppers  Indrykning  i  Tyskland.  Hs.  Maje- 
stæt maa  nødvendigvis  forhøre  sig  derom  hos  Kurfyrsten 
af  Bayern;  vi  maa  have  flere  Grunde,  og  jeg  skal  tale 
derom  med  Kurfyrsten,  hvis  Sagen  til  den  Tid  ikke  alle- 
rede er  afgjort  af  Hs.  Majestæt.« 

Heldigvis  vare  de  første,  med  hvem  Belle-Isle  skulde 
underhandle,  hverken  vanskelige  at  skræmme  eller  uvillige 
til  at  forstaa  en  Trusel,  selv  om  den  kun  blev  dunkelt 
antydet.  Paa  Vejen  til  Frankfurt  kom  Belle-Isle  igjennem 
de  tre  gejstlige  Kurfyrstendømmer,  Trier,  Køln  og  Mainz, 
som  laa  paa  Rhinens  venstre  Bred.  Disse  smaa  Fyrsten- 
dømmers Stilling  var  ganske  mærkelig;  de  skilte  de  til- 
stødende store  Stater  fra  hinanden  ved  en  smal  Strimmel 
fredeligt  Territorium,  som  man  havde  givet  det  betegnende 
Navn  Præstestræde  (Pfaffengasse).  De  vare  ved  deres  halv 
gejstlige  Stilling  knyttede  til  Østerrige,  som  repræsenterede 
Kirkens  og  Kejserdømmets  Forening;    men  i  Egenskab  af 

Frankrigs  Naboer  maatte  de  stadig  tjene  som  Veje,  ja  paa 
en  Maade  som  Brohoveder  for  de  franske  Troppers  Marcher 
hinsides  Rhinen.  Ved  den  mindste  Vaabenlarm  enten  i 
Strassburg  eller  Metz  skælvede  derfor  disse  Gærdekonger 
paa  deres  Miniaturtroner,  og  deres  gejstlige  Værdighed  til- 
lod dem  øjeblikkelig  at  vige  for  Magten  uden  at  plette 
deres  Ære.  Denne  kristelige  Sagtmodighed  var  for  Resten 
den  eneste  af  deres  Stands  Forpligtelser,  som  de  nøjagtig 
overholdt;  thi  de  fyrstelige  Biskopper  i  det  attende  Aar- 
hundrede  vare  —  uden  derfor  i  mindste  Maade  at  være 
Helgener  —  meget  langt  fra  at  minde  om  de  glimrende 
krigerske  og  politiske  Prælater  fra  Middelalderen.  Deres 
Sæder  vare  alt  andet  end  strænge ;  men  der  var  intet  man- 
digt eller  ridderligt  ved  deres  Udskejelser.  De  vare  yngre 
Sønner  af  fornemme  Huse,  som  af  Standshensyn  og  for  at 
bevare  Slægtens  Storhed  havde  aflagt  det  gejstlige  Løfte 
og  nu  kun  tænkte  paa  at  erstatte  Familielivets  Glæder  og 
Sorger  ved  et  blødagtigt,  nydelsesrigt  Liv  og  en  barnagtig 
Luxus.  Ingen  nedarvet  Hengivenhed  knyttede  den  frede- 
lige, men  ligegyldige  Befolkning  til  disse  Herrer,  som  ved 
nogle  Domherrers  Valg  vare  blevne  kaldte  til  Styrelsen. 
Befriede  for  enhver  Pligt,  man  kan  næsten  sige  berøvede 
ethvert  Tegn  paa  kongelig  Manddom,  henslæbte  de  deres  Dage 
som  i  en  barnagtig  Leg  og  lode  sig  styre  af  alle  de  under- 
ordnede Indflydelser,  der  besnære  en  Pebersvends  egoistiske 
Alderdom. 

Belle-Isle  opnaaede  uden  Vanskelighed  de  tre  gejstlige 
Kurfyrsters  Alliance  og  tog  derpaa  lige  til  Dresden,  hvor 
Avgust  III.  beklædte  den  dobbelte  Værdighed  som  Kur- 
fyrste af  Sachsen  og  Konge  af  Polen.  Avgust  III.  havde 
ikke  mindste  Lighed  med  sin  Fader,  den  æventyrlige  Fre- 
derik Avgust,  KarlXIL's  undertiden  heldige  Medbejler,  som 
ikke  var  mere  til  at  stole  paa  i  Religionssager  end  i  Kjær- 
lighed og  Politik.  »Han  var,«  siger  den  aandrige  Histo- 
riker Lemontey,    »Lutheraner  af  Fødsel,   Katholik  af  Ær- 

gjerrighed  og  Muselmaa  i  sine  Sæder.«  Hans  Liv  var 
gaaet  hen  med  at  erobre,  miste  og  gjenerobre  Kronen  og 
alt  imedens  tage  og  forlade  Elskerinder  af  enhver  Stand; 
han  begyndte  som  en  Romanhelt  og  endte  som  en  Pasja  i 
et  Serail. 

Haus  Søn  havde  imidlertid  hverken  arvet  Faderens 
gode  eller  slette  Egenskaber.  Træt  af  den  Uro  og  For- 
styrrelse, hvorunder  hans  Ungdom  var  hengledeu,  søgte  han 
tidlig  Tilflugt  i  en  misforstaaet  Fromhed,  som  ikke  bidrog 
til  at  styrke  hans  af  Naturen  frygtsomme  Sind.  Han 
tænkte  kun  paa  at  sikre  sig,  for  saa  godt  Kjøb  som  mu- 
ligt, Fred  i  denne  Verden  og  Salighed  i  den  næste,  og  for 
ikke  at  forfejle  sit  Maal  betroede  han  Omsorgen  for  det 
første  til  en  protestantisk  Minister,  Grev  Briihl  og  for  det 
andet  til  en  italiensk  Jesuit,  Pater  Guarini.  Han  fattede 
ingen  Beslutning  uden  Munkens  Raad  og  foretog  sig  intet 
uden  Favoritens  Hjælp,  og  da  de  to  Raadgivere  vare  for- 
nuftige nok  til  at  virke  i  Forening,  lode  de  ham  have 
Frihed  til  at  følge  sine  naturlige  Tilbøjeligheder  og  dele 
sin  Tid  mellem  at  gaa  paa  Jagt  og  at  samle  prægtige 
Kunstskatte  til  Musæet  i  Dresden,  hvis  uskatterlige  Rig- 
domme især  skyldes  ham. 

To  Bekymringer  forstyrrede  imidlertid  hans  Nattero: 
hans  polske  Undersaatters  ustyrlige  Sind  og  Preussens 
urolige  Ærgjerrighed.  Især  levede  han  i  en  stadig  Angest, 
siden  den  mige  Konge  havde  besteget  Tronen  i  Berlin; 
forgjæves  havde  Frederik,  for  han  rykkede  ind  i  Schlesien, 
foreslaaet  ham  at  tage  Del  i  dette  Foretagende  og  tilbudt 
at  dele  Udbyttet  med  ham ;  han  stolede  ikke  paa  disse 
Tilnærmelser,  men  var  overbevist  om  (og  maaske  ikke 
ganske  uden  Grund),  at  den  listige  Preusser  kun  spekule- 
rede paa  at  bringe  Ufred  mellem  Sachsen  og  Østerrige  for 
saaledes  at  skaffe  Maria  Theresia  en  Fjende  til  paa  Halsen 
og  derved  lettere  bringe  hende  til  at  give  efter,  men  at 
han,  naar  han  først  havde  naaet  sit  Maal,   vilde  vende  sig 

mod  sine  Forbundsfæller.  Hans  Hustru,  Dronningen,  hvem 
han  viste  en  ubrødelig  Troskab  og  elskede  saa  højt,  som 
hans  egoistiske  Natur  tillod,  var  en  østerrigsk  Prinsesse, 
der  naturligvis  tog  enhver  Fornærmelse  mod  sin  Slægt 
meget  ilde  op.  Maaske  hun  vilde  laane  Øre  til  Belle-lsles 
Forslag,  hvis  man  tilbød  hende  selv  at  indtage  sin  Kusines 
Plads  som  Husets  Overhoved ;  men  Marskalken  vidste  forud, 
at  det  ikke  kunde  nytte  at  foreslaa  hende  at  overlade 
Pladsen  til  hendes  yngre  Søster,  Kurfyrstinden  af  Bayern. 
De  østerrigske,  engelske  og  russiske  Ministre  gjorde  paa 
deres  Side  alt  for  at  styrke  disse  Meninger  hos  Konge- 
parret og  for  at  opnaa  Bekræftelse  derpaa  ved  positive 
Erklæringer. 

Blandt  disse  lidet  gunstige  Omgivelser  kunde  Belle- 
Isle  kun  haabe  at  finde  én  Støtte,  som  skjønt  fraværende 
dog  ikke  var  uden  Indflydelse;  det  var  Kongens  uægte 
Broder,  den  skjønne  Aurora  af  Konigsmarks  Son,  Grev 
Morits  af  Sachsen,  Generalløjtenant  i  den  franske  Hær. 
Morits  var  den  første  Frugt  af  Frederik  Avgusts  utallige 
Kjærlighedsforbind eiser  og,  enten  det  nu  skyldtes  Ung- 
domserindringer eller  hans  egen  tidlige  og  heldige  Udvik- 
ling, havde  han  altid  været  sin  Faders  Yndling.  Ingen 
kunde  heller  nægte,  at  Bastarden  havde  taget  i  Arv  efter 
sin  Fader  alle  de  glimrende,  mandige  Fortrin,  som  den 
ægte  Søn  manglede,  en  Fordeling,  hvorpaa  Historien  til 
Skade  for  Moralen  frembyder  mere  end  ét  Exempel.  Langt 
fra  at  være  skinsyg  paa  Broderens  Overlegenhed  viste 
Avgust  III.  ham  tvært  imod  en  næsten  ærbødig  Hengiven- 
hed og  vilde  sikkert  have  givet  ham  en  betydelig  Del  i 
Rigets  Styrelse,  hvis  det  havde  behaget  ham  at  blive  i 
Sachsen;  men  enten  fordi  Pladsen  forekom  ham  for  lille 
til  ret  at  udfolde  sine  glimrende  Evner,  eller  fordi  han  i 
sin  Ærgjerrighed  følte  sig  ilde  ved  at  blive  paa  Trinnene  af 
en  Trone,  som  han  aldrig  kunde  haabe  at  bestige,  havde 
han  lige  fra  først  af  vist  Utaalmodighed  efter  at  vove  sig 

ud  paa  en  større  Skueplads.  Allerede  tidlig  var  han  kommen 
under  den  Fortryllelse,  som  Frankrig  øvede  paa  alles 
Fantasi;  han  var  traadt  ind  i  den  franske  Hær  og  havde 
siden  levet  i  Paris  i  tyve  Aar  i  en  Hvirvel  af  Fornøjelser, 
som  dog  ikke  bragte  ham  til  at  glemme  hverken  sin  Higen 
efter  Berømmelse  eller  Studiet  af  Krigskunstens  Hemme- 
ligheder. Han  forsømte  ikke  nogen  Lejlighed  hverken  til 
at  more  sig  eller  til  at  slaas,  og  hans  uudtømmelige  Mun- 
terhed og  Liv  gjorde  ham  uundværlig  saa  vel  i  Lejren  som 
ved  Hoffet  og  bag  Theatrets  Kulisser  og  lige  saa  højt 
skattet  af  militære,  som  han  var  yndet  af  fornemme  Damer 
og  Theaterdronninger.  Det  æventyrlige  Tog,  han  havde  fore- 
taget mod  Nord  for  at  blive  Hertug  af  Kurland,  havde 
kun  Qærnet  ham  faa  Maaneder  fra  hans  Yndlingsopholds- 
sted;  denne  dristige  Daad  havde  forhøjet  hans  Anseelse  og 
gjort  ham  end  mere  begjærlig  efter  Æventyr  og  Ære;  han 
stod  paa  Udkig  efter  Lykken  og  holdt  sig  rede  til  at  svare, 
naar  den  kaldte  ham. 

Karl  VL's  Død  syntes  ham  at  bebude  et  afgjørende 
Vendepunkt  i  hans  Skæbne.  »Nu  bliver  der  en  almindelig 
Hurlumhej,«  skrev  han  til  Grev  Bruhl,  »og  jeg  vil  være 
med  deri.«  Det  var  unægtelig  noget  for  ham;  skjønt  han 
saa  længe  havde  levet  fjærnt  fra  Sachsen,  glemte  han  dog 
aldrig,  hvor  fra  han  stammede,  og  en  stor  Krig,  hvor  hans 
oprindelige  Fædreland  kunde  følges  med  hans  antagne 
Fædreland,  og  hvor  han  kunde  virke  for  sin  Families  Stor- 
hed uden  at  svigte  sin  Fane,  ja  maaske  endog  tage  An- 
førslen over  den  første  Hær  i  Verden,  var  Maalet  for  alle 
hans  Ønsker  og  Drømme.  Med  lidenskabelig  Begejstring 
var  han  gaaet  ind  paa  alle  Belle-Isles  Planer,  og  han  skrev 
til  Dresden  Brev  paa  Brev  mere  og  mere  indtrængende  for 
at  bane  Vej  for  den  franske  Ambassadørs  Forslag.  Det 
manglede  ham  ikke  paa  Lejlighed  til  at  omtale  Sagen,  thi 
han  havde  stadig  ført  en  regelmæssig  Brevvexling  med  sin 
Broder  og  plejede  at  sende  ham   en  nøjagtig  Skildring  af 

alle  de  politiske  Begivenheder  og  Skandalehistorier,  der 
foregik  i  Versailles.  Hvis  Arkiverne  i  Dresden  nogen  Sinde 
lade  disse  mærkelige  Breve  se  Dagens  Lys,  vil  det  uden 
Tvivl  vise  sig,  at  Anekdoter  og  Sladderhistorier  paa  dette 
Tidspunkt  maa  vige  Pladsen  for  krigerske  Opfordringer, 
skrevne  i  et  ukorrekt,  men  fyrigt  Sprog,  hvis  Originalitet 
end  mere  forhøjes  ved  en  ligefrem  fabelagtig  Orthografi. 
Ikke  tilfreds  med  at  skrive  vilde  Morits  gjærne  selv  have 
ledsaget  Belle-Isle;  han  smigrede  sig  med,  at  hans  blotte 
Nærværelse  vilde  vinde  Broderens  Samtykke  og  endogsaa 
gjøre  Ende  paa  Uenigheden  mellem  Dresden  og  Berlin. 
»Hvis  jeg  kunde,«  skrev  han  til  Belle-Isle,  »vilde  jeg  til- 
byde at  tage  til  Sachsen  og  Schlesien.  Jeg  tror,  at  jeg 
paa  faa  Dage  kunde  gjere  de  to  Konger  enige.  Kongen  af 
Preussen  har  mig  meget  kjær.  —  Jeg  tror,  han  vilde  have 
mere  Tillid  til  mig  end  til  hvem  som  helst,  Kongen  af 
Polen  ellers  kunde  sende  til  ham.  Naar  det  var  beserget, 
vilde  jeg  vende  tilbage  og  skulde  nok  faa  Kongen  af  Polen 
til  at  krybe  til  Korset,  som  man  siger.  Jeg  beundrer 
Deres  Lykkestjærne,  De  skal  afgjøre  Tysklands  Skæbne,  De 
skal  raade  over  Kongerigers  og  Kejserdømmers  Fremtid. 
Aldrig  har  nogen  dødelig  siden  Romernes  Tid  været  i  det 
Tilfælde.« 

Støttende  sig  til  denne  Forbundsfælle  og  følgende  hans 
Raad  ankom  Belle-Isle  til  Dresden  og  havde  strax  ved  sin 
Ankomst  den  15de  April  den  Glæde  at  modtage  en  Nyhed, 
som  var  vel  skikket  til  at  indgyde  ham  Mod.  Fire  Dage 
tidligere  havde  der  paa  Sletten  ved  Molwiz  i  Schlesien 
fundet  en  betydelig  Træfning  Sted  mellem  de  østerrigske 
Tropper  under  Marskalk  Neipperg  og  den  preussiske  Hær 
under  Frederik  selv.  Skjønt  Udfaldet  længe  var  usikkert 
og  Slagets  Enkeltheder  forvirrede  og  modsigende,  var  det 
dog  sikkert,  at  den  østerrigske  General  til  sidst  havde 
maattet  trække  sig  tilbage  og  overlade  Preusserne  Val- 
pladsen.    Dette  uventede  Nederlag  vakte  stor  Bestyrtelse 

hos  det  østerrigske  Parti  ved  Hoffet;  en  af  Diplomaterne 
skrev,  at  Dronningen  blev  saa  bevæget,  at  hun  af  Forsig- 
tighed var  nødt  til  at  indtage  et  afførende  Middel,  og  Kongen, 
der  hverken  vidste  ud  eller  ind,  gjorde  sig  usynlig.  Belle- 
Isle  benyttede  sig  af  denne  Fordel  og  troede  et  Øjeblik,  at 
alt  vilde  gaa  efter  Ønske;  efter  adskillige  Samtaler  med  de 
to  Favoriter  havde  han  af  Pater  Guarini  opnaaet  det  betyd- 
ningsfulde Løfte,  at  han  vilde  skrive  til  Rom  og  spørge,  om 
Kongen  af  Polen  var  bunden  ved  de  Forpligtelser,  han  havde 
paataget  sig  ved  den  pragmatiske  Sanktion.  Efter  nogle 
Dages  Forløb  opdagede  Belle-Isle  imidlertid,  at  hans  Sag 
ingen  Fremskridt  gjorde,  men  at  hans  Modstandere  be- 
gyndte at  fatte  Mod  igjen.  Man  fik  at  vide,  at  Kong 
Avgust  havde  haft  Samtaler  med  den  østerrigske  Minister, 
hvormed  denne  syntes  at  være  tilfreds.  Hvad  gik  da  for 
sig,  hvad  var  Grunden  til  denne  Forandring?  Det  var 
ikke  vanskeligt  at  gætte,  og  man  fik  i  alt  Fald  snart  Op- 
klaring derpaa. 

Da  der  kom  en  nøjagtig  Beretning  om,  hvad  der  var 
foregaaet  ved  Molwiz,  vare  de  Omstændigheder,  der  gik 
forud  for  Sejren,  af  en  saadan  Natur,  at  de  snarere  for- 
ringede end  forhøjede  den  Forestilling,  man  hidtil  havde 
gjort  sig  om  Sejrherren.  Alle  og  enhver  kjender  den 
mærkelige  Dag  ved  Molwiz,  paa  hvilken  Frederik  nær  var 
kommen  til  at  betale  dyre  Lærepenge  i  den  Kunst  at  føre 
Krig,  men  uden  at  fortjene  det  modtog  den  første  Gunst- 
bevisning af  Lykken.  Det  saae  i  de  første  Timer  ud  til, 
at  østerrigerne  skulde  sejre,  og  Frederik,  som  ansaa  alt 
for  tabt,  foretog  et  hurtigt  Tilbagetog,  medens  hans  Næst- 
kommanderende, Marskalk  Schwerin  ikke  tabte  Modet,  men 
holdt  Stand  og  vandt  Slaget  i  Overgeneralens  Fraværelse. 
Frederik  har  selv  længe  efter  i  sine  Memoirer  indrømmet, 
at  han  havde  fejlet  af  Ungdom  og  Uerfarenhed.  Hans 
største  Fejl  synes  at  have  været,  at  han  havde  paataget 
sig  at  kommandere  en  af  Hærens  Divisioner  i  Steden  for 

at  blive  i  Centrum  for  at  kunne  beherske  og  lede  den 
hele.  Da  hans  Armé  korps  blev  trængt  tilbage  før  de 
andre,  blev  han  reven  med  paa  Flugten;  han  har  af  denne 
Erindring  uddraget  meget  nyttige  Raad  til  unge  militære 
om  ikke  alt  for  hurtig  at  anse  Slaget  for  tabt,  men  det  er 
ikke  desto  mindre  sandt,  at  hans  Tilbagetog,  om  end 
maaske  nødvendigt,  blev  foretaget  med  en  Hast,  der  ganske 
gav  det  Udseende  af  en  Flugt.  Da  Kongen  havde  en  langt 
bedre  Hest  end  det  øvrige  Kavalleri,  kom  han  langt  forud 
for  alle  de  andre  og  havde  kun  et  meget  lille  Følge  med 
sig,  da  han  naaede  Byen  Oppeln,  hvor  han  haabede  at 
komme  i  Sikkerhed. 

For  at  sætte  Kronen  paa  Ulykken  var  imidlertid  denne 
lille  By  samme  Morgen,  uden  at  han  vidste  det,  bleven 
besat  af  en  Afdeling  Østerrigere,  saa  han  maatte  gjøre 
omkring  i  sterste  Hast  med  Fare  for  at  blive  kjendt  og 
fangen.  Da  Natten  var  falden  paa  under  alt  dette,  maatte 
den  lille  Skare  Flygtninge  søge  Ly  i  en  Mølle,  hvor 
Kongen  tilbragte  de  lange  Ventetimer  i  en  lidt  vel  synlig 
Angest;  man  paastaar  endogsaa,  at  man  havde  hørt  ham 
paakalde  Guds  Hjælp,  hvilket  hos  ham  var  et  stærkt  Bevis 
paa  Sindsbevægelse.  Dér  i  Møllen  blev  han  henimod  Dag- 
gry funden  af  et  Bud  fra  Marskalk  Schwerin,  der  bragte 
ham  Efterretning  om  Sejren  og  førte  ham  tilbage  til  Hæren 
ganske  bedækket  med  Hæder  og  Mel,  som  vittige  Folk 
sagde. 

Blandt  Dagens  talrige  komiske  Hændelser  var  det 
Uheld,  der  overgik  en  at  Kongens  lærde  Venner,  Mathema- 
tikeren  Maupertuis,  den.  som  vakte  mest  Munterhed.  Den 
skikkelige  Geometriker,  der  mindedes,  at  han  havde  tjent  i 
Dragonerne,  og  ønskede  paa  én  Gang  at  gjøre  sig  behagelig 
for  Kongen  og  vise  sin  Tapperhed,  havde  forlangt  at  led- 
sage sin  Herre  paa  Valpladsen.  Uheldigvis  havde  han  kun 
kunnet  opnaa  en  meget  daarlig  Hest  (han  red  dog  ikke  paa 
et  Æsel,   som  Voltaire  har  været  saa  ondskabsfuld  at  paa- 

staa),  saa  at,  da  det  gjaldt  om  at  komme  afsted  i  en  Fart, 
blev  han  langt  tilbage  og  blev  fuldstændig  glemt  af  alle 
sine  Kammerater  og  allermest  af  Kongen,  der  aldeles  ikke 
spurgte  om,  hvad  der  var  blevet  af  ham.  Nogle  ester- 
rigske  Husarer  standsede  ham  og  trak  hans  bedste  Klæder 
af  ham,  og  i  denne  sørgelige  Tilstand  blev  han  ført  til 
Wien;  først  dér  blev  han  gjenkjendt  og  klædt  op  paa 
Dronningens  Bekostning.  Nogle  Dage  senere  blev  han 
sendt  til  Berlin  og  udvexlet  med  Kardinal  Zinzendorf,  hvem 
Frederik  satte  i  Frihed  med  de  Ord,  at  det  var  en  ren 
Profit  at  bytte  en  Kardinal  med  en  Mathematiker. 

Al  denne  Spot  og  Latter  formindskede  Sejrens  Virk- 
ning; det  følte  Frederik  selv,  da  han  skrev  til  Voltaire  med 
en  ret  klædelig  Beskedenhed :  »Man  siger,  at  vi  have  slaaet 
Østerrigerne,  og  jeg  er  tilbøjelig  til  at  tro  det.«  De  over- 
vundne more  sig  kun  alt  for  ofte  med  at  gjøre  Nar  af  de 
sejrende,  men  derved  forvindes  ikke  deres  Tab.  Frederik 
var  desuden  Mand  for  ikke  længe  at  lade  sine  Modstandere 
beholde  Latteren  paa  deres  Side.  Af  mere  Betydning  var 
imidlertid  det  Rygte,  der  udbredte  sig,  at  han  selv,  enten 
fordi  han  havde  faaet  nok  af  den  første  Prøve,  eller  fordi 
han  længtes  efter  at  benytte  sit  første  Held,  begyndte  at 
laane  Øre  til  Fredsforslag.  En  ny  Ambassadør  fra  Eng- 
land, Lord  Hyndfort,  en  ung  Adelsmand,  som  stod  i  høj 
Gunst  hos  Walpole,  skulde  komme  til  Berlin  udtrykkelig 
for  at  forsøge  paa  ny  at  mægle  Fred,  og  man  paastod,  at 
der  ventede  ham  en  gunstig  Modtagelse  i  den  preussiske 
Lejr.  Man  kan  tænke  sig,  hvilket  Indtryk  denne  Nyhed 
gjorde  paa  Belle-Isle,  som  kun  havde  vovet  sin  høje  Vær- 
dighed saa  dybt  ind  i  Tyskland  i  sikker  Tillid  til,  at  han 
dér  vilde  finde  en  allerede  væbnet  Forbundsfælle,  og  stolende 
paa  Valori,  der  havde  sat  sin  Ære  i  Pant  paa,  at  Al- 
liancen var  afgjort  og  sluttet. 

Valori  kunde  imidlertid  ikke  tvivle  om  denne  Front- 
forandring,  da  han   den   15de  April,    kun  fire  Dage  efter 

Slaget,  besøgte  Minister  Pode w ils  for  at  ønske  ham  til 
Lykke  og  trænge  ind  paa  ham  (hvilket  han  i  den  sidste 
Maaned  stadig  havde  gjort)  for  at  faa  Traktaten  under- 
skreven, og  af  ham  fik  det  noget  forlegne  Svar,  at  Kongen 
havde  indset,  at  det  var  nødvendigt  at  stille  nogle  nye 
Betingelser,  før  man  gik  videre.  Kongen  ønskede  Garanti 
for,  at  han  i  Tilfælde  af  at  blive  angreben  af  Rusland 
kunde  vente  Hjælp  fra  Sverige,  ja  selv  fra  Danmark;  end 
videre  ønskede  han  Ket  til  at  bemægtige  sig  Jiilich  og 
Berg,  hvis  Pfalzgreven  døde,  mod  efter  Krigen  at  give  dem 
tilbage  til  hans  Arvinger ;  endelig  vilde  han  have,  at  det  i 
Traktaten  udtrykkelig  skulde  bestemmes,  hvor  stor  den 
væbnede  Magt  skulde  være,  hvormed  Frankrig  vilde  komme 
ham  til  Hjælp.  Ruslands  Holdning,  der  med  hver  Dag 
blev  mere  truende,  gjorde  disse  forøgede  Forsigtighedsregler 
nødvendige,  sagde  han. 

Valori  blev  urolig  og  kaldte  Belle-Isle  til  Hjælp,  og 
Belle-Isle,  hvis  Uro  var  lige  saa  stor  som  hans  egen,  lod 
sig  det  ikke  sige  to  Gange.  Han  opgav  sit  Værk  i 
Dresden  paa  Halvvejen  og  ilede  under  et  eller  andet  Paa- 
skud til  Breslau,  hvor  Valori  stødte  til  ham;  da  han  havde 
faaet  de  nye  Betingelser  at  vide,  som  Preussen  stillede, 
erklærede  han,  at  han  paatog  sig  Ansvaret  for  ikke  at 
melde  dem  i  Versailles,  og  samtidig  bad  han  paa  en  noget 
utaalmodig  og  bydende  Maade  Kongen  af  Preussen  om 
Tilladelse  til  at  opsøge  ham  i  hans  Hovedkvarter. 

Dette  Hastværk  var  aldeles  ikke  efter  Kongens  Hoved; 
han  skrev  strax  til  Podewils,  at  han  skulde  sætte  alt  i 
Bevægelse  for  at  opnaa  i  det  mindste  nogle  Dages  Opsæt- 
telse. »De  skal  i  mit  Navn,«  skrev  han,  »sige  Hr.  de 
Belle-Isle  mange  Komplimenter  om  hans  heldige  Rejse  og 
om  den  Lyst,  jeg  har  til  at  tale  med  ham;  men  for  at 
opholde  ham  endnu  to  eller  tre  Dage  i  Breslau  maa  De 
foregive,  at  Vejene  endnu  ikke  ere  rigtig  sikre,  og  at  der 
maa   sendes   ham   en   god  Eskorte,    hvorfor  jeg  nok    skal 

Sørge.  Men  man  maa  bære  sig  fiffig  ad,  for  at  han  intet 
skal  mærke.  De  maa  komme  her  til,  naar  Belle-Isle  kommer, 
De  vil  udmærket  kunne  stikke  ham  Blaar  i  Øjnene.«  To 
Dage  senere,  da  han  blev  nødt  til  at  finde  sig  i  sin  Skæbne, 
skrev  han:  »Efter  den  Maade,  hvorpaa  De  siger,  at  Mar- 
skalk de  Belle-Isle  har  opført  sig  i  Koln,  Mainz  og  Trier, 
anser  jeg  ham  for  herskesyg  og  selvraadig.  Han  vil  med 
Vold  og  Magt  have  en  Afgjørelse,  og  jeg  vilde  helst  vente, 
til  den  engelske  Charlatan  er  kommen,  med  at  bestemme 
mig.  I  alt  Fald  maa  vi  se,  om  vi  ikke  ved  at  smigre 
Belle-Isle  over  al  Maade  og  ved  at  lade,  som  om  vi  havde 
den  største  Lyst  til  at  faa  Ende  paa  Sagen,  kunne  trække 
Underhandlingerne  i  Langdrag,  indtil  vi  ere  komne  paa  det 
rene  med  Englænderne.  —  —  Der  er  ingen  anden  Udvej 
end  bestemt  at  forlange  Sveriges  og  Danmarks  Hjælp  og 
lade,  som  vi  vare  bange  for  Rusland.« 

Endelig  den  26de  April  blev  Kongen  nødt  til  at  mod- 
tage den  franske  Ambassadør  i  Lejren  ved  Brieg  nær  ved 
Molwiz,  og  intet  blev  da  sparet  for  at  blænde  og  bedaare 
ham.  En  Eskorte  paa  150  Karabinierere,  velvoxne,  prægtig 
udstyrede  Folk,  hentede  ham  i  Breslau  for  at  ledsage  hans 
Vogn:  Infanteriposter  vare  opstillede  paa  Vejen  i  nogen 
Afstand  fra  hinanden  for  at  gjøre  Honnørs  for  ham,  et 
Korps  paa  to  Tusende  Mand  gik  Toget  i  Møde,  og  Frederik 
ventede  selv  ved  Indgangen  til  Lejren. 

Da  Belle-Isle  strax,  i  det  han  steg  af  Vognen,  udtalte 
sin  Beklagelse  og  Forbavselse  over,  at  han  skulde  komme, 
før  den  Traktat  var  underskreven,  hvis  Udførelse  han  kun 
havde  troet  at  skulle  sikre,  undgik  Kongen  at  svare  ved 
strax  at  give  sig  til  at  vise  ham  Lejren  og  lade  sine 
Tropper  manøvrere  for  ham.  Da  Omgivelserne  her  ikke 
tillode  nogen  fortrolig  Samtale,  kunde  Belle-Isle  den  Dag 
ikke  mere  komme  tilbage  til  Sagen;  Vejret  var  desuden 
skrækkeligt,  det  blæste,  regnede  og  sneede,  saa  at  Lejlig- 
heden ikke  var  gunstig  til  at  underhandle  i  fri  Luft.    Ikke 

desto  mindre  fandt  Kongen  Fornøjelse  i  at  forklare  Hærens 
Organisation  indtil  de  mindste  Enkeltheder  og  fortalte  Felt- 
togets Hændelser  med  en  overstrømmende  Rigdom  paa  Ord, 
hvori  Belle-Isle  uden  Vanskelighed  gættede  den  Hensigt  at 
hindre  ham  i  at  faa  et  eneste  indfort.  Det  var  ham  imid- 
lertid alt  for  vigtigt  at  lære  at  kjende  den  preussiske  Hær, 
om  hvis  Bistand  alle  stredes,  til  at  han  skulde  anse  en 
Dag  for  spildt,  som  blev  tilbragt  dermed,  og  han  har  selv 
i  sine  Memoirer  beskrevet  den  Beundring,  Troppernes 
Skjønhed  og  mønsterværdige  Disciplin  vakte  hos  ham. 

Efter  Revuen  deltog  Belle-Isle  sammen  med  Kongen 
og  hans  Officerer  i  en  meget  tarvelig  Middag,  der  kun 
bestod  af  Suppe,  Steg  og  Grøntsager  uden  nogen  Dessert, 
og  hvorved  der  af  Vin  kun  blev  serveret  Champagne, 
blandet  med  Vand.  Maaltidet  varede  alligevel  temmelig 
længe,  da  Kongen  ofte  blev  siddende  over  en  Time  i  Sam- 
tale, efter  at  der  var  taget  af  Bordet.  Den  Aften  var  han 
imidlertid  nødt  til  at  tilstaa  Belle-Isle  en  privat  Samtale, 
og  Marskalken  blev  alene  tilbage  med  Frederik  i  det  konge- 
lige Telt,  der  kun  var  oplyst  af  et  eneste  Lys  og  saa 
simpelt  indrettet,  at  man  rystede  af  Kulde  der  inde,  og  det 
hvert  Øjeblik  var  nær  ved  at  blive  bortført  af  Blæsten. 

Frederik  forsøgte  paa  at  begynde  den  samme  Leg  som 
om  Morgenen  og  bad  Marskalken  sige  ham  sin  Mening  om, 
hvad  han  havde  set,  og  give  ham  nogle  nyttige  Raad  i 
Krigskunsten,  hvilket  en  Begynder  som  han  havde  Ret  til 
at  vente  fra  en  saa  erfaren  Mester.  Belle-Isle  var  ikke 
svag  nok  til  at  falde  i  den  Snare,  der  saa  plumpt  opstil- 
ledes for  hans  Forfængelighed;  tvært  imod  lykkedes  det 
ham  ved  en  ret  behændig  Vending  at  komme  ind  paa  den 
Sag,  der  havde  ført  ham  hid. 

Lad  os  give  ham  selv  Ordet:  »De  lidt  vel  overdrevne 
Høfligheder,  han  henvendte  til  mig,  besvarede  jeg  med  al 
den  Agtelse  og  Erkjendtlighed,  jeg  skyldte  ham,  og  greb 
derpaa  Lejligheden  til  at  trænge  ind  paa  ham  om  at  holde 

sit  Ord  og  underskrive  Traktaten.  Jeg  forestillede  ham,  at 
han  derved  vilde  give  mig  den  bedste  Lejlighed  til  at  give 
ham  Raad,  siden  han  viste  mig  den  Ære  at  forsikre,  at 
han  satte  Pris  derpaa.  Jeg  brugte  i  denne  Anledning  de 
stærkeste  Udtryk  om  hans  Berømmelse,  og  jeg  forestillede 
ham  frimodig,  at  hans  Optræden,  siden  han  var  rykket  ind 
i  Schlesien,  havde  været  saa  uregelret  ved  de  forskjellige 
fuldstændig  modsatte  og  modstridende  Udtalelser,  han  havde 
ladet  sine  Ministre  fremføre  ved  de  forskjellige  Hoffer,  at 
hans  Rygte  havde  lidt  meget  derunder,  at  han  næsten 
overalt  blev  dadlet,  at  alene  denne  Betragtning  maaske 
vilde  have  hindret  enhver  anden  end  Kongen  og  enhver 
anden  Minister  end  Kardinalen  fra  at  lytte  til  hans  op- 
rindelige Forslag  og  fra  at  træde  i  Forbund  med  ham 
under  saadanne  Omstændigheder;  at  hvis  han  brød  det 
Løfte,  han  havde  givet  M.  de  Valori,  vilde  det  skade  ham 
endnu  mere  i  det  offentlige  Omdomme,  hvis  Folk  nogen 
Sinde  tik  det  at  vide,  og  at  han,  foruden  at  forspilde  sit 
Rygte,  hvorover  en  ung  Konge,  der  var  saa  begavet  som 
han  og  prydet  med  saa  mange  sjældne  og  store  Egen- 
skaber, burde  være  meget  skinsyg,  tillige  vilde  miste 
Kongens  Venskab  og  Tillid,  hvis  Nytte  og  Værd  han  dog 
maatte  kjende.  Jeg  bad  ham  tilgive,  at  jeg  talte  til  ham 
med  militær  Frimodighed;  men  jeg  vidste,  at  han  satte 
Pris  derpaa,  det  var  en  Følge  af  den  Beundring,  hans  For- 
trin indgød  mig,  og  jeg  kunde  ikke  give  ham  noget  større 
Bevis  paa  min  Hengivenhed  og  min  dybe  Agtelse.  — 
Kongen  af  Preussen  svarede  med  megen  Godhed,  at  han 
takkede  mig,  at  han  agtede  mig  højere  derfor  og  var  hen- 
rykt over,  at  jeg  talte  til  ham  paa  den  Maade;  at  det 
stadig  var  hans  Hensigt  at  slutte  Forbund  med  Kongen,  og 
at  han  var  saa  rørt  over  det  Venskab,  Hs.  Majestæt  havde 
vist  ham  paa  en  Tid,  da  alle  andre  vendte  ham  Ryggen, 
at  han  aldrig  i  Livet  vilde  glemme  det;  men  da  det  var 
sent,  vilde  han  ikke  føre  Samtalen  videre  den  Aften,  men 

hellere  opsætte  det  til  næste  Dag,  efter  Middag,  da  vilde 
han  aabue  sit  Hjærte  for  mig  og  var  vis  paa,  at  jeg  ikke 
vilde  dadle  ham.« 

Den  Hjærteudgydelse,  hvortil  Kongen  ønskede  fire  og 
tyve  Timers  Forberedelse,  fandt  virkelig  Sted  næste  Aften. 
Kongen  tog  Ordet  og  begyndte  saaledes:  »Da  jeg  tog  det 
Parti  at  rykke  ind  i  Schlesien,  var  jeg  ganske  sikker  paa, 
at  det  var  den  eneste  Maade  til  at  faa  Hoffet  i  Wien  til 
at  anerkjende  min  retfærdige  Adkomst  til  de  fire  Hertug- 
dømmer, der  med  Vold  ere  blevne  fratagne  min  Bedste- 
fader, og  holde  mig  skadesløs  for  de  Indtægter,  jeg  har 
mistet.  Jeg  gjorde  Regning  paa,  at  jeg  vilde  blive  støttet 
af  Frankrig,  som  har  lige  saa  megen  Interesse  af  at  yd- 
myge det  østerrigske  Hus  og  udelukke  Hertugen  af  Loth- 
ringen  fra  Kejsertronen,  som  jeg,  og  som  for  samtidig  at 
vise  den  Erkjendtlighed,  det  skylder  Kurfyrsten  af  Bayern, 
ikke  kunde  onske  noget  bedre  end  at  finde  en  tysk  Fyrste, 
der  var  dristig  nok  til  at  vove  det  forste  Skridt.  Jeg  ind- 
saa  vel,  at  Kardinalen  ^som  jeg  har  udforsket  ved  Camas, 
og  til  hvem  jeg  selv  bar  skrevet),  fredelig,  som  han  er, 
aldrig  vilde  slaa  ind  paa  denne  Vej,  fordi  jeg  foreslog  ham 
det;  men  jeg  tvivlede  ikke  om,  at  han  vilde  give  efter, 
naar  Sagen  først  var  indledet.« 

Efter  denne  snilde  Begyndelse  udtalte  han  sig  med 
mere  Frihed  om,  hvad  han  kaldte  sine  begrundede  Klager. 
Man  havde  benyttet  sig  af  hans  dristige  Beslutning  til  at 
gjøre  Kurfyrstens  Fordringer  gjældende;  men  hvorfor  havde 
man  ikke  endnu  ydet  ham  nogen  virkelig  Støtte?  Hvorfor 
havde  Kurfyrsten  endnu  ikke  Vished  for,  i  hvor  høj  en 
Grad  han  kunde  regne  paa  Frankrigs  Bistand?  Man  havde 
givet  Dronningen  af  Ungarn  Tid  til  at  komme  sig  af  sin 
Overraskelse  og  sege  Forbundsfæller  i  St.  Petersborg,  Lon- 
don, Haag,  ja  selv  i  Dresden;  Forbundet  var  næsten  alle- 
rede sluttet,  og  nu  lod  man  ham  være  ene  om  at  forsvare 
sig  imod  dem. 

Belle-Isle  havde  ikke  Vanskelighed  ved  at  svare  paa  disse 
Bebrejdelser.  »Kunde  der,«  sagde  han,  »handles  i  Ver- 
sailles og  Miinchen,  naar  Preussen  indtog  en  saa  tvetydig 
Holdning  og  førte  modstridende  Underhandlinger?  Hvis 
Kurfyrsten  gjorde  sine  personlige  Fordringer  gjældende 
med  Vaabenmagt  uden  at  være  sikker  paa  at  blive  støttet 
af  en  tysk  Fyrste  af  nogen  Betydenhed,  vilde  han  blive 
beskyldt  for  at  vække  Uro  i  Riget  og  maaske  forspilde  sin 
Udsigt  til  at  opnaa  Kejsertronen.«  —  »Ja,«  udbrød  Frederik 
med  Heftighed,  »den  stærkeste  har  altid  Ret,  og  den  stær- 
keste bliver  Kejser!« 

Belle-Isle  besluttede  sig  da  til  at  lade  ham  forstaa,  at 
han  gjennemskuede  hans  Spil.  »Sire,«  sagde  han,  »alt, 
hvad  Deres  Majestæt  har  vist  mig  den  Ære  at  meddele 
mig,  kunde  være  meget  godt,  hvis  det  gjaldt  om  at  ind- 
lede en  Underhandling;  men  det  maa  være  mig  tilladt  at 
bemærke,  at  da  Deres  Majestæt  har  givet  Hr.  de  Valori 
Deres  Ord,  ere  alle  disse  Grunde  fuldstændig  intetsigende. 
Resultatet  deraf  vilde  blive,  at  Deres  Majestæts  Forplig- 
telser bleve  afhængige  af  Begivenhedernes  Gang,  i  Steden 
for  at  naar  en  stor  Fyrste  som  Deres  Majestæt  giver  sit 
Ord,  bør  det  være  lige  saa  helligt  og  ubrødeligt,  som  om 
der  var  undertegnet  en  Traktat.  Min  Herre,  Kongen, 
stoler  derpaa,  og  hvor  stor  vil  ikke  hans  Forbavselse  være, 
naar  han  faar  denne  Forandring  at  vide.  Jeg  bønfalder 
Deres  Majestæt  om  et  øjeblik  at  sætte  Dem  i  hans  Sted. 
Maa  han  ikke  tro,  at  Deres  Majestæt  kun  har  benyttet 
denne  Underhandling  til  at  opnaa  et  mere  fordelagtigt  For- 
lig med  Hoffet  i  Wien,  og  at  De  maaske  har  underrettet 
saa  vel  Østerrige  som  Rusland  og  Sømagterne  derom? 
Tror  Deres  Majestæt  ikke,  at  Hoffet  i  Wien  har  gjort,  og 
maaske  i  dette  Øjeblik  endnu  gjør  Kongen  fordelagtige 
Tilbud,  for  at  faa  ham  til  at  beskytte  og  forsvare  Øster- 
rige mod  Deres  Angreb?  Det  skulde  ikke  undre  mig,  om 
Dronningen   af  Ungarn   i    det  Tilfælde    hellere    afstod    en 

Provins  til  Kurfyrsten  af  Bayern  end  en  eneste  Landsby  til 
Deres  Majestæt.  Sachsen  sluttede  sig  uden  Tvivl  gjærne 
til  dette  Forbund,  og  tror  De  ikke,  at  saadanne  Fjender 
vilde  være  mere  at  frygte  end  Rusland?  Hvad  vilde  der 
da  blive  af  Deres  allierede?« 

Kongen  af  Preussen  afbrød  ham  i  stor  Sindsbevægelse 
og  erkla^rede,  at  han  var  overbevist  om,  at  Kongen  og 
Kardinalen  havde  bedre  Tanker  om  ham  og  ikke  kunde 
dømme  ham  paa  en  saa  krænkende  Maade. 

Kort  sagt,  Belle-Isle  maatte  nøjes  med  følgende  For- 
sikringer: Kongen  kunde  ikke  øjeblikkelig  underskrive  Trak- 
taten, fordi  denne  Afgjorelse,  hvis  den  blev  bekjendt,  vilde 
bringe  et  Uvejr  over  hans  Hoved  fra  Englands  og  Ruslands 
Side,  og  da  Krankrigs  Hjælp  endnu  ikke  var  rede,  kunde 
den  ikke  forebygge  denne  Fare.  Han  forberedte  sig  til 
endnu  en  Træfning  med  Østerrigerne;  hvis  Lykken  atter 
stod  ham  bi,  vilde  intet  være  til  Hinder  for  at  knytte  et 
nøje  Forbund  med  Frankrig;  hvis  han  led  et  Nederlag  og 
blev  nødt  til  at  underhandle  med  Østerrige,  vilde  han 
trække  Tiden  ud,  saa  at  Frankrig  og  Bayern  kunde  komme 
ham  til  Hjælp.  1  ethvert  Tilfælde  vilde  han  aldrig  for- 
pligte sig  til  noget,  som  stred  mod  Kongens  og  Kur- 
fyrstens Planer.  For  Resten  underrettede  han  Belle-Isle 
om,  at  han  vilde  blive  nødt  til  at  modtage  den  engelske 
Ambassadør  og  indlade  sig  i  Underhandling  med  ham; 
men  det  var  kun  for  at  »more«  ham,  og  de  maatte  endelig 
ikke  tage  det  ilde  op. 

Mere  var  der  ikke  at  faa  ud  af  ham,  og  Belle-Isle, 
som  maatte  rejse  med  disse  lidet  beroligende  Forsikringer, 
formaaede  næppe  at  skjule  sin  Mistillid.  Hvad  der  æng- 
stede ham  mest,  var  det  Frisprog,  Kongen,  uden  tilsyne- 
ladende at  fornærmes  derover,  havde  ladet  ham  føre,  og 
den  Høflighed  og  Velvilje,  hvormed  han  havde  overvældet 
ham  til  Gjengjæld  for  de  drøje  Sandheder,  Belle-Isle  havde 

sagt  ham.       Marskalken  saae  deri   et   Bevis   paa  Kongens 
store  Forstillelse. 

Hvis  man  nu  vil   se,   hvorledes  en   stor  Mand  skriver 
Historie,  bor  man  sammenligne  Belle-Isles  Beretning,  skrevet, 
medens  Indtrykkene    endnu  vare   nye  og   friske,    med  den 
Beskrivelse,   Frederik  tyve  Aar  senere  giver  af  det  samme 
Møde   i    sin  Histoire  de    mon   temps.      »Marskalk  de 
Belle-Isle,«    siger  han,    »Frankrigs   Ambassadør   ved  Rigs- 
dagen i  Frankfurt,    kom  til  Kongens  Lejr  for  i   sin  Herres 
Navn  at  foreslaa  ham  en  Alliancetraktat.     Der  blev  gjort 
Udkast  til  Traktaten ;    men  skjønt  den    syntes  fordelagtig, 
blev  den  dog  ikke  underskreven.      Kongen  vilde  ikke  fore- 
tage noget  overilet  Skridt  i  en  Sag  af   saa  stor  Vigtighed, 
og    han  beholdt  dette  Tilbud  i  Baghaanden  som  en    sidste 
Udvej.     Marskalken  gav  altfor  ofte  sin  Fantasi  Tøjlen;  naar 
man  hørte  ham   tale,    skulde  man  tro,    at  alle  Dronningen 
af  Ungarns   Provinser  vare  til  Avktion.      En  Dag,  da  han 
saae  mere  optagen  og  tankefuld  ud  end  sædvanlig,    spurgte 
Kongen  ham,    om    han    havde   modtaget    nogen  ubehagelig 
Efterretning.       »Nej,    aldeles    ikke,«    svarede    Marskalken, 
»men  jeg  er  i  Forlegenhed  med,  hvad  vi  skulle  gjøre  med 
dette    Måhren.«       Kongen    foreslog    ham    at   give    det    til 
Sachsen   for   ved   dette   Lokkemiddel  at   drage  Kongen    af 
Polen  med   ind   i    det   store  Forbund.      Marskalken   fandt 
denne  Ide  fortræffelig.« 

Der  er  ikke  et  eneste  Ord  i  denne  lille  Fortælling, 
som  ikke  indeholder  en  Usandhed,  ja  endogsaa  en  ligefrem 
Umulighed.  Belle-Isle  behøvede  ikke  at  medbringe  og 
endnu  mindre  gjøre  Udkast  til  nogen  Traktat,  da  alle 
Betingelserne  forud  vare  aftalte.  Hvad  angaar  det  latterlig 
indbildske  Træk,  som  fortælles  om  ham,  da  stemmer  det 
saare  lidt  med  den  urolige  Sindstilstand,  hvori  Kongens 
Upaalidelighed  havde  sat  ham.  Ikke  des  mindre  fortælles 
det  i  enhver  Historie,  som  behandler  den  Tid,  og  er  især 
ikke  udeladt  hos  nogen  fransk  Historieskriver. 

Hvad  der  maaske  har  givet  Anledning  til,  at  Kjends- 
gjerningerne  ere  blevne  saaledes  forvanskede,  er  den  Om- 
stændighed,,  at  skjønt  Belle-Isle  i  Grunden  aldeles  ikke  var 
tilfreds  med  sit  Møde  med  Kongen  af  Preussen,  maatte 
han  dog,  da  han  kom  tilbage  til  Dresden,  give  sig  Mine 
af  at  være  det  tor  ikke  selv  at  nedbryde  det  Va^rk,  han 
havde  begyndt.  Det  vilde  have  været  en  stor  Skuffelse, 
hvis  Preussen  havde  svigtet  paa  Halvvejen,  og  saa  snart 
Sagernes  virkelige  Stilling  blev  bekjendt  i  Versailles,  er- 
holdt Belle-Isle  Bemyndigelse  til  at  gjøre  saa  mange  nye 
Indrømmelser,  som  paa  nogen  Maade  kunde  gaa  an,  for  at 
hindre  deres  flygtige  Forbundsfælle  i  at  svigte.  Valori  Hk 
Ordre  til  selv  at  forebringe  de  nye  Tilbud  i  Molwiz;  men 
han  havde  meget  ondt  ved  at  opnaa  et  Øjebliks  Avdiens. 
I  over  en  Uge  lod  man  ham  gaa  forgjæves,  medens  sam- 
tidig Lord  Hyndfort  til  hans  Ærgrelse  fik  Avdiens  med 
største  Lethed;  man  ventede  Tilbagekomsten  af  en  Kurér, 
som  Lord  Hyndfort  havde  sendt  til  Wien  med  Fredsbetin- 
gelser, hvorom  ingen  vidste  Besked,  og  hele  Lejren  udtalte 
Ønsker  om,  at  Fjendtlighederne  maatte  ophøre.  »Jeg  vil 
sige  Dem,  at  hele  Berlin  er  engelsksindet,«  havde  Frederik 
sagt  til  Belle  Isle,  og  Valori  saae  det  kun  alt  for  tydelig; 
thi  man  generede  sig  ikke  for  at  sige  i  hans  Paaher,  at 
man  godt  kunde  undvære  Franskmændene  og  faa  Fred  i 
Tyskland  uden  dem.  Den  eneste,  der  ikke  deltog  i  disse 
Pralerier,  var  Minister  Podewils,  som  skjønt  han  mere  end 
nogen  anden  var  stemt  for  Fred,  dog  ikke  syntes  at  gjøre 
Kegning  derpaa.  »Vi  ønske  alle  Fred,«  sagde  han  til  Va- 
lori, »og  jeg  tror,  at  vi  gjøre  Ret  deri;  men  der  bliver 
intet  af,  det  lover  jeg  Dem,  og  De  faar  os  nok.« 

Sandheden,  som  Podewils  ene  kjendte,  var,  at  Frederik 
ikke  var  mere  ærlig  og  bestemt  i  den  ene  Underhandling 
end  i  den  anden,  og  i  Grunden  ikke  vidste,  til  hvad  Side 
han  skulde  hælde.  Han  glædede  sig  over  at  se  Afsendinge 
fra  Evropas   Stormagter   ydmyg   vente    ved  Indgangen   til 

hans  Telt  o^  forlængede  med  Velbehag  en  Situation,  der 
smigrede  hans  Stolthed,  og  hvis  Udfald  ikke  kunde  blive 
andet  end  gunstigt  for  ham.  Et  af  to  maatte  hænde; 
enten  vilde  Østerrige  tabe  Modet  og  beslutte  sig  til  at 
give  efter,  eller  ogsaa  vilde  Frankrig  i  sin  Uro  blive  mere 
ivrigt  efter  at  tilbyde  sin  Bistand  og  mere  føjeligt  i  Ud- 
førelsen deraf     I  begge  Tilfælde  vandt  han  ved  at  vente. 

Besjælet  af  disse  Følelser  behandlede  han  i  deres  pri- 
vate Samtaler  Lord  Hyndfort  langt  værre  end  Belle-Isle, 
skjønt  han  offentlig  viste  ham  Venlighed.  Han  krævede 
ham  harmfuldt  til  Regnskab  for  det  mod  Preussen  meget 
ugunstige  Sprog,  der  fortes  af  de  engelske  Afsendinge  i 
St.  Petersborg  og  Haag,  og  bebrejdede  ham,  at  Parla- 
mentet nylig  havde  tilstaaet  Kongen  af  England  et  Sub- 
sidium  paa  300,000  Pund  Sterling  for  i  Henhold  til  gamle 
Traktater  at  komme  Østerrige  til  Hjælp  i  dets  Nød. 
»Hvorledes,«  udbrød  han,  »kan  denne  fjendtlige  Stemning 
forenes  med  de  forsonlige  Ord,  hvoraf  De  er  Overbringer?« 
Frederik  kunde  selv  med  Lethed  have  besvaret  dette 
Spørgsmaal;  thi  han  vidste  saa  godt  som  nogen,  at  det 
engelske  Kabinets  Ønske  om  Fred  blev  modvirket  af  Par- 
lamentets krigslystne  Utaalmodighed.  Han  kunde  saa 
meget  mindre  være  uvidende  derom,  da  Hyndfort  var  ledsaget 
af  en  hannoveransk  Afsending,  hvem  det  var  paalagt  hem- 
melig at  plaidere  Kong  Georgs  private  Interesser ;  men  han 
drog  Fordel  af  denne  foregivne  Fornærmelse  til  at  indtage 
en  meget  hovmodig  Stilling  og  fremsætte  sine  Fordringer 
tørt  og  bestemt.  Han  erklærede,  at  han  ikke  kunde  ind- 
lade sig  paa  noget  Forlig,  uden  at  Østerrige  vilde  gaa  ind 
paa  at  afstaa  hele  Nedre-Schlesien,  deri  indbefattet  Hoved- 
staden Breslau.  Lord  Hyndfort  forsøgte  at  prutte  og  faa 
Kongen  til  at  slaa  af  paa  sit  Ultimatum;  han  tilbød  et 
eller  to  Hertugdømmer  i  Steden  for  fire,  som  forlangtes, 
og  en  eller  anden  Fæstning,  som  nøjere  kunde  bestemmes; 
men  han  opnaaede  intet  og  maatte  sende  disse   maadelige 

Betingelser  til   Wien   i  stor  Tvivl  om,   hvor  vidt   de  vilde 
blive  antagne. 

Hvis  Frederik  var  opblæst  af  sit  Held,  var  hans  ædle 
Modstanderinde  langt  fra  at  lade  sig  kue  af  sit  Nederlag. 
»Aldrig,«  siger  Voltaire,  »har  nogen  paa  én  Gang  været 
mere  uforsagt  og  mere  magtesløs.«  Maria  Theresia  var 
den  eneste  i  Raadet,  der  modtog  Efterretningen  om  den 
østerrigske  .Hærs  uventede  Nederlag  uden  Uro  og  Over- 
raskelse, skjønt  ikke  uden  Sorg.  Samme  Dag  skrev  hun 
med  egen  Haand  et  trøstende  og  opmuntrende  Brev  til 
den  gamle  Marskalk  Neipperg,  som  fortvivlet  vilde  tage 
sin  Afsked.  Hun  befalede  ham  at  undgaa  ethvert  nyt 
Sammenstod,  indtil  hendes  allierede,  paa  hvem  hun  endnu 
haabede,  havde  faaet  Tid  til  at  komme  hende  til  Hjælp. 
Parlamentets  Afstemning  (den  samme,  der  havde  opirret 
Frederik)  styrkede  liendes  Tillid,  og  da  den  engelske  Mi- 
nister Robinson  forebragte  hende  de  Forslag,  hans  Kollega 
havde  sendt  ham  fra  Molwiz,  blev  han  meget  kort  affær- 
diget. Det  var  for  Resten  hendes  Vane  at  behandle  denne 
Diplomat  temmelig  hensynsløst;  thi  den  skikkelige  gamle 
Mand  var,  rort  af  hendes  Ynde  og  Ulykke,  bleven  saa  liden- 
skabelig indtagen  i  hende,  at  hans  Kollegaer  drillede  ham 
dermed,  og  Dronningen,  som  følte  sin  Magt  over  ham, 
benyttede  sig  deraf.  Hun  spurgte  ham  strax  med  stolt 
Ironi,  hvorledes  han  vilde  forene  sin  Rolle  som  Overbringer 
af  Preussens  Forslag  med  den  offentlige  Udtalelse  af  Fol- 
kets Ønske  i  hans  Fædreland.  »Ogsaa  jeg,«  sagde  hun, 
»ønsker  i  høj  Grad  et  Forlig,  der  kunde  bringe  Fred  i 
Tyskland;  men  England  vilde  gjøre  mig  en  stor  Tjeneste 
ved  at  vise  mig,  hvorledes  dette  Maal  kan  naas  uden  at 
krænke  den  pragmatiske  Sanktion,  uden  at  styrte  Øster- 
rige i  Undergang  og  bringe  Evropas  Ligevægt  i  Fare.  Jeg 
ser  kun  en  eneste  Udvej,  nemlig  at  England  strax  yder 
mig  den  Hjælp  i  Soldater  og  Penge,  som  jeg  i  Henhold  til 
endnu   existerende    Traktater    ikke    vil   ophøre    at   fordre.« 

Hvad  angik  de  delvise  Indrømmelser  og  mæglende  Forslag, 
Lord  Hyndfort  havde  troet  at  turde  tilbyde  i  hendes  Navn, 
erklærede  hun,  at  hun  aldrig  havde  bemjmdiget  ham  dertil, 
og  at  det  var  hende  meget  til  Pas,  at  Frederik  havde  af- 
slaaet  dem. 

Dette  umedgjørlige  Svar  gjorde  Ende  paa  alle  Betænke- 
ligheder. Næppe  havde  Frederik  faaet  Underretning  derom, 
før  han  lod  Valori  vide,  at  han  var  rede  til  at  underskrive 
Traktaten.  Der  var  aldeles  ikke  mere  Tale  om  Ruslands 
truende  Forbund  med  Sachsen  og  England,  hele  dette 
Skræmmebilled,  hvormed  han  havde  segt  at  forfærde  Belle- 
Isle,  og  da  Podewils,  der  saa  nylig  havde  faaet  Ordre  til 
at  agere  bange,  havde  lidt  vanskelig  ved  at  gjore  saa 
pludselig  omkring  og  i  det  oiindste  for  en  Forms  Skyld 
fremkom  med  nogle  Indvendinger,  fik  han  en  drej  Tilrette- 
visning og  truedes  med  at  faa  sin  Afsked  som  en,  der  stod 
i  Englands  Sold.  Kort  sagt,  den  7de  Juni  blev  en  Over- 
enskomst i  to  Afdelinger  underskreven;  den  ene,  som  var 
offentlig,  indeholdt  kun  en  Alliance  til  gj ensidigt  Forsvar, 
sluttet  mellem  Kongerne  af  Frankrig  og  Preussen  for  et 
Tidsrum  af  fjorten  Aar;  den  anden,  som  var  hemmelig, 
indeholdt  følgende  fire  Bestemmelser: 

Kongen  af  Preussen  lovede  Kurfyrsten  af  Bayern  sin 
Stemme  og  afstod  fra  sine  Fordringer  paa  de  rhinske  Her- 
tugdømmer. 

Kongen  af  Frankrig  forpligtede  sig  til  at  garantere 
ham  Besiddelsen  af  Nedre-Schlesien,  til  inden  to  Maaneder 
at  sende  en  Hær  paa  fyrretyve  Tusend  Mand  til  Tyskland, 
og  til  at  tilvejebringe  et  øjeblikkeligt  Brud  mellem  Sverige 
og  Rusland. 

Disse  sidste  Punkter  (hvoraf  det  ene  var  meget  van- 
skeligt at  udføre)  vare  den  direkte  Fordel,  Frederik  havde 
draget  af  sine  Udflugter.  Det  hele  skulde  forblive  en 
Hemmelighed,    indtil  Frankrigs    og   Bayerns   Forberedelser 

vare    tilstrækkelig   vidt   fremskredne,    til    at  Krigen  kunde 
begynde. 

I  Nymphenburg,  Kurfyrsten  af  Bayerns  Residens  ved 
Miinchen,  hvor  hen  Belle-Isle    havde   begivet    sig,    da    han 
forlod  Dresden,  modtog  han  et  Brev  fuldt  af  Komplimenter 
og  Smiger  fra  Frederik  og  den  end  mere  smigrende  Efter- 
retning,   at   Traktaten    var    underskreven.      Selv    om    han 
havde  været  uimodtagelig  for  Komplimenterne  (og  en  ær- 
gjerrig  Mand  er  sjælden  meget  vanskelig  eller  skarpsynet  i 
den  Retning),  vilde  alene  den  Omstændighed,  at  han  plud- 
selig var  hjulpen  ud  af  sin  Knibe,   gjort  ham  tilbøjelig  til 
at  optage  dem  vel.    Efter  den   dødelige  Angest,  han  havde 
udstaaet,  saae  han  nu  ved  Frederiks  pludselige  Tilslutning 
alle  Veje  aabne  sig  for  ham  som  ved  Trylleri.     I  Miinchen 
kunde    Belle-Isle    ikke    vente    nogen    Modstand;    han    blev 
modtagen   med  aabne  Arme  af  Kurfyrsten,  der  af  Natuien 
havde  en  blid  Karakter  og   et   elskværdigt  Væsen,    og   af 
Kurfyrstinden,    hvem    Udsigten    til   en    Krone    fyldte    med 
Henrykkelse;    de    behandlede    ham    som    Fætter,    som    en 
kongelig  Person,   og  hvad  der  var  ham  endnu  mere  kjært, 
de  lyttede  til  hans  Ord  som   til   et  Orakel.     I  sine  lange 
Samtaler  med  Kurfyrsten  udviklede  han  sine  Felttogsplaner 
for  ham,  ordnede  alt  indtil  de  mindste  Enkeltheder  og  for- 
bavsedes  over  at  se  sin  Tilhorer  gaa  ind   paa  alt  med  den 
største  Føjelighed.      Som  alle  de,  der  ere  opfyldte  af  deres 
egne  Ideer  og  indbilde  sig,    at  man   er  af  samme  Mening 
som  de,    naar  man   ikke   modsiger  dem,    saae   Belle-Isle    i 
Kurfyrstens    Samstemning    Bevis    paa    en    skarp    Forstand, 
medens  den   i  Virkeligheden   kun  var  en  Følge  af,  at  han 
begreb  alt  for  lidt  af  Marskalkens  Planer  til  at  kunne  mod- 
sige dem.      Erfaringen   skulde   vise,    at  han  ligeledes  var 
alt  for  indskrænket  til  at  kunne  udføre  dem;  men  foreløbig 
samtykkede  han  i  et  Arrangement,  der  stemmede  med  det, 
Kongen  af  Preussen  endelig  havde  besluttet  sig  til  at  under- 
skrive, og  for  at  gjøre   Glæden  fuldkommen,   ankom  Spa- 

niens  Ambassadør,  Greven  af  Montijo  netop  fra  Frankfurt, 
medbringende  sin  Regerings  Tiltrædelse  af  denne  Alliance 
og  Løftet  om  at  lade  de  spanske  Tropper  foretage  et  An- 
greb paa  de  esterrigske  Besiddelser  i  Italien. 

Om  end  Belle-Isle  var  fuldstændig  beroliget  med  Hen- 
syn til  Kongen  af  Preussens  Hensigter,  var  Fleury  det  ikke; 
han  stolede  ikke  paa  Frederiks  Ærlighed,  og  det  viste  sig, 
at  han  havde  Bet.  Kongen  af  Preussen  vedblev  at  gjore 
Vanskeligheder,  ogsaa  efter  at  Traktaten  var  underskreven, 
og  fordrede  Umuligheder  for  at  holde  sig  en  Udvej  aaben 
til  at  bryde  sit  Løfte,  hvis  der  fra  London  eller  Wien 
skulde  komme  tilfredsstillende  Forslag.  1  et  Brev  til  Pode- 
wils,  skrevet  kun  et  Par  Dage  før  Traktaten,  udtaler  han 
sig  saaledes:  »Vi  have  at  gjøre  paa  den  ene  Side  med  de 
mest  stivsindede  Folk  i  F]vropa,  paa  den  anden  Side  med 
de  mest  ærgjerrige.  (Det  er  uden  Tvivl  Østerrige  og  Frank- 
rig, der  menes  hermed.)  At  være  ærlig,  naar  man  har 
med  Skjælmer  at  gjøre,  er  en  meget  farlig  Sag;  at  være 
snu  lige  over  for  Bedragere  er  en  fortvivlet  Fremgangs- 
maade,  hvis  Udfald  er  meget  usikkert.  Hvad  skal  man  da 
gribe  til?  Krig  og  Underhandling.  Det  er  netop,  hvad 
Deres  ærbødige  Tjener  og  hans  Minister  gjøre.  Hvis  man 
vinder  noget  ved  at  være  ærlig,  saa  ere  vi  det;  hvis  det 
bliver  nødvendigt  at  bedrage,  saa  lad  os  gjøre  det.  —  — 
Jeg  er,  min  kjære  Podewils,  med  megen  Agtelse,  Deres 
trofaste  Ven.«  S.  M. 


1 

►.4-  '^ 


En  Adelsmand  fra  Revolutionstiden.*) 


Jlinhver,  der  vil  gjere  sig  en  Forestilling  om  den  Tænke- 
og  Handlenmade,  der  besjælede  den  bedste  Del  af  den  franske 
Adel  før  Revolntionen,  bør  gjøre  sig  bekjendt  med  det  neden 
for  citerede  Værk;  han  vil  herigjennem  komme  bort  fra 
den  Opfattelse,  der  endnu  idelig*  prædikes  af  republikanske 
Forfattere,  at  den  gamle  Adel  var  i  Bund  og  Grund  udyg- 
tig; han  vil  med  Taine  linde,  at  Aristokratiet  af  1789  ingen- 
lunde var  ude  af  Stand  til  at  opfylde  sit  store  Kald.  »Det 
var  Parlamentsmedlemmer,  den  høje  Adel,  Biskopper,  Fi- 
nansmænd, som  havde  modtaget  og  udbredt  det  18de  Aar- 
hundredes  Filosofi;  aldrig  var  et  Aristokrati  mere  frisindet, 
mere  menneskevenligt  og  stemt  for  store  Reformer.  Ikke 
blot  besjæles  mange  af  Ædelmod,  alle  til  Hobe  af  Æres- 
følelse; de  ere  ogsaa  milde,  medlidende  og  vige  tilbage  for  al 
Voldsdaad.«  Det  citerede  Værk,  som  er  udgivet  af  en 
Sønnesønssøn  af  Costa  de  Beauregard,  giver  imidlertid  og- 
saa Anledning  til  en  lærerig  Sammenligning  mellem  Nu- 
tidens Adel  og  Adelen  paa  Revolutionstiden,  og  denne  Sammen- 
ligning falder  egentlig  ikke  ud  til  Gunst  for  Nutidens  Adel. 


*)  Un  homme  d'autrefois,  souvenirs  recueillis  par  son  arriére- 
petit-fils.  le  Marquis  Costa  de  Beauregard.  Paris  1878. 
Jfr.  Karl  Hillebrand:  Zeiten,  Volker  und  Menschen  V. 
Berlin  1881. 

Den  yngre  Costa  de  Beauregard  har  ikke  indskrænket  sig 
til  simpelthen  at  meddele  os  sin  Oldefaders  Breve  og 
Mindeskrifter;  han  har  helt  igjennem  troet  at  burde  led- 
sage dem  med  en  Kommentar  og  meddeler  os  hyppig  de 
interessanteste  Stykker  kun  i  Udtog,  det  vil  sige,  han  sætter 
sin  Prosa  i  Sted  en  for  Marquis  Henrys  Ord,  og  dette  er 
ingenlunde  en  ligegyldig  Sag;  thi  der  er  samme  Forskjel 
mellem  den  ældre  og  yngre  Beauregards  Sprog  som  mellem 
deres  Tænkemaade;  lige  saa  ligefrem,  naturlig,  livlig,  be- 
aandet  og  vittig  den  ældre  Marquis  er,  lige  saa  maniereret 
og  moderne  er  den  yngre,  hvilket  navnlig  bliver  irriterende, 
hvor  han  efter  at  have  gjengivet  et  af  Oldefaderens  Breve 
fra  1793  eller  94  falder  paa  at  omskrive  dette  i  moderne 
Fransk,  en  tilsyneladende  uskyldig  Tidsfordriv,  men  som 
dog  fylder  Pladsen  op  til  Unytte  og  noder  Udgiveren  til  at 
forkorte  paa  andre  Steder;  saaledes  gj engiver  han  kun  ud- 
togsvis  sin  Oldefaders  Originalberetning  om  Vaabenstilstands- 
Underhandlingerne  i  Cherasco,  det  vil  sige  om  Napoleon 
Bonapartes  første  Optræden  som  Diplomat.  I  Grunden  be- 
handler Udgiveren  kun  de  ti  Aar  1790 — 1800,  medens  han 
affærdiger  den  ferste  Halvdel  af  sin  Oldefaders  Liv  saa  vel 
som  hans  fire  og  tyve  sidste  Aar  paa  nogle  Sider.  Trods 
alle  disse  Mangler  giver  Bogen  ligefuldt  et  uvurderligt  Bi- 
drag til  den  store  Revolutions  og  Piemonts  Historie;  vi 
lære  den  revolutionære  Propaganda  at  kjende  paa  nært 
Hold,  og  vi  se,  hvorledes  den  behandler  Provinsadelen;  men 
fremfor  alt  har  det  psykologisk  Interesse  at  lære  den 
Mand  at  kjende  paa  nært  Hold,  hvem  vi  kjende  overfladisk 
af  Joseph  de  Maistres  Brevvexling*). 

Den  yngre  Beauregard  er,   som  alt  sagt,   sin  Oldefader 


I 


*)  Joseph  Marie  de  Maistre,  født  d.  1ste  April  1754  i  Cham- 
béry,  bekjendt  filosofisk  og  politisk  Forfatter,  en  ivrig  For- 
kæmper for  den  kirkelige  Absolutisme  i  middelalderlig  For- 
stand. 

lige  saa  ulig  i  Tænkemaade  som  i  Stil.  Oldefaderen  tjener 
sin  Konge  med  Trofasthed  og  Hengivenhed,  ser  al  Ulykke 
og  Elendighed  komme,  som  han  forgjæves  ønsker  at  fore- 
bygge, men  ofrer  desuagtet  sit  kjæreste  her  paa  Jorden, 
miskjendes  ofte,  men  vinder  dog  sluttelig  fuld  Anerkjen- 
delse ;  han  fremtræder  overalt  som  en  klart-  og  vidtskuende, 
højt  dannet  Mand,  der  aldrig  lader  sin  Forstand  træde 
hemmende  i  Vejen  for  sin  Pligt,  der  simpelthen  bestaar  i 
at  holde  ud  hos  sin  Konge,  selv  naar  hans  Forstand  ikke 
kan  billige  alt.  Sønnesønssonnen  tror  derimod  at  burde 
være  mere  kongeligsindet  end  Kongen.  »O,  I  Fyrster  af 
Savoyen!«  udbryder  han,  »hvad  vilde  vel  eders  gamle 
Tjener  nu  til  Dags  sige  om  eder?  Fra  sit  fjærne  Land- 
flygtighedssted  fulgte  han  eder  med  sit  Hjærte  og  sine 
Forhaabninger;  han  vilde  fornægte  eder  i  denne  Stund, 
hvor  I  ere  store  og  mægtige.  I  have  bortstødt  eders 
Barndoms  Vugge;  I  have  miskjendt  de  Mæ^nd,  hvis  Blod 
Draabe  for  Draabe  dannede  Rubinen  i  eders  Kongekrone, 
Mænd,  som  kun  satte  deres  Samvittighed  og  deres  Gud 
over  eder.  De  have  vendt  sig  fra  eder,  da  de  saae,  at 
eders  Stridshingste  drejede  mod  Rom.« 

Den  yngre  Beauregard  fejler  fuldstændig  i  denne  sin 
Opfattelse;  hans  Oldefader  vilde  aldrig  have  fornægtet  sin 
Herre;  sukkende,  men  fattet  vilde  han  have  vendt  Gravene 
i  Hautecombe  Ryggen;  raaaske  vilde  han  have  rystet  paa 
Hovedet,  men  uden  Toven  vilde  han  have  drejet  sin  Ganger 
mod  Syd,  saa  snart  Viktor  Emanuel  havde  vendt  sin  mod 
Sankt  Peter.  Heri  ligger  netop  Forskj ellen  paa  Tradi- 
tionens Adelsmand,  som  forsvandt  for  den  store  Revolution, 
og  Theoriens  Adelsmand,  for  hvem  man  senere  har  skabt 
et  monarkisk-religiøst  System,  hvori  man  kan  finde  alt  und- 
tagen jævn  trofast  Hengivenhed  for  Monarken  og  Gud. 
Marquis  Henry  var  Joseph  de  Maistres  nærmeste  Ven;  men 
han  lod  sig  aldrig  besnære  af  denne  Systematikers  Sofismer 
over  Trone  og  Alter;  men  den  yngre  Beauregard  har  ikke 

forstaaet  at  modstaa  disse  klerikale,  jesuitiske  Ideer,  haji, 
saa  lidt  som  det  store  Flertal  i  det  »sande  Frankrig,  det 
katholske  Frankrig«.  Uberegnelig  er  den  Ulykke,  som  den 
store  Kevolution  saaledes  har  anrettet,  i  det  den  tvang  den 
mest  intelligente  og  bedste  Del  af  Adelen  over  i  den 
snæverhjærtede,  reaktionære  Tankegang,  der  var  saa  frem- 
med for  det  forrige  Aarhundredes  Aristokrati,  og  saaledes 
gjorde  saa  godt  som  hele  denne  Klasse,  der  burde  staa 
nærmest  til  Statsstyreisen,  aldeles  udygtig  til  at  røgte  dette 
Kald. 


I. 

Henry  Costa  de  Beauregard  var  Marquis  Alexis  Costa 
de  Beauregards  ældste  Søn  og  blev  født  i  Aaret  1752  paa 
Slottet  Villard  i  Savoyen.  Familien  levede  ikke  ved  Hoffet 
i  Turin,  hvor  dog  dens  gamle  Adel  og  tidligere  Tjenester 
vilde  have  sikret  den  en  glimrende  Stilling;  men  Marquis'ens 
Uafhængighedsfølelse  og  Nødvendigheden  af  at  bringe  de 
lidt  derangerede  Formueforhold  paa  Fode  igjen  ved  Spar- 
sommelighed holdt  den  ældre  Beauregard  tilbage  blandt 
hans  ensomme  Alper.  Aarhundredets  Aand  gjorde  sig  imid- 
lertid ogsaa  gjældende  i  denne  Ensomhed,  hvor  man  dog  i 
det  hele  stillede  sig  fjendtlig  over  for  samme.  Livet  paa 
Slottet  Villard  var  jævnt  og  patriarkalsk,  men  Mændene 
levede  dog  ikke  som  raa  Nimroder;  gamle  Slægtninge  og 
adelige  Venner,  en  Abbé,  en  Jurist  hørte  med  til  Familien, 
og  deres  xA.nskuelser,  som  ikke  altid  stemmede  overens, 
fremkaldte  livlige  Diskussioner.  Man  læste  meget,  om  ikke 
for  andet,  saa  for  at  kunne  klage  over  Tidens  Ugudelighed. 
En  stor  og  udvalgt  Bogsamling,  en  ypperlig  Malerisamling, 
: —  en  af  Forfædrene  havde  medbragt  Kjærnen  til  samme 
fra  Nederlandene  —  indvirkede  dannende  paa  den  muntre 
Barneskare,  som  tumlede  sig  lystig  i  det  utilgængelige 
Bjærgslot.      Da  den  syvaarige  Henry  engang  tilbringer  et 

Par  Dage  i  Chambéry,  skriver  han,  fuld  af  Hjemve,  til  sin 
Søster:  »Kun  i  Villard  lever  man,  her  vegeterer  man.« 
Den  næsten  uhyggelige  Åandsmodenhed,  som  udtaler  sig 
gjennem  disse  Ord,  kommer  i  ovrigt  frem  i  alle  Drengens 
Breve:  »Sig  Hr.  Girod,«  skriver  Tolvaarsdrengen  fra  Be- 
auregard,  et  Familieslot  ved  Genfersøen,  »sig  ham,  at  Do- 
menichino  har  været  en  Oxe,  før  han  blev  en  Engel,«  og 
to  Aar  senere  skriver  han  under  sin  Pariserrejse  fra  Mou- 
lins: »Undtagelsesvis  er  jeg  tilfreds  med  Hertugen  af  Mont- 
morency's  Mausoleum;  man  kan  her  se,  at  Kunstneren  har 
nøje  kjendt  den  antike  Kunst;  i  Charitaens  Hoved  har  jeg 
gjenfundet  den  mediceiske  Venus's  Træk  og  Præg;  jeg 
er  tilbøjelig  til  at  tro,  at  de  ere  gode.«  Endelig  hedder 
det  i  hans  Pariserbreve  om  Datidens  første  Kunstkritiker, 
for  hvem  han  blev  forestillet  i  Greuzes  Atelier:  »Diderot 
har  talt  om  mine  Billeder  med  megen  Aand,  men  med 
ringe  Dømmekraft,  som  det  plejer  at  gaa  med  Folk  af 
hans  Art.«  Denne  Selvfølelse  vilde  være  utaalelig,  hvis 
den  ikke  fandt  sin  Forklaring  og  formildende  Undskyldning 
i  ganske  særlige  Forhold. 

Drengen  havde  tidlig  røbet  ganske  ualmindelige  Anlæg 
for  Tegning  og  Malerkunsten  og  allerede  i  sit  fjortende 
Aar  uddannet  sit  Talent  saa  fortrinlig,  at  han  i  Paris  blev 
optagen  i  alle  kunstelskende  Saloner,  ja  i  alle  Ateliers  som 
et  Vidunderbarn,  senere  som  en  farlig  Rival;  selv  Greuze, 
der  havde  beundret  Drengen,  troede  at  maatte  være  skin- 
syg paa  ham;  han  havde  lært  den  højt  priste  Mester  at 
kjende  hos  Gravelot,  »den  Kolberstikker,  der,  som  du  véd, 
har  beriget  Voltaire's  hæslige  Værker  med  sine  herlige 
Kompositioner,«  skriver  den  gammelkloge  Dreng  til  sin 
Moder.  Man  havde  fundet  en  Lejlighed  til  at  lade  Drengen 
besøge  Versailles  og  Paris  i  Følge  med  en  ungdommelig 
Onkel,  der  rejste  til  Hoffet;  det  Indtryk,  Staden  og  Hoffet 
gjorde  paa  den  begavede  Dreng,  og  som  han  meddeler  i 
sine  daglige  Breve,  er  i  sin  Art  lige  saa  karakteristisk  som 

det,  vi  modtage  af  det  simple,  men  ædle  Landliv  pi 
Slottet  Villard,  hvor  Grunden  blev  lagt  til  den  mangen 
Gang  lidt  snævre,  men  i  Hovedsagen  højhjærtede  Verdens- 
anskuelse og  til  den  ejendommelige  moralske  Fasthed,  der 
skulde  udmærke  Ynglingen  som  Mand.  Efter  faa  Maaneders 
Fraværelse,  under  hvilken  den  næsvise  Yngling  næsten  var 
modnet  til  Mand  og  Kunstner,  vendte  han  tilbage  til  sin 
tilbedte  Moder,  til  sine  Søskende,  sine  gamle  Husvenner  og 
Lensmænd  i  Villard.  Hvor  skarpt  imidlertid  Ynglingen 
sane,  hvor  ægte  hans  Kunstsans  var,  og  hvor  undskyldelig 
hans  tilsyneladende  overdrevne  Selvfølelse  lige  over  for 
Samtidens  franske  Berømtheder  —  Boucher's  Billeder  kalder 
han  »Smuds,  som  nu  er  paa  Moden,  men  vanærer  Maleriet« 
—  fremgaar  af  den  Omstændighed,  at  han  lægger  Paletten 
til  Side,  saa  snart  han  har  set  den  virkelig  store  Kunst. 
Han  var  sytten  Aar  gammel,  da  han  med  sin  Fader  be- 
rejste Italien,  hvor  han  som  i  en  Rus  vandrer  fra  Palads 
til  Palads,  fra  Kirke  til  Kirke.  Da  han  kommer  hjem, 
skriver  han  paa  sidste  Side  af  sit  Album:  »Her  sætter  jeg 
Punktum.  Jeg  er  vred  paa  Titian,  rasende  paa  Raphael. 
De  staa  alt  for  højt  over  Menneskene,  til  at  nogen  efter  dem 
endnu  tor  vove  at  føre  Penslen.«  Den  unge,  af  hele  Paris 
beundrede  Dilettant  lægger  i  disse  Ord  og  denne  Handling 
mere  sand  Kunstfølelse  for  Dagen,  end  man  finder  i  mangt 
udbasuneret  Værk  af  Nutidens  Kunstnere.  Og  Henry  holdt 
Ord,  han  opgav  Maleriet ;  men  at  det  var  Værkerne,  og  ikke 
Navnene,  som  imponerede  ham,  fremgaar  deraf,  at  han 
sætter  Sodoma,  som  paa  hin  Tid  næsten  ikke  var  kjendt, 
omtrent  lige  saa  højt  som  Raphael  og  reddede  et  af  hans 
mest  fuldendte  Arbejder  fra  en  Slagterbutik,  hvor  det  tjente 
som  Bord. 

Efter  adelig  Sædvane  traadte  Henry  i  Attenaarsalderen 
ind  i  Militærstanden,  hvor  han  snart  tildrog  sig  sine  over- 
ordnedes Opmærksomhed ;  men  Garnisonslivet  var  ham  imod, 
og  da  hans  Familie  foreslog  ham  et  Giftermaal,   betænkte 


En  Adelsmand  fra  Revolutionstiden.  285 

han  sig  ikke  et  Øjeblik,  skjent  den  for  ham  bestemte  Brud, 
et  Søskendebarn,  han  knap  kjendte,  hverken  var  smuk  eller 
ung  og  selv  nærede  lidt  Angest  for,  at  den  »unge  Gronskol- 
ling,  der  var  alt  for  smuk  til  ikke  at  være  forkjælet  af  Damerne«, 
vel  ikke  vilde  være  meget  ivrig  som  Frier.  Sagen  var  snart 
bragt  paa  det  rene,  og  det  varede  ikke  længe,  fer  Henry 
kunde  fore  sin  Hustru  til  Villard  i  et  højtideligt  Optog 
under  Klokkernes  Lyd  og  Bøssernes  Knalden  og  ledsaget 
af  hele  Omegnens  Præster  og  Landmænd.  Ved  Slottet 
hjalp  Henry  sin  Hustru  ned  af  Muldyret,  hun  gjorde  en 
dyb  Kompliment  for  de  forsamlede  Landboere  og  bankede 
derpaa  med  sin  Vifte  tre  Gange  paa  den  lukkede  Borgport. 
»Pludselig  gik  begge  Fløje  op,  og  den  gamle  Marquis 
Alexis  traadte  frem  i  fuldt  Hofkostume  og  ledsaget  af  sin 
Frue,  sine  Børn  og  alle  sine  Tjenere.  To  Jægere  bare  en 
Sølvl^kke  med  et  Guldbæger.  Marquis'en  gik  midt  ud 
paa  Terrassen,  lod  et  Bæger  fylde,  blottede  Hovedet  og  ud- 
bragte et  Leve  for  Kongen,  derpaa  for  sin  Svigerdatter  og 
sluttelig  for  alle  forsamlede  Venner.  Tre  Gange  tømte 
Marquis'en  sit  Glas  under  Mængdens  Leveraab,  og  Festen 
tog  sin  Begyndelse.  Otte  Dage  i  Træk  var  der  aabent 
Taffel  i  Villard,  paa  selve  Slottet  og  under  de  høje  Træer 
paa  Terrassen.  Den  ottende  Dag  var  de  fattiges  Fest:  en- 
hver fik  en  Klædning  og  en  Daler,  og  paa  denne  Dag 
opvartede  Henry  og  hans  Hustru  selv  deres  Gjæster,  som 
det  var  gammel  Sæd  i  Huset,  naar  den  førstefødte  giftede 
sig.« 

Faa  Kjærlighedspartier  have  vel  faaet  et  saa  lykkeligt 
Udfald  som  dette  Fornuftgiftermaal.  I  fire  og  tredive  Aar 
levede  Ægtefolkene  i  uforstyrret  Enighed,  opfyldte  af  gjen- 
sidig  øm  Kjærlighed,  Agtelse  og  Beundring;  det  inderlige 
Forhold  fremgaar  af  hver  Linje  i  de  herlige  Breve,  som 
meddeles  os,  og  uden  at  man  kan  afgjøre,  hvem  af  Ægte- 
parret der  hænger  ved  den  anden  med  mest  Varme  og  Tro- 
skab.   Hos  begge  vare  de   ædleste  Dyder  parrede  med  en 

elskværdig  Natur,  en  livlig  Aand  og  solid  Dannelse,  og  saa 
ledes  rislede  her  et  stadigt  Væld  af  indre  Eigdom,  der  ikke 
levnede  nogen  Plads  for  Kjedsomhed.  Fire  muntre,  be- 
gavede Drenge,  som  voxede  op  om  Forældrene,  samt  Driften 
af  Slottet  Beauregard,  hvor  de  flyttede  ind  kort  efter  Ægte- 
skabet, og  som  ikke  alene  skulde  indrettes  hyggelig,  men 
ogsaa  styres  og  forbedres  til  Familiens  Underhold,  lagde 
tilstrækkeligt  Beslag  paa  Tiden.  Et  eneste  af  de  henrivende 
Breve,  Henry  skrev  til  sin  Hustru,  da  hun  engang  for  en 
Maanedstid  havde  forladt  sit  Paradis  ved  Genfersoen,  kan 
give  et  Billede  paa  Livet  i  Beauregard. 

»Min  kjære!  Ved  min  Hjemkomst  fandt  jeg  alle  vore 
Børn  raske  og  vel;  de  stakkels  smaa  modtoge  mig  aller- 
kjærest.  Saa  langt  de  kunde  naa  med  deres  smaa  Ben, 
vare  de  komne  mig  i  Møde,  og  deres  Jubelraab,  saa  snart 
de  fik  mig  i  Sigte,  gik  mig  ret  til  Hj ærtet.  Du  kan  ikke 
tænke  dig,  hvor  meget  de  savne  dig.  Vi  kunne  saare 
vanskelig  vænne  os  til  ikke  at  se  dig;  thi  du  er  dog  ret 
Sjælen  i  den  lille  Flok.  For  at  gjøre  Ulykken  komplet 
styrtede  i  Gaar  det  store  Bord  midt  i  Spisesalen  sammen 
med  et  frygteligt  Brag,  tog  alt  Porcellænet  med  sig,  som 
man  havde  stillet  derpaa,  og  levnede  ikke  et  helt  Stykke. 
Eugen,  som  var  til  Stede  ved  denne  Ulykke,  begyndte  at 
græde  bittert  over  min  Ruin,  som  han  ansaa  som  en  nød- 
vendig Følge  af  dette  Uheld.  Jeg  lob  til,  fuld  af  Skræk 
over  Larmen,  og  navnlig  over  Skraalene,  som  blandede  sig 
med  Støjen,  og  jeg  kunde  ikke  bare  mig  for  Latter  over 
Engens  Fortvivlelse,  som  havde  meddelt  sig  til  hans 
Brødre.  Jeg  tog  dem  alle  fire  paa  mine  Knæ  og  fortalte 
dem  Jobs  Historie,  hvis  Sager  ikke  stode  bedre  end  mine, 
og  som  tilmed  havde  Bylder  og  en  ond  Kone,  der  tudede  ham 
Ørene  fulde.  For  øvrigt,  min  kjære,  have  vi  inddelt 
Dagen  saalunde:  jeg  staar  meget  tidlig  op  og  skriver,  til 
mine  kjære  smaa  komme  op;  jeg  spiser  Frokost  med  dem, 
hvorpaa  jeg  gaar  der  hen,  hvor  jeg  har  noget  at  gjøre.    Vi 

spise  til  Middag  og  til  Aften  og  gaa  til  Sengs  paa  samme 
Tid  og  meget  tidlig;  thi  jeg  retter  mig  efter  dem.  Efter 
Middagsmaaltidet  føre  vi  lange  Samtaler  med  hverandre, 
læse  en  Smule;  ofte  spise  vi  Kirsebær  til  Dessert  og  for- 
tælle hverandre  alle  Haande  underholdende  Historier;  ved 
Solnedgang  gaa  vi  sladrende  ned  til  Soen,  sikre  paa,  at 
Aftensmaden  er  færdig,  naar  vi  komme  hjem.« 

Den  ældste  Son  Eugen  viste  store  Anlæg  og  var  moden 
næsten  endnu  tidligere  end  Faderen.  »Næppe  kunde  Eugen 
fremlalle  et  Par  Ord,«  fortæller  Josef  de  Maistre,  den  be- 
rømte Husven  paa  Beauregard,  »før  hans  livlige  Aand  allerede 
indgav  ham  heldige  Udtryk,  der  varslede  om  en  stærk 
Intelligens.«  Hvem  skulde  vel  tro,  at  en  sex  Aars  Dreng 
kunde  skrive  til  sin  Moder:  »Hvad  der  faar  mig  til  at  tro, 
at  jeg  vil  komme  til  at  due  til  noget,  er  den  Omstændig- 
hed, at  jeg  driver  de  mest  forskjellige  Haandværk;  snart  er 
jeg  Hyrde,  snart  Fisker,  snart  Æventyrfortæller,  Fløjte- 
spiller eller  Tegner  af  slette  Hoveder  efter  Camillo  (den 
yngste  Broder),  og  sluttelig  fremfor  alt  Katekismen  hver 
Morgen.«  Intet  i  hele  Tonen  er  her  kunstlet;  Drengens 
Aand  og  Følelser  vare  lige  naturlige.  Faderen  skriver  en- 
gang saaledes:  »Naar  Drengene  faa  et  Anfald  af  Følsom- 
hed, hvad  dog.  Gud  ske  Lov.  kun  sjælden  forekommer,  er 
denne  Følsomhed  dem  ganske  medfødt  saa  godt  som  den 
sunde  Menneskeforstand  og  den  Livlighed,  de  undertiden 
lægge  for  Dagen  i  deres  lidt  komiske  Fantasi.  Deres  Svar 
er  forbavsende.  Nylig  fandt  Simon  tidlig  om  Morgenen  en 
Pung  ved  Søens  Bred ;  »der  kan  du  se  Fordelen  af  at  staa 
tidlig  op,«  sagde  jeg  til  Eugen.  —  »Fader,«  svarede  han, 
»den,  der  har  tabt  Pungen,  var  jo  staaet  endnu  tidligere 
op.«  Holdt  Faderen  saaledes  ikke  af  Følsomhed,  søgte  han 
tidlig  at  vække  og  udvikle  deres  Medfølelse.  »I  Gaar  gik 
jeg  med  mine  fire  Drenge  til  Tougues  for  at  aflægge 
Møllerkonen  et  Besøg,  da  hun  ganske  alene  i  sin  Mølle  er 
kommen   ned   med   en   lille  Prinsesse.     Enhver  bragte  en 

Gave  med  sig,  —  som  den  mindst  kejtede  gik  jeg  i 
Spidsen  med  en  Krukke;  Eugen  fulgte  med  en  Flaske  Vin 
til  Barselkonens  Steg;  derpaa  kom  Viktor  med  et  stort 
Stykke  Bred,  som  han  balancerede  med  paa  Hovedet,  og 
endelig  fulgte  Camillo  med  et  Stykke  Sukker.« 

I  disse  Omgivelser  henlevede  Ægteparret  de  lykke- 
ligste Aar  af  deres  Liv;  ofte  modtoge  de  Besog  af  Joseph 
de  Maistre  og  den  vittige  Onkel  Murinais;  de  tilbades  af 
alle  Naboer,  Bønderfolk,  Forpagtere  og  Tjenere,  især  af  den 
trofaste  Comte  og  den  gode  Chagnot.  Da  den  ældste  Sen 
voxede  til,  flyttede  man  om  Vinteren  til  Genf  for  at  fuld- 
ende hans  Opdragelse,  og  Drengen  havde  virkelig  i  sit 
trettende  Aar  en  saa  udstrakt  og  solid  Dannelse,  at  han 
bestod  den  ingenlunde  lette  Officersexamen  i  Turin  paa  det 
mest  glimrende.  I  Slutningen  af  1789,  altsaa  endnu  ikke 
14  Aar  gammel,  var  han  Sekondløjtenant;  det  varede  næppe 
to  Aar,  før  han  skulde  forlade  Moderen  og  Fædrenehjemmet, 
for  aldrig  at  gjense  dem  mere;  den  Krig,  der  fjærnede 
Drengen,  ødelagde  imidlertid  ogsaa  hele  den  Bygning,  Mar- 
quis'en  havde  grundet  paa  den  gamle  Tingenes  Orden ;  thi 
selv  denne  Orden  ravede  og  styrtede  sammen,  og  det  skulde 
kun  lidet  hjælpe  Adelsmanden,  at  »han  ikke  selv  ogsaa 
vaklede  i  denne  vaklende  Tid.« 


II. 

Adelen  i  Savoyen  havde  fulgt  den  franske  Litteratur- 
bevægelse i  forrige  Aarhundrede  med  deltagende  Opmærk- 
somhed, nu  fulgte  man  den  franske  Revolution  med  levende 
Interesse.  Disse  fransktalende  Lande,  som  ikke  herte  til 
Kongeriget,  indtoge  en  ret  ejendommelig  Stilling;  den  mo- 
derne Nationaldoktrin  var  endnu  ikke  opfunden,  i  statsretlig 
Henseende  følte  man  sig  ganske  adskilt  fra  Frankrig,  medens 
man  i  enhver  anden  Retning  var  Franskmand,  og  i  ingen 
Provins  var   dette  mere  Tilfældet  end  i  Savoyen,    som  dog 

ved  sit  Sprog,  sin  udprægede  geografiske  Beliggenhed  og 
sin  Religion  skulde  synes  at  maatte  hælde  stærkt  til  Frank- 
rig; men  Statsideen  gjorde  sig  den  Gang  gjældende  med 
overlegen  Kraft;  da  den  lille  Henry  saaledes  saae  Ludvig 
XIV.'s  Statue  paa  Place  des  Victoires,  var  han  »oprørt  ved 
at  se  den  overmodige  Sejrherre  træde  alle  Evropas  Nationer 
under  Fødder,  og  vort  stakkels  fængslede  Savoyen  næsten 
pudse  hans  Sko.«  Det  er  endda  ikke  saa  længe  siden,  at 
man  i  Franche-Oomté  kunde  træffe  gamle  Adelsmænd,  der 
endnu  ikke  havde  glemt  de  habsburg-spanske  Tider  og  talte 
paa  lignende  Maade  om  de  franske  Erobrere,  og  dog  har 
denne  Provins  i  to  Hundrede  Aar  været  fransk. 

Den  Deltagelse,  Henry  skjænkede  de  store  Begivenheder 
i  Nabolandet,  var  oprigtig  ment;  han  hilsede  dem  som 
Morgengryet  til  en  ny,  skjennere  Dag,  medens  hans  Ven 
Joseph  de  Maistre  fra  første  Færd  stillede  sig  fjendtlig 
over  for  den  hele  Bevægelse.  Marquis'en  var  just  ingen 
særlig  fortrøstningsfuld  Natur,  men  det  faldt  ham  dog 
vanskeligt  at  tro,  iit  denne  mægtige  Begivenhed,  som  lovede 
at  føre  hele  Aarhundredets  Anstrængelser  og  Bestræbelser 
til  et  herligt  Maal.  ikke  skulde  kunne  frembringe  én  Mand, 
eller  dog  højst  én  Mand,  der  var  Revolutionen  voxen,  og 
at  denne  ene  Mand  (Mirabeau)  ved  sin  Fortid  og  Kongens 
Upaalidelighed  skulde  være  ude  af  Stand  til  at  lede  Be- 
givenhedernes Udvikling.  J.  de  Maistre  saae  intet  andet 
end  Uforstand  og  Fordærvethed ,  for  hans  indskrænkede, 
fordomsfulde  Aand  var  Mirabeau  ikke  mere  værd  end  Ca- 
mille Desmoulins.  Tonen  i  Maistres  Breve  er  gjennem- 
gaaende  pessimistisk;  ogsaa  med  Hensyn  til  Formen  bliver 
man  noget  skuffet:  fortrolig  Aabenhjærtighed  synes  ikke  at 
have  hørt  til  denne  Mands  Natur;  hans  Sprog  er  tvungent 
og  fordringsfuldt,  han  tror  sig  stadig  staa  over  for  Pub- 
likum, og  hans  Selvbeundring  titter  frem  mellem  hver 
Linje.  Vennens  Breve  ere  ganske  anderledes;  han  har 
intet  fix   og   færdigt  System   over  Pave   og  Monarki,   over 

Revolution  og  Vantro;  men  hans  Hj ærte  slaar  for  alt  smukt 
og  godt;  han  var  ærlig  troende,  sora  han  var  ærlig  trofast. 
En  rigtig  Dom  over  Mennesker  og  Begivenheder,  sand  Be- 
skedenhed, parret  med  berettiget  Selvtillid,  og  en  naturlig 
Ynde  i  Udtrykket  vinde  endnu  den  Dag  i  Dag  alle,  der 
læse  hans  Breve,  ligesom  hans  fordringsløse,  behagelige 
Optræden  i  levende  Live  overalt  vandt  ham  Venner.  Man 
vilde  dog  tage  meget  fejl,  om  man  vilde  tro,  at  han  ind- 
lod sig  med  alle;  han  var  tvært  imod  meget  tilbagehol- 
dende og  rolig  fornem  og  skjulte  ingenlunde  sin  Foragt  for 
Smigrere  og  Hofmænd.  Man  maa  heller  ikke  tro  at  have 
en  ærlig,  jævn  Landadelsmand  for  sig;  Marquis'en  var 
tvært  imod  et  meget  fint  Hoved  og  ikke  uden  Vid;  han 
skrev  sit  Modersmaal  med  en  yderst  sjælden  Elegance, 
havde  et  skarpt  Øje  for  Livets  vexlende  Spil  og  en  dyb 
Verdensanskuelse,  egentlig  en  dybere  end  den,  som  ligger  til 
Grund  for  hans  berømte  Vens  logiske  System. 

Man  kan  tænke  sig,  at  Marquis'ens  Begejstring  for 
den  store  Revolution  snart  afkøledes,  som  Tilfældet  var 
med  saa  mange  hojhjærtede  Mænd  paa  hin  Tid;  »Tyran- 
fjenden«  Alfieri  har  efter  1792  kun  Uviljesord  tilovers 
for  de  »ni  Hundrede  Konger«  i  Paris,  medens  Corsicas  Be- 
frier Pasquale  Paoli,  hvem  Digteren  har  tilegnet  sin  »Ti- 
moleon« ,  og  hvem  Nationalforsamlingen  ærede  saa  højt, 
allerede  1790  indsaa,  at  Friheden  ikke  grundlægges  paa  én 
Dag,  og  at  den  kun  alt  for  snart  vilde  forsvinde  igjen. 
Hos  en  saa  loyal  Vasal  som  vor  Costa  var  det  derfor  ganske 
naturligt,  at  hans  Begejstring  slog  om  i  sin  Modsætning, 
da  Revolutionen  ogsaa  greb  om  sig  i  Savoyen,  ja  endog 
truede  med  at  løsrive  denne  Provins  fra  den  sardinske 
Krone.  Han  betænkte  sig  ikke  et  Øjeblik  paa  at  sende 
sin  førstefødte  til  Hæren  og  selv  følge  den  fjortenaarige 
Løjtenant.  Dette  var  ikke  let;  Marquis'en  var  Kammer- 
herre honoris  causa,  og  Kammerherrer  maatte  ikke  tjene  i 
Hæren;    men   endelig   lykkedes   det  ham    dog  at   ombytte 

»Nøglen«  med  den  frivillige  Kaarde,  og  den  18de  Maj 
1792  stod  Kaptejn  Marquis  Henry  Costa  de  Beauregard  i 
Marken  med  sin  unge  Løjtenant.  Strax  fra  første  Færd 
saae  den  fremtidige  Generalstabschef  alle  Førernes  Fejl  og 
det  haabløse  i  Kampen,  saa  længe  man  lod  dem  raade; 
men  han  holdt  ud:  »Vær  modig,  kjære!  trods  alt  dette  er 
jeg  rolig,  og  min  Samvittighed  tier;  plej  og  beskyt  de 
svage  i  Familien,  jeg  vil  føre  de  stærke.«  Snart  derpaa 
skyllede  de  franske  Revolutionshære  ind  over  Savoyen,  og 
den  kongelige  Hær  trak  sig  tilbage  i  Bjærgene.  »Vor 
Kjærlighed  til  Kongen  har  tvunget  os  til  at  følge  Gene- 
raler, som  fejgt  have  forladt  deres  Poster;  vi  ere  flygtede 
for  en  Fjende,  der  ikke  engang  nedlader  sig  til  at  slaa, 
men  lader  sig  nøje  med  at  udplyndre  os.«  Skærende 
Tænder  af  Harme  maatte  Soldaterne  under  skyllende  Regn 
ad  uvejsomme  Stier  og  i  vild  Uorden  gaa  tilbage.  De 
Savn,  som  paalagdes  den  fine  Dreng,  vare  frygtelige,  og 
dog  var  man  kun  ved  Begyndelsen;  snart  kom  Sygdommen 
og  Saar  til;  uden  den  trofaste  Sjæl,  Comte,  der  var  fulgt 
sin  Herre  i  Krigen,  vilde  Eugen,  der  overalt  var  forrest  i 
Slaget  som  paa  Marchen,  allerede  nu  være  bukket  under. 
Saaledes  tilbragte  man  Vinteren  i  Alperne.  »Naar  man 
blot  kunde  skaffe  mig  en  tyk  Pels,  for  at  min  lille  ikke 
skal  fryse  ihjel,  maa  det  øvrige  gaa,  som  det  kan,«  skrev 
Faderen. 

Savoyen  var  tabt.  Henrys  Godser,  hans  Familie,  hans 
gamle  Fader  vare  faldne  i  Sejrherrens  Hænder;  thi  alle 
savoyiske  Officerer,  der  ikke  forlede  deres  Faner, 
bleve  erklærede  for  Emigranter,  og  Læseren  véd,  hvad  det 
vilde  sige  i  hine  Tider.  Henry  vaklede  dog  intet  Øjeblik; 
»det  har  til  alle  Tider  og  i  alle  Lande  været  et  moralsk 
Bud  ikke  i  Krigstider  at  forlade  den  Fane,  man  har  fulgt 
i  Freden.«  Og  til  sin  Hustru,  der  endnu  dvælede  i  Genf, 
skrev  han:  »O,  kjære!  fly,  hvis  du  endnu  kan;  det  drejer 
sig  om  Ruin  eller  Død.    Med  os,  min  dyrebare!  er  det  ude; 

dog,  jeg  bliver;  spoliatis  arma  supersunt.  Lad  det  Barn, 
til  hvis  Adjutant  jeg  har  gjort  mig,  dog  i  det  mindste 
arve  vort  Huses  Ære  uplettet.«  Ogsaa  Maistre  trængte  ind 
paa  Marquisen,  at  hun  skulde  flygte  til  Lausanne.  Det 
faldt  hende haardt  at  drage  ud  til  fremmede:  »Jeg  vil  ikke 
se  nogen,«  skrev  hun  til  sin  Husbond;  »et  Menneskeansigt, 
hvorom  jeg  ikke  kan  tale  til  dig,  gjør  mig  ondt.  Jeg  er 
vred  paa  dem,  der  ikke  have  dig  kjær,  det  vil  sige,  paa 
dem,  som  aldrig  have  set  dig.  Dog,  jeg  drager  bort 
i  Morgen;  jeg  begynder  paa  det  andet  Stadie  i  min  Lidelses- 
gang.«  Lausanne  var  overfyldt  af  Emigranter;  Marquisen, 
som  var  ganske  blottet  for  Midler,  maatte  indrette  sig,  saa 
godt  hun  kunde,  lige  over  for  den  savoyiske  Bred  af  Seen, 
hvor  hendes  Beauregard  knejsede.  »Du  spørger  mig,  hvor- 
ledes min  Bolig  er,«  skriver  hun;  »ak,  jeg  véd  det  næppe; 
jeg  kjender  den  ikke;  i  en  Maaneds  Tid  bar  jeg  ikke  taget 
den  i  Øjesyn.  Chagnot  har,  saa  vidt  jeg  véd,  et  Tag- 
kammer, hvor  hun  sover  og  koger;  jeg  og  Børnene  bebo 
et  Værelse  med  Murstensgulv,  med  afblegede  Gardiner,  tre 
Straastole,  en  gammel,  hvid  Ovn  med  Blomster  og  det  lille 
Bord,  ved  hvilket  jeg  nu  skriver  til  dig.  En  gammel 
Schweizerkone  ser  paa  mig  fra  sin  Ramme;  jeg  vil  vende 
hende  om  mod  Væggen;  hendes  Blik  og  Smil  gjere  mig 
ondt;  hun  véd  ikke  noget  om  din  Kones  Fortvivlelse.  .  .  . 
Der  nede  under  mit  Vindue  har  jeg  en  Rosenbusk,  der  til- 
fældig er  voxet  frem  blandt  Nælder,  som  dit  Billede  under 
mine  Taarer,  min  kjære  Mand  .  .  .  Børnene  ere  fulde  af 
Andagt  hos  en  Pottemager,  der  laver  sine  glaserede  Potter 
ved  Siden  af  os.  Mangen  Gang  følger  jeg  der  hen  med 
dem  for  hele  Timer  at  beundre  og  se  til,  uden  at  jeg  véd, 
hvad  jeg  ser;  men  jeg  kan  ikke  mere  leve  saaledes;  sig, 
at  jeg  skal  komme  til  dig.« 

Man  nærede  sig  med  taabelige  Forhaabninger  i  dette 
Exil;  snart  var  det  Freden,  der  stod  for  Døren,  snart  en 
stor  Sejr,  som   Evropa  havde  tilkæmpet  sig  over  Revolu- 

tionen;  dog  Dagene  henrandt,  de  bleve  til  Uger,  til  Maa- 
neder  og  Aar,  og  ingen  Forhaabning  virkeliggjordes;  men 
bestandig  kona  der  nye  Ulykkesfæller  til  det  nærliggende 
Asyl.  »I  Gaar  ere  Madanae  d'Argoiiges  og  Mme.  de  Tal- 
mont  blevne  forslaaede  her  til ;  de  kom  i  Træsko,  uden  Lin- 
ned, uden  Tjener  og  krybende  sammen  paa  en  Karre,  fuld 
af  Tønder;  det  var  en  Ynk  at  se;  jeg  maatte  græde.  Jeg 
besøgte  dem  strax,  og  i  Dag  skaffede  jeg  dem  en  Skrifte- 
fader. Moderen  er  navnlig  uendelig  ophøjet  i  Ulykken; 
Mme.  de  Talmont  bad  mig  skaffe  hende  lidt  Arbejde;  de 
brænde  smaa  Tællelys,  som  de  give  sig  i  Kast  med  og 
forstaa  at  behandle  med  større  Mod  end  jeg.«  Ogsaa  Mar- 
quisen  selv,  hvis  Breve  kun  aande  Længsel  efter  hendes 
Mand,  og  som  kun  skildrer  Tomheden  uden  ham,  maatte 
bære  materielle  Savn.  Den  gode  Chagnot  arbejdede  og 
bragte  Fruen  sin  sure  Fortjeneste.  Børnene  voxede  op 
uden  Undervisning,  da  hun  er  for  nedbøjet  til  selv  at  kunne 
undervise  dem,  og  Skolepengene  mangle.  Hendes  Mand 
søgte  med  en  vis  Bitterhed  at  trøste  hende  over  denne 
bitre  Nødvendighed.  »De  stakkels  smaa  ere  i  en  Alder, 
hvor  man  kan  bøjes  ind  i  alle  Folder;  lad  dem  være  sorg- 
løse og  muntre;  lad  dem  blive  Æsler,  hvad  Magt  ligger 
der  derpaa?  Naar  man  blot  i  sin  Æselsværdighed  ikke  vil 
falde  paa  at  blande  sig  i  store  Begivenheder,  kan  man  selv 
som  Æsel  komme  ganske  godt  gjennem  denne  Verden.« 

Denne  Antydning  gjælder  de  østerrigske  Generaler,  som 
førte  den  brave  piemontesiske  Hær  fra  Tilbagetog  til  Til- 
bagetog og  forsømte  de  bedste  Lejligheder  af  Letsind, 
Dorskhed,  Mangel  paa  Forstand,  muligvis  ogsaa  efter  højere 
Anvisning.  I  hvert  Fald  tilbragte  den  østerrigske  General 
de  Vins  muntre  Dage  i  Turin  sammen  med  sin  P]lskerinde, 
medens  Marquis'en  med  sin  Dreng  sov  i  Bivuaken,  medens 
hans  Hustru  og  øvrige  Bern  vansmægtede  i  Landflygtighed, 
ofte  uden  at  have  Brød  for  den  næste  Dag,  medens  den 
gamle   Fader  og  øvrige  Slægtninge    i  Chambérys  Fængsel 

ventede  paa  Guillotinen,  og  medens  Stamslottene  gik  op  i 
Flammer,  —  disse  Slotte,  som  stadig  kun  havde  huset 
milde  Gjerninger,  ædle  Exempler,  rene  Følelser  og  høje 
Tanker;  thi  her  er  ikke  Tale  om  Adelsmænd,  som  satte 
deres  Adel  kun  i  Godserne  og  det  rene  Blod;  da  Henry  er- 
farede, at  man  havde  opbrændt  Familievaabnene  og  Familie- 
pergamenterne i  Villard,  skrev  han:  »De  Taaber,  som  tro 
at  være  færdige  med  os,  fordi  de  have  knust  vore  Familie- 
vaaben  og  spredt  vore  Arkiver  for  Vindene.  Saa  længe  de 
ikke  kunne  udrive  vore  Hjærter,  kunne  de  ikke  hindre  os  i 
at  kæmpe  for  Dyd  og  Storhed,  eller  at  foretrække  Sandhed 
for  Løgn,  Æren  for  alt  andet;  saa  længe  de  ikke  kunne 
udrive  vore  Tunger,  kunne  de  ikke  hindre  os  i  at  gjentage 
for  vore  Børn,  at  Adelen  kun  bestaar  i  en  forhøjet  Pligt- 
følelse, i  det  Mod,  hvormed  man  opfylder  disse  Pligter,  og  i  en 
urokkelig  Fastholden  ved  Familietraditionerne.  Paa  Toppen 
af  lille  St.  Bernhard  og  i  den  laplandske  Hytte,  hvor  fra 
jeg  skriver  til  dig,  ere  disse  Følelser  lige  saa  vel  paa  deres 
Plads  som  i  Tuilerierne,  og  den  er  en  Adelsmand,  hvis 
Liv  og  Død  svarer  hertil.«  Og  han  fortæller,  hvorledes 
alle  permitterede  Soldater  paa  deres  Obersters  Bud  ad 
Snigveje,  over  Bjærge  og  svulmende  Floder  og  gjennem  de 
fjendtlige  Forposter  indtraf  paa  det  bestemte  Sted:  »Da 
jeg  erfarede  det,  sagde  jeg  mig  selv,  at  naar  Kongen  vilde 
tro  mig,  skulde  han  tage  Stjærner  og  Baand  fra  visse  høje 
Herrer  af  mit  Bekjendtskab  for  at  hæfte  dem  paa  disse 
Kofter,  hvorunder  der  banker  de  mest  adelige  Hjærter,  jeg 
kj  ender.« 

Imidlertid  dansede  man  i  Turin,  og  Prinserne  organi- 
serede Komedie  paa  Komedie  i  Hovedstaden,  til  Torden- 
budskabet om  Ludvig  XVL's  Henrettelse  indtraf.  Nu  ilede 
alle  til  Hæren,  forrest  hans  kongelige  Højhed,  Hertugen  af 
Montferrat  med  et  Tjenerskab  paa  50  Personer,  af  hvilke 
to  udelukkende  havde  at  lave  Allerhøjstsammes  Kaife.  Bøn- 
derne rejste   sig  for   deres   Konge;   men    man   lod  dem   i 

Stikken,  og  i  Hundredvis  bleve  de  nedhuggede  af  Folke- 
befrierne,  noedens  de  Vins  udkastede  strategiske  Operationer, 
som  aldng  kom  til  Udførelse.  Endelig  mod  Slutningen  af 
Avgust  1793,  da  den  bedste  Lejlighed  var  spildt,  gik  det 
fremad.  Den  syge  Marquis  fulgte  med,  til  Feberen  tvang 
ham  til  at  gjøre  Holdt,  medens  hans  Søn  kæmpede  helte- 
modig i  forreste  Række,  og  den  trofaste  Comte  gik  frem 
og  tilbage  mellem  Valpladsen  og  Sygesengen  for  at  forsikre 
Faderen,  at  Sønnen  endnu  ikke  var  truffen.  Den  kjække 
Modstand  af  Bagtravet,  hvor  Sønnen  gjorde  Tjeneste,  red- 
dede Hæren,  som  denne  Gang  gik  i  Vinterkvarter  i  Asti, 
hvor  Fader  og  Son  kunde  udhvile  sig  lidt  og  samle  Kræfter. 
En  jævnaldrende  Fætter,  der  ligeledes  tjente  i  Hæren,  slut- 
tede sig  her  til  den  unge  Løjtenant,  og  Moderen,  som  for 
en  Stund  var  befriet  for  sin  Angest,  skrev  til  dem  fra  Lau- 
sanne: »Hvor  jeg  er  lykkelig  ved  alt  det  gode,  jeg  hører 
om  dig  .  .  .  Jeg  er  stolt  ved  Tanken  om  de  70  Livres  og 
10  Sous,  Kongen  betaler  dig  maanedlig,  og  som  tjene  til 
Underhold  for  Fader  og  Søn.  Du  maa  være  lykkelig  ved 
denne  lille  Formue.  Gud  vil  gjengjælde  dig  det,  mit  Barn, 
og  jeg  ogsaa;  thi  den  Dag  vil  komme,  da  jeg  igjen  kan 
slutte  dig  i  mine  Arme  og  trykke  dig  til  mit  Hjærte.  Jeg 
véd,  at  du  har  meget  travlt  med  Tjenesten;  naar  jeg  for- 
stod mig  noget  paa  det,  skulde  jeg  gjærne  tale  med  dig 
om  din  Korporal  og  din  Sergent;  men  jeg  gjemmer  det  til 
den  Tid,  da  dine  Brødre  ogsaa  blive  Soldater.  Viktor  er 
nær  ved  at  do  af  Utaalmodighed  efter  alle  de  Fornøjelser, 
du  fortæller  ham  om.  Sylvain  kan  jo  blive  Piberdreng,  og 
jeg  kan  følge  Kompagniet  for  at  lappe  eders  Gamascher,  om 
Søndagen  flette  eders  Piske  og  føre  eders  Regnskab.  Ikke 
sandt,  det  kan  blive  smukt?« 

Dog  længe  kunde  hun  ikke  saaledes  bortspoge  sine 
onde  Anelser.  »Viktor,«  skriver  hun  kort  derpaa  om  sin 
anden  Søn,  denne  Gang  til  sin  Husbond,  »Viktor  brænder 
af  Begj ærlighed  efter  at  slutte  sig  til  eder;   saa  snart  Ud- 

nævnelsen  kommer,  vil  hans  Lykke  være  fuldkommen,  saa 
Kuglerne,  og  alt  er  forbi !  ...  Og  Eugen !  Stakkels  Dreng, 
som  jeg  aldrig  vil  faa  at  se  igjen.  Hvorfor  foler  jeg  mig 
saa  nedslaaet?«  Ved  samme  Tid,  den  27de  April,  strakte 
en  fjendtlig  Kugle  den  sextenaarige  Yngling  til  Jorden. 
Faderen  bringer  den  saarede  ben  bag  en  Klippe,  betror  ham 
til  tvende  forbigaaende  Soldaters  Omhu  og  iler  tilbage  i 
Eden.  »Abrahams  Offer  var  mere  fortjenstfuldt  end  mit; 
thi  han  kunde  ikke  som  jeg  haabe,  at  et  Skud  vilde  spare 
ham  for  den  Kval  at  se  hans  Sen  do.«  Den  officielle 
Bulletin  tilskrev  Marquis  Costa  de  Beauregards  Mod  Sejren 
i  denne  lille  Fægtning.  Drengen  blev  bragt  til  Turin 
under  Tilsyn  af  den  trofaste  Comte,  som  ikke  forlod  ham, 
medens  Pligten  holdt  Faderen  tilbage  i  Lejren,  hvor  han 
erfarede  den  inderlig  elskede  Sons  Død.  Hverken  han 
eller  Marquisen  kom  sig  nogen  Sinde  ret  efter  dette  Slag; 
Maistre  udarbejdede  i  Bossuets  Manér  en  Tale  over  Engens 
Død;  Værket  gjælder  den  Dag  i  Dag  for  et  Mesterstykke. 
»Han  har  læst  noget  af  samme  op  for  mig,«  skriver  Mar- 
quisen; »jeg  finder,  at  han  ikke  noksom  har  fremhævet  det 
fortryllende  i  hans  Barndom;  Politikken  spiller  for  meget 
med  i  dette  Arbejde;  jeg  tror,  Maistre  har  ikke  Følelse 
nok.«  O,  Moderhjærte!  ingen  Kritiker  kunde  vist  bedre 
have  udfundet,  hvad  der  manglede  her. 


IIL 

Henry  klagede  ikke;  »heller  et  Hul  i  vort  Skjold  end 
en  Plet  paa  samme,«  sagde  han;  men  han  var  sønderknust 
og  tav.  Dog  General  Colli,  der  overtog  Kommandoen  over 
Armékorpset  paa  Dagen  ved  Saccarella,  da  Eugen  blev 
ramt  af  den  dødelige  Kugle,  vidste,  hvad  Kaptejn  Costa 
var  værd;  Generalen  forestillede  Kongen,  hvorledes  han 
havde  tjent  ham  gratis  i  tvende  Aar,  skjønt  han  var  ganske 
ubemidlet,    hvorledes    han    havde  ofret  sin    førstefødte    for 

den  gode  Sag  og  nu  havde  hidkaldt  sin  anden  Sen,  for  at 
han  kunde  fore  den  Kaarde,  der  var  falden  af  hans  ældre 
Broders  Haand.  Kongen  gav  strax  Costa  Majorsrang  og 
Gage,  og  Colli  tog  ham  til  sin  Generalstabschef  Og  beholdt 
ham  i  denne  Egenskab,  da  han  selv  tvende  Aar  senere 
overtog  Kommandoen  over  hele  Armeen.  Det  var  Costa, 
som  i  denne  Egenskab  maatte  undertegne  Vaabenhvilen  i 
Cherasco  (1796)  med  Bonaparte,  og  som  senere  blev  Med- 
lem af  Regentskabet,  da  der  efter  Slaget  ved  Novi*)  syntes 
at  skulle  frembryde  bedre  Tider  for  Piemont.  Denne  raske 
Befordring  omskabte  dog  ikke  Marquis'en  til  Hofmand,  saa 
lidt  som  hans  Troskab  mod  Konge  og  Kongehus  gjorde 
ham  blind  for  hans  Herres  Fejl.  Hans  Breve  fra  Turin 
(Vinteren  1795 — 96)  ere  et  langt  Anklageskrift  mod  Sta- 
tens Styrere  og  de  østerrigske  Venner,  hvem  han  hadede 
med  en  Savoyards  hele  Had,  et  Had,  der  ulmede  videre 
ogsaa  paa  Tider,  da  tilsyneladende  det  mest  inderligste 
Forbund  bestod  mellem  de  tvende  Stater.  Selv  J.  de 
Maistre  kalder  jo  aldrig  Huset  Østerrige  andet  end  »Men- 
neskehedens og  da  navnlig  dets  Forbundsfællers  værste 
Fjende«.  En  velbegrundet  Klage,  det  uværdige  Spil,  Øster- 
rige spillede  med  Piemont,  afsløres  her  ubarmhjærtig,  og 
ogsaa  i  denne  Henseende  har  Marquis'en  af  Beauregards 
litterære  Efterladenskaber  stor  historisk  Betydning.  Det  er 
saaledes  ikke  underligt,  at  han  vægrede  sig  ved  at  gaa  til 
Wien  for  at  forhandle  om  en  ny  Felttogsplan;  han  vidste 
jo,  at  hans  Herre  allerede  forud  var  forraadt.  Og  hvad 
skulde  vel  ogsaa  en  ny  Felttogsplan  have  nyttet  mod  den 
Mand,  der  nu  som  Overgeneral  over  den  franske  Armé  i 
Italien  traadte  op  paa  Verdenshistoriens  Skueplads? 

»Salicetti    (Republikkens    daværende  Civilkommissær   i 
Genova),  der  er  utilfreds  med  Scherers  Noleri  og  Klager, 


*)  Joubert  blev  1799  slaaet  og  faldt  ved  Novi;  Franskmændene 
bleve  ved  denne  russisk-østerrigske  Sejr  trængte  ud  af  Italien. 

har,  synes  det,  skrevet  til  Direktoriet,  at  man  til  det  ita- 
lienske Felttog  ikke  kan  bruge  gamle  Folk,  men  kun  unge, 
kjække  Generaler;  han  mener,  at  en  fast  Vilje  i  Forening 
med  Jakobinermoralen  maa  være  tilstrækkelig  til  at  over- 
vælde alle  Hindringer.  Saa  melder  man  altsaa  Hæren,  at 
den  har  faaet  en  ny  Overgeneral;  han  hedder  Bonaparte, 
er  af  corsicansk  Byrd  som  Salicetti  og  var  Artilleriofficer 
under  det  gamle  Regimente,  er  følgelig  en  Gentleman ;  men 
han  er  lidet  kjendt  i  Hæren,  hvor  han  kun  er  bleven  an- 
vendt ved  Artilleriet  under  Toulons  Erobring.  Man  holder 
ham  ikke  for  en  Jakobiner,  han  er  en  Mand  med  Opdra- 
gelse og  Levemaade.  Man  siger,  han  er  genial  og  fuld  af 
store  Ideer.«  Næppe  vare  fire  Uger  forløbne,  ter  den  pie- 
montesiske  Hær  kun  var  til  af  Navn,  og  Costa  skriver  til 
sin  Hustru:  »Jeg  har  tilbragt  en  frygtelig  Nat.  Paa 
Kongens  Befaling  har  jeg  maattet  underskrive  en  Vaaben- 
hvile  med  General  Bonaparte,  og  det  paa  de  mest  ydmy- 
gende og  farlige  Betingelser.  Vi  n)aatte  bøje  os  for  den 
stærkeres  Ket  .  .  .  kjære,  søg  mig  et  andet  Haandværk; 
mit  er  alt  for  gyseligt,  naar  man  driver  det  saa  slet.« 

Beskrivelsen  af  det  Hus,  hvor  Generalen  ved  Midnat 
modtager  de  piemontesiske  Underhandlere,  af  Bonapartes 
Omgivelser,  af  Bonaparte  selv  er  højst  livlig;  ethvert  Ord, 
som  berettes,  forraader  allerede  Evropas  fremtidige  Hersker ; 
han  er  lige  saa  sikker  ved  denne  sin  første  Underhandling 
med  en  besejret  Fjende  som  atten  Aar  senere,  da  han  selv 
som  overvunden  maatte  underhandle  med  hele  Evropa.  Da 
Costas  Kollega  indvendte,  at  visse  Indrømmelser,  han  for- 
drede, dog  ikke  kunde  være  ham  til  videre  Nytte,  svarede 
Bonaparte  allerede  ganske  paa  sin  haarde  Maade:  »Da  Re- 
publikken betroede  mig  Overbefalingen  over  en  Hær,  antog 
den,  at  jeg  havde  Forstand  nok  til  at  bedømme,  hvad  der 
laa  i  dens  Interesse,  uden  at  jeg  havde  nødig  at  spørge 
min  Fjende  om  Raad.«  Og  da  de  tvende  Piemontesere 
endnu  tøvede:    »Mine   Herrer,   jeg   meddeler  Dem,    at   det 

almindelige  Angreb  er  berammet  til  Kl.  2,  og  naar  Coni 
ikke  før  Daggry  er  i  min  Haand,  vil  dette  Angreb  ikke 
blive  opsat  et  eneste  Øjeblik.  Jeg  kan  maaske  tabe  Slag, 
men  man  skal  aldrig  se  mig  spilde  Minutterne  enten  af 
Dorskhed  eller  falsk  Tillidsfuldhed.«  Efter  Vaabenhvilens 
Undertegnelse  faldt  Talen  paa  den  Hjælp,  den  franske  Hær 
kunde  heste  af  revolutionære  Ophidselser  i  Fjendens  Land. 
»Med  Deres  Talent  og  de  Midler,  som  staa  til  Deres  liaa- 
dighed,«  sagde  Marquis'en,  »foragter  De  vel  slige  troløse 
Vaaben?«  »Krigens  Ket,«  svarede  Bonaparte,  »hjemler 
maaske  ikke,  at  man  tilføjer  sin  Fjende  ethvert  tænkeligt 
Onde;  men  den  foreskriver  ikke  at  forsømme  noget  Middel 
til  at  slaa  ham  ned  og  knevle  ham.«  »General,«  sagde 
Henry,  da  han  ved  Morgengry  forlod  ham,  »General,  hvor- 
for kan  man  ikke  elske  Dem,  da  man  dog  er  nødt  til  at 
beundre  og  agte  Dem!« 

Paa  Vaabenhvilen  fulgte  Freden.  Savoyen  var  tabt, 
og,  hvad  der  var  værre,  de  Adelsmænd,  som  havde  fægtet 
for  deres  Konge,  som  havde  ofret  Gods  og  Blod  for  ham, 
bleve  udleverede  til  Fjenden.  Paa  hin  Tid  lod  man  ikke 
de  erobrede  Provinsers  Beboere  »optere«;  enhver  Savoyard, 
der  stod  i  Kongens  Tjeneste,  maatte  forlade  Piemont  inden 
fjorten  Dage,  naar  han  ikke  vilde  træde  i  fransk  Tjeneste. 
Med  blødende  Hjærte  gik  Marquis  Costa  i  Landsforvisning. 
»Jeg  véd  ikke,  om  Kongen,  da  jeg  tog  Afsked  med  ham, 
har  følt  den  Hjærtesorg,  som  greb  mig,  da  jeg  maatte 
skilles  fra  mine  tro  Tjenere,  der  vare  udvandrede  for  at 
følge  mig.  Jeg  har  ikke  villet  opsætte  Skilsmissen,  til  jeg 
ikke  mere  kunde  betale  dem;  det  er  Fattigdommens  Virk- 
ning.« Comte  fulgte  Marquis'en  ogsaa  uden  Løn.  Efter 
fire  Aars  Forløb  gjensaas  nu  i  Lausanne  de  tvende  Ægte- 
fæller, der  i  Mellemtiden  vare  tyve  Aar  ældede.  Det  var 
et  hj ærteskærende  Gjensyn.  Dog  der  kom  nu  bedre  Tider; 
vel  maatte  de  endnu  bære  store  Savn;  Marquis'en  maatte 
give  Timer  i  Tegning  for  at  tjene  det  nødtørftige  Under- 

hold  til  sine  Børn;  men  en  uventet  Arv  efter  en  bayersk 
Onkel  friede  dem  dog  fra  Elendighed,  om  ikke  just  fra 
Fattigdom.  Henry  kunde  imidlertid  ikke  linde  sig  i  at  bo  lige 
over  for  det  Slot,  hvor  han  havde  tilbragt  de  lykkeligste 
Aar  i  sit  Liv,  uden  at  gjense  det,  og  skjønt  han  satte  sit 
Liv  paa  Spil  derved,  sejlede  han  dog  en  Nat  der  over  i 
Følge  med  Maistre  og  den  uadskillelige  Comte.  Alt  var 
ødelagt,  ukjendeligt  i  de  Rum,  hvor  han  havde  leget  med, 
hvor  han  havde  undervist  sine  Børn.  Overvældet  af  Ind- 
trykket blev  han  siddende  ubevægelig  paa  Ruinerne  af  sin 
Lykke,  da  en  barsk  Stemme  vakte  ham  af  hans  Drømme. 
»Her  er  jeg  Herre,«  raabte  den,  »bort  med  Eder! 
Q'un  sang  impur  abreuve  nos  sillons!« 

Det  var  Jacques,  en  stakkels  Taabe,  hvem  Marquis'en 
engang  af  Barmhjærtighed  havde  antaget  sig  og  givet  Føden, 
og  som  nu  efter  Emigrationen  var  den  eneste  Herre  paa 
Beauregard,  inden  for  hvis  ede  Mure  han  sang  Marseillaisen. 

De  følgende,  rigtignok  meget  brudstykkeagtige  Medde- 
lelser fra  de  næste  fire  Aar  ere  vel  i  historisk,  men  ikke  i  psy- 
kologisk Henseende  af  Vigtighed.  Vi  se,  hvorledes  det 
lemlæstede  Kongerige,  der  er  indsnævret  mellem  den  franske, 
den  liguriske  og  den  cisalpinske  Republik,  først  ophidses  af 
republikanske  Udsendinge,  dernæst  tvinges  til  en  Alliance 
med  Fjenden,  og  sluttelig  efter  Hundreder  af  Fælder,  som 
detundgaar,  dog  faar  Uretten  paa  sin  Side  og  atter  tvinges 
til  Indrømmelser;  først  besætte  Franskmændene  Kastellet  i 
Turin  for  at  skytte  Kongen  mod  Urostifterne,  dernæst  be- 
mægtige de  sig  Staden  og  tvinge  Kongen  til  at  nedlægge 
Regeringen.  Suvaroffs  Sejre  i  Aaret  1799  kaste  ligesom 
en  lykkespaaende  Solstraale  over  det  haardt  hjemsøgte 
Land;  Kongen  kalder  Marquis  Henry  tilbage  fra  Forvis- 
ningen og  udnævner  ham  til  Medlem  af  Regentskabet:  dog 
inden  et  Aar  er  forløbet,  har  Sejrherren  ved  Marengo  gjort 
en  grundig  Ende  paa  Piemonts  Existens. 

Efter  Marengo  hører   Brevvexlingen  helt  op,  da  Mar- 

quis'en  ikke  mere  skiltes  fra  sin  Familie,  der  endnu  levede 
i  Lausanne.  Hvor  haardt  det  end  faldt  ham,  maatte  han 
dog  for  sin  Hustrus  og  Berns  Skyld  modtage  sin  Svogers 
Tilbud,  der  ikke  var  emigreret  og  derfor  havde  beholdt  sine 
Godser  i  Dauphiné.  Her  henlevede  Familien  de  lange  Aar 
under  Konsulatet  og  Kejserdømmet,  og  her  ramtes  han  i 
Aaret  1811  af  det  haardeste  Slag.  »Min  stakkels  Kone 
har  i  Dag  endt  sin  sørgelige  og  hellige  Tilværelse  efter  et 
otte  og  tyve  Dages  Martyrium  .  .  .  Paa  denne  Sorgens 
Dag  ender  en  aldrig  formørket  Forbindelse,  som  har  varet 
fire  og  tredive  Aar,  og  her  ender  al  mit  Livs  Lykke.« 
»Min  Sundhed  er  rystet,«  skriver  han  snart  derpaa,  »mit 
gamle  Livslys  er  nær  ved  at  gaa  ud.«  Dets  flagrende  Lys 
skulde  i  Virkeligheden  snart  være  udbrændt.  De  sidste 
Aar  af  sit  Liv  tilbragte  Oldingen  i  dybt  Aandsmørke,  stadig 
plejet  af  sin  trofaste  Comte.  Marquis'en  døde  den  24de 
Maj  1824,  men  i  Døden  levede  hans  Aand  endnu  engang 
op,  og  hans  ædle  Liv  endte  i  Mildhed  og  Fred. 


HUtorisk  Arkiv.     1882.     IL  20 

England  i  det  attende  Aarhundrede*). 

*JJer  lever  nu  til  Dags  vistnok  næppe  et  Menneske, 
som  ikke  ønsker  sig  til  Lykke,  fordi  det  ikke  faldt  i  hans 
Lod  at  leve  i  det  attende  Aarhundrede.  Under  almindeligt 
Bifald  er  det  blevet  en  Gjenstand  for  Spot  og  Haan;  selv 
dets  Klædedragt  og  Sæder  have  noget  ved  sig,  som  uimod- 
staaelig  frenalokker  et  Smil.  Paa  faa  ædle  Undtagelser  nær 
staar  dets  Litteratur  forsømt  paa  vore  Boghylder.  Dets 
Digtning  har  tabt  al  Magt  over  os,  dets  Videnskabelighed 
er  forældet,  dets  Smag  domfældt,  dets  kirkelige  Skabninger 
spredte  for  alle  Vinde,  dets  religiøse  Tanker  overlevede  og 
rask  paa  Veje  til  en  fuldstændig,  maaske  ikke  engang 
ganske  fortjent  Foragt.«**)  Man  maa  have  hele  den  Over- 
legenhedsfølelse,  som  plejer  at  følge  med  Præstedragten,  til 
i  Englands  ærværdige  Højskole  (Oxford)  at  vove  at  udtale 
slig  en  Dom  over  det  mest  humane  og  frugtbare  af  alle 
Aarhundreder;  men  trods  al  sin  præstelige  Overdrivelse  er 
denne  affejende  Dom  dog,  mærkeligt  nok,  et  Udtryk  for  en 
Følelse,  som  er  temmelig  herskende  i  det  nuværende  Eng- 
land.     Hr.   Curteis  var  en  ung  Mand,  da  han  udtalte  de 


*)  Karl  Hillebrand:  Zeiten,  Volker  und  Menschen.  V.   Ber- 
lin 1881. 
**)   G.  H.  Curteis:  Dissent  in  its  relations   to    the  Church   of 
England.     Eight  lectures   preachet    before   the   University  of 
Oxford  in  the  year  1871.  p.  289. 

citerede  kjække  Ord  (1871),  han  var  kun  naaet  til  Gammel- 
katholicismen  og  er  formodentlig  senere  kommen  Rom  et 
godt  Stykke  nærmere;  dog  der  ligger  ingen  Vægt  paa  hans 
Personlighed;  men  den  Omstændighed,  at  en  slig  Dom  over 
det  attende  Aarhundrede  kan  komme  frem  paa  et  sligt  Sted 
og  for  den  engelske  Videnskabeligheds  Repræsentanter,  er 
betegnende  for  denne  Side  af  den  engelske  Reaktion ;  den 
hele  Bevægelse  har  eller  havde  netop  sit  Udgangspunkt  i 
Oxford  og  fandt  særlig  Anklang  i  de  højeste  Sfærer.  I 
Kirken  begyndte  den  under  Navn  af  Tractarianismen,  om- 
formede sig  senere  i  Puseyismen  og  demaskerede  sig  i  Ri- 
tualisraen  som  en  katholiserende  Reaktion,  der  lige  saa  vel 
er  rettet  mod  Herrnhutternes  Sværmeri  som  mod  det  for- 
rige Aarhundredes  kirkelige  Indifferentisme;  den  søger  Til- 
fredsstillelse for  den  kunstnerisk-sanselige  Fornødenhed  og 
søger  den  i  rene  Yderligheder  som  Præstedragter,  Kjærter, 
Sang  0.  s.  V.  De  enkelte,  hos  hvem  denne  Følelse  har  et 
dybere  Grundlag,  gjøre  Skridtet  fuldt  ud;  de  kaste  sig  som 
Dr.  Newman  i  Roms  Skjød. 

Det  er  imidlertid  ikke  alene  hele  denne  Reaktion 
inden  for  den  engelsk-biskoppelige  Kirke,  som  vover  at  af- 
fektere  en  saa  dyb  Foragt  for  det  foregaaende  Aarhun- 
drede; medens  de  kirkelige  reaktionære  udtale  sig  mod  hin 
prosaiske  Tidsalder,  medens  de  finde  mere  Poesi  i  en  Messe- 
dragt end  i  Pieldings  og  Goldsmiths  Værker,  finder  Reak- 
tionen paa  dette  Omraade  en  uventet  Alliance  i  de  radikale 
af  Miirs  Skole,  som  dybt  foragte  en  Tidsalder,  da  England 
endnu  smægtede  i  Aristokratiets  Lænker,  da  det  endnu  var 
taabeligt  og  uretfærdigt  nok  til  at  drive  evropæisk  Politik, 
og  da  det  gav  sig  af  med  Filosofi. 

Lige  over  for  denne  Miskjendelse  har  i  den  senere  Tid 
en  hel  Række  udmærkede  historiske,  og  navnlig  litterær- 
historiske Værker  gjort  dette  saa  meget  bagtalte  Aarhun- 
drede til  Gjenstand  for  deres  Studier*).      Støttet  paa  disse 

20* 


304  England  i  det  attende  Aarhundrede. 

Arbejder  ville  vi  her  søge  at  paavise,  at  Englands  stats- 
retlige, religiøse  og  litterære  Udvikling  aldrig  var  mere 
levende,  følgelig  aldrig  mere  frugtbar  end  netop  i  hint 
tilsyneladende  saa  søvnige  Aarhundrede,  og  at  navnlig  den 
politiske,  poetiske  og  kirkelige  Blomstring  i  det  ottende  og 
niende  Aarti  var  uendelig  mere  rig  og  original  end  den 
formentlige  Renaissance,  som  i  den  seneste  Tid  praler  af 
at  have  fornyet  Staten  ved  en  »kejserlig  Politik«,  Kirken 
ved  en  glimrende  Gudstjeneste,  Poesien  og  Kunsten  ved  en 
svulstig,  sanselig  Stil. 


I. 

Naar  man  betragter  Englands  Forfatningshistorie  fra 
1688 — 1783  lidt  nærmere,  bliver  man  hyppig  fristet  til  at 
vende  sig  bort  med  Uvilje,  ja  næsten  med  Afsky.  Overalt 
ser  man  samvittighedsløse  Aristokraters  Rænkespil,  en  for- 
bitret Kamp  om  Magt  og  Penge,  en  Samvittighedsløshed, 
der  tillader  Statsmændene  at  skifte  Farve,  saa  tit  deres 
Interesser  kræve  det;  overalt  finder  man  Bestikkelighed 
og  den  mest  krasse  Egenkj ærlighed  hos  de  regerende  ved 
Siden  af  en  tilsyneladende  Sløvhed  hos  de  regerede.  Saa- 
ledes  er  Skuet,  der  frembyder  sig  for  Betragterens  Øje, 
uden  at  det  Mikroskop,  hvorigjennem  han  betragter  For- 
holdene, behøver  at  være  særlig  stærkt.  Selv  de  første 
Aktører  have  mere  af  det  almenmenneskelige,  end  Tilfældet 


Leslie  Stephen.  —  A  Historyof England  in  the  eighteenth 

er  i  en  hvilken  som  helst  anden  Tidsalder  eller  hos  andre 
Folk.  Vilhelm  III.  kan  gjærne  være  en  stor  Politiker ;  men 
naar  der  bliver  Tale  om  ham  som  Menneske,  foler  man 
sig  greben  af  en  sagte  Gysen,  og  den  Maade,  hvorpaa  han 
bemægtigede  sig  Kronen,  og  den  Adfærd,  han  udviste  i 
Irland,  gaar  langt  ud  over  den  politiske  Morals  Skranker. 
Hans  Efterfølgerske  er  en  svag,  egensindig,  lunefuld  og 
indskrænket  Personlighed,  en  ægte  Datter  al'  Jakob  II. 
Ingen  af  de  tvende  Georger  kunne  vække  nogen  Interesse, 
eller  blot  nogen  Agtelse  for  deres  Personlighed;  den  eneste 
Mand  i  hele  Familien  var  Dronning  Karoline,  ligesom  hun 
ogsaa  er  den  eneste  Personlighed,  der  virker  tiltalende  paa 
os,  og  hun  døde  tidlig.  Godolphin,  Mariborough,  Boling- 
broke,  R.  Walpole  ere  lidet  agtbare  Karakterer  og  paa  den 
sidste  nær,  til  Trods  for  al  øvrig  Begavelse,  meget  middel- 
maadige  Statsmænd.  Først  med  den  ældre  Pitt  og  Burke 
kommer  der  noget  mere  Sving  og  sædelig  Alvor  ind  i 
Statsstyreisen,  men  kun  maa  man  nu  til  Gjengjæld  finde 
sig  i  deres  hejst  uengelske,  noget  theatralske  Opst)^ltethed, 
som  deres  Forgængere  ganske  havde  holdt  sig  fri  for.  De 
Personligheder,  som  Stormændene  benyttede  til  Mellemmænd 
med  Nationen,  have  næppe  til  nogen  anden  Tid  været  mere 
begavede;  men  fra  et  moralsk  Standpunkt  set,  hvilken  for- 
bitret Hadefuldhed  møder  man  ikke  hos  Swift,  hvilken  per- 
sonlig Uværdighed  hos  Defoe,  der  uden  Rødmen  indstryger 
sin  Sold  hos  hvert  Parti,  hvilken  Heftighed  og  Personlighed 
hos  Junius,  hvilken  Simpelhed  hos  Wilkes.  Selv  Burke 
lægger  en  Lidenskabelighed  og  Pirrelighed  for  Dagen,  der 
gjør  os  det  meget  vanskeligt  at  fatte  personligt  Venskab 
til  den  store  Seer. 

Vende  vi  imidlertid  Blikket  bort  fra  den  enkelte  og 
betragte  kun  den  almindelige  Udvikling  og  de  indvundne 
Resultater,  ændrer  Indtrykket  sig  fuldstændig.  De  almene 
Tanker,  Følelser  og  Interesser  have  vist  næppe  nogen  Sinde 
i  Historien  lagt   sig   for  Dagen   paa  en   saa   iøjnefaldende 

Maade,  Resultaterne  af  den  historiske  Udvikling  næppe 
gjort  sig  stærkere  gjældende  end  i  dette  Aarhundrede.  Det 
ser  virkelig  næsten  ud,  som  om  Personlighederne  havde 
tabt  al  Betydning,  saaledes  som  Positivisterne  tro,  eller  at 
de  i  hvert  Fald  kun  ere  til  for  at  fremme  den  almindelige 
Stromning,  aldrig  for  at  standse  den  eller  lede  den  ind  paa 
andre  Baner.  Alt  udvikler  sig  med  Naturnødvendighedens 
Lovbundethed;  de  enkelte  forsvinde  helt  ved  Overblikket, 
ligesom  en  varm  Vinterdag  eller  en  kold  Sommerdag  helt 
glemmes,  naar  man  skuer  tilbage  over  den  svundne  Aars- 
tid.  Den  oifentlige  og  private  Moral  forlines  og  forædles 
aabenbart  i  dette  Aarhundrede,  hvor  Umoraliteten  breder 
sig  i  det  offentlige  som  i  det  private  Liv ;  det  er  Resultatet 
af  den  i  Aaret  1688  for  Domstolene  vundne  Kontrol  og  Uaf- 
ha^ngighed.  Kronen,  hvis  Vilje  endnu  var  ganske  bestem- 
mende under  Vilhelm  III.,  maa  ikke  hundrede  Aar  senere 
under  Georg  IIL  ubetinget  bøje  sig  for  Parlamentets  Vilje 
til  Trods  for  Kongens  hele  Haardnakkethed  og  Herskesyge; 
det  er  den  lidt  sene,  men  nødvendige  Følge  af,  at  det  kon- 
stitutionelle Kongedømme  har  afløst  Kongedømmet  af  Guds 
Naade.  Ligesaa  bliver  Aristokratiet,  der  ved  Periodens 
Begyndelse  endnu  er  den  afgjørende  Magt  — ■  det  er  Ari- 
stokratiet, ikke  Middelstanden,  der  indsætter  Vilhelm  III.  som 
Konge  — ,  stedse  mere  og  mere  afmægtigt.  Mod  Statskirken 
støtter  det  sig  paa  Dissidenterne,  mod  den  ringere  Adel 
(Gentryen)  paa  Handelen;  men  begge  Parter  voxe  den  over 
Hovedet,  og  mod  Aarhundredets  Slutning  ere  Rollerne 
næsten  ombyttede,  og  Beskytterne  blevne  til  beskyttede; 
det  er  Handelen  og  Dissidenterne,  som  værne  Whiggernes 
Aristokrati  mod  Georg  IIL,  da  han  i  Modsætning  til  sine 
tvende  Forgængere  stiller  sig  i  Spidsen  for  Gentryen  og 
Statskirken.  Det  er  en  Følge  af  de  tvende  første  Georgers 
og  deres  Ministres  »fejge«  Fredspolitik,  der  har  ladet 
Handelen  vinde  Rigdom,  og  Magt  gjennem  Rigdommen. 
Statskirken  er  under  Dronning  Anna  endnu  saa  livskraftig 

og  populær,  at  det  næsten  lykkes  den  at  gjøre  en  Ende 
paa  den  faktiske  Taalsomhed  over  for  Dissidenterne;  men 
selve  Toleranceakten  vedbliver  at  være  en  uangribelig 
Kjendsgjerniug,  den  virker  i  Stilhed,  og  mod  Aarhundredets 
Slutning  er  Dissidenternes  Sag  vunden,  om  ikke  faktisk,  saa 
dog  moralsk,  ja  Dissidentismen  er  som  en  »evangelisk  Bevæg- 
kraft«  trængt  ind  i  selve  Statskirken.  Underhuset  spiller 
saa  længe  det  føjelige,  men  uundværlige  Redskab  for 
Kronen,  at  det  mere  og  mere  bliver  sin  Betydning  vår  og 
sluttelig  paatvinger  Kronen  sine  Betingelser,  og  det  kunde 
ikke  være  anderledes;  saa  snart  det  ved  »bill  of  right«  er 
blevet  Kronen  umuligt  at  hæve  Penge  og  Skatter  uden 
Underhusets  Samtykke,  maa  den  endelige  Følge  blive,  at 
Kronen  i  Valget  af  sine  ansvarlige  Raadgivere  bliver  af- 
hængig af  Underhuset. 

Dette  var  ingenlunde  Tilfælde  ved  Aarhundredets  Be- 
gyndelse. »Det  vakte  ikke  den  ringeste  Forbavselse,  naar 
Dronningen  trods  den  parlamentariske  Majoritet  afske- 
digede en  eller  alle  sine  Ministre.«  *)  Det  første  og 
vigtigste  Skridt  til  en  faktisk,  men  ikke  skreven  For- 
andring i  Forfatningen  var  Dannelsen  af  et  rent  Whig- 
ministerium ved  Georg  I.'s  Tronbestigelse  og  Premiermini- 
sterens uindskrænkede  Herredømme  i  dette  Kabinet.  Hid- 
til havde  hver  Minister  kun  [været  ansvarlig  for  sit 
Departement  og  kun  over  for  Kongen.  Fra  nu  af  var 
Kabinettet  homogent  og  afhængigt  af  Førsteministeren,  hvis 
Vilje  Kongen  maatte  rette  sig  efter,  naar  han  ikke  vilde 
skifte  et  helt  Ministerium,  hvad  atter  kun  var  muligt,  naar 
han  fuldstændig  vilde  kaste  sig  i  Armene  paa  en  anden 
Parlamentshøvding,  der  kunde  skaffe  ham  en  lige  saa  fuld- 
stændig Generalstab  og  samtidig  en  stærkere  parlamentarisk 
Hær.  Det  er  saaledes  intet  Under,  naar  Georg  II.  mod 
Slutningen  af  sin  lange  Regering  maa  lade  sig  paatvinge 

en  Parlamentshøvding,  den  ældre  Pitt,  der  var  ham  per- 
sonlig utaalelig,  og  som  havde  forglemt  sig  saa  vidt,  at  han 
højt  og  groft  havde  insul  teret  det  hannoveranske  Hus. 

Ogsaa  Kongefamiliens  aldrig  glemte  fremmede  Ud- 
spring bidrog  umiddelbart  til  en  Indskrænkning  af  Kronens 
Rettigheder.  Kongen  vidste,  eller  hans  Ministre  vidste  for 
ham,  at  den  Del  af  Nationen,  der  ret  egentlig  repræsen- 
terede den  engelske  Tradition,  ikke  var  ham  venligsindet 
og  langt  ind  i  Aarhundredet  bevarede  sin  Sympathi  for  det 
gamle,  indfødte,  eller  dog  alt  længst  nationaliserede  Konge- 
hus. Mistilliden  mod  alt  udenlandsk  har  ingen  Steds 
spillet  en  saa  stor  Rolle  som  i  England;  vi  træffe  italienske 
Ministre  som  Mazarin  og  Alberoni  i  Frankrig  og  Spanien, 
udenlandske  Konger  som  Philip  V.  i  Madrid,  Gottorperne  i 
Stockholm,  fremmede  høje  Embedsmænd  i  Rusland,  Dan- 
mark og  Østerrige;  Folket  knurrede  vel  nok  lidt,  i  Tos- 
cana mod  Lothringerne,  i  Preussen  mod  Franskmændene; 
men  den  kosmopolitiske  Aand  var  paa  Fastlandet  alt  for 
stærk,  til  at  Oppositionen  nogen  Steds  skulde  kunne  ytre 
sig  paa  en  stærkere  Maade.  I  England  nærede  man  der- 
imod Mistanke  mod  den  store  Hollænder,  der  havde  grund- 
lagt Englands  Frihed  og  Storhed,  og  hvis  heldbringende 
Virksomhed  strakte  sig  over  alle  Tider,  og  denne  Mis- 
tanke lagde  sig  for  Dagen,  ganske  som  vi  træffe  den  hos 
»Squire  Western«,  der  raser  mod  de  »fordømte  Hannove- 
ranere«,  naar  hans  Søster  begynder  at  tale  om  Politik.  Og 
det  var  ikke  alene  bornerte  Personer  som  denne  Roman- 
figur, nej,  hele  Gentry'en,  der  ret  egentlig  repræsenterer 
Gammel-England,  Statskirken,  og  hele  den  lavere  Befolk- 
ning delte  denne  Fordom,  som  Defoe  bespotter  i  sin  »true- 
born  Englishman«  med  mere  sund  Menneskeforstand  end 
egentlig  Vid  og  Poesi,  og  som  han  finder  saa  latterlig 
hos  et  Folk,  der  er  sammensat  af  britiske,  romerske,  angel- 
sachsiske,  danske  og  normanniske  Bestanddele,  og  som  saa- 
ledes  kunde    søge  sine   Fætre  næsten  blandt    alle  Evropas 

Folkeslag.  Hvor  sandt  nu  end  dette  var,  maatte  Hannove- 
ranerne  saa  godt  som  Vilhelm  III.  tage  denne  Mistillid  i 
Betragtning  og  søge  Beskyttelse  mod  samme  hos  Parla- 
mentet. Paa  Overhuset  kunde  de  gjere  Regning;  her  havde 
Whigaristokratiet  Majoriteten;  det  havde  Overhuset  nylig 
godtgjort,  da  det  sejrrig  forfægtede  Tolerancens  Sag  mod 
Underhuset,  der  vilde  forbyde  Dissidenterne  Deltagelse  i 
den  anglikanske  Kirkes  Gudstjeneste  og  saaledes  udelukke 
dem  fra  alle  offentlige  Embeder.  Det  gjaldt  altsaa  om  at 
vinde  Underhuset.  Der  blev  udskrevet  nye  Valg,  Rege- 
ringen satte  alle  Løftestænger  i  Bevægelse  og  vandt  Sejr, 
takket  være  Toriernes  Mangel  paa  Organisation;  Kronen 
raadede  den  Gang  over  ikke  mindre  end  halvflerdsindstyve 
»borougs«*),  de  store  Whigfamilier  over  det  dobbelte  An- 
tal, og  derhos  sparede  man  hverken  paa  Penge  eller  gyldne 
Løfter.  Kronen  kunde  ved  denne  Tid  disponere  over  en 
Mængde  Embeder,  som  den  nu  til  Dags  ikke  mere  er 
raadig  over,  og  saaledes  kom  der  midt  under  den  jakobi- 
tiske  Rejsning  1715  Valg  i  Stand,  der  kunne  stilles  ved 
Siden  af  de  franske  under  Louis  Philippe  og  Napoleon  III. 
Saa  snart  man  imidlertid  havde  det  ønskede  Flertal, 
gjennemførte  man  Loven  om  de  syvaarige  Valg  (S  ep  ten- 
ni  al  Aet),  med  velvillig  Understøttelse  af  de  valgte  Re- 
præsentanter, der  fandt  stort  Behag  i  Opholdet  i  West- 
minster  og  frygtede  for  Udgifterne  ved  nye  Valg.  Saa- 
ledes fik  Kongen  og  Ministrene  syv  Aars  Tid  til  at  slaa 
fast  Rod,  til  at  skabe  nye  Interesser  og  vinde  de  gamle. 
Denne  Lov,  der  i  Begyndelsen  betragtedes  som  en  Slags 
Reaktion  og  endnu  længe  blev  anset  saaledes,  viste  sig  i 
sine  Følger  som  overordentlig  gunstig  for  Parlamentets 
Magt.  Naturligvis  steg  Prisen  paa  Pladserne,  jo  længere 
man  var  sikker  paa  at  beklæde  dem,  og  det  blev  saaledes 


*)  Valgflækker   med    et   meget    ringe  Antal    stemmeberettigede 
Vælgere. 

en  let  Sag  for  den  rige  Kjøbmandsstand  at  slaa  den  fattige 
Junker  af  Marken  overalt,  hvor  det  kun  kom  an  paa  Penge. 
Junkerne  selv  lode  ikke  saa  haant  om  de  kongelige  Pen- 
sioner, naar  man  var  sikker  paa  at  beholde  sine  Pladser  i 
syv  Aar.  Underhuset  beskyttede  da  ogsaa  Kronen,  til  al 
Fare  var  forbi,  til  den  sidste  jakobitiske  Rejsning  var  slaaet 
ned  (1745);  men  det  var  ganske  naturligt,  at  Myndlingen 
tabte,  hvad  Beskytteren  vandt.  Og  Kongen,  der  saaledes 
nedværdigedes  til  et  Redskab  i  Partiets  Haand,  tabte  sin 
Anseelse  i  Modpartiets  Øjne,  ja  selv  Mængden  tabte  sin 
Respekt  for  Kronen,  der  ligefrem  opgav  sin  guddommelige 
Ret. 

Dog  ogsaa  Aristokratiet  kunde  kun  tabe  i  Magt,  jo 
mere  det  fjærnede  sig  fra  Landadelen  og  Kirken.  Dets 
sociale  Betydning  vedblev  at  være  stor  og  har  holdt  sig 
til  den  Dag  i  Dag,  ligesom  jo  ogsaa  Kronens  sociale  Be- 
tydning holdt  sig  næsten  umindsket.  Ogsaa  paa  Politikken 
vedbleve  begge  disse  Faktorer  at  øve  en  meget  betydelig 
indirekte  Indflydelse;  det  skyldtes  kun  Aristokratiet,  at 
Mænd  som  den  ældre  Pitt,  Burke,  Canning  og  Macaulay 
kom  ind  i  Parlamentet,  at  Forfattere  som  Addison,  Hume, 
Gibbon  fik  indbringende  Statsembeder;  men  Indflydelse  er 
ikke  det  samme  som  Herredømme;  Magten  slap  mere  og 
mere  af  Højadelens  Hænder,  eller  den  maatte  i  det  mindste 
dele  den  med  andre.  Den  saa  meget  omtalte  Ligevægt 
mellem  de  tre  Faktorer  bestod  egentlig  kun  en  ganske  kort 
Tid;  ved  Aarhundredets  Begyndelse  var  Kronen  endnu  den 
afgj ørende  Magt,  hvorvel  den  skyldte  Aristokratiet  sin  Exi- 
stens;  til  det  syvende  Aarti  var  Flertallet  i  begge  Huse 
fuldkommen  i  de  store  Whigfamiliers  Hænder;  men  alle- 
rede mod  Aarhundredets  Slutning  havde  Underhusets  Ind- 
flydelse vippet  de  tvende  andre  Vægtskaale  til  Vejrs.  Og  selv 
Underhuset  var  ikke  mere,  hvad  det  tidligere  havde  været. 
Dets  Flertal  bestod  ganske  vist  endnu  af  Mænd  fra  Gen- 
try'en;  men  det  store  Opsving  i  Handel  og  Industri  havde 

forøget  den  rørlige  Formue  i  betydelig  Grad,  og  Besidderne 
af  denne  Kapital  traadte  stadig  mere  og  mere  i  For- 
grunden. Selv  naar  de  ikke  kunde  trænge  ind  i  Parla- 
mentet, som  Tilfældet  var  med  de  i  Regelen  velhavende 
Dissidenter,  fordi  Testakten  her  var  dem  til  Hinder,  var 
det  dog  deres  Interesser,  som  bleve  det  afgjerende,  og  Plu- 
tokratiet delte  mere  og  mere  Herredommet  med  Aristokra- 
tiet. Til  Trods  for  alle  Misforhold  er  det  altid  et  Hoved- 
fortrin, som  følger  med  den  offentlige  Meningsfrihed,  at  Valgfor- 
samlingen, hvordan  end  Valgloven  monne  være,  dog  stadig 
man  repræsentere  Nationen  i  deus  Helhed,  ja  man  kan 
næsten  sige,  at  denne  offentlige  Meningsfrihed  er  en  nødvendig 
Livsbetingelse  for  enhver  Repræsentativforsamling.  Wal- 
pole  besad  den  store  Dyd  at  være  uimodtagelig  for  person- 
lige Angreb.  Medens  Presseprocesser,  og  i  Følge  m(^d 
dem  de  haardeste  Straffe  for  Presseforseelser,  regelmæssig 
stode  paa  Dagsordenen  endnu  under  Dronning  Anna,  og  det 
under  Tory ministerierne  saa  godt  som  under  Whiggerne, 
hører  man  ikke  om  nogen  Slags  retslige  Forfølgelser  under 
de  tvende  første  Georger;  jo  agtharere  i  sædelig  Henseende, 
jo  mere  overlegne  i  aandelig  Retning  og  jo  mere  vægtige  i 
materiel  Henseende  de  udelukkede  Samfundsklasser  bleve, 
desto  større  Vægt  fik  deres  Stemme.  En  offentlig  Mening, 
som  kun  havde  været  de  fattige  Litteraters  fra  Wills 
Kaffehus,  vilde  maaske  have  haft  Møje  med  at  skaffe  sig 
Øren;  men  en  offentlig  Mening,  der  repræsenterede 
Fliden,  Ordenssansen,  Sparsommelighed-^n,  og  som  Følge 
heraf  Landets  egentlige  Rigdom,  kunde  man  ikke  ustraffet 
ignorere.  Allerede  inden  Liverpool  og  Manchester  fik  deres 
egne  Parlamentsmedlemmer,  bleve  disse  Byers  Interesser 
varetagne  i  det  engelske  Parlament  lige  saa  godt,  ja  maa- 
ske bedre  end  nu  til  Dags  efter  vort  Aarhundredes  tvende 
store  Valgreformer.  Ingen  af  alle  de  engelske  Statsmænd 
havde  et  saa  fint  Øre  for  denne  urepræsenterede  Mening 
som  Robert  Walpole,  der  med  alle  sine  Mangler  og  Dyder 

var     den     ægte     Typus      paa     en      aristokratisk     Stats- 
mand. 

Det  er  en  Fordel  ved  Oligarkierne,  saaledes  som  Rom, 
Venedig,  England  har  kjendt  dem  i  deres  bedste  Tider,  at 
de  ikke  som  Demokratier  og  Despotier  træuge  til  over- 
legne, geniale  Statsmænd,  men  at  de  kunne  holde  det 
ganske  godt  gaaende  med  Talenter,  ja,  naar  Noden  forer 
det  med  sig,  endog  med  Middelmaadigheder.  Oligarkierne 
have  dette  til  fælles  med  de  bureaukratiske  Regeringer, 
som  ligeledes  hele  Aarhundreder  igjennem  kunne  undvære 
geniale  Mænd*),  uden  at  Staten  derfor  behøver  at  gaa  i 
Staa  eller  komme  paa  Grund.  Ogsaa  i  de  oligarkiske  som 
i  de  bureaukratiske  Samfund  linder  et  politisk  Geni  Middel 
og  Lejlighed  til  at  udfolde  sin  velgj ørende  Kraft,  til  nu  og 
da  med  et  pludseligt  Ryk  at  bringe  hele  Maskineriet  frem 
og  saaledes  give  Impulser,  som  derpaa  halve  Aarhundreder  ar- 
bejde videre  paa  de  saaledes  jævnede  Veje.  Korpsaanden 
og  Traditionen  gjøre  sig  her  gjældende  som  en  kollektiv 
Dyd  og  Visdom  og  præsterer  mangen  Gang  mere,  uden 
Bram  og  Larm,  end  store  Despoter  og  P'olkeforere,  hvis 
Skabninger  ofte  ikke  overleve  deres  Skaber,  fordi  der  ikke 
findes  hin  stadig  virkende  Organisme,  som  kan  værne  og 
videre  udarbejde  dem.  England  har  aldrig  gjort  saa  store 
Fremskridt  som  i  det  halve  Aarhundrede  fra  1714—1760. 
Landet  blev  rigt.  Befolkningen  tog  rask  til,  og  heller  ikke 
det  aandelige  Liv  stod  stille,  som  vi  ville  faa  at  se;  selv  i 
sædelig  Henseende  var  Fremskridtet  stort  til  Trods  for 
Walpoles  og  hans  Redskabers  personlige  Usædelighed.  For 
største  Delen  skyldtes  dette  Fremskridt  nu  rigtignok  den 
voxende  Indflydelse  fra  den  flittige  og  dygtige  Mellemstand ; 
men  man  kan  dog  heller  ikke  berøve  den  ledende  Minister 
og  hans  Mænd  enhver  Fortjeneste.    Den  oven  berørte  Kon- 

*)  Man   behøver  kun    at   mindes   den   preussiske   Udvikling  fra 
1815-64. 


England  i  det  attende  Aarhundrede.  313 

trol  fra  Offentlighedens  Side,  denne  Kontrol,  som  dog  holdt 
Immoraliteten  inden  for  visse  Skranker,  var  saaledes  en 
direkte  Følge  af  Walpoles  »Tykhudethed« ,  der  ligesom 
Thiers's  »gamle  Paraply«  lod  alt  gaa  uanfægtet  ud  over  sig; 
men  Walpole  var  fremfor  alt  en  Fjende  af  al  »cant«;  han 
nærede  den  mest  fuldstændige  Foragt  for  Skinnet,  Ko- 
medien, den  konventionelle  Løgn,  selv  den  tilsyneladende 
mest  uskyldige.  Den  pralende  Dyd  kaldte  det  rigtignok 
Kynisme,  den  Gang  ligesom  nu;  men  denne  Kynisme,  der 
lod  haant  om  at  bringe  Dyden  en  Hyldest,  man  plejer 
at  kalde  Hykleri,  har  England  dog  at  takke  for,  at  Sand- 
heden og  med  den  en  højere  Moralitet  trængte  ind  i  det 
politiske  Liv. 

Derhos  havde  Walpole  som  Statsmand  ogsaa  store 
negative  Dyder.  Lecky  gjør  den  meget  fine  Bemærkning: 
»Det  er  mange  Historieskriveres  Fejl  og  mange  Statsmænds 
Ulykke,  at  de  næsten  udelukkende  bedømmes  efter,  hvad 
de  have  sat  igjennem,  og  ikke  efter  de  Onder,  de  have 
afvendt«.  Og  Walpole  har  ikke  blot  afvendt  mange 
Onder;  sin  Grundsætning:  »Quieta  non  movere«  tro  lod  han 
Tingene  rolig  udvikle  sig,  uden  ved  forhastede  Reformer 
at  gribe  ind  i  denne  Udvikling  eller  holde  den  tilbage; 
han  undertrykkede  ingen  og  intet,  og  med  Undtagelse  af 
en  Krig,  han  i  Englands  Handelsinteresse  tillod,  vidste  han 
at  bevare  Freden  for  Landet  og  dog  at  hævde  dets  An- 
seelse i  FiVropa.  Da  hans  og  hans  Efterfølger  Pelhams 
Regering  hørte  op,  var  Landet,  mutatis  mutandis,  omtrent 
i  den  Stilling,  hvori  Landet  befandt  sig,  da  Gladstones 
liberale  Regering  i  1874  maatte  gjøre  Plads  for  Beacons- 
fields  konservative;  hele  Evropa  og  England  selv  talte  om 
Tilbagegangen  i  Landets  Storhed  o.  s.  v. ;  men  trods  alt 
dette  havde  hele  Verden  en  Slags  Følelse  af,  at  der  under 
denne  Tilbageholdenheds  Periode  her  havde  opsummeret 
sig  Kræfter,  som  vilde  kaste  en  uhyre  Vægt  i  Vægtskaalen, 
hvis   England  skulde   beslutte  sig  til  at    træde   ud  af    sin 

Tilbageholdenhed.  De  nuværende  Englændere  af  den  de- 
mokratiske Skole  lade  sig  her  let  lede  vild  af  moralske 
Betænkeligheder  eller  Partihensyn.  Fordi  Walpoles  indre 
Regering  var  umoralsk  og  aristokratisk,  fordi  den  navnlig 
manglede  ethvert  højere  Sving,  mene  de,  at  man  ogsaa 
bør  domfælde  hans  udenrigske  Politik,  der  dog  ret  egent- 
lig er  deres  egen;  den  fra  dem  udgaaende  Reaktion  er  f. 
Ex.  saa  stor  mod  Vilhelm  III,'s  evropæiske  Politik  og  hans 
ældre  panegyriske  Historieskriver  Macaulay,  at  selv  en  Forfatter 
af  J.  Morleys  Betydning  ikke  tager  i  Betænkning  at  kalde 
den  spanske  Arvefolgekrig  for  »den  taabeligste  blandt  alle 
engelske  Krige«,  og  en  Historieskriver  som  Lecky  i 
Grunden  hylder  den  samme  Mening,  om  end  med  lidt 
mere  Maadehold;  den  først  nævnte  Forfatter  betegner 
endog  ligefrem  hine  Aar,  hvori  Englands  Kampe  mod 
Ludvig  XIV.  falde,  som  »en  skamløs  Regeringsusselhed 
(odious  misgovernment)«.  Man  skulde  følgelig  tro,  at  den 
radikale  Skole  maatte  billige  Walpoles  Fredspolitik,  om  ikke 
i  Formen,  saa  dog  i  Realiteten;  men  baade  Morley  og 
Lecky,  ja  selv  L.  Stephen,  der  dog  langt  mindre  hylder 
det  moderne  Partistandpunkt,  lade  sig  bestemme  af  Sam- 
tidens aifejende  Domme,  navnlig  Frederik  II.'s,  Josef  II.'s 
og  Katharina  II.'s,  som  allerede  saae  Enden  paa  Englands 
Storhed  nærme  sig;  de  skildre  Tilstanden  i  deres  Fædre- 
land ved  Georg  IIL's  Tronbestigelse,  det  vil  sige  i  det 
Øjeblik,  da  Frugterne  af  en  halvtredsindstyveaarig  Whig- 
regering traadte  for  Dagens  Lys,  baade  som  sørgelig  og 
lidet  misundelsesværdig. 

For  at  vise  Retfærdighed  mod  hine  halvtredsindstyve 
Aar  af  Englands  Historie  maa  man  imidlertid  ikke  tabe 
sammes  Resultater  af  Øje,  man  maa  betragte  baade  Per- 
sonerne og  Begivenhederne  som  fra  en  Slags  Fugleperspek- 
tiv. Det  Underhus,  hvormed  Walpole  og  Pelham  regerede, 
var  ganske  vist  paa  én  Gang  baade  bestikkeligt  og  tyran- 
nisk.    Regeringen  disponerede   endnu  over  talrige  Flækker, 

der  tillode  den  at  fylde  Huset  med  sine  Kreaturer ;  den  tog 
ikke  i  Betænkning  at  kjebe  Modpartiets  Stenimer,  naar  det 
blot  lod  sig  gjøre.  Huset  vaagede  med  Skinsyge  over  sine 
Forrettigheder,  det  søgte  at  indskrænke  Pressefriheden,  hvor 
det  lod  sig  gjere,  og  viste  sig  langt  mere  utaalsomt  over  for 
samme  end  Regeringen;  det  stred  med  Hænder  og  Fødder 
imod  en  Offentliggjerelse  af  dets  Debatter  og  Afstemninger, 
hvad  det  dog  sluttelig  maatte  gaa  ind  paa,  og  hvilket  gav 
Bestikkeligheden  det  første  alvorlige  Stød.  Underhuset  mis- 
brugte sin  Ret  til  Valgenes  Prøvelse  (omtrent  lige  saa 
stærkt  som  det  republikanske  Kammer  1878  i  Versailles) 
for  at  udelukke  det  konservative  Mindretal.  Visselig  var 
denne  Partiregering  yderst  farlig,  navnlig  naar  den  selv  i 
den  ydre  Politik  stillede  Partiinteresserne  over  Landets; 
sikkert  var  den  overdrevne  Betydning,  man  tillagde  Vel- 
talenheden, ikke  altid  til  bedste  for  Staten ;  men  i  det  hele 
var  dog  Fordelen  for  Landet  større  end  Ulemperne.  Det 
var  en  Gjennemgangsperiode,  under  hvilken  Englands  nu- 
værende Forfatning  udviklede  sig  af  det  aristokratiske  Parti- 
herredømme. 

Den  engelske  Nation  fik  saaledes  i  det  attende  Aar- 
hundrede et  Forspring  i  det  politiske  Liv,  som  det  evro- 
pæiske  Fastland  endnu  ikke  har  indvundet.  Denne  Udvik- 
ling gjorde  et  overvældende  Indtryk  paa  fremmede  samtidige, 
og  Montesquieu  bragte  denne  sjældne  historiske  Fremtoning, 
»den  delte  Statsmagt«,  som  Oldtiden  allerede  havde  drømt 
om,  i  System  og  fremstillede  denne  Statsmagt  ikke  blot 
som  efterlignelsesværdig,  men  som  uefterlignelig.  Hans 
Theori  skulde  blive  epokegjorende,  men  de  bedste  Hoveder 
i  England,  for  saa  vidt  de  da  stode  fjærnt  fra  Magten,  vare 
ikke  langt  fra  at  komme  til  det  modsatte  Resultat.  De 
saae  deres  Fædrelands  bestikkelige,  selviske,  tilsyneladende 
daadløse  Partiregering  i  Nærheden,  de  sammenlignede  den 
med  Regeringerne  paa  Fastlandet,  og  det  var  ikke  langt  fra, 
at  de  bleve  lige  saa  kontinentale,  som  Englands   fremmede 

Beundrere  vare  engelske.  Det  var  ikke  blot  Hume  og 
Gibbon,  nej  næsten  alle  Englands  betydelige  Tænkere  vare 
erklærede  Tilhængere  af  den  »oplyste  Despotisme«,  der 
netop  paa  denne  Tid  udførte  sine  Vidundere  i  Evropa,  ja 
Hume  mente,  at  dette  ogsaa  vilde  blive  Englands  Lod,  naar 
den  demokratiske  Evolution  fik  fuldendt  sit  Lob,  »den  let- 
teste Død,  den  sande  Euthanasia  for  den  brittiske  Forfat- 
ning«. (Slattes). 


m 

(1850-60). 

(Slntn.) 


III. 

ijigesom  Grækenlands  Historie  inddeles  i  Olympiader, 
kunde  man  inddele  de  forenede  Staters  Historie  i  Tidsrum 
paa  fire  Aar,  fra  Præsidentvalg  til  Præsidentvalg.  Disse  Valg- 
kampe, som  følge  regelmæssig  paa  hinanden,  afspejle  Histo- 
riens Gang;  Partiernes  Stilling  kommer  ved  dem  klart  for 
Dagen,  og  Tidens  vigtigste  Sporgsmaal  blive  Programmet,  for 
eller  imod  hvilke  de  forskjellige  Kandidater  maa  erklære  sig. 
Selv  om  den  regereudb  Præsident  gjenvælges,  sættes  dog 
hele  Apparatet  til  Partikampeu  i  Gang  paa  ny  hvert 
-fjerde  Aar. 

I  Republikkens  første  Tider  havde  det  været  Tarifen, 
Nationalbanken,  kort  sagt  finantsielle  og  kommercielle 
Spørgsmaal,  hvorom  det  drejede  sig:  men  siden  Unionen 
havde  faaet  sit  nuværende  Omfang,  blev  Spørgsmaalet:  »to 
be  or  not  to  be«,  —  med  andre  Ord,  skulde  der  være  en 
eller  flere  suveræne  Stater  eller  Statsforbund  inden  dens 
Grænser?  thi  det  blev  med  hver  Dag  tydeligere,  at  Slave- 
riet ikke  kunde  bestaa  Side  om  Side  med  de  frie  Institu- 
tioner, og  paa  den  anden  Side  var  Landets  topografiske  og 
geografiske  Forhold  et  naturligt  Baand,  der  lod  deres  højeste 
Interesser  bero  paa  deres  Sammenhold. 

Historisk  Arkiv.     1882.    II.  21 


II  'XS. 
t::;;,lill:: 
jc:;':  I, lid 
S  lå 

V.  i!:,„!!]:i 

I j- 

g  w. 

^.li ,::i 

ejk;],,! 


]ii::ire    'i 'i    i[  'i 

>k:,      :  Hil    hii'^db  ii.il 

j,':!,:;,;.       1:1'  !  li"/   ijhiy 

ti:::'        ji ,  ,    .'ii::t  V:,' 

i:JLi[|ini,  ;,-,l.[j;3   F'i:; ril:.)':!!'   !,,:"1 

j:';]i     ::i:t    li;:i: M 

f]    [,  1,1] Olie iLii',    ijij 

ji.i,l:,  ih:jii"tui|illø  cnii,,  |]iY 

^,^ji):i:'  i.y.  al:'    ■■)];;|i;"i? 

I,  ":il(i.   ;.'i,ei:    ti)t'    i) 

Il ■ '(M' il II  i     'h\mi     /i,„;;toi:;!:.i,   l-IjI! 

'    1 :    iii,j|i::'1i:l:,   i  loae,    s;'i:::i,;]i::i. 

C'itii:!]:    ;   I  li'Lttr  ::,ij]iiri:i]!3r"    fyml 


i  i     !i    j;  i'iii'i, 
i     .1 '  '"'  '".Ibii 


Ulk 


]■■• 
ii: 
t:;5 

ii:c:|       Ih 
i 


silbi;,: 

ti    i']!"  II.!  I  il  El 

:!t,i;i  ]::iiii:  ■ 


:i':i:j,,  ,i    iii';ar  l:ili:!'v'iii3i:i  'i 

II :i, -.ii-toicte;! ml:' 


!,:;";  .,    l;ii'i  ;;it'i::i 

r  1  1.1'  :;:,e  t! 

;,  1:1 :  li  lav  li: 

i  l:|k.l 

^l::i  ,1  i,(:ii 

1  a  i     :-.:iL  iiiii:i!:ii;::ii:ii, 

:  i:i:iii      :il  }\0 

ini      .i,i:t  ll'HIii: 

I  :i,    li:*i  'ii:::o[:iii 

I    II II  !  :     .  '  i;  li.'liilllli 


l:  (  1:1- 


il '    „„i'li, 


ning  blev  han  næsten  enstemmig  valgt  som  Partiets 
didat;  da  han  var  Unionist  og  villig  til  at  støtte  Kom- 
promis'et, blev  hans  Valg  med  Begejstring  modtaget  overalt 
blandt  Demokraterne,  og  i  de  følgende  Maaneder  holdtes 
Møder  rundt  i  Landefc  for  at  godkjende  Konventets  Afstem- 
ning. 

Efter  53  Afsteinninger  bleve  Whiggerne  endelig  enige 
om  at  vælge  Scott  som  deres  Kandidat,  og  han  fik  158 
Stemmer  mod  Websters  21 ;  men  dette  Valg  blev  langt  fra 
saa  vel  modtaget  af  Partiet  i  Almindelighed  som  Modkan- 
didatens, især  efter  Offentliggjerelsen  af  et  Brev,  hvori  Scott 
takkede  for  Æren  og  paa  en  overmodig  Maade  forsikrede, 
at  han  nok  skulde  vide  at  haandhæve  Lovene  og  holde  alle 
Uroligheder  nede.  Den  tyske  Del  af  Befolkningen,  hvoraf 
mange  havde  deltaget  i  Felttoget  under  ham,  havde  især  bi- 
draget til  hans  Valg,  og  maaske  var  det  for  at  sikre  sig 
deres  Stemmer,  at  han  tilkjendegav,  »at  hvis  han  blev 
Præsident,  vilde  han  foreslaa  at  give  Borgerret  til  enhver, 
som  i  ét  Aav  havde  tjent  i  Armeen  eller  Flaaden.«  Dette 
Brev  vakte  stor  Misfornøjelse,  og  baade  i  Nord  og  Syd  var 
der  mange,  som  erklærede  ikke  at  ville  godkjende  hans 
Valg;  endog  i  Georgia  foretrak  man  Webster,  og  mange 
Whigger  gik  over  til  Pierce. 

Og  hvo  var  nu  Pierce,  der  kunde  konkurrere  med  Nota- 
biliteter som  Scott  og  Webster? 

Frank  Pierce  var  en  Advokat  fra  New-Hampshire,  som 
tidlig  havde  vundet  sine  Medborgeres  Tillid,  havde  repræ- 
senteret sin  Stat  i  Kongressen,  men  1842  havde  taget  sin 
Afsked  for  ganske  at  hellige  sig  sit  Kald  som  Sagfører  og 
sin  Families  Interesser,  og  derfor  ikke  alene  havde  afslaaet 
Guvernørposten  i  sin  Stat,  men  ogsaa  Præsident  Polks  Til- 
bud om  Generalfiskalposten  (attorney  general)  for  de  for- 
enede Stater.  Da  Krigen  med  Mejico  udbred,  gik  han  dog 
strax  med  som  Frivillig  og  blev  Brigadegeneral  under  Scott. 
Det  var  ham  selv  en  Overraskelse  at  blive  udnævnt  som 
Demokraternes  Kandidat;  dog  gav  Nationen  ham  den  4de 
November  Fortrinet  for  Hærens  Generalisismus, 

Imidlertid  var  Webster,  Whigpartiets  sidste  Fører,  død 
den  24de  Oktober,  og  man  mener,  at  Skuffelsen  gav  den 
allerede  overanstrængte  Mand  det  sidste  Sted.  Hans  Krav 
paa  den  højeste  Værdighed  i  Landet  var  af  hans  Venner 

21* 

blevet  gjort  gjældeiide  næsten  som  en  Ret,  oo^  den  ærgjer- 
rige  Mand,  der  jo  beklædte  den  vigtige  Post  som  Uden- 
rigsminister,  havde  for  at  vinde  Popularitet  ikke  skyet 
mindre  hæderlige  Midler.  Dog  vi  have  allerede  dvælet  ved 
disse  Aars  Udenrigspolitik,  der  tydelig  nok  viser,  at  hans 
Ærgjerrighed  var  større  end  hans  Fædrelandskj ærlighed. 
Som  Taler  derimod  er  hans  Berømmelse  ubestridt.  »Nor- 
den havde  ikke  hans  Lige,  Syden  ingen  som  overtraf 
ham,  og  ingen  af  Englands  Statsmænd  have  overgaaet  ham 
i  Veltalenhed«.  Skade,  at  han  brugte  sine  glimrende  Egen- 
skaber til  at  gjennemføre  en  Sag  som  »the  fugitive  slave 
law« ! 

Nationen  ser  altid  med  mer  eller  mindre  spændt  For- 
ventning den  nye  Præsidents  Ministervalg  i  Møde,  og  Frank 
Pierces  Kabinet  behagede  ikke.  Blandt  hans  Ministre  vare 
de  betydeligste  Jefferson  Davis  af  Mississippi  og  Caleb  Cu- 
shing  af  Massachusetts.  Strax  i  Begyndelsen  af  Pierces 
Regering  gjorde  en  Strid  mellem  Finansministeren  og  Told- 
forvalteren (collector  of  revenues)  i  New- York  Kabinettet 
meget  upopulært  endog  blandt  Demokraterne,  og  man  be- 
skyldte det  for  at  give  Embederne  i  Norden  til  »free 
soilers«  og  i  Syden  til  »Secessionister«,  og  for  at  være  fjendtlig 
sindet  mod  Kompromis'et.  Samtidig  med  disse  Beskyld- 
ninger faldt  de  lokale  Valg  i  New- York  Stat  ugunstig  ud 
for  Kabinettet,  saa  man  ventede,  at  Ministrene  vilde  ind- 
give deres  Demission,  men  forgjæves. 

Allerede  1852  havde  der  i  Kongressen  været  Tale  om 
.at  organisere  Nebraska-Territoriet,  og  i  1853  bragte  Se- 
nator Dodge  af  Iowa  en  bill  frem,  i  Følge  hvilken  det 
udstrakte  Territorium  vest  for  Iowa  og  Missouri  skulde 
organiseres.  Forslaget  blev  overgivet  Territorialkomiteen, 
hvis  Formand,  Senator  Douglas,  i  Januar  1854  forelagde 
Kongressen  Lovforslaget  i  betydelig  forandret  Form.  I 
Følge  billen,  som  den  nu  lød,  skulde  der  dannes  to  Terri- 
torier,  et  vest  for  Iowa   (Nebraska)  og  et   andet  vest  for 

Missouri  (Kansas),  og  det  skulde  overlades  Indbyggerne  at 
tage  Bestemmelse  angaaeude  Slaveriet,  »thi  Missouri-Linjen 
(36°  300  var  jo  ugyldig  siden  Kompromis'et  af  1850«. 

Dertil  blev  svaret,  at  Kompromis'et  af  50  kun  gjaldt 
de  fra  Mejico  erobrede  Territorier,  og  at  Missouri-Linjen 
skulde  staa  urokkelig.  I  Senatet  saavelsom  i  Huset  blev 
nu  maanedsvis  fort  Diskussion  lierom  og  om  et  andet 
Spørgsmaal,  som  opstod  i  Anledning  af  denne  bill,  nemlig 
Forholdet  til  Indianerne.  Douglas  vilde,  at  deres  Het 
skulde  respekteres,  medens  hans  mere  veltalende  Mod- 
stander, Websters  »sølvertungede«  Ven,  Edv^ard  Everett, 
mente,  at  de  »med  eller  mod  deres  Vilje  skulde  under- 
kastes Civilisationens  Love. «  Blandt  andre  af  bill'ens  Mod- 
staiidere  skal  nævnes  Abraham  Lincoln  af  Illinois  og  hans 
senere  Statsminister  Seward  af  New-York  samt  Charles 
Sommer  af  Massachusetts;  men  uagtet  deres  Veltalenhed, 
til  Trods  for  Meder  og  Demonstrationer  gik  Douglas's  bill 
igjennem  i  Marts  1854.  »Vi  staa  Ansigt  til  Ansigt  med 
en  stor  national  Begivenhed,«  sagde  Seward  i  sin  sidste 
Tale  før  bill'ens  Vedtagelse.  »Kampen  mellem  det  frie 
Arbejde  og  Trællearbejdet  vil  begynde  forfra  og  vil  først 
ende  med  fuldkommen  Sejr  paa  en  af  Siderne;  Skilsmisse 
kan  ikke  gjøre  Ende  paa  Striden,  Unionen  maa  bestaa«. 
Han  saae  med  en  Statsmands  Blik;  men  Præsident  Pierce 
underskrev  bilPen  og  sendte  A.  H.  Reeder  af  Pennsylvania 
som  Guvernør  til  Kansas. 

Kolonisterne  i  Kansas  vare  for  største  Delen  indvan- 
drede fra  de  frie  Stater  Iowa  og  Illinois,  og  hvis  de  havde 
faaet  Lov  til  at  afg;jøre  Territoriets  Skæbne,  var  det  uden 
Tvivl  paa  en  fredelig  Maade  blevet  en  fri  Stat;  men  Slave- 
ejerne i  Missouri  indsaa,  at  hvis  Kansas  blev  en  fri  Stat, 
kunde  Slaveriet  næppe  vedligeholdes  i  deres,  og  de  toge 
det  derfor  ikke  saa  nøje  med  Midlerne  for  at  hindre  dette. 
Store  bevæbnede  Skarer  gik  over  Grænsen  og  deltoge  i 
Afstemningen,    og  anførte  af  Senator  Atkinson   forhindrede 

disse  Bander  enhver,  som  var  ugunstig  stemt  for  Slaveriet, 
i  at  nærme  sig  Steramepladsen.  Guvernør  Reeder  prote- 
sterede vel  mod  disse  Voldsgjerninger,  men  saa  klagede 
Missourierne  over  ham  til  Regeringen  i  Washington  og 
forlangte  hans  Afsættelse,  og  Pierce  gav  efter,  tilbagekaldte 
Reeder  og  satte  Wm.  Shannon,  en  Mand  efter  Slaveejernes 
Hjærte,  i  hfins  Sted. 

Imidlertid  havde  der  i  Boston  dannet  sig  et  Selskab 
til  at  hjælpe  Emigranter  til  Kansas  for  der  at  fremme 
Frihedens  Sag.  »The  New-England  Emigrant  Company« 
raadede  over  rigelige  Pengemidler,  og  mange  droge  til 
Kansas  under  deres  Auspicier,  iblandt  dem  John  Brown  og 
hans  Sønner. 

Da  Valgene  til  Territoriets  første  lovgivende  Forsam- 
ling i  Foraaret  1855  skulde  foregaa,  mødte  Missourierne 
en  masse,  de  Tællere,  som  forlangte,  at  Vælgerne  skulde 
sværge,  at  de  havde  hjemme  i  Distriktet,  bleve  mishandlede, 
og  andre  mere  føjelige  bleve  satte  i  deres  Sted.  En  Sag- 
fører, som  paatalte  dette  Uvæsen,  blev  dyppet  i  Tjære  og 
Fjer,  sendt  til  Missouri  og  solgt  ved  offentlig  Avktion,  i 
det  en  Neger  blev  tvungen  til  at  kjøbe  ham  og  behandle 
ham  som  Slave. 

Støttet  af  Regeringen  i  Washington  organiserede  Syd- 
partiet nu  Territoriet  paa  Grundlag  af  sin  »Hovedhjørne- 
sten«, Slaveriet.  Man  udjagede  Abolitionisterne  af  den  lov- 
givende Forsamling  og  flyttede  Regeringen  til  en  Egn,  hvor 
kun  Missourier  boede ;  dog  takket  være  den  stærke  Indvan- 
dring fra  Ny-England  vare  F'rimændene  snart  stærke  nok 
til  at  byde  dem  Trods.  Disse  sammenkaldte  et  Konvent  i 
Topeka,  hvor  de  erklærede  den  saakaldte  Shawnee-Konsti- 
tution  for  ug3ddig  og  indsendte  til  Kongressen  en  paa  det 
frie  Arbejde  basseret  Grundlov;  men  begge  Partiers  For- 
langende blev  afslaaet,  og  nu  begyndte  den  blodige  Borger- 
krig, som  varede  fire  Aar  og  var  et  Forspil  paa  den  større 
og  blodigere,  der  begyndte  nogle  Aar  senere. 

Da  Kongressen  i  December  1855  traadte  sammen,  stode 
Partierne  saa  skarpt  imod  hinanden,  at  uagtet  inden-  og 
udenlandske  Sager  af  største  Vigtighed  forelaa,  hengik  to 
Maaneder  i  Strid  om  Valget  af  en  Formand  (speaker)  i 
Repræsentanthuset,  og  det  endelige  Valg  faldt  ud  imod 
Kabinettet.  Det  er  Skik,  at  Præsidenten  afventer  dette 
Valg,  som  sædvanlig  strax  finder  Sted,  fer  han  indsender 
sit  aarlige  Budskab :  men  da  Pierce  denne  Gang  havde 
ventet  en  Maaned,  indsendte  han  det.  Alene  dette  blev 
optaget  som  en  Fornærmelse,  og  Budskabets  intetsigende 
og  holdningsløse  Indhold  blev  skaanselslest  kritiseret.  Blandt 
andet  erklærede  Præsidenten  deri,  at  det  ikke  var  Central- 
regeringens Opgave  med  Vaabenmagt  at  blande  sig  i  lokale 
Valgstridigheder.  Angaaende  dette  Dokument  siger  Bur- 
lingame:  »Folket  indsætter  og  afsætter  vel  Præsidenter, 
men  der  er  ogsaa  dem,  som  afsætte  sig  selv«. 

Som  en  Følge  af  Lovløsheden  i  Kansas  havde  Guver- 
nøren af  Iowa  Grund  til  at  klage  over,  at  forhenværende 
Borgere  af  hans  Stat  ikke  der  fandt  Sikkerhed  paa  Liv  og 
Ejendom,  og  han  truede  med,  at  hvis  Regeringen  i  Wa- 
shington ikke  sendte  Tropper  til  deres  Beskyttelse,  vilde 
han  gjøre  det.  Som  Svar  paa  det  »ukonstitutionelle«  Brev, 
han  i  den  Anledning  havde  rettet  til  Pra?sidenten,  fik 
han  paa  dennes  Vegne  en  skarp  Tilrettevisning  af  Inden- 
rigsministeren, men  senere  forlangte  dog  Pierce  i  et  Extra- 
budskab  til  Kongressen  Midler  til  at  sende  Tropper  til 
Kansas,  hvad  Huset  nægtede  at  bevillige  undtagen  paa  den 
Betingelse,  at  Slaveriet  ikke  skulde  paatvinges  den  vordende 
Stat.  Imidlertid  indløb  alle  Slags  Rygter  og  Beskyldninger 
mod  Territoriets  Embedsmænd,  og  en  Komité  blev  af  Kon- 
gressen sendt  til  Kansas,  der  snart  bragte  saa  graverende 
Ting  for  Dagen,  at  Shannon  blev  afsat  og  Geary  sendt  i 
hans  Sted. 

Tilstanden  i  Kansas  og  Regeringens  Holdning  lige  over 
for    den    vakte    overalt   den   største    Indignation.       Moder 

holdtes  rundt  omkring  i  Landet,  Talere  kappedes  i  deres 
Angreb  paa  Pierce  og  hans  Kabinet,  og  i  Kongressen,  hvor 
dette  havde  sine  Tilhængere  saavel  som  Modstandere,  gav 
man  sine  Lidenskaber  frit  Leb.  Demokraterne  erklærede 
aabenlyst,  at  det  var  deres  Hensigt  at  undertvinge 
Norden.*).  Charles  Sumner,  Massachusetts  Senator,  dad- 
lede i  skarpe  Udtryk  Atkinsons  Adfærd  i  Kansas  og 
Douglas's  og  Butlers  Forsvar  af  samme,  og  da  han  en 
Aften  efter  Mødet  dvælede  paa  sin  Plads  i  Senatet,  blev 
han  af  Senator  Brook  af  Syd-Carolina,  en  Slægtning  af 
Butler,  slaaet  bevidstløs  med  en  jærnbeslagen  Stok.  Se- 
natet hørte  næste  Dag  rolig  paa  Meddelelsen  om  denne 
Udaad;  for  en  Forms  Skyld  tog  Brook  rigtignok  sin  Af- 
sked, men  vel  vidende,  at  hans  Vælgere  vilde  sende  ham 
tilbage,  havde  han  endog  den  Frækhed  at  gjøre  det  til  en 
Betingelse,  at  han  kun  vilde  modtage  deres  Gjenvalg  som 
et  Udtryk  for  deres  Bifald  af  hans  Opførsel.  Og  han  blev 
ikke  alene  gjenvalgt,  men  sammenlignedes  med  Brutus,  som 
dræbte  Cæsar,  og  Damerne  i  Charleston  aabnede  en  Sub- 
skription til  en  Æresstok  til  ham,  paa  hvis  Guldknap  man 
lod  sætte  Indskriften:  »hit  him  again«  (siaa  ham  igjen!). 
Der  behøves  intet  videre  til  at  belyse  Sydboernes 
Kidderlighed,  hvoraf  de  roste  sig  saa  meget.  Massachu- 
setts, hvis  Repræsentant  svævede  mellem  Liv  og  Død, 
Norden,  hvem  man  i  hans  Person  havde  kastet  Strids- 
handsken lige  i  Ansigtet,  fik  for  Øjeblikket  ingen  Oprejs- 
ning. Dog  ingen  enkelt  Handling  har  maaske  bragt  Syden 
bitrere  Frugter.  Denne  Haan  trængte  dybt  i  Sindene,  og 
naar  Nordstaternes  Frivillige  saa  redebonne  Hokkedes  til 
Fanerne,    først   i   Kansas    og   siden    i    den    større   Borger- 


*)  „We  want  to  subdue  you",  sagde  Douglas  i  Senatet,  hen- 
vendt til  Charles  Sumner,  1855,  „We  control  its  actions  in 
all  great  aflfairs",  Hammond  1844. 

krig*),  fik  den  længe  undertrykte  Harme  ikke  mindre  end 
Frihedskjærligheden  derved  sit  Udtryk. 

Borgerkrigen  i  Kansas  var  i  fuld  Gang,  da  Præsident- 
valget 1856  nærmede  sig.  Whiggerne  havde  gjort  deres 
sidste  Felttog  i  1852,  og  nye  Partier  havde  dannet  sig. 
Det  amerikanske  Parti,  ogsaa  kaldet  Know-Nothings, 
havde  vel  tidligere  bestaaet  som  hemmeligt  Selskab,  men 
først  18.54  organiserede  det  sig  som  politisk  Parti.  Det 
tog  nu  ivrig  Del  i  Valgkampen.  Dets  Program  var  »Ingen  Pave! 
(rettet  mod  Irlænderne),  ingen  Statsselvstændighed!  (state 
sovereignty)  og  Indskrænkelse  af  Stemmeretten!  hvorfor 
deres  Motto  var  »Amerika  for  Amerikanerne«.  De  ønskede 
Filmore  gjenindsat. 

I  Aaret  1855  havde  det  republikanske  Parti  organiseret 
sig.  Dets  Tilhængere  skjælnede  ikke  mellem  Religioner 
eller  Nationaliteter,  men  de  paastode,  at  Slaveriet  ikke 
maatte  brede  sig  ud  over  sine  daværende  Grænser,  at 
Territorierne  og  nye  Stater  skulde  være  fritagne  for  denne 
Skjændsel,  og  at  Kansas  strax  skulde  optages  som  fri  Stat 
i  Unionen.  Deres  Kandidat  var  John  Fremont,  født  og 
opdragen  i  Georgia,  men  i  en  ung  Alder  udvandret  til 
Kalifornien,  som  han  var  den  første,  der  gjorde  Øststaterne 
bekjendt  med,  og  hvis  første  Senator  i  Washington  han 
havde  været  fra  1850 — 52. 

Demokraterne  proklamerede  et  vidtløftigt  Program  som 
blev  deres  Svanesang,  skjont  de  endnu  denne  Gang  satte 
deres  Valg  igjennem :  »Det  amerikanske  Demokrati  bil- 
ligede de  Grundsætninger,  der  vare  gjorte  gjældende  ved 
Territorierne  Kansas's  og  Nebraskas  Organisation,  som  dem, 
der  alene  kunde  sikre  Slavesporgsmaalets  Løsning  og 
Unionens    Vedligeholdelse.«       Desuden    tilkj endegaves    om 


*)  Dagen  efter  Angrebet  paa  Fort  Sumter  stode  i  Boston  ikke 
mindre  end  30  veludrustede  Kompagnier  til  Kegeringens  Tje- 
neste. 

ikke  i  rene  Ord,  saa  dog  tydelig  nok,  at  man  ventede  af 
den  næste  Præsident  Gjennemforelsen  af  Ostende-Grund- 
sætningerne. De  kunde  derfor  ikke  træffe  noget  mere 
passende  Valg  end  James  Buchanan,  Ostende  -  Manifestets 
Ophavsmand. 

Aldrig  havde  Kampen  været  haardere.  Ophævelsen  af 
Missourikompromis'et  havde  vakt  almindelig  Misfornøjelse  i 
Norden,  hvorfor  mange  sluttede  sig  til  Republikanernes 
Parti,  og  det  manglede  ikke  meget  i,  at  det  havde  sat 
Fremonts  Valg  igjennem.  Filmore  trak  sig  snart  tilbage, 
saa  det  blev  en  Tvekamp  mellem  Fremont  og  Buchanan. 
Republikanernes  Valg  havde  gjort  Sydens  Partiførere  ra- 
sende; de  faldt  over  Fremont  med  Angreb  ikke  alene  paa 
hans  offentlige,  men  ogsaa  paa  hans  private  Liv  og  vilde 
ikke  levne  ham  Skin  af  Ære.  Aldrig  har  maaske  nogen 
politisk  Kandidat  gjennemgaaet  en  saadan  Skjærsild;  han 
havde  i  sin  Ungdom  bortfort  den  bekjendte  Demokrat  Ben- 
tons Datter  fra  Missouri,  og  ikke  nok  med  hans  Fjenders 
Angreb,  hans  Venner  satte  hans  private  Liv  paa  Scenen 
og  bibeholdt  endog  hans  Hustrus  Navn  i  et  Drama  fra 
Missouri,  der  blev  opført  som  Reklame  for  hans  Valg. 

Skjønt  Demokraterne  havde  sejret  i  Lokalvalgene  i 
1855,  ansaa  de  ikke  Fremonts  Valg  for  umuligt,  og  Gu- 
vernør Wise  af  Virginia  indbød  Guvernørerne  af  de  andre 
Sydstater  til  en  Sammenkomst  i  Raleigh  i  Nord-Carolina 
for  at  tage  Situationen  under  Overvejelse.  Det  var  et 
hemmeligt  Møde,  og  her  blev  det  besluttet,  at  hvis  Fre- 
mont blev  valgt,  skulde  Wise  i  Spidsen  for  20,000  Mand 
marchere  mod  Washington,  tage  Kapitolet  i  Besiddelse  og 
hindre  hans  Indsættelse.  Man  ser  altsaa  her  Forberedel- 
serne til  den  store  Krisis  fire  Aar  senere. 

Men  denne  Gang  blev  Freden  bevaret.  De  svage  Lev- 
ninger af  Whigpartiet  bleve  frygtsomme  over  Republikanernes 
store  Fremgang  og  sluttede  sig  til  deres  tidligere  Mod- 
standere, Demokraterne.     Det  var  deres  Overgang  en  masse 

i  Pennsylvania,  Buchanans  Hjemstavn,  som  bragte  ham  Sejr 
i  November  1856,  ligesom  det  var  dem,  der  i  Efteraaret 
1857  gave  Demokraterne  Majoritet  i  Kongressen,  og  Frank 
Pierce  kunde  i  sit  sidste  Budskab  tage  sig  sit  Parties  Sejr 
til  Indtægt  som  Nationens  Godkjendelse  af  hans  Regering. 

Pierces  store  Fejl  og  Landets  Ulykke  havde  været,  at 
han  ikke  var  sin  Plads  voxen;  men  kan  man  egentlig  be- 
brejde ham  dette?  Han  havde  jo  ikke  søgt  denne  ingen- 
lunde misundelsesværdige  Post.  Statsmand  var  han  ganske 
vist  ikke;  han  havde  derimod  tidligere  udmærket  sig  ikke 
blot  ved  huslige  Dyder  og  Mangel  paa  Ærgjerrighed,  men 
ogsaa  ved  Tapperhed  og  Dygtighed.  Hvorfra  skrev  sig  da 
hele  hans  Regerings  Famlen  og  Vaklen? 

Der  er  en  Begivenhed,  som  nogle  Historikere  forbigaa, 
fordi  den  synes  rent  privat,  skjønt  den  dog  maaske  kan 
være  Neglen  til  hans  kraftesløse  Holdning  i  de  fire  Aar,  han 
skulde  staa  ved  Roret,  medens  det  i  Virkeligheden  var 
Jefferson  Davis,  ikke  Frank  Pierce,  som  regerede. 

Da  den  kaarede  Regent  i  Begyndelsen  af  1853  rejste 
til  Washington  med  sin  Familie  for  at  forberede  sig  til 
Indsættelsen  den  4de  Marts,  havde  han  den  Ulykke  at  se 
sin  eneste  Søn,  en  lovende  Dreng  paa  12  Aar,  ynkelig 
omkomme  for  sine  Øjne  ved  et  Jærnbanesammenstød ;  og  det 
er  vel  muligt,  at  denne  Begivenhed  kan  have  rystet  saa 
øm  en  Familiefader  saaledes,  at  vi  deri  kunne  finde  en  For- 
klaring, hvorfor  han  paa  sin  høje  Post  mere  regeredes  end 
regerede. 

Et  sørgeligt  Minde  har  han  sat  sig;  én  Regeringsakt 
maa  tilskrives  ham  —  Traktaten  med  Japan,  skjønt  den 
er  underskreven  af  ham,  var  hans  Forgængers  Værk  — 
han  underskrev  den  skæbnesvangre  Kansas-Nebraska-bill. 

IV. 

James  Buchanan,  der  tiltraadte  Regeringen  den  4de 
Marts  1857,  var  ikke,  som  hans  Forgænger,  en  ubekjendt; 
hans  Navn  var  enhver  Amerikaner  bekjendt;  thi  han  havde 
siddet  i  Kongressen  siden  1820  til  1881,  da  Andr.  Jackson 
betroede  ham  Gesandtposten  i  St.  Petersborg,  hvor  han  af- 
sluttede den  forste  Handelstraktat  mellem  Rusland  og  de 
forenede  Stater.  Efter  Præsident  Jacksons  Afgang  blev 
han  Medlem  af  Senatet  til  184.5,  da  Polk  udnævnte  ham 
til  Udenrigsminister,  i  hvilken  Stilling  han  førte  Forhand- 
lingerne med  England  angaaende  de  forenede  Staters  nord- 
vestlige Grænse  mod  Britisk  Amerika  og  ved  sin  Under- 
fundighed overlistede  baade  Englænderne  og  sine  Landsmænd 
og  satte  i  den  Sag  sin  Vilje  igjennem.  Da  Konventet  i 
Cincinnati  udnævnte  ham  til  Demokraternes  Kandidat  til 
Præsidentposten ,  var  han  i  England  som  de  forenede 
Staters  Gesandt,  men  tog  ved  Efterretningen  herom  sin 
Afsked  og  ilede  hjem  for  at  fremme  sit  Valg. 

De  Mænd,  som  han  samlede  om  sig  i  sit  Kabinet,  ere 
alle  blevne  Forrædere  mod  Unionen  paa  én  hæderlig  Und- 
tagelse nær.  Udenrigsministeren,  General  Cass. 

Det  var  Tredjedagen  efter  den  nye  Præsidents  Til- 
trædelse til  Embedet,  at  Unionens  Højesteret  afgav  den 
mærkelige  Kj endelse  i  Negerslaven  Dred  Scotts  Sag,  der, 
fordi  den  er  tagen  til  Udgangspunkt  baade  af  Dommere 
og  Statsmænd,  og  fordi  Buchanan  gjentagne  Gange  hen- 
viser til  den  som  sin  Rettesnor,  maa  nærmere  omtales. 

Dred  tilhørte  en  Læge  i  Missouri,  der  var  flyttet  til 
den  frie  Stat  Illinois  og  havde  taget  ham  med  sig.  Dred 
giftede  sig  her  og  havde  flere  Børn,  og  da  de  vendte  til- 
bage til  Missouri,  gjorde  han  Fordring  paa,  at  disse  Børn, 
fødte  i  en  fri  Stat  nord  for  Missourilinjen,  saavel  som  han 
selv  paa  Grund  af  Opholdet  dér  skulde  være  fri,  og  han 
blive    anerkjendt  som  Borger  af  de  forenede  Stater.      Hans 

Forlaugende  blev  vist  fra  den  ene  Ret  til  den  anden,  indtil 
det  kom  for  Unionens  højeste  Domstol  i  Washington,  der 
kj endte  for  Ret: 

1)  at  Negere  ikke  kunde  være  og  aldrig  havde  været 
Borgere  af  de  forenede  Stater. 

2)  at  Opholdet  i  en  fri  Stat  ikke  kunde  fri  en 
Neger,  og 

3)  at  Retten  ikke  anerkjendte  iMissourilinjeu, 

en  Bestemmelse,  som  fra  forst  til  sidst  havde  været  en 
iikonstitutionel  Akt.  Sydpartiet  havde  længe  ønsket  at  faa 
en  saadan  Kjendelse  fra  Højesteret,  fra  hvilken  der  ingen 
Appel  er,  og  havde  nu,  da  Majoriteten  af  Dommerne  vare 
dets  Tilhængere,  benyttet  Lejligheden ;  i  sit  forste  Bud- 
skab til  Kongressen  det  følgende  Efteraar  erindrede  Bu- 
chanan  med  Tilfredshed,  »at  nu  kunde  enhver  amerikansk 
Borger  føre  sin  Ejendom,  af  hvad  Art  den  monne  være,  til 
hvilket  som  helst  af  Unionens  Territorier.« 

Mod  denne  Kjendelse  af  Landets  øverste  Domstol  rejste 
den  offenlige  Mening  sig  i  Nordstaterne.  New- York  Senat 
erklærede  ikke  at  ville  taale  Slaveriet  paa  nogen  Maade, 
eller  for  nok  saa  kort  Tid  inden  for  sin  Stats  Grænser; 
»den  højeste  Ret  havde  forspilt  Landets  Tillid  og  Agtelse«. 
Saaledes  lød  det  ogsaa  i  andre  Stater.  1  Ohio  var  det 
nær  kommet  til  blodigt  Sammenstød  mellem  de .  føderale 
og  lokale  Embedsmænd,  i  Anledning  af  Udleveringen  af 
nogle  Negere,  som  disse  sidste  lode  løbe. 

Snart  efter  denne  Kjendelse  holdtes  i  Savannah  et 
Konvent,  hvor  Demokraterne  diskuterede  Gjenoprettelsen  af 
den  afrikanske  Slavehandel,  da  Virginias  Opdrættere  (slave 
breeders)  holdt  deres  Varer  i  for  høj  Pris.  Nordens  De- 
mokrater, som  hidtil  havde  sagt  ja  og  Amen  til  alt,  hvad 
Sydstaterne  sagde  og  gjorde,  begyndte  nu  at  skamme  sig 
over  deres  Partifæller,  og  Abolitionisternes  Parti  voxede  som 
aldrig  før.  Garrison  Wendell  Phillips,  H.  W.  Beecher, 
Th.  Parker  brugte  deres  bedste  Kræfter  som  Talsmænd  for 

de  undertrykte.  Medens  mange  af  Dagens  Begivenheder 
belyste,  hvorledes  det  var  Modpartiets  Stræben  at  gjøre 
Slaveriet  til  Lov,  saa  langt  Unionen  naaede*),  skildrede 
disse  Mænd  dets  Følger  i  mørke  Farver:  Ikke  Negerne 
alene  vare  at  beklage,  de  fattige  hvide  i  Syden  vare,  fordi 
Arbejdet  dér  var  en  Skam,  smikne  i  den  dybeste  Elendighed 
og  brugtes  af  de  overmodige  Aristokrater  —  og  intet 
Aristokrati  har  været  været  værre  end  Slavestaternes  —  til 
efter  disses  Godtbeftudende  at  føre  deres  Valg  igjennem 
eller  til  at  overfalde,  plyndre  og  dræbe  deres  Naboer,  som 
ved  frisindede  Tilbøjeligheder  vakte  deres  Uvilje.  En  hu- 
man Slaveejer  var  næppe  sikker  paa  sin  egen  Plantage, 
hvis  han  dér  vilde  behandle  sine  undergivne  som  Men- 
nesker, og  for  Exempel  lade  dem  undervise.  I  nogle  Stater 
var  der  stræng  Straf  for  at  lade  Negere  lære  at  læse  og 
skrive,  i  andre  var  det  stridende  mod  Loven  at  frigive  sine 
Slaver.  Saaledes  var  det  kun  de  umenneskelige  Slaveejere, 
som  til  fulde  havde  Haand  og  Hals  over  deres  Slaver;  thi 
de  kunde  ustraffet  piske  eller  brænde  dem  ihjel,  hvad  der 
ofte  er  sket;  og  en  sort  kunde  i  intet  Tilfælde  vidne  mod 
en  hvid. 

Mr.  King  i  Mississippi  kunde  saaledes  i  Følge  sin  Stats 
Love  ikke,  som  han  ønskede,  frigive  sine  Slaver;  men  saa 
udvandrede  han  med  dem  til  Kanada,  hvor  han  anlagde 
Elgin-Kolonien,  som  de  frigivne  snart  gjorde  til  en  af  de 
mest  blomstrende  i  de  Egne.  Saaledes  finder  Menneske- 
heden sine  ædleste  Repræsentanter  i  alle  Stænder,  og  ikke 
faa  Plantere  misbilligede  den  »ejendommelige  Institution« 
og  bestræbte  sig  for  at  forbedre  deres  undergivnes  Kaar 
og  deres  Staters  Love;  men  Tilstanden  blev  saadan,  at  de 
mer  og  mere  maatte  gjere  det  med  Frygt  og  Bæven. 


*)  En  af  Georgias  Repræsentanter  hævdede:  «at  undertrykke 
Slaveriet  vilde  være  at  sætte  Civilisationen  200  Aar  tilbage ; 
der  kunde  ingen  Frihed  være,  hvor  man  ikke  var  fri  for  al 
Haandgjerning. 

p]n  Slaveejer  i  Nordkarolina,  Mr.  Helper,  skrev  »den 
kommende  Krisis«,  hvori  han  forlanger:  »at  Unionen  burde 
sikre  de  enkelte  Stater  den  republikanske  Regeringsform 
ved  at  nægte  Slaveejere  Stemmeret  og  Valgbarhed«.  Han 
kunde  naturligvis  ikke  offentliggjore  sligt  og  blive  i  sin 
Hjemstavn,  thi  »hvo,  som  ikke  talte  Undertrykkerne  og 
Mennebkehandlerne  efter  Munden,  var  ikke  dér  sikker  paa 
Livet«.  Nogle  Republikanere  lode  Bogen  trykke  i  mange 
Tusende  Exemplarer  og  gratis  sprede  over  Landet,  og  da 
nogle  af  dem  vare  Medlemmer  af  Kongressen,  gav  dette  An- 
ledning til  voldsomme  Optrin  dér. 

De  dominerende  Slaveejere  vilde  ikke  alene  i  Kon- 
gressen stoppe  Munden  paa  deres  Modstandere  og  nægte 
Abolitionisterne  al  Discussion  dér*);  heller  ikke  i  deres 
Kirker  vilde  de  tillade  Præsterne  at  angribe  Slaveriet,  og 
disse  bleve  snart  saa  føjelige,  at  de  ikke  alene  ikke  angrebe 
det,  men  med  Veltalenhed  af  Bibelen  beviste,  at  det  var 
en  »guddommelig  Institution«  til  Velsignelse  især  for  den 
stakkels  Slave;  men  derved  delte  Kirkesamfundene  sig  i 
forskjellige  Synoder,  saa  at  der  blev  Nord-Methodister  og 
Syd-Methodister  o.  s.  v.,  hvoraf  det  ene  Parti  af  Bibelen 
beviste,  at  Negeren  er  vor  Broder,  medens  det  andet  af 
samme  Kilde  beviste,  at  han  er  vort  Trældyr. 

Dog  vi  maa  tilbage  til  Hovedskuepladsen  for  disse 
Aars  Historie,  Kansas.  —  Guvernør  Geary,  som  dér  havde 
forsøgt  en  lige  over  for  Partierne  upartisk  Regering  og 
kun  slet  var  bleven  støttet  af  Pierce,  havde  træt  og  syg 
taget  sin  Afsked,  og  en  af  Buchanans  første  Regerings- 
pligter  var  at  finde  ham  en  Efterfølger;  men  det  var  ingen 
let  Sag,  da  ingen  ønskede  at  paatage  sig  denne  farlige 
Post.  Endelig  modtog  Robert  Walker  af  Mississippi  Em- 
bedet,  et  Valg,  der  blev  hilst   med  ligesaa  meget  Bifald  i 


*)  Buchanan  havde  tidligere  som  Medlem  af  Kongressen,  skjønt 
Repræsentant  for  den  irie  Kvækerstat,  foreslaaet  dette. 

Syden  som  Utilfredshed  i  Norden,  og  de  frie  Kolonister 
Kansas  erklærede  ikke  at  ville  deltage  i  de  forestaaende 
Valg  til  et  Konvent,  der  atter  skulde  redigere  en  Grund- 
lov. De  erklærede  ikke  at  ville  anerkjende  nogen  anden 
Grundlov  end  Topeka-Konstitutionen,  og  i  Lawrence,  der 
næsten  udelukkende  var  beboet  af  Abolitionister,  nægtede 
man  at  betale  Skatteafgifter,  fordi  de  vare  paalagde  af  en 
ulovlig  valgt  Forsamling.  Da  derfor  paa  den  Tid  en 
Troppeafdeling  var  paa  Gjennemmarche  til  Utah,  hvor 
Brigham  Young  nægtede  Centralregeringen  Lydighed,  blev 
den  paa  Walkers  Forlangende  brugt  til  at  beskytte  Kon- 
ventet, der  havde  forsamlet  sig  i  Lecompton  og  arbejdede 
paa  en  Grundlov  paa  Basis  af  Slavearbejde. 

I  Efteraaret  1857  skulde  en  Delegeret  vælges  til 
Kongressen,  og  nu  besluttede  Abolitionister  og  »free  sollers« 
at  møde  mandstærke  paa  Valgpladsen.  Da  de  udgjorde 
den  langt  overvejende  Del  af  Befolkningen,  fandt  Sydpartiet 
paa  at  forbyde  alle  dem  Stemmeret,  som  ikke  havde  betalt 
Skat,  hvad  der  vilde  have  udelukket  de  fleste  af  Mod- 
partiet-, men  her  kom  mod  Forventning  Guvernør  Walker 
Abolitionisterne  til  Hjælp,  i  det  han  erklærede,  at  Loven 
intet  saadant  Forbehold  gjorde,  opfordrede  alle  bosiddende 
Borgere  til  at  stemme  og  sendte  Unionens  Tropper  derhen, 
hvor  Uroligheder  kunde  ventes.  Abolitionisterne  valgte 
Parrott  med  8000  Stemmers  Majoritet,  og  da  Sydpartiet  i 
Johnsons  County  ved  falske  Stem  melister  vilde  bevise,  at 
han  ikke  var  valgt,  traadte  Walker  atter  til  her,  lod  Sagen 
undersøge  og  Retten  have  sin  Gang. 

Dette  havde  ingen  ventet ;  hvad  Haab  kunde  Slave- 
ejerne gjøre  sig  om  at  faa  Lecompton -Konstitutionen  ved- 
tagen, naar  man  tog  det  saa  nøje  med  Stemmelisterne. 
Man  søgte  derfor  atter  paa  Udflugter  og  vedtog  en  Be- 
stemmelse, i  Følge  hvilken  Grundloven  skulde  revideres 
1864,  og  foreløbig  skulde  kun  det  væsentlige,  Artiklerne 
om  Slaveriet,  forelægges  Folket  til  Afstemning. 

Herved  opstod  imidlertid  paa  ny  Uroligheder,  og  nu 
vare  Tropperne  paa  Vejen  til  Utah.  Nogle  af  Abolitionisterne 
forlangte,  at  Topeka-Konstitutionen  strax  skulde  vedtages, 
andre,  at  den  lovgivende  Forsamling,  hvor  efter  de  sidste 
Valg  deres  Parti  havde  Flertallet,  skulde  sammenkaldes  til 
et  extraordinært  Mode  for  at  bestemme  Dagen  for  Afstem- 
ningen. Dette  lovede  Walker  dem  og  gjentog  sit  tidligere 
Løfte,  at  Afstemningen  skulde  linde  Sted.  Derpaa  indsatte 
han  sin  Sekretær  som  sin  Stedfortræder  og  rejste  til  Wa- 
shington for  at  underrette  Regeringen  om  Sagernes  Stil- 
ling. 

Imidlertid  var  Kongressen  som  sædvanlig  traadt  sammen 
i  December.  Det  er  allerede  nævnt,  hvorledes  Buchanan 
lykønskede  Landet  til  Slaveriets  tiltagende  Rettigheder, 
for  Resten  dvælede  han  i  sit  Budskab  især  ved  den  i  forløbne 
Sommer  (1857)  indtrufne  Pengekrise,  dadlede  skarpt  Jærn- 
banespekulanterne  og  Bankerne,  over  for  hvilke  han  til- 
raadede  en  strængere  Lovgivning,  forlangte  Kongressens 
virksomme  Hjælp  mod  Mormonerne  og  —  endelig  maatte 
han,  der  ved  sin  Tiltrædelse  i  Marts  næsten  havde  be> 
klaget  sig  over  det  overfyldte  Skatkammer  og  foreslaaet 
at  betale  hele  Statsgjæ^lden  for  at  lette  det,  nu  anmode 
om  Bevilling  til  et  offentligt  Laan  for  at  kunne  bestride 
de  nødvendige  Udgifter. 

Guvernør  Walker  tik  en  hejst  unaadig  Modtagelse  af 
Præsidenten  og  hans  Ministre,  som  for  enhver  Pris  vilde 
gjøre  Kansas  til  en  Slavestat.  De  bebrejdede  ham,  at  han 
havde  blandet  sig  i  Valgspørgsmaalet  i  Johnsons  county. 
Nu  havde  der  været  Lejlighed  til  at  faa  Kansas  ind  paa 
deres  egne  Betingelser,  da  Demokraterne  vare  i  Majoritet  i 
Kongressen;  den  vilde  have  antaget  Lecompton-Konstitu- 
tionen,  som  det  jo  slet  ikke  var  nødvendigt  at  lade  komme 
til  Afstemning. 

Hertil  svarede  Walker,  at  han  havde  givet  Befolk- 
ningen i  Kansas  sit  Ord,  og  at  han  efter  Troppernes  Afgang 

kun  derved  havde  været  i  Stand  til  at  vedligeholde  Rolig- 
heden i  Landet,  hvor  Abolitionisterne  nu  udgjorde  ni 
Tiendedele  af  Folkemængden  og  vare  forsynede  med  og 
indøvede  i  Vaaben,  men  Regeringen  vilde  ikke  lade  sig 
overbevise,  hvorfor  Walker  søgte  sin  Afsked,  og  samtidig 
offentliggjorde  han  et  Brev  til  Indenrigsministeren,  hvori 
han  gjorde  Rede  for  sin  Handlemaade,  og  hvoraf  det  frem- 
gik, at  Buchanan  i  Juni  Maaned  (da  han  var  overbevist 
om,  at  Sydpartiet  var  i  Flertal  i  Kansas)  havde  givet  ham 
Ordre  til  at  lade  Afstemningen  finde  Sted  og  forst  efter 
Folkets  Godkjendelse  af  Grundloven  at  forelægge  Kongressen 
den.  Den  Sensation,  som  de  i  dette  Brev  indeholdte 
Oplysninger  vakte,  gjorde  naturligvis  ikke  Stemningen  bedre 
mod  Buchanan  og  hans  Kabinet;  selv  Demokraterne  med 
Douglas  som  Talsmand  angrebe  ham  med  Voldsomhed  i 
Kongressen.  Saaledes  splittede  den  ivrige  Partigænger  ved 
sin  Troløshed  selve  sit  Parti  og  banede  derved  Vejen  for 
Frihedens  Sejr  nogle  Aar  senere. 

Abolitionisterne  vandt  nu  stadig  Terræn  navnlig  i 
Grænsestaterne  mellem  Nordstaterne  og  Bomuldsstaterne,  i 
Missouri  havde  de  endog  i  dette  Efteraar  sendt  en  Deputeret 
til  Kongressen. 

Den  store  politiske  Begivenhed  i  1858  var  Valgkampen 
i  Illinois  om  en  Senator  til  Kongressen.  Republikanernes 
Kandidat  var  Abraham  Lincoln,  Demokraternes  var  Douglas. 
Valgene  til  Kongressen  havde  det  Aar  usædvanlig  Betyd- 
ning, fordi  man  af  Partiernes  Delthed  kunde  forudsætte,  at 
Præsidentvalget  næste  Gang  vilde  blive  uafgjerende  og 
derfor  blive  overladt  til  Kongressens  Afgjørelse,  og  i  Striden 
i  Illinois  modarbejdede  Buchanan  Douglas's  Valg;  hans 
personlige  Hævnfølelse  sejrede  over  hans  Partiiver  i  den 
Grad,  at  han  endog  truede  Unionens  Embedsmænd  i  Illinois 
med  Afsættelse,  hvis  de  støttede  Douglas.  Ikke  alene  det; 
men  han,  der  i  sin  Tiltrædelsestale  stærkt  havde  taget 
Ordet  mod  Korruption,   lod  Unionens  Penge   bruge  til  at 

støtte  Blade,  der  toge  Parti  mod  Douglas.  Dog  led  han 
det  Nederlag,  at  Douglas  blev  valgt,  medens  i  de  øvrige 
Stater  Valgene  i  det  Efteraar  faldt  ud  til  Republikanernes 
Fordel,  ogsaa  i  hans  egen  Stat  Pennsylvania. 

Da  Kongressen  traadte  sammen  i  December  1858,  fore- 
lagde Buchanan  den  med  mærkværdig  Egensindighed  Le- 
compto-Konstitutionen  og  anbefalede  saa  ivrig  Kansas's 
Optagelse  blandt  Staterne  paa  dens  Basis,  at  man  efter 
hans  Udtalelser  at  dømme  skulde  tro,  at  det  i  Kansas  kun 
var  Slaveejerne,  man  burde  tage  Hensyn  til.  Dette  Bud- 
skab vakte  en  forfærdelig  Storm.  Nordstaterne  paalagde 
deres  Repræsentanter  i  Kongressen  at  støtte  Frihedens 
Sag  i  Kansas.  Møderne  varede  ofte  til  Kl.  5 — 6  om 
Morgenen,  det  var  med  Nød  og  næppe,  at  Medlemmerne 
kunde  afholdes  fra  Slagsmaal  i  selve  Kapitolet,  og  paa 
Gadepne  i  Washington  gave  Senatorer  og  Repræsentanter 
Politiet  nok  at  gjøre. 

Da  man  paa  ingen  Maade  kunde  blive  enig  om  Af- 
stemning eller  Ikke-Afstemning  i  Kansas,  foreslog  English 
fra  Indiana  at  lokke  Kansas  til  at  antage  Lecompto-Konstitu- 
tionen  og  strax  blive  Stat  og  faa  3  Millioner  acres  af  det 
offenlige  Land,  eller  hvis  dette  Forslag  afsloges,  at  maatte 
forblive  Territorium,  indtil  det  havde  den  lovbefalede 
Folkemængde  (60,000)*).  Ved  Buchanans  Manøvrer  blev 
dette  Forslag  vedtaget  af  Kongressen,  det  blev  altsaa 
overladt  Kansas  at  vælge,  —  og  Kansas  afslog  denne 
Handel.  Og,  da  denne  Sag  nu  har  gjennemgaaet  sin  vanske- 
ligste Krisis,  lad  os  da  her  afslutte  den  ved  at  tilføje,  at  i 
1860  indsendte  Republikanerne  i  Kansas  den  frisindede 
Wyondot-Konstitution,  der  blev  vedtagen  af  Repræsentant- 
huset, men  sendt  tilbage  af  Senatet.  Først  da  Sydstaternes 
Senatorer  efter  Lincolns  Valg  havde  forladt*  Kongressen, 
blev  samme  Dag  (21de  Januar   1861)  Kansas   optaget  som 


')  1859  blev  Oregon  Stat  med  15,000  Indb. 

22* 

fri  Stat,  og  det  blev  altsaa  dog  Buchanan,  der  meget  mod 
sin  Vilje  maatte  underskrive  denne  Akt,  skjent  den  nu 
rigtignok  kunde  have  undværet  hans  Sanktion,  da  Republi- 
kanerne, der  da  vare  overvejende  i  Kongressen,  havde  givet 
den  mere  end  ^/^  Majoritet. 

Dog  Aaret  1859  kan  ikke  springes  over.  John  Brown 
har  sat  sit  Mærke  paa  det,  han,  hvis  Navn  blev  Løsenet 
til  den  store,  endelige  Befrielse.  Hans  Navn  er  allerede 
nævnt  i  Forbindelse  med  Rædselsscenerne  i  Kansas,  og 
flere  af  hans  Sønner  lode  deres  Liv  dér  i  Frihedens  Tje- 
neste; men  han  havde  mange  Sønner,  og  med  de  over- 
levende rejste  han  til  Virginia.  Det  havde  fra  hans  tid- 
ligste Ungdom  været  hans  Drøm  at  blive  de  trælbundnes 
Befrier;  han  var  en  ivrig  Bibellæ^ser,  og  Gideon  var  hans 
Forbillede.  I  Kansas  havde  han  lidt  megen  Uret  og  megen 
Sorg,  og  den  gamle  Fanatikers  Hjærne  var  nu  uden  Tvivl 
saa  rystet,  at  man  med  rette  kan  anse  ham  for  utilregne- 
lig ;  men  han  var  rettænkende  nok  til  ikke  at  gjøre  nogen 
til  Medvider  i  sine  Planer.  Den  17de  Oktober  angreb  han 
med  sytten  hvide  og  fem  sorte  Ledsagere  de  forenede  Staters 
Arsenal  ved  Harpers  Ferry,  hvis  Besætning  han  for  et 
Øjeblik  overraskede,  men  han  maatte  naturligvis  snart  vige 
for  Overmagten,  og  efter  atter  at  have  set  to  Sønner  segne 
ved  sin  Side  blev  han  greben,  ført  til  Fængsel  og  snart 
efter  til  Galgen. 

Det  havde  været  hans  Hensigt  ved  dette  Overfald  at 
bemægtige  sig  Vaabenforraad  til  at  uddele  blandt  Negere 
og  saaledes  sætte  dem  i  Stand  til  at  befri  sig.  Han  skrev 
fra  Fængslet  til  sin  Hustru:  »Jeg  tror,  at  jeg  ved  at  be- 
segle mit  Vidnesbyrd  for  Gud  og  Menneskene  med  mit 
Blod  vil  bidrage  meget  mere  til  at  fremme  den  Sag,  jeg 
saa  varmt  har  antaget  mig,  end  ved  alt,  hvad  jeg  har 
gjort,  medens  jeg  levede,«  og  det  har  han.  Tilstedeværende 
sige:  »han  gik  i  Døden  straalende  som  en  Sejrherre,«  og 
sejre   gjorde    han    senere,    naar   tusende    og   atter   tusende 

Kæmper  gik  i  Ilden,  begejstrede  af  den  simple  Sang  med 
en  endnu  simplere,  men  gribende  Melodi: 

:,:  John  Browns  Legem'  er  lagt  i  sorten  Muld  ,:: 

Hans  Sjæl  gaar  tremad,  frem. 
:,:  Eja  eja  Haleluja  ,:: 

Hans  Sjæl  gaar  fremad,   frem. 

John  Brown  med  sin  Snes  dumdristige  Folgesvende  satte 
Syden  i  saadan  Skræk,  at  Virginia  blev  holdt  i  Belejrings- 
tilstand, saa  længe  Processen  varede.  Man  troede,  at  han 
havde  været  det  republikanske  Partis  Redskab;  men  han 
havde  handlet  ganske  paa  egen  Haand,  og  han  foragtede 
Republikanernes  maadeholdne  Program :  at  ville  forhindre 
Slaveriets  Udbredelse;  han  vilde  have  denne  Uting  afskaffet 
strax;  men  skjont  dette  ved  Processen  kom  klart  for 
Dagen,  undlode  Sydens  Repræsentanter  dog  ikke  i  den  føl- 
gende Session  af  Koncrressen  at  ville  gjøre  Republikanerne 
ansvarlige  for  hans  Overfald,  ligesom  Striden  om  Udbre- 
delsen af  Helpers  Bog  blev  gjenoptagen.  Det  blev  derfor 
vanskeligere  end  baade  ni  og  55  at  faa  valgt  en  »Speaker«. 
Efter  tre  Maaneders  Strid  sejrede  Republikanerne,  i  det 
Pendelton  af  New  Jersey  blev  valgt. 

Om  Sommeren  59  havde  der  i  Bomuldsstaterne  dannet 
sig  en  hemmelig  Forening,  som  kaldtes  den  »Gyldne 
Cirkel«.  Uindviede  mente,  at  dens  Øjemed  var  at  støtte 
Wm.  Walker,  som  den  Gang  forberedte  sit  sidste  Tog; 
andre  mente,  at  det  var  Slavehandelens  Gjenoprettelse,  de 
pønsede  paa;  men  i  Virkelighed  var  det  Secessionisterne,  som  ad 
denne  Vej  organiserede  sig,  og  deres  Plan  var  intet  ringere, 
end,  efter  at  have  løsrevet  sig  fra  Nordstaterne,  at  bemæg- 
tige sig  den  gyldne  Cirkel  af  frugtbare  Øer  og  Lande,  som 
omslutte  den  mejicanske  Bugt. 

Hvad  enten  Buchanan  var  Ridder  af  den  gyldne 
Cirkel  eller  ej,  forlangte  han  i  sit  Budskab  Kongressens 
Samtykke  til   at  bemægtige    sig  Landene  ved  Transitlinjen 

i  Mellemamerika,  »fordi  Unionen  behøvede  denne  GjennerdT 
fart  sikret«;  han  vilde  saaledes  indlede  en  for  Fristaterue 
ny  Politik. 

Jefferson  Davis  havde  i  forrige  Session  forlangt,  at 
Kongressen  ikke  alene  ikke  maatte  forbyde,  men  skulde 
beskytte  Slaveriet  i  Territorierne;  men  nu  forlangte  Bu- 
chanan,  støttende  sig  til  Højeslerets  Dom  i  Scotts  Sag,  »at 
hverken  Kongressen  eller  de  lokale  lovgivende  Forsamlinger 
skulde  have  Magt  til  at  hindre  nogen  i  at  føre  sin  Ejen- 
dom, hvad  enten  denne  hestod  i  Ting  eller  Personer, 
hvorhen  han  vilde«.  Den  i  1860  forefaldne  Valgkamp 
drejede  sig  om  denne  Resolution,  som  truede  med  at  gjøre 
hele  Unionen  til  én  stor  Slavestat. 

Vi  se,  at  Sydens  Fordringer,  som  Buchanan  saa  ganske 
repræsenterer,  blive  mer  og  mere  nærgaaende,  og  Striden  i 
Kongressen  bitrere.  Det  var  under  saadanne  Forhold  ikke 
let  at  faa  Love  gjennemførte.  Den  vigtigste,  der  forelaa  i 
Sessionen  1859 — 60,  var  homestead  law,  der  gik  ud  paa  at 
sikre  enhver  en  Hjemstavn  paa  160  acres  af  det  offentlige 
Land  som  fri  Gave  af  Unionen  til  den,  som  vilde  opdyrke 
det.  Dette  Forslag  fik  virkelig  ^/a  Majoritet  i  begge 
Husene,  men  ikke  desto  mindre  sendte  Buchanan  det  til- 
bage med  Betænkeligheder;  først  under  Lincoln  blev  det 
Lov,  da  det  ved  anden  Afstemning  ikke  i  Senatet  fik  de  to 
Tredjedele  af  Stemmer,  som  ere  nødvendige  mod  Præsidentens 
Veto.  Saaledes  modarbejdede  han  ogsaa  Morrils  Tarifbill, 
fordi  den  kom  fra  Republikanernes  Side,  skjønt  den  stem- 
mede med  de  Anskuelser,  han  i  saa  Henseende  tidligere 
havde  vedkjendt  sig. 

Allerede  forrige  Aar  havde  der  været  nedsat  en  Ko- 
mité for  at  undersøge  Krigs-  og  Marineministerens  Ad- 
ministration;  men  Demokraterne  havde  forhindret  ethvert 
Resultat  af  disse  Undersøgelser.  Nu  da  Republikanerne 
havde  faaet  Majoritet  i  Kongressen,  rettede  de  deres  An- 
greb mod  selve  Præsidenten.     Det  var  Cavode   af  Pennsyl- 

vania,  som  foreslog  en  Undersøgelse,  om  Præsidenten  eller 
andre  Regeringsmedlemmer  ved  Penge,  Beskyttelse  eller 
paa  anden  upassende  Maade  havde  brugt  deres  Indflydelse. 
Det  blev  da  konstateret,  at  Landets  Penge  vare  blevne 
brugte  til  at  vinde  Stemmer  for  det  demokratiske  Parti,  at 
man  endog  havde  betalt  republikanske  Blade  for  at  bringe 
Uenighed  i  Modpartiet  o.  s.  v.  Komiteens  Raport  blev 
trykt  og  spredt  over  Landet,  og  et  Mistillidsvotum  mod 
Præsidenten  og  hans  Ministre  blev  i  Juni  1860  vedtaget  i 
Kongressen.  Buchanan  erklærede  ve],  at  Kongresseo  ingen 
Ret  havde  til  en  saadan  Undersøgelse,  men  han  forsøgte 
ikke  at  modbevise  Resultaterne  af  Undersøgelsen. 

Naturligvis  kunde  saadanne  Oplysninger  ikke  styrke 
Demokraterne,  som  allerede  laa  i  to  fjendtlige  Lejre  i 
Kampagnen  til  det  næste  Præsidentvalg.  De  nordlige  De- 
mokrater samlede  sig  om  Douglas,  der  holdt  paa,  at  Pio- 
nererne skulde  have  Selvbestemmelse  i  Territorierne,  de  syd- 
lige Demokrater,  der  havde  valgt  den  daværende  Vicepræsi- 
dent Breckenridge  til  deres  Kandidat,  og  hvis  P'ordringer 
vare,  at  Kongressen  skulde  beskytte  Slaveriet  overalt,  be- 
raabte  sig  paa  Højesterets  Kjendelsen. 

Ogsaa  blandt  Republikanerne  fandtes  et  Mellemparti, 
de  saakaldte  Unionister,  Whigger,  der  paa  Grund  af  den 
voldsomme  Sensation,  Brownaffæren  voldte,  ikke  turde 
slutte  sig  til  de  radikale,  der  havde  valgt  Abraham  Lin- 
coln, og  hvis  Program  var  at  holde  Slaveriet  inden  for  det 
daværende  Grænser.  Og  det  var  ganske  heldigt  for  Par- 
tiet, efter  den  nylig  offentliggjorde  Rapport  og  Mistillids- 
votumet mod  den  demokratiske  Administration,  at  Lincoln, 
længe  før  han  blev  det  store  Publikum  bekjendt,  af  sine 
Naboer  i  Illinois  havde  faaet  Tilnavnet  »honest  old  Abe«. 
At  han  var  en  Mand  fra  Vesten,  der  nu  havde  faaet  en 
Betydning,  det  aldrig  for  havde  haft,  var  ogsaa  en  gunstig 
Omstændighed,  og  maaske  den,  der  bestemte  Partiet  til  at 
foretrække  ham  for  Seward  af  New- York. 

Da  Valgene  i  September  faldt  ud  til  Republikanernes 
Fordel,  søgte  Buchanan  og  hans  Kabinet  at  faa  en  Alliance 
bragt  til  Veje  mellem  Lincolns  tre  Modkandidater*);  men 
Valgene  i  Oktober  bragte  atter  Republikanerne  Sejr  i  de 
tre  store  Stater  Pennsylvania,  Ohio  og  Indiana;  det  var  kun 
New- York,  der  for  sig  alene  vælger  en  Femtedel  af  Kon- 
gressens Medlemmer,  der  kunde  hindre  Lincolns  Valg,  og 
man  undsaa  sig  da  ikke  for  Bestikkelser,  Kjeb  af  Stemmer, 
Trusler  mod  Embedsmænd  om  Afsættelse;  men  de  tre 
allierede  bleve  uenige  indbyrdes,  og  man  foreslog  at  vælge 
en  fælles  Modkandidat;  dog  paa  Grund  af  den  korte  Tid 
maatte  man  opgive  dette,  og  skjent  de  vandt  Majoriteten  i 
New- York  By,  gik  Staten  med  Republikanerne,  og  Lincoln 
blev  trods  alle  deres  Bestræbelser  valgt  i  November. 

I  Syd-Carolina  erfarede  man  Udfaldet  af  Kampen 
næsten  med  Glæde-,  thi  nu  var  der  intet,  der  skulde  hindre 
Beboerne  i  at  fuldbyrde  deres  længe  nærede  Ønske  at  udskille 
sig  fra  Unionen.  Allerede  Ugen  fer  Lincolns  Valg  havde 
Senator  Hammond  i  sit  Hjem  samlet  et  Raad,  der  havde 
besluttet  at  forlade  Unionen,  hvis  han  blev  valgt,  og  da 
Syd-Carolinas  lovgivende  Forsamling  Dagen  efter  hans 
Valg  traadte  sammen,  røbede  Guvernøren  i  sit  Budskab, 
at  denne  Begivenhed  hverken  var  uforudset  eller  uvelkommen. 
»Landeværnet  skulde  indkaldes,  man  skulde  forsyne  sig 
med  Vaaben  og  øve  sig  i  Brugen  deraf«,  og  en  af  For- 
samlingen forsikrede  som  fuldkommen  authentisk,  »at  en 
af  Evropas  Stormagters  Gesandter  allerede  havde  foreslaaet 
en  Overenskomst  med  Sydstaterne,  hvis  de  for  Fremtiden 
ville  sikre  hans  Land  rigelig  Tilførsel  af  Bomuld«.  Det 
blev  da  besluttet;  at  samtlige  Sydstaters  Repræsentanter  i 
Kongressen    skulde    træde    sammen    i    Washington    for    at 


*)  Unionisternes  Kandidat   var  John  Bell   til  Præsident  og  Ed- 
ward Everett  til  Vicepræsident. 

raadslaa  om  Udtrædelsen  af  Unionen,  og  Syd- Carolinas  Se- 
natorer toge  deres  Afsked. 

Mange  af  Sydstaternes  bedste  Mænd  vare  imod  Ad- 
skillelsen, deriblandt  Alexander  Stephens,  som  i  sin  be- 
rømte Tale  erklærede,  at  Lincolns  Valg  ingen  Grund  var 
til  Adskillelse,  men  som  desuagtet  troede  sig  forpligtet 
til  sin  Stat  Georgia,  fremfor  til  Unionen.  Det  blev  des- 
uden snart  livsfarligt  at  tilkjendegive  nogen  Menings 
Afvigelse  over  for  de  rasende  Secessionister;  thi  den 
gyldne  Cirkels  Kiddere  straffede  med  Døden  enhver,  der 
blot  blev  mistænkt.  I  et  eneste  County  i  Alabama  blev  i 
mindre  end  sex  Uger  100  »Abolitionister«  hængte  af  disse 
rasende.  »Vi  maa  efterligne  den  franske  Revolutions  Mænd 
og  indjage  dem  Skræk,«  sagde  Formanden  for  Konventet  i 
Syd-Carolina,  General  Jamison. 

Medens  disse  Forberedelser  i  Syden  fandt  Sted,  saae 
Buchanan  rolig  til.  Det  var  ikke  hans  Sag  i  Syd-Carolina 
som  i  det  fjærne  Utah,  der  mindre  interesserede  ham,  at 
haandhæve  Konstitutionen  og  Lovene,  og  skjønt  General 
Scott  forestillede  ham,  at  de  forenede  Staters  Forter  og 
navnlig  Sumter  og  Moultri  i  Charlestons  Havn  burde 
sættes  i  Forsvarstilstand,  vægrede  han  sig  under  det  taabe- 
lige  Paaskud  »at  det  vilde  irritere  Befolkningen.« 

I  sit  sidste  Budskab  til  Kongressen  den  3dje  De- 
cember 1H60  erklærer  Buchanan  sig  ubetinget  for  Syden, 
kaster  al  Skylden  for  Ufreden  paa  Nordstaterne;  »det  var 
deres  Agitationer,  der  gjorde  Planterens  Arne  usikker,  hvor 
mangen  Moder  lægger  sig  skælvende,  for  hvad  den  næste 
Dag  vil  bringe«.  Han  indrømmer,  at  Adskillelsen  er  uover- 
ensstemmende med  Konstitutionen ;  men  det  er  ogsaa  uover- 
ensstemmende med  Konstitutionen  at  tvinge  »suveræne 
Stater  ved  Krig«  *).     Den  eneste  loyale  Mand  i  Buchanans 


•)  Kan  ikke  i  Mellem- Amerika;  se  hans  forrige  Budskab. 


^ 

Kabinet,  General  Cass,  tog  efter  dette  selvmodsigende  Bud- 
skab sin  Afsked. 

Kort  derpaa  erklærede  Georgias  Repræsentant  i  Kon- 
gressen aabenbart,  at  Kompromis'ernes  Tid  var  forbi,  Syd- 
staterne vilde  danne  en  egen  Konføderation,  hvorpaa  Scott 
som  Hærens  Generalisimus  atter  gjorde  Buchanan  Forestil- 
linger, om  at  Tropperne  burde  sendes  til  Sydstaterne;  men 
Præsidenten  nægtede  bestemt  at  give  Ordre  dertil.  Han 
havde  endnu  Magten  nogle  Maaneder,  og  han  brugte  den 
til  at  beskytte  Forrædderne  i  deres  Forberedelser.  Krigs- 
og  Marineministrene  berøvede  Unionen  dens  Land-  og  Se- 
styrke,  og  Finansministeren  tømte  Skatkammeret. 

Buchanan  var  ikke  som  hans  Forgænger  et  viljeløst 
Redskab  i  andres  Hænder,  han  havde  en  Sejghed  og  Ud- 
holdenhed, som  var  en  bedre  Sag  værdig.  Ingen  Familie- 
sorger  havde  rystet  ham,  han  var  aldrig  gift,  og  hans  Niece 
forestod  de  diplomatiske  Feter  i  det  hvide  Hus  under  hans 
Administration  med  en  Smag  og  Elegance,  siges  der,  som 
mindede  om  Washingtons  Tid. 

Hvad  kan  undskylde  hans  Forkjærlighed  for  Slaveriet? 
han,  som  var  født  og  opdragen  i  den  frieste  af  de  frie 
Stater,  den  gamle  Kvækerstat!  Dog  saaledes  var  det,  paa 
denne  Sydstaternes  »Hovedhjørnesten«    ofrede  han  sin  Ære. 

Maria  Solter. 


Montesquieu. 


(juienne  havde  lige  til  forrige  Aarhuiidredes  Slutning 
bevaret  sin  vSærstilling  i  højere  Grad  end  de  fleste  andre 
af  Frankrigs  gamle  Provinser.  Landet  var  først  sent  blevet 
indlemmet  i  Kongeriget,  og  Sporene  af  det  langvarige  en- 
gelske Herredømme  havde  endnu  ikke  tabt  sig  for  to  Hun- 
drede Aar  siden,  da  Montesquieu  blev  fedt,  ja  de  ere  end 
ikke  ganske  udviskede  den  Dag  i  Dag.  Skjønt  det  franske 
Monarkis  forstandige  Politik  havde  berøvet  Guienne  enhver 
Rest  af  statsretlig  Uafhængighed,  var  det  dog  i  enhver 
anden  Henseende  et  Rige  for  sig  selv ;  dets  Statholderskab 
lignede  et  Hof,  især  naar  Guvernøren  var  af  kongeligt 
Blod,  som  Tilfældet  var  i  Montesquieus  Ungdom,  da  Posten 
beklædtes  af  Jakob  II.'s  uægte  Søir,  Provinsen  havde  sin 
egen  Adel,  sit  eget  Parlament,  det  første  i  Kongeriget  næst 
Hovedstadens,  sit  eget  Akademi,  det  ældste  næst  dem  i 
Paris  og  Caén,  sin  egen  litterære  Overlevering  ligesom 
senere  sin  egen  Talerskole,  ja  i  det  daglige  Liv  havde 
man  endnu  i  første  Halvdel  af  forrige  Aarhundrede  bevaret 
sit  særlige  Sprog  —  og  Paris  laa  langt  borte. 

Man  førte  et  muntert  Liv  i  dette  velsignede  Land; 
den  brede  Strøm  Garonne  danner  en  bekvem  Vej  til  det 
aabne  Verdenshav;  dette  modvirker  den  indsnævrende 
Provinsialisme  og  minder  Beboerne  om,  hvad  Pariserne 
saa  let  forglemme,  at  der  dog  ogsaa  gives  Lande  og  Folk 

uden  for  Frankrig.  En  gammel  og  almindelig  Velstand,  • 
som  beroede  paa  Jordbundens  Rigdom  og  den  oversøiske 
Handel,  et  mildt  og  dog  oplivende  Klima,  et  behageligt 
afvexlende  Landskab,  et  rigt  Udvalg  af  Jordens  ædleste  og 
kraftigste  Frembringelser,  et  let  Samkvem  til  Vands  og  ad 
de  gode,  jævne  Landeveje  —  alt  dette  fremkaldte  en 
Fylde  af  ukunstlede  Livsnydelser,  der  gjorde  kunstlede 
Fornødenheder  og  deres  Tilfredsstillelse  unødvendig.  Gas- 
cognerens  Temperament  er  livlig  uden  at  være  lidenskabe- 
lig, hans  Forstand  er  mere  klar  end  dyb,  hans  Vid  har 
mere  Saft  og  Kraft  end  Nordfranskmandens;  hans  med- 
fødte Lethed  til  at  tilegne  sig  og  atter  gjengive  et  fremmed 
Stof  forleder  ham  ikke  saa  let  til  Sløvhed  og  Ladhed  som 
Sydboen;  hans  franske  »amour-propre«  danner  en  Modvægt 
herimod,  den  medfører,  at  han  ikke  gjærne  ønsker,  at  hans 
Præstationer  skulle  staa  under  hans  Evner.  Gascogne  kan 
ikke  rose  sig  af  at  have  frembragt  en  Metafysiker  eller 
en  af  hine  Digtere,  som  anslaa  Hjærtets  dybeste  og  fineste 
Strænge  ;  men  den  mest  elskværdige  Aandsepikuræer.  Michel 
de  Montaigne,  er  Garonnes  Barn,  og  Bordeaux  har  frem- 
bragt flere  Lejlighedsdigtere,  Talere  og  Publicister  end 
nogen  anden  By  i  Frankrig. 


I. 

Den  største  af  alle  disse  Publicister,  Montesquieu,  var 
som  Montaigne  og  hans  Ven  La  Béotie  Medlemmer  af 
Parlamentet  i  Bordeaux.  De  franske  Parlamenter  dannede 
i  det  syttende  og  attende  A århundrede  en  faktisk  Modvægt 
mod  Absolutismen,  og  naar  Montesquieu  taler  om  Monar- 
kiet, hvor  Loven  hersker,  i  Modsætning  til  Despotiet,  hvor 
kun  Statsoverhovedets  Luner  ere  raadende,  har  han  stadig 
de  franske  Parlamenter  i  Minde.  Dommeradelen  (la  nob- 
lesse de  robe)  suplerede  sig  fra  Middelalderens  Tid  stadig 
fra  den  rige  Borgerstand,  hvorfra  den  var  udgaaet,  og  den 

militære  Adel  saae  —  og  ser  —  ikke  uden  Overmod  ned 
paa  disse  »Robins« ,  selv  om  de  som  Pasquierne  og 
Moléerne  have  baaret  »Dommerkaaben«  med  Ære  alle- 
rede fra  det  l()de  Aarhundrede.  Ogsaa  Montesquieus  Adel 
naaede  tilbage  til  det  16de  Aarhundrede,  og  begge 
hans  Bedstefædre  saa  vel  som  hans  Onkel  havde  endog 
været  Præsidenter  å  mortier,  og  f^arlamentet  i  Bordeaux 
havde  kun  tvende  »Présidents  å  mortier«  *),  én  Første- 
præsident og  ni  Dommere,  de  »staaende«  Medlemmer  ikke 
medregnede.  Montesquieu  selv  var  Dommer  med  sine  fem 
og  tyve  Aar,  Præsident  med  syv  og  tyve  Aars  Alderen; 
thi  Pladserne  vare  arvelige.  Som  sine  fleste  Standsfæller 
havde  han  en  meget  udpræget  Adelsstolthed ,  men  som 
sine  fleste  Standsfæller  ogsaa  en  levende  Ft^lelse  af,  hvad 
han  skyldte  sin  Værdighed.  Han  drog  ikke  blot  Omsorg 
for,  at  hans  Navn  ikke  uddøde,  eller  at  de,  som  skulde 
bære  det,  ikke  sank  ned  i  upassende  trange  Kaar;  men  baade 
ved  sin  egen  og  ved  sin  Sons  Opdragelse,  ved  sit  ube- 
rygtede Liv,  ved  den  noje  Opfyldelse  af  sine  Pligter  som 
Dommer  og  stor  Jordegodsejer,  lagde  han  for  Dagen,  at 
»Adel  forpligter  (noblesse  oblige)«.  Og  skjønt  Individuali- 
teter af  Montesquieus  Art  just  ikke  lade  sig  tælle  dusinvis, 
lever  i  det  mindste  Typen  endnu  hundredvis  i  Frankrig. 

Den  franske  Magistratur  undergaar  for  Tiden  en  stærk 
Omdannelse,  og  blandt  alle  de  Fejl  og  Forsyndelser,  det 
andet  Kejserdømme  har  gjort  sig  skyldig  i,  tæller  den  ikke 
ringest,  at  det  har  hidført  denne  Omdannelse.  Man  gjen- 
finder  atter  her  den  tredje  Napoleons  uhistoriske  Aand,  der 
ogsaa  heri  var  sin  store  Onkel  ulig,  han,  som,  efter  at 
have  berøvet  den  franske  Magistratur  enhver  politisk  Magt, 
netop  gjorde  alt  for  at  sikre  den  en   social  i^nseelse,    der 


*)  Saaledes  kaldte  efter   de  mørserlignende   Huer,  de  bare   og 
endnu  bære. 

kun  skabes  ved  Traditionen.  Med  denne  Anseelse  holdt 
ogsaa  Dommerstandens  Uafhængighed  sig  nu  til  den  første 
Halvdel  af  vort  Aarhundrede;  men  denne  Tradition  blev 
brudt  ved  Dommernes  vilkaarlige  Omflytning  fra  den  ene 
Egn  til  den  anden,  og  ved  den  massevise  Indtrængen  af 
trængende,  og  følgelig  føjelige  Lykkejægere,  som  bleve 
drevne  af  personlig,  og  ikke  af  Standsærgjerrighed.  Hvad 
brøde  disse  Mænd  sig  om  den  Stand,  hvori  de  selv  bleve 
ansete  for  fremmede?  Efter  den  konservative  Republiks 
Fald  1879  have  de  demokratiske  Republikanere,  som  ere  \ 
naaede  til  Magten,  med  raa  Haand  mægtig  befordret  dette 
Ødelæggelsesværk  ved  en  hensynsløs  Udrensning,  en  »Epu- 
ration«.  Den  kommende  Slægt  vil  kun  kjende  den  gamle 
franske  Dommerstand  som  et  Sagn.  Endnu  for  tredive 
Aar  siden,  som  paa  Montesquieus  Tid,  hørte  Dommerne  i 
en  Provins  næsten  udelukkende  hjemme  i  samme  Provins; 
Pladserne  vare  ganske  vist  ikke  mere  kjøbte  eller  arvede, 
men  fortjente;  men  de  vare  dog  forblevne  i  visse  Familier, 
og  de  lidt  efter  lidt  opstaaede  Huller  udfyldtes  ved  nye 
Medlemmer,  som  giftede  sig  ind  i  slige  Familier  eller 
stammede  fra  ansete  Borgerhuse  og  herfra  medbragte  en 
anseelig  Formue  som  Garanti  for  deres  Uafhængighed.  Nu 
til  Dags  rekruteres  imidlertid  Dommerstanden  som  Embeds- 
standen af  Regeringens  Kreaturer ;  den  gamle  Tradition  om 
Selvstændighed,  klassisk  Dannelse,  indre  Værd  gaar  mere 
og  mere  tabt,  og  den  ydre  Værdighed,  som  Standen  endnu 
stadig  tror  at  maatte  hænge  ud  som  et  Skilt,  er  kun  en 
slet  Erstatning  herfor.  Hvad  der  tidligere  var  en  medfødt, 
fra  Fædrene  nedarvet  Holdning,  bliver  mere  og  mere  kun 
bevidst  Hykleri.  I  Dommeren  er  det  franske  Væsen,  om 
man  saa  tør  sige,  tvedelt ;  den  barnlige  Munterhed  faar  sin 
Part  saa  godt  som  den  mandlige  Alvor;  her  udfoldes  den 
strængeste,  mest  vserdige  Holdning,  hist  lægges  den  mest  frie 
Utvungethed  for  Dagen.  Der  gaves  næppe  nogen  Magi- 
stratsperson    —   saaledes   kalder  Franskmændene  ikke  By- 

øvrigheden,  men  Dommerpersonalet  — ,  som  ikke  kunde 
lave  sin  Madrigal,  synge  en  Vise  ved  Desserten  eller  i  Sa- 
lonen med  Vid  og  Kjækhed  gjere  Kur  til  en  Skjønhed. 
Saa  snart  han  imidlertid  iførte  sig  den  røde  Kaabe  (la 
robe),  veg  Privatmanden  for  den  offentlige  Personlighed, 
Individualiteten  traadte  tilbage  for  Øvrigheden.  Saaledes 
er  det  vel  ogsaa  nok  den  Dag  i  Dag,  og  navnlig  gj ælder 
endnu  Talemaaden  »libertin  comme  un  robin«  saa  godt 
som  paa  Montesquieus  Tid ;  men  nu  føler  man  Modsigelsen, 
man  skammer  sig  over,  man  søger  at  skjule  samme,  medens 
man  i  ældre  Tider  ganske  ugenert  og  naturlig  lagde  Stands- 
følelsen  og  Standsværdigheden  for  Dagen  i  det  offentlige  Liv, 
men  i  Hjemmet  blandt  Venner  kun  var  Menneske,  Menneske 
i  hint  menneskelige  Aarhundredes  Forstand.  Hin  Mod- 
sigelse berører  os  derfor  aldrig  saarende:  vi  linde  det 
ganske  naturlig,  at  Præsident  Hénault  glæder  sig  ved  Mm. 
du  Deffands  Aandrighed  og  Kjærlighed,  at  Præsident  de 
Brosse  giver  sit  uforstyrrelige  gode  Lune  frie  Tøjler  i 
Venedig  og  Florenz,  og  at  Præsident  de  Montesquieu  i  sine 
»persiske  Breve«  udtømmer  sin  godmodige,  men  ingenlunde 
uskyldige  Satire  over  det  franske  Samfund,  dets  Sæder  og 
Skikke.  Det  falder  os  aldrig  ind  for  den  Sags  Skyld  at 
drage  deres  Ubestikkelighed  som  Dommere,  deres  Koldblo- 
dighed, Besindighed,  deres  Menneskekundskab,  Forretnings- 
dygtighed  og  Lovkyndighed  i  Tvivl. 

Montesquieu  var  to  og  tredive  Aar  gammel,  havde 
været  gift  i  sex  Aar  og  Præsident  i  fem  Aar,  da  han  i 
Aaret  1721  offentliggjorde  sine  »Lettres  persanes« ;  de  ud- 
kom naturligvis  anonymt  og  i  Holland,  men  med  alle 
hans  bekjendtes  Medvidende.  Hidtil  havde  han  henlevet  sit 
Liv  ganske  som  enhver  anden  ung  Mand  af  Dommeradelen, 
og  først  nogle  Aar  efter  dette  Værks  Offentliggjørelse 
aabnede  der  sig  en  større  Skueplads  for  ham.  Skjønt  han 
havde  faaet  sin  Skoledannelse  paa  den  berømte  Oratorier- 
anstalt ved  Meaux,  hvor  han  opholdt  sig  paa  det  nærmeste 

11  Aar  (1700 — 11),  levede  han  sig  dog  ganske  ind  i 
de  hjemlige  Forhold,  aflagde  t.  Ex.  aldrig  sin  proven- 
calske Udtale,  fordi  han,  som  d'Argenson  mente,  »saa  at 
sige  fandt  det  under  sin  Værdighed  at  korrigere  sig  selv 
heri«.  »Montesquieu«  —  saaledes  kaldte  han  stadig  sig 
selv  —  studerede  Retsvæsenet  i  Bordeaux,  som  han  til  sit 
Livs  Ende  skrev  »Bourdeaux«,  gjorde  Kur  til  Damerne 
sammesteds,  indgik  et  »standsmæssigt«  Ægteskab  uden 
derfor  at  opgive  sine  lettere  Sysler,  digtede  slette  Son- 
netter,  anstillede  naturvidenskabelige  Studier  og  gjorde 
Meddelelser  i  denne  Retning,  der  berettige  til  den  For- 
udsætning, at  Newtons  Opdagelser  endnu  ikke  vare  trængte 
frem  til  Garonnes  Bredder;  han  læste  de  gamle  Romere 
og  passede  sine  Vinbjærge,  dømte  og  holdt  smukke  Mer- 
curialer  (Aabningstaler),  af  hvilke  en  stadig  blev  optrykt 
lige  til  den  store  Revolutions  Udbrud;  men  fremfor 
alt  interesserede  han  sig  varmt  for  Akademiet  i  Bor- 
deaux, der  hele  hans  Liv  igjennem  var  hans  Kjæledægge. 
Han  stiftede  Prisbelønninger,  som  Akademiet  havde  at 
uddele,  gjorde  sig  til  Talsmand  for  dets  Interesser,  naar 
samme  vare  truede,  skrev  talrige  Afhandlinger,  snart  af 
historisk  og  juridisk,  snart  af  naturvidenskabeligt  Indhold, 
i  det  mindste  efter  Provinsdilettantens  Formening. 

Efter  den  store  Opsigt,  Lettres  persanes  vakte,  og  som 
han  nød  i  Parises  Saloner  i  fulde  Drag,  og  efter  det  just 
ikke  synderlig  dydige  »Temple  de  Gnide«,  der  dog  øgede 
hans  Ry,  kunde  han  ikke  længere  holde  det  ud  i  Guiennes 
Hovedstad,  og  trods  sine  smukke  Veninder  og  sin  Familie, 
som  han  vel  elskede,  men  dog  saaledes,  at  han  »holdt  sig 
fjærnet  fra  det  daglige  Livs  Smaaligheder«,  *)  trods  sine 
mange  vittige  og  lærde  Venner,  ja  endog  til  Trods  for  sit 


I 


=)  „J'ai  aimé  ma  famille  ponr  faire  ce  qni  allait  an  bien  dans 
les  choses  essentielles;  mais  je  me  snis  affranchi  des  menns 
détails". 

elskede  Akademi  flyttede  han  til  Paris,  hvor  han  fremtidig 
tilbragte  Vinteren,  medens  han  om  Sommeren  opholdt  sig 
paa  sit  Slot  ved  Bordeaux.  Flere  tbrskjellige  Grunde  be- 
vægede ham  hertil:  han  var  kjed  af  sit  Domraerembede, 
der  tog  ham  megen  Tid  og  hindrede  ham  i  at  arbejde  paa 
hans  Livs  Hovedværk;  i  Hovedstaden  havde  han  sluttet 
sig  til  en  Kreds  udmærkede  Mænd,  som  under  Navnet 
»Club  de  Ten  tresol«  samlede  sig  i  Præsident  Hénaults 
Palais  og  senere  tjente  til  Mønster  for  »Académie  des 
sciences  morales  et  politiques«;  han  var  atter  forelsket  og 
denne  Gang  mere  alvorlig  end  tidligere ;  hans  elskede  be- 
boede Hotel  Soubise  og  var  ingen  ringere  end  den  store 
Condés  Sønnedatter,  Mile.  de  Clermont,  for  hvem  Montes- 
quieu havde  skrevet  sit :  »Templet  ved  Cnidus« ;  endelig, 
og  det  var  ikke  den  ringeste  Aarsag,  man  havde  ikke 
villet  optage  ham  i  »Académie  frangaise«,  fordi  han  ikke 
boede  i  Paris,  og  Montesquieu  var  altfor  meget  Fransk- 
mand til  at  kunne  sove  rolig,  inden  han  opnaaede  denne 
højeste  Udmærkelse.  Han  solgte  altsaa  sin  Bestalling,  ind- 
rettede sin  Bolig  i  Gaden  St.  Dominique,  ikke  langt  fra 
Mme.  du  Deffands  St.  Joseph  —  det  nuværende  Krigs- 
ministerium —  og  blev  med  sit  syv  og  tredivte  Aar  Pariser 
(1726). 

Dog  han  blev  kun  Pariser  til  Hælften;  Halvdelen  af 
hans  Liv  tilhørte  fremtidig  det  elskede  La  Brede,  hvor 
han  var  født  og  opvoxen,  og  hvis  Navn  han  havde  fort  til 
sit  syv  og  tyvende  Aar;  herhen  flyttede  han  sin  største 
Skat,  sin  Bogsamling;  Slotshaven  forvandlede  han  til  den 
første  engelske  Park  i  Frankrig,  Godsets  Indtægter  for- 
egede han,  og  navnlig  blev  han  aldrig  træt  af  at  indføre 
et  bedre  Landbrug  og  saaledes  faa  et  storre  Udbytte  af 
Driften.  Og  enhver,  der  har  set  hint  middelalderlige  Slot, 
som  skriver  sig  fra  det  13de  Aarhundrede,  der  har  beundret 
den  brede  Grav,  det  massive  Taarn,  den  herlige  luftige 
Bogsal,   den  tætte  Kratskov,    de   yppige  Enge    og  smilende 

Udsigter,  kan  ikke  fortænke  Montesquieu  i,  at  han  h' 
vilde  opslaa  sin  Bolig  her  mellem  sine  Beger  og  sine 
Bønder;  to  nysgjerrige  Englændere  traf  ham  engang  her 
næsten  selv  som  en  Bonde,  i  Kofte,  med  en  Nathue  paa 
Hovedet  og  en  Vindruestage  paa  Nakken;  tre  hele  Dage 
beholdt  han  dem  hos  sig,  tre  hele  Dage  fængslede  han 
dem  ved  sin  uudtømmelige,  levende,  idérige  Underholdning, 
og  Bonden  demaskerede  sig  snart  som  den  fineste  Aands- 
aristokrat.    - 

En  slig  Levevis  var  i  forrige  Aarhundrede  noget  usæd- 
vanligt for  en  rig  fransk  Landadelsmand ;  men  endnu  sjæld- 
nere var  det,  at  en.  fransk  Aristokrat  gik  paa  Rejser,  ikke 
for  at  adsprede  sig  som  f.  Ex.  Præsident  de  Brosses,  men 
for  at  lære  noget  af  de  fremmede.  Montesquieu  forlod  i 
Foraaret  1728  Paris,  hvor  han  havde  tilbragt  Vinteren,  og 
rejste  med  den  engelske  Sendemand  Lord  Waldegrave  i 
smaa  Dagsrejser  gjennem  Tyskland  til  Østerrige  og  Un- 
garn. Herfra  gik  Turen,  denne  Gang  i  Følge  med  Lord 
Chesterfield,  til  Venedig  og  Florenz,  hvor  hans  Øje  først 
ret  aabnedes  for  Kunstens  sande  Væsen,  skjønt  han  her 
rimeligvis  beundrede  noget  helt  andet  end  vi.  Hans  Liv 
her  i  Arnostaden  indskrænkede  sig  da  heller  ikke  blot  til 
Kunstnydelser,  men  han  gjorde  stærk  Kur  til  den  skjønne 
Marchesa  Ferroni,  som  den  Gang  straalede  i  de  floren- 
tinske Samfundskredse.  Montesquieu  følte  sig  dog  endnu 
mere  hjemme  i  Rom;  han  havde  altid  næret  særlig  For- 
kjærlighed  for  denne  By,  Retsvidenskabens  Fædrenestad  og 
Aristokratiets  Mønsterstad.  Her  i  Rom  modnedes  Tanken 
til  hans  berømte  Værk:  »Betragtninger  over  Aarsagerne  til 
Romerstatens  Storhed  og  Forfald«  *).  Før  han  forlod  Rom, 
havde  han  en  Afskedsavdiens  hos  den  hellige  Fader.  Be- 
nedikt XIV.   sagde  til  ham:    »De  skal  have  et  Minde  om 


*)  Considérations  sur  les  causes  de  la   grandeur  et  de  la  déca- 
dence  des  Romains. 

mit  Venskab  for  Dem,  kjære  Præsident!  jeg  fritager  Dem 
og  Deres  hele  Familie  paa  Livstid  fra  at  faste.«  Montes- 
quieu takker  Paven  og  forlader  ham.  Den  følgende  Dag 
bringer  man  ham  den  pavelige  Bulle  og  Regningen  for 
Dateriaomkostningerne ;  men  den  sparsommelige  Gascogner 
giver  Badet  Patentet  tilbage  og  tilføjer:  »Paven  er  en 
ærlig  Mand,  hans  Ord  ere  mig  tilstrækkelige,  og  jeg  haaber 
ogsaa,  at  den  kja^re  Gud  vil  tage  dem  for  gode  Varer.« 

Fra  Italien  gik  Montesquieu  over  Turin  langs  Rhinen 
gjennem  Holland  til  England,  hvor  han  tog  Ophold  hos 
Lord  Chesterfield  og  opholdt  sig  i  det  hele  omtrent  halv- 
andet Aai'.  Snart  kjendte  han  hele  Aristokratiet  —  ogsaa 
Lord  Mariboroughs  Svigersøn,  der  spillede  ham  et  temmelig 
grovt  Studenterpuds,  uden  at  Præsidenten  optog  det  videre 
ilde*),  -  og  mange  smukke  Damer,  hos  hvem  han  prø- 
vede sit  P^ngelsk,  der  synes  at  have  prisgivet  den  god- 
modige Franskmand  for  en  endnu  større  Latter,  end  den 
brutale  Spøg,  en  ægte  engelsk  practical  joke,  hvormed  hans 
ædle  Vært  havde  budt  ham  velkommen.  Forfatteren  til 
Lettres  persanes  blev  ogsaa  modtagen  ved  Hove,  og  Royal 
Society  gjorde  ham  til  Æresmedlem,  ligesom  tidligere 
Akademiet  i  Oortona.  Han  saae  endnu  Swift  og  Pope, 
omgikkes  meget  med  den  almægtige  Walpole,  besøgte  ret 
flittig  Parlamentet  og  indsaa  helt  vel  til  Trods  for  sin 
Beundring  over  Englands  Regeringssystem,  »at  Ministrene 
ikke  tænkte  paa  andet  end  at  besejre  deres  Fjender,  og  at 
de  vilde  sælge  deres  Land  for  at  naa  dette  Maal«.  Allige- 
vel blev  Opholdet  i  England  af  afgjørende  Betydning  for 
Montesquieu,  som  det  havde  været  for  Buffon,  og  som  det 
skulde  blive  for  Voltaire;  men  ingen  har  bedre  forstaaet 
det  engelske  Væsen  end  Montesquieu,  som  paa  mødrene 
Side  havde  engelsk  Blod  i  sine  Aarer  og  var  født  og  op- 
dragen i  et  Land,  som  tidligere  havde  staaet  under  engelsk 


*)  Han  hældte  ham  en  Spand  koldt  Vand  over  Hovedet. 

Bestyrelse.  Og  netop  fordi  han  havde  opfattet  det  engelske 
Statsvæsen  saa  korrekt,  er  Montesquieus  Lære  i  Krankrig 
aldrig  trængt  dybere  ned  end  til  Overfladen,  skjønt  han 
har  haft  saa  mange  Elever.  Man  optog  Læren  om  Ad- 
skillelsen naellem  de  tre  Magter,  om  det  uansvarlige  Konge- 
domme, om  den  parlamentariske  Lovgivning,  ja  endog  om 
de  tvende  Kamre;  men  man  forglemte  eller  vilde  ikke  for- 
staa,  at  alt  dette  kun  har  Levedygtighed,  hvor  der  gives 
et  fortrin sberettiget  Aristokrati:  »Afskaf  i  Monarkiet  Her- 
rernes, Gejstlighedens,  Adelens  og  Stædernes  Forrettigheder, 
og  I  ville  enten  faa  en  Folkestat  eller  et  Despoti«.  Det 
sidste  har  man  da  haft  i  rigeligt  Maal  i  Frankrig,  det 
første  prøver  man  jo  netop  for  Tiden;  men  de  liberale  og 
doktrinære,  som  have  drømt  om  en  engelsk  Forfatning 
uden  engelske  Forhold,  have  med  Smerte  maattet  sande 
Eigtighedeii  af  Montesquieus  Ord. 

Efter  tre  Aars  Fraværelse  vendte  Montesquieu  (1731) 
tilbage  til  sit  kjære  la  Brede.  Spurgte  man  ham,  hvor- 
ledes han  havde  opført  sig  uden  Lands,  svarede  han:  »Som 
Folkene  selv;  i  Frankrig  slutter  jeg  Venskab  med  alle,  i 
England  med  ingen;  i  Italien  siger  jeg  Komplimenter  til 
alle,  og  i  Tyskland  drikker  jeg  med  enhver«.  Naar  man 
imidleitid  spurgte  ham,  hvor  han  helst  vilde  bo,  svarede 
han:  »Tyskland  er  skabt  til  at  rejse  i,  Italien  til  Opholds- 
sted, England  til  Tænkning  og  Frankrig  til  at  leve  i«. 


IL  ^ 

Resten  af  Montesquieus  Liv  til  hans  Død  (1755)  op- 
toges af  Selskabslivet,  hvor  han  var  en  Pryd,  eller  gik 
med  til  Bestyrelsen  af  hans  Godser,  hvori  han  synes  at 
have  været  ganske  godt  hjemme,  og  til  Affattelsen  af  hans 
tvende  udødelige  Arbejder:  »Betragtning  over  Romernes 
Storhed  og  Fald«  og  »Om  Lovenes  Aand«. 

Montesquieu  var  begejstret  for  Venskabsforhold*),  og 
han  holdt  af  Samtaler,  som  det  er  Tilfældet  med  enhver, 
der  glimrer  eller  finder  Næring  i  dem.  Og  med  Montes- 
quieu var  begge  Dele  Tilfældet.  I  store  Selskaber  var 
han,  om  man  da  tor  fæste  Lid  til  Lord  Chesterfield,  som 
alle  andre  Mennesker,  men  »i  en  udvalgt  Kreds  var  ingen 
mere  elskværdig,  mere  aandrig,  ingen  gav  sig  mere  hen«. 
Han  oplivedes  i  højeste  Grad,  Vittigheder  sprudlede  fra 
hans  Mund,  og  hans  Vittigheder  vare  aldrig  saarende  som 
Voltaires.  Damerne  fandt  stort  Behag  i  Samtaler  med 
ham,  og  skjønt  de  i  hine  Tider  meget  vel  kunde  taale 
lidt  Drøjhed,  var  Montesquieus  Spøg  aldrig  raa.  Hans 
Godmodighed  gjorde,  at  han  aldrig  traadte  nogen  i  Vejen, 
naar  han  glimrede;  men  han  forstod  ogsaa  at  drage  sig 
tilbage,  at  lade  andre  brillere;  han  forstod  at  være  Til- 
horer og  hørte  gjærne  til,  »Den  Mand  kom  i  Selskabet 
for  at  udarbejde  sin  Bog;  han  bevarede  alt,  hvad  der 
havde  Berøring  med  hans  Emne« ;  saaledes  udtaler  Hertug- 
inden af  Chaulnes  sig.  og  Læserne  ville  i  Ordene  lægge 
Mærke  til  den  fine,  ubeskrivelige  Overlegenhed,  som  den 
fornemme  Hofadel  antog  over  for  Embedsadelen.  Da  hine 
tvende  Engelsraænd  opsøgte  ham  paa  hans  ensomme  Brede, 
blev  han  ikke  træt  af  at  udspørge  dem  om  deres  Rejser, 
navnlig  om  Orienten,  og  saaledes  gik  det  hans  hele  Liv 
igjennem;  han  søgte  at  drage  Lærdom  af  alt,  selv  af  slette 
Romaner  og  slette  Digte,  skjønt  den  gamle  Ræv,  der  selv 
hyppig  havde  forsøgt  sig  i  Digtning,  men  uden  Held, 
gjærne  hyklede  en  stor  Foragt  for  Vers. 

Det  er  vel  sjældent,  at  et  Menneske  ved  Naturanlæg, 
sin  bele  Livsstilling  og  hele  Livsforhold  har  været  i  deu 
Grad  prædestineret  til  den  ædleste  Epikuræisme  som 
Montesquieu,  og  Præsidenten  var  en  prøvet,  en  erfaren 
Epikuræer.       Han  kjendte    sig   selv  og  uddannede  sit  Ny- 


=)  „Je  suis  amonrenx  de  l'amitié". 

delsestalent  med  Virtuositet;  men  Arbejde  og  Velgjerenhe 
vare  ham  ligesaa  høje  Nydelser  som  aandrig  Underholdning, 
oplivende  Læsning  og  et  udsøgt  Bord.  »Mit  Maskineri  er 
saa  heldig  sammensat,  jeg  gribes  af  alle  Gjenstande 
saa  levende,  at  jeg  kan.  nyde  dem,  men  ikke  saa  stærkt,  at 
jeg  lider  derunder«.  Og  som  enhver  ægte  nydelsesrig 
Natur  tandt  han  Behag  selv  i  de  simpleste,  dagligdagse 
Begivenheder;  han  fordærvede  sig  ikke  Livet  med  Ønsker 
om  det  uopnaaelige  eller  med|Græmmelse  over  det  uaf- 
vendelige. »Jeg  venter  Morgenens  Komme  med  en  indre 
Glæde  over  at  se  Lyset;  jeg  iagttager  dets  Frembrud  med 
»en  Art  Henrykkelse  og  er  tilfreds  hele  den  øvrige  Dag«. 
Ogsaa  Arbejde  for  det  almene  Vel  var  ham  en  Nydelse; 
men  han  var  ikke  ærgjerrig,  og  det  laa  fjærnt  fni  ham  at 
prale  med  Borgerdyd.  »Jeg  er  en  god  Borger,«  skriver 
han  engang,  »men  i  hvilket  Land  jeg  end  var  bleven  fedt, 
vilde  det  have  været  Tilfældet  med  mig.  Jeg  er  en  god 
Borger,  fordi  jeg  altid  har  været  tilfreds  med  den  Tilstand, 
hvori  jeg  befandt  mig.«  Dog  var  denne  Tilstand  ikke 
blot  en  passiv  Dyd;  den  var  ogsaa  Resultatet  af  en 
vis  Selvbeherskelse,  af  sand  Beskedenhed.  »Jeg  takker 
Himlen,  fordi  den  har  forlenet  mig  med  Middelmaadig- 
hedens  Gave  og  derved  har  indpodet  min  Sjæl  en  Smule 
Beskedenhed.« 

Man  har  sagt  om  Montesquieu,  at  han  havde  en 
engelsk  Karakter,  parret  med  fransk  Aand;  slige  bestemte 
Eubriker  i  psykologisk  Retning  ere  aliid  og  nødvendigvis 
unøjagtige.  Hos  Montesquieu  vare  nemlig  »Elementerne 
saa  blandede«,  for  at  tale  med  Shakespeare,  at  det  falder 
vanskelig  at  holde  dem  ude  fra  hverandre.  Dog  er  Fransk- 
manden, særlig  Gascogneren  overalt  den  fremherskende  i 
hans  Væsen,  det  engelske  er  mere  noget  ydre  og  tilfældigt: 
hans  Livsstilling,  hans  Sympathi  for  engelske  Ideer,  hans 
hele  Levevis,  der  dog  mere  stemmede  overens  med  den  i 
England    herskende  Stands   Levevis,    end  den    egentlig    var 


ff 

engelsk.  Han  er  imidlertid  helt  og  holden  Eranskmand  i 
den  Omhu,  hvormed  han  udarbejder  den  Form,  han  giver 
sine  Tanker,  og  ved  sin  Lyst  til  at  generalisere  efter  util- 
strækkelige Kjendsgjerninger;  fremdeles  ved  sit  livfulde 
Temperament,  ved  sit  slagfærdige  Vid  og  sin  rodfæstede 
Agtelse  for  Skik  og  Brug  —  en  Agtelse,  som  det  altid 
koster  Englænderen  lidt  Overvindelse  at  yde,  men  falder 
Franskmanden  som  en  anden  Natur.  Montesquieu  tager 
sig  en  Hustru,  som  det  er  Skik  og  Brug,  dør  i  Religionens 
Skjod,  som  det  er  Skik  og  Brug,  underkaster  sig  uden 
Tøven  eller  Modsigelse  den  gejstlige  som  den  verdslige 
x\vtoritet,  hvor  det  er  nødvendigt  for  at  opnaa  en  udvortes 
Ære,  der  hører  med  til  hans  Stilling;  og  alt  dette  hindrer 
ham  ikke  i  at  gjøre  sig  lystig  over  Ægteskab  og  Kirke, 
verdslig  og  gejstlig  Øvrighed,  »hvor  det  sømmer  sig«,  det 
vil  sige,  hvor  det  er  paa  sin  Plads;  thi  han  mangler  aldrig 
Takt.  Montesquieu  har  skrevet  en  Afhandling  over  »Con- 
sidération  et  Reputation«,  som  desto  værre  synes  tabt,  men 
hvoraf  der  er  bevaret  talrige  og  betydelige  Citater  i  et  sam- 
tidigt Tidsskrift,  der  gav  en  Recension  af  Skriftet.  Heri 
siger  Montesquieu  rentud:  »Der  er  en  Ting,  som  mere  end 
alle  Laster  unddrager  os  det  »gode  Omdømme«  (considéra- 
tion),  og  det  er  Latterlighed;  et  kejtet  Væsen  er  en  Kvindo 
til  større  Skam  end  lidt  »Galanteri«.  Saaledes  taler  Fransk- 
manden, og  Filosofen  tilføjer:  »Da  Lasterne  ere  saa  al- 
mindelige, er  man  bleven  enig  om  at  iagttage  Krigens 
Skik  og  Brug  over  for  dem  (de  se  faire  bonne  guerre); 
men  da  hver  Latterlighed  er  ren  personlig,  giver  man  her 
ingen  Pardon«.  Hvor  stor  Pris  han  sætter  paa  det  gode 
Omdømme  i  al  Almindelighed,  indrømmer  han  lige  saa 
aabenhjærtig :  »En  Mand  af  de  dannede  Kredse,  der  er 
anset  i  Selskabet,  lever  under  de  lykkeligste  Forhold,  hvori 
man  kan  komme.  Det  gode  Omdømme  bidrager  langt 
mere  i  il  vor  Lykke  end  Fødsel,  Rigdom,  Embeder,  Vær- 
digheder .  .  .«.     »Den,  som  er  i  Besiddelse  af  samme,  kan 

altid  glæde  sig  ved  sine  Omgivelsers  Hensynsfuldhed;  han 
møder  overalt  Tegn  paa  almindelig  Agtelse;  hans  Sjæl 
finder  paa  den  behageligste  Maade  (délicieusement)  sin 
Hvile  i  den  Tilfredsstillelse,  som  gjor  selve  Tilfredsstil- 
lelserne  mere  behagelige,  og  i  en  Pornojelse,  der  eger  selve 
Fornøjelsen«.  Og  som  en  ægte  Franskmand  forsømte  han 
ikke  saa  let  noget,  der  kunde  skaffe  hans  Liv  »velgjørende« 
Følelser.  Hvad  gjør  han  ikke  for  at  komme  ind  i  Akade- 
miet! Hvilke  Anstrængelser  udfolder  han  ikke  for  al  faa 
sit  Baroni  hævet  til  et  Marquisat!  Han  er  imidlertid 
mere  konsekvent  end  de  fleste  af  sine  Landsmænd;  han 
roser  ikke  Ligheden,  han  priser  Udmærkelserne. 

Hans  Forfængelighed  havde  dernæst  intet  saarende  for 
andre;  Montesquieu  var  aldrig  misundelig,  som  t.  Ex.  Vol- 
taire, hvem  den  højbaarne,  »konsidererede«  Montesquieus 
Berømmelse  stadig  var  en  Torn  i  Øjet,  der  kaldte  Lettres 
persanes  »lette  Varer,  en  ynkelig  Bog«  (c'est  du  frétin, 
c'est  un  piétre  livre)  og  misundelig  kritiserede  baade  »Stor- 
heden og  Forfaldet«  og  »Lovenens  Aand«  uden  ret  at 
have  læst  dem.  »Voltaire  har  for  megen  Aand  til  at  for- 
staa  mig,«  mente  Montesquieu,  »alle  Bøger,  han  læser, 
laver  han  selv,  hvorpaa  han  roser  eller  dadler,  hvad  han 
har  lavet.«  I  Privatsamtaler  kunde  der  dog  godt  undslippe 
ham  den  Ytring:  »Voltaire  er  vistnok  det  Menneske,  der 
kan  sige  de  fleste  Løgne  i  den  kortest  mulige  Tid.«  Dog 
angriber  han  aldrig  Voltaires  Skrifter,  ligesom  han  over- 
hovedet aldrig  indlader  sig  paa  Kritik.  Det  havde  kunnet 
drage  ham  ind  i  ubehagelige  Kjævlerier,  og  han  holdt  alt- 
for meget  af  sin  Ro,  var  altfor  fornem,  til  at  han  som  den 
livlige,  bidske  Voltaire  skulde  kunne  flnde  Behag  i  et  sligt 
Vittighedsspil  med  skarpe  Vaaben;  Montesquieu's  Fleuret 
havde  altid  Duppen  paa. 

Godmodighed  og  Ønsket  om  at  være  i  Fred  vare  to 
fremherskende  Træk  i  Præsidentens  Væsen.  »Jeg  forlanger 
jo  ikke  andet  af  denne  Verden,  end  at  den  rolig  skal  dreje 

sig  om  sin  Axe«.       Naar  man  ikke  lod  ham  i  Ro,  forstod 
han  dog  alligevel  at  svare,    saaledes   navnlig  naar  man  var 
ham  til  Besvær  i    hans  elskede  La  Brede,   hvad   vel  kunde 
hændes,    naar    t.  Ex.   besværlige  Naboer  eller  ivrige  Rege- 
ringsembedsmænd    vilde    foreskrive    ham    noget.       Saaledes 
klagede    Intendanten    til    Generalkontrolleuren    —    vi   vilde 
vel  nærmest  sige  Amtmanden  til  Finansministeren  —  over, 
at  Sieur  de  Montesquieu  plantede  Vinstokke,   hvor  det  ikke 
var  tilladt,    og    forsvarede    sin  Ret  ved   impertinente  Skri- 
velser:   »Da    Hr.   Montesquieu   ikke   mangier  Vid,    generer 
han  sig  ikke  ved   at  diske    op   med  Paradoxer    og  smigrer 
sig  med,    at  det  vil   være    ham   en  let  Sag  at    bevise   de 
taabeligste  Ting   med  et  Par   glimrende  Argumenter.      Jeg 
beder  Dem  derfor  om  Tilladelse  til  ikke  at  svare  paa  hans 
Skrivelse  og  ikke  at  træde  i  Skranken   mod  ham;   han   har 
intet  andet  at    bestille    end   at    udspejde  Lejligheder    til  at 
øve  sit  Vid.     Jeg  har  alvorligere  Ting  at  bestille.«      Mon- 
tesquieu  vandt    denne  Proces    som  næsten    alle  andre,    og 
som  en   ægte  Gascogner    solgte    han    aarlig    sine   gode  en- 
gelske Venner  den  Høst,   hvis  Udbytte   han   saaledes  havde 
øget;   thi  Montesquieu  var  en  lige  saa  fortrinlig  Husholder 
som  virksom  og  forstandig  Landmand.     Mod  Slutningen  af 
sit  Liv  havde    han   næsten    fordoblet    sine  Indtægter;    hans 
Orden  var  bleven  et  Ordsprog,    og    han  forærede   ikke  saa 
let  en  Skilling  bort.    han  havde  Ret   til.       Derhos  var  han 
som    en    ægte    Franskmand    Maadoholdenheden    selv,    holdt 
Frokost  med  et  Glas  Vin  og  et  Stykke  tørt  Brod,   og  hans 
Karetheste    skulle    ikke    have    været    synderlig  federe    end 
Harpagons,  om  man  tør  fæste  Lid  til  Moliére.    Hans  Klæd- 
ning var  næsten  lurvet;   han  kunde  ikke   finde  stærke  Ud- 
tryk nok   til  at  udtale  sig  mod  Ødselhedens  Last,   og  naar 
Bordeaux's  Borgere    havde  vundet  Rigdomme  i  Amerika  og 
pralende  udfoldede  deres  Skatte,  mente  han:  »De  stille  blot 
deres  Dumhed  til  Skue«. 

Det   var  dog    langt  fra,    at  Montesquieu  var  gjerrig; 

hans  seneste  Biograf  Vian*)  meddeler  fire  fuldstændig  t 
værdige  Anekdoter  om  hans  Liberalitet;  den  ene  er  mere 
beundringsværdig  end  den  anden.  Fremfor  alt  var  han 
Godheden  selv  mod  sine  Bønder,  forlangte  kun  ringe 
Fæsteafgifter,  og  skjønt  han  i  Theorien  og  i  Samtaler  præ- 
dikede den  største  Strænghed  mod  Vildttyvene,  lukkede 
han  i  Praxis  dog  ofte  et  Øje  til.  Saaledes  var  han  ogsaa 
i  Munden  ubarmhjærtig  mod  Projektmagere,  men  under- 
støttede dog  med  klingende  Mønt  en  stakkels  Opfinder  af 
et  Kronometer.  Da  han  engang  fik  at  vide,  at  Bønderne 
paa  et  af  haus  fjærnt  liggende  Godser  lede  af  Hungersnød, 
fordi  Krigen  hemmede  Kornindførselen,  rejste  den  gamle 
Herre  derhen  midt  i  Vinterens  Løb,  forsamlede  de  fire 
Sognepræster,  overgav  dem  til  Uddeling  alt  det  Korn,  han 
havde  i  sine  Lader  —  til  mere  end  6000  Livres  Værd  — 
og  rejste  bort  igjen,  efter  at  de  havde  lovet  at  fortie 
Sagen.  Der  findes  en  anden  Fortælling,  som  ogsaa  er 
bleven  dramatisk  behandlet;  tilfældigvis  faar  han  af  en 
stakkels  Knos  at  vide,  at  hans  Fader  vansmægter  som 
Slave  i  Tetuan,  og  løskjøber  ham,  uden  at  hverken  Fa- 
deren eller  Sønnen  kunde  faa  Navnet  paa  deres  Velgjører 
at  vide.  Vian,  som  gjærne  vil  lægge  sin  kristelige  Følelse 
for  Dagen,  mener  at  St.  Vincens  de  Paula  visselig  vilde 
have  været  mere  fintfølende  og  ikke  unddraget  sig  hin 
Mands  Taknemmeligheds- Ytringer,  og  selv  Saint- Beuve,  der 
dog  ikke  er  saa  synderlig  kristelig,  gjør  et  vist  Forbehold 
over  for  denne  Art  Velgj ørenhed.  »Vi  ære,  vi  agte  den 
naturlige  og  forstandige  Gavmildhed,  men  finde  dog,  at 
denne  Godhed  og  denne  Mildhed  mangler  en  vis  Ild,  lige- 
som det  attende  Aarhundredes  hele  Aand  og  Samfund 
mangler  en  vis  Fantasiens  og  Poesiens  Blomst;  man  ser 
aldrig  i   det  fjærne  Himlens   Blaa    eller  Stjærnernes  Skin.« 


■ 


*)  Histoire    de  Montesquieu,    d'aprés    des   documents   nouveaux 
et  inédits  par  Louis  Vi  an.     Paris  1878. 

Lige  saa  ubestridelig  Sætningens  sidste  Halvdel  er,  lige 
saa  tvivlsom  er  vistnok  den  første;  det  er  netop  de  mest 
fintfølende  Sjæle,  der  søge  at  dølge  sig,  naar  Taaren  bryder 
frem,  af  Frygt  for  ikke  at  kunne  beherske  deres  Bevægelse, 
eller  som  soge  at  slaa  det  hele  hen  i  Spøg,  og  naar  Mon- 
tesquieu bryster  sig  med  sin  Ufølsomhed :  »Jeg  var  Ven  af 
al  Aand,  Fjende  af  alle  Hjærter«,  var  det  aabenbart  kun 
for  at  va.'rge  sig  mod  sin  Tids  Føleri;  thi  det  attende  Aar- 
hundrede  var  maaske  netop  kun  saa  ukunstnerisk,  fordi  dets 
Følsomhed  var  altfor  virkelig,  fordi  denne  Følsomhed  beherskede 
Subjektet  for  meget,  saa  at  man  ikke  kunde  gjøre  sine  Følelser 
til  Gjenstand  for  en  objektiv,  en  kunstnerisk  Behandling. 

Det  attende  Aarhundrede  lignede  Montesquieu  en  Smule; 
i  Theorien  var  man  meget  stræng,  i  Praxis  derimod  i  Keglen 
overbærende;  i  Formen  rettede  man  sig  efter  det  engang 
vedtagne;  i  det  væsentlige  blev  det  menneskelige  hyppig 
eneraadende.  Det  gik  hor  næsten  som  med  Montesquieus 
Ægteskab:  Lovene  erklærede  de  blandede  Ægteskaber  for 
Koncubinater,  Børnene  af  disse  Ægteskaber  for  Bastarder 
og  henviste  saadanne  Ægtefællers  Lig  til  Rakkerkulen;  men 
Præsidenten  for  Parlamentet  i  Bordeaux,  den  Mand,  som 
altsaa  selv  skulde  bringe  Lovene  til  Anvendelse,  kunde 
godt  gifte  sig  med  en  Dame,  der  var  og  blev  Protestant- 
inde.  Nu  til  Dags  vilde  Montesquieu  ikke  i  hele  Bordeaux 
kunne  finde  nogen  Præst,  som  turde  vie  ham*),  og  vilde 
han  nøjes  med  borgerlig  Vielse,  vilde  Fru  Montesquieu  ikke 
blive  modtagen  i  noget  Selskab.  Vi  mene  nu  vel  ikke,  at 
det  ikke  skulde  være  bedre  at  have  Frihed  efter  Loven  end 
en  blot  social  Frihed;  men  vi  skulle  blot  minde  om,  at 
den  sociale  Frihed  var  større  i  det  attende  Aarhundrede 
end    i    vore    Dage.       Om    hin    Tidsalder    gjælder    virkelig 


*)  Hvis  han  vilde  love  at  lade  Børnene  opdrage  i  den  katholske 
Religion,  vilde  maaske  nok  en  Præst  nedlade  sig  til  at  vel- 
signe Ægteskabet,  dog  ikke  i  Kirken,  men  højest  i  Sakri- 
stiet. 

Ytringen  om  »de  slette  Love,  der  korrigeres  af  Misbrugen«. 
Man  tænke  blot  paa  det  franske  Akademi,  og  hvad  der  for  en  Snes 
Aar  tilbage  hændte  en  af  Frankrigs  største  lærde,  Littré, 
hvem  Biskop  Dupanloup  og  Guizot  forstod  i  en  halv  Snes 
Aar  at  holde  ude  af  denne  oplyste  Forsamling,  fordi  han 
var  en  Frita.'nker.  Hvor  langt  anderledes  optraadte  ikke 
Kardinal  Fleury  mod  Montesquieu.  Han  havde  ogsaa  sin 
Dupanloup,  Pater  Touinemine,  som  angav  Lettres  persanes, 
der  netop  berettigede  Præsidentens  Krav  paa  at  optages  i 
Akademiet;  Montesquieus  tvende  Persere  vare  ikke  optraadte 
synderlig  nænsomme  over  for  Munkene  eller  »Troldmanden 
i  Rom,  som  faar  Folk  til  at  tro,  at  tre  er  én« ;  men  Fleury, 
der  som  regerende  Minister  kunde  rejse  et  Veto,  gjorde 
ingen  Indsigelser,  ligesom  han  jo  ogsaa  havde  taget  Vol- 
taires »Mahomet«  i  Beskyttelse  over  for  Intolerancens 
Talsmænd.  Det  var  tilstrækkeligt,  at  Montesquieu  i  det 
for  Kardinalen  bestemte  Exemplar  lod  indhefte  nye  Sider 
med  Rettelser  i  Steden  for  de  paaklagede  Punkter.  Mini- 
steren vidste  meget  vel  Besked  med  Sagernes  Stilling,  men 
lukkede  Øjet  til,  for  at  man  ikke  skulde  sige,  at  Samtidens 
største  Forfatter  var  bleven  udelukket  fra  Akademiet.  Vol- 
taire var,  som  bekjendt,  ogsaa  en  Pryd  for  det  samme 
Akademi,  hvorfra  Taine,  saa  længe  Dupanloup  levede,  var 
udelukket  som  en  Kristendommens  Fjende.  Montesquieu 
hævnede  sig  paa  sin  Vis  over  de  Denuncianter,  som  havde 
forhalet  hans  Optagelse;  Pater  Tornemine  satte  særlig  Pris 
paa  sin  Ijerømmelse,  og  hver  Gang  Montesquieu  nu  frem- 
tidig hørte  hans  Navn  nævne,  udbrød  han  stedse:  »Pater 
Tournemine!  Hvem  er  det,  Pater  Tournemine?  Jeg  har 
aldrig  hørt  tale  om  ham!« 

Denne  Modsigelse  mellem  Lovens  Ord  og  Praxis 
strækker  sig  gjennem  hele  Aarhundredet,  og  Montesquieus 
Liv  frembyder  en  Fylde  af  Beviser  herpaa.  Rigtignok  hørte 
han  til  den  priviligerede  Klasse;  men  den  symbolske 
Maade,    der  ledsagede   hans    som  andre  priviligeredes  Ind- 

trædeise  i  Livet,  syntes  ikke  udført  forgjæves:  Montesquieu 
blev  som  Montaigne  og  Buffon  baareu  til  Daaben  af  en 
fattig  Tigger,  »for  at  hans  Gudfadder  hele  Livet  igjennem 
:kunde  minde  ham  om,  at  de  fattige  vrre  hans  Brødre«. 
Montesquieu  glemte  i  hvert  Fald  aldrig,  at  hans  Privilegier 
forpligtede  ham  til  Gjentjenester.  Hans  Privilegier  kom 
ham  ganske  vist  til  Gode  selv  dér,  hvor  han  ikke  direkte 
kunde  gjøre  Krav  paa  deres  Støtte;  ogsaa  upriviligerede 
som  Voltaire,  Diderot,  Beaumarchais  mægtede  at  triumfere 
over  Loven,  men  kun  efter  langvarige  Kampe ;  Montesquieu 
besejrede  dem  derimod  som  i  en  Leg.  Overvundne  bleve 
Lovene  dog  ligefuldt,  hvorledes  skulde  vi  vel  ellers  have 
faaet  hin  mægtige  Litteratur  fra  det  forrige  Aarhundrede, 
en  Litteratur,  vi  have  af  takke  for  vor  Frihed. 

Ganske  vist  maatte  ogsaa  alle  Montesquieus  Værker 
udgives  anonyme  og  i  Udlandet;  ogsaa  deres  Indførsel  var 
forbudt  i  Frankrig;  men  Anonymiteten  var  saa  gjennem- 
sigtig,  at  han  blev  valgt  ind  i  Akademiet  for  sine  unavn- 
givne Skrifter;  en  Præstemand  havde  den  Godhed  at  rejse 
til  Amsterdam  for  at  besorge  Lettres  persanes  i  Trykken, 
en  venlig  Jesuit  læste  Korrektur  for  Præsidenten,  og 
Grænsen  blev  saa  skjødesles  bevogtet,  at  der  i  ét  Aar 
(1721)  blev  afsat  ikke  mindre  end  otte  Oplag  i  Frankrig. 
Ikke  fuldt  saa  let  gik  det  med  den  langt  mere  moderate 
»Lovenes  Aand«.  Rigtignok  nægtede  Censuren  denne  Gang 
ikke  Indførelsen  i  Frankrig,  men  den  formaaede  Montes- 
quieu, der  i  øvrigt  ikke  lod  sig  bede  længe,  til  at  lade 
nogle  anstødelige  Steder  —  det  var  i  alt  fjorten  —  om- 
trykke;  men  Øvrigheden  forbod  dog  bagefter  (1749)  For- 
handlingen, om  end  kun  for  en  kort  Stund,  og  næppe 
havde  Malesherbes  i  Ministeriet  overtaget  Direktionen  for 
Bogvæsenet,  før  han  ogsaa  hævede  denne  Hindring. 
(  Paa  lignende  Maade  gik  det  i  Rom,  hvor  man  vilde 
sætte  Værket  paa  »Index en«  til  Trods  for  alle  Rettelser, 
til  Trods   for  den  franske  Sendemand,  ja  trods  den   hellige 


362  Montesquieu. 

Fader  selv,  der  otte  Aar  forud  saa  naadig  havde  optaget 
Voltaires  Tilegnelse  af  hans  »Mahomet«.  En  Fanatiker 
havde  strax  efter  Værkets  Udgivelse  denuncieret  det  for 
den  franske  Gejstlighed,  der  samledes  hvert  femte  Aar; 
men  denne  havde  afslaaet  at  have  noget  med  den  Sag  at 
bestille.  Sorbonnen  var  gaaet  videre,  havde  gjort  et  Udkast 
til  en  formelig  Censur  over  alle  kjætterske  Steder;  men 
det  blev  ved  Udkastet,  da  Montesquieu  henviste  til  en 
anden,  forbedret  Udgave.  I  Rom  stod  Underhandlingen 
paa  hele  fire  Aar,  og  skjent  den  indflydelsesrige  Kardinal 
Passionei  ivrig  interesserede  sig  for  Bogen,  blev  dog  det 
første  Oplag  saa  vel  som  den  italienske  Oversættelse  (1752) 
sat  paa  Listen  over  de  forbudte  Bøger,  dog  kun  »til  de 
rettes«  (donec  conigantur),  og  desuden  blev  paa  Benedikt 
XIV/s  Foranledning  Dekretet  holdt  hemmelig,  det  vil  sige, 
gjort  uvirksomt.  Som  man  ser,  kunde  man  godt  komme 
ud  af  det  med  Rom;  men  Montesquieu  havde  rigtignok  i 
disse  fire  Aar  baade  i  Rom  og  i  Paris  udfoldet  en  Vel- 
talenhed, en  Behændighed  og  en  Virksomhed,  der  vilde 
have  gjort  enhver  Diplomat.  Advokat  og  Forretningsmand 
Ære.  Hans  Indlæg,  hans  Korrekturer,  hans  Privatbreve 
vare  smaa  Mesterværker  af  Finhed,  og  Hovedskriftet,  hvor 
til  dette  Forsvar  af  hans  Bog  gav  Anledning,  hans  »Dé- 
fense  de  l'esprit  des  lois«,  er  maaske  Montesquieus  mest 
fuldendte  Kunstværk. 

I  det  første  af  de  oftere  nævnte  tvende  Værker  søger 
Montesquieu  at  godtgjore,  at  Fædrelandskj ærlighed  og 
Tillid  til  egen  Kraft  gjør  en  Stat  stor,  medens  Despotisme 
fører  den  i  Undergang.  I  »Lovenes  Aand«  bliver  den 
republikanske  Statsform  stillet  øverst  som  et  Ideal,  der 
dog  kun  lader  sig  realisere  ved  hej  Borgerdyd.  Efter  Re- 
publikken følger  Englands  konstitutionelle  Forfatning  med 
skarp  Adskillelse  mellem  de  trende  Magter :  den  lovgivende, 
den  udøvende  og  den  dømmende  og  med  Agtelse  for  Stands-  og 
Korporationsrettighederne;  sidst  kommer  den  absolute,  der  let 

slaar  over  i  Despoti  og  maa  anses  som  Aarsag  til  alt  De- 
gradation og  Sædernes  Fordærvelse.  Derhos  dadler  Montes- 
quieu skarpt  Retsvæsenets  Ordning,  Skattesystemet  og  andre 
i  Frankrig  herskende  Misforhold  og  fremhæver  det  fejlagtige 
ved  Regeringsformen  i  alle  Stater  paa  det  evropæiske  Fast- 
land, hvorimod  han  skaaner  Religionen  og  Kirken  mere  end 
i  sine  persiske  Breve.  Grundtanken  i  »Lovenes  Aand« 
ligger  i  den  skarpe  Fremhævelse  af,  at  enhver  retslig  og 
social  Ordning  har  sine  naturlige  Betingelser  i  Jordbunden, 
Klimaet,  Sæderne,  Dannelsen  og  Religionen.  Ved  denne 
inderlige  Vexelvirkning  mellem  Loven  og  Folkeaanden  frem- 
træder Staten  fra  første  Færd  ikke  som  en  vilkaarlig 
Skabning,  der  atter  vilkaarlig  kan  forandres,  men  som  nod- 
vendig,  naturbetinget  og  sig  selv  udviklende.  Statens 
Øjemed  er  under  alle  Omstændigheder  at  grundlægge  den 
lovlige  Frihed;  dette  Øjemed  naas  bedst  ved  Forbindelsen 
mellem  Folkerepræsentation  og  Kongedømme,  og  saaledes 
bliver  det  konstitutionelle  Monarki  den  bedste  Statsform. 

Det  er  ret  betegnende,  at  »Lovenes  Aand«  i  Begyn- 
delsen kun  gjorde  ringe  Lykke,  navnlig  blandt  Forfatterens 
egne  Venner.  Præsident  Hénault  mente,  Bogen  var  kun  et 
Udkast,  Silhouette  raadede  til  at  brænde  den,  selv  Crébillon 
og  Fontenelle  fraraadede  Trykningen,  og  Helvetius  og 
Saurin  bebrejdede  ham  at  have  været  for  hensynsfuld  over 
for  kirkelige  og  adelige  Fordomme.  »Vor  Ven  Montes- 
quieu,« sagde  Helvetius  med  komisk  Medlidenhed,  »vil 
miste  sit  Navn  som  Vismand  og  Lovgiver  og  kun  vedblive 
at  være  Magistratsperson,  Adelsmand  og  en  Mand  af  Vid. 
Det  gjør  mig  ondt  for  ham  som  for  Menneskeheden,  hvem 
han  havde  kunnet  tjene  bedre.«  Ogsaa  Mme.  du  Deffand 
sagde  paa  sin  pikante  Vis:  »Lovenes  Aand«  er  nok  snarest 
»Aand  uden  for  Loven«.  Det  regnede  ned  med  satiriske 
Vers  over  den  berømte  Forfatters  Vanskæbne,  Præsterne, 
særlig  Jansenisterne,  der  ikke  kunde  fordøje  den  Ros,  han 
havde   ydet   Jesuiterne,    kaldte   Bogen    en    »Skandale,    et 

Foster  af  Bullen  Unigenitus«.  Det  var  navnlig  Theorien 
om  Kliinatets  og  Jordbundens  Indflydelse,  sonn  fremkaldte 
Satirikernes  Vid  og  Kritikernes  Indvendinger.  Montesquieu 
lagde  ikke  videre  Vægt  paa  det  hele.  »Jeg  hører  et  Par 
Bremsers  Summen  om  mig;  men  naar  Bierne  blot  finde 
lidt  Honning  i  mit  Værk,  er  jeg  tilfreds.«  Hvor  behagelig 
Samtidens  Anerkjendels*^  end  var  Montesquieu,  gjer  en 
Mand  af  hans  Art  kun  Hegning  paa  Efterverdenens  Aner- 
kjendelse;  han  véd,  at  Efterverdenen  ikke  tager  det  middel- 
maadige  i  Arv;  medens  Samtiden  ofte  beundrer  selv  det 
værdiløse,  saa  snart  det  tiltaler  dens  Lune  eller  Dagens 
Smag. 

Anerkj endelsen  kom  fra  Udlandet,  som  man  jo  har 
kaldet  Samtidens  Efterverden.  »Den  Bog  vil  i  Frankrig 
fremkalde  en  Omvæltning  i  Tidsaanden,«  sagde  man  i 
Turin,  og  i  Potsdam  skrev  den  store  Konge  sine  Gloser  til 
Værket.  1  Schweiz  og  i  England  var  Beundringen  udelt. 
Hume  tilbød  sig  at  oversætte  Værket,  Chesterfield  gjennem- 
iæste  det  tre  Gange  i  Træk;  en  Englænderinde,  som  hørte, 
at  Bogen  blev  heftig  dadlet  i  Frankrig,  sagde:  »Hvorfor 
har  han  ikke  skrevet  den  her?  Vi  skulde  have  rejst  ham 
en  Statue.«  Dog  snart  kom  man  ogsaa  i  Montesquieus 
Fædreland  paa  bedre  Tanker,  og  da  han  kort  derpaa 
døde  (1755)   i  Paris  i  en  Alder  af  sex  og  tresindstyve  Aar 

—  det  er  ret  betegnende,  at  han  var  omgiven  af  tolerante 
Præster  og  tvende  oplyste  Veninder,  Hertuginden  af  Ai- 
guilion og  Mme.  Dupré  de  Saint-Maur,  om  hvem  han  en- 
gang rosende  havde  sagt:  »Hun  er  lige  god  som  Elsker- 
inde, Hustru  og  Veninde«,   og  som  nu   lukkede   hans  Øjne 

—  da  Montesquieu  ombyttede  det  timelige  med  det  evige, 
var  »Lovenes  Aand«  i  hele  Frankrig  som  i  Udlandet  aner- 
kjendt  for  det  mest  betydelige  Værk,  det  attende  Aarhun- 
drede  endnu  havde  frembragt. 

Og  dog,  ganske  Uret  havde  Samtidens  første  Dom 
heller  ikke.      Vi  skulle  her  ikke  gaa  ind  paa  Montesquieus 

Ideer  og  deres  Indflydelse  paa  Tiden ;  men  et  Par  Ord  om 
den  stilistiske  Side  af  »Lovenes  Aand«  turde  her  endnu 
være  paa  sin  Plads  for  at  fuldstændiggjore  vor  Skitse  af 
Mandens  Personlighed.  Montesquieu  frembyder  det  sjældne 
Exenipel  paa  en  mægtig  Aand,  som  i  betydelig  Grad  selv 
har  skadet  de  Tanker,  der  laa  ham  mest  paa  Hjærtet,  ved 
sit  Temperaments  Tilbageholdenhed,  sin  Hensynsfuldhed 
over  for  det  bestaaende  og  sin  overdrevne  Omhu  for  Formen. 
Hvor  nye,  hvor  modige,  hvor  tidssvarende  disse  Tanker 
vare,  selv  i  deres  lidt  stækkedb  Form,  fremgaar  tydelig 
nok  af  deres  Virkning,  en  Virkning,  som  endnu  vedvarer 
og  vil  vedvare  længe;  men  det  bor  dog  lige  fuldt  siges, 
at  Stilen  i  »Lovenes  Aand«  er  meget  afstikkende  mod 
Stilen  i  Lettres  persanes,  ligesom  Kompositionen  mod  den, 
vi  træffe  i  »Grandeur  et  décadence«.  Den  flydende  Lethed 
og  Utvungenhed,  som  udmærker  Usbecs  og  Ricas  Breve, 
har  veget  Plads  for  en  vis,  sentensagtig  Concished,  der 
ofte  grænser  til  Dunkelhed,  og  Sætningsbygningens  Anti- 
theser  virke  ofte  ret  trættende.  Selv  Chesterfield  maa 
indrømme,  »at  hans  Ven  ikke  udirykker  sig  klart  nok«; 
han  mener  nu  vel,  »at  det  er  en  Folge  af  den  manglende 
Frihed ;  i  England  vilde  han  have  skrevet  mere  forstaae- 
ligt« ;  men  dette  er  ingenlunde  Sagens  Sammenhæng. 
Montesquieu  lagde  altid  en  pinlig  Ængstelighed  i  Stilen 
for  Dagen.  Mange  Steder  i  hans  Lettres  persanes  vare 
strogne  flre,  fem  Gange,  og  selv  hans  Kjærlighedsbreve 
vare  korrigerede  helt  igjennem,  før  de  bleve  renskrevne; 
men  i  sin  Ungdom  lagde  han  hele  Vægten  paa  at  give 
sin  Tanke  det  mindst  fordringsfulde,  og  samtidig  dog  det 
det  mest  tro,  bestemte  og  fattelige  Udtryk,  medens  han 
senere  især  søgte  at  være  kortfattet  og  at  imponere  ved 
sin  Dybsindighed;  enhver  Sætning  skulde  ligesom  i  en  Nød 
give  Resultatet  af  en  hel  Tankeudvikling.  Her  foler  man, 
mere  end  heldigt,  Resultatet  af  hans  udelukkende  romerske 
Dannelse;  allerede  Saint-Beuve  har  bemærket,  at  Mon  tes- 
Historisk  Arkiv.    1882.    II.  24 

quieu  aldrig  »har  kjendt  den  oprindelige,  simple,  naturlige, 
naive  Oldtid;  hans  Oldtid  er  den  anden,  mere  overlagte, 
bearbejdede,  latinske  Epoke«.  Sallust  har  rimeligvis  været 
hans  Mand,  hvad  Formen  angaar,  som  Cicero  for  Indholdets 
Vedkommende. 

Det  besværlige  Arbejde,  Montesquieu  saaledes  kræver 
af  sine  Læsere,  soger  han  igjen  at  lette  dem  paa  anden 
Vis,  i  det  han  yder  dem  hyppige  Hvilepunkter.  Kapitlerne, 
ja  selve  Bøgerne  i  »Lovenes  Aand«  ere  for  det  meste 
smaa  og  opfordre  herved  til  Pavser  og  Eftertanke,  uden 
dog  at  dette  Øjemed  ganske  naas.  Ligesom  man  om 
Montesquieus  Stil  i  hans  Hovedværk  kan  anvende  Kants 
Udtryk:  »Han  vilde  være  meget  kortere,  naar  han  ikke 
var  saa  kortfattet«,  kan  man  med  samme  Filosof  sige  om 
Kompositionen  i  Lovenes  Aand:  »Mangen  Bog  vilde  være 
bleven  meget  tydeligere,  naar  den  ikke  skulde  have  været 
saa  overordentlig  tydelig«.  Fra  12te  Bog  er  Ordningen 
kun  en  los  Rækkefølge;  man  sporer  slet  ikke  mere  nogen 
systematisk  Ledbygning,  og  sluttelig  have  vi  ganske  simple 
Tillæg,  der  ikke  staa  i  nogen  som  helst  Sammenhæng  med 
Værkets  filosofiske  Tankegang. 

I  denne  vor  korte  Studie  kunne  vi  ikke  indlade  os 
yderligere  paa  en  filosofisk-politisk  Drøftelse  af  dette  Mon- 
tesquieus sidste  Værk;  vi  vilde  kun  antyde,  hvad  der  kan 
have  fremkaldt  hans  samtidige  Landsmænds  første,  ugunstige 
Dom. 

Vore  smaa  Udsættelser  ere  heller  ikke  til  Hinder  for  og- 
saa  at  værdsætte  Formen  i  »Lovenes  Aand«  efter  For- 
tjeneste, fremfor  alt  den  uopnaaelige  Elegans  i  Udtrykket, 
Sætningsbygningens  vexlende  Harmoni,  Tonens  uudtømme- 
lige Mangfoldighed,  den  henrivende  Ironi,  som  stadig  stopper 
den  truende  Pathos*),   de   overraskende  Lynglimt,   hvormed 


■ 


')  Vi  maa  dog  anføre  et  Exempel,  det  herlige  Kapitel  om  „Sla- 
veriets Skjændighed":  „De,  hvorom  der  her  er  Tale,  ere 
sorte  fra  Top  til  Taa,    og  have  saa  fladtrykte  Næser,   at  det 

Sprogets  store  Mester  forstaar  at  belyse  Værkets  mørkeste 
og  mest  vildsomme  Gange. 


næsten  er  umuligt  at  beklage  dem".  —  Man  kan  ikke  faa  i 
Hovedet,  at  Gud,  som  dog  er  et  meget  fornuftigt  Væsen,  har 
skabt  en  Sjæl,  særlig  en  god  Sjæl,  i  en  ganske  sort  Krop". 
—  „Et  Bevis  paa,  at  Negerne  ikke  have  sund  Menneskefor- 
stand, er,  at  de  sætte  meget  mere  Værd  paa  et  Halsbaand 
af  Glasperler  end  paa  Guld,  der  hos  de  dannede  Nationer 
har  saa  stor  Betydning". 


24* 

(Slutn.) 


II. 

V  i  saae  oven  for  *) ,  at  engelske  Tænkere ,  som 
ikke  fandt  Behag  i  det  offentlige  Livs  Kampe  og  Stri- 
digheder, vare  nærved  at  foretiække  det  evropæiske 
Fastlands  »oplyste  Despoti«.  Naar  de  saae  Fyrster  som 
Frederik  II.  og  Peter  Leopold  af  Toscana,  Ministre 
som  Aranda  og  Turgot,  der  aldrig  tænkte  paa  sig  selv, 
men  stadig  kun  paa  Staten,  der  gjorde  sig  til  ét  med 
samme  og  afgave  et  lysende  Exempel  paa  Sparsommelighed, 
Flid  og  Selvopofrelse;  naar  de  over  alt  saae  rationelle 
Lovbøger  blive  indførte,  Retsplejen  simplificeret,  gjort  bil- 
ligere og  navnlig  formildet;  naar  store  offentlige  Bygninger, 
Veje  og  Kanaler  ble  ve  udførte,  og  de  saae  Statsskoler  og 
Hospitaler  byggede  eller  reformerede,  og  hermed  sammen- 
lignede de  forsømte  Skoler,  de  stærkt  sunkne  engelske 
Universiteter,  den  almindelige  Usikkerhed  og  Fænglernes 
usle  Tilstand,  den  tunge  eller  letfærdige  Udøvelse  af  Ju- 
stitsen **),  Ægteskabsforholdene  og  Hærvæsenet  i  deres  eget 


*)  Side  315—16. 

**)  Man  behøver  kun  at  kaste  et  Blik  i  Romanerne  fra  forrige 
Aarhundrede  for  at  gjøre  sig  et  Begreb  om,  hvorledes  for- 
nemme Herrer  skyttede  deres  Kald  som  Fredsdommere  med 
samt  de  dem  paahvilende  Pligter. 

Land,  falder  det  naturlig,  at  de  glemte,  hvorledes  Fast- 
landet i  politisk  Henseende  stod  tilbage  for  deres  Hjem- 
stavn. Paa  Afstand  kunde  de  ikke  opdage  Skyggesiderne 
ved  det  misundte  Regimente,  medens  deres  Øjne  vare  til- 
strækkelig opladte  over  for  de  mislige  hjemlige  Forhold, 
navnlig  over  for  Bestikkelsesvæsenet,  der  næsten  er  uadskil- 
leligt fra  Parlamentarismen.  Selv  gamle  Parlamentarikere 
som  Horace  Walpole  forvandledes  fra  »varme  Tilhængere  af 
Friheden  til  Kegeringernes  hengivne  Venner«,  ikke  fordi 
»de  fik  en  god  Ansættelse  eller  en  Gratifikation,  hvad  der 
i  England  plejer  at  være  Bevæggrundene  til  slige  Om- 
vendelser«, men  af  Beundring  for  Ludvig  XVI/s  »tvende 
menneskelige,  dydige  og  udmærkede  Ministre,  Turgot  og 
Malesherbes«.  Disse  engelske  Beundrere  af  den  »oplyste 
Despotisme«  forlangte  heller  ikke,  saa  lidt  som  en  Voltaire 
eller  Diderot,  en  vilkaarlig  Regering,  men  kun  et  absolut 
Monarki,  under  hvilket  der  lige  saa  vel  kan  finde  en  god 
Regering  efter  Loven  Sted  som  under  det  parlamentariske 
Kongedomme  eller  Republikken.  Montesquieu  selv  ind- 
deler, som  bekjendt,  Regeringerne  i  republikanske,  monar- 
kiske og  despotiske  og  indbefatter  under  det  forste  Navn 
ikke  blot  den  engelske  Statsforfatning  med  dens  delte 
Myndigheder,  men  ogsaa  den  absolute,  d.  v.  s.  den  bureau- 
kratiske, og  sætter  Forskjell  en  deri,  at  de  sidste  regeres 
efter  Love,  de  despotiske  derimod  efter  Herskerens  Luner 
og  Indfald.  Absolutismens  engelske  Venner  havde  Uret  i 
det  Punkt,  at  de  anbefalede  dette  Fastlandsregimente  for 
England,  ligesom  deres  Efterkommere  have  Uret,  naar  de 
anbefale  deres  Regeringssystem  til  Indførelse,  uden  at  Be- 
tingelserne derfor  ere  bragte  til  Veje.  Det  er  virkelig  paa 
Tide,  at  man  endelig  herer  op  at  prise  den  engelske  par- 
lamentariske Regeringsform  som  en  Kjole,  der  kan  tilpasses 
efter  enhver  Figur.  Øen  Man  regeres  af  en  Klub  Gentle- 
men, der  i  Tilfælde  af  et  Medlems  Død  eller  Udtrædelse 
suplerer  sig  selv  ved  Ballotation;  man  siger,  at  denne  For- 

fatning  har  vfst  sig  ganske  fortræffelig,  og  det  vilde  maaske 
ikke  falde  saa  vanskelig  derpaa  at  basere  en  almindelig 
Theori  for  Regeringsformen;  men  det  vilde  dog  maaske 
ikke  saa  let  falde  nogen  ind  at  ville  indføre  samme  i  Rus- 
land eller  Italien.  Og  dog  er  den  britiske  Forfatning  langt 
mere  kompliceret,  enestaaende  og  langt  mindre  almen- 
gyldig, og  dog  anbefaler  man  den  lige  fuldt  overalt  til 
Indførelse  og  Efterligning;  hvis  man  vilde  følge  Montes- 
quieus Elever  »vilde  Regeringen  herefter  være  at  betragte 
som  en  stor  Ballet,  hvor,  som  i  enhver  anden  Ballet,  alt 
beror  paa  Figurernes  Fordelinger«*). 

Spiren  til  denne  Opfattelse  er  vel  allerede  skjult  til 
Stede  hos  Montesquieu,  men  den  blev  mere  og  mere 
almindelig  i  forrige  Aarhundrede,  og  selv  om  denne  kon- 
stitutionelle Mekanisme  udelader  Konge,  Dronning,  Løberne, 
Springerne  og  Taarnene  og  kun  lader  Bønderne  gjælde, 
som  Tilfældet  er  i  Rousseaus  »contrat  social«,  er  og  bliver 
den  i  Hovedsagen  den  samme.  Hvad  er  vel  Hares  og 
Stuarts  Mills  Kombinationer  om  Repræsentation  for  Mino- 
riteterne andet  end  Fostre  af  alle  hine  Forfatninger  med 
deres  direkte  eg  indirekte  Valgret,  med  Repræsentationer 
af  Kapaciteterne,  aarlige  Samlinger,  Magternes  Deling,  ab- 
solut Veto,  suspensivt  Vete  o.  s.  v.  ?  Alle  betragtede  og 
betragte  de  Menneskene  som  mathematiske  Enere  i  Steden 
for  at  opfatte  Staten  som  en  levende  Organisme.  Englands 
praktiske  Politikere  vilde  paa  ingen  Maade  indlade  sig  paa 
hine  Spekulationer  over  den  bedst  mulige  Konstitution,  men 
vare  derfor  lige  fuldt  store  Politikere;  den  konservative 
Aand  i  den  engelske  Forfatning,  det  engelske  Folks  sunde 
politiske  Forstand,  dets  Fordomme,  ja  dets  »matter-of- faet- 
Vaner«  og  »Hestedumhed«,  der  er  saa  utaalelig  for  de 
engelske  radikale,  have  været  en  Hindring  for,  at  hine 
Forfatnings-Lovgiveres    Theorier    fandt    en   saa    stor   Ud- 


*)  Delolme,  citeret  af  L.  Stephen. 

bredelse  her  som  hos  de  abstraktionslystne  Franskmænd  og 
de  spekulative  Tyskere. 

Den  uklare  Modstand,  der  rørte  sig  i  Nationens  Skjød 
mod  den  mekanisk-rationalistiske  Statsretslære  og  dennes 
praktiske  Fordringer,  fremkaldte  ogsaa  snart  en  stor  Tals- 
mand, der  kunde  give  denne  Modstand  et  klart  Udtryk. 
Burke,  som  blev  fedt  1730  i  Dublin,  var  Talsmand  for 
den  historiske  Opfattelse,  der  skulde  herske  langt  ind  i  den 
første  Halvdel  af  vort  Aarhundrede;  han  blev  den  Herold, 
der  blæste  til  Angreb  mod  det  forrige  Aarhundredes  Ra- 
tionalisme og  Mekanisme.  Hvor  højt  end  Mænd  som 
Montesquieu  og  Lessing  hævede  sig  over  deres  Tidsalders 
ftide  Kationalisme;  i  hvor  hoj  Grad  de  end  i  Kraft  af 
deres  Geni  saae,  hvad  den  følgende  Generation  skulde 
fremstille  som  Sagens  Kjærne,  havde  de  dog,  naar  alt  kom 
til  alt,  endnu  deres  Kod  i  Rationalismen;  men  Burke 
gjorde  Front  mod  samme.  Man  har  ofte  fremstillet  Burke 
som  en  Mand,  der  har  forraadt  sit  Parti  eller  dog  i  det 
mindste  pludselig  har  skiftet  Overbevisning,  efter  at  han 
allerede  var  naat  ud  over  sit  Livs  Midte.  Morley  og  før 
ham  L.  Stephen  have  imidlertid  paa  det  mest  grundige 
paavist,  at  Burke  i  Grunden  aldrig  blev  utro  imod  sin 
Overbevisning;  Morley  har  yderligere  leveret  Beviset  for, 
at  Burkes  personlige  Retskaffenhed,  Ubestikkelighed  og 
Hjærtensgodhed  er  hævet  over  al  Tvivl,  og  Morley  er  som 
radikal  en  svoren  Fjende  af  Burkes  Opfattelse.  Burkes 
første  Skrift  var  en  Parodi  paa  Bolingbroke  og  hans  hele 
Maner.  »Denne  britiske  Alcibiades«,  hvem  man  har  dristet 
sig  til  at  sammenligne  med  Mirabeau,  og  som  endnu 
Lecky  holder  for  en  stor  Statsmand,  kunde  endnu  glæde 
sig  ved  en  ufordunklet  Berømmelse,  da  den  unge  Burke 
persiflerede  ham  paa  denne  Maade ;  tredive  Aar  senere  kunde 
Burke  vistnok  udbryde:  »Hvem,  der  er  født  i  de  sidste 
fyrretyve  Aar,  ...  har  vel  læst  Bolingbroke?«  Men  i 
Aaret  1756,    da  Burke  skrev  sin:    Vindication  of  Natural 

Society,  henvendte  han  sig  til  en  Slægt,  der  i  ét  og  alt 
svor  til  Boliugbrokes  Fane.  Og  Grundtanken  i  dette  dri- 
stige Skrift  er  kort  og  godt  den,  at  ikke  en  bevidst,  for- 
nuftmæssig Overenskorast,  men  Hævd  »er  den  sikreste 
(most  solid)  Adkomst  ikke  alene  for  Ejendomsrettens  Ved- 
kommende, men  ogsaa  for  Staten,  der  atter  sikrer  Ejen- 
domsretten«. Verden  vilde  forgaa,  »hvis  Ude  velsen  af  alle 
moralske  Pligter  og  Grundvolden  for  hele  Samfundet  be- 
roede derpaa,  at  man  skulde  gjere  den  indlysende  for  alle 
og  enhver«.  »Forfatningen  er  en  Klædedragt,  som  maa 
tilpasses  efter  Legemet,  ikke  en  Kappe,  hvori  alle  og 
enhver  kan  hylle  sig«. 

Og  Burke  var  helt  og  holden  betagen  og  opfyldt  af 
denne  Tanke;  hans  hele  Livsvirksomhed  var  en  Forklaring, 
Udvikling  og  Variation  af  en  og  samme  Tanke.  Seneca 
havde  en  mægtig  Respekt  for  en  Mand,  der  kun  plejede 
at  læse  en  og  samme  Bog;  hvilken  langt  større  Magt  maa 
ikke  en  Mand  have,  der  kun  hævder  en  og  samme  Tanke. 
Heri  ligger  Hemmeligheden  i  Burkes  mægtige  Virksomhed ; 
han  kommer  stadig  og  uafbrudt  tilbage  til  det  samme  ene 
Punkt,  at  man  af  Historien  kan  lære  mere  politisk  Visdom 
end  af  politiske  Spekulationer,  »vel  at  mærke  naar  Histo- 
rien ikke  opfattes  som  et  Repertorium  af  Tilfælde  og  An- 
tecedenser  for  en  Advokat,  men  som  Hævd,  som  en 
Styrkelse  for  Aanden«.  Uafbrudt  gjør  han  Front  mod  al 
almindelig  Abstraktion  og  ligger  i  Kamp  for  det  indivi- 
duelle, organiske  Liv.  Han  havde  ligesom  en  Atielse  om 
den  Vigtighed,  vort  Aarhundrede  skulde  tillægge  Nationa- 
litetsprincippet, i  det  han  bekæmpede  den  demokratiske 
Ringeagt  for  Fædrelandet,  hundrede  Aar  for  den  viste  sig 
i  sin  hele  Skamløshed  hos  den  franske  Kommune  og  det 
tyske  Socialdemokrati.  Paa  samme  Maade  forholder  det 
sig  med  hans  Opfattelse  af  Aristokratiet  som  Bærer  af  den 
politiske  Tradition  lige  over  for  enkelte  Politikeres  forbi- 
gaaende  Existenser.       Hermed  hænger   igjen  sammen  hans 

Beundring   for  den  engelske  Landjunker,    der  ret    egentlig 
dannede  Nationens  Kjærne    som    historisk  Enhed,    og    med 
hvem  han  personlig  havde  lige  saa  lidt  til  fælles  som  med 
Aristokratiet.      Saaledes    hændes    det  overhovedet  ofte    de 
betydeligste  Mennesker,  at  de  vurdere  højest,  hvad  de   selv 
mangle ;    det  sande  Aristokrati,    og    især   den    ægte  Land- 
junker,  havde  kun  en  ringe  Anelse  om,  hvad  Betydning  de 
have  i  Staten;    der  udfordres  en  Døgnflue   af  en   irsk  Lit- 
terat for   at    gjøre  dem  denne   deres  Betydning  bevidst    og 
for   at  opstille    en   hel  Theori   om    denne  Betydning;    men 
hertil  udkræves  ogsaa  Burkes  hel  vidunderlige  Færdighed  i 
at  generalisere   uden   at    tabe  Kjendsgjerningerne   af  Sigte; 
netop    herved    overlever    den    søde    Frugt,    »som    døer    ved 
Sommertiden«,    og    hvormed    han    sammenligner    sig   selv, 
»alle  de  hundredaarige  Ege,  under  hvis  Skygge  den  modnes«. 
Ogsaa  den  tilsyneladende  Likonsekvens  i  hans  politiske  Løbe- 
bane lader  sig  forklare   af  denne   historiske  Grundanskuelse 
om    et    sundt    Statssamfunds    naturlige  Væxt    og    organiske 
Udvikling ;   han   var   kun    en  Modstander  af  Omvæltningen, 
som  af  brod   denne  Udviklingsproces    for   at    sætte  den    vil- 
kaarlige   Forstands  Skabninger   i   Steden;  derimod   var  han 
ikke  en  Fjende  af  de  Reformer,    som  dog  netop  lettede   og 
befordrede  Omvæltningen.      »Naar  Grunden   til  gamle  Ind- 
retninger   er    svunden,    er    det    taabeligt   ikke    at    beholde 
andet  tilbage  af  dem  end  Byrderne;  det  er  det  samme  som 
overtroisk  at  balsamere  et  Lig,    der  ikke  er  et  Lod   af  de 
Krydderier     værdt,     man     anvender    for     at     bevare    det«. 
Herfra     skriver     sig     ogsaa     hans     liberale    Reformforslag, 
som     tilsigtede     Afskaifelsen     af    Misbrug,     indskrænkede 
Kronens   Magtindflydelse    og   Bestikkelsesvæsenet    over    for 
Parlamentet    og   i   Grunden  have   bidraget  mere  til  Under- 
husets Uafhængighed  og   Sanddruheden  i   det   politiske  Liv 
end  vort  Aarhundredes  tvende  store  Valgreformer.      Herfra 
skrev    sig    ogsaa   hans    levende  Partitagen    for  Nordameri- 
kanerne.      Uafhængighedskrigen   var   i  Virkelighed  efter  L 

Morleys  dybsindige  Bemærkning  den  anden  engelske  Borger- 
krig, og  i  denne  Borgerkrig  stod  Burke  paa  deres  Side, 
som  ikke  —  eller  i  alt  Fald  endnu  ikke  —  paaberaabte 
sig  de  almene  Menneskerettigheder,  men  derimod  britiske 
Undersaatteres  skrevne  og  garanterede  Rettigheder.  Ferst 
da  den  franske  Revolution  brød  ud,  begyndte  han  at  indse 
Sammenhængen  mellem  begge  Bevægelser.  Og  nu  tøvede 
han  intet  Øjeblik;  fra  første  Færd  denuncerede  han  Revo- 
lutionen som  et  Værk  af  Forstandshovmodet,  der  drister 
sig  til  at  begynde  Historien  forfra,  men  i  Virkelighed  kun 
har  givet  sig  i  Tjeneste  hos  den  raaeste  Lidenskab.  Medens 
hele  Evropa  endnu  sværmede  for  Revolutionens  høje  Tanker, 
endnu  før  Stormen  paa  Ba stillen,  saae  denne  Konserva- 
tismens Profet  Kilderne  til  Bevægelsen  og  fattede,  hvilke 
Extremer  den  maatte  føre  til,  med  samme  ubønhørlige 
Klarhed,  hvormed  i  vore  Dage  Tocqueville,  Siibel,  Taine 
have  fremstillet  den  rette  Sammenhæng,  støttende  sig  til  de 
dybest  gaaende  Undersøgelser. 

Burke  var  ingenlunde  den  Aristokrattjener,  man  har 
villet  gjøre  ham  til,  men  han  holdt  Friheden  for  umulig 
uden  Aristokrati;  selv  Mirabeau  indsaa  før  sin  Død,  at 
Frankrigs  n^^e  Forfatning  vilde  have  henrykket  selv  en  Ri- 
chelieu,  da  dens  glatte  Overflade  i  saa  høj  Grad  lettede 
Udøvelsen  af  den  absolute  Myndighed.  Og  skjønt  Burke 
ingenlunde  nærede  den  Foragt  for  »de  store  onde  Mænd« 
af  Richelieus  Art,  som  vor  Tids  Demokrater  i  Reglen  bære 
til  Skue,  havde  han  dog  den  Overbevisning,  at  en  rolig 
organisk  Udvikling  maa  foretrækkes  for  slige  geniale  Ki- 
rurger; og  det  var  ikke  alene  med  de  samme  faktiske  og 
logiske  Beviser,  Taine  først  i  vore  Dage  har  kunnet  skaife 
lidt  Gyldighed,  at  han  bekæmpede  den  politiske  Udygtighed 
hos  Advokatforsamlingen  af  1789;  han  betvivlede  endog 
selve  Nødvendigheden  af  en  voldsom  Revolution.  Han 
havde  kort  forud  berejst  Frankrig  og  overtydet  sig  om,  at 
den   store   Omvæltning   ikke   var   fremkaldt  ved   utaalelige 

Lidelser;  dette  er  nu  vel  sagtens  en  nieget  overfladisk 
Opfattelse;  men  fordi  en  Omvæltning  og  en  hurtig  For- 
bedring af  Forholdene  var  nødvendig,  følger  heraf  endnu 
ikke,  at  Rædslerne  fra  1789  eller  vel  endog  dem  fraAarene 
1792,  1793  og  1794  vare  nødvendige  for  at  hidføre  en 
bedre  Tingenes  Tilstand.  Den  Opfattelse,  som  gaar  ud 
fra,  at  en  Generals  eller  en  Statsmands  Bevægelse  til 
højre  eller  venstre  kan  lede  Historiens  hele  Gang  ind  paa 
andre  Baner  (en  Opfattelse,  som  selv  Lecky  mangen  Gang 
synes  at  nære),  er  sikkert  nok  yderst  mekanisk,  men  man 
kan  ogsaa  gaa  for  vidt  i  det  andet  Extrem.  Den  store 
Revolution  var  sikkert  en  Nødvendighed;  det  maa  ind- 
rømmes, og  ingen  Menneskekunst  havde  kunnet  opholde 
den;  men  behøvede  den  virkelig  at  være  saa  rædselsfuld? 
Maatte  virkelig  alt  det  Blod  udgydes  for  at  hidføre  de  nye 
Tilstande?  Storhertug  Peter  Leopolds  (Kejser  Leopold  IL) 
Virksomhed  i  Toscana  turde  bevise  det  modsatte;  man  kan 
ikke  indse,  hvorfor  Mænd  som  Turgot  og  Malesherbes  ikke 
skulde  have  kunnet  naa  det  samme,  hvis  den  svage  Konge 
ikke  havde  ladet  dem  falde.  Derfor  er  Katharina  IL's 
Harme  over  Revolutionens  Rædsler  ingenlunde  saa  inkonse- 
kvent, som  Morley  fremstiller  det;  hun  havde  ganske  vist 
personlig  æret  og  agtet  Voltaire  og  Diderot  og  gjort  deres 
Idealer  til  sine;  men  Voltaire  og  Diderot  vilde  rimeligvis 
selv  have  delt  hendes  Harme,  hvis  de  havde  set  deres 
Idealer  virkeliggjorte  paa  saadan  Maade.  Og  Burke  saae 
dybere,  han  saae  selve  Manglerne  ved  Idealet,  han  fattede, 
hvorledes  det  vilde  skaife  Middelmaadigheden  Sejr,  Middel- 
maadigheden  i  Samfundet,  i  Dannelsen,  i  Aanden  og  Ka- 
rakteren, noget,  der  vilde  have  vakt  Modstrid  i  Voltaires 
hele  Natur.  Burkes  lidenskabelige  Forbitrelse,  der  gik  saa 
langt  ud  over  alle  Grænser  og  lod  ham  glemme  sig  saa 
vidt,  at  han  greb  til  de  mest  smagløse  og  hensynsløse 
Forhaanelser,  maa  ikke  skuffe  os  med  Hensyn  til  de  egent- 
lige Bevæggrunde  til  hans  Holdning.      »Tu  te  fåches,  done 

tu  as  tort«,  siger  det  franske  Ordsprog  ganske  vist,  og 
selv  Burke  mener  et  Steds:  »De  svageste  Raisonnementer 
vække  den  største  Angst  i  mig,  da  de  forraade  den  største 
Lidenskab«.  Ogsaa  han  selv  ræsonnerer  slutteli^^  meget 
tarvelig  og  rasede  som  en  vanvittig;  men  den  Krig,  han 
førte,  laa  dog  lige  fuldt  fra  første  Færd  i  Mandens  hele  Ret- 
ning. Hin  »skære  Dumhed«  (sheer  stupidity),  som  de  radikale 
af  Stuart  Mills  Skole  finder  saa  utaalelighos  de  engelske  To- 
ryer,  saae  Burke  i  sine  samtidiges  Mangel  paa  Evne  til  at 
fatte  det  tomme  og  ufrugtbare  ved  det  rent  rationelle  Stats- 
princip;  men  intet  er  mere  hyppigt  end  at  se  Mænd,  som 
ellers  nære  maadeholdne  Anskuelser,  komme  i  blind  Vrede, 
naar  de  aldeles  ikke  kunne,  gjore  visse  Sandheder,  der 
synes  dem  selv  saa  soleklare,  begribelige  for  ærlige  og 
ellers  dygtige  Mennesker.  Naar  man  blot  husker  paa, 
hvilken  Vægt  selv  hine  Tids  største  Tænkere  tillagde  de 
rent  ydre  Regeringsformer,  kan  man  gjøre  sig  en  Porestil- 
ling om,  hvilke  Anstrængelser  der  udfordredes  for  at  bringe 
Burkes  Tanker  nærmere  til  Tidens  Forstaaelse.  ^ 

Det  var  ikke  alene  Mænd  som  Thomas  Paine*),  der  | 
ogsaa  i  England  prædikede,  at  alle  Konger  og  Præster  vare 
Bedragere,  at  Loyalitet  maatte  forsvinde  lige  saa  godt 
som  Overtro,  og  at  Demokrati  og  Naturreligion  i  Kousseaus 
Aand  vare  de  eneste  Sandheder,  ogsaa  Priestley**)  udtale 
sig  i  lignende  Retning,  ligesom  den  bekjendte  Jurist  Bent- 


*)  Berømt  engelsk  og  amerikansk  Publicist;  hans  Flyveskrifter 
fremmede  i  højeste  Grad  den  amerikanske  Frihedsudvikling; 
senere  udgav  han  i  London  1790  „Rights  of  mau",  hvori  han 
mod  Burke  forsvarede  den  franske  Revolutions  Ideer,  og  som 
i  kort  Tid  blev  udbredt  i  mere  end  IV2  Million  Exemplarer. 
**)  Bekjendt  Kemiker  og  Fysiker  (f  1804),  men  ogsaa  Theolog 
og  Præst  ved  forskjellige  Dissentersmenigheder  i  England; 
hans  theologiske  Skrifter,  hvori  han  forsvarede  den  strænge 
Lære  om  Guds  Forudbesteramelse  og  erklærede  Kirken  for 
Sandhedens  Fjende,  paadroge  ham  personlige  Forfølgelser, 
der  nødte  ham  til  Udvandring  til  Amerika. 

ham    fuldstændig  ignorerede  den  historiske  Methode  i  Poli- 
tiken   og   var    »næsten    lige    saa    fjendtlig   stemt    mod    de 
nedarvede  Religioner  og  Indretninger  som  Rousseau,  hvorvel 
han   udtalte  sin   Afsky  i   en   meget   forskjellig   Dialekt«*). 
Selv  Hume  mente,   at  Love   og  Indretninger  vare   »ganske 
uafhængige    af    Menneskenes     Luner     og    Temperament«, 
medens  Burke  hævdede,    »at  Lovene  ikke  naa  langt;   hvor- 
ledes man   end   indretter  Regeringen,    afhænger   det    meste 
dog  af   den   Maade,    hvorpaa  Magten    udøves;    men  Stats- 
tjenerenes  Klogskab    og    Ærlighed ,    hvorpaa    Lovens    hele 
Nytte   og  Magt  beror,   ville   i   de  ved  Kunst  dannede  Sam- 
fund ikkun    være    en   Plan    paa   Papiret,    ikke   en  levende, 
virkende    Forfatning«.        Fox    og    Sheridan    beundrede    den 
konstituerende  Nationalforsamling  for  den   rationelle  Stats- 
retslæres  Skyld,   medens  Burke  fordømte  den  paa  Grundlag 
af   sin    historiske    Statsretslære,    og    denne   Lære    har    han 
prædiket  længe   fer  1790.      Han  var  kun   konsekvent,   naar 
han  nu  bedomte  Folkets  Indgreb  i  den  historiske  Udvikling 
lige  saa  strængt  som  tidligere  Kongernes  Indgreb  i  samme. 
Rigtignok  havde  han  selv  tidligere  hævdet,   at   man  maatte 
kaste  et  Sier  over  alle  Regeringers  Oprindelse,   og  hermed 
udtalte  han  den  inderste  Nødvendighed  i  altStatsliv,  medens 
han  nu   ubarm hjærtig  rev  Sløret  bort   fra  det  under  Fød- 
selsveerne lidende  Frankrig ;  men  hin  Fordring  havde  ogsaa 
kun  Hensyn    til    Fortiden,    ikke    til   Nutiden.       Først  efter 
lang  Tids  Hævd  skulde  Statsinstitutionerne  have  det  Beneficium, 
at  man  ikke  drog  deres  Retsmæssighed  i  Tvivl;  saa  længe 
der  derimod  endnu  var  noget  at  hindre,  saa  længe  det  endnu 
var  muligt  at  bevare  og  fredelig  omdanne  det  gamle,  turde, 
maatte  man  protestere  mod  den  voldsomme  Operation,  som 
dristede  sig  til  at   ryste  Magtens  Grundvold.     Hvor  stærk 
Magt   Lidenskaben   end    fik    over    hans  Sind,    var    og    blev 
Burke   en   ægte  B ritte   ved  sin  Respekt   for  Kjendsgjernin- 


*)  L.  Stephen. 

gernes  Logik.  Vel  hjemfaldt  han  selv  engang  til  det 
samme  Extrem,  han  bekæmpede,  og  blev  selv  lige  saa 
mekanisk  i  sit  Ræsonnement  som  en  Sieyés,  naar  han 
nemlig  ansaa  den  hele  Revolution  for  et  planmæssigt  Værk, 
for  »Resultatet  af  en  Komplot« ;  men  i  sin  Theori  forfaldt 
han  dog  aldrig  til  den  Taabelighed,  som  fransk  Logik 
kunde  føre  en  Joseph  de  Maistre  til,  naar  han  vilde  have 
Pavedømmet  anset  som  sidste  Instans  for  de  hemmeligheds- 
fuldt virkende,  historiske  Magter. 

Hvor  underordnet  en  Forfatter  Burke  end  er  over  for 
Montesquieu  og  Hume,  er  han  dog  begge  overlegen 
ved  sin  Indsigt  i  den  britiske  Forfatnings  sande  Væsen. 
Burke  svarede  som  praktisk  Statsmand  langt  fra  til  sine 
samtidiges  Forventninger;  han  var  ingen  stor  Taler,  ingen 
stor  Forfatter;  skjønt  Morley  rigtignok  paastaar  det  mod- 
satte, er  det  næppe  muligt  længere  at  finde  Smag  i  Burkes 
Stil,  til  Trods  for  al  hans  Ild;  han  var  en  genial  Forfatter 
af  politiske  Flyveskrifter,  og  Flyveskrifterne  spillede  den 
Gang  samme  Rolle  som  Avisernes  ledende  Artikler  nu  til 
Dags;  han  var  en  politisk  Journalist  af  første  Rang,  og  en 
Journalist,  der  havde  haft  Haand  i  Hanke  med  Politikken, 
selv  havde  drevet  Politik,  ikke  som  vore  fleste  nutidige 
Journalister  blot  snakket  med  om  Politikken.  Herfra 
skriver  sig  hans  Overlegenhed,  og  ikke  fra  hans  litterære 
Kundskabsfylde,  som  hans  nyeste  Biograf  gjærne  vil  have 
os  til  at  tro,  og  naar  Morley  mener,  at  Burkes  Exempel 
viser,  at  Bøger  ere  en  bedre  Forberedelse  til  Statsmands- 
visdom  end  tidlig  praktisk  Deltagelse  i  Statslivet,  synes 
hans  Exempel  snarere  at  bevise  det  modsatte.  Burke  har 
muligvis  sine  Bøger  at  takke  for,  at  han  som  Tænker  over- 
gaar  Pitt  eller  Fox;  men  hans  Udygtighed  som  Statsmand 
formindskedes  derimod  ikke  ved  hans  Kundskabsmasse,  og 
denne  Mangel  paa  Evne  hidrørte  ikke  blot  fra  hans  første 
Uddannelse,  eller  fra  hans  pirrelige  Temperament,  men  det 
laa  i  hele  hans  Aandsretning;  han  var  en  Seer,  en  Profet, 

Og  som  saadan  har  han  evet  en  storartet  Indflydelse;  men 
til  praktisk  Dj^gtighed  savnede  han  næsten  ethvert  Anlæg. 
Hans  Virksomhed  indskrænkede  sig  dog  ikke  til  Ideernes 
Verden  alene.  Han  evnede  ikke  at  gjeunemfore  alle  sine 
Forslag  til  Underhusets  Reform  og  Bestyrelsen  af  Kron- 
godserne; det  lykkedes  ham  ikke  at  hindre  den  nordameri- 
kanske Frihedskrig,  og  da  han  anklagede  Warren  Hastings, 
Englands  første  Generalguvernør  i  Ostindien,  for  Underslæb, 
blev  denne  frifunden;  men  Kronens  Forhold  til  Parlamentet, 
Englands  til  Nordamerika,  Moderlandets  til  Indien  formede 
sig  dog  efter  hans  Ønsker,  og  netop  det  fordi  han  satte  hele 
sin  Kraft  ind  paa  Virkeliggjorelsen  af  disse  sine  Ønsker. 

Vi  kunne  ikke  her  længere  dvæle  ved  Burke  til  Trods 
for  hans  betydelige  Rolle  i  den  engelske  Verdensanskuelse; 
vi  skulle  derfor  forbigaa  hans  Mangel  paa  Humor,  hans 
morask-æsthetiske  Domme  f.  Ex.  over  »Tom  Jones«,  hans 
Stilling  til  Atheisterne  og  Fritænkerne  —  hvorledes  han 
har  bidraget  meget  til  den  moderne  Fordom,  at  politisk  og 
religiøs  Konservatisme  maa  gaa  sammen,  medens  al  højere 
Konservatisme  i  det  mindste  maa  forudsætte  saa  megen 
Skepsis,  som  udkræves  til  at  øve  Tolerance  —  og  mange 
andre  Ejendommeligheder.  Det  var  os  her  kun  om  at 
gjøre  at  paavise,  hvorledes  Modstanden  mod  det  forrige 
Aarhuudredes  Opfattelse  af  Staten  er  udgaaet  fra  Burke, 
hvorledes  han  er  Fader  til  Læren  om  Staten  som  et  Re- 
sultat af  den  historiske  Udvikling^. 


III. 

Have  nu  Mænd  som  Johnson  og  Goldsmith,  Garrick 
og  Reynolds,  der  hver  Aften  samledes  med  Burke  i  Kaffe- 
huset, haft  en  virkelig  Forstaaelse  af  deres  Ven?  Ganske 
vist  har  Goldsmith  udtalt    smukke  anerkjendende  Ord  om 

den  *gode  Edmond«  *) ;  men  det  er  dog  sandsynligt,  at 
den  stramme  konservative  Johnson,  der  ferte  Sceptret  i 
disse  Forsamlinger,  har  fundet  sin  Ven  og  Medkæmper  for 
»dyb«,  naar  han  begyndte  at  udvikle  al  Konservatismens 
inderste  Væsen.  Det  var  dog  en  hel  anden  Verden,  hvori 
de  alle  bevægede  sig:  Hobbes  og  Lockes,  Popes  og  Addi- 
sons  Verden.  Ganske  vist  var  Johnson  fuldstændig  konser- 
vativ sindet,  men  han  var  det  af  ganske  andre  Grunde  end 
Burke;  vistnok  havde  Goldsmith  en  vis  poetisk  Naturfølelse, 
der  allerede  bebuder  den  litterære  Reaktion;  men  det 
menneskelig-psykologiske  og  de  sociale  Interesser  staa  dog 
altid  i  Forgrunden,  baade  i  Digtet:  »Traveller«  (den  rej- 
sende) og  i  »Landsbypræsten  i  Wakefield«.  Alle  disse 
Mænd  vare  ægte  Byboere  og  Litterater  af  Haandværk  i 
Modsætning  til  Bolingbrokes  og  Shaftesbury's  fornemme 
Dilettantvæsen.  »Kun  en  Dumrian  (blockhead)  kan  skrive 
uden  Betaling«,  mente  den  brave  Johnson.  Ogsaa  Læserne 
vare  nu  i  Reglen  Byboere;  den  forudgaaende  Tids  Pub- 
likum bestod  af  Aristokratiet  og  den  lærde  Stand;  nu 
begyndte  derimod  rlen  velhavende  Kjobmand,  Advokaten, 
Lægen,  ja  endog  Kvinder  af  Mellemstanden  at  læse,  og 
Tilbagevirkningen  heraf  lod  ikke  længe  vente  paa  sig. 

Hidindtil  havde  Landlivet  givet  Tonen  an  i  det  en- 
gelske Samfund;  det  var  den  engelske  Gentlemans  rette 
Levevis,  hvad  det  endnu  i  Reglen  er;  men  allerede  under 
Anna  havde  den  saakaldte  »Stad«  gjort  sig  til  Herre;  men 
ved  »Staden«  i  Modsætning  til  Landjunkerne  og  Hoffet 
mente  de  litterære  og  financielle  Kredse  Hovedstaden,  lige- 


whose  genius  was  such, 
We  scarcely  can  praise  it  or  blame  it  too  much; 

men  han  tilføjer  dog,  at  denne  store  Genius 

too  deep  for  his  hearers,  still  went  on  refining 
And  thought  of  convincing,  while  they  thought  of  dining. 

som  de   holdt  sig   selv    for  Nationen  og    »Tempelbar   for 
Verdens    Midtpunkt«.       Hvor    meget    Goldsmith    end    kan 
fortælle  om  den   smukke    »forladte  Landsby«   og  dens  Til- 
lokkelser,   felte   han  sig   dog   forst  ret   til  Pas  i   Londons 
Kaffehus,    og  Johnson   kunde    slet  ikke   se  anden   Forskjel 
mellem  Wales's  [romantiske   Natur   og    Englands   fredelige 
Landskaber,    end  at  der  her  fandtes  »grønne   og  frugtbare 
Heje    i    Steden    for    nøgne    og    ufrugtbare«;    hele    sit    Liv 
igjennem  foretrak  han  Fleetstreets  Tillokkelser  for  Green- 
wich Park.     Den  gamle  Lyst  til  Landlivet  uddøde  vel  ikke 
hos  Nationens  store  Masse,  men  det  var  Jægernes  og  Land- 
mændenes, ikke  de  følsomme  Natursværmeres  Glæde;  ogsaa 
Englænderens    nedarvede    Forkjærlighed    for    Oldtiden ,    en 
Forkj ærlighed,    som   udsprang  af  antikvariske  og  moralske, 
ikke  af  kunstneriske  Interesser,  bidrog  ikke  lidet  til  at  mod- 
virke det   attende  Aarhundredes  prosaiske  Forstandsretning. 
Selv  i  denne  de   litterære  Abstraktioners  Periode   holdt  de 
engelske  Digtere   og  Romanforfattere  med  nedarvet  Dygtig- 
hed fast  ved  deres  Lyst  til  at  karakterisere,  og  denne  Sans 
for   psykologisk    og    kunstnerisk  Karakteristik,    og   ikke  de 
fornemmes    Forfængelighed,    som  Lecky    mener,    maa    man 
ogsaa    tilskrive    Portrætmaleriets    vedvarende    Blomstring. 
Ved  Skuespilkunsten  træffe  vi  det  samme  Forhold;  Garrick 
forstod  at  individualisere  saa  godt  som    Portrætmalerne  og 
bragte  ved  denne  sin  Kunst  igjen  Shakespeare  i  Ære,  hvem 
den   foregaaende  Tid,  der  kun   fandt  Smag  i   en  Fremstil- 
ling af  Lidenskaber    in  abstracto,    ikke   havde    kunnet  for- 
staa. 

Malerne  Keynolds  og  Garrick  hørte  med  til  hin  histo- 
risk berømte  Selskabsklub,  hvor  Dr.  Johnson  førte  Forsædet. 
De  Udlændinge,  som  kun  søge  at  klare  sig  Johnsons 
Betydning  gjennem  hans  litterære  Virksomhed,  f.  Ex.  hans 
Digterbiografier  og  Shakespearekommentarer,  have  Møje  ved 
at  fatte  den  fremragende  Stilling,  »Doktoren«  indtog  og 
endnu    indtager    i    den   engelske   Litteraturhistorie.       Hans 

Betydning  laa  aabenbart  helt  og  holdent  i  hans  Per& 
lighed.  Selv  en  Rousseaus  Værker,  som  henrykkede  en 
Verden,  vilde  ikke  kunne  give  os  noget  ret  Begreb  om  den 
Virkning,  han  øvede,  hvis  vi  ikke  havde  »hans  Bekjen- 
delser«,  der  stille  os  i  nærmere  Forhold  til  hans  Person- 
lighed. Saa  meget  mere  nødvendigt  er  det  over  for 
Johnsons  blege  Forfattervirksomhed  at  lære  Mennesket  selv 
at  kjende  for  at  kunne  forstaa,  hvorfor  Richardson,  Gold- 
smith, Burke,  Reynolds  saae  op  til  ham.  Johnson  var  ikke 
alene  en  sjælden  god,  en  sjælden  sanddru  og  sjælden  dygtig 
Mand,  men  han  var  en  af  de  største  Virtuoser  i  Samtale- 
kunsten paa  en  Tidsalder,  som  levede  og  tænkte  i  Samtaler 
eller  i  Breve,  der  vare  en  Slags  skrevne  Samtaler,  som  vor 
Tidsalder  lever  i  Aviserne;  men  den  engelske  Samtale  var 
noget  helt  andet  end  den  transke,  var  langt  djærvere,  mere 
humoristisk,  holdt  sig  til  Kjendsgjerninger,  og  hvem  kunde 
vel  i  Djærvhed  og  Humor  tage  det  op  med  Johnson? 

Disse  Kaifehussamtaler,  hvor  Herrerne  hele  Timer  sade 
som  naglede  fast  ved  deres  Borde,  vare  Samtaler  mellem 
og  for  Mænd,  medens  den  franske  Salonsamtale  under 
stadig  vexlende  Roller  og  evig  Skiften  af  Plads  gled  let 
og  urbant  hen  over  Æmnerne  og  Personen.  Det  var  vel 
den  samme  lyse  Moral,  der  saae  »Dyden  i  hele  dens 
naturlige  og  forføreriske  Ynde  og  ugenert,  fortrolig  og  kjær- 
lighedsfuldt  nærmede  sig  den,  fjærnede  det  melankolske 
Klædebon,  hvori  saa  mange  Theologer  og  Filosofer  hylle 
den,  og  ikke  fremviste  andet  end  Dydens  Mildhed,  Men- 
neskelighed, Velgjørenhed,  Huldsalighed,  ja  i  passende 
Øjeblikke  ogsaa  tyede  til  Leg,  Spøg  og  Kaadhed«  (Hume); 
men  selv  denne  sædelige  Munterhed  fik  i  Regelen  kun  frie 
Tøjler  i  Mandfolkekredse.  Kvinderne,  som  endnu  under 
Dronning  Anna  havde  øvet  en  saa  stor  Indflydelse  i  Staten, 
Litteraturen  og  Selskabet,  at  de,  hvis  man  tør  tro  Defoe, 
»ikke  havde  Stunder  at  leve,  kun  ringe  Tid  til  at  spise  og 
sove  og  slet   ingen  til    at   sige  deres  Bønner,    i    den  Grad 

vare  alle  Regerings-,  Stats-  og  Krigssager  blevne  Damernes 
Departement«  —  Kvinderne  vare  fortrængte  fra  hine  Sammen- 
komster i  Tresindstyverne,  og  i  Salonerne,  hvor  de  vare  at 
finde,  udfyldte  lidenskabeligt  Hasardspil  hele  deres  Tid. 
Johnson  var  en  Smule  bange  for  de  politiserende  Damer, 
og  selv  den  upartiske,  billig  tænkende  Goldsmith  havde 
noget  imod  »Petroleusen«,  der  synes  at  slumre  i  hver 
Kvindenatur  og  vækkes,  saa  snart  hun  tager  Parti  i  poli- 
tiske og  religiøse  Kampe.  Englænderinden  er  vel  ogsaa 
mindre  skabt  for  Selskabet  end  den  franske  Kvinde;  bliver 
hun  fri,  overskrider  hun  let  den  Grænse,  hvor  Friheden 
bliver  uskjon  og  ukvindelig,  en  Grænse,  som  hendes  franske 
Søster  sjælden  overskrider.  Da  den  strængt  moralske 
Burke  saae  Madame  du  Barry  i  Kirken  ved  Ludvig  XV.'s 
Side,  fandt  han,  at  »Lasten  taber  sin  halve  Fordærvelse, 
naar  den  taber  al  Raahed«.  Har  Englænderinden  aandelige 
Interesser,  glemmer  hun  gjærne  sin  Natur,  søger  at  for- 
nægte Kjøn  og  taber  ofte  al  Ynde;  thi  det,  som  giver  en 
Kvindes  Underholdning  Ynde,  er  mindre  sammes  Indhold 
eller  hvad  hun  siger,  end  at  det  sagte  bærer  hendes  Kjøns 
Præg.  1  England  levér  det  selskabelige,  kvindelige  Element 
egentlig  kun  i  den  unge  Pige,  og  unge  Piger  vare  egentlig 
ikke  paa  deres  rette  Plads  i  »Tyrkehovedet«. 

Det  nødvendige  i  at  gjøre  andre  delagtige  i  sine 
Mt^ninger  og  Tanker  fik  her  frit  Løb,  og  Samtalen  blev 
dreven  til  en  sand  Aandsgymnastisk.  Det  var  Turneringer, 
hvor  enhver  ikke  blot  søgte  at  glimre,  men  ogsaa  ønskede 
at  sejre,  og  naar  »Pistolen  glippede  for  Johnson,  tog  han 
ikke  i  Betænkning  at  slaa  sin  Modstander  ned  med  Kolben«, 
som  Goldsmith  siger;  men  lian  forlangte  værdige  Mod- 
standere; »først  naar  man  i  Samtalen  gaar  sin  Mand  paa 
Livet,  kan  man  opdage  hans  sande  Værd«,  siger  han  selv. 
Enhver  Enetale  fra  Kathederet,  Prædikestolen,  fra  Advokatens 
eller  Parlamentsmedlemmets  Sæde,  var  en  let  Sag  og 
ufrugtbar;    først    Dialogen    bringer    alle   Kræfter   frem    for 

Dagens  Lys,  og  netop  derfor  satte  han  saa  stor  Pris  pai 
Burke,  fordi  han  havde  Talent  nok  til  at  ægge  ham  i  den 
Grad,  at  han  maatte  opbyde  alle  sine  Kræfter  for  at  være 
ham  jævnbyrdig.  Kun  manglede  Burke  Viddet;  maaske 
havde  Goldsmith  her  kunnet  supplere  ham,  hvis  han  ikke 
havde  følt  sig  saa  trykket  af  sin  langvarige  Armod  og 
tidligere  lave  Stilling,  medens  hans  Landsmand  Burke 
havde  et  sjældent  Talent  til  helt  at  glemme  sin  ydmyge 
Begyndelse. 

Det  var  en  ægte  engelsk  Kreds,  der  her  kom  sammen, 
skjønt  Irlænderne  spillede  en  saa  stor  Rolle  i  samme,  og 
skjønt  vi  nærmest  kjende  den  gjennem  Skotten  BoswelL 
Det  er  interessant  at  iagttage,  i  hvor  høj  Grad  det  lyk- 
kedes England  i  forrige  Aarhundrede  at  assimilere  de 
fremmede  Kræfter  og  bearbejde  de  fremmede  Indflydelser, 
i  langt  højere  Grad  end  baade  tidligere  eller  senere.  Selv 
Hume,  der  med  hele  sin  Sjæl  hang  ved  sit  skotske  Fædre- 
land, tilbragte  største  Delen  af  sit  Liv  sammesteds  og 
hadede  England,  som  man  kun  kan  hade  Fremmedherre- 
dømmet,  va"  ikke  blot  i  Sprog,  men  ogsaa  i  Methode  og 
Livsanskuelse  en  ægte  Englænder,  Og  et  lignende  Forhold 
møde  vi  hos  den  store  Irlænder  Swift.  Ogsaa  Swifts 
Landsmand  Goldsmith  var  intellektuelt,  om  ikke  af  Ka- 
rakter en  ægte  Englænder,  og  hans  hele  litterære  Virk- 
somhed stod  under  engelsk  Indflydelse;  vel  kjendte  han 
Fastlandet  fortræftelig;  men  han  blev  aldrig  som  Gibbon 
»en  kontinental  Evropæer  i  Steden  for  en  insular  Eng- 
lænder«. Saaledes  var  ogsaa  Forholdet  med  Adam  Smith 
og  endnu  mere  med  de  senere  Skotter  som  Robertson  og 
Dugald  Steward,  Erskine  og  Blair,  Burns,  W.  Scott  og 
Jeffrey;  de  kunde  være  meget  uengelske  i  Anlæg  og  Ka- 
rakter, men  de  levede  lige  fuldt  det  hele  engelske  Aandsliv 
med,  som  om  de  vare  ægte  Englændere. 

I  England  plejer  man  at  betragte  disse  Aar  i  den 
engelske    Litteraturhistorie    som    en    Pavse,    en   Opfattelse, 

der  dog  synes  temmelig  uberettiget;  i  hvert  Fald  udfylder 
Goldsmith  meget  tilfredsstillende  det  lille  Spand  af  Tid 
mellem  Fielding  og  Sterne,  mellem  Pope  og  Cowper,  for 
kun  at  dvæle  ved  Romanen  og  Digtene,  og  selv  i  Kome- 
dien har  den  foregaaende  og  følgende  Tid  intet  frembragt, 
som  har  overtruffet  hans:  »Good  natured  man«  og  »she 
stoops  to  Conquest«.  Den  litterære  Kritik,  Filosofien  og 
Historieskrivningen  blomstrede  samtidig,  og  i  hin  Tidsalder 
(1750 — 80)  forberedtes  derhos  allerede  det  Omsving,  som 
skulde  indtræde  mod  Aarhundredets  Slutning.  Allerede 
hos  Richardson,  som  videre  udviklede  den  af  Defoe  skabte 
Romanform,  finde  vi  Spirerne  til  hin  Bevægelse.  Skil- 
dringen af  den  nærmeste  Nutid  i  personlig  Fortælling  eller 
Brevform,  den  psykologiske  Karakterudvikling,  den  Følsom- 
hed, Rousseau  bragte  i  Mode  paa  Fastlandet,  gjenfinde  vi 
allerede  hos  Richardson.  Mere  udrettede  Fielding,  som 
ved  sin  geniale  Realisme  igjen  gav  den  poetiske  Produktion 
det  faste  Fodfæste,  den  næsten  havde  mistet;  ja  selv 
Johnson  bidrog  paa  sin  Vis  til  Reaktionen  i  Aarene  firs 
til  halvfems.  Hvor  meget  han  end  delte  Shaftesburys 
Antipathi  mod  de  Sværmere  og  Enthusiaster,  som  gave 
Tonen  an  i  hele  den  første  Halvdel  af  A århundredet,  saa 
lidet  kunde  han  føle  sig  til  Pas  over  for  Optimismen  og 
Kosmopolitismen.  Skjønt  han  selv  ganske  hørte  til  den 
»sunde  Menneskeforstands«  Skole,  ja  i  en  vis  Forstand  var 
Skolens  sidste  og  højeste  Udtryk,  var  han  dog  ingen  Ven 
af  Deisterne,  der  rørte  ved  hans  engelske  Kirke.  I  en 
Tidsalder,  hvor  alle  Talenter,  Burke  inklusive,  fhavde  givet 
sig  i  Tjeneste  hos  Whiggerne,  var  han  en  Stoktory,  og 
skjønt  han  var  et  Forstandsmenneske,  der  t.  Ex.  bedømte 
Shakespeare  efter  abstrakte  Regler,  vilde  han  i  Staten  dog 
kun  lade  Praxis  og  Traditionen  gjælde,  og  den  brittiske 
Forfatning  var  en  Mønsterforfatning,  fordi  den  havde  Liv 
og  havde  udviklet  sig,  ikke  fordi  den  opfyldte  alle  den 
»indbildske«  (fancyful)  Montesquieus  Betingelser.      Medens 

alle  sværmede  for  Frankrig  og  forkastede  alle  nationale 
Skranker,  vilde  han  kun  være  Englænder  og  ft»lte  det 
næsten  som  en  Uforskammethed,  naar  Skotterne  ogsaa  vilde 
være  en  Nation.  Fremfor  alt,  medens  det  var  Mode  at 
finde  alt  paa  det  bedste  i  denne  den  bedste  af  alle  Ver- 
dener, var  det  ham,  som  reagerede  mod  denne  Lyksalig- 
hedsrus;  og  karakteristisk  nok,  ikke  ved  plump  Satire  eller 
ved  fin  Spot  som  Voltaire  i  »Candide«,  men  med  en  Art 
Mdankoli,  som  laa  i  hans  Væsens  Dyb,  og  i  det  han  viste 
Verden  den  mørke  Side  i  Naturen  som  i  Samfundet.  Youngs 
»Nattetanker«  ere  næsten  samtidige  med  Johnsons  »Ras- 
selas«. 

L.  Stephen  udvikler  meget  smukt,  hvorledes  det  18de 
Aarhundredes  Litteratur  egentlig  kun  er  det  symbolske 
Udtryk  for  dette  Aarhundredes  Tankebevægelser,  hvorvel 
den  naturligvis  ogsaa  samtidig  gj engiver  den  engelske  Aands 
permanente  Karakter.  Alle  de  Modsætninger,  man  den 
Dag  i  Dag  gjenfinder  i  den  engelske  Nation  skarpt  ved 
Siden  af  hverandre:  den  modigste  Sandhedskjærlighed  og 
det  mest  direkte  Hykleri,  den  mest  kyniske  Egenkj ærlighed 
og  det  største  Ædelmod,  den  taabeligste  Ødselhed  og  den 
haardeste  Havesyge,  raa  Grusomhed  og  levende  Medlidenhed, 
alt  staar  levende  for  os  i  hin  Tids  litterære  Mindesmærker, 
og  dog  afspejle  sig  samtidig  Typer,  Følelser  og  Sæder,  som 
for  længst  have  ophørt  at  existere ;  fremfor  alt  kunne  vi  træffe 
her  den  Tankeverden,  vi  pleje  at  betegne  som  den  theolo- 
giske  Rationalisme,  og  hvorimod  den  antydede  Reaktion 
vendte  sig.  Hermed  er  imidlertid  ogsaa  Grundmangelen 
ved  hin  Litteratur  karakteriseret:  en  saa  kold  og  mekanisk 
Verdensanskuelses  om  Deismen,  hvorfra  den  hele  filosofiske 
Bevægelse  udgik,  kunde  kun  byde  Fantasien  en  mager 
Jordbund.  Hvor  langt  rigere  end  denne  Tidens  livløse 
Gud  var  selv  ikke  Miltons  strængt  bibelske  Verden,  for 
slet  ikke  at  omtale  Shakespeares  romantiske  Tidsalder,  da 
Feen  Abundia  endnu  regerede  Verden. 

IV. 

Den  fra  Locke  udgaaende  filosofisk-kritiske  Bevægelse 
og  Newtons  Naturfilosofi  øvede  en  velgj ørende,  ora  just  ikke 
dybt  gaaende  eller  inderliggjorende  Indflydelse  paa  det  re- 
ligiøse Liv.  Newton  selv  havde  visselig  ingen  Anelse  om 
sine  Opdagelsers  vidtrækkende  Betydning  for  de  religiøse 
Spørgsmaal  og  »bøjede  mere  og  mere  sin  mægtige  Aand  til 
den  Løsning  af  Gaader,  han  kaldte  Profettydning«*);  men 
Tiden  skulde  vel  vide  at  drage  disse  Konsekvenser.  Endnu 
mere  betydningsfuld  var  Lockes  Virksomhed;  han  var  Fader 
til  »Nyttighedsmoralen«,  som  beherskede  hele  det  forrige 
Aarhundrede,  skjont  forst  Bentham  bragte  den  fuldstændig 
i  System;  han  var  fremfor  alt  Talsmanden  for  den  kirkelige 
Tolerance,  som  er  Tidsalderens  smukkeste  Karaktertræk. 
Ogsaa  Lockes  Filosofi  var  ret  et  Foster  af  England,  og 
ligesaa  hans  Respekt  for  det  faktiske,  hans  Utilbøjelighed 
til  al  Systematisering,  hans  Ærbødighed  for  givne  Lidret- 
ninger og  Fordomme,  hans  Lyst  til  Kompromisser.  Derfor 
var  ogsaa  den  erkeengelske  Johnson  en  fuldstændig  Lo- 
ckianer  i  sin  Mistro  mod  al  spekulativ  og  skeptisk  Filosofi. 
At  Lockes  Filosofi  dog  i  sine  Konsekvenser  maatte  fore 
til  Humes  Skepsis,  maa  ikke  vildlede  os.  Locke  selv  vilde 
blive  staaende,  vildeikke  angribe  Aabenbaringen,  ikke  drage  Gud 
og  Udødeligheden  ind  under  Diskussionen,  men  Hume,  den 
spekulative  Skotte,  blev  ikke  staaende;  vel  erklærede  han, 
»at  vor  hellige  Religion  beror  paa  Troen,  ikke  paa  For- 
nuften, og  at  det  var  den  sikreste  Vej  at  udsætte  den  for 
Fare,  naar  man  underkastede  den  en  Prøve,  den  ikke 
kunde  taale«;  men  det  hindrede  ham  dog  ikke  i  at  drage 
Religionens  filosofiske  Grundlag  for  Fornuftens  Domstol  og 
her  drage  det  til  Ansvar. 

Locke  øvede  en  lige  saa  mægtig  Indflydelse  paa  Kirken 
og  Staten    som   paa    den    filosofiske  Udvikling.       Ikke   blot 

Whiggernes  Praktikere,  men  ogsaa  deres  Theoretikere,  R 
Walpole  saa  godt  som  Montesquieu,  toge  deres  Udgangs- 
punkt fra  ham,  og  hans  Forsvar  for  kirkelig  Tolerance  bar 
strax  de  skjonneste  Frugter.  Under  Dronning  Anna  brød 
den  højkirkelige  Fanatisme  endnu  engang  løs  mod  Vilhelm 
III.'s  Tolerance;  men  Locke  forsvarede  samme,  og  senere 
har  den  bestaaet  uanfægtet.  Medens  Bossuet  fra  den 
uendelige  Forskjellighed  i  religiøs  Hensende  drog  den  Slut- 
ning, at  Enhed  var  en  Nødvendighed,  og  herfra  igjen  kom 
til  Kjætteriets  Undertrykkelse  og  blind  Underkastelse  under 
Kirkens  Avtoriteter,  udledede  Locke  af  disse  Forskjellig- 
beder  Tolerancens  Nødvendighed  og  Forstandens  Berettigelse 
paa  dette  Omraade,  d.  v.  s.  Rationalismen;  thi  Lockes 
»Kristendommens  Fornuftmæssighed«  blev  ret  egentlig  Ud- 
gangspunktet for  den  hele  theologiske  Rationalisme,  der  i 
Historien  er  bekjendt  som  den  engelske  Deisme.  Deisme 
var  imidlertid  i  Grunden  ikke  andet  end  en  Naturreligion, 
og  trods  talentfulde  og  lærde  Modstandere  blev  den  snart 
ikke  blot  et  Credo  for  alle  intelligente  Dissidenter,  der 
under  Navn  af  Unitarierne  rejste  sig  mod  Treenigheds- 
læren,  men  ogsaa  for  alle  dannede  Anglikanere,  medens 
den  samme  Retning  i  Frankrig,  hvor  den  fandt  sig  stillet 
over  for  Katholicismen,  og  hvor  den  franske  Logik  drev 
Udviklingen  videre,  snart  maatte  slaa  over  i  en  direkte 
Bekæmpelse  af  Kristendommen. 

Af  Kristendommens  Mystik  og  af  dens  Symbolik  blev 
ganske  vist  kun  lidet  tilbage;  det  hele  var  et  meget  pro- 
saisk Moralsystem  og  en  højst  ædruelig  Metafysik  om 
en  guddommelig  Verdensstyrer.  Gudstjenesten  sank  mere 
og  mere  ned  til  en  tom  Formsag,  Prædikenerne  bleve  simple 
moralske  Afhandlinger,  ja  sluttelig  under  Sternes  ge- 
niale-frække  Håand  til  smaa  humoristiske  Foredrag  over 
alt  muligt  undtagen  Kristus  og  Forløsningen.  Samtidig 
tager  man  dog  endnu  sin  Hat  af  for  Kristendommen,  hvor 
man  tilfældigvis  støder  paa  samme,    selv  om  man  hedder 

Hume.  Først  Gibbon  angriber  den  mere  direkte  og  uær- 
bødig; men  Gibbon  kan  man  næppe  mere  kalde  en  Eng- 
lænder, i  det  mindste  ikke  naar  henses  til  hans  filosofiske 
Verdensanskuelse,  lian  havde  uddannet  sig  paa  Fastlandet. 
Mod  Slutningen  af  Aarhundredet  havde  Rationalismen  imid- 
lertid grebet  saa  stærkt  om  sig,  at  Paine  og  Priestley 
kunde  driste  sig  til  at  tale  dens  Sprog  ogsaa  til  Folket. 
Selv  de  konservative  Theologer,  som  samtidig  maatte  gjore 
Front  mod  Fritænkerne  og  de  orthodoxe,  prædikede  en 
Moral,  der  kun  ieb  ud  paa  simpel  Klogskab;  de  havde  nok 
bevaret  det  theologiske  Sprog,  men  brugte  samme  paa  saa 
ubestemt  Vis,  at  man  derunder  kunde  forstaa  alt,  hvad 
man  selv  vilde.  De  talte  om  Harmonien,  Enheden,  den 
bedste  af  alle  Verdener  o.  s.  v.,  de  fandt  Gud  i  Naturen, 
men  uden  at  betone  hans  Personlighed.  Vel  havde  Gud 
ogsaa  engang  vist  sig  synlig  for  Menneskene;  men  det  var 
allerede  længe  siden  og  i  det  fjærne  Vidunderland;  siden 
hin  Tid  afbrød  den  høje  Herre  ikke  mere  Naturens  Orden, 
kort  sagt,  Gud  Fader  var  bleven  til  en  Art  »overnaturlig 
Overdommer,  hvis  Kjendelser  bleve  udførte  i  en  overnaturlig 
Verden,  men  som  for  denne  naturlige  Verden  var  en  kon- 
stitutionel Monark,  der  havde  undertegnet  en  Art  Grundlov 
og  trukket  sig  tilbage  fra  det  egentlige  Regimente«.  Pole- 
miken  mellem  Theologerne  og  Deisterne  var  derfor  i 
Regelen  ogsaa  meget  lunken,  men  det  var  ogsaa  en  Selv- 
følge, da  disse  ikke  vilde  bekæmpe  Religionen,  hine  ikke 
Tolerancen. 

Den  engelske  Kirke  passede  fortræifelig  for  den  en- 
gelske Folkekarakter  og  Aand  saa  vel  som  for  Landets 
historiske  Forhold.  Den  havde  den  Fordel  at  være  en  na- 
tional Kirke,  den  var  bleven  sin  mest  farlige  Modstander 
(den  katholske  Kirke)  kvit  og  kunde  nu  udstrække  sin 
Tolerance  til  alle  andre  Dissenters.  Den  havde  dernæst 
opgivet  Katholicismens  mest  fornuftstridige  Dogmer  og  var 
i    det    hele    et    Kompromis    mellem    tvende  Extremer;    den 

havde  en  monarkisk-aristokratisk  Forfatning,  var  ved  Præ- 
sternes Ægteskab  nøje  sammenknyttet  til  Folket  og  havde 
derhos  beholdt  Læren  om  den  apostoliske  Kontinuation  og 
saaledes  ikke  opgivet  den  Englænderne  saa  kjære  historiske 
Tradition.  Samtidig  var  Kirkens  politiske  Betydning,  som 
den  læge  Stand  betragtede  med  Mistro,  stadig  bleven  sva- 
gere og  var  selv  i  Overhuset  meget  formindsket,  især  da 
man  fra  Wilhelm  III. 's  Tid  i  Kegelen  kun  bortgav  de  høje 
Kirkeembeder  til  »Latitudinarier«  *).  Vilhelm  III.'s  Forsøg 
paa  at  tilvejebringe  en  evangelisk  Union  slog  rigtignok  fejl; 
men  der  var  dog  sluttet  en  Vaabenhvile  mellem  Kirken  og 
Dissidenterne,  og  efter  en  kort  Kamp  under  Dronning  Anna 
vandt  den  af  Bisperne  repræsenterede  Tolerance  afgjerende 
Overhaand.  Synoden  (eller  Konvokationen),  hvor  den  noget 
mere  intolerante  lavere  Gejstlighed  vilde  have  gjort  Ud- 
slaget, bestod  faktisk  ikke  mere;  thi  den  blev  ikke  sammen- 
kaldt efter  1717,  og  den  underordnede  Gejstlighed  fulgte 
snart  ganske  deres  foresatte,  af  hvem  de  fremtidig  vare 
afhængige  uden  nogen  Appel.  Ved  Aarhundredets  Midte 
var  Indifferentismen  inden  for  selve  Kirken  bleven  saa  stor, 
at  Hume  kunde  sige:  »I  religiøse  Ting  hersker  der  hos 
Nationen  den  køligste  Ligegyldighed,  som  den  vel  næppe 
findes  hos  nogen  andet  Folk«.  Dette  var  nu  dog  kun  halv- 
vejs Sandhed,  og  den  fornemme  Aand,  der  færdedes  paa 
Kulturens  Højder,  mærkede  ikke  den  Bevægelse,  der  alle- 
rede havde  taget  sin  Begyndelse  dybt  nede  mellem  de 
arbejdende  Myrer;  men  indskrænket  til  Statskirken  er  hans 
Dom  fuldstændig  rigtig. 

Allerede  med  Midten   af  Fyrrerne   havde  den   religiøse 

*)  Det  maadeholdne  Parti  inden  for  den  biskoppelige  Kirke, 
som  fra  Midten  af  det  17de  Aarbundrede  søgte  at  holde 
Middelvejen  mellem  denne  og  Presbyterianerne  og  nok  vilde 
fastholde  Kirkens  La'resætninger ,  men  dog  ikke  ignorere 
Fremskridtenfi  i  Flistorien  og  Naturvidenskaberne;  senere 
hen  omtrent  det  samme  som  de  indifferente. 

Følelse  begyndt  en  Reaktion,  der  nærmest  svarede  til  den 
pietistiske  Bevægelse  i  Tyskland  og  Danmark.  Dissiden- 
terne vare  ved  Aarhundredets  Begyndelse  endnu  kun  lidet 
talrige,  udgjorde  vel  kun  omtrent  en  Tyvendedel  af  Befolk- 
ningen. Independenterne,  som  ønskede  Statskirken  oplest  i 
en  Række  smaa,  af  Staten  uafhængige  Republikker,  og  i 
deres  Læresætninger,  navnlig  med  Hensyn  til  Forudbestem- 
melseslæren,  vare  strængt  kalvinske,  vare  efter  deres  store 
Magtudfoldelse  under  Cromwell  næsten  bukket  under  for 
Reaktionen;  Englændernes  polittske  Forstand  modsatte  sig 
en  Kirke,  som  kun  vilde  være  et  usynligt  Samfund  af  ud- 
valgte, spredte  over  hele  Verden.  Baptisterne,  som  søgte 
at  rense  Religionen  og  vilde  indrette  Ritualet  mere  for- 
standsmæssigt, vare  forstenede  saa  godt  som  Kvækerne,  der 
vilde  opgive  ethvert  ydre  Ritual;  de  fortsatte  vel  deres 
Liv,  tabte  kun  faa  Tilhængere,  men  vandt  ingen  nye. 
Kun  Unitariernes  nye  Sekt,  der  i  egentlig  Forstand  ret  var 
et  Produkt  af  forrige  Aarhundrede,  naaede  en  stor  Blomst- 
ring, men  var  efter  sin  hele  Natur  en  Bekjendelse  for 
dannede  og  kunde  aldrig  blive  en  Folkereligion,  ikke  en- 
gang i  Oplysningens  Aarhundrede;  thi  den  forlangte  fuld 
Frihed  for  Kirken,  vilde  ophæve  alle  Baand,  der  paa 
nogen  som  helst  Maade  kunde  binde  de  gejstliges  Lær- 
domme ;  men  en  Religion,  en  Folkereligion  vil  have,  den  fordrer 
Lovbundethed.  Helt  anderledes  var  Forholdet  med  Wes- 
leyanismen,  der  i  Begyndelsen  ikke  optraadte  som  Dissi- 
dentisme, men  kun  vilde  gjenoplive  den  anglikanske  Kirke 
ved  Følelsen,  ved  en  inderlig  Gjenfødelse,  ligesom  Pie- 
ismen søgte  at  indgyde  Lutherdommen  nyt  Liv.  Wesley 
dannede  imidlertid  Samfund  og  Foreninger  af  Lægmænd  i 
Kirkens  Skjød,  han  forlangte  en  paaviselig  Omvendelse,  per- 
sonlig Modtagelse  af  Aabenbaringen  hos  hvert  enkelt  Medlem, 
ja  indførte  Herrnhuter-Indretninger;  men  dog  vilde  han  for- 
blive i  Landskirken,  hvad  rigtignok  ikke  kunde  holde  ved 
i  Længden;    han    maatte    saa    at   sige    næsten    sættes  paa 

Døren;  men  endnu  længe  efter  at  Wesley  og  hans  Apostel 
Whitefield  havde  maattet  forlægge  deres  Virksomhed  fra 
Kirkerne  til  den  fri  Mark,  erklærede  de  sig  for  tro  Til- 
hængere af  Landets  Religion.  Først  omtrent  1785  (mere 
bestemt  fra  1795)  blev  denne  hidtidige  »evangeliske«  Be- 
væ^gelse  til  Methodistsekten,  der  nu  til  Dags  i  England 
tæller  1  Million  (efter  andre  2,400,000),  i  Amerika  endog 
2  Millioner  Medlemmer;  men  ikke  desto  mindre  havde 
Sekten  hermed  begyndt  sit  aftagende  Stadium;  thi  »skjønt 
mægtige  religiøse  Bevægelser  altid  udgaa  fra  Stænder,  som 
ere  utilgængelige  for  den  filosofiske  Dannelse,  ere  de  dog 
dømte  til  Ufrugtbarhed,  naar  de  ikke  forstaa  at  assimilere 
noget  filosofisk  Element«*).  Denne  Ufrugtbarhed  maa  dog 
kun  forstaas  om  Methodismen  som  Sekt;  thi  Wesleya- 
nismen  er  en  historisk  Kjendsgjerning  af  største  Betydning, 
Wesley  var  en  religiøs  Rousseau,  som  lige  over  for  den 
herskende  Konventionalisme  igjen  indsætter  Følelsen  i  sin 
Ret,  som  ene  og  alene  holdt  det  indre  Liv  for  betydnings- 
fuldt og  ofte  forledte  sine  Disciple  til  sygeligt  Selvgrubleri, 
men  samtidig  ogsaa  skaffede  den  ægte  lutherske  Tankegang 
Indpas  paa  ny  i  England:  det  er  vigtigere,  hvad  et  Men- 
neske er,  end  hvad  han  gjør  og  tænker;  han  gav  atter 
Tanken  om  Synden  som  en  Udstrømning  fra  den  ubenaa- 
dede  Natur  nyt  Liv.  Den  evangeliske  Bevægelse  —  saa- 
ledes  plejede  man  at  kalde  Wesleyanismen  —  fik  rigtignok 
ingen  umiddelbar  Indflydelse  paa  den  engelske  Kultur;  de 
fornemme  Klasser  ignorerede  den,  de  dannede  bespottede 
den ;  men  middelbart  virkede  Wesleyanismen  dog  rensende 
og  samtidig  indsnævrende  paa  Moraliteten  som  i  tidligere 
Tider  Puritanismen,  oplivende  og  inderliggj ørende  paa  Poe- 
sien, vækkende  og  provocerende  paa  de  religiøse  Interesser; 
den  gav  Statskirken  nyt  Liv,  i  det  den  blottede  dens  Svag- 
heder og  æggede  den  til  Modstand. 

*)  L.  Stephen. 

De  tre  nordiske  Riger. 

1. 

Uen  politiske    Stilling   i    Danmarks    Rigsdag   ved 
Nyaarstid    1881    havde   megen   Lighed   med  Stillingen  ved 
samme  Tid    1880.      Om   det  siden   1875  bestaaende   Mini- 
sterium Estrup  sluttede  sig  Landsthingets  overvejende  Flertal, 
og  i  Folkethinget  havde  dets  Tilhængere,   Thingets  Højre, 
siden  Oplesningsvalget   den    3dje  Januar    1879   udgjort  en 
Tredjedel  af  det  samlede  Medlem  santal.     Ved  det  nævnte 
Valg  var  Oppositionen  svækket,   og  Svækkelsen  var  tiltagen 
ved  indbyrdes  Uenighed  i  Venstre.     Af  dettes  tre  Grupper 
vare  de  to,  den  »moderate«  og  den  »udtraadte«,  i  Lobet  af 
1880  komne  til  at  staa  Højre  nærmere  end  den  »radikale«, 
hvilket  især  havde  vist  sig  ved  de  militære  Loves  Gjennem- 
førelse  i  Slutningen  af  Samlingen  1879—80.     De  moderate 
og  udtraadte  frygtede  nu  imidlertid  for,  at  dette  vilde  skade 
dem  i  deres  tidligere  Vælgeres  Øjne,  naar  et  nyt  almindeligt 
Folkethingsvalg  skulde  foretages.      Et  saadant  kunde  ventes 
i  Løbet  af  Aaret  1881,  da  det  ikke  var  rimeligt,  at  man  vilde 
lade  Valgperioden  udløbe   med   den  3dje  Januar  1882  midt 
under  Rigsdagssamlingen.     Denne   Udsigt  til  en  Opløsning 
—  ingen  kunde  vide,  hvor  snart  —  i  Løbet  af  1881  havde 
allerede    fra  Aarets  Begyndelse   en   kjendelig  Virkning   paa 
Folkethingets  Arbejder,    og   især    var  det  de   moderate  og 

deres  stadig  nærmere  Meningsfæller,  de  udtraadte,  magt- 
paaliggende  at  kunne  møde  Vælgerne  med  Resultater,  som 
maatte  antages  at  være  dem  velkonme. 

Allerede  ved  Rigsdagssamlingens  Begyndelse  havde  de 
moderates  ledende  Mænd  kastet  deres  Øjne  paa  det  Forslag 
om  Straffelov  for  Krigsmagten,  som  i  Foraaret  1877 
ikke  havde  været  langt  fra  at  blive  gjennemført  i  Rigsdagen ; 
dennes  Virksomhed  var  imidlertid  da  brat  bleven  afbrudt  af 
Hensyn  til  den  »provisoriske«  Finanslov,  som  i  Følge  Grund- 
loven ikke  kunde  udstedes,  medens  Rigsdagen  var  samlet. 
Uagtet  Forslagsstillernes  Ordfører,  Bojsen,  allerede  ved  Ind- 
bringelsen antydede  stor  Imødekommenhed  lige  over  for  Re- 
gering og  Landsthing,  syntes  det  dog  længe,  som  om  Sagen 
skulde  strande.  Ved  dens  første  Behandling  strax  efter 
Juleferien  (den  8de  Januar  1881)  udtalte  nemlig  Marineminister 
Ravn,  der  tillige  optraadte  paa  Kriosminister  Kauffmanns 
Vegne,  at  Ministrene  ikke  kunde  ønske  at  deltage  i  For- 
handlingen om  Forslaget,  da  de  selv  agtede  at  indbringe  et 
saadant  senest  i  Begyndelsen  af  næste  Samling.  Ikke  des 
mindre  gik  Sagen  i  Udvalg;  men  mange,  især  de  radikale, 
betragtede  Forslaget  som  dødfødt.  Des  større  Overraskelse 
vakte  det  uden  for  de  indviedes  Kreds,  da  der  den  24de 
Februar  afgaves  en  Udvalgsbetænkning,  hvoraf  man  saae,  at 
Hojremedlemmerne  vare  blevne  enige  med  de  moderate  og 
udtraadte  om  Lovens  Indhold,  medens  Rygtet  lod  formode, 
at  Landsthingets  Højre  alt  paa  Forhaand  var  vundet  for  den 
samme  Affattelse,  samt  at  Ministeriet  havde  opgivet  sin 
Modstand  imod  Sagens  Fremme.  Det  gjaldt  da  for  det 
radikale  Mindretal  at  bekæmpe  Lovforslaget  til  det  yderste 
og,  ikke  mindst  i  Vælgernes  Øjne,  at  fremstille  nogle  af 
dets  Bestemmelser  (om  Bøjestraifen  og  Hilsepligten)  med  de 
mørkeste  Farver.  Loven  gik  dog  ustandselig  gjennem  Folke- 
thinge t,  derpaa  uændret  gjennem  Landsthinget,  og  lik  Kon- 
gens Stadfæstelse  den  7de  Maj,  samme  Dag  som  Folkethinget 
opløstes.      Forhandlingen    havde    mere    end    noget   tidligere 

Stridspunkt  sat  ondt  Blod  imellem  de  radikale  og  de  andre 
Venstregrupper,  og  det  var  klart,  at  hine  fra  denne  For- 
handling vilde  hente  Vaaben  til  at  bekæmpe  de  moderate 
og  udtraadte  under  Valgene.  Kløften  mellem  Ministeriets 
Modstandere  havde  aldrig  været  saa  dyb  som  nu,  og  denne 
Omstændighed  har  maaske  bidraget  til,  at  Regeringen  netop 
valgte  dette  Tidspunkt  til  at  opløse  Folkethinget. 

Næst  efter  Straffeloven  maa  nogle  Jærnbanelove  anses 
for  Samlingens  vigtigste  Frugter.  Den  18de  Februar  stad- 
fæstedes tre  saadanne  om  Anlæg  af  Jærnbaner  fra  Skive  til 
Glyngøre  og  fra  Tommerup  til  Assens  samt  om  Kjøb  af  den 
østjyske  Jærnvej,  den  18de  Marts  en  Lov  om  en  Jærnbane 
fra  Odense  til  Bogense,  den  23de  April  om  en  Dampfærge- 
forbindelse over  Store  Bælt  m.  m.,  om  en  Jærnbane  fra 
Masnedsund  til  Masnedø  tillige  med  en  Havn  sammesteds 
og  en  Dampfærgeforbindelse  mellem  denne  og  Orehoved,  og 
endelig  den  25de  Maj  om  en  Jærnvej  fra  Randers  Havn  til 
Hadsund.  De  øvrige  —  henved  tyve  —  Love,  som  gjennem- 
førtes  i  denne  golde  Samling,  vare  enten  ubetydelige,  f.  Ex. 
de  færøske,  eller  hørte  til  de  løbende  Forretninger  (Indføds- 
ret, Kontorhold,  Pensioner,  Stempelafgift  o.  lign.).  Derimod 
gjennemførtes  ingen  af  de  vigtige  Lovforslag,  som  Regeringen 
havde  forelagt,  som  Lønningslovene,  Forslagene  om  den  store 
Retsreform,  om  Universitetets  økonomiske  Stilling,  om  Skibes 
Sødygtighed,  om  Fiskeriet,  om  Folkethingsvalgkredsene,  om 
Levnedsmidler,  om  Lærlingeforholdet.  Uheldigst  af  alt  var 
det  dog,  at  der  ikke  engang  opnaaedes  Enighed  om  den 
aarlige  Finanslov,  om  Tillægsbevillingslovene  og  de  dertil 
knyttede  af  flere  Tusende  Embeds-  og  Bestillingsmænd  med 
Længsel  ventede  midlertidige  Lonningstillæg. 

Det  meget  omtalte  »Dyrtidstillæg«  fandtes  ikke 
paa  det  forrige  Aars  Finanslov,  som  Landsthinget  —  af 
denne  Grund  noget  modstræbende  —  havde  vedtaget  i  Folke- 
thingets  Affattelse;  Finansminister  Estrup  havde  selv  taget 
det    ud    af   Finansloven,    hvor    det   indtil    da    i    flere    Aar 

havde  haft  sin  Plads.  Derimod  havde  han  fremsat  et  sær- 
ligt Lovforslag  om  en  midlertidig  Lønningsforbedring  for  alle 
Statsembeds-  og  Bestillingsmænd  (undtagen  Ministrene).  Dette 
særlige  Forslag  gjennemløb  alle  Behandlingstrin  i  begge  Thin- 
gene,  men  vedtoges  af  disse  efter  Fællesudvalgets  Indstillinger 
i  forskjellige  Skikkelser  (den  10de  og  Ilte  Marts)  og  blev 
saaledes  ikke  vedtaget  af  Rigsdagen.  Et  Forslag  om  Dyr- 
tidstillæg til  Lønninger  under  4400  Kroner  blev  da  stillet 
af  Finansministeren  som  Ændringsforslag  til  Finanslovens 
tredje  Behandling  i  Folkethinget,  men  af  dette  med  stort 
Flertal  forkastet  (den  12te  April),  hvorefter  Loven  sendtes 
til  Landsthinget ;  her  blev  Dyrtidstillæget  og  et  Par  andre 
Stridspunkter  —  hvorom  neden  for  —  atter  indsat  efter  Re- 
geringens Forslag. 

Den  6te  Maj  afgav  B^olkethingets  Finansudvalg  Er- 
klæring over  det  af  Landsthinget  ændrede  og  derfor  til- 
bagesendte Forslag  til  Finanslov  for  1881—82.  Ud- 
valgets 5  Højremedlemmer  anbefalede  det  til  uændret  Ved- 
tagelse, medens  et  Mindretal  af  6  moderate  og  udtraadte 
foreslog  at  fere  Forslaget  tilbage  til  Folkethingets  sidst 
vedtagne  Affattelse;  dette  begrundedes  ved  en  Henvisning 
til,  at  det  foregaaende  Aars  Finanslov,  som  Landsthinget  og 
Regeringen  vare  gaaede  ind  paa,  var  af  lignende  Indhold. 
Et  7de  udtraadt  Medlem  forbeholdt  sig  sin  Stilling,  medens 
det  radikale  Mindretal  paa  3  Medlemmer  tilbød  nogle  Ind- 
rømmelser, som  Dyrtidstillæg  for  Lønninger  indtil  2500  Kr. 
(den  Grænse,  som  Folkethinget  forrige  Aar  havde  sat)  og 
militære  Bevillinger  paa  omtrent  850,000  Kr.  Derimod 
vilde  det  radikale  Mindretal  lige  saa  lidt  som  den  øvrige 
Opposition  forandre  sin  Stilling  med  Hensyn  til  Spørgs- 
maalet  om  at  forhøje  Statskassens  Tilskud  til  Universitetet 
fra  50,000  til  136,000  Kr.,  og  ligeledes  modsatte  den  sam- 
lede Opposition  sig,  at  der  bevilgedes  første  Bidrag  til  Paa- 
begyndelse  af  et  nyt  Panserskib  af  »Helgolands«  Klasse. 
Dyrtidstillæget,   Universitetet  og  Panserskibet   vare   de   tre 

Stridspunkter,  paa  hvilke  Hovedvægten  vilde  komme  til  at 
ligge  ved  den  forestaaende  »eneste«  (4de)  Behandling  af 
Finansloven  i  Folkethinget;  men  det  kom  ikke  til  en  saadan, 
da  Kegeriugen  den  7de  Maj  afbrød  Forhandlingerne  ved 
Folkethingets  Opløsning. 

I  det  aabne  Brev,  ved  hvis  Oplæsning  af  Konseils- 
præsident Estrup  Folkethinget  oplestes,  hedder  det,  at  »da 
Folkethinget  i  indeværende  Samling,  være  sig  paa  Grund  af 
de  politiske  Partiers  indbyrdes  Stilling  og  de  nær  forestaaende 
Valg  eller  af  andre  Regeringen  ubekj endte  Grunde,  har  vist 
sig  at  mangle  Evne  eller  Vilje  til  at  tilendebringe  endog 
kun  en  mindre  Del  af  de  Rigsdagen  forelagte  vigtige  Sager, 
af  hvilke  kun  forholdsvis  faa  hidtil  ere  saaledes  fremmede, 
at  der  er  nogen  Udsigt  til,  at  de  inden  en  rimelig  Tidsfrist 
kunne  blive  behandlede  til  Ende,  uagtet  Samlingen  alt  har 
varet  omtrent  6  Maaneder,  og  uagtet  en  stor  Del  af  de 
forelagte  Lovforslag  ere  Thinget  bekj endte  fra  tidligere  Sam- 
linger, og  da  det  nu,  efter  at  Erklæring  fra  Folkethingets 
Finansudvalg  over  det  fra  Landsthinget  oversendte  Finans- 
lovforslag foreligger,  kan  forudses,  at  der  ikke  vil  kunne 
opnaas  Enighed  om  Finansloven  for  det  allerede  begyndte 
Finansaar  mellem  Folkethinget  paa  den  ene  Side  og  Re- 
geringen og  Landsthinget  paa  den  anden  Side,  i  det  Flertallet 
af  Finansudvalget  deler  sig  i  to  Grupper,  af  hvilke  den  ene 
helt  nægter  at  gaa  ind  paa  nogen  som  helst  af  de  af  Re- 
geringen og  Landsthinget  vedtagne  Ændringer  i  det  af  Folke- 
thinget ved  tredje  Behandling  vedtagne  Finanslovforslag,  og 
den  anden  kun  tilbyder  mindre  Indrømmelser,  der  ikke  — 
selv  om  de  bleve  vedtagne  i  Folkethinget  —  vilde  give 
Haab  om,  at  der  ved  fortsat  Forhandling  kunde  opnaas 
Enighed  om  Finanslovforslaget«,  —  opløses  Folkethinget. 

Det  Udtryk  i  det  aabne  Brev,  at  Folkethinget  »har 
vist  sig  at  mangle  Evne  eller  Vilje«,  vakte  megen  Harme 
hos  Thingets  Flertal  og  bidrog  til  igjen  at  samle  de  siden 
Foraaret  1878  splittede  Venstregrupper  til  Kamp  mod  Mi- 

nisteriet.  Vel  undlode  de  radikale  endnu  ikke  at  bekæmpe 
de  moderate  og  udtraadte,  især  i  Anledning  af  deres  Stilling 
til  Spørgsmaalene  om  Bøjestraffen  og  Hilsepligten;  men 
under  Valgkampen  sluttede  dog  hele  Venstre  sig  mere  og 
mere  sammen  om  den  Anskuelse,  at  Opløsningsretten,  brugt 
som  moralsk  Tvang  for  at  opnaa  større  Indrømmelser  paa 
Finansloven,  var  et  Angreb  paa  Folkethingets,  det  umiddel- 
bart folkevalgte  Things,  Beslutningsfrihed,  og  at  Efter- 
givenhed efter  en  Opløsning  af  den  Natur  vilde  være  det 
samme  som  at  give  Regeringen  Anvisning  paa  ogsaa  frem- 
tidig- at  benytte  dette  Magtmiddel,  naar  den  ikke  kunde  faa 
sin  Vilje.  Fra  højre  Side  blev  det  derimod  gjort  gjældende, 
at  Kampen  ikke  nærmest  stod  imellem  Regeringen  og  Folke- 
thinget,  men  imellem  begge  Thing  indbyrdes,  at  det  var 
Folkethinget,  som  vilde  »diktere  Landsthinget  Finansloven«, 
og  at  dette  ikke  kunde  give  efter,  saafremt  det  vilde  hævde 
Ligeberettigelse  med  Folkethinget. 

De  nye  Valg,  som  afholdtes  den  24de  Maj,  fik  et  for 
Regeringen  ikke  gunstigt  Udfald,  i  det  Højre  fra  35  (i  det 
opløste  Thing)  blev  indskrænket  til  32.  Af  Regeringens 
Modstandere  fik  den  radikale  Gruppe  en  Forøgelse  af  5 
Medlemmer,  saa  at  dens  Tal  fra  25  steg  til  30.  De  mo- 
derate og  udtraadte  havde  henholdsvis  tabt  og  vundet  et 
Par  Pladser;  men  tilsammen  havde  Oppositionen  nu  69 
Stemmer.  Allerede  Tredjedagen  efter  Valget,  den  27de 
Maj,  traadte  Rigsdagen  atter  sammen,  og  samme  Dags 
Aften  fremlagde  Finansministeren  for  det  nye  Folkething 
Finanslovforslaget  i  den  inden  Opløsningen  af  Landsthinget 
vedtagne  Affattelse.  Folkethinget  ændrede  det  i  Overens- 
stemmelse med  de  af  den  radikale  Gruppe  i  Erklæringen  af 
6te  Maj  gjorte  Forslag,  i  det  Oppositionens  to  andre  Grupper 
sluttede  sig  til  disse,  og  den  4de  Juni  blev  Finanslov- 
forslaget saaledes  ændret  oversendt  til  Landsthinget.  Dette 
vedtog  paa  ny  de  Ændringsforslag,  som  det  nyvalgte  Folke- 
thing lige  saa  lidt  som  det  opløste  havde  villet  vedtage, 

nemlig  Dyrtidstillæg  med  4400  Kr.  som  Grænse,  det  ny 
»Helgoland«  og  det  højere  Statstilskud  til  Universitetet. 
Saaledes  kastedes  Forslaget  frem  og  tilbage  mellem  Thin- 
gene,  indtil  det  havnede  i  et  af  15  Folkethings-  og  15 
Landsthingsmænd  sammensat  Fællesudvalg,  hvis  Medlemmer 
valgtes  den  17de  Juni.  I  dette  arbejdedes  der  fra  forskjellige 
Sider  paa  en  Overenskomst,  men  uden  Resultat,  og  da  det 
den  30te  Juni  afgav  sin  Betænkning,  var  Enighed  ikke  op- 
naaet.  Udvalgets  Flertal  (Højre)  havde  af  Stridspunkter 
mellem  Thingene  kun  fastholdt  4  og  bl.  a.  foreslaaet  at 
sætte  Grænsen  for  Dyrtidstillæg  ved  Lønninger  paa  3450 
Kr.,  altsaa  midt  imellem  Landsthingets  og  Folkethingets 
Grænse;  i  finansiel  Henseende  vare  dets  Indrømmelser  saa 
betydelige,  at,  medens  Forskjellen  mellem  de  af  Thingene 
vedtagne  Forslag  var  c.  1,115,000  Kr.,  var  Forskjellen 
mellem  det  af  Fællesudvalgets  Flertal  indstillede  og  det  af 
Folkethinget  vedtagne  Forslag  kun  c.  200,000  Kr.  I  Folke- 
thinget  blev  der  endnu  den  4de  Juli  stillet  Forslag  om  Sa- 
gens Tilbagevisning  til  Fællesudvalget  i  Haab  om,  at  der 
endnu  kunde  findes  en  Udvej  til  Forlig,  og  af  Hensyn 
hertil  udsatte  Landsthinget  sin  allerede  begyndte  Forhandling, 
men  Tilbagevisningsforslaget  blev  i  Folkethinget  forkastet, 
med  54  mod  42  Stemmer.  Dagen  efter  vedtoge  de  to  Thing 
Finanslovslaget  i  forskjellig  Skikkelse,  hvorved  det  altsaa 
var  bortfaldet.  Næste  Dag,  den  6te  Juli,  opløstes  Folke- 
thinget atter,  og  nye  Valg  udskreves  til  den  26de  Juli. 
Forinden  var  der  tilvejebragt  den  fornødne  finansielle 
Lovhjemmel,  i  det  den  midlertidige  Finanslov  for  Tids- 
rummet 1ste  April — 3ite  Maj,  som  allerede  én  Gang  var 
bleven  forlænget  til  30te  Juni,  nu  var  bleven  forlænget 
indtil  en  endelig  Finanslov  maatte  blive  vedtagen.  I  den 
ny  Valgkamp  kunde  derfor  Regeringens  Tilhængere  lade 
dens  Modstandere  hore,  at  de  ved  at  gaa  ind  paa  en  saadan 
Lov  uden  Tidsgrænse  havde  vist  det  Ministerium,  de  be- 
kæmpede, en  »ubegrænset  Tillid«. 

Ved  Valgene  den  26de  Juli  blev  Højres  Antal  i 
Folket hinget  yderligere  indskrænket,  nemlig  fra  32  til  26 
(naar  det  senere  foretagne  færøske  Valg  medtages),  medens 
den  samlede  og  nu  atter  udad  til  sammensluttede  Opposition 
udgjorde  76  Medlemmer  eller  ^.U  af  Thingets  Medlemsantal, 
ligesom  efter  Valget  den  25de  April  1876.  Kun  7  helt 
nye  Medlemmer  havde  faaet  Sæde  i  Thinget,  i  det  6  Højre- 
mænd havde  maattet  vige  for  Venstremænd  og  1  udtraadt 
for  en  radikal.  Da  Polkethinget  i  sin  nye  Skikkelse  raedte 
den  9de  Avgust,  forelagde  Finansministeren  et  Finanslov- 
forslag med  de  samme  Hovedstridspunkter,  imod  hvilke  to 
tidligere  Folkething  havde  udtalt  sig;  men  efter  Udfaldet 
af  Valgene  var  det  paa  Forhaand  utvivlsomt,  at  der  denne 
Gang  slet  ikke  kunde  være  Tale  om  at  opnaa  en  Overens- 
komst. Dette  erkj endtes  fra  alle  Sider,  og  man  skyndte  sig 
derfor  med  at  lade  Finansloven  gjenuemlobe  de  foreskrevne 
Behandlinger,  uden  at  der  fremkom  Forslag  om  Fælles- 
udvalg. Allerede  den  30te  Avgust  erklæredes  derfor  Rigs- 
dagssamlingen  for  sluttet,  uden  at  nogen  Finanslov 
var  kommen  i  Stand;  Regeringen  nejedes  med  den  midler- 
tidige. 

Det  tredje  kun  tre  Uger  lange  Afsnit  af  Rigsdags- 
samlingen  havde  ikke  behandlet  noget  andet  Lovforslag;  men 
det  andet  Afsnit  (27de  Maj — 6te  Juli)  havde  tilendebragt  7 
mindre  Love,  blandt  hvilke  vi  blot  skulle  nævne  de  to 
Pensionslove  af  27de  Juni,  der  vare  en  Følge  af,  at  Enke- 
dronning Karoline  Amalie,  Kong  Christian  den  8des 
Enke,  var  død  den  9de  Marts  og  Arveprinsesse  Karoline 
den  31te  Marts,  begge  i  en  meget  hej  Alder.  Ved  de 
nævnte  Love  bevilgedes  der  Pensioner  og  Understøttelser  til 
deres  Hofbetjente. 

Under  Rigsdagssamlingen  var  Krigsministeren,  Ge- 
neral Kauffmann,  den  1ste  April  udtraadt  af  Ministeriet 
og  udnævnt  til  kommanderende  General  paa  Sjælland.  Ma- 
rineminister Ravn    overtog    først   midlertidig  Styrelsen    af 

Krigsministeriet  og  udnævntes  senere,  den  20de  Oktober, 
endeligt  til  Krigsminister.  Denne  Forening  af  begge  Porte- 
feuiller  havde  saa  meget  større  Betydning,  som  et  Regerings- 
forslag  om  Kjøbenhavns  Befæstning  med  Sikkerhed  kunde 
ventes  fremsat  for  den  næste  Rigsdag. 

Denne  mødte  efter  Indkaldelse  den  3dje  Oktober,  men 
kun  for  at  modtage  et  kongeligt  Budskab,  hvorved  dens 
Møder  udsattes  til  den  29de  November.  Paa  denne  Dag 
fremlagde  Finansministeren  i  Folkethinget  Finanslov- 
forslag for  1882  —  83,  indeholdende  de  samme  tre 
Hovedstridspunkter  —  Dniversitetstilskuddet,  Panserskibet  og 
Dyrtidstillægget  indtil  4400  Kr.  — ,  som  havde  givet  An- 
ledning til  de  to  Oplosninger  og  Valgkampe  i  Sommerens 
Løb.  Derimod  fremlagdes  intet  Finanslovforslag  for  1 881  —82, 
hvorfor  det  syntes,  som  om  den  midlertidige  Finanslov  af 
30te  Juni  skulde  vare  hele  Finansaaret  ud  og  altsaa  kun 
være  midlertidig  af  Navn,  men  endelig  af  Gavn.  Denne 
Undladelse  fra  Ministeriets  Side  blev  det  bebrejdet  under  Fi- 
nanslovens første  Behandling,  og  da  et  fremragende  Medlem 
af  Højre  forsvarede  Ministeriets  Fremgangsmaade,  blev  han 
modsagt  af  en  anden  fremragende  Højremand,  den  tidligere 
Justitsminister  Klein,  som  udtalte,  »at  Grundloven  ikke 
kan  eller  bør  tilsidesættes  af  Hensyn  til,  hvad  man  anser 
for  at  være  belejligt  i  Øjeblikket«.  Saaledes  endte  den  Gte 
December  Finanslovens  første  Behandling. 

Inden  Rigsdagens  Juleferie  havde  Ministeriet  i  begge 
Thiug  forelagt  næsten  alle  de  samme  store  Reformforslag, 
som  det  ikke  havde  faaet  gjennemført  i  forrige  Samling,  og 
desuden  nogle  nye  og  meget  omfattende,  saaledes  bl.  a.  i 
Landsthinget  Forslag  til  en  ny  Toldlov.  Denne  kom  vel 
ikke  inden  Nyaar  til  Behandling;  men  Ministeriets  Stats- 
husholdniugs-Politik,  det  saakaldte  »Kompensationssystem«, 
i  Følge  hvilket  ingen  Skatter  maa  afskaffes,  uden  at  Stats- 
kassens Tab  opvejes  ved  tilsvarende  nye  Indtægter,  blev 
allerede   inden  Toldlovens  Forelæggelse   gjort  til  Gjenstand 

for  Kritik  i  Folkethinget  under  dettes  første  Behandling  af 
Finansloven,  og  ved  denne  Lejlighed  udtalte  sig  første  Gang 
de  tre  nye  Medlemmer  af  det  saakaldte  »Børsparti«,  som 
i  øvrigt  hørte  til  Højre,  paa  en  for  Finansministeren  mindre 
tilfredsstillende  Maade. 

For  at  forstaa  den  saakaldte  Børsbevægelse,  maa 
man  mindes,  at  der  paa  Børsmødet  i  Kjøbenhavn  den  23de 
Juni  1880  var  blevet  nedsat  et  Udvalg  til  at  drøfte  Ud- 
viklingen af  Danmarks  Handel,  Skibsfart  og  Industri,  samt 
til  at  aifatte  Adresser  derom  til  Regering  og  Rigsdag.  Ud- 
valget afgav  sin  Betænkning  i  Marts  1881,  og  de  heri  an- 
befalede økonomiske  Reformer  fik  et  bestemtere  Udtryk  i 
den  Adresse,  som  vedtoges  paa  et  nyt  Børsmøde  den  Ilte 
April,  derefter  vakte  livligt  Røre  blandt  handlende  og  in- 
dustridrivende og  forsynet  med  4661  Underskrifter  indbragtes 
i  Rigsdagen  inden  Samlingens  Slutning  i  Avgust.  Til  denne 
Adresse  havde  Kjøbenhavns  Grosserersocietet  sluttet  sig, 
i  det  det  i  et  andet  Andragende  til  Indenrigsministeren  havde 
onsket  sin  Virksomhed  udvidet  og  sin  Organisation  omordnet. 
Indenrigsminister  Ske  els  Svar  var  i  væsentlige  Punkter 
afvisende,  og  allerede  dets  Form  vakte  Misstemning. 

Ogsaa  fra  en  anden  Side  var  Indenrigsministeren  bleven 
Gjenstand  for  Misfornøjelse.  Paa  Sjælland  havde  der  vist 
sig  nogle  Udbrud  af  Lungesyge  hos  Kvæget.  Da 
denne  ansaas  for  at  være  ondartet  og  indført  fra  Sverige, 
og  da  Indenrigsministeren  frygtede  for,  at  Danmarks  Kvæg- 
udførsel til  England  skulde  lide  Skade,  forbød  han  den  1 6de 
Marts  al  Indførsel  af  levende  Hornkvæg  fra  Sverige  til 
Danmark  og  al  Udførsel  deraf  fra  Sjælland  og  Amager. 
Paa  Grund  af  nogle  Undtagelser  fra  det  sidste  Forbud  luk- 
kede den  tyske  Regering  den  21de  Juli  Tysklands  Marked 
for  dansk  Kvæg.  Forbudet  mod  Udfersel  fra  Sjælland  hæ- 
vedes atter  den  Ilte  Avgust;  men  det  tyske  Marked  forblev 
lukket.  Der  herskede  nu  Tvivl  om,  hvor  vidt  de  trufne 
Foranstaltninger,  som  ramte  mange  følelig  i  økonomisk  Hen- 

seende,  havde  været  formaalstjenlige,  og  da  en  Forespørgsel 
i  Folkethinget  den  16de  December  ikke  mentes  at  have 
belyst  Sagen  tilstrækkelig,  nedsattes  et  Udvalg  til  nærmere 
Undersøgelse  af  Ministerens  Forbud. 

En  anden  Sag  gav  Anledning  til  Klage  over  Kirke-  og 
Undervisningsminister  Scavenius.  Paa  et  kirkeligt  For- 
handlingsmøde i  Askov  den  2den — 4de  Avgust  var  der  ved- 
taget to  Adresser  til  Regeringen  og  Kigsdagen.  Den  ene, 
underskreven  af  45  Medlemmer  af  Folkekirken,  deriblandt 
37  Præster,  tilsigtede  kun  udvidet  Frihed  med  Hensyn  til 
Konlirmation  og  Præsteindvieise  samt  Indførelse  af  borgerligt 
Ægteskab;  den  anden,  underskreven  af  200,  hvoraf  41  Præster, 
indeholdt  foruden  de  samme  tre  endnu  fem  andre  Punkter 
(Præsteløftets  Ændring,  Præstevalg  m.  m.).  De  Præster, 
som  havde  underskrevet  disse  Adresser,  fik  en  alvorliof 
Irettesættelse  af  Ministeren,  og  paa  Grund  heraf  anmeldtes 
allerede  den  3dje  Oktober  i  Folkethinget  en  Forespørgsel 
om  Grunden  til  Ministerens  Forbud  mod,  at  Præster  i  Folke- 
kirken sammen  med  andre  Statsborgere  henvendte  sig  til 
Rigsdagen  om  Ændringer  i  den  kirkelige  Lovgivning.  Paa 
Grund  af  Samlingens  Udsættelse  blev  Forespørgslen  først 
stillet  den  10de  December,  og  den  endte  da  med  Ved- 
tagelsen af  en  Dagsorden,  hvorved  Folkethinget  udtalte,  at 
det  ikke  kunde  billige  den  af  Ministeren  ved  Skrivelse  af 
7de  September  givne  Irettesættelse.  Denne  Dagsorden  blev 
vedtagen  meå  67  Stemmer  mod  kun  5  af  Højre,  medens  11 
af  Højre  sagde:  »stemmer  ikke«,  og  de  øvrige  vare  fra- 
værende. 

Den  kongelige  Familie  blev  naturligvis  stærkt 
berørt  af  Budskabet  om  den  russiske  Kejsers  Mord,  og 
Kronprinsen  afrejste  faa  Dage  efter  til  Petersborg  for  at 
overvære  Begravelsen  (den  27de  Marts).  Senere  rejste  ogsaa 
Kongen  og  Dronningen  efter  et  Besøg  i  Gmunden  til  Peters- 
borg, hvor  fra  Hjemkomsten  fandt  Sted  den  14de  September. 
Dagen  efter  afrejste  Kronprinsen  til  Karlsruhe  for  at  over- 

være  den  svensk-norske  Kronprins's  Formæling  og  Kron- 
prinsessen til  Haag,  hvor  hen  ogsaa  Kronprinsen  kom  fra 
Karlsruhe  for  at  overvære  Kronprinsessens  Bedstefader,  Prins 
Frederik  af  Nederlandenes  Bisættelse.  Den  21de  September 
ophævedes  Landsforvisningsdekretet  mod  den  augustenborgske 
Familie  og  allerede  i  Oktober  gjæstede  Grev  Frederik  af  Nor 
med  Gemalinde  Kjobenhavn;   to  Maaneder  efter  døde  han. 

Af  de  i  Danmark  afholdte  M  e  d  e  r  nævne  vi  Skovbrugs- 
mødet i  Svendborg  den  12te— 14de  Juli,  den  Sammenkomst, 
som  den  29de — 30te  Juli  holdtes  i  Kjøbenhavn  af  Fælles- 
repræsentationen for  Haandværk  og  Industri,  og  Lægemødet 
i  Kolding  den  26de— 27de  Avgust.  Af  større  Bygge- 
arbejder, som  fuldendtes  1881,  mærkes  Døvstummeinsti- 
tutet  i  Fredericia  og  det  tekniske  Selskabs  store  Skole,  som 
indviedes  den  29de  September.  Den  21de  September  af- 
sløredes Niels  Juels  Statue.  Af  nye  Jærnveje  aabnedes 
Banen  fra  Herning  til  Skjern  den  1ste  Oktober.  I  øko- 
nomisk Henseende  har  Aaret  1881  ikke  hort  til  de  heldigste, 
dels  paa  Grund  af  den  daarlige  Høst,  dels  paa  Grund  af 
Lungesygen  og  de  deraf  følgende  Forbud.  Pengemarkedet 
har  dog  hele  Aaret  været  rigeligt  og  Diskontoen  lav. 

Af  Danske,  døde  i  Aaret  1881,  ville  vi  nævne:  Fy- 
sikus  Frederik  Christian  Krebs,  f  14de  Maj,  Redaktør  Vil- 
helm Christian  Sigurd  Topsøe,  f  Ilte  Juli,  Malerinden 
Anna  Maria  Elisabeth  Jerichau-Baumann,  f  samme  Dag, 
Docent  i  de  slaviske  Sprog  Caspar  Vilhelm  Smith,  f  4de 
September,  Professor  Martin  Johannes  Hammerich,  f  20de 
September,  Oldforskeren  Professor  Helvig  Conrad  Christian 
Engelhardt,  f  Ilte  November,  og  General  Ernst  Henrik 
Claude  Wilster,  t  27de  December. 

Fremfor  alle  afdøde  danske  Mænd  i  Kongeriget  bør 
dog  nævnes  de  danske  Nordslesvigeres  trofaste  Forkæmper 
Hans  Andersen  Krtiger,  som  døde  paa  sin  Gaard  i 
Beftoft  den  27de  Avgust.  Han  havde  haft  Sæde  baade  i 
den   preussiske  Landdag  og  den  tyske  Rigsdag.      Til  hans 


De  vigtigste  Begivenheder  i  Aaret  1881.  13 

Efterfølger  i  Landdagen  valgtes  Gaardejer  Horlyck.  Til  den 
tyske  Rigsdag  skulde  der  den  27de  Oktober  foretages  al- 
mindelige Valg.  I  første  slesvigske  Valgkreds  var  Stem- 
ningen delt  iraellem  Kriigers  Kampfælle  i  Landdagen,  Hans 
Lassen  fra  Lysabild,  og  den  Mand,  der  med  uovertræffelig 
Klarhed  og  Kraft  havde  udtalt  sine  Landsmænds  Følelser 
og  Krav  i  Bladet  »Dannevirke«,  Tobaksfabrikør  Jung  green 
i  Aabenraa.  Valgkampen  vakte  en  temmelig  heftig  Splid  i 
den  hidtil  saa  enige  danske  Befolkning,  og  paa  den  al- 
mindelige Valgdag  fik  ingen  af  de  to  Kandidater  absolut 
Flertal;  men  man  enedes  derefter  om  ved  Omvalget  den 
7de  November  at  give  Stemmerne  til  Hans  Lassen,  som 
ved  det  første  Valg  havde  haft  flest  Stemmer.  Ogsaa  i 
anden  slesvigske  Kreds  kom  det  til  Omvalg,  og  ved  dette 
sejrede  den  danske  Kandidat,  Redaktør  Gustav  Johannsen 
i  Flensborg.  Saaledes  fik  de  danske  Sønderjyder  for  første 
Gang  efter  den  i  1867  i  tysk  Interesse  foretagne  Om- 
lægning af  Slesvigs  Valgkredse  atter  to  Repræsentanter  i 
den  tyske  Rigsdag,  en  Sejr  for  den  danske  Sag,  der  var  et 
Lysglimt  for  den  trofaste  og  udholdende  Befolkning  i  Nord- 
slesvig. 

Islands  Althin  g,  som  kun  samles  hvert  andet  Aar, 
aabnedes  den  1ste  Juli,  for  første  Gang  i  den  nye  Althings- 
bygning.  Paa  Grund  af,  at  der  fremsattes  ikke  mindre  end 
16  Regeringsforslag,  var  Landshovdiugen  paa  Forhaand  be- 
myndiget til  at  forlænge  den  ordentlige  Samlingstid  af  6 
Uger  med  14  Dage;  Althinget  sluttedes  derfor  først  den 
*28de  Avgust.  1 1  af  Regeringsforslagene  vedtoges,  og  af 
disse  udkom  som  Love  inden  Aarets  Udgang  —  foruden  Be- 
villingslove o.  lign.  —  bl.  a.  en  Lov  om  Udførselsafgift  af 
Fisk  og  Tran  m.  m.  og  en  om  Realskolen  paa  Modruvellir, 
begge  stadfæstede  den  4de  November.  Den  tidligere  Oppo- 
sition med  Dr.  Grimur  Thomsen  og  Adjunkt  Frederiksson 
som  Førere  viste  sig  i  denne  Samling  svækket  til  Fordel 
for  et  nyt  mere  radikalt  Flertal  i  Althingets  »nederste«  Af- 

deling  under  Bonden  Jon  Sigurdssons  og  Redaktør  Jon 
Olafssons  Ledelse;  saaledes  blev  Thomsen,  Finansudvalgets 
tidligere  Ordfører,  ikke  engang  Medlem  af  dette  Udvalg. 
Det  nye  Flertal  fremsatte  Ønsker  om  Præstevalg,  Sogne- 
baandsløsning,  Afskaffelse  af  Amtmænd  og  Biskopper,  kom- 
munal Valgret  for  Kvinder,  som  betale  Kommuneskat,  og 
om  Forfatningsændring  i  demokratisk  Retning. 

Paa  de  dansk- ves  tin  diske  Øer  have  Forholdene 
bedret  sig  noget  ved  Udsigten  til  rigeligere  Sukkerhøst. 
Den  12te  Februar  blev  Guvernøren,  Kaptejn  Garde,  efter 
Ansøgning  afskediget;  til  hans  Efterfølger  udnævntes  In- 
geniørkaptejn  Arendrup.  Den  23de  Maj  dømte  Højesteret 
39  Deltagere  i  Opstanden  paa  iSt.  Croix  i  Oktober  1878  til 
at  miste  Livet;  men  ved  kongelig  Resolution  af  3dje  Avgust 
formildedes  denne  Dom  saaledes,  at  5  (hvoraf  2  Kvinder) 
hensattes  til  Tugthusarbejde  paa  Livstid,  de  øvrige  34 
(hvoraf  2  Kvinder)  til  Strafarbejde   »paa  Kongens  Naade«. 


2. 

Norges  S  torthin  g  var  samlet  fra  1ste  Februar  til 
22de  Juni  1881.  Dets  Flertal  stod  i  skarp  Modsætning  til 
Regeringen  og  havde  sat  som  sin  Opgave:  at  hævde  Stand- 
punktet af  9de  Juni  1880,  den  Dag,  da  Thinget  med  74 
Stemmer  mod  40  havde  vedtaget,  at  dets  Beslutning  om 
Statsraadernes  Deltagelse  i  Storthingets  Forhandlinger  skulde 
gjælde  som  Grundlov,  uagtet  Kongen  havde  nægtet  sin 
Stadfæstelse.  Regeringen  undlod  ikke  at  sætte  haardt  imod 
haardt. 

I  den  Trontale,  som  ved  Storthingets  Aabning  blev 
oplæst  af  Statsminister  Selmer,  bebudedes  et  Forslag  om 
en  Skat  paa  Indtægt  og  Formue  og  Gjenoptagelse  af  et 
tidligere  Forslag  om  en  Udvidelse  af  Stempelskatten.  Disse 
Skatter  nægtede  Storthinget;  derimod  forhøjede  det  Brænde- 
vinsafgiften    med    150,000    Kr.   ud    over,    hvad    Regeringen 

havde  foreslaaet,  og  søgte  for  Resten  at  raade  Bod  paa 
Statskassens  mindre  gode  Tilstand  ved  at  spare  Udgifter, 
især  paa  de  militære  Budgetter. 

Den  Uenighed  i  Anledning  af  militære  Sperg s maal^ 
som  gjennem  Storthingets  Militærkommission  og  deu  der- 
efter af  Regeringen  udnævnte  Kommission  var  bleven  næret 
siden  forrige  Samling,  vedvarede  i  denne.  Medens  Stor- 
thinget  betragtede  Regeringskommissionen,  som  om  den  ikke 
var  til,  og  derfor  undlod  at  fremme  et  af  Regeringen  stillet 
Forslag  om  Bevilling  til  Fortsættelse  af  dens  Arbejder,  til 
hvilke  det  intet  Hensyn  tog  ved  de  militære  Loves  Be- 
handling, lagde  det  derimod  til  Grund  for  disse  det  Udkast 
til  Hærlov,  som  Storthingskommissionen  havde  udarbejdet, 
og  som  gik  stærkt  i  Retning  af  et  Militssystem.  Nogle 
Embedsmænd,  der  som  Medlemmer  af  Storthingskommissionen 
tilsidesatte  deres  overordnedes  Paabud,  bleve  afskedigede; 
men  Storthinget  bevilgede  dem  Pensioner,  som  svarede  til 
deres  tidligere  Embedsindtægter.  Da  dernæst  Storthinget 
havde  fattet  Beslutning  til  »Lov  om  Værnepligten  og  Ud- 
skrivning m.  m.«  af  10de  Maj,  nægtedes  der  kongelig  Sanktion 
paa  samme. 

En  anden  Sanktionsnægtelse  traf  Storthingets  Beslutning 
til  »Lov  om  Lensmænds  Ansættelse«  af  2 1  de  April.  Lens- 
mændene —  i  alt  416  i  hele  Norge  —  staa  baade  i  Statens 
og  Kommunens  Tjeneste.  De  skulle  gaa  Fogeden  til  Haande 
i  flere  af  dennes  Hverv,  opretholde  Orden,  tilse  Veje,  holde 
frivillige  Auktioner  m.  m.  og  have  i  det  hele  en  højere  og 
mere  omfattende  Stilling  end  Sognefogederne  i  Danmark. 
Den  saakaldte  »Lensmandslov«  bestemte  nu,  at  Herreds- 
styrelserne  skulde  have  Ret  til  at  indstille  til  en  ledig  Lens- 
mandspost  tre  af  Ansøgerne,  blandt  hvilke  Amtmanden  da 
skulde  vælge.  Da  Herredsstyrelserne  herved  fik  større  Ind- 
flydelse end  hidtil  paa  Besættelsen  af  Lensmandsposterne, 
satte  man  i  Landdistrikterne  stor  Pris  paa  denne  Lov,  og 
da   den   allerede   i    den    foregaaende  Valgperiode  var  bleven 

enslydende  vedtagen,  er  der  under  den  nuværende  Spænding 
mellem  Regeringen  og  Storthinget  al  Udsigt  til,  at  dette 
omsider  vil  sætte  Loven  igjennem  imod  Kongens  Veto. 

En  tredje  Sanktionsnægtelse  gjaldt  en  Grundlovsbeslut- 
ning  om  Udvidelse  af  Stemmeretten.  Dertil  sigtende 
private  Forslag  havde  foreligget  en  Række  af  Storthing  i  de 
sidste  30  Aar.  En  Storthingskomité  om  denne  Sag  havde 
været  nedsat  1869,  og  dens  mange  Forslag  kom  under  Be- 
handling paa  Storthinget  1873,  som  delte  sig  fortrinsvis 
mellem  tre  af  Forslagene.  En  ny  og  udførlig  Komité- 
behandling fik  disse  1875  og  1879.  Intet  af  Forslagene 
tilsigtede  almindelig  Valgret  uden  Census,  og  deres  Mod- 
standere modsatte  sig  ikke  Stemmerettens  Udvidelse  over- 
hovedet; men  dels  vilde  de  paa  Grund  af  »den  mellem 
Statsniagterne  opkomne  Uenighed«  ikke  stemme  for  noget 
privat  Porslag  om  Grundlovsændring,  dels  vilde  de  gjøre 
Forandringer  i  Grundlovens  Betingelser  for  Stemmeret  af- 
hængige af  andre  samtidige  Grundlovsændringer.  Regeringen 
gav  som  sagt  Mindretallet  Medhold. 

Blandt  de  Bevillinger,  som  Regeringen  ønskede,  men 
Storthinget  afslog,  var  der  en,  som  vakte  særlig  Opmærk- 
somhed, ikke  alene  i  Norge.  I  Anledning  af  den  svensk- 
norske Tronfølgers  forestaaende  Giftermaal  havde  Regeringen 
fremsat  et  Lovforslag  om  Forhøjelse  af  Kronprinsens 
Appanage  fra  30,000  til  80,000  Kr.;  men  ikke  engang 
«t  Forslag  af  denne  Natur  kunde  Regeringen  faa  vedtaget. 
Ligeledes  nedsatte  Storthinget  den  af  Regeringen  til  den 
efter  19aarig  Ministervirksomhed  og  50aarig  Statstj eneste  af- 
gå aede  Statsminister  Stang  foreslaaede  Pension  paa  12,000  Kr- 
til  det  halve,  uagtet  han,  da  han  1856  tog  sin  Afsked  paa 
Grund  af  Sygelighed,  havde  faaet  10,000  Kr.  i  Pension. 
Derimod  bevilgede  Storthinget  sit  Flertals  Fører,  Sverdrup, 
som  havde  nedlagt  Præsidentposten  paa  Grund  af  Svagelighed, 
fuld  Pension  som  tidligere  Statsrevisor,  og  denne  Beslutning 
blev  stadfæstet  af  Kronprinsen  som  Regent. 


De  vigtigste  Begivenheder  i  Aaret  1881.  17 

Uagtet  saaledes  næsten  ethvert  Spørgsmaal  blev  brugt 
som  Kampmiddel,  kunde  denne  Samling  dog  pege  paa  enkelte 
gjennemførte  Reformer.  Den  vigtigste  er  »Haandværks- 
loven«  af  15de  Juni.  Foruden  nve  Bestemmelser  om 
Svende  og  Haandværksarbejdere,  om  Lærlinge-  og  Svende- 
prøver m.  m.  indeholder  den  Forskrifter  for  Oprettelsen  af 
Haandværksretter  i  Kjøbstæderne.  En  saadan  Haandværksret 
har  til  Formand  Stedets  Underdommer  eller  et  Medlem  af 
dets  Politiret  og  til  Bisiddere  en  Haandværkssvend  eller 
Arbejder  og  har  altsaa  Fagkyndighed  i  de  Sager,  hvormed 
den  faar  at  gjøre. 

Af  andre  paa  dette  Storthing  vedtagne  og  derefter  stad- 
fæstede Love  kunne  nævnes  den  af  19de  Maj  om  Eneret  for 
Staten  til  Befordring  af  Meddelelser  ved  Hjælp  af  Telegraf- 
linjer og  lignende  Anlæg,  den  af  28de  Maj  om  Ophævelse 
af  den  forældede,  for  Kjøbstæderne  besværlige  Borgervæbning, 
og  den  af  8de  Juni  om  abnorme  Børns  Undervisning,  som 
derefter  sker  ved  offentlig  Foranstaltning. 

Betegnende  for  den  politiske  Stilling  er  det,  at  Stor- 
thinget  efter  eget  Liitiativ  —  mer  eller  mindre  mod  Re- 
geringens Vilje  —  vedtog  Bevillinger  til  Fremme  af  »sund 
og  sand  fædrelandshistorisk  Oplysning«,  til  en  Professorpost 
i  det  norske  Folkesprog,  til  Styrkelse  af  det  frivillige  Lands- 
forsvar  (»Folkevæbningssamlagene«)  o.  lign.  I  fiere  af  disse 
Bevillinger  skimtes  nemlig  en  politisk  Bagtanke,  særlig  i 
den  til  de  frivillige  Skyttelag.  Hidtil  havde  Norges 
henved  400  Skytteforeninger  med  tilsammen  c.  18,000  Med- 
lemmer staaet  under  en  Centralbestyrelse  i  Kristiania.  Denne, 
som  nærmest  har  bestaaet  af  Regeringens  Tilhængere,  har 
ved  sin  Virksomhed  eller  —  som  Modstanderne  paastaa  — 
Uvirksomhed  vakt  stigende  Misstemning  mod  sig  blandt 
Skytterne  ude  omkring  paa  Landet.  Disse  traadte  derfor 
efterhaanden  ud  af  de  gamle  Skyttelag  og  stiftede  selv- 
stændige Foreninger,  de  saakaldte  » Folke væbningssamlag«. 
De  have  derefter  ordnet  sig  amtsvis,   altsaa  paa  et  politisk 

Grundlag,  for  saa  vidt  som  Storthingsvalgene  foregaa  i  hvert 
Amt  for  sig.  De  ville  —  hedder  det  —  udvikle  »den 
mandige  Idræt,  hvorpaa  Grundloven  har  bygget  Troen  paa 
Opretholdelsen  af  Forfatningens  Frihed  og  Fædrelandets 
Selvstændighed«.  Med  den  schweizerske  Folkevæbning  del- 
vis som  Forbillede  ville  de  frivillige  Skyttelag  søge  at  danne 
en  Forskole  for  Hæren  og  i  Forbindelse  med  denne  virkelig- 
gjøre  Tanken:  »Folket  i  Vaaben«.  Sammenholdet  imellem 
de  vidt  spredte  Foreninger  tilsigtes  naaet  gjennem  en  Fem- 
mandsnævn,  om  hvilken  som  Forretningsudvalg  alle  deres 
Styrelser  komme  til  at  slutte  sig  sammen,  hvor  fælles  Raad- 
slagning  og  Beslutning  er  nødvendig.  Denne  frivillige  Folke- 
væbning have  dens  Modstandere  ved  Tanken  paa  Englands 
Historie  i  Karl  den  førstes  og  Cromwells  Tid  kaldt  »Parla- 
mentshæren«.  Den  nærmeste  Anledning  til  dette  Navn  gav 
uden  Tvivl  Bjørnstjerne  Bjørnson  ved  sin  i  September 
1881  skrevne  »Opsang«  for  de  nye  Skyttelag,  hvori  det 
bl.  a.  hedder: 

„Gamlingen  paa  Thinge 

Skal  faa  stemme  trygt  og  kjækt 

Bag  om  Riffelringe 

Af  vor  unge  Slægt." 

I  det  hele  har  Bjørnson  ivrig  kastet  sig  ind  i  den  poli- 
tiske Oppositionsstrøm,  siden  han  i  Foraaret  1881  vendte 
hjem  fra  en  Amerikarejse  for  at  holde  Festtalen  den  17de 
Maj  ved  Indvielsen  af  et  Mindesmærke  for  Henrik  Werge- 
land, hvilket  da  blev  afsløret  paa  Grundlovsdagen  i  Kristiania 
lige  for  Storthingsbygningen.  Han  har  derefter  vundet  Øre 
hos  den  store  Befolkning  ved  at  deltage  i  Folkemøder 
og  holde  republikanske  Foredrag.  Folkemøder  havde  hidtil 
været  sjældne  i  Norge;  men  i  Løbet  af  1881  have  de  taget 
stærkt  til.  Regeringspartiet  (med  den  saakaldte  »November- 
forening« som  Midtpunkt)  aabnede  Rækken  med  et  talrigt 
Møde  paa  Lillestrømmen  den  9de  Marts,  paa  hvilket  der 
blev  vedtaget  en  Resolution  imod  Storthingsbeslutningen  af 

9de  Juni  1880;  men  i  Aarets  Løb  holdt  det  kun  8  mindre 
talrige  Møder,  medens  Antallet  af  Oppositionens  Møder  i 
1881  opgives  til  over  40,  af  hvilke  nogle  have  talt  over 
tusende  Deltagere.  Udtalelserne  paa  disse  sidste  Meder 
have  især  været  rettede  mod  Regeringens  »Vetopolitik«. 
De  ville  uden  Tvivl  blive  fortsatte  med  voxende  Kraft  ind- 
til Storthingsvalgene  i  Efteraaret  1882  og  gjere  det  nye 
Storthings  Flertal  endnu  radikalere  end  det  nuværendes. 
Det  om  Danmarks  indre  politiske  Stilling  brugte  Billede  r 
to  Lokomotiver,  som  med  fuld  Fart  styrte  mod  hinanden, 
passer  bedre  paa  Norge,  hvor  Striden  mer  og  mer  har  til- 
spidset sig  til  en  Kamp  paa  Liv  og  Død  mellem  Folkemagt 
og  Kongemagt. 


3. 

Sveriges  Rigsdag  traadte  sammen  den  17de  Januar 
1831  og  kunde  allerede  sluttes  den  29de  April,  da  Ar- 
bejderne fremmedes^  ved  den  temmelig  nære  Overensstem- 
melse mellem  Ministeriet  og  Folkerepræsentationen.  Mini- 
steriet Pos  se  havde  den  19de  April  1880  afløst  Ministeriet 
De  Geer  paa  Grund  af  en  Afstemning  i  andet  Kammer,  der 
fastholdt  Overenskomsten  af  1873  om  Forbindelse  mellem 
Hær-  og  Grundskattereformerne.  I  den  Trontale,  hvor- 
med Rigsdagen  aabnedes,  fremhævedes  derfor  særlig  »Nød- 
vendigheden af  paa  en  tilfredsstillende  Maade  at  ordne  Lan- 
dets Skattevæsen  og  Forsvarskræfter«,  og  der  tilføjes:  »En 
fuldstændig  Løsning  af  begge  disse  ved  saa  mange  Baand 
sammenknyttede  Spørgsmaal  bør  ske  i  Sammenhæng  og  med 
tilbørligt  Hensyn  til  bestaaende  Retsforhold.«  Da  de  til 
Raadslagning  over  disse  Spørgsmaal  nedsatte  Udvalg  endnu 
ikke  havde  fuldendt  deres  Arbejder,  kunde  der  imidlertid 
endnu  ikke  forelægges  noget  Forslag  derom.  I  øvrigt  be- 
budede Troutalen  et  Lovforslag  om  den  nordre  Stambanes 
Fortsættelse  til  Ångermanelven ,   — -    som   Rigsdagen    ogsaa 

vedtog  — ,  og  den  udtalte  sluttelig  sin  Tilfredshed  over,  at 
den  finansielle  Tilstand  nu  var  saa  god,  at  Skatteforhøjelser 
vare  unødvendige. 

I  Modsætning  til  Danmarks  og  Norges  stærkt  bevægede 
parlamentariske  Liv  hengled  den  svenske  Rigsdag  1881  som 
en  rolig  Strøm  i  sit  korte  Lob,  kun  paa  Overfladen  kruset 
af  en  mere  theoretisk  end  praktisk  Uenighed  imellem  de  to 
Hovedpartier  om,  hvor  vidt  man  nu  kunde  sige  i  Sverige 
at  have  indviet  Parlamentarismens  Tidsalder.  Mini- 
steriet Posse  fandt  ikke  altid  hos  Landmandspartiet,  hvis 
Formand  dets  Chef  havde  været,  den  Støtte,  man  kunde 
have  ventet  efter  strængt  parlamentariske  Grundsætninger, 
og  derfor  bestred  det  saakaldte  Intelligensparti,  at  Parla- 
mentarismen nu  var  indført,  ja  det  paastod  endog,  at  den 
overhovedet  var  umulig  i  Sverige.  Landmandspartiet  gjorde 
derimod  gjældende,  at  alt  ikke  kunde  komme  paa  én  Gang. 
Begge  Partier  syntes  i  øvrigt  enige  om,  at  Hensyn  til  Sagerne 
ofte  maatte  gaa  forud  for  Hensyn  til,  om  man  havde  sine 
politiske  Venner  eller  Modstandere  i  Ministeriet. 

Under  Rigsdagssamlingen  overtog  Statsraad  Themp- 
tander  Finansministeriet,  som  Grev  Posse  kun  foreløbig 
havde  styret  efter  Forseils  Udtrædelse  i  Slutningen  af  1880. 

Af  Forslag  til  Grundlovsændringer  bleve  to  af 
Rigsdagen  erklærede  hvilende  til  endelig  Afgjørelse  paa  den 
følgende  Rigsdag.  Begge  tilsigtede  Ændringer  i  Trykke- 
frihedsforordningen,  som  i  Sverige  er  Grundlov.  Den  første 
gjælder  en  Udvidelse  af  Retten  til  at  anlægge  Bogtrykkerier 
paa  Landet;  den  vedtoges  uden  Meningsulighed  i  andet 
Kammer,  men  med  ikkun  4  Stemmers  Overvægt  i  første. 
Den  anden  Ændring,  som  tilsigter  en  Skærpelse  af  Forbudet 
mod,  at  der  i  Bladene  indbydes  til  at  spille  i  Lotterier, 
vedtoges  uden  Forhandling  i  første  Kammer  og  med  stor 
Stemmeflerhed  i  andet.  Større  Betydning  havde  et  nyt 
Grundlovsforslag  om  at  indføre  Afstemning  ved  Navneopraab 
i  Rigsdagen,    hvor  der  hidtil  kun  er  brugt  Afstemning  ved 

lukkede  Sedler;  men  Forslaget  forkastedes  i  begge  Kamre. 
Flertallet  mente,  at  den  hemmelige  Afstemning  gjorde  det 
lettere  for  Repræsentanterne  at  stemme  efter  Overbevisning. 
Endnu  større  Betydning  havde  Spergsmaalet  om  Valg- 
rettens Udvidelse.  Andet  Kammer  vedtog  med  103 
Stemmer  mod  71  et  Forslag  til  at  nedsætte  den  Census, 
som  betinger  Valgret  til  samme,  fra  800  til  400  Kroner; 
men  det  forkastedes  af  første  Kammer  med  84  mod  14 
Stemmer.  Et  Forslag  om  den  kommunale  Valgrets  Ud- 
videlse vedtoges  endog  uden  Afstemning  af  andet  Kammer, 
men  forkastedes  af  første,  mest  fordi  dettes  egen  Sammen- 
sætning middelbart  afhænger  af  de  kommunale  Vælgere. 

Af  samme  Grund  forkastede  første  Kammer  de  Forslag 
—  ikke  Grundlovsforslag  — ,  som  tilsigtede  Ændringer  i 
den  kommunale  Stemmeskala  paa  Landet.  1  Lovudvalget 
var  der  Stemmeflerhed  for  at  begrænse  Stemmeretten  opad 
saaledes,  at  ikke  enkelte  formuende  Personer  skulde  kunne 
blive  enevældige  i  deres  Kommune ;  dette  var  nemlig  Til- 
fældet i  54  svenske  Kommuner.  Om  denne  Reforms  Ønske- 
lighed var  der  Enighed  i  andet  Kammer ;  men  i  første  stødte 
den  som  sagt  af  politiske  Grunde  paa  afgjort  Modstand. 

Af  Lovforslag,  som  Regeringen  havde  fremsat  for  Rigs- 
dagen, og  som  ogsaa  vedtoges  af  denne,  fortjene  kun  to  at 
nævnes.  Det  ene  indførte  i  Loven  en  udtrykkelig  Bestem- 
melse om  Offentlighed  ved  Underdomstole,  hvorved  den  æld- 
gamle Sædvane  blev  stadfæstet  og  ordnet.  Det  andet  af- 
hjalp den  raadende  Usikkerhed  i  Ejendomsretten  ved  at  give 
faste  Regler  om  tyveaarig  Hævd.  Saakaldte  »Skrivelse- 
forslag«, hvorved  Rigsdagen  henstiller  til  Regeringen  at 
foreslaa  Reformer,  fremsattes  om  en  Revision  af  Lovgiv- 
ningen om  Forvaltningen  af  umyndiges  Midler,  sigtende  til 
at  gjore  denne  mere  betryggende,  samt  om  en  Omarbejdelse 
af  Folkeskoleordningen  af  18de  Juni  1842  paa  Grund  af 
de  mange  Forandringer,  der  ere  meget  vanskelige  at  kjende. 

Med  Hensyn  til  Bevillinger    viste   denne  Rigsdag  i 

det  hele  taget  Villighed  til  at  yde,  hvad  Regeringen  be- 
gjærede,  hvad  enten  det  gjaldt  Videnskab,  Kunst,  Sam- 
færdselsmidler eller  Landsforsvaret.  Dog  nægtedes  Paabe- 
gyndelsen  af  Nybygninger  til  Søforsvaret.  Der  var  begjæret 
650,000  Kr.  som  første  Bidrag  til  et  Panserfartøj,  der  i 
alt  skulde  koste  2,290,000  Kr.  Første  Kammer  vedtog, 
men  andet  forkastede  Forslaget,  hvorefter  det  ved  en  Fælles- 
afstemnine^  blev  forkastet  af  den  samlede  Rigsdag.  En 
anden  Bevilling,  der  ikke  blev  given  uden  Modstand  af  den 
politiske,  Side,  som  ellers  plejede  at  støtte  Ministeriet,  gjaldt 
Kronprinsens  Appanage.  Regeringen  havde  foreslaaet  dennes 
Forhøjelse  fra  72,000  til  180,000  Kr.,  at  regne  fra  Begyn- 
delsen af  det  Aar,  da  han  maatte  indgaa  Ægteskab,  og 
desuden  en  Bevilling  paa  12,000  Kr.  aarlig  som  »Haand- 
penge«  til  den  tilkommende  Kronprinsesse.  Ved  Afstem- 
ningen erklærede  flere  Medlemmer,  at  de  vilde  have  stemt 
imod  Bevillingen,  dersom  den  var  foreslaaet  af  et  Ministe- 
rium, som  var  i  Uoverensstemmelse  med  Kammerets  Fler- 
tal, og  det  parlamentariske  Hensyn,  som  bragte  den  til- 
svaiende  Bevilling  til  at  strande  i  Norges  Storthing,  med- 
virkede saaledes  til  at  gjennemfere  den  i  Sveriges  Rigsdag. 

Den  20de  September  blev  derefter  Kronprins  Gustav 
i  Karlsruhe  formælet  med  den  tyske  Kejsers  Datterdatter, 
Prinsesse  Viktoria  af  Baden,  som  tillige  nedstammede  fra 
den  1809  fra  Sverige  forjagede  Kong  Gustav  den  4de,  og 
den  1ste  Oktober  holdt  det  nygifte  Par  med  stor  Pragt  sit 
Indtog  i  Stockholm. 

Rigsdagen  1881  varden  sidstei Valgperioden  1879— 81; 
i  Aarets  sidste  Halvdel  skulde  derfor  hele  andet  Kammer 
omvælges  og  desuden  en  Række  Udfyldingsvalg  til  første 
foretages.  I  denne  Anledning  holdtes  allerede  tidlig  paa 
Sommeren  politiske  Møder,  ved  hvilke  flere  af  sidste 
Kigsdags  brændende  Spergsmaal  forhandledes,  og  den  saa- 
kaldte  »Reformforening«,  som  i  Almindelighed  gik  videre  i 
demokratisk  Retning  end  Rigsdagens  Venstre,  ikke  sjælden 

angreb  første  Kammer  paa  Grund  af  dets  Utilbøjelighed  til 
demokratiske  Reformer.  Valgenes  Udfald  lader  sig  paa 
Grund  af  de  mere  flydende  svenske  Partiforhold  ikke  op- 
gjøre  med  samme  Skarphed  som  t.  Ex.  i  Danmark.  Land- 
mandspartiet  har  vundet  Tilvæxt,  men  dets  hejre  Fløj, 
hvoraf  Ministeriet  nærmest  er  fremgaaet,  er  svækket  ved, 
at  ældre  Godsejere  ere  blevne  afloste  af  yngre  Proprietærer 
og  Mænd  af  mere  demokratisk  Retning.  Flere  dygtige 
Modstandere  af  Landmandspartiet,  som  ikke  gjenvalgtes  til 
andet  Kammer,  bleve  indvalgte  i  første. 

Af  svenske  Mænd,  døde  i  Aaret  1881,  ville  vi  nævne: 
Historieskriveren  Anders  Fryxell,  f  21de  Marts,  og  Arki- 
tekten Frederik  Vilhelm  Scholander,  f  9de  Maj. 


4. 

Nogen  for  hele  Norden  vigtig  Begivenhed  er  ikke 
forefalden  1881.  Den  nordiske  Møntkonvention  af  1873 
har  ved  Konvention  af  26de  Marts  faaet  et  Tillæg,  hvorved 
der  aabnes  Adgang  for  det  af  Rigerne,  som  finder  saadant 
nødvendigt  eller  ønskeligt,  til  at  præge  Guldmønt  til  Værdi 
af  5  Kroner.  Anledningen  dertil  var  et  Skrivelseforslag  fra 
Sveriges  Rigsdag  1880,  medens  man  i  Danmark  og  Norge 
næppe  tænker  paa  at  præge  Femkronestykker.  —  Den  23de 
Juni  sluttedes  mellem  de  tre  Riger  en  Overenskomst  om 
Udvexling  af  Pakkepostforsendelser,  i  det  den  i  Paris  den  3dje 
November  1880  afsluttede  internationale  Konvention  om 
Udvexling  af  Postpakker  uden  angiven  Værdi  havde  nød- 
vendiggjort visse  Ændringer  i  den  1879  mellem  de  tre 
Riger  sluttede  Overenskomst  om  Postforbindelsen.  —  Et 
nyt  Skridt  i  Retning  af  skandinavisk  Fællesskab  gjordes  ved 
Nedsættelsen  af  en  Kommission  til  Udarbejdelse  af  en  fælles 
Lov  om  Varemærker  m.  m.  Den  samledes  første  Gang  i 
Kristiania  den  17de  Oktober. 

Af  fællesnordiske  Møder  holdtes  den  10de — 12te 

Juni  et  Kunstnermøde  i  Gøteborg  i  Forbindelse  med  en  rig- 
holdig  nordisk  Kunstudstilling.  Den  18de  Juli  aabnedes  i 
Malmø  en  nordisk  Industriudstilling,  i  Forbindelse  dermed 
en  Landbrugsudstilling,  hvortil  der  knyttede  sig  et  svensk 
Landbrugsmøde ,  og  sammesteds  holdtes  den  26de — 28de 
Juli  det  flerde  nordiske  nationaløkonomiske  Møde.  Nor- 
diske Jærnbanernænd  kom  sammen  i  Kjøbenhavn  den  9de — Ilte 
Avgust,  nordiske  Filologer  i  Kristiania  den  10de — 13d& 
Avgust.  Det  for  fremtidig  fællesnordisk  Lovgivning  vig- 
tigste af  Aarets  Moder  var  dog  det  fjerde  nordiske  Jurist- 
møde,  som  holdtes  i  Kjøbenhavn  den  25de— 27de  Avgust. 


Ruslaud. 


I  Slutningen  af  1880  og  Begyndelsen  af  1881  haabede 
man^e,  at  Nihilismen  var  i  Færd  med  at  forsvinde,  især 
paa  Grund  af  Loris  Melikovs  milde  Optræden  og  Tilliden, 
til,  at  han  vilde  skaife  Kusland  en  friere  Forfatning;  men 
i  Virkeligheden  var  Tilstanden  meget  sørgelig.  Mange- 
Mennesker  vare  opfyldte  af  nihilistiske  Ideer,  endog  Offi- 
cerer og  Politiembedsmænd;  Politiagenten  Kleshalnikov 
blev  saaledes  arresteret,  fordi  han  havde  benyttet  sin  Stil- 
ling til  at  advare  Nihilisterne  mod  truende  Farer.  Der  her- 
skede en  almindelig  Misfornøjelse  med  den  vilkaarlige  Maade, 
paa  hvilken  mistænkte  Personer  uden  nøjere  Undersøgelse 
og  uden  Lov  og  Dom  bleve  slæbte  bort  fra  deres  Hjem  til 
andre  Egne,  og  i  Petersborger-Guveinementets  Adelsforsam- 
ling  vedtoges  i  Begyndelsen  af  Marts  et  Andragende  til 
Kejseren  om  Ophævelse  af  dette  Brud  paa  den  i  Justits- 
reformen af  1864  fastsatte  personlige  Ukrænkelighed.  Det 
blev  overdraget  Forslagsstilleren  Shakejev  at  redigere  og 
overrække  Andragendet;    men    inden    dette  kunde  ske,  var 

Kejser  Alexander  den  2den  falden  som  et  Offer  for 
Terroristpartiet. 

Den  9de  Marts  havde  han  efter  Loris  Melikovs  Kaad 
undertegnet  et  Udkast  til  Indkaldelse  af  udvalgte  Mænd 
af  alle  Klasser;  men  4  Dage  efter  blev  han  myrdet.  Da 
han  om  Middagen  den  13de  Marts  vendte  hjem  fra  en 
Revue,  sprang  en  Bombe,  der  var  udslynget  af  Nihilisten 
Ryssakov,  under  hans  Vogn,  sonderbrød  denne  og  saarede 
flere  Mennesker  uden  at  gjore  Kejseren  Skade;  men  da  han 
var  staaet  af  Vognen,  sprang  en  anden  Bombe  lige  for  han& 
Fødder,  knuste  hans  Ben  og  sønderrev  en  Del  af  hans 
Underliv;  fiere  andre  Mennesker  bleve  saarede  eller  dræbte, 
blandt  dem  den  unge  Nihilist  (Gelnikov),  der  havde  kastet 
Bomben,  Kejseren  blev  i  en  Slæde  bragt  til  Vinterpaladset, 
hvor  han  kort  efter  døde.  Foruden  den  strax  grebne  Rys- 
sakov lykkedes  det  at  fængsle  5  Personer,  som  vare  del- 
agtige i  Mordet,  blandt  dem  to  Kvinder:  den  fanatiske  unge 
Adelsdame,  Sofie  Perovskaja  og  Jødinden  Jesse  Helfmann. 
De  bleve  dømte  til  Døden  og  henrettedes  den  15de  April 
med  Undtagelse  af  Jesse  Helfmann,  der  var  frugtsommelig; 
hendes  Dødsdom  blev  senere  forandret  til  livsvarigt  Fængsel. 
Regeringen  har  efter  Mordet  ivrig  forfulgt  Nihilisterne,  og 
det  er  senere  lykkedes  den  at  faa  fat  paa  23  Personer,  der 
anses  for  Bandens  Hovedmænd.  Kejsermordet  gav  Anled- 
ning til  Forhandlinger  mellem  Kabinetterne,  i  det  den  rus- 
siske Regering  drev  paa  Indførelsen  af  internationale  Overens- 
komster, der  vilde  gjøre  det  umuligt  for  Forbrydere  mod 
kronede  Hoveder  lige  saa  vel  som  for  andre  Forbrydere  at 
unddrage  sig  Straf  ved  at  flygte  til  Udlandet.  Den  tyske 
Rigskansler  støttede  den  russiske  Regerings  Bestræbelser; 
men  England  og  Frankrig  vilde  ikke  indlade  sig  paa  saa- 
danne  Overenskomster. 

Den  36aarige  Alexander  den  3  d j  e ,  der  levede  i  et 
lykkeligt  Ægteskab  med  Prinsesse  Dagmar  (Maria  Feodo- 
rovna)   af  Danmark,   besteg   Tronen   ved  sin  Faders  Død. 


26  De  vigtigste  Begivenheder  i  Aaret  1881. 

Han  var  bekjendt  som  en  fædrelandskjærlig  og  pligttro  ung 
Mand,  der  nærmest  havde  sluttet  sig  til  det  nationale  anti- 
tyske  Parti  og  ansaas  for  en  Ven  af  liberale  Reformer.  Man 
ventede  nu,  at  han  vilde  indføre  en  fri  Forfatning,  og  Nihi- 
listernes Exekutivkomité  fordrede  truende  en  saadan  tillige 
med  almindelig  Amnesti;  men  deres  frække  Optræden  vir- 
kede naturligvis  snarere  i  modsat  Retning  paa  den  af  Fade- 
rens rædselsfulde  Mord  dybt  rystede  Kejser  og  fremkaldte 
dels  strængere  Foranstaltninger  imod  dem,  dels  en  Forord- 
ning af  26de  Marts,  hvorved  der  blev  truffet  Bestemmelser 
for  det  Tilfælde,  at  Kejseren  skulde  do,  inden  hans  ældste 
Søn,  den  ISaarige  Nikolaus,  var  bleven  myndig.  Kejserens 
Broder,  Storfyrst  Vladimir,  skulde  da  være  Regent,  Kejser- 
inden have  Formynderskabet  over  sine  Bern.  Dagen  efter, 
den  27de  Marts,  blev  den  myrdede  Kejser  begraven  i  Kathe- 
dralkirken  i  Nærværelse  af  den  tyske  Kronprins,  Prinsen  af 
Wales,  Kronprinsen  af  Danmark  og  flere  fyrstelige  Personer. 
Alexander  den  2den  havde  efterladt  3  Brødre :  Konstantin, 
der  var  Præsident  i  Rigsraadet  og  øverstkommanderende 
over  Flaaden,  Nikolaus,  der  i  den  sidste  Krig  havde 
været  Overanfører  i  det  evropæiske  Tyrki,  og  Michael, 
der  havde  været  Overanfører  i  det  asiatiske  Tyrki;  men 
kun  den  yngste.  Storfyrst  Michael,  stod  i  et  godt  Forhold 
til  sin  Brodersøn,  Kejser  Alexander  den  3dje;  de  to  ældre 
havde  vakt  hans  retfærdige  Harme  ved  deres  skamløse  Del- 
tagelse i  den  almindelige  Korruption  og  maatte  nedlægge 
deres  Embeder;  ja  en  af  Konstantins  Sønner  blev  endog 
fængslet  som  indviklet  i  den  nihilistiske  Bevægelse  (6te 
April.) 

Det  store  Spørgmaal  var  nu,  hvorledes  Kejseren  vilde 
stille  sig  til  det  den  9de  Marts  af  hans  Fader  undertegnede 
Udkast  til  Indkaldelse  af  en  Notabelforsamling,  som  han 
havde  underkastet  en  ny  Prøvelse  af  en  Kommission.  Denne 
raadslog  først  i  Petersborg,  siden  i  Gatshina,  hvor  Kejseren 
tog  sit  Ophold   og  omgav  sig  med  alle  mulige  Sikkerheds- 

foranstaltninger.  Flertallet  med  Loris  Melikov  i  Spidsen 
udtalte  sig  for  Udkastet;  men  Alexander  den  3dje  havde 
ingen  Tillid  til  de  Mænd,  under  hvis  Styrelse  Nihilismen 
trods  alle  Processer  havde  grebet  videre  og  videre  om  sig, 
og  den  ham  forhadte  Korruption  havde  vedblevet  at  gjennem- 
trænge  Forvaltningen.  Han  hældede  derfor  til  Mindretallet, 
som  lededes  af  haus  tidligere  Lærer,  den  strængt  orthodoxe 
Gammelrusser  Pobedonoszev.  Dette  Parti  havde  sit 
Hovedsæde  i  Moskva;  det  svor  til  Kirken  og  Czaren  og 
vilde  ikke  vide  noget  af  en  moderne  evropæisk  Konstitution, 
under  hvilken  Petersborger-Partiet  kunde  tilfredsstille  sin 
Ærgjerrighed.  Dets  Hoveder,  Katkov  og  Aksakov,  øvede 
ogsaa  deres  Indflydelse  paa  Kejseren,  og  i  Steden  for  det 
forventede  Udkast  til  en  konstitutionel  Forfatning  udkom 
den  13de  Maj  et  af  Pobedonoszev  udarbejdet  Manifest,  der 
kun  talte  om  Selvherredømmet  og  dets  guddommelige  Ret. 
Et  Par  Dage  efter  søgte  og  fik  Loris  Melikov  sin  Afsked, 
Grev  I  g  n  a  t  i  e  V  blev  i  hans  Sted  Indenrigsminister,  og 
Finansministeren  Abasa  ligesom  Krigsministeren  Miliutin 
fulgte  snart  Melikovs  Exempel.  Ministeren  for  det  kejserlige 
Hus,  Grev  Adlerberg,  blev  afløst  af  Alexander  den  3djes 
Ven,  den  rige  Aristokrat  Voronzov-Dashkov,  der  er  lige  saa 
kraftig,  jævn  og  redelig  som  Kejseren  selv.  Storfyrst 
Michael  blev  Præsident  i  Rigsraadet,  Kejserens  yngre  Broder 
Alexis  øverstkommanderende  over  Flaaden. 

Den  18de  Maj  udstedte  Ignatiev  en  Rundskrivelse  til 
Guvernørerne,  som  skulde  forklare  Manifestet;  deri  hedder 
det,  at  »Aarsagerne  til  den  nihilistiske  Bevægelse  ligge  i 
den  for  religiøse  og  sædelige  Grundsætninger  blottede  Op- 
dragelse, i  mange  Embedsmænds  Ligegyldighed  og  For- 
sømmelighed i  Opfyldelsen  af  deres  Pligter,  i  den  egennyt- 
tige Behandling  af  den  offentlige  Ejendom,  som  er  saa  sæd- 
vanlig hos  os«.  Den  almindelige  Demoralisation  blev  saa- 
ledes  aabent  anerkjendt,  og  imod  alle  disse  Onder  kaldtes 
Folket  til  Medvirkning,    i  det  der  stilledes  i  Udsigt  »For- 

holdsregler,  som  kunne  fremme  de  lokale  Kræfters  levende 
Deltagelse  i  de  allerhøjeste  Planers  Gjennemførelse«.  Endnu 
er  man  imidlertid  ikke  kommet  videre  end  til  Nedsættelse 
af  Kommissioner,  der  hidtil  ikke  have  udrettet  stort.  Der- 
imod har  Kejseren  energisk  virket  for  at  indfore  Sparsomme- 
lighed ved  Hoffet,  i  Hæren  og  den  civile  Styrelse,  og  navnlig 
er  Hofholdningen  bleven  tarveligere,  end  den  i  mange  Tider 
har  været  i  Rusland.  I  nogle  særlig  røverisk  styrede 
Guvernementer  er  der  foranstaltet  overordentlige  Kevisioner, 
og  nogle  af  de  værste  Misbrug  ere  afskaffede;  men  Til- 
standene ere  i  det  hele  saa  slette,  og  der  er  saa  umaadelig 
meget  at  gjøre,  at  man  ikke  ret  véd,  hvor  man  skal  tage 
fat.  Hvor  stor  en  Kaahed  der  hersker  blandt  Folket,  har 
vist  sig  ved  de  afsky  lige  Jødeforfølgelser,  der  have 
fundet  Sted  i  flere  Egne,  og  Myndighederne  ere  ikke  blot 
traadte  meget  svagt  op  derimod,  men  have  søgt  Grunden 
til  dem  i  Jødernes  Overgreb  og  skadelige  Virksomhed;  en 
Rundskrivelse  af  Iguatiev  til  Guvernørerne  har  saaledes  ud- 
talt, at  man  maa  beskytte  den  slaviske  Befolkning  imod 
Jødernes  Udsugeiser. 

I  Tyskland  saae  man  skjævt  til  det  nationalt-slaviske 
Partis  Sejr  i  Rusland,  og  navnlig  frygtede  man  den  ær- 
gjerrige  og  dygtige  Ignatiev;  men  den  gode  Forstaaelse 
imellem  de  to  Kejserhofter  befæstedes  ved  et  Mode  i  Danzig 
den  9de  September,  hvor  ikke  blot  selve  Kejserne,  men  og- 
saa  Fyrst  Bismarck  og  Lederen  af  det  russiske  Udenrigs- 
ministerium, Giers,  vare  til  Stede. 

Det  Felttog  mod  Tekke-Turkomannerne,  som  Ge- 
neral Skobele V  havde  aabnet  1880,  fandt  strax  i  Begyn- 
delsen af  1881  en  heldig  Afslutning.  Skobelev  stod  ved 
Nyaarstid  foran  deres  Hovedfæstning  Geok-Tepe,  og  skjent 
Turkomannerne  forsvarede  sig  meget  tappert  og  ved  flere 
Udfald  voldte  Russerne  ikke  ringe  Tab,  kunde  de  dog  ikke 
modstaa  Stormen  paa  Fæstningen  den  12te  Januar.  Tusender 
af  dem  fandtes  døde  i  Fæstningen,  Tusender  bleve  nedhug- 

gede  paa  Flugten.  Derefter  streramede  deres  Høvdinger 
til  for  at  underkaste  sig,  og  deres  Land,  Achal-Oasen,  ind- 
lemmedes ved  en  Ukas  af  6te  Maj  i  Rusland. 


Rnmænien. 


Efter  at  Ministerpræsidenten  Ivan  Bratiano  og  Fyrst 
Karl  paa  Rejser  til  Wien  og  Berlin  (1880)  havde  indledet 
Rumæniens  Ophøjelse  til  et  Kongerige,  blev  det  pro- 
klameret som  saadant  den  26de  Marts  1881.  Det  nye 
Kongerige  blev  anerkjendt  af  de  evropæiske  Magter,  og  den 
22de  Maj,  samme  Dag  som  Fyrst  Karl  1866  havde  over- 
taget Regeringen,  og  Uafhængighedserklæringen  1877  var 
udstedt,  blev  Kongeparret  kronet.  I  April  var  der  imid- 
lertid under  Indtrykket  af  Begivenhederne  i  Rusland  ved- 
taget en  Lov,  i  Følge  hvilken  enhver  i  Rumænien  levende 
Udlænding,  som  ved  sin  Opførsel  maatte  udsætte  Statens 
Sikkerhed  for  Fare,  kan  udvises,  ligesom  et  Mordforsøg  paa 
et  fremmed  Statsoverhoved  ikke  skal  betragtes  som  politisk 
Forbrydelse. 

I  samme  Maaned  indgav  Joan  Bratiano  sin  Dimission, 
fordi  han  var  træt  af  den  i  det  herskende  liberale  Parti 
udbredte  Korruption  og  ikke  kunde  tilfredsstille  de  mange 
Embedsjægere.  I  hans  Sted  traadte  hans  Broder,  Demeter 
Bratiano;  men  da  dennes  djærve  Optræden  mod  Mis- 
brugene snart  gjorde  ham  umulig,  maatte  Joan  Bratiano 
den  21de  Juli  igjen  overtage  Præsidiet  i  Kabinettet,  Finans- 
og  Krigsministeriet,  for  at  det  liberale  Parti  ikke  skulde 
helt  opløses;  Finansministeriet  afgav  han  dog  senere. 

En  Strid  med  Østerrige-Ungarn  fremkaldtes  ved 
Spørgsmaalet  om  Reguleringen  af  Donaus  Løb  mellem  Jærn- 
porten  og  Galacz.  Den  evropæiske  Donau-Kommission  havde 
nedsat  en  Specialkommission  til  dette  Spørgsmaals  Behand- 

ling,  bestaaende  af  Repræsentanter  for  de  Magter,  som  ejede 
Flodbredderne  (Serbien,  Bulgarien  og  Rumænien)  samt  Øster- 
rige. Østerrige  fik  Præsidiet,  men  fordrede  tillige  en  over- 
vejende Stemme,  saa  at  den  blev  afgjerende,  saa  snart  de 
tre  mindre  Stater  ikke  vare  enige.  Østerrige  støttedes  af 
Tyskland,  men  Rumænien  modsatte  sig,  støttet  af  England 
og  Rusland.  Da  det  rumænske  Parlament  aabnedes  den  27de 
November,  udtalte  Kong  Karl  sig  saa  bestemt  i  denne  Ret- 
ning, at  den  esterrigske  Regering  blev  fornærmet  og  gav 
sin  Sendemand  i  Bukuresht  Befaling  til  at  afbryde  sine  per- 
sonlige Forbindelser  med  den  rumænske  Regering.  Bratiano 
tilfredsstillede  imidlertid  snart  den  fornærmede  Stormagt 
ved  at  udtale  sin  Beklagelse  over,  hvad  der  i  Trontalen 
var  blevet  opfattet  som  krænkende  for  den. 


Serbien. 


Den  i  Slutningen  af  1880  valgte  Skuptshina,  i  hvilken 
det  mod  østerrige  venligsindede  Ministerium  Pirotshanaz 
havde  Flertallet,  aabnedes  den  17de  Januar  1881  i  Belgrad 
af  Fyrst  Milan  med  en  Trontale,  i  hvilken  der  udtaltes 
Haab  om  en  snarlig  Overenskomst  med  Østerrige-Ungarn 
om  en  Handelstraktat  og  om  Gjennemfo reisen  af  den  1880 
afsluttede  Jærn banekonvention.  I  Februar  afsluttedes  der- 
paa  en  Overenskomst  om  Anlæggelsen  af  Jærnbanerne  med 
den  af  Bontoux  ledede  Pariserbank  Union  générale;  denne 
lovede  desuden  at  konsolidere  Serbiens  Statsgjæld.  I  Skupt- 
shinaens  Udvalg  udtalte  rigtignok  Flertallet,  paavirket  af 
den  engelske  Ministei  resident  Gould,  sig  imod  disse  Over- 
enskomster; men  da  Ministeriet  gjorde  deres  Antagelse  til 
et  Kabinetsspørgsmaal,  vedtoges  de  dog  den  24de  Marts  af 
Skuptshinaen.  Da  Bontoux  ogsaa  havde  overtaget  Anlæg- 
gelsen af  den  tilstødende  ungarske  Jærnbane,   syntes  Øster- 

rige-Ungarns  Interesse  at  være  varetaget,  og  den  30te  Maj 
blev  ogsaa  Handel straktaten  vedtaget,  hvorefter  Skuptshinaens 
Samling  sluttedes.  Fyrst  Milan  gjorde  derefter  en  Rejse 
til  Petersborg,  Berlin  og  Wien  for  at  opnaa  Stormagternes 
Samtykke  til  Serbiens  Ophøjelse  til  et  Kongerige. 


Montenegro. 

I  Januar  1881  løstes  endelig  Grænsespørgsmaalet  lige 
over  for  Tyrkiet  fuldstændig.  Da  derefter  Mohammedanerne 
begyndte  at  udvandre  fra  de  af  Tyrkiet  til  Montenegro  af- 
staaede  Distrikter,  udstedte  Fyrst  Nikolaus  den  25de  Juli 
en  Proklamation,  hvori  han  opfordrede  dem  til  at  vende  til- 
bage og  lovede  dem  forskjellige  Begunstigelser.  De  fleste 
af  de  fra  Dulcigno  udvandrede  Mohammedanere  have  fulgt 
hans  Opfordring,  og  Regeringen  har  dels  tilstaaet  dem  Han« 
delsfriheder,  dels  givet  det  albanesiske  Sprog  lige  Ret  med 
det  serbiske  og  oprettet  flere  Skoler  i  de  nyerhvervede  Egne- 


Tyrkiet. 

Før  Abdul  Hamid  den  2den  var  Sultanens  Magt 
vel  uindskrænket,  men  den  udøvedes  gjennem  Ministre,  som 
havde  en  aktiv  Rolle  i  Styrelsen.  Nu  ere  Ministrene  kun 
simple  Kontorembedsmænd,  der  uden  at  ræsonnere  maa  ud* 
føre  Sultanens  Bud,  ja  undertiden  bruger  han  andre  Red- 
skaber. Alle  Ministre,  som  ytrede  mindste  Selvstændighed, 
ere  fjærnede;  det  er  Sultanen  selv,  som  styrer  Politikken. 
Abdul  Hamid  har  ingen  af  de  forrige  Sultaners  afsindige 
Xyster;  han  er  blot  hengiven  til  Arbejde  og  vil  udfore  alt 
selv.     Centralisationen  er  dreven  til   det  yderste,  og  derfor 

gaa  Forretningerne  stadig  i  Staa.  Han  er  dernæst  stadig  i 
Frygt  for  Snigmord  og  lever  indesluttet  i  sit  af  Soldater 
omgivne  Palads.  I  Januar  18S1  fik  han  en  ubegrundet 
Mistanke  om  et  Komplot  til  at  føre  Midhat  Pasha  tilbage 
fra  Smyrna  til  Konstantinopel,  og  i  den  Anledning  fæng- 
sledes pludselig  Generalstabschefen  Ali  Nizam  Pasha,  der 
hidtil  havde  været  hans  Yndling,  og  Krigsministeren  Hussein 
Husni  Pasha.  Dernæst  blev  han  meget  forskrækket  over 
Kejsermordet  i  Rusland,  og  for  at  forebygge  en  Efterligning 
deraf  lod  han  i  Juni  indlede  en  Proces  mod  de  tidligere 
Storvesirer  Mehemed  Rushdi  og  Midhat  Pasha,  den  tidligere 
Sheik  ul  Islam  Hassan  Hajrullah  Eifendi  og  begge  sine 
Svogre  Nuri  og  Mahmud  Pasha,  der  bleve  anklagede  for 
at  have  foranstaltet  Sultan  Abdul  Azis's  Mord  (den  4de 
Juni  1876)  og  ladet  det  udføre  ved  nogle  Officerer  og 
Paladsbetjente.  Uagtet  deres  Nægtelse  bleve  Midhat,  Mahmud 
og  Nuri  dømte  til  Døden,  flere  andre  til  Fængsel;  men 
Sultanen  betænkte  sig  dog,  især  paa virket  af  de  evropæiske 
Sendemænd,  paa  at  lade  Dødsstraffen  udføre;  den  blev  da  i 
Juli  forandret  til  livsvarig  Forvisning  til  Taif  i  Arabien, 
hvor  hen  de  dømte  førtes  i  Avgust. 

Forholdene  til  Montenegro  og  Grækenland  (se  disse 
Lande)  fremkaldte  oprørske  Bevægelser  i  Albanien:  Syd- 
albaneserne  bleve  ophidsede  ved  Rygter  om  Afstaaelse  af 
albanesisk  Land  til  Grækenland,  Nordalbaneserne  vare  for- 
bitrede over  Tabet  af  Dulcigno  og  gjorde  Mine  til  at  tage 
det  tilbage  med  Magt.  Den  albanesiske  Ligue  kaldte  alle 
Mænd  over  18  Aar  under  Vaaben  og  valgte  Ali  Pasha  af 
Gusinje  til  Anfører;  i  Marts  lod  denne  sig  endog  udraabe 
til  Fyrste  af  Albanien.  Han  sendte  Fyrsten  af  Montenegro 
et  Ultimatum,  hvori  han  fordrede  Tilbagegivelsen  af  Dulcigno ; 
men  nu  traadte  Sultanen,  dels  tvungen  af  Stormagterne,  dels 
opbragt  over  Albanesernes  aabenlyse  Stræben  efter  Selv- 
stændighed, selv  op  imod  dem.  Dervish  Pasha  angreb  dem 
med  overlegen  Magt,  slog  dem  den  20de  April  ved  Verisovic 

Og  indtog  derefter  Opstandens  Middelpunkt,  Prisrend.  Ali 
Pasha  underkastede  sig,  andre  af  Liguaens  Overhoveder  bleve 
fængslede  eller  forviste,  og  dermed  var  Bevægelsen  standset. 
Efter  at  Tyrkiet  i  Sommeren  1881  endelig  havde  faaet 
ydre  og  indre  Fred,  gjorde  Sultanen,  understøttet  af  preus- 
siske Embedsmænd,  navnlig  den  i  Finansministeriet  ansatte 
Wettendorff,  et  Forsøg  paa  at  ordne  Statens  Gjæ Ids- 
forhold.  Kreditorerne,  som  nu  i  5  Aar  ikke  havde  faaet 
nogen  Renter,  sendte  efter  Indbydelse  Tillidsmænd  til  Kon- 
stantinopel for  at  underhandle  om  Forholdenes  Ordning.  I 
de  sidste  Aar  havde  den  tyrkiske  Regering  laant  store 
Summer  af  Bankiererne  i  Galata,  imod  at  disse  til  Forrent- 
ning (8  pCt.)  og  Amortisering  havde  faaet  Ret  til  aarlig 
forud  at  tage  1,100,000  tyrkiske  Pund  (c.  1  Mill.  Pd. 
Sterl.)  af  Indtægten  af  de  sex  indirekte  Skatter  (Tobaks- 
monopolet,  Saltmonopolet,  Stempelskatten  o.  s.  v.),  som 
Porten  1880  havde  stillet  som  Sikkerhed  for  sine  Kreditorer. 
Hvad  der  blev  tilovers  for  de  andre  Kreditorer^  var  kun 
300,000  Pund;  men  Bankiererne  maatte  nu  lade  sig  nøje 
med  600,000  Pd.  til  Forrentning  (5  pCt.)  og  Amortisering 
(3  pCt.).  Den  konsoliderede  Gjæld  udgjorde  over  200  Mill. 
Pd.  foruden  resterende  Renter  (over  50  Mill.  Pd.).  Deraf 
skulde  Bulgarien,  Serbien,  Montenegro  og  Grækenland  over- 
tage Kvotadele  i  Forhold  til  Indtægten  af  de  til  dem  af- 
staaede  Lande;  dernæst  nedsattes  Gj ælden  betydelig,  og  den 
24de  Oktober  bleve  Tillidsmændene  og  den  af  Sultanen  ud- 
nævnte Kommission  enige  om,  at  hele  Gjælden  (indbefattet 
resterende  Renter)  skulde  fastsættes  til  en  Kapital  af  117 
Mill.  Pd.  (106  Mill.  Pd,  Sterl.).  Til  at  forrente  og  amor- 
tisere denne  Sum  havde  Tyrkiet  Resten  af  de  6  indirekte 
Skatters  Indtægt  (800,000  .Pd.),  den  østrumeliske  Tribut 
(240,000  Pd.),  Overskuddet  af  Cypern  (130,000  Pd.),  som 
England  erklærede  sig  rede  til  at  betale,  og  nogle  mindre 
Indtægter,  i  alt  IV2  Mill.  Pd.  Med  denne  Sum,  som  kun 
udgjorde  IV3  pCt.  i  Renter  og  Amortisering,   erklærede  de 

vestevropæiske  Kreditorers  Tillidsmænd  sig  til  sidst  tilfredse, 
da  Rusland  havde  sendt  en  Agent  til  Konstantinopel  for  at 
drive  paa  Betaling  eller  i  det  mindste  Forrentning  af  sine 
Krigsomkostninger,  og  man  frygtede  for,  at  Tyrkiet  vilde 
blive  tvunget  til  at  aftræde  en  Del  af  de  oven  nævnte 
Summer  til  Rusland,  hvis  Overenskomsten  ikke  blev  hurtig 
afsluttet.  En  kejserlig  Tråde  af  20de  December  bekj  endt- 
gjorde  derpaa  hele  Ordningen. 

I  Bulgarien  kunde  Fyrst  Alexander  ikke  i  Længden 
finde  sig  i  den  ydmygende  Stilling,  han  indtog  lige  over  for 
den  radikale  Nationalforsamling  og  det  radikale  Ministerium. 
Efter  at  han  derfor  i  Petersborg,  hvor  han  var  til  Stede  ved 
Alexander  den  2dens  Begravelse,  og  i  Wien  havde  sikret  sig 
de  to  Stormagters  Samtykke,   udstedte  han  i  Maj  1881   en 
Proklamation,    hvori  han   erklærede,    at  han  ikke  vilde  be- 
holde Regeringen,   med  mindre  han  fik  en  diktatorisk  Myn- 
dighed paa  7  Aar,  for  at  han  kunde  indføre  nye  Indretninger 
og  Forbedringer  i  alle  Styrelsens  Grene.      Ministeriet   Ka- 
ravelov  fik  sin  Afsked,   og  den   rus§iske  General  Ehrenroth, 
en  Finlænder  af  Fødsel,   blev  Ministerpræsident;    National- 
forsamlingen opløstes,  og  en  ny  blev   sammenkaldt.     Imod 
dette   dristige  Skridt  af  Fyrsten  vakte  det  hidtil  herskende 
Parti   en   voldsom  Storm;    men   da  Fyrsten   syntes  at  finde 
Tilslutning  blandt  Befolkningen,  kunde  han  vove  at  optræde 
energisk  mod  Pressen  og  Embedsmændene.     Valgene  lededes 
i  den  ønskede  Retning,  og  til  yderligere  Sikkerhed  opstilledes 
7000  Mand  med  24  Kanoner  omkring  den  Bygning  i  Shistova, 
hvor  Nationalforsamlingen  traadte  sammen.     Fyrsten  fik  den 
forlangte  Magt   (13de  Juli),    og  3  Dage   efter  opløstes  For- 
samlingen.   Ehrenroth  vendte  tilbage  til  Rusland,  og  Fyrst 
Alexander   overtog   selv  Forsædet   i   det    nye   Ministerium, 
som   blev    sammensat   af  Bulgarer,    Russere    og   Czecheren 
Jirecek,    Bulgariens   Historieskriver.     Den  26de    September 
indrettedes    et  Statsraad    til    at   kontrolere   Styrelsen;    dets 
Medlemmer  skulde  vælges  dels  af  Folket,    dels  af  Fyrsten. 

Grækenland. 

Midt  i  Januar  1881  afviste  Sultanen  den  af  Frankrig 
foreslaaede  Voldgift,  men  fremkom  derimod  med  det  Forslag, 
at  der  skulde  aabnes  Underhandlinger  i  Konstantinopel  mellem 
Tyrkiet  og  de  6  Stormagter,  som  skulde  fastsætte  en  Grænse- 
linje uden  Grækenlands  Deltagelse.  Stormagterne  antoge 
Forslaget,  men  Grækenland  afviste  det,  da  jo  »Grænse- 
spørgsmaalet  var  afgjort  ved  Berliner-Konferencen;  naar  Stor- 
magterne ikke  vilde  gjennemføre  deres  Beslutninger  med 
Magt,  maatte  Grækenland  selv  gjere  det«.  Grækerne  ru- 
stede sig  derfor  af  alle  Kræfter,  men  havde  dog  i  Februar 
endnu  kun  5.3,000  Mand  under  Fanerne,  og  skjønt  Ind- 
kaldelsen af  Reserverne  blev  besluttet,  modsatte  Regeringen 
sig  dog  de  utaalmodige  Patrioter,  som  vilde  angribe  strax; 
den  lovede  tvært  imod  Magterne  ikke  at  foretage  noget 
fjendtligt  Skridt,  saa  længe  Forhandlingerne  i  Konstantinopel 
stode  paa.  Disse  bleve  (i  Marts)  drevne  med  stor  Iver  af 
de  evropæiske  Diplomater,  af  hvilke  især  den  tyske  Sende- 
mand, Grev  Hatzfeld,  og  den  i  særlig  Mission  fra  England 
sendte  Goschen  fik  Indflydelse.  Til  sidst  gjorde  Sultanen 
saadanne  Tilbud,  at  man  fandt  dem  antagelige,  og  i  Be- 
gyndelsen af  April  blev  Resultatet  slaaet  fast  i  en  Protokol. 
Da  man  i  Athen  erfarede  dennes  Indhold,  protesterede  Mi- 
nisterpræsidenten Kumunduros  derimod;  men  for  at  være 
mere  ubunden  havde  han  dog  den  30te  Marts  hjemsendt 
Deputeretkamret. 

Den  7de  April  begave  samtlige  Stormagters  Sendemænd 
i  Athen  sig  til  Kumunduros  og  forelagde  ham  en  fælles 
Note,  hvori  de  erklærede,  at  den  i  Berlin  fastsatte  Grænse 
ikke  havde  kunnet  opnaas,  men  at  man  nu  var  bleven  enig 
om  en  ny,  som  i  Thessalien  indesluttede  Larissa,  Turnavos 
og  Trikala,  i  Epirus  kun  Arta;  Fæstningen  Prevesa  ved  Ind- 
løbet til  Artabugten  skulde  sløjfes,  men  vedblive  at  være 
tyrkisk;    Sejladsen  paa  Artatugten  skulde  være  fri.     Mag- 

terne  vilde  understøtte  Grækenland  i  at  faa  det  aftraadte 
Land  i  Besiddelse,  hvis  det  strax  tog  imod  Tilbudet  og  ikke 
paadrog  sig  Ansvaret  for  en  Krig;  i  sidste  Tilfælde  maatte 
de  unddrage  Grækenland  al  Understøttelse.  Enkelte  Su- 
veræner og  Regeringer  gjorde  den  græske  Konge  og  Re- 
gering alvorlige  Forestillinger  i  samme  Retning.  Et  Afslag 
blev  saaledes  umuligt,  skjønt  man  klagede  over  »Evropas 
Vankelmodighed  og  Uretfærdighed«.  Kumunduros  svarede 
derfor  den  13de  April,  at  Grækenland  var  rede  til  at  be- 
sætte de  det  tilkj endte  Landstrækninger;  men  det  maatte 
vide,  inden  hvilken  Frist  dea  fredelige  Overgivelse  skulde 
finde  Sted,  og  hvad  Sikkerhed  Magterne  gave  for  den;  der- 
næst maatte  det  erklære,  at  det  stred  imod  dets  Værdighed 
at  overlade  sine  Børn,  som  ble  ve  uden  for  den  nye  Grænse, 
og  hvis  Ret  Evropa  i  Berlin  havde  anerkjendt,  til  deres 
Skæbne.  Magterne  vilde  imidlertid  ikke  modtage  dette  noget 
tvetydige  Svar  og  fordrede  i  en  Fællesnote  (den  20de  April) 
en  uforbeholden  Antagelse.  Oppositionspressen  og  Krigs- 
ministeren Mavromichalis  forlangte  nu  Afvisning  af  For- 
slaget, og  Ophidselsen  blandt  Folket  brød  i  Kaikis  endog  ud 
tal  en  Erklæring  for  Krigen  af  en  Infanteribataillon.  Imid- 
lertid fik  dog  Maadeholdet  og  Fornuften  Overhaanden,  og 
Ministeriet  erklærede,  at  det  ikke  turde  styrte  Fædrelandet 
i  uoverskuelige  Farer  ved  et  Afslag.  Det  nye  Svar  til  Stor- 
magterne (af  26de  April)  indeholdt  ikke  mere  det  sidste 
Forbehold,  men  krævede  blot  nogle  Garantier  for  den  i 
Epirus  boende,  under  tyrkisk  Herredømme  forblivende  græske 
Befolkning.  I  denne  Henseende  gave  Sendemændene  den 
28de  April  beroligende  Forsikringer. 

Den  formelle  Antagelse  af  Grænselinjen  fra  Portens 
Side  fandt  Sted  den  3dje  Maj,  hvorefter  der  aabnedes  nye 
Forhandlinger  om  Afstaaelsesmaaden.  Disse  førte  til  en 
Konvention,  i  Følge  hvilken  de  aftraadte  Landskaber  skulde 
inddeles  i  6  Afsnit,  som  efterhaanden  og  senest  inden  5 
Maaneder    efter    Ratifikationen     (den    14de    Juni)    skulde 

rømmes  af  Tyrkerne.  Grækenland  fik  ved  denne  fredelige 
Overenskomst  henved  240  D  M.  med  c.  380,000  Indb., 
medens  det  efter  Berliner -Konferencens  Bestemmelser  skulde 
have  faaet  c.  360  D  M.  Af  disse  beholdt  Tyrkiet  90  D 
M.  i  Epirus,  30  i  Thessalien.  En  af  Betingelserne  i  Over- 
enskomsten sikrede  Mohammedanerne  i  de  afstaaede  Lands- 
dele (henved  50,000  i  Tallet)  Religionsfriheden  og  Bevarelsen 
af  deres  gejstlige  Ejendomme.  I  3  Aar  tillodes  det  Ind- 
byggerne at  vandre  ud  til  Tyrkiet  og  bevare  deres  Egenskab 
som  tyrkiske  Undersaatter,  og  i  disse  3  Aar  maa  ingen 
Mohammedaner  udskrives  til  Krigstjeneste. 

Rømningen  begyndte  i  Juli  med  Distriktet  Arta  og 
endte  i  November  med  Volo.  Efter  at  det  sidste  Afsnit 
var  besat  af  Grækerne,  begav  Kong  Georg  sig  til  sine  nye 
Lande,  hvor  han  blev  modtagen  med  Jubel.  Rustningerne 
vare  nu  standsede,  Tropper  hjemsendtes,  og  man  glædede 
sig  over,  at  det  i  Juni  afsluttede  Statslaan  var  overtegnet. 
Ministeriet  forandredes  noget;  navnlig  maatte  Finansmini- 
steren Sotiropulos  gaa  af,  fordi  han  var  bleven  indviklet  i 
en  smudsig  Underslæbssag. 


Østerrige-Ungarn. 

Under  den  stærke  Spænding  mellem  det  tyske  »For- 
fatningsparti«  i  Østerrige  paa  den  ene,  Hejre  og  Mini- 
steriet paa  den  anden  Side,  kunde  de  Medlemmer  af  Mini- 
steriet Taaffe,  der  hørte  til  det  første,  ikke  holde  sig, 
og  i  deres  Sted  indtraadte  i  Januar  1881  bl.  a.  Czecheren 
Dr.  Prazak  som  Justitsminister.  Den  17de  Januar  optog 
Regeringen  dernæst  12  Medlemmer  af  Hejre  i  Herrehuset, 
hvor  Forfatningspartiet  hidtil  havde  haft  Flertallet.  Dagen 
efter,  den  18de  Januar,  optog  Rigsraadet  igjen  sine 
Møder  efter  Juleferien.     Præsident  i  Deputeretkamret  var 

Grev  Coronini,  der  tidligere  havde  hørt  til  Forfatningspartiet, 
men  nu  blev  angrebet  af  dette,  fordi  han  havde  nærmet  sig 
mere  til  Hejre.  Træt  af  Angrebene  nedlagde  han  den  Ilte 
Marts  sin  Post;  i  hans  Sted  blev  den  hidtilværende  første 
Vicepræsident,  Polakken  Smolka,  Præsident,  medens  Czecheren 
Fyrst  Lobkoviz  blev  første  Vicepræsident.  Den  skarpe  Mod- 
sætning mellem  Partierne  i  Deputeretkamret  traadte  især 
frem,  da  Rigsretten  den  25de  AprilS^erklærede  3  Valg  i 
Øvreøsterrige  for  ugyldige,  medens  Flertallet  i  selve  Kamret 
havde  anerkjendt  dem.  Da  de  3  Deputerede  ikke  vilde  ned- 
lægge deres  Mandater,  og  da  Højres  Fører,  Grev  Hohenwart, 
den  20de  Maj  foreslog  at  nedsætte  et  Udvalg  til  Prøvelse 
af  Kigsrettens  Myndighed,  forlod  hele  Venstre  Forsamlingen. 
Imidlertid  blev  Kamret  ikke  derved  sat  ud  af  Stand  til  at 
fatte  Beslutninger,  og  Hohenwarts  Forslag  blev  vedtaget. 
Efter  Budgettets  Vedtagelse  sluttedes  Rigsraadets  Samling 
den  4de  Juni. 

Bitrest  var  Hadet  mellem  Tyskere  og  Slaver  i  Bøhmen, 
og  det  kom  der  til  voldsomme  Udbrud,  navnlig  et  Angreb 
paa  nogle  tyske  Studenter  fra  Prag,  der  havde  samlet  sig  i 
Kuchelbad  (den  28de  Juni).  Stærke  Udtalelser  i  denne  An- 
ledning af  tyske  Deputerede  i  Prag  og  Wien  bleve  under- 
trykte af  Regeringen ;  men  en  ny  Statholder,  General  Krans, 
der  blev  sendt  til  Bøhmen,  optraadte  fuldstændig  upartisk 
lige  over  for  de  to  Nationaliteter,  og  to  Czechere  bleve 
idømte  Fængselsstraf  paa  Grund  af  Overfaldet.  Imidlertid 
havde  de  tyske  Østerrigeres  Klager  fundet  stærk  Gjenklang 
i  det  tyske  Rige,  især  ved  Universiteterne,  og  »den  tyske 
Skoleforening«,  som  1880  var  stiftet  i  Østerrige  for  at 
værne  om  det  tyske  Sprog  og  Skolevæsen  i  overvejende  ikke- 
tyske  Egne,  fik  stor  Tilgang  i  Tyskland.  At  det  tyske 
Sprog  hidtil  i  høj  Grad  var  blevet  begunstiget  paa  de  andre 
Nationaliteters  Bekostning,  fandt  man  naturligvis  i  Tyskland 
aldeles  i  sin  Orden. 

Delegationerne  vare  samlede  i  VTien  fra  den  27de 

Oktober  til  den  18de  November.  Kort  fer  deres  Aabning 
var  Udenrigsministeren,  Friherre  Haymerle,  pludselig  død 
(den  10de  Oktober);  midlertidig  var  Sektionschef  Kallay 
traadt  i  hans  Sted;  men  den  21de  November  overdroges 
Udenrigsministeriet  til  Sendemanden  i  St.  Petersborg,  Grev 
Kalnoky.  Denne  var  gunstig  stemt  mod  Kusland,  og  ved 
hans  Udnævnelse  forbedredes  Forholdet  til  dette  Eige,  som 
var  blevet  noget  tvivlsomt  ved  de  to  Magters  Kivalitet  paa 
Balkanhalvøen  og  den  i  Østerrige-Ungarn  herskende  Frygt 
for  panslavistiske  Bestræbelser  fra  Ruslands  Side.  Den  un- 
garske Indenrigsminister  havde  endog  i  en  Rundskrivelse  til 
»Overgespanerne«  (de  øverste  Embedsmænd  i  Ungarns  52 
»Comitater«)  af  18de  Juli  opfordret  disse  til  Aarvaagenhed 
lige  over  for  russiske  Agitationer  i  Ungarns  slaviske  Egne, 
ja  endog  nævnt  Grev  Ignatiev  som  disses  Ophavsmand  — 
en  Taktløshed,  som  Ministeren  bagefter  maatte  raade  Bod 
paa  ved  at  dementere  sin  Skrivelse.  Et  lignende  Dementi 
maatte  Kallay  og  Andrassy  give  deres  Ytringer  om  Italien, 
der  stode  i  Modstrid  med  den  venskabelige  Modtagelse,  Kongen 
og  Dronningen  af  Italien  faa  Dage  før  havde  fundet  ved  et 
Besøg  i  Wien.  Kallay  ytrede  nemlig  den  6te  November  i 
den  ungarske  Delegation,  at  en  Tilnærmelse  til  Østerrige- 
Ungarn  laa  i  Italiens  Interesse,  Østerrige  kunde  det  være 
ligegyldigt,  og  Andrassy  sagde,  at  en  Krig,  enten  den  saa 
fik  et  heldigt  eller  uheldigt  Udfald,  vilde  være  skæbne- 
svanger for  det  italienske  Kongehus. 

I  øvrigt  beskæftigede  Delegationerne  sig  bl.  a.  med 
Bosniens  Anliggender,  der  stode  under  Rigstinansministeren 
Szlavys  Overbestyrelse.  I  dette  Land  var  Stemningen  ingen- 
lunde tilfredsstillende,  og  især  vare  de  græsk-katholske  Ind- 
byggere (den  talrigste  Del  af  Befolkningen)  misfornøjede, 
fordi  Regeringen  begunstigede  de  romerske  Katholiker,  og 
især  fordi  den  ikke  ophævede  eller  nedsatte  den  høje  Grund- 
afgift, som  Bønderne  in  natura  maatte  svare  til  de  mo- 
haramedanske  Bey'er.    Mohammedauerne  vare  paa  den  anden 

Side  tflbøjelige  til  at  anse  den  Hensynsfuldhed,  man  viste 
dem,  for  udgaaet  snarere  fra  Svaghed  end  fra  Upartiskhed 
og  Retfærdighed.  Den  mere  ordnede  Styrelse  krævede  des- 
uden større  Skatter,  og  Bosniakeriie  kunde  ikke  indse,  hvad 
de  da  havde  vundet  ved  at  ombytte  det  tyrkiske  Herredømme 
med  det  østerrigske.  Dernæst  blev  der  nu  (i  Slutningen  af 
Oktober)  udstedt  en  Forordning  om  almindelig  Værnepligt 
for  Bosnien  og  Herzegovina,  uden  at  Porten,  der  dog  i  Kon- 
ventionen af  2 1  de  April  1879  udtrykkelig  havde  forbeholdt 
sig  Suverænitetsrettighederne  over  disse  Lande,  var  bleven 
spurgt  eller  havde  givet  sit  Samtykke.  Da  man  nu  ogsaa 
vilde  gjøre  den  almindelige  Værnepligt  gj ældende  i  det  syd- 
lige Dalmatien,  hvor  den  aldrig  før  var  bleven  gjennemført 
udbrød  der  her  en  Opstand,  der  snart  ogsaa  udbredte  sig 
ind  i  Herzegovina. 

Da  det  østerrigske  Rigsraad  igjen  traadte  sammen 
(den  14de  November),  indtraadte  der  flere  Forandringer  i 
dets  Parti  forhold.  Det  tyske  Forfatningsparti  havde  hidtil 
været  delt  i  to  Fraktioner;  men  disse  sluttede  sig  nu  sammen 
til  et  »forenet  Venstre«  for  kraftigere  at  kunne  bekæmpe 
Ministeriets  Politik.  Derimod  traadte  en  Del  strænge  kle- 
rikale, som  ikke  vare  tilfredse  med  Regeringens  Virksomhed 
i  Kirke-  og  Skolesager,  ud  af  det  forenede  Højre  og  dan- 
nede et  særligt  »katholsk  Centrum«  under  Ledelse  af  Prins 
Alfred  Liechtenstein.  Samme  Dag  (den  19de  November) 
optog  Grev  Taaffe  igjen  13  Medlemmer  af  Højre  i  Herre- 
huset for  at  sikre  sig  Flertallet  i  dette.  I  Deputeretkamret 
rasede  fremdeles  de  heftigste  Parti  stridigheder;  midt  under 
disse  blev  Wien  ramt  af  en  forfærdelig  Ulykke,  Ringtheatrets 
Brand  (den  8de  December),  hvorved  henved  400  Mennesker 
omkom,  mest  paa  Grund  af  utilgivelig  Mangel  paa  Omtanke 
og  Orden  ved  Redningsforanstaltningerne. 

Den  ungarske  Rigsdag  maatte  i  Begyndelsen  af 
1881  bevilge  flere  nye  Skatter  (paa  Sukker,  Kaffe  og  01) 
for  at  dække  Budgettets  Underskud.     En  Rentekonvertering 

(fra  6  til  4  pCt.)  bragte  dernæst  Finanserne  betydelig  For- 
del. 1  den  Trontale,  hvormed  Rigsdagen  sluttedes  d.  2den 
Juni,  fremhævedes  dette  tillige  naed  den  ved  Overenskomsten 
med  Serbien  sikrede  Jærnbaneforbindelse  med  Orienten 
(Linjen  Pest — Semlin  i  Tilslutning  til  de  serbiske  Baner) 
og  den  unser  Udlandets  levende  Deltagelse  foretagne  Gjen- 
opbyggelse  af  Szegedin.  Ved  de  nye  Valg  til  Underhuset 
fik  Ministeriet  Tisza  igjen  Flertallet,  væsentlig  ved  Hjælp 
af  de  ikke-madjariske  Vælgere,  disse  stemte  nemlig  hellere 
paa  Regeringens  end  paa  yderste  Venstres  Kandidater,  fordi 
dette  Parti  gik  endnu  videre  end  Ministeriet  i  afgjort  madja- 
risk  Retning  og  prædikede  Løsrivelse  fra  Østerrige. 

Den  nye  Rigsdag  aabnedes  d.  28de  September  af  Kongen 
selv  med  en  Trontale,  som  forkyndte  en  Række  Regerings- 
forslag,  især  om  Reformer  i  alle  Statsstyreisens  Grene.  Den 
18de  Oktober  vedtog  Underhuset  med  204  Stemmer  mod 
114  den  af  Regeringspartiet  foreslaaede  Adresse,  efter  at 
Tisza  havde  tilbagevist  yderste  Venstres  Angreb  paa  Hær- 
fællesskabet med  østerrige.  Dagen  efter  forelagde  Finans- 
ministeren Budgettet  for  1882,  som  atter  udviste  et  Under- 
skud af  25  Mill.  Gylden;  til  dets  Dækning  foreslog  Mini- 
steren igjen  nye  Skatter.  Undervisningsministeren  Trefort 
fremsatte  et  Lovforslag  om  Indretningen  af  Middelskolerne, 
d.  V.  s.  Gymnasierne  og  Realskolerne,  i  hvilket  det  bestem- 
tes, at  Skoleembedsexamen  kun  skulde  afholdes  i  det  madja- 
riske  Sprog. 

I  1881  sluttedes  endelig  Forhandlingerne  om  Militær- 
grænsens Indlemmelse  i  Kongeriget  Kroatien.  Da  dettes 
Folketal  derved  næsten  blev  fordoblet,  forlangte  det  ogsaa 
en  tilsvarende  Forøgelse  af  sine  Repræsentanter  i  den  un- 
garske Rigsdag;  men  Madjarerne  vilde  ikke  vide  noget  af 
en  saadan  Tilvæxt  for  det  slaviske  Element  i  Rigsdagen. 
Til  sidst  kom  det  til  en  Overenskomst,  i  Følge  hvilken 
Kroatien  i  Underhuset  fik  40  Repræsentanter  i  Steden  for 
34,  i  Overhuset  3  i  Steden  for  2. 

Tyskland. 

For  den  preussiske  Landdag,  som  efter  Jule- 
ferien igjen  optog  sine  Meder  d.  8de  Januar  1881,  forelaa 
til  Behandling  et  Regeringsforslag  om  ikke  at  opkræve  et 
Kvartal  af  Klasseskatten  og  de  lavere  Trin  af  Statsindkomst- 
skatten,  hvorved  c.  14  Mill.  Mark  af  de  direkte  Skatter 
vilde  blive  eftergivne;  det  var  den  første  Begyndelse  til 
Gjennemførelse  af  Bismarcks  Plan  til  at  afløse  de  direkte 
Skatter  ved  indirekte.  Mellempartierne  (rle  nationalliberale 
og  frikonservative)  indvendte,  at  Budgettet  ikke  udviste  noget 
Overskud;  men  Fremskridtspartiet  og  de  konservative  (Re- 
geringspartiet) overbøde  hinanden  ved  at  foreslaa,  at  den 
paa  ét  Aar  beregnede  Eftergivelse  af  disse  Skatter  skulde 
forandres  til  en  varig  Opgivelse.  Dette  vedtoges  da  ogsaa 
d.  29de  Januar  i  Deputeretkamret  med  243  Stemmer  mod 
106,  da  ogsaa  Centrum  stemte  for  det.  I  Herrehuset  ud- 
talte Udvalget  sig  imod  Forslaget  som  et  Brud  paa  Preus- 
sens hidtilværende  forsigtige  Finanspolitik,  og  den  tidligere 
Finansminister  Camphausen  tillod  sig  den  17de  Februar 
at  kritisere  Regeringens  Finanspolitik;  men  Fyrst  Bismarck 
tog  heraf  Anledning  til  at  behandle  sin  tidligere  Kollega 
som  en  uduelig  Finansmand  og  paabyrde  ham  Ansvaret  for 
Preussens  mindre  heldige  økonomiske  Stilling.  Derefter 
vedtog  ogsaa  Herrehuset  den  varige  Skatteopgivelse  med  94 
Stemmer  mod  41. 

To  Dage  efter  Sammenstødet  med  Camphausen  viste 
Bismarck  atter  sin  sædvanlige  Hensynsløshed  lige  over  for 
en  Kollega.  Da  nemlig  Indenrigsministeren  Grev  Botho 
Eulenburg,  som  1878  havde  afløst  sin  Fætter,  Grev 
Friedrich  Albrecht  Eulenburg  (f  2den  Juni  1881),  i  Herre- 
huset havde  udtalt  sin  Samstemning  med  en  af  Deputeret- 
kamret vedtagen  Ændring  i  et  Lovforslag  ora  Regeringens 
Indflydelse  paa  den  kommunale  Selvstyrelse,  lod  Kansleren 
oplæse  en  Erklæring  om,   at  han  ansaa  denne  Ændring  for 

betænkelig.  Grev  Eulenburg  drog  heraf  den  Slutning,  at 
Bismarck  vilde  skille  sig  af  med  ham  som  alt  for  selvstændig 
og  bad  strax  om  sin  Afsked.  Da  han  var  meget  yndet  ved 
Hoffet  og  i  det  hele  vel  set,  var  dette  Kejseren  hejst  ube- 
hageligt ,  og  han  fik  Bismarck  til  at  afgive  en  forsonlig  Er- 
klæring; men  Eulenburg  blev  ved  sin  Bestemmelse.  Bismarck 
stemte  nu  i  øvrigt  selv  for  det  Ændringsforslag,  som  havde 
givet  Anledning  til  Sammenstødet;  men  da  Kegeringen  og 
Herrehuset  ikke  kunde  blive  enige  med  Deputeretkamret 
om  en  anden  Paragraf  i  Loven,  kom  denne  dog  ikke  i 
Stand,  og  i  det  hele  var  den  videre  Gjennemforelse  af  den 
nye  Forvaltningsordning,  som  for  flere  Aar  siden  var  bleven 
indført  i  de  sex  gammelpreussiske  Provinser,  nu  ikke  Kans- 
leren behagelig  og  gik  følgelig  i  Staa. 

Af  andre  Sager,  som  sysselsatte  Landdagen,  maa  blot 
endnu  nævnes  et  Par  Andragender  af  Wind  horst  om 
Tilendebringelse  af  Kulturkampen.  Det  vigtigste,  som  gik 
ud  paa,  at  Uddeling  af  Sakramenter  og  Læsning  af  Messer 
ikke  skulde  være  underkastede  Majlovenes  Straffebestemmelser, 
blev  forkastet  med  254  Stemmer  mod  115  (d.  27de  Januar). 
D.  23de  Februar  sluttedes  denne  temmelig  golde  Landdags- 
samling. 

Imidlertid  havde  ogsaa  det  nationaløkonomiske  Raad 
(»Volkswirthschaftsrath«),  som  var  indstiftet  ved  For- 
ordning af  17de  November  1 880,  første  Gang  været  samlet.  Det 
aabnedes  d.  27de  Januar  af  Bismarck  og  sluttedes  allerede 
d.  Ilte  Februar  efter  at  have  raadslaaet  om  to  Lovforslag: 
et  om  Oprettelse  at  en  Forsikringsanstalt  for  Arbejdere,  der 
have  lidt  Legemsbeskadigelser  eller  Døden  ved  Ulykkes- 
tilfælde, og  et  om  Indretning  af  Haandværkslag. 

Den  tyske  Rigsdags  tredje  og  sidste  Samling 
aabnedes  d.  15de  Februar  af  Grev  Stolberg.  Da  den  forrige 
Præsident,  Grev  Arnim  -  Boitzenburg,  ikke  vilde  modtage 
Gj  en  valg,  fordi  den  klerikale  v.  Frankenstein,  som  ikke 
havde  villet  deltage  i  Domkirkefesten  i  Koln,  blev  valgt  til 

første  Vicepræsident,  valgtes  den  strængt  konservative  Under- 
Btatssekretær  i  det  preussiske  Undervisningsministerium,  v. 
'Gossler,  til  Præsident.  —  Behandlingen  af  Budgettet  gav 
som  sædvanlig  Fremskridtspartiets  Forkæmper,  Eugen  Richter, 
Lejlighed  til  at  angribe  Fyrst  Bismarcks  Finanssystem  og 
Person;  denne  svarede  i  en  af  sine  sædvanlige  kraftige  og 
hensynsløse  Taler  bl.  a.:  »Rigforfatningen  kjender  ingen 
anden  ansvarlig  Minister  end  Kansleren;  jeg  vælger  til  Mi- 
nistre Mænd,  som  billige  min  Politik,  og  naar  de  ikke  bil- 
lige den  længer,  er  det  min  Pligt  at  sige  dem,  at  vi  ikke 
længer  kunne  arbejde  sammen.  Jeg  har  aldrig  haft  nogen 
anden  Grundsætning  for  Statsstyreisen  end  den,  som  kan 
sammenfattes  i  de  to  Ord:  Sålus  publica  (Almenvellet). 
Jeg  har  aldrig  været  doktrinær,  og  alle  de  Systemer,  som 
adskille  og  forbinde  Partierne,  have  for  mig  kun  en  under- 
ordnet Betydning ;  i  Landets  Interesse  kan  jeg  derfor  nærme 
mig  snart  til  et,  snart  til  et  andet  Parti.  Jeg  har  altid 
underordnet  min  politiske  Virksomhed  under  det  tyske  Riges 
Skabelse  og  Grundfæsteise;  det  er  den  Magnetnaal,  hvis 
Retning  jeg  stedse  har  fulgt.« 

I  Begyndelsen  af  Marts  optraadte  Bismarck  især  med 
stor  Heftighed  i  Anledning  af  Beretninger  om  de  sidste 
Valg  og  klagede  bl.  a.  over,  at  en  Landraad  i  Sachsen- 
Meiningen  havde  kjørt  i  samme  Vogn  som  den  Deputerede 
Lasker,  imod  hvem  Fyrstens  Sen  var  falden  igjennem;  at 
preussiske  Landraader  havde  udøvet  langt  stærkere  Valgtryk 
til  Fordel  for  konservative  Kandidater,  havde  han  derimod 
intet  at  indvende  imod.  Dagen  efter  angreb  han  Staden 
Berlins  Øvrighed  paa  en  meget  uretfærdig  og  stødende 
Maade  og  beskyldte  den  for,  at  den  hørte  til  »Fremskridts- 
ringen«  og  havde  straffet  ham  ved  at  beskatte  ham  særlig 
højt;  han  henstillede  endog,  om  det  ikke  kunde  være  hen- 
sigtsmæssigt at  flytte  Rigsregeringens  Sæde  til  en  anden 
By.  Berlins  Overborgemester,  v.  Forckenbeck,  beviste  senere 
(d.  30te  April),    at  alle  Bismarcks  Besværinger  over  uret- 

færdig  Beskatning,  vare  grundløse.  I  Løbet  af  denne  For- 
handling anførte  Bismarck  som  et  Bevis  paa  Liberalismens 
forkastelige  Virkninger,  at  en  Domstol  af  politiske  Hensyn 
havde  frikjendt  en  anklaget,  som  han  havde  beskyldt  for 
Bagvaskelse,  og  dog  var  dette  kun  et  enkelt  Tilfælde  lige 
over  for  talrige  Domfældelser.  Ved  alle  disse  Lejligheder 
viste  det  sig,  at  Kansleren  havde  brudt  fuldstændig  med 
det  liberale  Parti  og  søgte  sin  Støtte  i  Rigsdagen  i  et  kon- 
servativ-klerikalt  Flertal.  Dette  bekræftedes  tillige  ved 
hans  Forsøg  paa  at  ende  Kulturkampen  ved  at  faa  en  Del 
ledige  katholske  Embeder  besatte  og  komme  overens  med 
Paven.  Imidlertid  viste  Centrum  endnu  en  forsigtig  og 
kølig  Tilbageholdenhed,  da  det  ikke  vilde  nejes  med  Rege- 
ringsbevillinger  uden  Ophævelse  af  Majlovene.  Saaledes  havde 
Bismarck  stødt  de  liberale  fra  sig  uden  at  vinde  Centrum, 
og  han  kunde  derfor  ikke  faa  Flertal  for  sine  Love. 

For  det  første  viste  dette  sig  ved  Lovforslaget  om 
Indførelse  af  toaarige  Budgets-  og  Samlingsperioder  og 
fireaarige  Lovgivningsperioder.  Det  blev  d.  10de  Marts 
henvist  til  et  Udvalg,  som  fuldstændig  forandrede  det,  kom 
d.  5te  og  6te  Maj  til  anden  Behandling  i  Rigsdagen,  fik 
ved  denne  en  ny  Skikkelse  og  forkastedes  endelig  næsten 
enstemmig  d.  I6de  Maj.  Ikke  bedre  gik  det  de  forelagte 
Skatteforslag:  en  Forhøjelse  af  Ølskatten  og  en  Værnepligts- 
skat  paa  de  værnepligtige,  som  ikke  gjorde  Krigstjeneste; 
kun  en  Børsskat  gik  til  Dels  igjennera.  Fremdeles  led 
Rigskansleren  et  Nederlag  i  sit  Forslag,  til  at  udvide  det 
preussiske  »Volkswirthschaftsrath«  til  et  tysk.  En  vigtig 
Gjenstand  for  Rigsdagens  Forhandling  var  dernæst  den  af 
det  nævnte  Raad  behandlede  Lov  om  en  Rigsforsikring  for 
Arbejdere,  der  have  lidt  Legemsbeskadigelser  eller  Døden 
ved  Ulykkestilfælde;  Forslaget  gik  ud  paa,  at  Arbejds- 
giverne skulde  udrede  %,  Staten  Vs  af  Forsikringen.  Efter 
den  første  Behandling  (d.  1ste — 4de  April)  henvistes  Loven 
til  et  Udvalg,    som  satte   partikularistiske  Landsforsikrings- 

anstalter  [i  Steden  for  Rigsforsikringen  og  strøg  Statstilskuddet. 
Omtrent  i  denne  Form,  altsaa  ganske  imod  Bismarcks  Plan, 
blev  Loven  vedtagen  lige  før  Rigsdagens  Slutning  (d.  15de 
Juni),  men  forkastedes  af  Forbundsraadet.  Derimod  vedtog 
Rigsdagen  med  nogle  Forandringer  Loven  om  Indretning  at 
Haandværkslag,  der  ligeledes  havde  været  forelagt  det  na- 
tionaløkonomiske Raad,  da  Centrum  i  denne  Sag  stemmede 
med  de  konservative. 

Medens  Bismarck  saaledes  kun  havde  udrettet  meget 
lidt  i  Rigsdagen,  vandt  hans  Politik  derimod  Sejr  i  Spørgs- 
maalet  om  Hamburgs  Frihavn  sstilling.  D.  18de  Maj 
forelagde  han  et  Andragende  fra  Preussen  om  at  ophæve 
det  kejserlige  Hovedtoldkammer  i  Hamburg  med  det  under 
samme  staaende  Oplagssted  for  Toldforenings  varer,  et  An- 
dragende, som  baade  maatte  være  skadeligt  for  Toldforenin- 
gens og  Hamburgs  Interesser  og  kun  syntes  at  være  en 
Trusel  mod  Hamburg  og  et  Tvangsmiddel  for  at  fremkalde 
dets  Indlemmelse  i  Toldforeningen.  Han  opnaaede  ogsaa 
sin  Hensigt;  thi  medens  der  i  Rigsdagen  fremkom  forskjel- 
lige  Andragender  mod  denne  Fremfærd,  underhandlede  han 
direkte  med  Hamburgs  Kommissærer  og  afsluttede  allerede 
d.  26de  Maj  en  Overenskomst  med  disse.  Dagen  efter  med- 
delte Senatet  i  Hamburg  Borgerskabet  Overenskomstens 
Hovedtræk,  og  d.  3dje  Juni  forelagdes  den  til  Antagelse. 
Hamburg  beholdt  et  Frihavnsomraade ,  Toldforvaltningen 
skulde  overdrages  hamburgske  F]mbedsmænd,  og  Riget  skulde 
bære  Halvdelen  af  Omkostningerne  ved  de  til  Forandringen 
nødvendige  store  Anlæg  indtil  en  Sum  af  40  Mill.  Mark. 
Skjønt  der  ved  disse  Bestemmelser  var  taget  meget  Hen- 
syn til  Hamburgernes  Ønsker,  vedblev  Befolkningen  i  Fri- 
staden at  være  meget  misfornøjet  med  Tilslutningen  til 
Toldforeningen ;  men  den  besindigere  Stemning  fik  dog  Over- 
haanden,  og  d.  15de  Juni  blev  Overenskomsten  vedtagen  af 
Borgerskabet.     Efter  at  den  dernæst  var  vedtagen  af  For- 

bundsraadet,  blev  den  forelagt  den  nye  Rigsdag,  som  vedtog 
den  d.  21de  Januar  1882. 

Efter  Rigsdagens  Slutning  (d.  15de  Juni)  blev  dens 
Præsident,  v.  G  os  si  er,  udnævnt  til  Kultusminister  i  Steden 
for  Puttkamer,  der  havde  overtaget  Indenrigsministeriet 
efter  Eulenburg.  Gossler  begunstigedes  af  Hoffet,  der 
ønskede  en  større  Eftergivenhed  i  Kulturkampen,  end  Putt- 
kamer efter  sine  tidligere  Ytringer  kunde  gaa  ind  paa. 
Samtidig  traadte  Grev  Stolberg  tilbage  fra  sine  Stillinger 
som  Vicepræsident  i  Statsministeriet  og  Afløser  for  Rigs- 
kansleren. Den  sidste  Stilling  blev  overdragen  til  Stats- 
minister V.  Botticher,  den  første  (i  Oktober)  til  Puttkamer. 
Den  siden  Biilows  Ded  (i  1879)  ubesatte  Plads  som  Stats- 
sekretær i  Udenrigsministeriet  blev  besat  med  Sendemanden 
i  Konstantinopel,  Grev  Hatzfeld. 

Aldrig  saa  snart  var  Rigsdagen  sluttet,  førend  der 
begyndte  en  ivrig  Valgkamp.  Regeringen  opbød  hele  sin 
Indflydelse  for  at  skaffe  sig  Flertallet  i  den  nye  Rigsdag, 
og  dens  Presse  betegnede  enhver,  der  stemte  imod  den^ 
som  en  Modstander  af  Kejseren  og  Riget.  Imidlertid  frem- 
satte den  ikke  noget  klart  Program;  kun  var  der  megen 
Tale  om  Tobaksmonopolet ,  som  skulde  give  Midler  til 
Arbejderforsikringen.  Det  syntes  dernæst  at  være  en  Hoved- 
opgave for  Regeringen  at  vinde  Centrum  og  stemme  de 
klerikale  Vælgere  gunstig  ved  en  forsonlig  Optræden  lige 
over  for  den  katholske  Kirke.  Af  de  12  preussiske  Bispe- 
dømmer vare  kun  3  besatte,  medens  de  9  stode  ledige 
(dels  paa  Grund  af  Biskoppernes  Død,  dels  paa  Grund  af 
deres  Afsættelse),  og  deres  Formue  forvaltedes  af  Statens 
Embedsmænd.  Der  var  nu  allerede  sluttet  en  Overenskomst 
med  Paven,  i  Følge  hvilken  han  gav  Domkapitlerne  i  de 
ved  Dødsfald  ledige  Bispedømmer  Tilladelse  til  at  vælge  en 
Vikar  til  at  styre  Bispedømmet,  og  dette  var  i  Februar  og 
Marts  sket  i  Paderborn  og  Osnabrlick;  men  i  Avgust  blev 
endog   den   strassburgske  Domherre  Dr.  Korum    indsat   til 

Biskop  i  Trier  med  Fritagelse  for  den  foreskrevne  Ed  til 
Staten.  Senere  blev  der  ogsaa  indsat  en  Biskop  i  Fulda. 
Om  videre  Skridt  i  samme  Retning  blev  der  i  September 
underhandlet  i  Rom  mellem  Kardinalstatssekretæren  Jakobini 
og  den  tyske  Sendemand  i  Washington,  v.  Schlozer,  og  Re- 
gyndelsen  syntes  Bismarck  saa  lovende,  at  han  besluttede 
at  ansætte  Schlozer  som  særlig  preussisk  Sendemand  hos 
Paven.  Under  hans  Fraværelse  i  Washington  for  at  tage 
Afsked  fortsatte  en  af  Bismarcks  fortrolige,  Dr.  Busch, 
Underhandlingerne,  og  den  tyske  Regeringspresse  aabnede 
endog  Udsigter  til  Gjenoprettelse  af  Pavens  verdslige  Magt. 

Alt  dette  vakte  imidlertid  hos  den  tyske  Middelstand, 
især  i  Preussen,  Frygt  for  en  politisk  og  kirkelig  Reaktion, 
og  de  liberale  Partier  anspændte  deres  Kræfter  mod  denne. 
Da  Partierne  vare  meget  splittede,  var  Udfaldet  af  Valgene 
d.  27de  Oktober  paa  mange  Steder  uafgjort,  saa  at  der 
maatte  foretages  mange  Omvalg  i  November.  Det  endelige 
Resultat  var,  at  Regeringen  led  et  Nederlag.  Fremskridts- 
partiet, som  især  var  blevet  forfulgt  af  dens  Presse,  og 
Secessionisterne  havde  hver  vundet  20 — 30  Stemmer  og 
talte  nu  tilsammen  over  100  Medlemmer;  de  nationallibe- 
rale vare  sunkne  til  henved  50,  de  konservative  og  det  tyske 
Rigsparti  til  c  80.  Det  klerikale  Centrum  udgjorde  c.  100; 
nærmest  det  stode  9  Welfer  og  18  Polakker.  Ved  Omval- 
gene valgtes  13  Socialdemokrater,  alle  af  den  mere  mode- 
rate Retning;  deres  Fører,  Hasenclever,  fornægtede  i  De- 
cember i  Rigsdagen  de  Personer,  som  vare  indviklede  i  den 
store  Højforræderiproces  i  Leipzig.  De  danske  havde  vundet 
Flensborg- Kredsen,  og  i  Elsass  var  Avtonomistpartiet  aldeles 
fortrængt  af  1 5  protesterende  og  ultramontane.  Rigskansleren 
var  altsaa  fuldstændig  skuffet  i  sit  Haab  om  et  konservativt 
Flertal. 

Rigsdagen  aabnedes  d.  17de  November  af  Rigs- 
kansleren med  Oplæsning  af  et  kejserligt  Budskab,  som 
indeholdt  et  fuldstændigt  Program   for  Regeringens  sociale 

Og  økonomiske  Politik,  der  gik  ud  paa  at  sikre  gamle  og 
invalide  Arbejdere  mod  Nød  og  skaffe  Midler  dertil  ved 
indirekte  Rigsskatter,  men  afskaffe  direkte  Skatter.  Som 
det  bedste  Middel  anbefaledes  Tobaksmonopolet.  For  den 
nærværende  Samling  forelagdes  af  betydeligere  Sager  dog 
kun  Budgettet  og  Overenskomsten  med  Hamburg.  Til 
Præsident  valgtes  den  konservative  v.  Levetzow  ved  en  Koa- 
lition mellem  de  konservative  og  Centrum.  Ved  første  Be- 
handling af  Budgettet  var  Richter  med  sin  skarpe  Kritik 
den  eneste  Taler  (d.  24de  November);  men  Forhandlingen 
om  Overenskomsten  med  Hamburg  gav  d.  28de  November 
Bismarck  Lejlighed  til  at  udtale  sig  om  sin  Stilling  paa 
den  sædvanlige  Maade.  Han  klagede  over  Partihadet,  som 
bragte  den  nationale  Enhed  i  Fare,  og  over  »den  Strøm  af 
Bitterhed,  Ondskab,  Gift  og  Galde,  som  i  Valgprogrammerne 
var  udøst  over  ham«. 

D.  29de  November  begyndte  anden  Behandling  af  Bud- 
gettet, under  hvilken  der  udspandt  sig  en  heftig  Kamp 
mellem  Kansleren  og  Fremskridtspartiet.  Bismarck  paastod, 
at  Partiets  Tendenser  førte  til  Republikken,  og  erklærede  d. 
30te  November:  »Naar  jeg  skal  vælge  mellem  en  Tilnær- 
melse til  Centrum  og  til  Fremskridtspartiet,  vil  jeg  altid 
foretrække  det  første.«  Imidlertid  viste  det  sig  snart,  at 
han  ikke  kunde  stole  paa  Centrum,  som  ogsaa  under  Valg- 
kampen havde  erklæret,  at  det  ikke  vilde  indrømme  Rigs- 
kansleren noget,  førend  Majlovene  vare  afskaffede.  Den 
største  Del  af  det  med  Windhorst  i  Spidsen  stemte  saaledes 
med  de  liberale  mod  Bevillingen  til  et  »Volkswirthscbafts- 
rath«  for  hele  Tyskland,  som  atter  var  optagen  i  Budgettet. 
Bismarck  blev  herover  meget  opbragt  paa  Windhorst  og  lod 
ham  heftig  angribe  i  »Norddeutsche  allgemeine  Zeitung« 
paa  Grund  af  en  Ytring  i  Udvalget  om  Overenskomsten 
med  Hamburg,  der  erklæredes  for  upatriotisk;  men  Centrum 
blev  sin  Fører  tro.  —  D.  15de  December  førte  de  liberales 
Klager  over  Valgagitationer  til  en   heftig  Strid;    men  Putt- 

kamer  erklærede,  at  de  Embedsmænd,  som  havde  under- 
støttet Regeringen  ved  Valget,  fortjente  dens  og  dens  kejser- 
lige Herres  Tak. 

I  Elsass-Loth ringen  mislykkedes  Statholderen, 
General  Manteuffels  Forsøg  paa  at  forsone  Indbyggerne  med 
de  tyske  Embedsmænd  fuldstændig.  De  Indrømmelser, 
Regeringen  gjorde,  forbitrede  de  sidste  uden  at  tilfredsstille 
de  første,  hvis  Deputerede  i  Landsudvalget  optraadte  meget 
skarpt  imod  Embedsmændene.  Ved  et  Festmaaltid,  som 
Landsudvalget  gav  Statholderen  (1ste  Februar),  greb  denne 
derfor  Lejligheden  til  bestemt  at  udtale,  at  Elsass  kun  ved 
aabent  at  slutte  sig  til  Tyskland  kunde  opnaa  Selvstændig- 
hed og  Ligestilling  med  de  andre  tyske  Stater.  Lands- 
udvalgets Samling  sluttedes  d.  26de  Februar.  Kort  efter 
gjorde  den  elsassiske  Gejstlighed  en  Indrømmelse,  i  det  Bi- 
skoppen af  Strassburg  d.  3dje  Marts  med  Pavens  Tilladelse 
forordnede  Kirkebønner  for  Kejseren  og  hans  Hus,  hvilket 
hidtil  ikke  havde  været  indført  i  Elsass- Lothringens  katholske 
Kirker.  Til  Gjengjæld  indrømmede  Regeringen  Indsættelsen 
af  Koadjutorer  i  Metz  og  Strassburg,  hvor  Biskopperne  vare 
meget  gamle.  Derimod  forelagdes  der  Forbundsraadet  en 
Lov,  som  bestemte,  at  Landsudvalget  i  Elsass  skulde  for- 
handle offentlig  og  paa  Tysk,  medens  dets  Forhandlinger 
hidtil  havde  været  hemmelige  og  sædvanlig  førte  paa  Fransk. 
Efter  at  Loven  var  vedtagen  i  Forbundsraadet,  forelagdes 
den  for  Rigsdagen,  hvor  Elsasserne  opponerede  stærkt  (26de 
og  2Tde  April),  men  Loven  blev  antaget  med  stort  Flertal. 
Valgene  d.  27de  Oktober  gave  Manteuffel  et  afslaaende  Svar 
paa  hans  Tale  af  1ste  Februar.  Landsudvalgets  Samling 
(den  sidste  ikke  offentlige)  aabnedes  d.  5te  December. 

I  Tysklands  næststørste  Stat  Bayern  bragte  de  nye 
Valg  til  Landdagen  (i  Juli)  det  klerikale  (ultramontane  eller 
patriotiske)  Parti  et  forøget  Flertal.  Der  valgtes  nemlig 
kun  c.  70  liberale,  men  c.  90  Patrioter,  naar  dertil  regnes 
3  orthodox- lutherske    konservative,    der  nærmest   sluttede 

sig  til  de  klerikale  Katholiker.  Det  liberale  Ministerium 
Lutz,  der  havde  Kongen  paa  sin  Side,  lod  sig  imidlertid 
ikke  fortrænge. 


England. 

Parlamentet  aabnedes  d.  6te  Januar  1881  med  en 
Trontale,  som  væsentlig  beskæftii^ede  sig  med  de  irske  An- 
liggender: den  forkyndte  paa  den  ene  Side  Tvangslove, 
paa  den  anden  Side  en  Lov  til  Reform  af  de  irske  Landbo- 
forhold.  Inden  man  vilde  gjere  Irlænderne  Indrømmelser, 
vilde  man  bringe  dem  til  Lydighed  mod  Loven  og  forelagde 
derfor  først  Tvangslovene.  Den  ene  af  disse  gav  Vice- 
kongen forøget  Magt  for  at  gjøre  en  Ende  paa  de  agrariske 
Forbrydelser,  som  i  1880  havde  naaet  et  Tal  af  1253  uden 
at  regne  Truselsbreve :  han  skulde  have  Ret  til  at  erklære 
alle  irske  Distrikter,  der  syntes  ham  upaalidelige,  i  Belej- 
ringstilstand og  til  under  denne  at  fængsle  enhver,  der 
forekom  ham  skyldig,  uden  Lov  og  Dom  paa  IV2  Aar. 
Den  anden  Lov  forbød  alle  Irlændere  at  besidde  Skyde- 
vaaben  uden  særlig  Tilladelse  af  Vicekongen.  Disse  Love 
mødte  en  haardnakket  Modstand  af  Underhusets  irske  Med- 
lemmer, førte  af  Parnell  og  Mac  Carthy.  Forst  forhalede 
de  Adresseforhandlingen,  som  ellers  plejer  at  afgjøres  i  ét 
eller  to  Moder;  først  d.  20de  Januar  var  man  endelig  fær- 
dig med  de  talrige  Ændringsforslag,  som  stilledes  snart  af 
et,  snart  af  et  andet  Medlem  af  Homerulernes  Parti.  D. 
24de  Januar  forelagde  dernæst  Statssekretæren  for  Irland, 
Forster,  den  første  Tvangslov;  Dagen  efter  indtraf  den 
Efterretning  fra  Dublin,  at  Juryen,  der  skulde  dømme  Par- 
nell og  de  andre  Førere  for  Landligaen,  ikke  havde  kunnet 
blive  enig  og  derfor  havde  frifundet  dem.  Mod  Tvangs- 
loven  blev  nu  »Obstruktionen«  anvendt  endnu  stærkere  end 

mod  Adressen,  i  det  den  ene  Irlænder  efter  den  anden  holdt 
lange  Taler;  et  enkelt  Møde  varede  saaledes  fra  Mandag  d. 
31te  Januar  Kl.  4  til  Onsdag  d.  2den  Februar  Kl.  9  om 
Morgenen.  Da  erklærede  Formanden  (the  speaker),  at  han 
ikke  mere  vilde  give  nogen  Taler  Ordet,  men  lade  For- 
slagene komme  til  Afstemning.  Homerulerne  protesterede 
mod  dette  Brud  paa  Parlamentets  gamle  Regler  og  forlode 
Huset,  hvorefter  Billen  blev  vedtagen  ved  første  Behandling. 

Dagen  efter,  d.  3dje  Februar,  foreslog  Gladstone,  at 
naar  Huset  i  Nærværelse  af  mindst  300  Medlemmer  efter 
en  Ministers  Andragende  med  et  Flertal  af  '^U  beslutter  en 
Sags  hurtige  Fremme,  skal  Formanden  under  denne  Be- 
handling være  udrustet  med  diktatorisk  Magt.  Endnu  førend 
Forhandlingen  om  dette  Forslag  aabnedes,  bleve  over  30 
irske  Medlemmer  udelukkede  fra  Medet  og  fjærnede  med 
Magt,  fordi  de  paa  forskjellige  Maader  havde  trodset  den 
af  Formanden  paabudte  Forretningsorden.  Derefter  vedtoges 
Gladstones  Andragende,  Tvangslovene  bleve  underkastede 
hurtig  Fremme,  og  i  Marts  fik  de  Lovskraft.  Allerede  i 
samme  Maaned  gjorde  Vicekongen  dem  gjældende  i  8  irske 
Grevskaber. 

D.  8de— 25de  April  holdt  Parlamentet  Paaskeferie,  og 
da  det  igjen  traadte  sammen,  var  der  foregaaet  en  vigtig 
Forandring  saa  vel  i  Regeringen  som  i  Oppositionen.  Re- 
geringen var  bleven  svækket  ved  Udtrædelsen  af  Storsegl- 
bevareren,  Hertugen  af  Argyll,  der  ikke  billigede  Gladstones 
irske  Landbill;  i  hans  Sted  indtraadte  Lord  Carlington,  der 
fik  det  vanskelige  Hverv  at  forsvare  Landbillen  i  Overhuset. 
Paa  den  anden  Side  havde  de  konservative  d.  19de  April 
ved  Døden  mistet  deres  gamle  Fører,  Lord  Beaconsfield, 
den  Mand,  der  en  Tid  lang  havde  hævet  Torypartiets  An- 
seelse saa  højt;  til  hans  Efterfølger  som  Partifører  valgtes 
Marquis'en  af  Salisbury,  der  udmærkede  sig  saa  vel  ved 
aandelig  Dygtighed  som  fornem  Stilling,  men  manglede 
Smidighed  i  sin  Optræden. 

Den  irske  Landbill,  som  Gladstone  havde  forelagt 
lige  før  Ferien,  var  en  Gjennemførelse  af  Irlændernes  tid- 
ligere Fordringer,  de  saakaldte  tre  F^er  (free  sale,  fixity  of 
tenure  og  fair  rents),  og  gav  Fæsteren  et  Slags  Medejen- 
domsret  til  den  Gaard,  paa  hvilken  han  havde  indført  For- 
bedringer. Der  skulde  indsættes  en  kongelig  Kommission 
paa  tre  Medlemmer,  som  skulde  afgjere  Stridigheder  mellem 
Godsejere  og  Forpagtere  om  Forpagtningsafgiftens  Størrelse 
og  fastsætte  denne  for  15  Aar.  Dernæst  skulde  der  kunne 
gives  Forpagterne  Forskud  af  Statsmidler  for  at  lette  dem 
Adgangen  til  at  blive  Ejere.  Disse  Bestemmelser  bleve  af 
det  konservative  Parti  erklærede  for  et  uretfærdigt  Indgreb 
i  Ejendomsretten;  men  ogsaa  flere  af  de  irske  Medlemmer, 
navnlig  Førerne  af  Laiidligaen  med  Parneil  i  Spidsen,  mod- 
satte sig  Loven,  fordi  de  frygtede,  at  den  kunde  svække 
Irlændernes  Iver;  de  holdt  fast  ved  den  Fordring,  at  Gods- 
ejer- (Landlord-)  Systemet  helt  skulde  afskaffes,  og  vedlige- 
holdt Landligaens  Terrorisme  i  Irland.  Under  denne  dob- 
belte Opposition  gjorde  Billen  kun  langsomme  Fremskridt, 
men  Gladstone  kæmpede  for  den  med  magelos  Udholdenhed 
og  Dygtighed,  og  den  anden  Læsning  vedtoges  med  ^/s  af 
Stemmerne  (20de  Maj).  Utallige  Ændringsforslag  forsinkede 
imidlertid  den  sidste  Behandling,  og  først  den  29de  Juli 
gik  Loven  igjennem  ved  tredje  Læsning. 

I  Overhuset  vedtoges  i  Avgust  store  Ændringer,  disse 
forkastedes  igjen  for  største  Delen  i  Underhuset,  og  d.  12te 
Avgust  gjenindsatte  Lorderne  deres  Ændringer.  Det  saae 
ud  til  et  alvorligt  Sammenstød,  og  man  begyndte  allerede 
i  Underhuset  at  tale  om  Overhusets  Afskaffelse,  men  da 
lykkedes  det  ved  private  Forhandlinger  at  tilvejebringe  en 
Overenskomst.  D.  lode  Avgust  vedtog  |Underhuset  nogle 
af  Lordernes  Ændringer,  men  ingen  af  dem,  der  strede  imod 
Lovens  Aand,  og  Dagen  efter  vedtog  Overhuset  Loven  i 
dens  nye  Skikkelse.  D.  22de  Avgust  fik  den  kongelig  Stad- 
fæstelse, og  d.  27de  Avgust  sluttedes  Parlamentets  Samling. 

De  irske  Anliggender  havde  optaget  Parlamentet  i  den 
Grad,  at  der  ikke  var  fremmet  andre  Sager  af  Betydning; 
kun  Afskaffelsen  af  legemlig  Revselse  i  Marinen  fortjener 
at  nævnes.  En  enkelt  Sag  havde  dog  i  høj  Grad  beskæf- 
tiget den  offentlige  Mening,  nemlig  Spergsmaalet  om  Repu- 
blikaneren, Arbejdervennen,  Atheisten  og  Totalafholdenheds- 
prædikanten  Bradlaughs  Adgang  til  Underhuset.  Den 
Tilladelse,  som  1880  var  given  ham  til  at  lade  en  simpel 
Erklæring  træde  i  Stede ii  for  en  Ed,  var  bag  efter  bleven 
tilbagekaldt  ved  en  retslig  Afgjerelse,  og  han  havde  derfor 
maattet  nedlægge  sit  Mandat;  men  d.  9de  April  1881  blev 
han  gjenvalgt  i  Northampton  og  tilbed  nu  at  aflægge  Eden. 
Han  var  allerede  i  Færd  med  at  sværge,  da  Formanden 
afbrød  ham  efter  Opfordring  af  de  konservatives  Porer, 
Stafford  Northcote,  som  protesterede  mod  Edsaflæggelsen, 
fordi  Bradlaugh  tidligere  havde  erklæret,  at  den  religiøse 
Eds  Form  ikke  var  bindende  for  hans  Samvittighed.  Huset 
besluttede  derpaa  med  208  Stemmer  mod  175  (mod  Glad- 
stone  og  Bright)  at  nægte  ham  Tilladelse  til  Edsaflæggelse, 
og  da  han  desuagtet  tog  Sæde  i  Huset,  blev  han  d.  10de 
Maj  fjærnet  med  Magt.  Gladstone  indbragte  nu  et  Lov- 
forslag, som  tillod  ethvert  Medlem  at  lade  en  blot  Forsik- 
ring træde  i  Steden  for  den  politiske  Ed;  men  dette  For- 
slag stødte  paa  en  saa  stærk  Modstand  af  Højkirkemændene, 
at  han  maatte  opgive  det.  D.  3.  Avgust  forsøgte  Bradlaugh 
igjen  at  trænge  ind  i  Huset,  men  blev  fjærnet  paa  en  vold- 
som Maade. 

Spørger  man  nu,  hvilke  Følger  de  i  Parlamentssam- 
lingen  1881  vedtagne  Love  have  haft  for  Udviklingen  af 
de  irske  Forhold,  saa  var  for  det  første  Resultatet  af 
Tvaugslovene  ikke  stort.  Omendskjønt  mange  Urostiftere 
fængsledes,  bl.  a.  Parlamentsmedlemmet  Dillon  (2den  Maj), 
blev  Bevægelsen  i  Landet  uformindsket,  og  alene  i  Maj  ud- 
øvedes der  337  agrariske  Forbrydelser,  deriblandt  3  poli- 
tiske Mord.     Fra  første  Færd  havde  Landligaen  ikke  noget 

at  gjøre  med  Voldsgjerningerne;  disse  udgik  fra  hemmelige 
Selskaber,  som  Fenierne,  men  Landligaen  tog  imod  deres 
Hjælp.  Feniernes  Samfund  var  vel  voxet  frem  paa  irsk 
Jordbund,  men  havde  faaet  sin  Udvikling  i  Nordamerika; 
dets  Formaal  er  Løsrivelse  fra  England  med  væbnet  Haand 
og  Anvendelse  af  alle  mulige  Midler  for  at  fordrive  Eng- 
lænderne fra  Irland.  Denne  Bande  lod  nu  igjen  høre  fra 
sig,  og  den  vilde  Demagog  O'Donnovan  Rossa  forkyndte  i 
sit  Blad  i  Ny- York  (>United  Irishmen«),  at  Englands.Stæder 
skulde  stikkes  i  Brand,  de  engelske  Skibe  bores  i  Sænk, 
de  mest  fremragende  Englændere  myrdes.  De  Forsøg,  der 
skete  paa  at  udføre  nogle  af  disse  Trusler,  f.  Ex.  paa  at 
sprænge  Kasernen  i  Chester  i  Luften  (d.  5te  Maj),  mis- 
lykkedes dog  heldigvis  for  største  Delen. 

Heller  ikke  Landboloven  havde  saa  gode  Følger,  som 
Regeringen  havde  haabet.  Lederne  af  Landligaen  erklærede, 
at  de  ikke  vare  tilfredse  med  Indrømmelserne,  men  vilde 
vedblive  med  deres  Agitationer,  indtil  Forpagterne  ere 
blevne  Ejere,  og  Irland  har  faaet  sit  eget  Parlament.  Det 
var  de  Tanker,  Parnell  d.  15de  September  udtalte  paa  et 
stort  Møde  i  Dublin.  Regeringen  besluttede  derfor  at  træde 
kraftigere  op:  d.  13de  Oktober  fængsledes  Parnell,  i  de 
følgende  Dage  flere  andre  af  Ligaens  Ledere ;  Tvangslovenes 
Bestemmelser  udvidedes  til  hele  Irland,  der  sendtes  Tropper 
til  Øen,  og  Landligaens  Opløsning  blev  paabudt.  De  fængs- 
lede Førere  besvarede  disse  Skridt  med  et  Manifest,  hvori 
de  opfordrede  det  irske  Folk  til  helt  at  undlade  at  betale 
Fæsteafgift.  Følgen  var,  at  der  i  November  blev  udøvet 
520  agrariske  Forbrydelser,  deriblandt  2  Mord.  Imidlertid 
havde  Landbokommissionen  begyndt  sin  Virksomhed  og  paa 
mange  Steder  nedsat  Afgiften.  Den  første  Afgjørelse  af, 
hvad  den  ansaa  for  >fair  rent«,  blev  saaledes  givet  d.  1ste 
November :  Afgiften  blev  i  dette  Tilfælde  nedsat  til  noget 
over  2/3 ;  andre  Steder  nedsattes  den  endog  til  Halvdelen. 
I  December  formindskedes  ogsaa  Forbr^^delserne  noget. 

Det  internationale  Socialdemokrati,  som  fandt  et 
Fristed  i  London,  holdt  d.  23de  Marts  en  Forsamling,  som 
forherligede  Pariser-Kommunen,  lovpriste  Kejsermordet  i 
Petersborg  og  opfordrede  til  alle  Tyranners,  Pengeherskeres 
og  Præsters  Udryddelse,  og  de  samme  Grundsætninger  bleve 
paa  den  voldsomste  Maade  udtalte  paa  den  social-revolu- 
tionære  Kongres,  som  d.  Ude — 19de  Juli  ligeledes  afholdtes 
i  London  af  45  Udsendinge  fra  15  Lande,  blandt  dem 
Louise  Michel  og  Nihilisten  Fyrst  Krapotkin.  Mod  disse 
Forsamlinger  skred  den  engelske  Regering  ikke  ind;  men 
da  den  tyske  Socialdemokrat  Most  i  sit  i  London  udgivne 
Blad  »die  Freiheit«  d.  19de  Marts  jublede  over  Kejser 
Alexanders  Mord  og  opfordrede  andre  Folk  til  ligeledes  at 
myrde  deres  Fyrster,  blev  han  fængslet  og  dømt  til  18 
Maaneders  Tvangsarbejde,  ligesom  hans  Blad  blev  under- 
trykt. 

I  Afganistan  holdt  Englænderne  ved  Aarets  Begyn- 
delse endnu  Kandahar  besat;  men  i  April  rømmede  de  bri- 
tiske Tropper  Staden,  og  man  havde  saaledes  fuldstændig 
brudt  med  det  forrige  Ministeriums  >Kejserpolitik« ;  dog 
beholdt  Englænderne  Ketta  og  nogle  Punkter  paa  Vejen 
der  fra  til  Kandahar  besatte.  Den  af  England  som  Emir 
af  Afganistan  anerkj endte  Abd  ur  Rahman  besatte  nu  Kan- 
dahar og  blev  forsynet  med  engelske  Kanoner,  Geværer  og 
Penge.  Hans  Modstander,  Ejub  Kan  i  Herat,  som  1880 
havde  gjort  Angreb  paa  Kandahar,  men  var  slaaet  tilbage 
af  Englænderne,  fornyede  nu  sit  Angreb  og  slog  d.  26de 
Juli  Abd  ur  Rahmans  Tropper,  som  for  sterste  Delen  gik 
over  til  ham.  D.  30te  Juli  rykkede  han  ind  i  Kandahar; 
men  han  manglede  Penge  og  Vaaben,  og  d.  22de  Septbr. 
bukkede  han  igjen  under  for  Abd  ur  Rahman,  som  d.  30te 
September  holdt  sit  Triumfindtog  i  den  omstridte  Stad. 
Ejub  flygtede  til  Herat,  men  blev  ogsaa  fordreven  der  fra 
af  Abd  ur  Rahman,  som  saaledes  har  forenet  hele  Afga- 
nistan under  sit  Herredømme.     Ejub  er  flygtet  til  Persien. 

I  Sydafrika  havde  den  transvaalske  Republik  er- 
klæret sig  for  uafhængig,  og  de  engelske  Tropper  kunde 
ikke  udrette  noget  mod  de  tapre  Boerer,  der  vare  ud- 
mærkede Skytter.  Den  28de  Januar  led  saaledes  General 
George  CoUey  et  Nederlag  ved  Laings  Neck,  og  d.  27de 
Februar  faldt  han  selv  i  en  ny  Træfning.  Imidlertid  var 
der  kommet  Forstærkningstropper  under  General  Evelyn 
Wood,  og  nye  ventedes  under  Sejrherren  fra  Afganistan, 
General  Frederik  Roberts;  men  den  engelske  Regering  var 
stemt  for  Fred,  og  Adresser  fra  det  hollandske  Folk  appel- 
lerede til  Englands  Højmodighed.  Der  aabnedes  Under- 
handlinger mellem  General  Wood  og  den  transvaalske 
Overanfører  Joubert,  under  Mægling  af  Oranj e-Republikkens 
Præsident,  Brand,  og  i  Marts  kom  det  til  en  Fred,  som 
blev  stadfæstet  i  Pretoria  i  Avgust.  Herefter  skal  den 
transvaalske  Republik  være  uafhængig  i  sine  indre  An- 
liggender, men  erkjende  Englands  Overherredømme  og  dets 
Ret  til  at  have  Opsyn  med  de  ydre  Anliggender.  Den 
sidste  Bestemmelse  vilde  Boerernes  Folkeraad  i  Begyndelsen 
ikke  gaa  ind  paa ;  men  da  den  engelske  Regering  holdt  fast 
ved  den,  gav  det  dog  til  sidst  efter  (i  Oktober). 


Nederlandene. 


I  Juni  1881  foretoges  der  nye  Valg  til  en  Tredjedel 
af  andet  Kammer;  ved  disse  tabte  det  liberale  Parti  3 
Pladser  til  de  orthodoxe  Protestanter,  som  i  Forening  med 
de  ultramontane  Katholiker  bekæmpe  Skolens  verdslige  Ind- 
retning. De  liberale  beholdt  dog  Flertallet  (49  mod  37), 
men  de  dele  sig  igjen  i  2  Fraktioner,  af  hvilke  den  mere 
fremskredne  fordrer  en  Nedsættelse  af  den  meget  høje  Valg- 
censur. Generalstaternes  nye  Samling  aabnedes  d*  19de 
September;   forinden   var   der   foregaaet   den  Forandring   i 

Ministeriet,  at  Ministerpræsidenten  van  Lynden  i  Steden  for 
Udenrigsministeriet  overtog  Finansministeriet,  som  var  blevet 
ledigt,  da  Finansministeren  var  aftraadt,  fordi  han  ikke 
havde  kunnet  gjennemfere  en  meget  upopulær  Skat  paa 
Renter  og  Værdipapirer;  den  nye  Finansminister  foreslog  i 
dens  Sted  et  Laan  til  Dækning  af  det  aarlige  Underskud. 
Udenrigsministeriet  blev  overtaget  af  Sendemanden  i  Berlin, 
Rochussen. 

I  Atshin  indfertes  i  Marts  den  borgerlige  Styrelse, 
og  General  van  der  Heyden,  som  havde  gjort  sig  fortjent 
ved  Landets  Underkastelse,  vendte  tilbage  til  Evropa.  Følgen 
blev  imidlertid,  at  mange  af  de  indfødte,  der  vare  flygtede 
bort,  nu  hævnlystne  vendte  tilbage  og  angrebe  Nederlæn- 
derne, saa  at  Tilstanden  i  Atshin  igjen  blev  betænkelig. 


Belgien. 

Efter  at  det  liberale  Ministeriums  faste  Optræden  mod 
flere  Provins-  og  Menighedsraaders  Gjenstridighed  mod 
Skolereformen  og  dets  Brud  med  Vatikanet  var  blevet  bil- 
liget i  Kamrets  Adresse,  som  var  antagen  d.  10de  December 
1880  med  63  Stemmer  mod  42,  gik  Kamret  over  til  Be- 
handlingen af  Budgettet,  som  ligeledes  blev  vedtaget  efter 
Ministeriets  Forslag.  Større  Vanskelighed  havde  dette  med 
at  faa  gjennemfert  nogle  Forandringer  i  Valgloven,  som 
gik  ud  paa  at  hindre  Provinsraadene  fra  at  øve  en  skadelig 
Indflydelse  paa  Valglisterne  og  paa  at  lette  Udlændingers 
Naturalisation.  Det  lille  radikale  Parti  gjorde  nemlig  ved 
denne  Lejlighed  Fordring  paa  Valgrettens  Udvidelse,  da 
den  høje  Valgcensus  udelukkede  mange  dannede  Folk,  og 
Vælgernes  Tal  kun  var  116,000;  men  da  Ministerpræsi- 
denten Frére  Orban  lovede  at  tage  Sagen  under  Overvejelse, 
betænkte  det  sig  dog  paa  at  bringe  Kabinettet  i  Fare  ved 

at  forbinde  sig  med  de  klerikale,  og  Ministeriets  Forslag 
bleve  saaledes  vedtagne.  Samlingen  sluttedes  d.  6te  Avgust. 
Paa  denne  Tid  henvendte  Paven  en  Skrivelse  til  Bel- 
giens Primas,  Ærkebispen  af  Mecheln,  hvori  han  dadlede 
de  yderlig  gaaende  klerikales  Angreb  paa  den  belgiske  For- 
fatning og  advarede  dem  mod  en  alt  for  voldsom  Optræden. 
I  Følge  dette  Brev  takkede  Rektoren  for  L5wens  Univer- 
sitet af,  og  Angrebenes  Hovedophavsmand,  Professor  Périn, 
fik  sin  Afsked.  Menighedsvalgene  i  Slutningen  af  Oktober 
faldt  overvejende  ud  til  Fordel  for  de  liberale,  især  i  de 
større  Stæder.  Kamrenes  nye  Samling  aabnedes  den  8de 
November,  og  Kampen  mellem  de  to  Partier  begyndte 
strax  igjen. 


Schweiz. 


Blandt  de  af  Forbundsforsamlingen  i  1881  vedtagne 
Love  mærkes  Banknoteloven  af  8de  Marts,  som  stiller 
Bankerne  under  stræng  Forbundskontrol,  og  Handels-  og 
Obligationsretten,  som  blev  tilendebragt  i  Juni  efter  flere 
Aars  omhyggelige  Forarbejder  og  skal  træde  i  Kraft  ved 
Nyaar  1883.  I  Følge  den  ved  Folketællingen  af  1ste  De- 
cember 1880  udviste  Tilvæxt  (til  et  Folketal  af  2,840,000) 
foretoges  der  i  den  overordentlige  Samling  i  April  en  Re- 
vision af  Porbundsvalgloven,  ved  hvilken  Kantonerne  Bern 
og  Ziirich  hver  fik  2,  Schwyz,  Basel-Stad,  Appenzell-Ausser- 
roden,  Tessin,  Waadt  og  Genf  hver  1  Repræsentant  til  i 
Nationalraadet,  hvis  Tal  derved  steg  til  145.  Ved  denne 
Lejlighed  forandredes  Inddelingen  af  Valgkredsene  i  Tessin 
og  Freiburg,  for  at  det  liberale  Mindretal  i  disse  Kantoner 
ogsaa  kunde  komme  til  Orde  lige  over  for  det  hidtil  ene- 
herskende klerikale  Flertal.  Tessins  ultramontane  Repræ- 
sentanter viste  deres  Harme  ved  at  udeblive  fra  den  næste 

(ordentlige)  Samling  i  Juni,  og  en  af  dem  truede  endog 
med  Kantonets  Udtrædelse  af  Forbundet.  I  flere  Kantoner 
have  i  øvrigt  nu  de  katholske  gejstlige  underkastet  sig  de 
nye  Love,  f.  Ex.  med  Hensyn  til  Præsternes  periodiske 
Gjenvalg  af  Folket;  men  Forholdet  til  Pavestolen  er  ikke 
gjenoprettet,  og  Bispedømmet  Solothurn  staar  derfor  stadig 
ledigt  efter  Biskoppens  Afsættelse.  I  Juli  stiftedes  der  i 
Luzern  en  konservativ-katholsk  Union  for  at  modvirke  For- 
bundsforsamlingens  Enhedsbestræbelser. 

Ved  de  nye  Valg  til  Nationalraadet  (d.  31te  Oktober) 
sejrede  det  radikale  Parti,  saa  at  Raadet  kom  til  at  bestaa 
af  81  radikale,  24  moderat-liberale,  7  konservative  og  8 
klerikale.  Forbundsforsamlingen  traadte  sammen  d.  5te 
December  og  gjenvalgte  alle  Medlemmer  af  Forbundsraadet 
(Regeringen),  uagtet  en  Del  af  de  radikale  havde  villet  ud- 
skyde nogle  af  dets  moderate  Medlemmer;  Forbundspræsi- 
dent blev  Bavier. 

Efter  den  russiske  Kejsers  Mord  blev  der  ikke  blot  i 
russiske,  men  ogsaa  i  tyske  Blade  rettet  heftige  Angreb 
mod  Schweiz's  Asylret,  og  i  selve  Schweiz  opstod  der 
stor  Forbitrelse  mod  de  Socialister  og  Anarkister,  der  kom- 
promitterede denne  ved  deres  frække  Optræden,  navnlig  i 
Geneve  og  Ziirich.  Da  det  derfor  blev  bekjendt,  at  So- 
cialisterne vilde  holde  en  Verdenskongres  i  Ziirich  d.  2den 
September,  forbød  Kantonets  Regeringsraad  det  efter  Opfor- 
dring af  30,000  Borgere.  Kongressen  samledes  derpaa  (d. 
2den  Oktober)  i  al  Stilhed  i  Chur;  men  den  talte  kun  25 
Medlemmer  og  fik  ingen  Betydning.  Fyrst  Krapotkin 
var  allerede  d.  23de  Avgust  af  Forbundsraadet  bleven  ud- 
vist fra  Schweiz. 


Frankrig. 

Paa   Nyaarsdag    1881    døde    den    gamle   Konspirator 
Blanqui,  født  1805,  der  havde  tilbragt  en  stor  Del  af  sit 

Liv  i  Fængsler,  men  var  bleven  benaadet  1879.  Ved  hans 
Begravelse  iværksatte  de  yderligst  gaaende  Partier  en  stor 
Demonstration:  Ligtoget  bestod  af  15,000  Mennesker,  og 
det  kom  til  et  lille  Sammenstød  med  Politiet.  Samme  Nat 
(d.  5te — 6te  Januar)  ankom  de  sidste  amnesterede  Kom- 
munarder  til  Paris;  en  af  dem  var  Skomageren  Trinquet, 
der  strax  derefter  optraadte  som  Kandidat  ved  de  nye  Mu- 
nicipalvalg,  der  afholdtes  d.  9de  Januar  i  hele  Frankrig. 
Valgene  faldt  i  det  hele  heldig  ud  for  de  opportunistiske 
Republikanere;  kun  i  Paris  fik  yderste  Venstre  Over- 
haanden,  medens  dog  de  af  Kommunarderne  opstil- 
lede Kandidater  ogsaa  der  faldt  igjennem.  Paris's  Mu- 
nicipalraad  sluttede  sig  imidlertid  for  saa  vidt  til  Kom- 
munens Grundsætninger,  som  det  arbejdede  paa  at  tilrive 
sig  en  uafhængig  Stilling  og  forvandle  Paris  til  en  Stat  i 
Staten.  Det  kom  derved  snart  i  Strid  med  Politipræfekten 
Andrieux,  som  tilbageviste  dets  uretmæssige  Fordringer. 
Ministeriet  holdt  længe  paa  ham,  men  til  sidst  maatte  han 
dog  tage  sin  Afsked  (16de  Juli). 

Kamrene  samledes  d.  20de  Januar;  Dagen  efter  gjen- 
valgte  Deputeretkamret  Gambetta,  Senatet  Leon  Say  til 
Præsident.  Gambetta  holdt  en  længere  Aabningstale,  hvori 
han  priste  Republikken  samt  paaviste  dens  betydelige  Re- 
sultater og  fredelige  Politik.  Det  samme  Dag  af  Finans- 
ministeren Magnin  forelagte  Budget  for  1882  gav  et  Over- 
skud, skjønt  659  Mill.  vare  anslaaede  til  overordentlige 
Udgifter,  mest  offentlige  Byggearbejder.  Senere  forelagde 
Udenrigsministeren  Barth élemy-Saint-Hilaire  en  gul  Bog, 
som  indeholdt  Frankrigs  Rundskrivelser  og  Noter  indtil  d. 
17de  Januar.  De  sidste  af  disse  Aktstykker,  som  navnlig 
indeholdt  Formaninger  til  Grækenland,  gave  Gambetta  An- 
Jedning  til  at  lade  sine  Venner  angribe  Udenrigsministerens 
mislykkede  Voldgiftsforsiag  saa  vel  i  Pressen  som  i  Kamret; 
men  i  dette  blev  der  næsten  enstemmig  vedtaget  en  Dags- 
orden, som  billigede  Ministerens  Politik.    Ikke  længe  efter 

offentliggjorde  den  engelske  blaa  Bog  nogle  Depecher  fra 
1880,  som  meddelte,  at  den  franske  Krigsminister  havde 
lovet  Grækenland  30,000  Geværer.  I  denne  Anledning  blev 
der  gjort  en  Forespørgsel  i  det  franske  Deputeretkammer 
d.  21de  Februar.  Ministerpræsidenten  Ferry  svarede,  at 
der  vel  havde  været  Tale  derom,  men  at  Afsendelsen  af 
Geværerne  var  bleven  standset  af  Regeringen,  og  Gam- 
betta  erklærede,  at  han,  hvem  man  tillagde  Lofterne  til 
Grækenland,  aldrig  havde  øvet  nogen  Indflydelse  paa  Mini- 
steriet.    Dermed  lod  Kamret  sig  nøje» 

Den  første  Lov,  der  blev  forelagt  Kamret,  var  en  ny 
Presselov.  Udkastet,  som  var  blevet  behandlet  i  to  Aar 
af  et  Udvalg,  afskaffede  alle  forebyggende  Forholdsregler, 
Censur,  Stempel  og  Kaution,  men  havde  beholdt  Begrebet 
»Presseforseelser«  og  fastsat  særskilte  Straffe  for  saadanne. 
Derimod  opponerede  Venstre,  og  Floquet  foreslog,  at  Pressen 
skulde  undergives  den  almindelige  Ret,  saa  at  alle  For- 
seelser, der  ikke  havde  Følger  i  Gjerning,  skulde  være 
straffefri,  som  Opfordringer  til  en  Forbrydelse,  Forhaanelse 
af  de  højeste  Myndigheder  og  fremmede  Statsoverhoveder. 
Floquets  Ændringsforslag  blev  henvist  til  Udvalget,  dette 
forhandlede  med  ham  om  en  Omarbejdelse  af  vedkommende 
Paragrafer,  og  ved  den  derefter  følgende  Behandling  ved- 
toges for  største  Delen  de  radikales  Forslag  om  Straffe- 
frihed.  Fornærmelser  mod  fremmede  Statsoverhoveder  skulde 
henvises  til  Edsvorneretterne.  Hele  Loven  vedtoges  d. 
17de  Februar.  I  Senatet  foretoges  der  senere  nogle  faa 
Forandringer,  som  Kamret  billigede  d.  21de  Juli. 

Et  andet  Lovforslag  fik  derimod  et  meget  konservativt 
Resultat.  Den  radikale  Deputerede  Naquet  havde  i  3  Aar 
med  stor  Iver  kæmpet  for  Gjenindførelse  af  Skilsmisse, 
som  havde  været  tilladt  fra  1792  til  1816,  men  siden  var 
afløst  af  Separation,  som  ikke  tillod  nyt  Giftermaal.  Der 
var  blevet  nedsat  et  Udvalg,  som  havde  foreslaaet  Ind- 
førelse   af   Skilsmisse   i    visse    Tilfælde;   men   en    Del   af 

Venstre,  ogsaa  Ministrene,  forenede  sig  her  med  Hejre,  og 
Forslaget  blev  forkastet  med  261  Stemmer  mod  224  (8de 
Februar). 

Et  Spørgsmaal  af  stor  Vigtighed  for  den  indre  Politik 
var  det  om  Listeafstemningen,  hvis  Indførelse  den  tid- 
ligere Minister  Bardoux,  en  Ven  af  Gambetta,  allerede  havde 
foreslaaet  i  Juli  1880.  Denne  Form  for  Valg  bestemte,  at 
et  Departements  Deputerede  skulde  vælges  under  ét;  den 
var  indført  1848,  anvendt  ved  Valget  af  Nationalforsam- 
lingen i  Februar  1871,  men  afskaffet  1875.  I  dens  Sted 
var  der  indført  Arrondissementsvalg,  saa  at  hvert  Arron- 
dissement (en  Underafdeling  af  et  Departement)  vælger  sin 
Deputerede  særskilt.  Denne  Valgmaade  aabner  mere  Spille- 
rum for  lokale  Indflydelser  og  giver  Valgene  en  mere  kon- 
servativ Karakter,  medens  ved  Listevalget  Partiernes  Kraft 
kunde  udfoldes  stærkere  og  Mindretallene  lettere  helt  under- 
trykkes. En  Valgkomité  i  Paris  kunde  udstrække  sit  Net 
over  hele  Frankrig,  der  kunde  dannes  et  ensartet  Kammer, 
og  en  Partifører  kunde  træde  frem  som  Folkets  udvalgte 
ved  at  vælges  af  mange  Departementer,  sanledes  som  Thiers 
1871  var  valgt  af  over  20.  Derfor  ønskede  Gambetta  Liste- 
afstemningen, medens  de  maadeholdne  Republikanere  i  det 
hele  vare  imod  den,  og  mange  Deputerede  af  alle  Partier 
vare  bange  for,  at  de  ved  den  skulde  miste  deres  Pladser. 
Det  blev  i  Grunden  til  et  Spørgsmaal  >for  eller  mod  Gam- 
betta«, og  Venstre  var  i  saa  Henseende  delt,  da  mange 
vare  skinsyge  og  frygtede  hans  overvældende  Magt.  Grévy 
kunde  naturligvis  ikke  ønske  en  Forandring,  der  vilde  ned- 
trykke ham  aldeles  under  en  af  Folket  valgt  Ministerpræ- 
sident, medens  Ministeriet  var  delt.  De  Ministre,  som  hørte 
til  Gambettas  ubetingede  Tilhængere  og  forrige  Aar  havde 
hjulpet  ham  med  at  styrte  Freycinet  (Constans,  Cazot  og 
Farre),  erklærede  i  Ministerraadet,  at  de  vilde  udtræde,  hvis 
Ministeriet  som  saadant  optraadte  mod  Listeafstemningen. 
For  at  undgaa  en  Ministerkrise  besluttede  derfor  Ministeriet 

at  holde  sig  nevtralt.  Den  første  Skjærmydsel  var  et 
Nederlag  for  Gambetta:  Udvalget  kom  til  at  tælle  8  Mod- 
standere mod  3  Tilhængere  af  Forslaget  og  udtalte  sig  d. 
16de  Maj  mod  Forandringen,  ved  hvilken  Lejlighed  Ord- 
føreren (Boysset)  traadte  skarpt  op  mod  Bardoux  og  »hans 
mægtige  Venner«.  D.  19de  Maj  kom  Sagen  til  Forhand- 
ling i  Kamret.  Gambetta  havde  opgivet  Forsædet  og  talte 
selv  for  den:  »Republikken  behøvede  en  bred  Basis,  som 
kunde  erstatte  Plebiscitet  og  sikre  den  mod  den  nu  stedse 
truende  Koalition  mellem  Monarkisterne  og  en  Del  af  selve 
Republikanerne  saa  vel  som  mod  Pengemagten,  der  nu 
gjorde  Udslaget  ved  Valgene  i  Steden  for  Ideerne  og  Grund- 
sætningerne.« Efter  denne  Tale  kom  det  til  hemmelig 
Afstemning,  om  man  skulde  tage  de  enkelte  Paragrafer  af 
Bardoux's  Forslag  under  Behandling,  og  til  almindelig  Over- 
raskelse blev  det  vedtaget  med  243  Stemmer  mod  235. 
Da  nu  Gambettas  Sejr  syntes  sikker,  opgave  mange  af 
Modstanderne  Kampen,  og  ved  den  mundtlige  Afstemning 
blev  §  1,  som  fastsatte,  at  de  Deputerede  skulde  vælges 
ved  Listeafstemning,  vedtagen  med  267  Stemmer  mod  202. 
Alle  Partierne  vare  delte:  størst  Flertal  for  Listeafstem- 
ningen havde  Union  républicaine,  medens  kun  Legitimisterne 
havde  Flertal  for  Arrondissementsvalg.  Hele  Loven  ved- 
toges derpaa  hurtig  i  ét  Mede. 

Det  gjaldt  nu  om  at  faa  Senatets  Samtykke;  men 
dér  kunde  Gambetta  ikke  øve  Indflydelse  ved  sin  Veltalen- 
hed, og  Forslaget  kunde  allerede  af  den  Grund  ikke  være 
det  behageligt,  at  det  forøgede  de  Deputeredes  Tal;  thi 
naar  Senatet  og  Kamret  traadte  sammen  til  en  Kongres  og 
stemmede  under  ét,  vilde  Talforholdet  blive  ugunstigere  end 
hidtil  for  Senatet.  I  dette  Øjeblik  var  Kamret  netop  sys- 
selsat med  et  Forslag  om  en  Revision  af  Forfatningen, 
fremsat  d.  15de  Marts  af  Barodet,  hvis  Hovedmaal  var  at 
tilintetgjøre  Senatets  Betydning.  Gambetta  greb  nu  Lej- 
ligheden  til    at   forsikre,    at  han    ønskede   at  vedligeholde 

Forfatningen  uforandret.     Derpaa  foretog  han   en  Triumf- 
rejse  til  sin  Fødeby  Cahors,    hvor  han    højmodig   som    en 
Sejrherre    priste    Grévy,    Senatet   og    Freden    (28de    Maj); 
men   medens   han   optraadte   saa   forsonlig,    satte   Kamret 
Barodets    Forslag  paa  Dagsordenen,    og  da  Gambetta  kom 
tilbage  til  Paris  (31te  Maj),  var  Forhandlingen  derom  mod 
hans  Ønske  netop  begyndt.     Det  var  jo  ikke  heldigt,    at 
det  skulde  se  ud,  som  om  man  vilde  true  Senatet,  og  han 
vilde  ogsaa  nok  forbeholde  sig  et  Vaaben  mod  dette,  hvis 
det  skulde  forkaste  Listeafstemningen.    Samtidig  valgte  det 
da  ogsaa   et  Udvalg,    som  talte   8  Modstandere  og  kun  én 
Ven  af  denne.     1  Kamret  udtalte  Ministeriet  sig  imod  Ba- 
rodets Forslag,  og  dette   blev  forkastet  med  254  Stemmer 
mod  186;   men   faa  Dage  efter  foreslog  Waddington  som 
Ordfører  for  Senatsudvalget  at  forkaste  Listeafstemningen: 
»Den  vil  føre  Folket  i  Fristelse,«    sagde  han,    »til  at  for- 
lade den  parlamentariske  Republik   og  indtræde  i    den  cæ- 
sariske.«    D.  9de  Juni  afslog  da  ogsaa  Senatet  ved  hem- 
melig Afstemning  med  148  Stemmer  mod  114  at  tage  de 
enkelte  Paragrafer  af  Bardoux's  Forslag  under  Behandling. 
Flertallet  bestod  af  Højre  og  det  moderate  Venstre  under 
Jules  Simon. 

Af  andre  Love,  som  vedtoges  i  denne  Samling,  maa 
fremhæves  den  1880  af  Kamret  behandlede  Lov  om  For- 
samlingsretten,  som  næsten  ophævede  alle  tidligere 
Indskrænkninger;  den  blev  først  nu  vedtagen  af  Senatet, 
endelig  den  25de  Juni  af  Kamret.  Den  nye  Toldtarif, 
som  ligeledes  allerede  var  behandlet  af  Kamret  1880,  blev 
nu  forhandlet  i  Senatet  og  endelig  vedtagen  d.  8de  April 
Da  den  indeholder  en  Del  Forhøjelser  i  Sammenligning 
med  den  1860  gjældende  Tarif,  gjorde  den  Forhandlinger 
med  England  om  en  ny  Handelstraktat  nødvendige.  De 
1880  i  Kamret  vedtagne  Love  om vElementa runder- 
visn  in  gen  mødte  i  Senatet  en  stærk  Modstand,  som  især 
lededes  af  Jules  Simon.      Der  blev  saaledes  indsat  de  Æn- 

dringer,  at  Religionsundervisning  i  Skolelokalerne  skulde 
tilstedes,  og  at  Læreren  skulde  undervise  Børnene  »om 
deres  Pligter  mod  Gud  og  Fædrelandet«;  men  da  Kamret 
forkastede  disse  Ændringer,  blev  Skoletvangsloven  ikke 
færdig  i  denne  Samling.  Dommerloven  blev  heller  ikke 
færdig;  men  i  Bestemmelser  til  Styrkelse  af  Hær  og  Flaade 
kappedes  begge  Kamre  om  at  give  rigelige  Bevillinger. 
Samlingen  sluttedes  d.  29de  Juli. 

Skjønt  Deputeretkamrets  Mandat  forst  udløb  i  Slut- 
ningen af  Oktober,  bleve  de  nye  Valg  udskrevne  til  d. 
21de  Avgust.  Under  Valgkampagnen  holdt  Gambetta  en 
Tale  i  Tours  (d.  4de  Avgust),  som  afveg  stærkt  fra  hans 
Udtalelse  før  Listeafstemningens  Forkastelse  i  Senatet:  nu 
fremsatte  han  et  meget  radikalt  Program,  som  bl.  a.  for- 
drede Listeafstemning,  Afskaffelse  af  de  livsvarige  Sena- 
torer, Ophævelse  af  Senatets  og  Præsidentens  Ret  til  at 
opløse  Deputeretkamret,  Dommernes  Afsættelighed  og  tvungen 
Undervisning.  Ministerpræsidenten  Ferry,  som  endnu  d. 
19de  Juni  ved  et  Møde  i  Epinal  havde  udtalt  sig  mod 
Forfatningsre  vision  en  og  prist  Grévy  som  «den  viseste 
blandt  de  vise«,  holdt  ligeledes  d.  7de  Avgust  en  Tale  i 
Nancy,  hvor  han  ganske  underkastede  sig  Gambetta  og  er- 
klærede sig  rede  til  at  være  hans  første  Lieutenant.  Det 
ansaas  derefter  for  givet,  at  Ministeriet  Ferry  vilde  blive 
afløst  af  et  Ministerium  Gambetta,  som  man  snart  almin- 
delig kaldte  »det  store  Ministerium«,  fordi  det  skulde  op- 
tage de  betydeligste  republikanske  Statsmænd  i  sin  Midte. 
At  Gambetta  maatte  overtage  Styrelsen,  ansaas  især  for 
afgjort,  efter  at  Valgene  d.  4de  Avgust  og  Omvalgene  d. 
4de  September  havde  gjort  hans  Gruppe  til  den  talrigste  i 
Kamret.  Republikanerne  havde  faaet  et  aldeles  overvejende 
Flertal;  kun  47  vare  Bonapartister,  41  Royalister,  medens 
de  i  det  forrige  Kammer  tilsammen  talte  142.  Af  Repu- 
blikanere hørte  igjen  kun  40  til  venstre  Centrum  (de  mo- 
derate),  47  til  yderste  Venstre.     370  hørte  til  de  republi- 

kanske  Grupper,  der  sluttede  sig  til  Ministeriet  og  Gam- 
betta,  og  den  sidstes  Gruppe  var  som  sagt  den  talrigste 
(over  200).  I  sin  egen  Valgkreds  Belleville  (i  Paris)  havde 
Gambetta  imidlertid  vanskeligt  nok  ved  at  blive  valgt. 
Kredsen  var  bleven  delt  i  to,  og  han  stillede  sig  i  begge; 
men  i  et  Valgmøde  den  16de  Avgust  blev  han  meget  slet 
modtagen;  thi  de  intransigente  hadede  ham  som  en  fra- 
falden, en  ærgjerrig  Forræder,  der  efter  at  have  naaet 
Magt  og  Rigdom  ikke  længer  var  Folket  tro.  I  den  ene 
Valgkreds  blev  han  dog  valgt  med  et  lille  Flertal;  i  den 
anden  valgtes  Tony  Revillou,  et  af  Pariser-Municipalraadets 
radikaleste  Medlemmer.  Derimod  blev  yderste  Venstres 
Fører,  Clémenceau,  med  stort  Flertal  valgt  i  begge  Mont- 
martres Kredse  (ligeledes  i  Paris). 

Indtil  videre  maatte  Regeringen  blive  paa  sin  Post; 
thi  det  nye  Kammer  kunde  først  træde  sammen  d.  28de 
Oktober,  og  for  det  skulde  den  forsvare  sin  Handlemaade  i 
Tunis.  Dette  Land  beherskedes  af  en  Bey  med  arvelig 
Magt,  der  i  Følge  Firman  af  1871  i  Krigstilfælde  skulde 
understøtte  Sultanen  med  Tropper,  medens  han  ikke  længer 
betalte  ham  Tribut;  men  Frankrig  og  Italien  havde  mere 
og  mere  stræbt  efter  at  vinde  den  overvejende  Indflydelse 
hos  Beyen,  Mohammed-Essanak  Pasha.  Under  Berliner- 
Kongressen  1878,  da  Frankrig  ytrede  Skinsyge  mod  Eng- 
land, der  ved  Besættelsen  af  Cypern  havde  vundet  en  ny 
Middelhavs-Station,  erklærede  Marquis'en  af  Salisbury  i  en 
Samtale  med  Waddington,  at  England  ikke  havde  noget 
imod,  at  Frankrig  gjorde,  hvad  det  vilde  med  Tunis,  og 
Fyrst  Bisraarck  saae  gjærne,  at  Frankrig  indlod  sig  paa  et 
Foretagende,  der  kunde  sysselsætte  dets  Magt  uden  for 
Evropa  og  forøge  Italiens  Misstemning  mod  det.  I  1881 
fik  nu  den  franske  Regering  en  Anledning  til  at  gjøre 
disse  Tanker  til  Handlinger.  En  halvt  uafhængig  tunesisk 
Stamme,  Krumirerne,  havde  gjort  røverske  Indfald  i  Al- 
gerien    og  angrebet  en  fransk  Post  (2den  April).      For  at 

tugte  dem  udrustedes  der  nu  en  Expedition,  hvortil  Kamrene 
enstemmig  bevilgede  Midlerne,  og  uden  at  tage  Hensyn  til 
Beyens  Protester  rykkede  Tropperne  fra  Algerien  over 
GrænseUj  medens  en  Brigade  under  General  Bréart  landede 
i  Biserta  (1ste  Maj).  Krumirerne  gjorde  ingen  Modstand, 
men  de  franske  Tropper  rykkede  frem  mod  Hovedstaden 
Tunis.  I  det  uden  for  denne  liggende  Slot  Bardo  fik  Ge- 
neral Bréart  Avdiens  hos  Beyen  og  oplæste  en  Traktat,  i 
Følge  hvilken  flere  vigtige  Pladser  skulde  overgives  til 
Franskmændene,  og  en  fransk  Ministerresident  skulde  over- 
tage Styrelsen  af  Landets  udenlandske  Anliggender,  ligesom 
dets  Finansforhold  skulde  ordnes  ved  en  Overenskomst  med 
den  franske  Regering,  for  at  dets  Kreditorer  (for  største 
Delen  Franskmænd)  kunde  sikres.  Beyen  maatte  undertegne 
denne  Traktat  (d.  12te  Maj),  hvorved  han  blev  aldeles  af- 
hængig af  Frankrig,  og  den  hidtilværende  Generalkonsul 
Roustan,  der  allerede  i  7  Aar  med  stor  Kraft  havde  gjort 
sin  Indflydelse  i  Tunis  gjældende,  blev  udnævnt  til  Minister- 
resident.  Kamrene  stadfæstede  Traktaten,  skjont  den  vakte 
nogen  Misstemning  i  England  og  stor  Harme  i  Italien. 
Porten  havde  allerede  d.  25de  April  protesteret  mod  de 
franske  Troppers  Indmarche  i  »et  af  Sultanen  afhængigt 
Land<  og  tænkte  paa  at  sende  sin  Panserflaade  til  Tunis; 
men  Frankrig  erklærede,  at  det  maatte  betragte  dette  som 
et  fjendtligt  Skridt,  der  vilde  blive  afvist  med  Magt.  Porten 
lod  sig  derefter  nøje  med  at  sende  nogle  Regimenter  til 
Nabolandet  Tripolis. 

Efter  Traktaten  i  Bardo  rettede  Beyen  en  Note  til  den 
tyrkiske  Regering,  hvori  han  protesterede  mod  den  ham 
aftvungne  Overenskomst,  og  Sultanen  erklærede  den  for 
ugyldig;  men  Frankrig  brod  sig  ikke  om  disse  Protester: 
Bai'thélemy-Saint-Hilaire  erklærede  i  en  Rundskrivelse  til 
Stormagterne,  at  Tunis  ikke  stod  i  nogen  politisk  Forbin- 
delse med  Tyrkiet,  men  var  et  uafhængigt  Land;  i  øvrigt 
vilde  Frankrig  ikke  gjore  nogen  Erobring,   men  det  maatte 


De  vigtigste  Begivenheder  i  Aaret  1881.  69 

Sørge  for  Algeriens  Sikkerhed;  desuden  vare  store  franske 
Kapitaler  anbragte  i  Tunis.  Sagen  syntes  afgjort,  og  en 
Del  af  Tropperne  blev  tilbagekaldt;  men  nu  begyndte  først 
ret  Vanskelighederne.  Den  mohammedanske  Fanatisme  var 
bleven  stærkt  opflammet  mod  Franskmændene,  og  der  ud- 
brod ikke  blot  Opstande  i  Tunis,  men  ogsaa  i  Algerien, 
som  var  blevet  blottet  for  Tropper.  I  Provinsen  Oran  paa 
Grænsen  af  Marokko  overfaldt  Høvdingen  Bu  Amema 
flere  evropæiske  Ny  bygder  og  myrdede  mange  Kolonister, 
for  største  Delen  Spaniere.  En  Hærafdeling,  som  angreb 
ham,  blev  slaaet,  og  d.  15de  Juni  lod  Oberst  Mallaret  ham 
drage  uhindret  forbi  sig  med  Fanger  og  Bytte.  I  Tunis 
var  Beyens  Myndighed  knækket,  røverske  Bander  droge 
omkring  i  Landet,  og  de  tunesiske  Tropper  vare  aldeles 
upaalidelige.  Der  maatte  altsaa  hurtig  sendes  Forstærk- 
ninger til  Afrika;  men  ved  denne  Lejlighed  viste  der  sig 
store  Ulemper  ved  det  franske  Hærvæsen.  Da  Mobilise- 
ringen af  et  enkelt  Armékorps  vilde  have  forvoldt  megen 
Forstyrrelse  i  Landet,  fordi  man  saa  maatte  indkalde  Re- 
serverne, havde  Krigsminister  Farre  taget  to  Batailloner  af 
et  vist  Antal  Regimenter  af  alle  Korps;  ved  den  yderligere 
Forstærkning  tog  han  endnu  to;  men  derved  bleve  Armé- 
korpsene desorganiserede.  Sundhedsvæsenet  og  Intendan- 
turen viste  sig  dernæst  slette,  alt  var  samlet  i  Krigsmini- 
steriet, og  Farre  viste  ikke  tilstrækkelig  Dygtighed.  Trop- 
perne i  Afrika  lede  Ned  og  Mangel,  og  i  Tunis  maatte 
Hæren  indtage  den  ene  By  efter  den  anden,  uden  at  det 
lykkedes  den  at  faa  Bugt  med  Oprørerne,  som  fandt  Til- 
hold i  Tripolis.  Over  alt  dette  opstod  der  en  stærk  Mis- 
stemning i  Frankrig:  man  klagede  over,  at  Regeringen 
skjulte  den  rette  Sammenhæng,  og  i  Kamret  blev  særlig 
Generalguvernøren  i  Algerien,  Albert  Grévy,  en  Broder  til 
Præsidenten,  heftig  angreben. 

Til  Held    for  Ministeriet    havde    dog  Forholdene    for- 
bedret sig  noget,   da  det  nye  Kammer  traadte   sammen 

d.  28de  Oktober.  General  Saussier,  som  havde  udmærket 
sig  i  Algerien  1871,  var  atter  bleven  sendt  der  over  og 
havde  siden  faaet  Overanferselen  i  Tunis.  Det  lykkedes  at 
drive  Bu  Amema  over  paa  marokkansk  Territorium.  I 
Tunis  blev  Hovedstaden  d.  10de  Oktober  besat  af  de  franske 
Tropper,  som  der  fra  rykkede  frem  mod  den  hellige  Stad 
Kairvan,  et  Hovedsæde  for  mohammedansk  Fanatisme.  Op- 
rørerne flygtede  mod  Syd,  og  Kairvan  overgav  sig  d.  26de 
Oktober.  Ved  disse  Efterretninger  lettedes  Besvarelsen  af 
de  Interpellationer,  som  d.  5te  November  stilledes  i  Kamret, 
noget  for  Ferry  og  Farre;  men  Hovedgrunden  til,  at  de 
slap  taalelig  derfra,  var  Kundskaben  om,  at  de  dog  vilde 
vige  Pladsen  for  Gambetta.  Denne  havde  ferst  ladet  sig 
vælge  til  provisorisk  Formand  for  at  prove  sit  Flertal,  men 
havde  ved  det  endelige  Formandsvalg  (d.  3dje  November) 
overladt  Forsædet  til  Brisson.  Hvor  stor  hans  Indflydelse 
var  i  Kamret,  viste  han  d.  9de  November:  man  kunde  ikke 
blive  enig  om  en  passende  Slutning  paa  Interpellationerne 
og  havde  forkastet  det  ene  Forslag  efter  det  andet;  da 
gjorde  Gambetta  Ende  paa  Forvirringen  ved  at  foreslaa 
følgende  Dagsorden:  »Kamret,  som  er  bestemt  paa  en  fuld- 
stændig Udførelse  af  den  af  den  franske  Nation  under- 
skrevne Traktat  af  12te  Maj,  gaar  over  til  Dagsordenen.« 
Denne  Dagsorden  blev  vedtagen  med  355  Stemmer  mod 
68,  og  Dagen  efter  indgav  Ministeriet  Ferry  ^in  Dimission. 
Nogle  Dage  før  havde  Generalguvernøren  i  Algerien,  Albert 
Grévy,  ligeledes  trukket  sig  tilbage. 

D.  14de  November  havde  Gambetta  dannet  sit  nye 
Ministerium,  der  imidlertid  ikke  blev  >stort<;  thi  Mænd 
som  Freycinet  og  Leon  Say  havde  ikke  villet  underordne 
sig  hans  Planer,  og  han  havde  derfor  valgt  mindre  betyde- 
lige Personer,  som  han  kunde  lede.  Af  de  gamle  Ministre 
forbleve  Justitsministeren  Cazot  og  Cochery,  der  havde 
styret  Post-  og  Telegrafvæsenet,  siden  det  havde  faaet  sit 
eget   Ministerium   (i   Februar    1879).      Gambetta   overtog 

Forsædet  og  Udenrigsministeriet  med  sin  Ven  SpuUer  som 
Understatssekretær;  General  Campenon,  en  ældre  Mand, 
der  d.  2den  December  1851  var  bleven  fængslet,  fordi  han 
havde  nægtet  sin  Medvirkning  til  Statskupet  og  derefter 
havde  hjulpet  Beyen  af  Tunis  med  at  reorganisere  sin  Hær, 
blev  Krigsminister  og  vandt  som  saadan  snart  et  godt 
Navn.  Den  radikale  Frihandelsmand  Eouvier  blev  Handels- 
minister, den  udmærkede  Naturforsker  og  ivrige  Modstander 
af  Gejstligheden  Paul  Bert  Kultusminister.  Blandt  de  nye 
Ministre  vakte  især  de  to  sidste  Anstød  hos  mange;  men 
ogsaa  flere  andre  Udnævnelser  bleve  G  jenstand  for  Dadel, 
saaledes  Journalisten  Weiss's  til  Direktør  i  Udenrigsmini- 
steriet, Generalerne  Canroberts  og  Gallifets  til  Medlemmer 
af  det  øverste  Krigsraad,  og  General  Miribels  til  Chef  for 
Generalstaben.  Ved  Valget  af  disse  Mænd,  som  gjaldt  for 
mere  eller  mindre  reaktionære,  viste  Gambetta,  at  han 
agtede  at  bruge  dygtige  Kræfter  uden  Hensyn  til  deres 
politiske  Fortid;  men  dette  vakte  Misstemning  hos  mange 
af  hans  tidligere  Partifæller.  Det  viste  sig  snart,  at  han 
ikke  kunde  stole  paa  sit  Flertal,  og  allerede  d.  8de  De- 
cember bevilgedes  Udgifterne  til  to  af  ham  dannede  nye 
Ministerier  (for  Agerdyrkningen  og  de  skjønne  Kunster) 
kun  under  det  Forbehold,  at  Regeringen  for  Fremtiden 
ikke  burde  skabe  nye  Ministerier  uden  forud  at  have  faaet 
Bevillinger  dertil.  Gunstigere  for  Gambetta  var  Forhand- 
lingen om  Bevillingerne  til  den  tunesiske  Expedition,  der 
bleve  tilstaaede  næsten  enstemmig.  Imidlertid  havde  denne 
Expedition  givet  Anledning  til  en  Sag,  der  voldte  Rege- 
ringen nogen  Vanskelighed  og  det  radikale  Parti  stor 
Glæde. 

Dettes  Blade  havde  idelig  beskyldt  Ophavsmændene  til 
Toget  for  egennyttige  og  smudsige  Bevæggrunde,  og  især 
havde  Rochefort  i  sit  Blad  »l'Intransigeant«  udslynget  de 
mest  hadefulde  Bagvaskelser  mod  Roustan:  »han,  Gambetta 
og  andre  havde   tjent  umaadelige  Summer  ved  at  opkjøbe 

de  tunesiske  Papirer,  hvis  Værdi  var  steget  til  det  firdob- 
belte efter  Franskmændenes  Indmarche«.  Barthélemy-Saint- 
Hilaire  havde  opfordret  Roustan  til  at  anlægge  Sag  mod 
Rochefort;  men  Edsvorneretten  i  Paris,  som  efter  den  nye 
Presselov  skulde  dømme  i  Pressesager,  frikjendte  ham, 
uagtet  han  ikke  kunde  bevise  sine  Beskyldninger  og  blot 
forsvarede  sig  med  at  have  handlet  i  god  Tro  (15de  De- 
cember). For  ikke  at  give  Modstanderne  Ret  lod  Gambetla 
dog  Roustan  blive  paa  sin  Post,  og  først  i  Februar  1882 
blev  han  forflyttet  til  Washington.  Inden  den  Tid  var 
ogsaa  Gambetta  selv  gaaet  af;  men  derom  vil  der  forst 
blive  Tale  i  næste  Aarsoversigt. 

Socialistiske  Kongresser  afholdtes  1881  i  7  af 
Frankrigs  største  Byer.  Der  arbejdedes  paa  disse  paa  at 
samle  alle  Arbejderpartier  under  en  Nationalkomité,  og  en 
saadan  blev  valgt  i  Reims  d.  27de  November;  men  det  er 
meget  tvivlsomt,  om  den  vil  blive  almindelig  anerkjendt, 
da  Modsætningerne  imellem  Socialisterne  i  Nordfrankrig  og 
Sydfrankrig  ere  meget  store.  De  første  ville  danne  en 
Folkestat  med  Bibeholdelse  af  republikanske  Statsformer 
paa  Grundlag  af  den  nationaliserede,  d.  v.  s.  til  fælles  Af- 
benyttelse for  hele  Arbejdersamfundet  konfiskerede,  Grund- 
ejendom. Socialisterne  i  Sydfrankrig  ere  derimod  for  største 
Delen  »kollektivistiske  Anarkister«,  som  ville  ophæve  enhver 
Samfundsorden.  Ingen  af  dem  ville  altsaa  lade  sig  nøje 
med  det  Program,  som  ved  de  sidste  Valg  opstilledes  i 
»rintransigeant« :  Afskaffelse  af  Præsidentposten  og  Senatet, 
Kultusbudgettet,  alle  indirekte  Skatter  o.  s.  v.  og  Indførelse 
af  aarlige  Nyvalg  til  Nationalforsamlingen,  Kommunens 
Selvstændighed,  Indførelse  af  en  eneste  progressiv  Formues- 
og  Indkomstskat  o.  s.  v. 

I  Avstralien  har  Frankrig  1881  udstrakt  sit  Herre- 
dømme over  Gambier-Øerne  med  Hovedøen  Mangareva. 

Spanien. 

At  fremkalde  et  Ministerskifte  i  Spanien  er  kun  muligt 
ved  en  Revolution  eller  ved  Kongens  personlige  Indgriben. 
Striden  mellem  den  monarkisk-liberale  Forening  (c.  130 
Medlemmer  af  Cortes)  og  det  konservativ-klerikale  Kabinet 
Canovas  del  Castillo  truede  derfor  med  at  blive  uden  Virk- 
ning, da  Valgene  i  1880  som  altid  i  Spanien  vare  faldne 
ud  til  Fordel  for  Ministeriet.  Kongen  var  imidlertid  bleven 
misfornøjet  med  Canovas,  fordi  denne  ikke  vilde  indrømme 
hans  i  1880  fedte  Datter  den  for  Tronarvingen  sædvanlige 
Titel  »Prinsesse  af  Asturien«,  som  hidtil  havde  været  fort 
af  hans  Søster,  Grevinden  af  Girgenti,  og  da  nu  Ministeren 
i  Februar  1881  foreslog  en  Rentekonvertering,  men  tillige 
erklærede,  at  deime  Finansoperation  kun  var  mulig,  naar 
han  var  sikker  paa  at  vedblive  at  være  Minister  i  IV2 
Aar,  nægtede  Kongen  sit  Samtykke,  hvorefter  Cavovas  ind- 
gav sin  Dimission.  Der  blev  derpaa  dannet  et  liberalt 
Kabinet  under  Sagasta  med  Martinez  Campos  som  Krigs- 
minister. Cortes's  Samling  blev  udsat,  og  det  nye  Ministe- 
rium begyndte  sin  Styrelse  med  en  Amnesti  for  Presse- 
forseelser,  et  Dekret,  som  gav  Infantinden  Mercedes  Titelen 
»Prinsesse  af  Asturien«,  og  Gjenindsættelse  af  flere  af  Ca- 
novas afsatte  liberale  Professorer.  Gejstligheden  proteste- 
rede, og  Krigen  mellem  de  klerikale  og  de  moderat-liberale 
var  saaledes  erklæret. 

Derefter  foretoges  Muuicipalvalg  med  større  Frihed 
end  tidligere,  og  ved  disse  fik  det  ministerielle  monarkisk- 
liberale Parti  Flertal  i  alle  Provinser.  Det  konservative 
Parti,  som  havde  haft  Magten  i  6  Aar,  fik  meget  faa 
Stemmer,  medens  Demokraterne  og  Karlisterne  vandt  nogle 
Pladser.  I  Tillid  til  sin  afgjorte  Sejr  opløste  Sagasta  nu 
d.  26de  Juni  Cortes,  som  egentlig  skulde  have  været  sam- 
lede endnu  en  Gang  for  at  vedtage  Budgettet,  og  udskrev 
nye  Valg   til   d.   21de  Avgust.     Ved  disse  fik  Ministeriet 


74  De  vigtigste  Begivenheder  i  Aaret  1881. 

over  300  Pladser,  medens  de  konservative  fra  300  sank  til 
40;  de  øvrige  Partier  naaede  tilsammen  næppe  80.  D.  4de 
September  fulgte  Valgene  til  Halvdelen  af  Senatet,  ved 
hvilke  Ministeriet  fik  over  140  Pladser  af  180.  Desuden 
tæller  Senatet  180  kongevalgte;  men  henved  40  af  disse 
Pladser  vare  ubesatte,  og  ved  at  besætte  dem  fik  Sagasta 
ogsaa  et  afgjort  Flertal  i  Senatet.  De  nye  Kamre  sam- 
ledes d.  20de  September;  blandt  de  dem  forelagte  Forslag 
vedtoges  inden  Aarets  Ende  en  vigtig  Lov  om  Gj ældens 
Samling  og  Konvertering. 

Det  venskabelige  Forhold  til  Frankrig  blev  noget  for- 
styrret ved  Bu  Amemas  Overfald  paa  de  spanske  Nybyggere 
i  Provinsen  Oran.  Da  henved  200  saadanne  vare  myrdede 
og  mange  flygtede  til  Spanien,  hvor  Staten  maatte  hjælpe 
dem,  fordrede  den  spanske  Regering  Erstatning  af  Frankrig, 
men  fik  til  Svar,  at  Spanien  først  maatte  give  Erstatning 
til  de  Franskmænd,  som  havde  lidt  Tab  ved  Opstanden  paa 
Kuba  og  Karlistkrigen.  Derimod  knyttede  der  sig  Forhaab- 
ninger  om  en  Toldforening  og  andre  Overenskomster  til  en 
Sammenkomst,  som  Kong  Alfons  (d.  8de  Oktober)  i  Caeeres 
havde  med  Kongen  af  Portugal. 


Portugal. 

Ministeriet  Braamcamp  bukkede  i  Marts  1881  under 
for  den  forbitrede  Folkestemning,  som  var  fremkaldt  ved 
Forelæggelsen  af  en  med  England  afsluttet  Traktat  an- 
gaaende  Besiddelserne  ved  Delagoa- Bugten  (i  Sydafrika).  I 
1875  havde  Marskalk  Mac  Mahon  som  Voldgiftsmand  til- 
kjendt  Portugal  det  omstridte  Kystland;  men  1879  fik 
England  den  portugisiske  Regering  til  at  gaa  ind  paa  en 
Traktat,  hvorved  der  tilstodes  det  en  Militærvej  gjennem 
Kystlandet  til   den  transvaalske  Republik.     Da  Cortes  ved 

Begyndelsen  af  Aaret  1881  endnu  ikke  havde  stadfæstet 
denne  Traktat,  sendte  England  i  Februar  en  Flaade  til 
Tejos  Munding  for  at  øve  et  Tryk  paa  dem;  men  herover 
opstod  der  en  stor  Ophidselse  i  Lissabon,  et  Folkemøde  be- 
sluttede en  Protest  mod  Traktaten,  og  en  Massedeputation 
overrakte  denne  til  Cortes's  Præsident  (15de  Marts).  Mi- 
nisteriet og  dets  Tilhængere  forhaanedes  ved  Gadeoptøjer, 
og  man  herte  Raabet:  »Ned  med  Ministeriet!  Leve  Repu- 
blikken!« Ministeriet  Braamcamp  trak  sig  derpaa  tilbage; 
men  det  nye  Kabinet,  som  dannedes  af  »Regeneradorernes« 
Fører,  Sampaj  o,  kunde  ikke  hindre  Traktatens  Stadfæstelse. 
Ved  de  nye  Valg  (i  Avgust)  fik  det  et  stort  Flertal,  men 
traadte  ikke  desto  mindre  til  Dels  af  i  November,  hvor- 
efter Fontes  traadte  i  Spidsen  for  Ministeriet. 


Italien. 


I  Januar  1881  foretog  Kong  Umberto,  ledsaget  af 
Dronningen  og  Ministerpræsidenten  Cairoli,  en  Rejse  til 
Sicilien  og  Syditalien  og  modtog  i  Palermo  Sendemænd  fra 
Beyen  af  Tunis,  der  aabenbart  søgte  en  Støtte  mod  Frank- 
rig hos  dets  mindre  mægtige,  men  efter  Indflydelse  i  Afrika 
lige  saa  begjærlige  Medbejler.  Da  Kongen  d.  28de  Januar 
kom  tilbage  til  Rom,  vare  Kamrene  igjen  traadte  sammen 
efter  Juleferien.  De  behandlede  først  Afskaffelsen  af  Tvangs- 
kursen,  som  vedtoges  med  stor  Stemmeflerhed;  men  den 
derefter  begyndte  Forhandling  om  Valgreformen  afbrødes 
ved  Ministeriet  Cairolis  Afgang,  som  foranledigedes  ved 
det  tunesiske  Spørgsmaal. 

Da  man  i  Rom  fik  Efterretning  om,  at  Frankrig  for- 
beredte en  Expedition  til  Tunis,  rettedes  der  d.  6te  April 
en  Forespørgsel  derom  til  Ministeriet.     Cairoli  svarede,   at 

Barthélemy-Saint-Hilaire  havde  afgivet  beroligende  Forsik- 
ringer, og  at  England  ikke,  som  man  sagde,  havde  givet 
sit  Minde  til  Tunis's  Erobring.  Dette  Svar  tilfredsstillede 
ikke  Kamret,  og  den  Deputerede  Damiani  foreslog  følgende 
Dagsorden:  »Kamret  billiger  ikke  Regeringens  Politik  og 
gaar  over  til  Dagsordenen.«  Der  blev  stillet  det  Forslag, 
at  Forhandlingen  om  dette  Mistillidsvotum  skulde  opsættes 
til  efter  Forhandlingen  om  Valgreformen,  og  Ministrene  ud- 
talte sig  derfor;  men  Udsættelsen  forkastedes  med  192 
Stemmer  mod  171.  Derefter  indgav  Kabinettet  sin  Dimis- 
sion, og  Kamret  havde  saaledes  ved  sin  Hidsighed  bevirket, 
at  Italien  var  uden  Ministerium  i  det  Øjeblik,  da  det  tænkte 
paa  at  træde  op  imod  Frankrig.  Dannelsen  af  et  nyt  Ka- 
binet stødte  nemlig  paa  store  Vanskeiigheder,  da  Flertallet 
var  tilfældig  opstaaet  ved,  at  Grupperne  Crispi  og  Nicotera 
havde  forenet  sig  med  Hejre.  At  samle  alle  Venstres 
Førere  til  Dannelsen  af  et  nyt  Ministerium  var  ikke  muligt, 
og  Depretis  afslog  derfor  Opfordringen  til  at  danne  et 
saadant.  Kongen  kaldte  derpaa  Sella;  men  denne  erklærede, 
at  Højre  ikke  var  stærkt  nok  i  Kamret  til  at  danne  et 
Ministerium,  og  raadede  Kongen  til  at  nægte  Cairoli  hans 
Afsked.  Alt  vendte  derfor  tilbage  til  det  gamle,  efter  at 
11  Dage  vare  gaaede,  og  man  havde  vakt  Frankrigs  Mistro 
uden  dog  at  turde  foretage  noget  alvorligt  imod  det.  Da 
Kararene  igjen  traadte  sammen  efter  Paasken  (d.  28de 
April),  erklærede  Cairoli,  at  Ministeriet  havde  besluttet  at 
forblive  af  Hengivenhed  for  Kongen  og  for  at  gjennemføre 
de  indre  Reformer;  men  han  maatte  fordre  et  Tillidsvotum. 
Det  fik  han  med  262  Stemmer  mod  1,  i  det  de  øvrige  af- 
holdt sig  fra  at  stemme. 

Misstemningen  tiltog  imidlertid  snart  igjen,  især  ved 
Efterretningen  om  Besættelsen  af  den  vigtige  Havn  Biserta 
(i  Begyndelsen  af  Maj).  Regeringen  søgte  at  dæmpe  den 
ved  at  henvise  til  Frankrigs  Erklæring,  at  Besættelsen  kun 
skulde  være  midlertidig;  men  da  Traktaten  i  Bardo  blev 
bekjendt  i  Rom,    rejste  der   sig  en  Storm   af  Forbitrelse. 

Saa  snart  Cairoli  fik  Efterretning  om  den  (13de  Maj), 
sendte  han  et  Telegram  til  de  italienske  Sendemænd  hos 
Stormagterne,  hvori  han  foreslog  en  Kongres,  »paa  hvis 
Bord  Frankrig  maa  nedlægge  sin  Beyen  paatvungne  Trak- 
tat«. Faa  Timer  efter  indløb  der  til  den  tyske  Sendemand 
i  Rom  et  Telegram  fra  Fyrst  Bismarck,  som  erklærede,  at 
»Tyskland  ikke  vilde  deltage  i  en  Kongres,  som  havde  til 
Formaal  at  tilintetgjere  eller  indskrænke  de  af  Frankrig 
paa  tilladelig  Maade  opnaaede  Indrømmelser«.  Ogsaa  de 
to  andre  Kejserhoffer  gave  et  afslaaende  Svar,  og  Cairoli 
indgav  nu  sin  Dimission  (d.  14de  Maj).  Kongen  henvendte 
sig  derpaa  til  Sella,  og  denne  underhandlede  med  Førerne 
for  Centrum  og  det  moderate  Venstre,  men  kunde  ikke 
blive  enig  med  dem  om  Valgreformen.  De  fleste  af  Ven- 
stres Partiførere  forlangte,  at  hele  Venstre  skulde  forene 
sig  og  Crispi  og  Nicotera  optages  i  Ministeriet;  men  imod 
dem  nærede  Kongen  afgjort  Uvilje.  Endelig  lykkedes  det 
d.  28de  Maj  Depretis  at  danne  et  Ministerium,  mest  af 
det  gamle  Ministeriums  Medlemmer;  nye  vare  Udenrigs- 
ministeren Mancini  og  Justitsministeren  Zauardelli;  selv 
overtog  Depretis  Forsædet  og  Indenrigsministeriet.  D.  2den 
Juni  meddelte  han  Ministeriets  Dannelse  i  Kamret  og  er- 
klærede Valgreformen  for  dets  Hovedform aal ;  dernæst  for- 
kyndte han  en  Forhøjelse  af  Hærens  Budget  og  lovede  at 
gjøre  alt,  hvad  der  var  nødvendigt  for  Landets  Forsvar. 
Derved  vilde  han  møde  den  Bebrejdelse,  der  blev  gjort 
Venstre-Regeringen,  at  den  ikke  blot  havde  isoleret  Italien 
ved  at  løsne  Forbindelsen  med  Østerrige  og  Tyskland,  men 
ogsaa  havde  gjort  det  værgeløst  ved  Sparsomhed  og  saa- 
ledes  gjort  det  umuligt  for  det  at  hævde  sin  Stormagts- 
stilling.  I  Tunis,  erklærede  Depretis  endelig,  vilde  Rege- 
ringen finde  sig  i  de  fuldbyrdede  Kjendsgjerninger.  I 
Folket  lagde  Ophidselsen  sig  dog  først  efterhaanden  og  op- 
flammedes stærkt  ved  Budskabet  om,  at  Italienerne  i  Mar- 
seille ved  Troppernes  Hjemkomst  fra  Afrika  vare  blevne 
mishandlede   (d.   19de  Juni).     I    de    store   italienske  Byer 

blev  der  gjort  Moddemonstrationer  mod  de  franske  Konsu- 
later; men  begge  Kegeringerne  søgte  at  standse  saadanne 
Udskejelser. 

Efter  Ministerkrisen  tog  Kamret  igjen  fat  paa  Valg- 
reformen. Regeringen  nedsatte  Dannelses-Census'en  til 
Besøget  af  den  anden  Folkeskoleklasse,  Pengecensus'en  til 
henved  20  Lire  direkt  Skat  og  gjorde  sit  Forslag  til  et 
Kabinetsspørgsmaal.  Den  almindelige  Stemmeret  forkastedes 
derpaa  den  14de  Juni  med  .314  Stemmer  mod  39.  Crispi, 
der  var  meget  forbitret  over  sin  Udelukkelse  fra  Ministe- 
riet, foreslog  at  afskaffe  al  Pengecensus;  men  hans  Forslag 
forkastedes  med  220  Stemmer  mod  154,  og  de  afgj ørende 
Paragrafer  vedtoges  derefter  i  Regeringens  Form  med  202 
Stemmer  mod  116.  Kamrene  gik  fra  hinanden  d.  5te  Juli 
og  samledes  igjen  d.  17de  November.  Senatet  behandlede 
nu  Valgreformen  og  vedtog  den  med  nogle  Ændringer  d. 
20de  December.  Loven  gik  derfor  tilbage  til  Kamret  og 
vedtoges  endelig  d.  21de  Januar  1882;  Vælgernes  Tal  steg 
derved  paa  én  Gang  fra  632,000  til  2,600,000. 

Kong  Umbertos  Rejse  til  Wien  i  Slutningen  af  Ok- 
tober, paa  hvilken  han  blev  ledsaget  af  Ministrene  Depretis 
og  Mancini,  have  vi  allerede  omtalt  under  Østerrige-Ungarn. 
Italien  søgte  ved  den  igjen  at  nærme  sig  til  det  tysk- 
østerrigske  Forbund,  og  denne  Politik  blev  nu  billiget  baade 
af  Højre  og  Venstre. 

Forholdet  til  Paven  vedblev  at  være  slet,  uagtet  den 
italienske  Regering  gjorde  sig  megen  Umage  for  at  skaane 
ham.  Det  radikale  Parti  viste  derimod  sit  fjendtlige  Sinde- 
lag, især  ved  Overførelsen  af  Pius  den  9des  Lig  fra  dets 
foreløbige  Grav  i  Peterskirken  til  den  uden  for  Roms  Mure 
liggende  Basilika  San  Lorenzo  i  Natten  d.  12te  og  13de 
Juli.  Det  kom  til  en  formelig  Kamp  imellem  det  store 
Tog  (næsten  3000  Mennesker)  og  de  romerske  radikale, 
som  angrebe  det,  man  hørte  Raabet:  »Kast  ham  i  Tiberen!« 
og  Tropperne  maatte  skride  ind.  Dertil  sluttede  sig  offent- 
lige  Forsamlinger  i   Rom,   som   fordrede    Afskaffelsen   af 

Garantilovene,  der  tilsige  Paven  en  Suveræns  Ukrænke- 
lighed. Eegeringen  traadte  bestemt  op  mod  disse  Møder, 
medens  Paven  truede  med  at  forlade  Kom. 


Ægypten. 

Under  den  1879  indsatte  Kediv  Tevfik  Pasha  og  hans 
Ministerpræsident  Riaz  Pasha  begyndte  Ægyptens  Tilstand 
at  forbedre  sig  ved  den  franske  og  engelske  Finanskontrol. 
Uagtet  Forrentningen  og  Amortiseringen  af  den  umaadelige 
Statsgjæld  krævede  40  Pet.  af  Indtægten,  gav  Budgettet 
for  1880  og  81  dog  et  betydeligt  Overskud.  Tillige  op- 
hævedes 28  smaa  plagende  Skatter  tillige  med  Kopskatten, 
og  Hoveriet  indskrænkedes;  men  medens  det  arbejdsomme 
Folk  var  tilfreds,  var  Hæren  misfornøjet  og  ustyrlig.  Da  i 
Januar  1881  tre  Oberster  i  en  meget  uærbødig  Skrivelse 
til  Krigsministeren  Osman  Pasha  Rifki,  som  af  Fødsel  var 
en  Tsherkesser,  havde  beskyldt  denne  for  Partiskhed  for 
sine  Landsmænd,  besluttede  Ministeriet  at  stille  de  tre 
Oberster  for  en  Krigsret.  Denne  skulde  holdes  d.  1ste 
Februar  i  Krigsministeriet;  men  da  det  første  Garderegi- 
ment, som  laa  i  en  nærliggende  Kaserne,  erfarede,  at  dets 
Oberst,  Ali  Bey  Fehmi,  blev  holdt  tilbage  dér,  trængte  Sol- 
daterne ind  i  Ministeriet,  befriede  Obersten  og  mishandlede 
Krigsrettens  Officerer  og  Embedsmænd.  De  andre  Regi- 
menter nægtede  at  træde  op  imod  dem,  og  Kediven  blev 
saaledes  tvungen  til  at  afskedige  Krigsministeren  og  love 
de  tre  Oberster  Straftefrihed.  Den  nye  Krigsminister, 
Daud  Pasha,  stræbte  at  gjenoprette  Krigstugten,  men  til- 
lige at  tilfredsstille  Officererne  ved  Indrømmelser,  navnlig 
bedre  Løn  og  Officerernes  Udnævnelse  ved  Regiments- 
cheferne; kun  den  Fordring,  at  Hæren  skulde  forøges  fra 
c.  10,000  Mand  til  det  ved  Kedivens  Indsættelse  normerede 
højeste  Tal  (18,000),  afslog  Riaz  Pasha  af  Sparsomme- 
lighed. Imidlertid  havde  Hæren  nu  lært  sin  Magt  at 
kjende,  og  de  mange  Officerer,  der  levede  i  Kairo  paa  halv 
Sold,  nærede  dens  Utilfredshed.     Dens  virkelige  Leder  var 

Oberst  Achmed  Arabi  Bey,  Hovedet  for  et  »nationalt« 
Parti,  der  vilde  fortrænge  de  fremmede  Embedsmænd;  han 
nød  tillige  stor  Anseelse  som  ivrig  troende  og  gjaldt  for 
en  Slags  Profet.  Da  nu  Regeringen  udnævnte  en  Politi- 
præfekt  i  Kairo,  som  havde  Ordre  til  at  fængsle  Arabi 
Bey,  og  vilde  lade  et  af  Regimenterne  forlægge  sin  Gar- 
nison til  Alexandria,  vilde  Obersterne  ikke  taale  dette  For- 
søg paa  at  bryde  deres  Magt.  De  skrev  til  Generalkon- 
sulerne, at  den  forestaaende  Bevægelse  ikke  var  rettet  mod 
Evropæerne,  og  droge  derpaa  (9de  September)  med  5000 
Mand  og  30  Kanoner  mod  Kedivens  Palads  i  Abdin,  hvor 
de  fordrede  Ministeriets  Afskedigelse,  Indførelse  af  en  For- 
fatning og  Hærens  Forøgelse  til  18,000  Mand.  Kediven 
bevilgede  den  første  Fordring,  hvorefter  Sherif  Pasha  blev 
udnævnt  til  Ministerpræsident,  medens  det  lykkedes  den 
engelske  Generalkonsul  at  beva^ge  Tropperne  til  at  opgive 
de  andre  Fordringer.  Da  Sherif  Pasha  for  at  overtage 
Ministeriet  stillede  som  Betingelse,  at  Tropperne  skulde 
vende  tilbage  til  Lydighed,  underkastede  Officererne  sig 
endog  den  paatænkte  Garnisonsforandring,  imod  at  der 
lovedes  dem  forskjellige  Fordele.  Sultanen  greb  imidlertid 
Lejligheden  til  at  gjøre  sin  Suverænitetsret  gjældende  og 
sendte  i  Begjmdelsen  af  Oktober  to  Kommissærer  til  Ægypten 
for  at  undersøge  Forholdene ;  men  imod  denne  tyrkiske  Lid- 
blanding gjorde  Vestmagterne  den  Demonstration,  at  de 
sendte  to  Panserskibe  til  Alexandria.  Hverken  Kommis- 
særerne eller  Panserskibene  foretog  i  øvrigt  noget  videre  og 
forlede  snart  igjen  Ægypten.  D.  4de  Oktober  havde  imid- 
lertid Ministeriet  indkaldt  en  Notabelforsamling,  som  skulde 
sysselsætte  sig  med  den  lokale  Styrelse,  Hoveriet,  Bygnings- 
væsenet 0.  lign.;  den  traadte  sammen  d.  26de  December. 


flabessinien. 

Kong  Johannes  havde  i  1880  undertvunget  de  op- 
rørske Fyrster  i  Landets  forskjellige  Dele.  Uld  Michael,  som 
med  ægyptisk  Understøttelse  havde  gjort  Opstand  i  den  nord- 

lige  Del,  blev  fangen  og  blindet;  Menelek  underkastede  sig 
frivillig  og  beholdt  Shoa ;  Ras  Ådal  blev  overvunden,  nien  i 
Januar  1881  kronet  som  Konge  af  Johannes  og  forlenet 
med  Godjam.  Saaledes  er  Johannes  nu  almindelig  aner- 
kjendt  som  Kejser  af  Habessinien  (Negus  Negest,  d.  e, 
Kongernes  Konge). 

Nordamerika. 

D.  9de  Februar  1881  optaltes  Valgmændenes  Stemmer 
til  Præsidentvalget  i  de  forenede  Stater  i  et  Fælles- 
møde af  Senatet  og  Repræsentanthuset,  og  Kongressen  er- 
klærede derefter,  at  Garfield*)  var  valgt  til  Præsident, 
Arthur  til  Vicepræsident.  D.  4de  Marts  afløste  Garfield 
derpaa  den  hæderlige  og  dygtige  Præsident  Hayes,  til  hvis 
Politik  han  i  det  hele  sluttede  sig.  Sine  Ministre  tog  han 
af  det  maadeholdne  republikanske  Parti,  hvis  Fører  Blaine 
blev  Statssekretær  (Udenrigsminister);  Finanssekretær  blev 
Windom,  Generalpostmester  James,  Krigssekretær  en  Søn 
af  den  1865  myrdede  Præsident  Abraham  Lincoln.  Senatet 
stadfæstede  disse  Udnævnelser  ligesom  flere  Embedsbesæt- 
telser,  ved  hvilke  Garfield  søgte  at  bryde  med  det  fordærve- 
lige Protektionssystem,  der  især  havde  gaaet  i  Svang  under 
Grants  Styrelse.  Især  havde  Senatorerne  øvet  stor  Ind- 
flydelse paa  Udnævnelsen  af  Embedsmænd  i  deres  Stater,  og 
da  Garfield  besatte  Toldkassererposten,  det  mest  indbringende 
Embede  i  Ny  York,  uden  at  spørge  denne  Stats  Senatorer, 
af  hvilke  den  ene,  Conkling,  var  de  yderligst  gaaende 
Republikaneres  Fører,  nedlagde  de  deres  Pladser.  Dette  Parti, 
de  saakaldte  »Stalwarts«  (de  energiske),  var  ogsaa  meget 
misfornøjet  med  Generalpostmesteren  James,  som  afskafi'ede 
en  Mængde  Misbrug  og  Underslæb  i  Postvæsenet.  Finans- 
sekretæren  Windom  foretog  en  heldig  Finansoperation,  hvor- 
ved 550  Mill.  Doll.  af  den  5  og  6  Procent  svarende  Stats- 
gjæld  blev  konverteret  til  SVa  Procent,  medens  100  Mill. 
bleve  udbetalte. 


*)  Se  om  ham  „Historisk  Arkiv"  1882  S.  116. 

(6a) 

Jo  mere  tillidsfuld  Stemningen  ved  alt  dette  blev  til 
Hædersmanden  Garfields  Styrelse,  med  desto  større  Sorg 
modtoges  det  Budskab,  at  han  d.  2den  Juli  var  bleven 
haardt  saaret  af  en  samvittighedsløs  og  forskruet  Person, 
Charles  Guiteau,  der  var  forbitret  over,  at  han  ikke  havde 
faaet  en  Konsulpost,  han  søgte,  men  tillige  erklærede,  at 
han  var  en  »Stalwart«  og  vilde  gjøre  Arthur  til  Præsident. 
Man  var  derfor  tilbøjelig  til  at  kaste  den  moralske  Skyld 
for  Mordet  paa  Conkling  og  Arthur;  men  da  Garfield  døde 
af  sine  Saar  (d.  19de  Septbr.),  traadte  Arthur  dog  i  hans 
Sted.  I  Begyndelsen  beholdt  han  de  fleste  af  Garfields 
Ministre ,  men  efter  at  Kongressen  igjen  var  traadt  sammen 
d.  6te  Decbr.,  afløstes  de  for  første  Delen  af  Tilhængere  af 
det  Grant-Conklingske  Parti.  Blaines  Aftrædelse  var  for 
saa  vidt  heldig,  som  han  saa  vel  i  Spørgsmaalet  om  Panama- 
-Kanalen  som  i  Mæglingen  mellem  Chile  og  Peru  var  op- 
traadt  paa  en  meget  anmassende  Maade,  der  nu  blev  opgiven. 

Processen  mod  Guiteau  trak  stærkt  i  Langdrag,  saa  at 
han  først  i  Aaret  1882  blev  dømt  fra  Livet.  —  D.  19de 
Oktober  højtideligholdtes  en  Mindefest  om  Englændernes 
Overgivelse  ved  Yorktown  (1781);  men  det  britiske  Plag 
blev  ved  denne  Lejlighed  hilset  med  Kanonsalut  af  de  ameri- 
kanske Tropper,  og  Præsidenten  fremhævede  det  nuværende 
gode  Forhold  mellem  de  beslægtede  Folk. 

De  forenede  Staters  store  Fremgang  i  økonomisk  Hen- 
seende har  bl.  a.  vist  sig  i  den  fuldstændige  Forandring  af 
Betalingsmidlerne.  Fra  Borgerkrigen  indtil  1879  havde 
Nordamerika  væsentlig  Papirspenge,  som  ikke  kunde  indløses 
med  Guld,  men  nu  er  Guld  blevet  Hovedbetalingsmidlet, 
en  stor  Mængde  Kapital  anvendes  til  industrielle  Fore- 
tagender, i  de  sidste  2V2  Aar  er  der  indført  c.  700  Mill. 
Kr.  i  Guld;  og  den  i  Omlob  værende  Guldmængde  i  de 
forenede  Stater  er  i  3  Aar  voxet  med  c.  1000  Mill.  Kr. 
Denne  stærke  Efterspørgsel  efter  Guld  begyndte  midt  i 
1881  at  ryste  Bankerne  i  Evropa  og  tvang  dem  til  at  gjøre 
Skridt  for  at  værne  om  deres  Metalforraad.    Hidtil  var  Spe- 

kulationsiveren  voxet,  men  efter  at  først  Englands  Bank 
havde  forhøjet  sin  Diskonto  (midt  i  Avgust),  og  den  franske 
Bank  og  den  tyske  Kigsbank  havde  fulgt  Exemplet,  begyndte 
Prisen  paa  Aktier  at  dale.  Imidlertid  stod  Børsspillet  endnu 
ved  Aarets  Slutning  i  Flor,  og  navnlig  Paiiserbørsen  ved- 
blev at  være  Skueplads  for  den  vildeste  Spekulation,  hvori 
alle  Samfundsklasser  vare  indviklede. 


Sydamerika. 

Efter  de  mislykkede  Underhandlinger  mellem  Chile 
og  Peru  i  Oktober  1880  havde  Chilenserne  samlet  deres 
hele  Styrke  i  Nærheden  af  Lima.  De  vandt  afgj ørende 
Sejre  ved  Chorillos  (13de  Januar)  og  Miraflores  (15de  Ja- 
nuar); de  peruanske  Tropper  flygtede  fuldstændig  opløste 
til  Lima,  hvor  de  og  andet  tøjlesløst  Pak  begyndte  at 
plyndre  og  brænde.  Heldigvis  blev  Hovedstaden  og  dens 
Havn  Callao  allerede  d.  17de  Januar  besat  af  Chilenserne, 
hvormed  Chiles  fuldstændige  Sejr  var  afgjort  efter  21 
Maaneders  Krig.  Sejrherrerne  havde  i  denne  mistet  over 
9000  Mand  (deraf  over  3000  døde).  Peruanerne  21,000 
Mand  (deraf  henved  10,000  døde),  Bolivianerne,  som  ikke 
havde  deltaget  meget  i  Krigen,  2400  Mand  (deraf  henved 
1000  døde).  Chile  foreskrev  nu  sine  Fredsvilkaar,  men 
maatte  indtil  videre  lade  sig  nøje  med  at  inddrive  en  Del 
af  de  paalagte  Krigsomkostninger  ved  Kontributioner  og 
ved  at  tage  Udbytte  af  Guanolagene,  Salpeter-  og  Kobber- 
minerne. Der  var  nemlig  ingen  i  Peru,  man  kunde  slutte 
Fred  med :  Præsidenten  Pierola  var  flygtet  mod  Syd  med 
en  lille  Hob,  samlede  senere  en  pjaltet  Hær  paa  7000 
Mand  i  Arequipa  og  erklærede,  at  han  vilde  fortsætte 
Krigen;  i  andre  Dele  af  Landet  strejfede  Guerillabander 
om,  og  den  provisoriske  Regering,  som  efter  Chilensernes 
Foranstaltning  blev  udnævnt  af  en  i  Lima  sammenkaldt 
Notabelforsamling,  kunde  ikke   finde  almindelig  Anerkjen- 

de] se.  Først  i  Juli  lykkedes  det  den  at  faa  en  Kongres 
saa  fuldtallig,  at  dens  Formand,  Garcia  Calderon,  paa  den 
kunde  vælges  til  Kepublikkens  Præsident;  men  de  med 
denne  begyndte  Underhandlinger  førte  ikke  til  noget,  fordi 
den  nordamerikanske  Fredsmægler,  General  Hurlbut,  afgjort 
tog  Parti  for  Peru  mod  Chile.  Da  Calderon  i  Tillid  hertil 
trodsede  Chiles  Magt,  lod  den  chilensiske  Admiral  Lynch, 
der  var  traadt  i  Steden  for  den  sejrrige  General  Baquedano, 
ham  fængsle  og  føre  til  Santjago  (6te  November).  Efter 
Statssekretær  Elaines  Aftrædelse  misbilligede  den  nord- 
amerikanske Kegering  Hurlbuts  Optræden  og  kaldte  ham 
tilbage. 

Baquedano  havde  opgivet  sin  Kommando  for  at  op- 
træde som  Kandidat  ved  Præsidentvalget  i  Chile,  men  var 
som  klerikal  bukket  under  for  den  liberale  Kandidat,  Do- 
mingo Santa  Maria,  hidtil  Krigsminister,  der  saaledes 
i  Juli  afløste  Præsident  Pinto.  Kort  ef^pr  endtes  de  lang- 
varige Grænsestridigheder  med  det  argentinske  For- 
bund ved  et  under  Nordamerikas  Mægling  sluttet  Forlig. 
I  Følge  dette  danner  Andeskj ædens  Vandskjel  Grænsen 
lige  til  den  52de  Breddegrad;  først  syd  for  denne  hører 
Magelhaens-Strædets  Kyster  til  Chile,  medens  selve  Strædet 
bliver  nevtralt;  Ildlandet  deles  mellem  begge  Stater. 

,  I  Brasilien  havde  Senatet  endelig  i  November  1880, 
paavirket  af  Kejser  Don  Pedro,  bekvemmet  sig  til  at  antage 
den  Paragraf  i  Valgreformen,  som  indrømmer  Ikke-Katho- 
liker,  naturaliserede  fremmede  og  frigivne  Negere,  naar  de 
have  opholdt  sig  6  Aar  i  Landet,  lige  politiske  Rettigheder 
med  indfødte  Katholiker,  og  da  Kamrene  sluttedes  d.  Ilte 
Januar  1881,  bekjendtgjortes  den  nye  Valglov.  Denne  ind- 
fører desuden  direkte  Valg,  men  indskrænker  Valgretten  til 
Statsborgere,  som  kunne  læse  og  skrive  samt  paavise  en  sikker 
Indtægt,  saa  at  der  f.  Ex.  i  Rio  de  Janeiro  kun  er  6000 
Vælgere.  Ved  de  første  direkte  Valg,  som  afholdtes  d. 
31te  Oktober,  fik  Regeringen  et  lille  Flertal. 

